
Įžanga 


“Burtininkas ir kristalas" yra penktoji dalis ilgo pasakojimo, kurį 
įkvėpė eiliuota Roberto Brauningo poema “Vaikis Rolandas prie 
Tamsiojo Bokšto atėjo". 

Pirmoje dalyje “Šaulys" pasakojama, kaip Rolandas iš Gileado 
persekioja ir sugauna vyrą juodais drabužiais, žynį, vardu Valteris, 
kuris kadaise apsimetinėjo Rolando tėvo draugu, bet iš tiesų tarnavo 
Martenui, didžiajam burtininkui. Sugauti šitą antžmogį nebuvo pagrin- 
dinis Rolando tikslas, tik dar viena gairė ilgoje kelionėje į Tamsųjį 
Bokštą, kurį pasiekęs jis tikisi sustabdyti Viduriniojo Pasaulio griovi- 
mą ar net nukreipti procesą atvirkštine linkme. 

Rolandas yra savotiškas riteris, paskutinis iš šaulių padermės, o 
Bokštas tėra vienintelė priežastis, dėl kurios jis gyvena. Mes sužino- 
me, kad jis buvo priverstas anksti atlikti iniciacijos apeigą, kai išsiaiš- 
kino, kad jo motina tapo Marteno meiluže. Martenas tikisi, jog neiš- 
laikęs bandymo jaunuolis bus ištremtas į “Vakarus" ir amžiams pra- 
ras galimybe naudotis savo tėvo pistoletais. Burtininko planas neiš- 
degė, nes gudriai pasirinkęs ginklą Rolandas laimėjo dvikovą prieš 
savo mokytoją ir buvo įšventintas į vyrus. 

Mes taip pat žinome, jog Šaulio pasaulis susijęs su mūsų šiandie- 
niniu nesuvokiamu ir siaubingu būdu. Pirmoji sąsaja atskieidžiama 
tuomet, kai ilgo kelio per dykumą tarpstotėje Rolandas susitinka 
Džeiką, berniuką iš 1977-ųjų metų Niujorko. Tarp mūsų ir Šaulio pa- 
saulio egzistuoja durys. Vienas jų atstoja mirtis. Nustumtas į Ketu- 
riasdešimt Trečiosios gatvės vidurį po atvažiuojančios mašinos ratais, 
Džeikas atsiduria Viduriniajame Pasaulyje. Berniukas mirė, kai virš 
jo pasilenkė žmogus, vardu Džekas Mortas, kurio galvą ir žudikiškas 
rankas šiuo atveju valdė senas Rolando priešas Valteris. 

Prieš susitikimą su vyru juodais drabužiais Džeikas miršta vėl... 
šį kartą dėl Šaulio kaltės, kuriam teko antrą sykį pasirinkti gyvenime 
ir paaukoti simbolinį sūnų. Prispirtas rinktis tarp Bokšto ir vaiko, Ro- 
landas renkasi Bokštą. Paskutiniai Džeiko žodžiai krentant į bedugnę 
buvo: “Tada eik. Yra ir kitų pasaulių.“ 

Paskutinis Rolando susidūrimas su Valteriu įvyksta netoli Vaka- 
rų jūros. Vyras juodais drabužiais Taro kortomis išpranašauja Rolan- 
do ateitį. Ypač Šaulio dėmesį patraukia trys keistos kortos - Kalinys, 
Šešėlių Dama ir Mirtis (“bet ne tavo, Šauly“). 


Antroji “Tamsiojo Bokšto" dalis “Trijų telkimas" prasideda Va- 
karų jūros pakraštyje netrukus po to, kai Rolandas atsibunda ir pama- 
to, jog iš Valterio teliko sudūlėję kaulai. Išsekusį Šaulį užpuola plėšrių 
“vėžiagyvių" orda. Nespėjęs atsitraukti nuo jų Rolandas smarkiai su- 
žeidžiamas - netenka pirmų dviejų dešinės rankos pirštų. Jūros pabai- 
sų syvai apnuodija jo kraują, ir keliaudamas į šiaurę pajūriu jis ima 
silpti... merdėti. 

Pakrantėje Rolandas suranda trejas duris. Jos visos atsiveria į 
mūsų pasaulio Niujorką, tik skirtingais laikmečiais. Iš 1987-ųjų jis pa- 
sikviečia Edį Dyną, heroino kalinį. Iš 1964-ųjų ištraukia Odetą Siuza- 
ną Holms, po nelaimingo, bet ne atsitiktinio įvykio metro praradusią 
abi kojas ties keliais ir prikaustytą prie invalido vežimėlio. Jauna juo- 
daodė moteris, pilietinių teisių aktyvistė - tikra Šešėlių Dama, sle- 
pianti savyje klastingą ir nuožmią antrąją asmenybę, Detą Volker, 
kuri užsimoja nužudyti Rolandą su Edžiu. 

Atidaręs trečias duris į 1977-uosius, Rolandas įsibrauna į praga- 
rišką Džeko Morto sąmonę. Šis vyras du kartus sužeidė Odetą 
Holms/Detą Volker, lemtingai pakeisdamas jos gyvenimą. “Mirtis", 
- sakė vyras juodais drabužiais, - “bet ne tavo, Šauly."* Beje, Mortas 
netampa trečiuoju bendražygiu, nes, Rolandui išgelbėjus būsimą jo 
auką, Džeiką Čambersą, vyriškis miršta po metro traukinio ratais, to 
paties, kuris 1959-aisiais nupjovė Odetos kojas. Rolandas neištraukia 
Morto į Vidurinįjį Pasaulį... kita vertus, galvoja jis, kam būtų įdomu 
bendrauti su psichopatu? 

Tačiau maištas prieš nuspėtą ateitį turi savo kainą, kaip ir visa- 
da. Klausyk, kirmine, - būtų pasakęs Kortas, senasis Rolando mo- 
kytojas, - ka - tai amžinai riedantis didysis ratas. Nestovėk prie- 
šais, antraip jis ištaškys nieko vertas tavo smegenis ir paleis 
žarnas. 

Rolandas mano, kad iškvietęs Edį ir Odetą jis sutelkė visus tris, 
nes juodaodė moteris įkūnija dvigubą asmenybę. Tačiau Odetai ir 
Detai susiliejus į vieną Siuzaną (tai nemaža dalimi nulėmė Edžio Dy- 
no meilė ir drąsa) Šaulys supranta klydęs. Jį kankina mintys apie 
Džeiką, berniuką, kuris prieš mirtį kalbėjo apie kitus pasaulius. Viena 
Šaulio sąmonės dalis tiki, kad vaikas niekada neegzistavo. Sutruk- 
dęs Mortui nustumti Džeiką po mašinos ratais, Rolandas sukūrė laiko 
paradoksą, kuris drasko jį iš vidaus. Kaip ir Džeiką Čambersą mūsų 
pasaulyje. 

Nuo šio paradokso prasideda trečioji “Tamsiojo Bokšto“ serijos 
dalis “Bevaisės žemės". Nužudę gigantišką lokį, vardu Miras (taip jį 

vadino žvėries įbauginti senieji žmonės) arba Šardikas (tokį vardą 
jam suteikė kūrėjai, Didieji Protėviai... nes lokys viso labo tebuvo ki- 
borgas) Rolandas, Edis bei Siuzana nusekė pabaisos pėdsakais į jo 
irštvą ir aptiko Spindulį, vieną iš šešių, jungiančių dvylika portalų, ku- 
rie žymi Viduriniojo Pasaulio pakraščius. Šaulys tiki, kad tų Spindulių 
susikirtimo taške - tiek jo, tiek kitų pasaulių viduryje - jis su draugais 
pagaliau atras Tamsųjį Bokštą. 

Edis su Siuzana daugiau nesijaučia esantys įkalinti Rolando pa- 
saulyje. Įsimylėjėliai, patys pamažu tampantys šauliais, su mielu noru 
leidžiasi į paieškas ir keliauja Spindulio taku. 

Kalbančiame rate, netoli Lokio portalo, įskilus laikui, paradoksas 
išnyksta, ir Rolandas iškviečia tikrąjį trečiąjį savo bendražygį. Po 
rizikingos apeigos į Vidurinįjį pasaulį persikelia Džeikas. Visi keturi - 
Džeikas, Edis, Siuzana, Rolandas - neužmiršta tėvų veidų ir garbingai 
vykdo savo pareigą. Netrukus, ketvirtosios “Tolimųjų dykrų“ dalies 
pradžioje kvartetas tampa kvintetu, kai berniukas susidraugauja su 
plepetūnu - meškėno, švilpiko ir šuns mišrūnu, galinčiu pakartoti iš- 
girstus žodžius, tiesa, ne visai tiksliai. Džeikas pavadina naująjį bičiulį 
Oi. 

Kelias nuveda piligrimus į Lado miestą, virtusį sąvartynu, apgy- 
vendintą nuolatos tarpusavyje besiriejančių degeneratų grupuočių - 
žilių ir mažių. Prieš nusigaudami į miestą jie užklysta į nedidelę Upės 
Perkėlos gyvenvietę. Sužinoję, kad Rolandas yra palikuonis senųjų 
laikų, kai pasaulis dar nebuvo pasislinkęs, vietinių, gana sukriošusių 
senbuvių saujelė iškelia puotą Šauliui ir jo bendražygiams. Tada pa- 
pasakoja apie vienbėgį traukinį, kuris greičiausiai tebedunda iš Lado 
į bevaisę žemę, važiuodamas Spindulio taku link Tamsiojo Bokšto. 

Naujienos išgąsdina Džeiką, bet nenustebina. Dar prieš tai, kai 
vaiką ištraukė iš Niujorko, jis spėjo įsigyti dvi knygas iš knygyno, pri- 
klausančio žmogui su provokuojančia Tauerio pavarde. Viena kny- 
gelė vadinosi “Mįslės! Galvosūkiai ir užduotys kiekvienam!", tačiau 
jos puslapiai su mįslių atsakymais buvo išplėšti. Kita - “Traukinukas 
Čarlis" - galėtų kai kam pasirodyti nepaprastai smagia istorija, skirta 
patiems mažiausiems... bet ne Džeikui, kurį šiurpina Čarlio piešinu- 
kas. Vardas nekelia pasitikėjimo ir Rolandui, žinančiam, kad žodis 
čar Aukštąja Kalba reiškia mirtį. 

Tetulė Talita, Upės Perkėlos senbuvių matriarchė, padovanoja 
Rolandui sidabrinį kryžių, ir keliauninkai patraukia link Lado. Pakeliui 
į miestą jie aptinka sudužusį lėktuvą iš mūsų pasaulio -1930-aisiais 


Ž 


gamintą vokišką naikintuvą - ir į jo kabiną įsprausto didžiulio vyro, 
greičiausiai legendinio nusikaltėlio Deivido Šauniojo, lavoną, bėgant 
laikui virtusį mumija. 

Einant aplūžusiu, virš Sendo upės kabančiu tiltų, vos nežūna 
Džeikas ir Oi. Rolandui, Edžiui bei Siuzanai juos gelbėjant, visą kom- 
paniją iš pasalų užpuola merdėjantis (ir labai pavojingas) nusikaltėlis, 
pavarde Gašeris, kuris pagrobia berniuką ir požeminiais miesto labi- 
rintais nusiveda jį pas Tik-Taką, žilių vadą. Tikrasis Tik-Tako vardas 
yra Endrius Šaunusis. Būtent jo proprosenelis žuvo bandydamas nu- 
tupdyti lėktuvą iš kito pasaulio. 

Kol Rolandas (su Oi pagalba) ieško Džeiko, Edis ir Siuzana ran- 
da Lado Lopšį, kuriame pabunda Vienbėgis Bleinas, paskutinis ant- 
žeminis mechanizmas priklausantis galingai, po miestu slypinčiai kom- 
piuterinei sistemai. Iš visų įmanomų dalykų, jį tedomina mįslės. Blei- 
nas pažada nugabenti piligrimus iki galutinės vienbėgio stotelės, jei 
šie pateiks atsakymą į jo užduotą mįslę. Antraip jų klajonės užsibaigs 
ties ta vieta, kur laukymėje baigiasi kelias... kitais žodžiais tariant, 
mirtimi. Tokiu atveju jie nebus vieni, nes Bleinas planuoja paleisti 
nervus paralyžiuojančias dujas ir išžudyti visus, likusius Lade: mažius, 
žilius ir šaulius, jei tokių pasitaikys. 

Išgelbėjęs Džeiką Rolandas palieka Tik-Taką merdėti... tačiau 
Endrius Šaunusis, pusiau apakintas, siaubingai sudarkytu veidu, ne- 
miršta. Jį išgelbėja žmogus, besivadinantis Ričardu Faninu. Jis taip 
pat žinomas Amžinojo Nepažįstamojo vardu. Tai demonas, apie kurį 
Šauliui pasakojo Valteris. 

Nusigavę į Lado Lopšį, Rolandas ir Džeikas vėl susitinka su 
Edžiu bei Siuzana. Pastarajai pavyksta išspręsti Bleino mįslę - ne be 
“tos kalės" Detos Volker pagalbos, - ir jie visi įžengia į traukinio va- 
goną nepaisydami išgąstingų blaiviai protaujančios, bet vos girdimos 
Vienbėgio pasąmonės perspėjimų (Edis vadina ją Mažuoju Blėinu). 
Tačiau įsitaisę kabinoje jie sužino, kad Bleinas ketina nusižudyti ir tuo 
pačiu pribaigti savo keleivius. Faktas, kad tikroji traukinio sąmonė 
glūdi kompiuteriuose, po skerdykla virtusiu miestu, kuris nepaliauja- 
mai nuo jų tolsta, nieko nepakeis, kai rausva kulka nušvilps nuo bėgio 
lėkdama maždaug aštuonių šimtų mylių per valandą greičiu. 

Vienintelė galimybė išsigelbėti - pasinaudoti Bleino meile mįs- 
lėms. Desperatiškai griebdamasis paskutinio šiaudo, Rolandas iš Gi- 
leado pasiūlo sandėrį. Šiuo baigiasi “Tolimosios dykros" ir prasideda 
“Burtininkas ir kristalas“. 

ROMEO: Brangioji, tau aš mėnuliu prisiekiu, 
Kuris medžius nudažė sidabru... 
DŽIULJETA: O, mėnuo keičia nuolat savo veidą, 
Jisai nepastovus - juo neprisiek, 

Kad panašiai nebūtų atmaininga 

Ir tavo meilė. 

ROMEO: Kuo gi man prisiekti? 

DŽIULJETA: Nieku šiame pasauly neprisiek - 
Arba prisiek, jei nori, savimi, 

Pačia brangiausia iš visų gėrybių - 

Ir aš lyg dievui patikėsiu tau. 


Viljamas Šekspyras 
“Romeo ir Džiuljeta" 
(A. Churgino vertimas) 


Ketvirtąją dieną, dideliam Dorotės džiaugsmui, Ozas paga- 
liau ją išsikvietė. Kai mergaitė įžengė į sosto salę, jis maloniai 
ją pasitiko. 

- Prisėsk, brangioji. Man regis, suradau būdą, kaip tau iš- 
trūkti iš šios šalies. 

- Ir sugrįžti atgal į Kanzasą? - džiugiai paklausė ji. 

- Na, dėl Kanzaso nesu tikras, - atsakė Ozas. - Bėda ta, 
kad aš nė neįsivaizduoju, kur jis yra. 


L. Frankas Baumas 
“Ozo šalies burtininkas" 


Įlieki į taurę senųjų vaizdų - 

Nereik man dvejonių skonio skalsaus. 
Tikras karys prieš kovas susikaups, 
Niekada neužmirš praeities klaidų. 


Robertas Brauningas 
“Vaikis Rolandas į Tamsųjį Bokštą atėjo" 


PROLOGAS 
BLEINAS 


- UŽMINKITE MAN MĮSLE, - pareikalavo Bleinas. 

- Atsiknisk, - nepakeldamas balso pratarė Rolandas. 

- KĄ TU PASAKĖI? - suriaumojo Bleinas netikėdamas savo 
ausimis. Iš įniršio mechaninis jo balsas vėl supanašėjo su mažojo ant- 
rininko, apie kurio egzistavimą jis nė neįtarė, balseliu. 

- Aš pasakiau, atsiknisk, - ramiai pakartojo Rolandas, - bet jeigu 
tau neaišku, ką turiu omenyje, galiu išsireikšti kitaip. Ne. Mano atsa- 
kymas - ne. 

Bleinas ilgam nutilo; kai visgi ryžosi atsakyti, atsakė ne žodžiais. 
Salono grindys, lubos ir sienos vėl ėmė blykšti, ir po dešimties sekun- 
džių baronų salonas išnyko visai. Dabar traukinys švilpė per kalno 
keterą, kurią jie regėjo horizonte; pilkos uolos pašėlusiu greičiu lėkė 
jų link, bet netrukus jos prasiskyrė, ir už jų atsivėrė slėniai, bevaisės 
dykvietės, kuriose tarytum sausumos vėžliai šliaužiojo kažkokie di- 
džiuliai vabalai. Rolandas pamatė, kaip iš urvo rangydamasis iššliau- 
žė milžiniškas gyvis, panašus į gyvatę. Pastvėręs vieną vabalą, siau- 
būnas nusitempė jį į savo olą. Rolandas niekada gyvenime nebuvo 
regėjęs tokių padarų. Ir tokio peizažo. Nugara nuėjo pagaugais. At- 
rodė, tarsi Bleinas būtų perkėlęs juos į kažkokį visiškai kitokį pasaulį. 

- GALBŪT VERTA PAMĖGINTI NURIEDĖTI NUO BĖGIO 
KUR NORS ČIA, - susimąstęs pratarė Bleinas, bet po apsimestine 
jo ramybe Rolandas pajuto nežmonišką įtūžį. 

- Galbūt, - abejingai atsiliepė Šaulys. 

Edis ne juokais persigando. Be garso, vien tik lūpomis, jis sukuž- 
dėjo: “Ką tu DARAI?", - bet Rolandas nekreipė į jį dėmesio; jo susi- 
rėmimas su Bleinu, regis, pasiekė aukščiausią tašką, be to, jis puikiai 
suprato, ką daro. 

- TU ĮŽŪLUS IR GRUBUS, - netikėtai pranešė Bleinas. - 
GAL TAVO MANYMU TAI IR ĮDOMU, BET ŠIUO KLAUSI- 
MU TURIU SAVO NUOMONĘ. 

- O-o, aš galiu būti dar grubesnis. 

Rolandas iš Gileado patraukė nuo kelių rankas ir lėtai pakilo iš 

krėslo. Atrodė, kad jis stovi tuštumoje, plačiai pražergęs kojas, dešinę 
ranka įsirėmęs į šlaunį, o kairiąja gniauždamas revolverio rankeną iš 
sandalmedžio. Jis stovėjo taip, kaip jam teko stovėti daugybę kartų - 
dulkėtose šimtų pamirštų gyvenviečių gatvėse, akmeniniuose tarpek- 
liuose, gausiai aplaistytuose žmonių krauju, nesuskaičiuojamuose 
tamsiuose saliūnuose, kur visuomet trenkia aitriu stipriu alumi ir įsi- 
senėjusiais, truputį pridegusiais riebalais. Šis susidūrimas tebuvo pa- 
prasčiausiai dar viena kova su eiliniu priešu dar vienoje tamsioje ap- 
leistoje gatvėje - ir ne daugiau. Bet ir šito pakako. Tai khefas, ka ir 
ka-tetas.Tie nuolatiniai susirėmimai buvo visa jo gyvenimo esmė - 
toji ašis, aplink kurią sukosi jo ka. Tasai faktas, jog šį kartą, šiose 
grumtynėse, vietoje kulkų švilps žodžiai, neturėjo reikšmės; jam vis 
vien teks kautis žūtbūtinai. Ore sklandantis mirties kvapas buvo toks 
pat ryškus ir konkretus, kaip ir sprogusių pelkinių dujų smarvė. O 
paskui, kaip visada, atsirito kovinio įkarščio banga... ir Rolandas lio- 
vėsi buvęs toks, kokį draugai jį pažinojo. 

- Aš galiu apšaukti tave bejausmiu, tuščiagalviu, pasipūtusiu ir 
užgaidžiu mechanizmu. Galiu apšaukti tave kvailu, besmegeniu su- 
tvėrimu, kurio protas - tik žiemos vėjo kauksmas negyvo medžio dre- 
vėje. 

- LIAUKIS. 

Bet Rolandas ir toliau kalbėjo ramiu, šaltakraujišku tonu, ne- 
kreipdamas dėmesio į Bleino repliką: 

- Kad ir kaip būtų gaila, aš negaliu iškeikti tavęs taip grubiai, kaip 
priderėtų, nes tu viso labo tik mašina... kaip sako Edis, “gelžgalis". 

- AŠ NE ŠIAIP KAŽKOKIA TEN... 

- Pavyzdžiui, aš negaliu apšaukti tavęs žvakčiulpiu, nes tu neturi 
burnos. Aš negaliu sakyti, kad tu bjauresnis už patį bjauriausią kau- 
lytoją iš visų, kurie kada nors šliaužiojo pilvu nutekamuosiuose pačių 
purviniausių ir šlykščiausių pasaulių gatvių grioviuose, nes netgi tos 
atmatos vis vien geresnės už tave; tu neturi kelių, kad galėtum jais 
šliaužti, net jei turėtum, vis tiek nesiklauptum, kadangi visiškai nieko 
nenutuoki apie tokį žmogišką trūkumą, kaip gailestis. Aš netgi nega- 
liu išdėti tavęs į šuns dienas, iškeikdamas tavo motiną, nes tu jos ne- 
turėjai. 

Rolandas akimirkai nutilo ir atsikvėpė. Edis, Siuzana ir Džeikas 
užgniaužė alsavimą. Nuo mirtino Bleino tylėjimo ore ūmai pasidarė 
tvanku. 

- Bet užtai galiu pasakyti, kad tu esi beširdis padaras, žodlaužys, 

nenusipelnantis pasitikėjimo. Tu turėjai vienintelį draugą, Patriciją, ir 
šaltakraujiškai leidai jai nusižudyti. Tu - bailys, kuris patiria pasiten- 
kinimą, kankindamas apkvailintus bei sutrikusius ir žudydamas nekal- 
tus, nepakenčiamas plepys, didelis mechaninis goblinas, kuris... 

- LIAUKIS, AŠ ĮSAKAU, ANTRAIP NUŽUDYSIU JUS VI- 
SUS. TUČTUOJAU! 

Šaulio akyse tvykstelėjo mėlyna ugnis, tokia pašėlusi, tokia at- 
šiauri, kad Edis nejučia atšlijo. Siuzana ir Džeikas net išsižiojo iš nuo- 
stabos. 

- Žudyk, jei nori, tik nedrįsk man įsakinėti! - suurzgė Rolan- 
das. - Tu pamiršai veidus tų, kurie tave sukūrė! O dabar arba 
nudėk mus visus, kaip grasini, arba užsičiaupk ir klausykis ma- 
nęs, Rolando iš Gileado, Stiveno sūnaus, šaulio ir senųjų žemių 
valdovo! Aš nuėjau tiek mylių ir išgyvenau tiek metų visai ne 
tam, kad klausyčiausi tavo vaikiško lemenimo! Ar supratai, ką 
pasakiau? Dabar tu klausykis MANES! 

Ore pakibo įtempta tyla. Visi sulaikė kvapą. Rolandas niauriai 
žvelgė priešais save, aukštai iškėlęs galvą ir sugniaužęs revolverio 
rankeną. 

Siuzana kilstelėjo ranką ir ant lūpų užčiuopė šypseną - šitaip mo- 
teris nejučia pasitaiso naują, šiek tiek neįprastą aprangos detalę, pa- 
vyzdžiui apykaklaitę, tikrindama, ar ši gerai guli. Jinai nuogąstavo, 
kad šios akimirkos - paskutinės jos gyvenime, bet pats ryškiausias iš 
visų ją dabar užplūdusių jausmų buvo ne baimė, o pasididžiavimas. 
Dirstelėjusi kairėn ji pamatė, jog Edis apstulbęs stebeilija į Rolandą ir 
taip pat šypsosi. Džeikas ryte rijo Šaulį nuoširdžiausio susižavėjimo ir 
dievinimo sklidinomis akimis. 

- Pasakyk jam! - iškvėpė berniukas. - Taip jam ir reikia! 

- Aš tau patarčiau klausytis įdėmiau, Bleinai, - pratarė Edis. - Jis 
sugeba dar ne tiek. Ne veltui jį vadino Pasiutusiu Šunimi iš Gileado. 

Ir vėl ilga tyla. Galiausiai Bleinas paklausė: 

- AR TAVE TIKRAI TAIP VADINO, ROLANDAI, STIVE- 
NO SŪNAU? 

- Gal ir vadino, - sutiko Rolandas, ramiai stovėdamas bekūnėje 
erdvėje virš mirusių kalvų. 

- O KOKIA GI MAN IŠ JŪSŲ NAUDA, JEIGU NEBUS 
MISLIŲ? - dabar Bleinas prakalbo it kaprizingas, pasipūtęs kūdikis, 
kuris užsisėdėjo iki vėlumos, kadangi mama su tėčiu leido jam eiti 
miegoti truputį vėliau. 

- Kodėl gi nebus? Aš to nesakiau, - atsiliepė Rolandas. 

- NE? - nesusigaudydamas perklausė Bleinas. - AŠ KAŽKO 
NESUPRANTU, NORS BALSO MODULIACIJOS ANALIZĖ 
IŠTIES LIUDIJA, KAD TU NEMELUOJI. PRAŠAU PAAIŠ- 
KINTI. 

- Tu pasakei, jog nori mįslių tučtuojau, - atsiliepė Šaulys. - Kai 
aš atsakiau “ne", tai teturėjau omenyje, kad minklės palauks, bet ne- 
minėjau, kad mes apskritai jų neminsime. O tu su savo nekantrumu 
pradėjai elgtis paprasčiausiai nederamai. 

- NESUPRANTU. 

- Tu elgeisi grubiai. Ar šitai supratai? 

Bleinas ilgam susimąstė. Jau daugelį metų šis kompiuteris nebu- 
vo susidūręs su žmogiško charakterio apraiškomis, jei, žinoma, ne- 
skaitysime tamsuoliškumo, kvailybės ir prietaringo nuolankumo. Jeigu 
jam ir teko susidurti su paprasta žmogiška narsa tai nebent senų se- 
novėje. 

- JEI AŠ TAVE ĮŽEIDŽIAU, TAI PRAŠAU ATLEISTI. 

- Aš tau atleidžiu, Bleinai. Bet problema kita. 

- PAAIŠKINK. 

- Grąžink sienas, ir aš paaiškinsiu. - Rolandas ramiai įsitaisė 
krėsle, tarsi apie tolimesnį ginčą - jau nekalbant apie greitą mirtį - ne- 
galėjo būti nė kalbos. 

Bleinas neprieštaraudamas pakluso. Sienos vėl tapo neperregi- 
mos. Košmariškas peizažas išnyko. Žalias taškas maršruto žemėla- 
pyje mirksėjo jau visiškai greta ratuko su užrašu “Kandltonas". 

- Štai taip kur kas geriau, - pratarė Rolandas. - Vaikystėje man 
aiškino, kad grubumas - atleistina nuodėmė. Tačiau mane taipogi mo- 
kė, Jog kvailybės atleisti nevalia. 

- KUO GI PASIREIŠKĖ MANO KVAILYBĖ, ROLANDAI 
IŠ GILEADO? - tykiame Bleino balse suskambo grasinimas. Siuza- 
na kažkodėl pagalvojo apie katę, prigludusią prie pelės urvelio: uode- 
ga plakasi į šalis, žalios akys liepsnoja. 

- Tau reikia kai ko, ką turime mes, - paaiškino Rolandas. - Mes 
pasirengę pasidalinti su tavimi tuo, ko tu trokšti. O ką tu mums siūlai 
mainais? Mirtį. Tai /abai kvaila. 

Įsiviešpatavo ilga tyla: Bleinas susikaupęs apmąstė šaulio žo- 
džius. 

- TU DABAR VISKĄ TEISINGAI PASAKEI, ROLANDAI 
IŠ GILEADO, - galiausiai prabilo jis. - BET DAR NEŽINIA, KO- 

KIOS TOS JŪSŲ MĮSLĖS. GALBŪT IDIOTIŠKOS. AŠ NEKE- 
TINU DOVANOTI JUMS GYVYBĖS MAINAIS UŽ IDIOTIŠ- 
KAS MĮSLES. 

Rolandas linktelėjo. 

- Aš tave suprantu, Bleinai. Dabar paklausyk manęs ir taip pat 
pasistenk suprasti. Savo draugams aš jau šį tą pasakojau. Kai buvau 
dar mažas, pas mus, Gileado feode, kasmet vykdavo septynios dide- 
lės mugės: Žiemos garbei, Plačiosios Žemės garbei, Pirmosios Sėjos, 
Vasarvidžio, Pilnosios Žemės garbei, Pirmosios Pjūties ir Metų Pa- 
baigos. Mįslių minimo varžybos vykdavo kiekvienoje mugėje, ir tai vi- 
suomet būdavo didžiulis įvykis, bet ypač Plačiosios bei Pilnosios Že- 
mės mugėse, nes manyta, jog tenai užmintos mįslės daro įtaką pasė- 
lių augimui: jeigu jos geros, derlius taip pat bus geras, jeigu jos šiaip 
sau, tai ir pjūtis vėliau bus skurdi. 

- TAI VIS PRIETARAI, NETURINTIS JOKIO FAKTINIO 
PAGRINDO, - pastebėjo Bleinas. - TOKS POŽIŪRIS MANE 
STAČIAI SIUTINA. 

- Na, taip, prietarai, sutinku, - atsiliepė Rolandas. - bet tu labai 
nustebtum sužinojęs, kaip tiksliai mįslės nuspėdavo derlių. Štai, pa- 
vyzdžiui, įspėk tokią, Bleinai: kur arė - mirtį pasėjo. Kas? 

- SENA, BE TO, IR NELABAI ĮDOMI, - atsiliepė Bleinas, 
nors jautėsi, kad jis vis vien labai patenkintas, jog sulaukė nors kokios 
mįslės ir gavo progą ją įminti. - KURARĖ MIRTĮ PASĖJO. MĮSLĖ 
PAGRĮSTA FONETINIU SĄSKAMBIU. DAR VIENA PANA- 
ŠAUS TIPO MĮSLĖ, POPULIARI LYGYJE, KURIAME ĮSIKŪ- 
RĘS NIUJORKO FEODAS: KUO PELĖ SKIRIASI NUO KUO- 
POS? 

- Šitą aš žinau, - pratarė Džeikas. - Kuopelė nuo kuopos skiriasi 
narių skaičiumi. 

- TAIP, - sutiko Bleinas. - LABAI KVAILA MĮSLĖ. IDIO- 
TIŠKA. 

- Šiuo klausimu mūsų nuomonės sutampa, Bleinai, tu senas iš- 
minčiau, - tarstelėjo Edis. 

- NEKALBĖK TAIP SU MANIMI, EDI IŠ NIUJORKO. 

- Pabučiuok man į pasturgalį ir laimėsi kelionę į rojų. 

- ROJAUS NĖRA. 

Edis neturėjo ką į tai atsakyti. 

- AŠ NORĖČIAU DAR PASIKLAUSYTI APIE MĮSLES GlI- 
LEADO MUGĖSE, ROLANDAI, STIVENO SŪNAU. MAN 
ĮDOMU. 

- Lygiai vidurdienį Plačiosios ir Pilnosios Žemės mugėse besivar- 
žantys, nuo šešiolikos iki trisdešimt žmonių, susirinkdavo Protėvių 
salėje, kuri tokio įvykio proga būdavo atvira visiems. Tik šias dvi die- 
nas metuose prasčiokams - pirkliams, fermeriams, galvijų auginto- 
jams - būdavo leidžiama įeiti į Protėvių salę, ir jie visi ateidavo. 

Šaulys svajingai žvelgė į tolį; tokį jį Džeikas jau regėjo - tame ki- 
tame, miglotame gyvenime, - kai Rolandas pasakojo, kaip jie su 
draugais, Ketbertu ir Džeimiu, kartą paslapčia įsėlino į tos pačios sa- 
lės balkoną, norėdami pamatyti kažkokį ritualinį šokį. Rolandas apie 
tai papasakojo Džeikui, kai jiedu kopė į kalnus, persekiodami Valterį. 

Martenas sėdėjo šalia mano tėvo ir motinos... - bylojo tuomet 
Rolandas. - Aš pažinau juos net iš tokio aukščio, o paskui moti- 
na su Martenu išėjo šokti... jie lėtai sukosi, ir visi prasiskyrė, 
padarydami jiems vietos, ir pasibaigus šokiui ėmė ploti. Jiems 
plojo visi. Bet šauliai - ne... 

Džeikas smalsiai žvelgė į Rolandą, kelintą kartą savęs klausda- 
mas, iš kurgi jis atsirado, tas keistasis žmogus. Iš kur... ir kodėl? 

- Salės centre pastatydavo didelę statinę, - tęsė Rolandas, - ir 
kiekvienas mesdavo į ją žievės gabalėlius su juose užrašytomis mįs- 
lėmis. Įvairių įvairiausiomis: senomis, išgirstomis iš tėvų ar senelių... 
ar netgi paimtomis iš knygų... ar net visiškai naujomis, specialiai su- 
galvotomis šiam atvejui. Trys teisėjai, kurių vienas būtinai būdavo 
šaulys, po paskelbimo įvertindavo naujas mįsles, varžyboms atrinkda- 
mi tik tas, kurias manė esant sąžiningomis. 

- TAIP, MĮSLĖS TURI BŪTI SĄŽININGOS, - sutiko Bleinas. 

- Taigi, varžybų dalyviai stengdavosi įminti mįsles, - tęsė Šaulys, 
šypsodamasis savo anų dienų prisiminimams, kai jam pačiam buvo 
tiek metų, kiek šiam berniukui, dabar sėdinčiam greta jo su plepetūnu 
ant kelių. - Valanda po valandos. Iki vakaro. Besivaržantieji išsiri- 
kiuodavo į eilę Protėvių salės centre. Kiekvieno vietą nustatydavo 
burtais, ir kadangi vietos eilės gale buvo kur kas palankesnės nei 
pradžioje, tai kiekvienas vildavosi ištrauksiąs didelį numerį, nors tai ir 
negarantavo pergalės. Norint tapti nugalėtoju, reikėjo įspėti mįslę, ir 
dažniausiai ne vieną. 

- ŽINOMA. 

- Kiekvienas vyras ar kiekviena moteris - nes tarp geriausių Gi- 
leado mįslių spėjikių buvo ir moterų - paeiliui prieidavo prie statinės, 
ištraukdavo iš jos žievės gabalėlį ir perduodavo jį Meistrui. Meistras 
skaitydavo mįslę, ir jei varžybų dalyvis per tris minutes, kol iš smėlio 


15 


laikrodžio išbyrėdavo smėlis, jos neįspėdavo, jis iškrisdavo iš varžybų. 

- IR TĄ PAČIĄ MĮSLE TURĖDAVO ĮMINTI KITAS PRE- 
TENDENTAS? 

- Taip. 

- IR TOKIU BŪDU JIS GAUDAVO PAPILDOMO LAIKO 
APMĄSTYMUI. 

- Taip. 

- SUPRANTU. KIETAI SUGALVOTA. 

Rolandas suraukė antakius. 

- Kietai? 

- Jis norėjo pasakyti, įdomiai, - paaiškino Siuzana. 

Rolandas gūžtelėjo pečiais. 

- Visų įdomiausia būdavo žiūrovams, bet dalyviai viską vertino 
labai rimtai, tad dažnai po varžybų, įteikus prizą, jie imdavo ginčytis 
ir netgi muštis. 

- O KOKS GI BUVO PRIZAS? 

- Žąsis. Pati didžiausia feode. Ir jau daugybę metų tą žąsį išsi- 
nešdavo mano mokytojas Kortas. 

- TIKRIAUSIAI JIS BUVO DIDIS SPĖJIKAS, - pagarbiai pa- 
stebėjo Bleinas. - GAILA, KAD JO ČIA NĖRA. 

Tu tarsi skaitai mano mintis, pagalvojo Rolandas. 

- O dabar aš noriu kai ką tau pasiūlyti, - tarė jis. 

- AŠ LABAI ĮDĖMIAI TAVĘS KLAUSAU, ROLANDAI IŠ 
GILEADO. 

- Tegul iki Toupekos likusios valandos tampa lyg ir mūsų muge. 
Tu neminsi mums mįslių, nes, kiek suprantu, tiesiog nori išgirsti nau- 
jas, o ne persakinėti senas, kurias jau Žinai... 

- TEISINGAI. 

- Mes vis vien neišspręstume nė pusės tavo užduočių, - tęsė Ro- 
landas. - Esu tikras, tu žinai nemažai tokių, kurių neįveiktų netgi Kor- 
tas, jei ištrauktų jas iš statinės. - Bet iš tiesų Šaulys buvo tikras, jog 
Kortas galėjo įminti bet kokią mįslę, tačiau kumščių mosavimo metas 
praėjo, ir atėjo laikas ištiesti atgniaužtą delną. 

- ŽINOMA, - kukliai sutiko Bleinas. 

- Tai štai, aš siūlau, kad šiose varžybose prizas būtų ne žąsis, o 
mūsų gyvybės, - tarė Rolandas. - Važiuodami mes minsime tau mįs- 
les. Jei iki tos akimirkos, kai atvyksime į Toupeką, tu įspėsi jas visas 
iki vienos, tuomet galėsi įvykdyti pirminį savo ketinimą ir nusižudyti 
drauge su mumis. Tokia bus tavo žąsis. Bet jeigu mes laimėsime 
prieš tave... jei atsiras tokia mįslė - Džeiko knygelėje ar kurio nors iš 

mūsų galvoje, - kurios įminti tu nesugebėsi... tuomet tu nuveši mus į 
Toupeką ir paleisi eiti savo keliu. Tai bus mūsų žąsis. 

Tyla. 

- Ar supratai mane? 

- TAIP. 

- Sutinki? 

Vėl tyla. Edis sustingo, apglėbęs Siuzanos pečius ir žvelgdamas 
į baronų salono lubas. Siuzana nejučia perbraukė delnu savo pilvą. Ji 
mąstė apie savąją paslaptį, kuri, regis, brendo po širdimi. Džeikas 
švelniai glostė Oi nugarėlę, stengdamasis neliesti lopinėlių, padengtų 
sukepusio kraujo žievele - žvėrelio sumušimų. Jie tylėdami laukė, kol 
Bleinas - tikrasis Bleinas, likęs toli už nugaros, gyvenantis savo pseu- 
dogyvenimą po miestu, kurio gyventojus jis pats ir sunaikino, - ap- 
mąstys Rolando pasiūlymą. 

- TAIP, - galiausiai prabilo šis. - AŠ SUTINKU. JEIGU AŠ 
ATSPĖSIU VISAS JŪSŲ MĮSLES, TAI PASIIMSIU JUS 
DRAUGE Į TĄ VIETĄ, KUR LAUKYMĖJE BAIGIASI KE- 
LIAS. BET JEIGU KURIS NORS IŠ JŪSŲ UŽMINS MĮSLĘ, 
KURIOS ĮSPĖTI NEĮSTENGSIU, AŠ DOVANOSIU JUMS GY- 
VYBĘ IR NUVEŠIU Į TOUPEKĄ, KUR JŪS RAMIAI IŠLIPSI- 
TE IŠ TRAUKINIO IR KELIAUSITE TOLIAU IEŠKOTI TAM- 
SIOJO BOKŠTO. AR AŠ TEISINGAI SUPRATAU TAVO PA- 
SIŪLYMO SĄLYGAS, ROLANDAI, STIVENO SŪNAU? 

- Taip. 

- GERAI, ROLANDAI IŠ GILEADO. 

- GERAI, EDI IŠ NIUJOKO. 

- GERAI, SIUZANA IŠ NIUJORKO. 

- GERAI, DŽEIKAI IŠ NIUJORKO. 

- GERAI, OI IŠ VIDURINIOJO PASAULIO. 

Išgirdęs savo vardą, plepetūnas kilstelėjo snukutį. 

- JŪS - KA-TETAS: VIENYBĖ IŠ DAUGYBĖS. AŠ TAIP 
PAT. KIENO K4-TETAS STIPRESNIS - ŠITAI MUMS IR TEKS 
NETRUKUS IŠSIAIŠKINTI. 

Jis akimirkai nutilo. Tyloje dusliai gaudė varikliai, nešantys juos 
per bevaisę žemę į Toupeką - vietą, kurioje baigiasi Vidurinysis Pa- 
saulis ir prasideda Kraštinis. 

- TAIGI, - iškilmingai pranešė Bleinas. - MESKITE SAVUO- 
SIUS TINKLUS, KLAJŪNAI. IŠMĖGINKITE MANE - MINKI- 
TE SAVO MĮSLES. LAI VARŽYBOS PRASIDEDA. 


17 


PIRMA DALIS 
MĮSLĖS 


I skyrius | 
ŠVIEČIANT DEMONO MĖNULIUI (I) 


1 

Apnuodytame, radiacija apkrėstame Kandltono mieste net ir po 
daugelio šimtmečių kirbėjo keistos gyvybės rūšių atstovai - vėžlių dy- 
džio vabalai, mažučiai, išsigimusių drakonų formos paukščiai, tarp su- 
puvusių pastatų zujo robotai, tarytum nerūdijančio plieno zombiai, 
girgždėdami savo šarnyrais, mirksėdami branduolinėmis akimis. 

- Pateikite jūsų leidimą! - suriko vienas jų, pastaruosius du šimtus 
trisdešimt ketverius metus praleidęs “Kandltono keliautojų viešbu- 
čio" vestibiulio kampe. Rūdimis išgraužtą jo viršugalvį puošė šešia- 
kampė žvaigždė. Per visus tuos metus jam pavyko truputį įlenkti plie- 
ninėmis plokštėmis apkaltą sieną, užstojančią kelią, bet ne daugiau. 

- Pateikite jūsų leidimą! Pietinėje ir rytinėje miesto dalyje pakilęs 
radiacijos lygis! Pietinėje ir rytinėje miesto dalyje pakilęs radiacijos 
lygis! 

Pro patrulinio roboto kojas peršliaužė išsipūtusi žiurkė, kuri tem- 
pė savo žarnas apipuvusią placentą primenančiame maišelyje. Ta- 
čiau viešbučio sergėtojas, nekreipdamas jokio dėmesio į graužiką, to- 
liau trankė savo metalinę galvą į plieninę sieną. 

- Pateikite jūsų leidimą! Radiacijos lygis pakilęs, puo praliais ir 
puo vieln! 

Viešbučio bare riogsojo kaukolės, priklausančios vyrams ir mo- 
terims, kurie užsuko čia išgerti prieš pat katastrofą. Dauguma kau- 
kolių demonstravo šiurpias šypsenas, tarsi jų šeimininkai būtų mirę 
bekvatodami. Galbūt kai kurie išties juokėsi. 

Kai Vienbėgis Bleinas prašvilpė virš griuvėsių, suplėšydamas 
nakties skraistę it kulka, iššauta iš ilgavamzdžio, sudužo dar nespėję 
išbyrėti namų langai, žemyn pasipylė dulkės, lyg senovinės molinės 
vazos sutrupėjo viešbutyje tysantys griaučiai. Gatves nušlavė radio- 
aktyvių dulkių uraganas, ir žibintas priešais “Jautienos ir kiaulienos" 

restoraną paskendo dūmų šuoruose. Pagrindinėje miesto aikštėje į dvi 
dalis suskilo Kandltono fontanas, išliedamas ne vandenį, o dulkes, gy- 
vates, skorpionus mutantus ir kelis pusaklius vabalus-vėžlius. 

Kai miestą sudrebinęs pavidalas išgaravo, tarsi jo niekad ir ne- 
būtų buvę, o Kandltonas vėl nugrimzdo į apmirusios veiklos būseną, 
rusenančią jau beveik du su puse šimtmečio, jį užliejo garso banga, 
nugriaudėjusi pirmą kartą per septynerius metus ir sukėlusi tokias 
vibracijas, kad į gabalus suskeldėjo prekybos centras, esantis netoli 
fontano. Patrulinis robotas paskutinį kartą išbandė savo metalines 
balso stygas pareikšdamas perspėjimą: “Pakilo radiac..." ir užsičiau- 
pė visam laikui, sustingdamas kampe tarsi už blogą elgesį nubaustas 
vaikas. 

Už dviejų ar trijų šimtų ratų nuo Kandltono, keliaujant Spindulio 
taku, radiacijos ir DEP3 koncentrato lygis dirvoje smarkiai nukrito. 
Šioje vietoje vienbėgį nuo žemės skyrė ne daugiau kaip dešimt pėdų, 
ir būtent šioje vietoje iš pušynėlio grakščiai išrisnojo elnė su bemaž 
normaliu kūnu, užsimaniusi atsigerti iš upelio, kurio vanduo buvo tri- 
mis ketvirčiais išsivalęs nuo teršalų. 

Tačiau elnė nebuvo normali - jos papilvėje svyravo striuka, be- 
kaulė penktoji koja, panaši į didžiulį spenį, o kairiojoje snukio pusėje 
balzganai švytėjo akla trečioji akis. Visgi dvyliktos kartos mutantė tu- 
rėjo pakankamai tvarkingą DNR ir vaisingas įsčias. Per šešerius sa- 
vo gyvenimo metus ji atvedė tris jauniklius. Pirmieji du danieliai gimė 
visiškai normalūs - “puikūs galvijai", būtų pasakiusi tetulė Talita iš 
Upės Perkėlos. Trečiąją atžalą, beodį košmaro įsikūnijimą, motina iš 
karto negyvai sutrypė. 

Pasaulis - bent šioji pasaulio dalis - pamažu gydėsi savo žaizdas. 

Elnė nukorė žemyn galvą ir ėmė siurbčioti vandenį, paskui, pla- 
čiai išplėtusi akis, netikėtai pakėlė varvantį snukį. Tolumoje pasigirdo 
tylus ūžesys. Po sekundės prie jo prisijungė šviesos žybsnis. Nervi- 
nius gyvulio impulsus persmelkė pavojaus signalas. Nors elnės reak- 
cija buvo žaibiška, o blizgantis taškelis sutvisko už visos galybės ratų, 
ji neturėjo jokios galimybės išsigelbėti. Nespėjus įsitempti raumenims, 
menkutė žiežirbėlė išaugo iki nuožmiai spindinčių prožektorių, kurie 
užliejo upelį ir proskyną akinančia šviesa. Kartu su ja atsklido bepro- 
tiškas, visu galingumu veikiančių Bleino variklių riaumojimas. Virš 
betoninių bėgio pakraščių šmėkštelėjo rausva dėmė, palikdama po 
savęs dulkių ir akmenukų debesis, mažų, sutraiškytų gyvūnėlių kūnus, 
lapų sūkurius. Po susidūrimo su traukiniu elnė žuvo akimirksniu. 

Bleino sukeltas oro verpetas neįtraukė į save didžiulio gyvulio, tačiau 
tempė jį iš paskos mažiausiai septyniasdešimt jardų. Nuo elnės kano- 
pų ir snukio kapsėjo vandens lašai, nuplėšta jos kailio atraiža (ir 
penktoji bekaulė koja) sklendė pavymui Bleino tarsi vėjo gūsių kede- 
namas skarmalas. 

Trumpam įsitvyrojo tyla, trapi, lyg tvenkinį nuklojęs pirmas žie- 
mos ledas, bet netrukus ją sudraskė rujojančios pabaisos maurojimą 
primenanti garso banga, kuri nutrenkė iš padangių paukštį mutantą, 
tikriausiai varną. Šis tėškėsi į upelį it akmuo. 

Raudona akis, galiniai Bleino žibintai, akimoju išnyko tolumoje. 

Pro debesų properšą išniro mėnulis, nudažęs proskyną ir upokšnį 
neskoningais, lombarduose saugojamų blizgučių atspalviais. Mėnulio 
paviršiuje buvo galima įžvelgti veidą, bet ne tokį, į kurį mėgsta paga- 
nyti akis įsimylėjėliai. Į Žemę spoksojo kreivadantė kaukolė, regis, 
priklausanti griaučiams, išdrabstytiems “Kandltono keliautojų viešbu- 
tyje" - beprotiškai išsišiepusi kaukolė, savo tuščiomis akiduobėmis 
dėbsanti į apačioje išlikusius padarėlius, kurie iš visų jėgų laikėsi už 
gyvybės šiaudo. Gileade, prieš pasislenkant pasauliui, Metų Pabaigos 
pilnatis buvo vadinama Demono mėnuliu. Tenykščiai neabejojo, jog 
žiūrėdamas tiesiai į jį gali prisišaukti nelaimę. 

Bet dabar tai nesvarbu. Dabar visur pilna demonų. 


Ž 

Dirstelėjusi į žemėlapio maršrutą Siuzana pamatė, kad žaliasis 
taškas, žymintis jų dabartinę padėtį, mirksi beveik pusiaukelėje tarp 
Kandltono bei Rilėjos, artimiausios Bleino stotelės. Deja, niekas 
ten nesiruošia sustoti, dingtelėjo mintis. 

Ji atsigręžė į Edį, vis dar nenuleidžiantį akių nuo baronų salono 
lubų. Pasekusi jo žvilgsnį, Siuzana išvydo kvadrato formos plokštę, 
neabejotinai dengiančią liuką (nors tokioje futuristinėje šlamšto krū- 
voje, kaip kalbantis traukinys, jis tikriausiai vadinasi “atsarginiu išėji- 
mu“ arba dar įmantresniu terminu). Ant plokštės puikavosi raudonas 
paveikslėlis, kuriame buvo nupieštas pro angą lendantis žmogus. Siu- 
zana pabandė įsivaizduoti, kas atsitiktų, jeigu ji nuspręstų įvykdyti in- 
strukcijas ir iškišti galvą pro liuką, Vienbėgiui lekiant aštuonių šimtų 
mylių per valandą greičiu. Mintyse aiškiai iškilo vaizdelis, kaip nuo 
kaklo nuplyšta galva, tarsi gėlės žiedas, vėjo atskirtas nuo stiebo, ir 
su išsprogintomis akimis bei pašiauštais plaukais nuskriejusi išilgai 
baronų salono, kokį kartelį atsitrenkusi į stogą, pranyksta tamsoje. 

Ji pasistengė kuo greičiau atsikratyti nelemtų minčių. Šiaip ar 
taip, liukas bus užtrenktas. Vienbėgis Bleinas neketino jų paleisti. Gal 
ir pavyks išsigelbėti, tačiau Siuzana nebuvo tikra, kad ši užduotis 
taps lengvesnė, jeigu jie užmins mįslę, į kurią Bleinas nežinos atsaky- 
mo. 

Atleisk, branguti, bet tu kalbi kaip baltaskūris močkrušys, 
nuskambėjo galvoje balsas, šiek tiek panašus į Detos Volker klyka- 
vimą. Nepasitikiu tavo mechaniniu pasturgaliu. Jei tave nugalė- 
sime, užuot papuošę duomenų bankus mėlyna juostele, tu grei- 
čiausiai kelsi dar didesnį pavojų. 

Džeikas ištiesė apdriskusią mįslių knygelę Šauliui, tarsi mėgin- 
damas nusikratyti atsakomybe už jos saugojimą. Siuzana manė ži- 
nanti, kaip jaučiasi vaikas; jų likimą ko gero nulems tie purvini, nučiu- 
pinėti puslapiai. Jai pačiai ne itin norėjosi laikyti knygelės rankose. 

- Rolandai, - sušnibždėjo Džeikas, - tau jos reikia? 

- Eikia! - kiauktelėjo Oi nudelbdamas Šaulį grėsmingu žvilgsniu. 
- Landai-os-eikia! - plepetūnas sukando dantimis knygelę, ištraukė ją 
iš berniuko rankos ir ištempė savo neproporcingai ilgą kaklą link Ro- 
lando, siūlydamas jam “Mįsles! Galvosūkius ir užduotis kiekvienam". 

Šaulys nukreipė į knygą miglotas susimąsčiusias akis ir papurtė 
galvą. 

- Dar ne. - Jis pažiūrėjo į maršruto žemėlapį. Bleinas neturėjo 
veido, todėl jiems teks kalbėtis su kelionės schema, kurioje žybsintis 
žalias taškelis artėjo prie Rilėjos. Pagalvojusi, kaip gali atrodyti pro 
šalį pralėksiantis kraštovaizdis, Siuzana nusprendė, kad jos, tiesą sa- 
kant, tai nė trupučio nedomina. Tik ne po to, ką jiems teko regėti iš- 
vykstant iš Lado. 

- Bleinai! - sušuko Rolandas. 

- TAIP. 

- Ar galėtum trumpam pasišalinti? Mums būtina pasitarti. 

Turbūt išprotėjai, jei manai, kad jis sutiks, toptelėjo Siuzanai, 
tačiau Bleinas atsakė nedelsdamas: 

- TAIP, ŠAULY. AŠ ATJUNGSIU VISUS SAVO SENSO- 
RIUS BARONŲ SALONE. GRĮŠIU TUOMET, KAI BAIGSITE 
TARTIS IR BŪSITE PASIRUOŠĘ PRADĖTI MĮSLIŲ TURNY- 
RĄ. 

- Aha, ir drauge atsivesi generolą Makarturą, - sumurmėjo Edis. 

- KĄ TU PASAKEI, EDI IŠ NIUJORKO? 

- Nieko. Šnekėjausi su savimi. 

- PANORĖJĘ MANE IŠKVIESTI, TIESIOG PALIESKITE 
MARŠRUTO ŽEMĖLAPĮ, - tarė Bleinas. - KOL JIS ŠVIES RAU- 
DONAI, MANO SENSORIAI IŠLIKS ATJUNGTI. DAR PASI- 
MATYSIME, ALIGATORIAU, SUDIE KROKODILE, NEPA- 
MIRŠK, RAŠYK. - Po pauzės pridūrė: - PROVANSINIS ALIE- 
JUS, O NE RICINA. 

Stačiakampis maršruto žemėlapis priešakinėje kabinos dalyje 
staiga sužibo tokiu ryškiu raudonu atspalviu, kad Siuzanai teko prisi- 
merkti. 

- Provanso aliejus, o ne ricina? - pakartojo Džeikas. - Ką, po ga- 
lais, ai reiškia? 

- Nesvarbu, - atsiliepė Rolandas. - Mes neturime daug laiko. Jo- 
kio skirtumo, ar Bleinas palaiko mums draugiją, ar ne - vienbėgis vis 
tiek lekia į galutinę savo stotelę. 

- Nejau tiki, kad jis iš tikrųjų pradingo? - paklausė Edis. - Tas 
šliužas? Baik, surimtėk. Garantuoju, kad jis paslapčia mūsų klausosi. 

- Labai tuo abejoju, - paprieštaravo Rolandas, ir Siuzana minty- 
se su juo sutiko. Bent jau šiuo momentu. - Pats girdėjai, kaip Blei- 
nas apsidžiaugė po daugybės metų sulaukęs galimybės užsiimti mįslių 
spėlionėmis. Be to... 

- Be to, jis pasitiki savimi, - pridūrė Siuzana, - ir neabejoja lengvai 
mus nugalėsiąs. 

- Ar tikrai? - pasiteiravo Džeikas. - Ar jis išties lengvai mus nu- 
galės? 

- Nežinau, - atsakė Rolandas. - Jei kalbi apie kozirių tūzą, pa- 
slėptą mano rankovėje, tai aš jo neturiu. Tai sąžiningas žaidimas... 
laimei, esu jį žaidęs anksčiau. Kaip ir mes visi, vienaip ar kitaip. Ti- 
kiuosi, kad ji mums pravers. - Šaulys linktelėjo galva į mįslių knygą, 
kurią Džeikas atėmė iš Oi. - Mūsų klajones įtakoja galingos jėgos, ir 
ne visos iš jų siekia užkirsti mums kelią į Bokštą. 

Besiklausydama jo Siuzana mąstė apie Bleiną, palikusį juos kurį 
laiką vienus. Vienbėgis elgėsi kaip vaikas, kuris žaidžia su draugais 
“slėpynes" ir prieš eidamas ieškoti išsibarsčiusių žaidimo dalyvių pa- 
klusniai užsimerkia, tada truputį lukteli, kol šie pasislėps. O kas gi jie 
tokie, jei ne Bleino žaidimo dalyviai? Tokia mintis jai sukėlė didesnį 
pasibjaurėjimą nei sąmonės akimis regėtas vaizdas, kaip, išlindus pro 
liuką, vėjas nuplėšia galvą. 

- Ką gi mums daryti? - prabilo Edis. - Tu greičiausiai esi kažką 
sumanęs, antraip nebūtum jo išsiuntęs. 

- Galingą Bleino protą paveikęs ilgalaikis vienišumo periodas ir 


22 


priverstinis poilsis galbūt pažadino jame daugiau žmogiškų savybių 
nei jis pats nutuokia. Bent aš taip viliuosi. Visų pirma privalome šį tą 
išsiaiškinti. Jei įmanoma, turime sužinoti silpnąsias ir stipriąsias jo pu- 
ses, galbūt pajusti, kada jis jaučiasi pranašus ir kada dvejoja. Mįslės 
ne tik parodo jas užmenančio asmens sumanumą, bet ir išduoda jas 
spėjančiųjų silpnybes. 

- Jis turi silpnybių? - paklausė Edis. 

- Jei ne, - šaltai atsiliepė Rolandas, - tuomet mums lemta mirti 
šiame traukinyje. 

- Sunkią minutę tu puikiai sugebi atrasti tinkamus paguodos žo- 
džius, - šykščiai vyptelėjo Edis. - Tai dar vienas iš daugelio žavingų 
tavo bruožų. 

- Pradėsime varžybas nuo keturių mįslių, - pratarė Rolandas. - 
Pačios lengviausios, lengvos, sunkesnės ir labai sunkios. Neabejoju, 
kad Bleinas atsakys į jas visas, tačiau mes privalome klausytis, kaip 
jis atsakys. 

Edis pritardamas linktelėjo, o Siuzanos širdyje nejučia užsižiebė 
vilties kibirkštėlė. Berods, jų planas gali išdegti. 

- Po to vėl paprašysime jo pasišalinti ir leisti pasitarti, - tęsė Ro- 
landas. - Gal kam nors šaus į galvą, kokiu būdu pakreipti žaidimo ei- 
gą mums reikalinga linkme. Pirmąsias mįsles patys sumąstykite, tie- 
sa... - jis niūriai kryptelėjo galva į knygą, - ...sprendžiant iš Džeiko 
pasakojimo apie knygyną, atsakymas slypi ne mano prisiminimuose 
apie mįslių muges, o šiuose puslapiuose, ir niekur kitur. 

- Klausimas, - įsiterpė Siuzana. 

Rolandas suglumo, jo antakiai pakilo aukštyn virš blyškių, grės- 
mingai primerktų akių. 

- Mums reikia klausimo, ne atsakymo, - paaiškino ji. - Šį sykį 
pastarasis gali mus nužudyti. 

Šaulys linktelėjo. Jis atrodė sutrikęs - netgi susierzinęs, - ir Siu- 
zana nė kiek nesidžiaugė regėdama jo veide tokią išraišką. Bet dabar 
Rolandas paėmė Džeiko ištiestą knygą. Truputį palaikė (išblukę, bet 
vis dar pakankamai ryškūs raudoni viršeliai keistai kontrastavo su di- 
džiulėmis įdegusiomis jo rankomis... ypač su dešiniąją, kuriai taip trū- 
ko dviejų pirštų) ir perdavė ją Edžiui. 

- Tu pateiksi lengviausią mįslę, - tarė Siuzanai Rolandas. 

- Kodėl gi ne, - atsiliepė ji kilstelėdama lūpų kampučius aukštyn. 
- Tikiuosi, pasirinkai mane ne todėl, kad nori suteikti moterims privi- 
legijas? 

Šaulys atsisuko į Džeiką. 

- Taviškė bus antroji, šiek tiek sunkesnė. Tada ateis mano eilė. 
Tu, Edi, užminsi mįslę paskutinis. Paieškok ką nors sudėtingo knyge- 
lėje... 

- Sudėtingiausios - gale, - įsiterpė Džeikas. 

- „tik be jokių kvailysčių. Tai mirties arba gyvybės klausimas. 
Mes neturime laiko absurdiškoms minklėms. 

Edis dėbsojo į Šaulį - aukštą, bjaurų tipą, per savo gyvenimą pri- 
krėtusi dievai žino kiek baisybių, idant galėtų pasiekti savo išsvajotą 
Bokštą - ir svarstė, ar Rolandas bent numano, kaip smarkiai skaudi- 
na atsitiktinai tarstelėta užuomina, esą jam derėtų užmiršti savo vai- 
kišką elgesį, pašaipėles ir pokštus, nes ant kortos pastatyti jų gyveni- 
mai. 

Jis prasižiojo ketindamas atrėžti - mestelėti “Ypatingąją Edžio 
Dyno Repliką", tuo pačiu metu juokingą ir geliančią, vieną iš pastabų, 
nuo kurių jo brolis Henris pasiusdavo - ir vėl užsičiaupė. Galbūt šį 
kartą dičkis kerėpla sako tiesą. Galbūt pats laikas atsisakyti vaikiškų 
išdaigų. Galbūt atėjo metas suaugti. 

Jie šnibždėjosi tarpusavyje dar tris minutes, Siuzana ir Edis pas- 
kubomis vartė knygos puslapius (Džeikas pareiškė žinąs, kokią pir- 
mąją mįslę norėtų užduoti Bleinui), tada Rolandas nužygiavo į baronų 
salono pirmgalį ir prispaudė delną prie nuožmiai švytinčio raudono 
stačiakampio, kuriame akimirksniu pasirodė maršruto žemėlapis. 
Nuo to momento, kai kabinos sienos aptemo, jie nejautė jokio judėji- 
mo, tačiau žaliasis taškas buvo dar labiau priartėjęs prie Rilėjos. 

- TAIGI, ROLANDAI, STIVENO SŪNAU! - sududeno Blei- 
nas. Edžiui pasidingojo, kad jo balsas ne šiaip linksmas, o kupinas 
džiaugsmingo pasitenkinimo. - AR TAVO K4A-TETAS PASIRUO- 
ŠĘS? 

- Taip. Pirmąjį ratą pradės Siuzana iš Niujorko. - Šaulys atsisuko 
įją ir tylesniu balsu pasakė (suprantama, tai neką tepadėtų, jei Blei- 
nas būtų panorėjęs jų klausytis): - Skirtingai nuo mūsų, tau nereikės 
žengti į priekį, nes neturi kojų. Kalbėk sklandžiai ir kreipkis į jį vardu. 
Jei - kai - jis atspės mįslę, ištark: “Ačiū, Bleinai, tu atsakei teisingai". 
Po tavęs į tarpueilį žengs Džeikas. Aišku? 

- O jeigu jis suklys arba visai nieko neatsakys? 

Rolandas niauriai šyptelėjo. 

- Manau, kad šiuo metu mums neverta dėl to nerimauti. - Šiek 
tiek garsiau paklausė: - Bleinai? 

- TAIP, ŠAULY. 

Prieš prabildamas Rolandas giliai įkvėpė: 

- Pradedame. 

- NUOSTABU! 

Rolandas linktelėjo Siuzanai. Edis tvirčiau suspaudė vieną jos 
ranką, Džeikas švelniai patapšnojo kitą. Oi įbedė į ją savo paauksuo- 
tas, susižavėjimo sklidinas akutes. 

Siuzana nervingai nusišypsojo ir pažvelgė į maršruto žemėlapį. 

- Labas, Bleinai. 

- SVEIKUTE, SIUZANA IŠ NIUJORKO. 

Krūtinėje pradėjo įnirtingai plakti širdis, sudrėko pažastys, į vidų 
įsismelkė jausmas, su kuriuo jai nusišypsojo laimė susipažinti pirmoje 
klasėje: baimė pradėti. Siaubas, užvaldantis tada, kai esi priversta at- 
sistoti priešais klasiokus ir pirmoji užtraukti dainą, mestelėti juokelį, 
papasakoti, kaip praleidai vasaros atostogas... arba užminti mįslę, 
kaip šiuo atveju. Ji prisiminė kvaištelėjusią Džeiko Čamberso esė, 
kurią berniukas mintinai citavo per ilgąjį pokalbį, užsimezgusį po to, 
kai teko palikti Upės Perkėlos senolius. Esė, pavadintoje “Kaip aš 
suprantu Tiesą“ buvo paminėtos dvi mįslės, vieną kurių Edis jau buvo 
spėjęs pasiūlyti Bleinui. 

- SIUZANA? KUR TU DINGAI, MANO MAŽOJI PIEME- 
NAITE? 

Vėl erzina, bet dabar švelniai, geraširdiškai. Panorėjęs Bleinas 
galėjo tapti toks žavingas... kaip kai kurie anksčiau pažinoti išpaikinti 
vaikai. 

- Taip, Bleinai. Aš girdžiu tave. Štai mano mįslė. Kas turi keturis 
ratus ir daug musių? 

Pasigirdo spragtelėjimas, tarytum Vienbėgis būtų nusprendęs 
pliaukštelėti liežuviu į gomurį. Paskui stojo trumpa pauzė. Bleinui 
prašnekus, iš jo balso buvo išgaravusios visos linksmos gaidelės: 

- ŠIUKŠLIŲ SUNKVEŽIMIS, ŽINOMA. TAI VAIKIŠKA 
MĮSLĖ. JEI IR KITOS BUS PANAŠIOS, AŠ LABAI PASIGAI- 
LĖSIU IŠGELBĖJĘS JUMS GYVYBES, KAD IR TOKIAM 
TRUMPAM LAIKOTARPIUI. 

Maršruto žemėlapis vėl nutvisko, bet šį sykį ne raudonai, o blyš- 
kiai rožine spalva. 

- Nesiutinkite jo, - ėmė maldauti Mažasis Bleinas. Kiekvieną kar- 

tą, kai jis suspigdavo, Siuzana įsivaizduodavo matanti prieš save iš- 
prakaitavusį, baugščiai susigūžusį pliką neūžaugą. Didžiojo Bleino 
balsas sklido iš visų pusių (it koks Dievo dudenimas Sesilio B. de 
Milio filme, pagalvojo Siuzana), tuo tarpu mažasis jo dvynys cypė 
tiktai iš vieno garsiakalbio, pritvirtinto palubėje. - Prašau jo nepyk- 
dyti; jis jau pasiekė greičio ribą, o kompensatoriai vos spėja susido- 
roti su perkrova. Jau nešnekant apie tai, jog nuo tada, kai paskutinį 
kartą važiavome šiuo keliu, geležinkelio bėgio būklė gerokai pablogė- 
jo. 

Siuzana, kuri kitados pakankamai prisikratė troleibusuose ir met- 
ro vagonuose, nejautė jokių nepatogumų. Kelionė vyko taip pat 
sklandžiai, kaip ir tuo momentu, kai traukinys pajudėjo iš Lado Lop- 
šio, tačiau ji patikėjo Mažuoju Bleinu. Akivaizdu, kad po pirmojo 
krestelėjimo, jiems daugiau nebūtų lemta ką nors pajusti. 

Rolandas stuktelėjo alkūne Siuzanai į šoną sugrąžindamas ją į 
realybę. 

- Ačiū, Bleinai, - pratarė ji ir dešiniosios rankos pirštais tris kar- 
tus plekštelėjo sau į gerklę, pakartodama Rolando gestą, kai šis pir- 
mą kartą šnekėjo su tetule Talita. 

- DĖKUI UŽ MANDAGUMĄ, - smagiai, kaip ir anksčiau, at- 
sakė Bleinas. Siuzanai dingtelėjo, jog tai geras ženklas, nepaisant to, 
kad Vienbėgis aiškiai iš jos šaipėsi. - DEJA, AŠ NESU MOTERIS. 
JEI TURĖČIAU LYTĮ, VEIKIAUSIAI BŪČIAU VYRAS. 

Sutrikusi Siuzana pažvelgė į Rolandą. 

- Vyrams pagarba atiduodama kairiąja ranka, patapšnojant į krū- 
tinę. - Šaulys parodė jai, kaip tai daroma. 

Rolandas atsisuko į Džeiką. Berniukas atsistojo, padėjo Oi ant 
krėslo (veltui stengėsi atsikratyti plepetūnu, nes šis, stryktelėjęs ant 
grindų, nusekė Džeikui įkandin) ir žengė į tarpueilį atsigręždamas į 
maršruto žemėlapį. 

- Labas, Bleinai. Čia aš, Džeikas. Na, žinai, Elmerio sūnus. 

- SAKYK SAVO MĮSLĘ. 

- Bėgti gali, eiti - ne, turi žiotis - nešneka, vingiuoja ne uodega, 
turi vagą - nesodina. Kas? 

- ŠITA NEBLOGA! TIKIUOSI, SIUZANA PASIMOKYS IŠ 
TAVĘS, DŽEIKAI, ELMERIO SŪNAU. ATSAKYMAS TURĖ- 
TŲ BŪTI AKIVAIZDUS BET KURIAI PROTINGAI BŪTY- 
BEI. TAČIAU TAVO PASTANGOS VERTOS PAGARBOS. 
TAI UPĖ. 

- Ačiū, Bleinai, tu atsakei teisingai. - Kairiosios rankos pirštais 
berniukas dunkstelėjo tris kartus į savo krūtinę ir atsisėdo. Siuzana 
apkabino jį ir švelniai suspaudė. Džeikas apdovanojo ją dėkingu 
žvilgsniu. 

- Hail, Bleinai, - atsistojęs pratarė Rolandas. 

- HAIL, ŠAULY. - Sprendžiant iš Bleino balso, jį vėl apėmė no- 
ras suprunkšti... gal jis taip reagavo į pasisveikinimą, kurio Siuzana 
dar nebuvo girdėjusi. Ką reiškia tas “hail"*? Jai į galvą šovė mintis 
apie Hitlerį, paskui atgijo prisiminimai apie sudužusį lėktuvą, regėtą 
už Lado miesto ribų. “Focke-wulf"" modelį, anot Džeiko. Moteris 
nieko nenutuokė apie skraidymo aparatus, užtat žinojo, jog kabinoje 
sėdėjo miręs lakūnas, po kurio žūties buvo praėję tiek laiko, kad jo 
kūnas netgi netrenkė puvėsių dvoku. 

- MINK SAVO MIĮSLĘ, ROLANDAI, IR TEGUL JI BŪNA 
GRAŽI. 

- Pasistengsiu, Bleinai. Kas anksti rytą vaikščioja ant keturių, 
dieną - ant dviejų, vakare - ant trijų? 

- IŠ TIESŲ GRAŽI, - sutiko Bleinas. - PAPRASTA, BET VIS 
VIEN GRAŽI. TAI ŽMOGUS. KŪDIKYSTĖJE JIS ŠLIAUŽIO- 
JA KETURPĖSČIAS, SUAUGES VAIKŠTO DVIEM KOJOM, 
O SENATVĖJE PASIREMIA LAZDA. 

Vienbėgio balsas trykšte tryško pasitenkinimu, ir Siuzana ūmai 
suvokė niekinanti šią savimylą, mirtį sėjančią mašiną. Ji neabejojo, 
kad jaustųsi lygiai taip pat, net jeigu jie nebūtų pastatę ant kortos sa- 
vo gyvybių beprotiškame mįslių turnyre. 

Rolandas savo ruožtu išliko ramus kaip uola. 

- Ačiū, Bleinai, tu atsakei teisingai. - Jis prisėdo nesivarginda- 
mas atlikti ritualinio pagarbos gesto ir pašnairavo į Edį, kuris atsistojo 
ir išėjo į tarpuceilį. 

- Kas geresnio, Bleinai, senas bičiuli? - paklausė jis. Rolandas 
krūptelėjo ir papurtė galvą trumpam prisidengdamas akis savo suža- 
lota dešiniąją ranka. 

Vienbėgis nesiteikė atsiliepti. 

- Bleinai? Ar girdi mane? 

- TAIP. BET AŠ NENUSITEIKĘS KLAUSYTIS TAVO 
LENGVABŪDIŠKŲ TAUŠKALŲ, EDI IŠ NIUJORKO. SAKYK 
SAVO MĮSLĘ. SPĖJU, KAD JI BUS SUNKI, NEPAISANT TA- 
VO ATŽAGARAUS IR KVAILO ELGESIO. LAUKIU JOS NE- 
KANTRAUDAMAS. 

Edis dirstelėjo į Rolandą, kuris pamojo ranka - tęsk, dėl tėvo, 
tęsk! - tada nukreipė akis į maršruto žemėlapį, kur žalias taškelis ką 
tik prašoko pro Rilėją. Siuzana suprato, kad Edis įtaria tai, ką ji seniai 
žinojo: Bleinas numano apie jų užmačias patyrinėti jo galias pačiomis 
įvairiausiomis mįslėmis. Ne tik numano, bet ir su džiaugsmu priima 
iššūkį. 

Siuzanos širdį suspaudė šaltukas: pamažu užgeso visos viltys, kad 
jie sugebės lengvai išnešti sveiką kailį. 


4 

- Na, nežinau, ar mįslė pasirodys tau sunki, - tarė Edis, - bet aš 
manau, kad ji nėra iš lengvųjų. - Beje, atsakymo jis taip pat nežinojo, 
kadangi kažkas išplėšė paskutinius “Mįslių! Galvosūkių ir užduočių 
kiekvienam“ puslapius. Koks skirtumas? Pagal taisykles, ne jiems 
reikėjo sukti galvas dėl atsakymų. 

- AŠ IŠKLAUSYSIU IR ATSAKYSIU. 

- Kai ištari jos vardą, ji pranyksta. Kas tai? 

- TYLA, APIE KURIĄ TU NIEKO NEIŠMANAI, EDI IŠ 
NIUJORKO, - akimoju atsiliepė Bleinas, ir Edžio veidas truputį ištį- 
so. Nereikėjo net tartis su kitais: Vienbėgis įminė mįslę teisingai. 
Bjauriausia tai, kad pasiutiškai greitai. Edis niekada nebūtų to pripa- 
žinęs, tačiau jis paslapčia vylėsi, jog sugebės priblokšti Bleiną savo 
pirmąja mįsle, sudraskyti jį į skutelius, ir dar taip, kad jų nė pats vel- 
nias nepajėgtų sulipdyti į vieną krūvą. Tokia viltis paprastai sukirbė- 
davo, kai jis imdavo kratyti kauliukus kokio nors tamsaus baro užka- 
boryje arba žaisdamas “akį" surinkdavo septyniolika taškų ir nu- 
spręsdavo atversti kortas. Tomis akimirkomis nuojauta tvirtindavo, 
kad viskas baigsis kuo puikiausiai, nes jis - geriausias ir geriausių. 

- Aha, - atsiduso Edis. - Tyla, apie kurią aš nieko neišmanau. 
Ačiū, Bleinai, tu atsakei teisingai. 

- TIKIUOSI, ŠI PAMOKA TAU BUVO VERTINGA, - pridū- 
rė Bleinas, o Edis pagalvojo: Ak tu, sukruštas mechanini melagi. 
Vienbėgio balsas vėl skambėjo taip, tarsi jis būtų nepaprastai paten- 
kintas savimi. Argi ne keista, kad mašina turi tokį platų emocijų aki- 
ratį? Įdomu, ar jausmus užprogramavo Didieji Protėviai, ar kažkuria- 
me gyvenimo etape Bleinas pats pasirūpino juos susikurti? Nežinia, 
kaip ilgi dešimtmečiai ir amžiai gali paveikti elektroniką. - NORITE, 
KAD AŠ PASIŠALINČIAU IR SUTEIKČIAU GALIMYBE PA- 
SITARTI? 

- Taip, - atsiliepė Rolandas. 

Maršruto žemėlapis nusidažė ryškiai raudona spalva. Rolando 
veidas pasislėpė po abejingumo kauke, tačiau atsisukęs Edis spėjo iš- 
vysti siaubingą dalyką - visišką neviltį, sekundės dalį sušmėžavusią 
Šaulio akyse. Nieko panašaus Edis nebuvo matęs nei tada, kai Ro- 
landas merdėjo, apkandžiotas vėžiagyvių, nei tada, kai pats taikėsi į 
Šaulį jo revolveriu, nei tada, kai šlykštusis Gašeris pagrobė Džeiką ir 
nusitempė berniuką į Lado požemius. 

- Ką dabar darysime? - paklausė vaikas. - Visi keturi dalyvausi- 
me kitame rate? 

- Nėra prasmės, - palingavo galva Rolandas. - Bleinas tikriausiai 
žino tūkstančius, ar net milijonus mįslių. Blogiausia, kad jis žino, kaip 
jas spėlioti... logiškai protaudamas sugeba sukurti mįsles arba išmąs- 
tyti jų atsakymus. - Šaulys atsigręžė į apsikabinusius Edį ir Siuzaną. 
- Aš teisus? Jūs sutinkate? 

- Taip, - tvirtai pareiškė Siuzana, ir jos mylimasis nenoriai linkte- 
lėjo. Nė kiek netrokšdamas sutikti jis suprato, kad Šaulys neklysta. 

- Ką gi mums daryti, Rolandai? - pasiteiravo Džeikas. - Juk turi 
būti kokia nors išeitis... ar ne? 

Pameluok jam, šunsnuki, nuožmiai pagalvojo Edis. 

Rolandas pasistengė įvykdyti prašymą, matyt išgirdęs jį mintyse. 
Savo sužalota ranka pašiaušė berniuko plaukus. 

- Kokią nors išeitį visuomet įmanoma surasti, Džeikai. Svarbiau- 
sia, ar mums užteks laiko sugalvoti teisingą mįslę. Jis minėjo kelyje 
užtruksiąs šiek tiek mažiau nei devynias valandas... 

- Aštuonias valandas keturiasdešimt penkias minutes, - patikslino 
Džeikas. 

- O tai ne tiek jau daug. Kol kas prabėgo beveik šešiasdešimt 
minučių... 

- Anot žemėlapio, jei tik šis neklysta, mes esame pusiaukelėje į 
Toupeką, - įsitempusiu balsu tarstelėjo Siuzana. - Gal mūsų mecha- 
ninis draugužis pamelavo dėl kelionės trukmės? Gal norėjo įgauti 
pranašumo? 

- Galbūt, - pritarė Rolandas. 

- Ką gi mums daryti? - pakartojo Džeikas. 

Šaulys giliai įkvėpė, sulaikė alsavimą, ir išpūtė orą. 

- Kurį laiką leiskite man vienam minti mįsles. Užduosiu jam pa- 
čias sunkiausias, kokias tik atsimenu iš savo vaikystės mugių. Jei ar- 
tėsime prie... prie Toupekos nelėtindami greičio, ir man nepavyks 
įveikti Bleino, tuomet tu, Džeikai, pasiūlyk jam kelias mįsles iš kny- 

gutės. Pačias sudėtingiausias mįsles. - Išsiblaškiusiu judesiu patrynęs 
skruostą jis nužvelgė ledo skulptūrą. Jei anksčiau žvarbą skleidžianti 
statula panėšėjo į jį, tai dabar aptirpęs ledo luitas virto beforme ma- 
se. - Aš tebemanau, kad atsakymas glūdi knygoje. Neveltui atsinešei 
ją su savimi sugrįžęs į šį pasaulį. 

- O kaip dėl mūsų? - paklausė Siuzana. - Ką veikti mudviem su 
Edžiu? 

- Mąstykite, - atšovė Rolandas. - Mąstykite, vardan savo tėvų. 

- Aš nesitaikau ranka, - tarė Edis, kuris staiga pajuto, kad tolsta 
nuo savęs. Panašiai jautėsi, kai pirmą kartą išvydo timpą, o paskui 
raktą, įkalintą medyje, laukiantį, kol jį kas nors išdrožinės... vis dėlto 
šį sykį pojūčiai buvo kitokie. 

Rolandas nukreipė į jį smalsiai žibančias akis. 

- Taip, Edi, tu sakai tiesą. Šaulys šaudo savo protu. Ką sugalvo- 
jai? 

- Nieko. - Jis būtų galėjęs šį tą pridurti, bet liežuvį surakino atgiję 
keisti vaizdai - keisti prisiminimai: Rolandas, palinkęs prie Džeiko 
vienoje iš stovyklaviečių, netoli Lado miesto. Jie abu sėdi prie šakelių 
krūvos. Rolandas, kaip paprastai, įsijautęs į mokytojo vaidmenį. Bet 
dabar mokinio vietą užima Džeikas, kuris bando įžiebti ugnies ki- 
birkštį, kirsdamas skeltuvu į titnagą. Tamsoje gesta nutviskusios žie- 
žirbos. Šaulys tvirtina, kad berniukas elgiasi kvailai. Paprasčiausiai... 
kvailai. 

- Ne, - garsiai ištarė Edis. - Jis taip nesakė. Bent jau ne vaikui. 

- Edi? - susirūpinusi, netgi išsigandusi tarstelėjo Siuzana. 

Gal reikėtų tiesiai šviesiai paklausti, ką jis sakė, broliuk? - 
nuskambėjo Henrio, Didžioji Žynio ir Garsaus Narkašos balsas. Pir- 
mą kartą po ilgo laiko. - Jis sėdi šalia. Nagi, paklausk. Nustok 
bruzdėti kaip kūdikis, pritriedęs į vystyklus. 

Nekokia mintis, turint omenyje, kad Rolando pasaulyje ne taip 
tvarkomi reikalai. Turint omenyje, kad visas Rolando pasaulis susi- 
dėjo iš mįslių. Tu šaudai ne ranka, o protu. Savo suknistu protu. Ką 
vienas žmogus galėjo patarti kitam, nepajėgiančiam įskelti žiežirbos? 
Pasistatyti titnagą arčiau, žinoma, ir būtent tai Rolandas pasakė 
Džeikui: Pasistatyk titnagą arčiau ir stipriai laikyk. 

Atsakymas slypi kažkur kitur. Visai čia pat - tiktai “čia pat" ne- 
siskaito, kaip sakydavo Henris Dynas, prieš tapdamas Didžiuoju Žy- 
niu ir Garsiuoju Narkaša. Atmintis vengė padėti Edžiui, nes Rolandas 
jį įskaudino... sugėdino... išjuokė... 

Galbūt atsitiktinai, bet... kažkas buvo. Kažkas tokio, kas priminė 
senus pojūčius, kuriuos sukeldavo Henris. Antraip kokio velnio broliui 
reikėjo vėl pasirodyti? 

Dabar visi į jį žiūrėjo. Netgi Oi. 

- Ką gi, - kreipėsi jis į Rolandą, šiek tiek dygiau nei derėtų, - tu 
norėjai, kad mąstytume. Mes įvykdysime tavo prašymą. - Edis taip 
įtempė savo prakeiktą smegeninę... 

(aš šaunu savo protu) 

..„kad šioji įkaito lyg žaizdras, bet jis neketino to pripažinti bjau- 
riajam ištįsėliui. - O tu šnekėkis su Bleinu. Mink mįsles. 

- Kaip pasakysi. - Rolandas atsistojo ir nužingsniavęs tarpueiliu 
prispaudė delną prie purpurinio stačiakampio. Žaliasis taškas pasi- 
slinko už Rilėjos stotelės, tačiau Edis aiškiai matė, kad jis juda kur 
kas lėčiau. Tikriausiai kelionės tempą koreguoja įmontuotos kompiu- 
terinės programos arba Bleino nenoras skubėti ir atsisakyti malonių 
gyvenimo akimirkų. 

- AR TAVO K4-TETAS PASIRUOŠES TĘSTI VARŽYBAS, 
ROLANDAI, STIVENO SŪNAU? 

- Taip, Bleinai, - pratarė Rolandas liūdnoku balsu. - Kurį laiką 
mįsles minsiu vienas, jei tu neprieštarauji. 

- BŪDAMAS SAVO K4-TETO DINU IR TĖVU, TURI TO- 
KIĄ TEISĘ. PASIŪLYSI MAN MUGĖS MĮSLES? 

- Taip. 

- GERAI. - Nuo pasitenkinimo kupino balso žiūrovus kone supy- 
kino. - SU MIELU NORU JŲ IŠKLAUSYSIU. 

- Gerai. - Rolandas giliai atsikvėpė ir pradėjo: - Pamaitink mane, 
ir aš gyvensiu, pagirdyk - ir aš numirsiu. Kas aš esu? 

- UGNIS. - Jokios dvejonės. Tiktai nepakenčiamas, manieringas 
tonas, anot kurio: Šią mįslę buvau girdėjęs tūkstančius kartų dar 
tais laikais, kai tavo senelė buvo jauna. Bandyk dar sykį! Išti- 
sus amžius taip nesilinksminau. Bandyk dar sykį! 

- Kas pučia be lūpų? 

- VĖJAS. - Nė nesusimąstė prieš atsakydamas. 

- Tu sakai tiesą. Kita. Lengvas it plunksna, bet ilgai neišlaikysi. 

- KVAPAS. - Ir vėl jokios dvejonės. 

Tačiau jis suabejojo, staiga pagalvojo Edis. Siuzana ir Džeikas 
nenuleido akių nuo Rolando, agoniškai įsitempę, suspaudę kumščius, 
tarytum maldaudami, kad jis užduotų teisingą mįslę, ties kuria Blei- 
nas sukluptų; ištrauktų iš užančio kozirių tūzą su užrašu “Čiuožkite iš 

šito kalėjimo po velnių“. Edis negalėjo vienu metu žiūrėti į juos, ypač 
į Siuzę, ir sutelkti mintis. Nuleidęs galvą įsistebeilijo į savo delnus, 
taip pat sugniaužtus, prisivertė ištiesti pirštus ir atremti juos į kelius. 
Paaiškėjo, jog tai labai sunki užduotis. Tuo tarpu Rolandas, stypsantis 
tarpueilyje, nesiliovė atakavęs Bleino savo auksinėmis jaunystės mįs- 
lėmis. 

- Atspėk, Bleinai: jei nori, kad sustočiau, neužgauk manęs, tiktai 
paliesk. Užsiliepsnojusi panirsiu į džiaugsmo jūrą. 

Siuzana sulaikė alsavimą. Net ir nuleidęs akis Edis žinojo, kad ji 
galvoja tą patį, ką ir jis: šita mįslė itin gera, velniškai gera. Gal... 

- ŽMOGAUS ŠIRDIS, - kaip ir anksčiau, nė trupučio nedvejo- 
damas atsakė Bleinas. - MĮSLĖ DIDŽIĄJA DALIMI REMIASI 
POETIŠKOMIS ASOCIACIJOMIS; NORINT JĄ ĮMINTI, UŽ- 
TENKA PAVARTYTI DŽONO EIVERIO, SIRONIJOS HANC, 
ONDOLOS, VILJAMO BLEIKO, DŽEIMSO TEITO, VERONI- 
KOS MEIS IR KITŲ KŪRINIUS. TIESIOG NUOSTABU, KAIP 
ŽMOGIŠKOS BŪTYBĖS SUGEBA PAMESTI GALVAS DĖL 
MEILĖS. VISUOSE BOKŠTO LYGIUOSE, NETGI ŠIAIS NUO- 
SMUKIO LAIKAIS. TESK, ROLANDAI Iš GILEADO. 

Siuzana iškvėpė sulaikytą orą. Edžiui vėl panižo sugniaužti del- 
nus, tačiau jis susitvardė. Pastatyk titnagą arčiau, galvoje nuskam- 
bėjo Rolando balsas. Pastatyk titnagą arčiau, dėl savo tėvo! 

O Vienbėgis Bleinas nesiliovė dundėjęs į pietryčius, padangėse 
spindint Demono mėnuliui. 


II skyrius 
PESIJO KRIOKLYS 


1 

Džeikas nežinojo, ar dešimt paskutinių knygelės mįslių pasirodys 
sunkios Bleinui, tačiau pats manė, kad jos ganėtinai sudėtingos. Kita 
vertus, priminė sau, jis - ne protinga mašina, kurios sąmonė glūdi gi- 
liai po žeme, milžiniškuose kompiuteriniuose duomenų bankuose. 
Dabar tereikia nepasiduoti. Dievas nekenčia bailių, retsykiais minė- 
davo Edis. Jei toji dešimtinė niekuo nepagelbės, jis išbandys Aarono 
Depnė Samsono mįslę (Iš ėdančiojo išėjo šis tas pavalgyti, ir taip 
toliau). Jei šioji bus atspėta, tada... po paraliais, jis nenutuokė, ką ta- 
da darys, net neįsivaizdavo, kaip jausis. Aš perdegęs, pamanė Džei- 
kas, ir tai tiesa. 

Kas čia keisto? Per pastarąsias aštuonias valandas jam teko pa- 
tirtį pačių įvairiausių emocijų. Iš pradžių siaubą, kai griūnant nuo ka- 
bančio tilto drauge su Oi, užvaldė įsitikinimas, kad jųdviejų gyvybes 
pasiglemš Sendo upė. Paskui klajonės su Gašeriu po beprotišką La- 
do labirintą. O tada teko žvelgti į siaubingas Tik-Tako akis ir atsakyti 
į neatsakomus klausimus apie laiką, nacius ir tranzityvines schemas. 
Tik-Tako kvota greičiausiai niekuo nesiskiria nuo galutinio egzamino 
pragare. 

Kai jį išgelbėjo Rolandas (kartu su Oi; jei ne plepetūnas, nūnai jis 
būtų virtęs pūvančiu mėsos gabalu), užplūdo palengvėjimas. Po mies- 
tu regėti vaizdai sukėlė nuostabą. Siuzanai išsprendus mįslę, atšau- 
nančią Bleino vartus, apniko baiminga pagarba. Ir galiausiai - giliai 
atmintin įsirėžęs beprotiškas bėgimas į Vienbėgio vagoną, siekiant 
pasislėpti saugioje vietoje, kol Bleinas dar nebuvo spėjęs atverti ner- 
vus paralyžiuojančių dujų saugyklų, tūnančių po Ladu. 

Visa tai išgyvenus, Džeikas persismelkė palaimingu įsitikinimu, 
kad Rolandas neabejotinai nugalės Bleiną, kuris privalės įvykdyti 
sutarties sąlygas ir išleisti juos paskutinėje stotelėje (ir visiškai ne- 
svarbu, kas Viduriniajame pasaulyje atstoja Toupeką). Tuomet jie 
suras Tamsųjį Bokštą ir padarys tai, ką privalo padaryti, pakeis tai, 
ką būtina pakeisti arba pataisyti. O kas paskui? Jie gyvens ilgai ir lai- 
mingai. Kaip pasakoje. 

Tik štai... 

Jie gali girdėti vienas kito mintis, aiškino Rolandas, dalintis khefu 
- vienu iš ka-teto elementu. Kai Šaulys atsistojo tarpueilyje, kad už- 
mintų mįsles, girdėtas vaikystėje, į Džeiko sąmonę įsisunkė pražūties 
nuojauta. Pastaroji sklido ne tik iš Rolando; juodas slogias bangas 
spinduliavo ir Siuzana. Užtat Edis sėdėjo nuklydęs kažkur į savo min- 
čių gelmes. Gal tai nėra blogai, tačiau neturėdamas jokių garantijų... 

...Džeikas vėl išsigando. Dar blogiau - jį apėmė neviltis, kaip 
vargšę auką, negailestingo priešo įpraustą į kampą. Berniuko pirštai 
neramiai glostė Oi kailiuką; pažvelgęs į juos Džeikas krūptelėjo iš 
nuostabos: jam daugiau neskaudėjo rankos, į kurią įsikando plepetū- 
nas krisdamas nuo tilto. Aiškiai buvo matyti žvėrelio dantų paliktos 
žymės ir sukrešėjusio kraujo pluta ant delno bei riešo, tačiau maudi- 
mas išgaravo. Atsargiai ją sulenkęs pajuto dilgsėjimą, labai miglotą ir 
blankų. 

- Bleinai, kas girioj kirstas, mieste pirktas, parėjęs namo - ver- 
kia? 


33 


- SMUIKAS, - pareiškė Vienbėgis linksmu savimylišku balsu, 
nuo kurio Džeiką vos nesupykino. | 

- Ačiū, Bleinai, tu ir vėl atsakei teisingai. Kita... 

- Rolandai? 

Šaulys atsisuko į Džeiką, ir rimto susitelkusio jo veido bruožai 
mažumėle sušvelnėjo. Vaikas su džiaugsmu pastebėjo, kad jo lūpų 
kampučiai virptelėjo tarytum mėgindami išspausti šypseną. 

- Kas yra, Džeikai? 

- Mano ranka. Daugiau nejaučiu to geliančio skausmo! 

- NIEKAI, - tęsiamu Džono Veino balsu prašneko Bleinas. - 
AŠ NEGALĖJAU ŽIŪRĖTI, KAIP KANKINASI LETENĄ SU- 
SIŽEIDES SKALIKAS, JAU NEKALBANT APIE MAŽĄ MIE- 
LĄ VAIKINUKĄ, TOKĮ, KAIP TU, SU TRAPIA RANKELE. 
TODĖL NUSPRENDŽIAU TAVE PAGYDYTI. 

- Kaip? - paklausė Džeikas. 

- PAŽVELK Į SAVO KRĖSLO RANKTŪRĮ. 

Džeikas išvydo susiraizgiusių gijų groteles, panašias į tranzistori- 
nio radijo imtuvo garsiakalbį, kurį jis regėjo būdamas septynerių ar 
aštuonerių metų. 

- TAI DAR VIENAS BARONŲ KLASĖS PRIVALUMAS, - 
manieringai paskelbė Bleinas. Džeikui dingtelėjo, kad mechaninis pa- 
sipūtėlis, bipoliarinis moksliukas, kuo puikiausiai pritaptų Paiperio mo- 
kykloje. - SKENUOJANTIS SPEKTRINIS STIPRINTUVAS - 
TAI VISŲ PIRMA DIAGNOSTINIS PRIETAISAS. TAČIAU JIS 
TAIP PAT GALI SUTEIKTI NESUDĖTINGĄ PIRMĄJĄ PA- 
GALBĄ, KAIP TAVO ATVEJU, NETGI APRŪPINTI KRAU- 
JOTAKĄ MAISTINGOMIS MEDŽIAGOMIS, FIKSUOTI SME- 
GENŲ BANGAS, ANALIZUOTI STRESINĘ BŪSENĄ IR KO- 
REGUOTI EMOCIJAS, NATŪRALIAI STIMULIUODAMAS 
ENDORFINŲ GAMYBĄ. BE TO, SKENUOJANTIS STIPRIN- 
TUVAS GALI SUKURTI LABAI TIKROVIŠKAS ILIUZIJAS 
IR HALIUCINACIJAS. GAL PAGEIDAUTUM PASIMĖGAUTI 
PIRMAISIAIS LYTINIAIS SANTYKIAIS SU SEKSO DEIVE, 
GERAI ŽINOMA TAVO BOKŠTO LYGMENYJE, DŽEIKAI IŠ 
NIUJORKO? GAL SU MERLINA MONRO, RAKELE VELŠ 
ARBA EDITA BANKER? 

Džeikas prajuko. Jis suprato, kad smarkiai rizikuoja kvatodamas 
iš Bleino, bet paprasčiausiai neįstengė susivaldyti. 

- Edita Banker tikrovėje neegzistuoja, - pataisė berniukas Vien- 

bėgį. - Tai televizinio serialo veikėja. Tikrasis aktorės vardas yra... 
hmm... Džina Steipelton. Ir ji panaši į ponią Šo, mūsų ūkvedę. Miela 
moteris, bet... na, žinai... ne paukštytė. 

Bleinas ilgai tylėjo. Kai pagaliau kompiuteris prašneko, žaismin- 
gą intonaciją pakeitė atšiaurios gaidelės. 

- MELDŽIU ATLEISTI, DŽEIKAI IŠ NIUJORKO. TAIP 
PAT ATSIIMU PASIŪLYMĄ DĖL SEKSUALINIŲ SANTY- 
KIŲ. 

Prisivirei košės per ilgą liežuvį, pagalvojo Džeikas ir kilstelė- 
jęs ranką pridengė vypsnį. Tada garsiai ištarė (su viltimi, kad jo paties 
balsas nuskambės pakankamai nuolankiai): 

- Nieko tokio, Bleinai. Šiaip ar taip, aš tam per jaunas. 

Siuzana ir Rolandas susižvalgė. Moteris nežinojo, kas toji Edita 
Banker - “Visi šeimoje" serialas dar nebuvo rodomas per televiziją 
jos laikais. Tačiau Siuzana teisingai įvertino situaciją. Džeikas matė 
kaip putlios jos lūpos nebyliai suformavo žodį ir pasiuntė jį kaip muilo 
burbulą Šauliui. 

Klaida. 

Taip, Bleinas suklydo. Negana to, jį pričiupo Džeikas Čambersas, 
vienuolikmetis berniukas. Kur viena klaida, ten gali būti ir kita. Vis 
dėlto užgeso ne visos vilties kibirkštys, nusprendė vaikas, kaip ir 
Upės Perkėloje. Pagalvojęs apie tai, jis leido sau šiek tiek atsipalai- 
duoti. 

Rolandas nepastebimai linktelėjo Siuzanai ir vėl atsisuko į vago- 
no pirmgalį ketindamas pratęsti mįslių varžybas. Nespėjus Šauliui 
prasižioti, Džeikas sugavo save palinkstant į priekį. Argi ne juokinga, 
kad nieko nejauti, traukiniui lekiant pastoviu greičiu, ir iš karto su- 
pranti, kada jis pradeda lėtinti tempą? 

- ŠTAI, KĄ JUMS REIKĖTŲ BŪTINAI PAMATYTI. - Vėl 
džiugiai skambantis Bleino balsas neįkvėpė Džeikui pasitikėjimo; ne 
sykį teko girdėti, kaip jo tėvas pradėdavo panašiai šnekėti telefonu 
(dažniausiai su kokiu nors pavaldiniu, kuris KRP - Kaip Reikiant Pri- 
sidirbo), o viskas baigdavosi tuo, kad Elmeris Čambersas, stryktelė- 
jęs ant kojų, pasvirdavo virš stalo it žmogus, kurį surietė pilvo skaus- 
mai, ir staugdavo iš visų plaučių; tuo momentu jo veidas paraudonuo- 
davo kaip burokas, maišeliai po akimis įgaudavo violetinį baklažanų 
atspalvį. - MAN VIS VIEN REIKĖS ČIA STABTELĖTI. PRIVA- 

LAU PAKEISTI ENERGIJOS ŠALTINĮ IR ĮJUNGTI AKUMU- 
LIATORIUS. TAČIAU IŠ PRADŽIŲ TURĖSIU JUOS PA- 
KRAUTI. 

Vagonas švelniai krustelėjo, ir Vienbėgis sustojo. Išblėsus sienų 
spalvoms, jos vėl tapo permatomos. Siuzana aiktelėjo iš baimės ir 
nuostabos. Rolandas žengė kairėn pusėn, ištiesęs ranką, kad neatsi- 
trenktų galva į vagono sieną, tuomet pasilenkė, prisimerkęs ir įsirė- 
męs delnais į kelius. Oi pradėjo amsėti. Žadą atimantis vaizdas, pa- 
teiktas baronų salono apžvalgos režimo, regis, nesujaudino tiktai 
Edžio. Jis dirstelėjo kartelį laukan, visiškai paniręs į savo mintis, po 
to vėl nukreipė akis į rankas. Džeikas smalsiai jį nužvelgė ir atsisuko 
į permatomą sieną. 

Atrodė, tarsi jie būtų sklendę beribės, mėnulio šviesos užlietos 
bedugnės viduryje. Apačioje Džeikas įžiūrėjo plačią, kunkuliuojančią 
upę. Ne Sendą, nebent Rolando pasaulyje upės būtų sugebėjusios 
pakeisti savo tėkmės kryptį (berniukas pernelyg menkai pažinojo Vi- 
durinįjį pasaulį, kad atmestų tokią galimybę). Be to, skirtingai nuo ra- 
maus Sendo, šis vandens srautas riaumojo, sūkuriavo, tryško. nuo kal- 
nų, primindamas įniršusį peštuką, kuriam maga sukelti skandalą ir pa- 
mojuoti kumščiais. 

Išvydęs medžius, styrančius ant stačių šlaitų abipus upės, Džei- 
kas su palengvėjimu pastebėjo, kad savo išvaizda jie primena norma- 
lias egles, dažnai sutinkamas, tarkim, Kolorado ar Vajomingo kalnuo- 
se. Paskui jo žvilgsnis nukrypo į tarpeklio skardį. Per šį kliokė toks 
platus ir gilus krioklys, kad Niagara, prie kurios Džeikas lankėsi kartu 
su tėvais (per vieną iš trijų šeimos atostogų, išlikusių prisiminimuose; 
dvejas teko nutraukti, nes tėvą skubiai iškvietė į darbovietę), palyginti 
su juo, tepriminė švelnų upokšnį, čiurlenantį trečiarūšiame atrakcionų 
parke. Krioklio puslankyje tvyrančią erdvę, gaubė iš apačios kylantis 
rūkas, kuriame tviskėjo pustuzinis įvairiaspalvių mėnulio vaivorykš- 
čių. Džeikui jos atrodė lyg susipynę olimpiniai žiedai. 

Pačiame krioklio centre, maždaug dviem šimtais pėdų žemiau 
skardžio pakraščio, nuo kurio sruvo upė, kyšojo du akmeniniai luitai. 
Nors Džeikas neįsivaizdavo, kokiu būdu skulptoriui (arba jų koman- 
dai) pasisekė nusileisti iki tos vietos, jis negalėjo patikėti, jog tai - 
gamtos nugludintos uolos. Jos buvo neįtikėtinai panašios į snukius 
prašiepusių šunų galvas. 

Pesijo krioklys, pamanė berniukas. Nuo čia ne taip jau toli iki 
Dašervilio. O už jo... Toupeka. Paskutinė stotelė. Prašome visus 
lipti laukan. 

- VIENĄ MINUTĖLĘ, - prašneko Bleinas, - TUOJAU LEI- 
SIU JUMS PASIMĖGAUTI NATŪRALIU GARSU. 

Kažkas šnypšdamas sugirgždėjo, tarsi mechaniniam monstrui 
būtų magėję atsikrenkšti, ir bendražygius užliejo griausmingas mau- 
rojimas, atsklidęs nuo vandens, plūstančio du tūkstančius pėdų že- 
myn į akmeninę tarpeklio daubą - milijardai galonų per minutę, kiek 
Džeikui teko girdėti. Pro šunų snukius švilpė miglos tumulai, lyg iš 
ventiliacinių pragaro angų trykštantys garai. Triukšmo lygis stiprėjo. 
Nuo kurtinančio gausmo ėmė vibruoti Džeiko galva. Užspaudęs del- 
nais ausis jis išvydo, kad Rolandas, Edis ir Siuzana padarė tą patį. Oi 
lojo, tačiau berniukas jo negirdėjo. Siuzanos lūpos vėl sukrutėjo, ir iš 
jų pavyko išskaityti žodžius - Nustok, Bleinai, nustok! - bet jos bal- 
sas nepasiekė Džeiko ausų, kaip ir plepetūno kiauksėjimas, nors aki- 
vaizdu, kad moteris klykė, kiek leido jėgos. 

Bleinui nepaliaujamai garsinant krioklio riaumojimą, vaikas paju- 
to, kad akiduobėse pradėjo mėšlungiškai trūkčioti akių obuoliai. Jis 
neabejojo, kad ausų būgneliai neatlaikys spaudimo ir sprogs, kaip 
perkrautos garsiakalbio kolonėlės. 

Staiga viskas baigėsi. Jie kybojo virš skardžio, skendinčio sidab- 
rinėse ūkanose; priešais krentančio vandens stulpą vis dar pynėsi 
mėnulio vaivorykštės, lėtai ir svajingai; iš kliokiančio srauto tebeky- 
šojo akmeniniai nuožmūs skalikų snukiai, tačiau pasaulį drebinantis 
griausmas išgaravo. 

Vieną sekundės dalį Džeikas galvojo, kad jis išties apkurto, bet 
po akimirkos berniukas išgirdo, kaip loja Oi ir verkia Siuzana. Garsai 
skambėjo kažkur tolumoje, tarytum ausys būtų užkimštos sausainių 
trupiniais - laimei, šie pamažu išbyrėjo. 

Edis apkabino Siuzanos pečius ir pažvelgė į maršruto žemėlapį: 

- Koks tu šaunus vyrukas, Bleinai. 

- AŠ TIK MANIAU, KAD JUMS PATIKS KLAUSYTIS 
NATŪRALAUS KRIOKLIO RIAUMOJIMO, - atsiliepė Vienbėgis 
smagiu ir tuo pat metu įskaudintu balsu. - MANIAU, JOG TAI PA- 
DĖS JUMS UŽMIRŠTI MANO APGAILĖTINĄ KLAIDĄ, KU- 
RI IŠSPRŪDO KALBANT APIE EDITĄ BANKER. 

Tai mano kaltė, toptelėjo Džeikui. Nesvarbu, kad Bleinas tėra 
mašina, linkusi į savižudybę. Jis vis vien nemėgsta būti pašaipų 
objektu. 

Vaikas prisėdo prie Siuzanos ir ją apglėbė, klausydamasis silps- 
tančio Pesijo krioklio triukšmo. 

- Kas čia vyksta? - paklausė Rolandas. - Kaip tu pakrauni savo 
akumuliatorius? 

- NETRUKUS PAMATYSI, ŠAULY. TUO TARPU UŽ- 
MINK MAN KITĄ MIĮSLĘ. 

- Gerai, Bleinai. Štai, vienas iš Korto deimantėlių, kurių kadaise 
jis buvo prigalvojęs visą galybę. 

- LAUKIU DIDŽIAI SUSIDOMĖJĘS. 

Rolandas patylėjo matyt mėgindamas sutelkti mintis, tuomet nu- 
kreipė akis į viršų, kur anksčiau buvo vagono stogas, o dabar aiškiai 
matėsi juodas dangus, nužarstytas žvaigždėmis (Įžiūrėjęs Eiponą ir 
Lidiją - Senąją Žvaigždę ir Senąją Motiną - Džeikas pajuto palengvė- 
jimą, nes šie blykčiojo įprastose vietose). Galų gale Šaulys atsigręžė 
į stačiakampį, jiems atstojantį Bleino veidą. 

- Jos mažos, bet labai skirtingos, viena jų - čia, antra - savo gar- 
de, trečią lanko visi, ketvirta nori namo, penktosios vieta ten, kur ra- 
mu. Kas jos tokios? 

- A, E, I, O, U, PAGRINDINĖS AUKŠTOSIOS KALBOS 
BALSĖS, - nedelsdamas atsiliepė Bleinas. Nedaug trūksta, kad 
aš prapliupčiau kvatoti, bylojo jo balsas, tarsi priklausantis mažam 
žiauriam berniukui, kuris stebi, kaip ant įkaitusios viryklės paniškai 
zuja vabalai. - TAČIAU ŠIĄ MĮSLĘ SUGALVOJO NE TAVO 
MOKYTOJAS, ROLANDAI IŠ GILEADO. SUŽINOJAU JĄ IŠ 
DŽONATANO SVIFTO, GYVENUSIO LONDONE - TAME 
PASAULYJE, IŠ KUR ATVYKO TAVO DRAUGAI. 

- Ačiū, Bleinai, - iš Rolando lūpų išsprūdo atodūsis, - tu atsakei 
teisingai ir, žinoma, neklysti dėl mįslės kilmės. Aš seniai įtariau, kad 
Kortas žino apie kitų pasaulių egzistavimą. Turbūt jam teko bendrauti 
su maniais, kurie kitados buvo apsistoję už miesto ribų. 

- MAN NERŪPI MANIAI, ROLANDAI IŠ GILEADO. TAI 
KVAILA SEKTA. VERČIAU PASIŪLYK MAN DAR VIENĄ 
MĮSLĘ. 

- Gerai. Kas... 

- LUKTELĖK. SUSTIPRĖJO SPINDULIO JĖGA. STENKI- 
TĖS NEŽIŪRĖTI TIESIAI Į SKALIKUS, MANO ĮDOMIEJI 
NAUJIEJI DRAUGAI! IR PRISIDENKITE AKIS! 

Džeikas nusisuko nuo masyvių akmeninių skulptūrų, kyšančių 
krioklio viduryje, tačiau nespėjo laiku pakelti rankos ir akies krašteliu 

pastebėjo, kaip milžiniškuose snukiuose nušvito nuožmiai spindintys 
mėlyni veizolai. Iš jų tvykstelėję dantyti žaibai šovė link Vienbėgio. 
Džeikas griuvo ant baronų salono kilimo, prisidengęs delnais veidą, 
klausydamasis, kaip inkščia Oi ir už vagono sienų įnirtingai traška 
elektros iškrova. 

Kai jis atsimerkė, Pesijo krioklys buvo dingęs. Mechaninis siau- 
būnas pasirūpino, kad sienos vėl virstų nepermatomomis. Užtat elek- 
tros srauto krebždesys girdėjosi puikiai, kaip ir anksčiau. Bleinas 
kažkaip sugebėjo pajungti savo reikmėms iš akmeninių galvų akių iš- 
siliejusią Spindulio energiją. Nuo dabar, dingtelėjo Džeikui, jis tegali 
pasikliauti akumuliatoriais. Nutrūko bet kokie ryšiai su Ladu. 
Visam laikui. 

- Bleinai, kokiu būdu Spindulio energija saugojama toje vietoje? - 
pasiteiravo Rolandas. - Kas priverčia ją ištekėti iš akmeninių šunų 
akių? Kaip tu ja naudojiesi? 

Vienbėgis nutylėjo. 

- Kas juos išraižė iš uolos? - paklausė Edis. - Protėviai? Ne? 
Prieš juos gyvenę žmonės? Ar ...tikrai žmonės? 

Bleinas nesiteikė atsakyti. Tebūnie, nusprendė Džeikas. Jam ne 
itin norėjosi klausytis pasakojimų apie Pesijo krioklį ir apie tai, kas po 
juo slypi. Kartą berniukas jau buvojo Rolando pasaulio tamsoje, tad 
pakankamai prisižiūrėjo, kad suprastų: ten nėra nieko gero. 

- Verčiau neklausinėkite, - iš viršaus atsklido Mažojo Bleino bal- 
selis. - Taip bus saugiau. 

- Neklausinėk kvailysčių, neporinsiu paikysčių, - sumurmėjo Edis 
spoksodamas užsisvajojusiu mąsliu žvilgsniu į tuštumą ir negirdėda- 
mas, kaip Siuzana į jį kreipiasi. 

Rolandas įsitaisė priešais Džeiką, dešiniąja ranka nesąmoningai 
patrindamas šeriais apžėlusį skruostą. Paprastai toks gestas bylodavo 
apie jo nuovargį arba abejones. 

- Senka mano mįslių atsargos, - tarė Rolandas. 

Džeikas pervėrė jį nuostabos kupinu žvilgsniu. Šaulys pateikė 
kompiuteriui maždaug penkiasdešimt minklių - išties daug, kai reikia 
nesiruošiant iškrapštyti jas iš atminties. Tačiau žinant, kad mįslių 
spėlionės buvo įaugusios į Rolando gentainių kraują... 

Turbūt Šaulys suvokė, ką mąsto Džeikas, tarytum šis būtų ištaręs 
savo mintis balsu, nes jo lūpų kampučius perkreipė karti šypsenėlė. 

- Pačiam neaišku, kas dedasi. Dar vakar ar užvakar būčiau pa- 
sakęs, kad savo sąmonės kertėse saugau kokį tūkstantį mįslių. Gal 
net porą tūkstančių. Bet... 

Jis gūžtelėjo pečiais, papurtė galvą ir vėl ėmė nagais gremžti 
skruostą. 

- Aš nieko neužmiršau. Tiesiog atrodo, kad jų niekada nežinojau. 
Pasaulyje vykstantys pokyčiai ko gero palietė ir mane. 

- Tu pasislinkai, - tarė Siuzana ir pažiūrėjo į Rolandą su tokiu 
gailesčiu, kad po sekundės kitos jis nudūrė akis žemyn, lyg būtų de- 
ginamas moters žvilgsnio. - Kaip ir visa kita. 

- Berods. - Prisimerkęs, kietai sučiaupęs lūpas jis atsigręžė į 
Džeiką. - Ar būsi pasiruošęs minti mįsles iš savo knygelės, kai tave 
pakviesiu? 

- Taip. 

- Gerai. Ir nenusimink. Kova dar nebaigta. 

Lauke prislopo elektros traškesys. 

- AKUMULIATORIAI PAKRAUTI, VISKAS GERAI, - pa- 
skelbė Bleinas. 

- Puikumėlis, - sausai tarstelėjo Siuzana. 

- Ėlis! - pritarė Oi tiksliai atkartodamas sarkastišką intonaciją. 

- MAN TEKS PERJUNGTI NEMAŽAI SISTEMŲ Į KITĄ 
ENERGIJOS ŠALTINĮ. UŽTRUKSIU NE DAUGIAU KETU- 
RIASDEŠIMTIES MINUČIŲ. OPERACIJOS - NESUDĖTIN- 
GOS IR VYKDOMOS AUTOMATINIU REŽIMU. JŲ METU 
PRATĘSIME TURNYRĄ, KURIS SUTEIKIA MAN NEPA- 
KARTOJAMĄ MALONUMĄ. 

- Tarsi persėstum iš elektrinio traukinio į dyzelinį, keliaudamas į 
Bostoną, - nutolusiu, abejingu balsu pastebėjo Edis. - Hartforde, Niu- 
heivene ar vienoje iš tų vietų, kur nesutiktų gyventi nė viena suknista 
žmogysta, turinti bent lašą sveiko proto. 

- Edi? - prabilo Siuzana. - Apie ką tu... 

Rolandas palietė jos petį ir pakratė galvą. 

- NEKREIPKITE DĖMESIO Į EDĮ IŠ NIUJORKO. - Džiugus 
Bleinos balsas liudijo, kad jis seniai taip nesismagino. 

- Teisingai, - pasakė Edis. - Nekreipkite dėmesio į Edį iš Niujor- 
ko. 

- JIS NEŽINO GERŲ MĮSLIŲ, SKIRTINGAI NUO TAVĘS, 
ROLANDAI IŠ GILEADO. UŽMINK MAN DAR VIENĄ. 

Šauliui įvykdžius reikalavimą, Džeikas pagalvojo apie baigiamąją 

savo esė. Bleinas tikra rakštis, rašė jis. Bleinas tikra rakštis, ir 
tai yra tiesa. Neabejotina tiesa. 

Mirtina tiesa. 

Maždaug po pusvalandžio Vienbėgis Bleinas vėl pajudėjo iš vie- 
tos. 


4 

Lyg užburta Siuzana dėbsojo, kaip mirksintis žaliasis taškas pri- 
artėjo prie Dašervilio, aplenkė jį ir nuslinko paskutiniąja kelio atkarpa 
link galutinės stotelės. Taško greitis rodė, kad semdamas energiją iš 
akumuliatorių Bleinas važiuoja lėčiau, ir jai pasidingojo, kad baronų 
salone mažumėle priblėso šviesos. Koks skirtumas? Net jei traukinys 
lėks ne aštuonių šimtų, o šešių šimtų mylių per valandą greičiu, Tou- 
pekoje iš keleivių teliks kruvina košė. 

Rolandas taip pat sumažino tempą, ieškodamas mįslių vis giles- 
nėse atminties kertėse. Tačiau jis nepasidavė. Kaip visuomet. Nuo 
tada, kai pradėjo mokyti ją šaudyti, Siuzana nenoromis pajuto mylinti 
Rolandą iš Gileado. Šį jausmą, regis, pagimdė susižavėjimo, baimės 
ir gailesčio mišinys. Ji manė, kad niekada nesugebės pamėgti Šaulio, 
nes giliai viduje tūnanti Deta Volker amžinai puoselės neapykantą už 
tai, kad prieš savo valią buvo ištraukta į pasaulį. Šiaip ar taip, Rolan- 
das išgelbėjo Edžio Dyno, jos mylimojo, kūną ir sielą. Tai ypač svarbi 
priežastis, dėl kurios jis nusipelno meilės. Bet ne vienintelė. Didžiau- 
sią įspūdį kėlė tai, kad jis niekada, jokiomis aplinkybėmis nepasi- 
duoda. Žodis “atsitraukti" neegzistavo Rolando žodyne, netgi jam pa- 
tiriant pralaimėjimą... kaip dabar. 

- Keliai be vežimų, miškai be medžių, miestai be namų. 

- ŽEMĖLAPIS. 

- Tu atsakei teisingai. Dar viena. Aš daugiakojė, bet nepastoviu, 
ilgakaklė, tačiau be galvos, moterų siaubas esu. Kas aš? 

- ŠLUOTA, ŠAULY. KITAS VARIANTAS BAIGIASI FRA- 
ZE: “AŠ PADEDU MOTERIMS“, BET TAVIŠKIS MAN LA- 
BIAU PATINKA. 

Pagyros nesujaudino Rolando. 

- Nematoma, nejaučiama, negirdima ir neužuodžiama. Glūdi tarp 
žvaigždžių ir po žeme. Gyvybę ir juoką gramzdina savyje. Kas tai, 
Bleinai? 

- TAMSA. 

- Ačiū, tu atsakei teisingai. 

Sužalota ranka nuslydo dešiniuoju skruostu, pakartodama seną, 
nuovargį ir abejones atspindintį gestą, ir iš po pirštų nuospaudų at- 
sklidęs krebždesys privertė Siuzaną sudrebėti. Džeikas sėdėjo ant 
žemės sukryžiavęs kojas, gręždamas Šaulį skvarbiomis akimis. 

- Eina be kojų, muša be rankų. Kas tai, Bleinai? 

- LAIKRODIS. 

- Šūdas, - suurzgė Džeikas pro kietai sukąstus dantis. 

Siuzanai atsisukus į Edį, ją užliejo susierzinimo banga. Vyrukas, 
rodos, parado bet kokį susidomėjimą aplinkiniais įvykiais - “užsikai- 
favo", kalbant jo keistu devintojo dešimtmečio žargonu. Gal vertėtų 
stuktelėti alkūne jam į šoną ir pažadinti iš sąstingio, šovė mintis. Bet 
paskui ji prisiminė, kaip Rolandas pakratė galvą, prašydamas palikti 
Edį ramybėje. Pažiūrėjus į glebią veido išraišką, neimanoma buvo su- 
prasti, ar jis apskritai mąsto. Reikia tikėtis, kad jo sąmonėje kirba iš- 
ganinga mintis. 

Jei taip, tuomet paskubėk, branguti, pamanė Siuzana. Taškas 
maršruto žemėlapyje vis dar tvyksčiojo arčiau Dašervilio nei Toupe- 
kos, bet po penkiolikos minučių jis garantuotai bus įveikęs pusiaukelę. 

Tuo tarpu varžybos tęsėsi. Rolandas lėtai klausinėjo, Bleinas 
švaistėsi atsakymais nelyginant boksininkas, užgriūnantis priešininką 
smūgių lavina. 

Jis gali tapti pilimi ir sugriauti kalnus. Vienus apakinti, kitiems pa- 
dėti praregėti. SMĖLIS. 

Ačiū. 

Kokio medžio šaknys į viršų? LEDO VARVEKLIO. 

Bleinai, tu atsakei teisingai. 

Pirma sutiko, paskui paliko. TILTAS. 

Ačiū. 

Pro ausis švilpiant begalinei mįslių virtinei, Siuzana daugiau ne- 
begalėjo suvokti jų žaismingos prasmės. Nejaugi taip pat vykdavo 
spėlionių turnyras per Plačiosios ir Pilnosios Žemės muges, kai Ro- 
landas su draugais (nors tuo metu tikriausiai ne visi puoselėjo vieni ki- 
tiems draugiškus jausmus) grumdavosi dėl nugalėtojo žąsies? Ko ge- 
ro taip. Laimėdavo tas žmogus, kuriam ilgiausiai pavykdavo išlaikyti 
blaivų protą ir kokiu nors būdu pravėdinti perdegusias smegenis. 

Ypač erzino Bleino sugebėjimas atsakyti taip velniškai greitai. 
Kad ir kokia sudėtinga būtų mįslė, Vienbėgis akimoju atmesdavo 
kamuolį į jų aikštelės pusę, ka-slam. 

- Bleinai, kas turi akis, bet nemato? 

- ŽINAU KETURIS ATSAKYMUS. ADATA, VIESULAS, 
BULVĖ IR ĮSIMYLĖJELIS. 

- Ačiū, tu... 

- PAKLAUSYK, ROLANDAI Iš GILEADO. PAKLAUSYK, 
KA-TETE. 

Rolandas užsičiaupė ir prisimerkęs pakreipė į šoną galvą. 

- NETRUKUS IŠGIRSITE, KAIP VISU GALINGUMU UŽ- 
GRIAUDĖS MANO VARIKLIAI, - pareiškė Bleinas. - IKI TOU- 
PEKOS LIKO LYGIAI ŠEŠIASDEŠIMT MINUČIŲ KELIO. 
NUO ŠIO MOMENTO... 

- Jei mes praleidome traukinyje septynias valandas, tai aš išau- 
gau su “Breidžių šeimynėle“*, - įsiterpė Džeikas. 

Siuzana neramiai apsidairė lyg tikėdamasi, kad į Džeiko sarkaz- 
mą bus atitinkamai sureaguota, tačiau Bleinas tiesiog sukrizeno ir at- 
siliepė aktoriaus Hamfrio Bogarto balsu: 

- ČIA KITAIP BĖGA LAIKAS, ŠIRDELE. TURĖTUM TAI 
ŽINOTI. BET NESIJAUDINK: ESMINIAI LAIKO PRINCIPAI 
NIEKADA NEKINTA. NEGI AŠ TAU MELUOČIAU? 

- Aišku, - burbtelėjo Džeikas. 

Berniuko atkirtis pakuteno Bleiną it plunksna, nes jis vėl prajuko 
- tuo beprotišku, mechanišku kvatojimu, kuris priminė Siuzanai kreivų 
veidrodžių kambarius pigiuose atrakcionų parkuose. Kai juokui ėmė 
antrinti ritmingai pulsuojančios vagono šviesos, ji stipriai užsimerkė ir 
prispaudė prie ausų delnus. 

- Liaukis, Bleinai! Liaukis! 

- ATSIPRAŠAU, MEM, - tęsiama Džimio Stiuarto maniera iš- 
tarė Vienbėgis. - MELDŽIU ATLEISTI, JEI MANO ABSURDIŠ- 
KAS JUOKAS NEMALONIAI IŠGRAUŽĖ JŪSŲ AUSIS. 

- Išgraužk šitą. - Džeikas atkišo į maršruto žemėlapį vidurinįjį 
pirštą. 

Siuzana tikėjosi, kad Edis sukikens - tokios vulgarybės pralinks- 
mindavo jį bet kuriuo paros metu, - tačiau jos mylimasis neatitraukė 
tuščių akių nuo savo rankų, suraukęs kaktą, truputį prasižiojęs. It 
koks kaimo kvailelis, pagalvojo Siuzana vėl kovodama su noru tvoti 
alkūne jam į šonkaulius ir taip ištrinti iš fizionomijos idiotišką išraišką. 
Ilgai tvardytis nepajėgs. Jeigu visiems lemta žūti traukinyje, ji norėjo 


*“Breidžių šeimynėlė" (The Brady Bunch) - populiaraus televizijos serialo 
pavadinimas. 


43 


prieš mirtį nugrimzti į Edžio glėbį, regėti Edžio akis, nukreiptas į save, 
susilieti su Edžio mintimis. 

Bet kol kas nereikia jam trukdyti. 

- NUO ŠIO MOMENTO, - pratęsė Bleinas normaliu balsu, - 
AŠ KETINU TAPTI KAMIKADZE IR LEISTIS Į PASKUTINĮ 
SKRYDĮ. BE ABEJO, TAI IŠTIRPDYS AKUMULIATORIŲ 
ENERGIJOS ATSARGAS, BET MAN RODOS, KAD POKAL- 
BIAMS SKIRTAS LAIKAS JAU PRAĖJO, AR NE? PRIEŠ ĮSI- 
RĖŽDAMAS Į PLIENINIUS RAMSČIUS, KURIE STŪKSO BĖ- 
GIO GALE, BŪSIU PASIEKĘS DEVYNIŲ ŠIMTŲ MYLIŲ AR- 
BA PENKIŲ ŠIMTŲ TRISDEŠIMT RATŲ PER VALANDĄ 
GREITĮ. DAR PASIMATYSIME, ALIGATORIAU, SUDIE, 
KROKODILE, NEPAMIRŠK, RAŠYK. PERSPĖJAU JUS, MA- 
NO NAUJIEJI DRAUGAI, NES LABIAU UŽ VISKĄ VERTI- 
NŲ SĄŽININGĄ ŽAIDIMĄ. JEI SAUGOJOTE ĮDOMIAUSIAS 
MĮSLES PABAIGAI, PATARČIAU DAUGIAU NEDELSTI. 

Išgirdusi Bleino balse su niekuo nesupainiojamą godulį - nesle- 
piamą troškimą atspėti sunkiausias minkles prieš būsimas žudynes - 
Siuzana pasijuto sena ir nuvargusi. 

- Man gali neužtekti laiko pateikti tau savo geriausias mįsles, - 
gana nerūpestingai pastebėjo Rolandas. - Būtų gaila, tiesa? 

Po pauzės, šiek tiek ilgesnės nei tais atvejais, kai kompiuteris at- 
sakinėdavo į Rolando klausimus, Bleinas suprunkštė. Siuzana nega- 
lėjo pakęsti beprotiško žvygavimo, tačiau nuskambėjusios ciniškos 
gaidelės pritrenkė ją dar labiau. Gal todėl, kad jis juokėsi kaip norma- 
lus žmogus? 

- GERAI, ŠAULY. TAVO NARSIOS PASTANGOS VER- 
TOS PAGARBOS. DEJA, TU NESI ŠECHEREZADA IR NE- 
TURI TŪKSTANČIO VIENOS NAKTIES APMĄSTYMAMS. 

- Nesuprantu tavęs. Aš nepažįstu jokios Šecherezados. 

- NESVARBU. ŽINIŲ SPRAGAS GALĖS UŽPILDYTI SIU- 
ZANA, JEI TIK JOS PAPRAŠYSI. GAL NET EDIS. ESMĖ TA, 
ROLANDAI, KAD TU NEIŠMUŠI MANĘS IŠ VĖŽIŲ ŽADĖ- 
DAMAS DAUGIAU MĮSLIŲ. MES RUNGIAMĖS DĖL ŽĄ- 
SIES. KAŽKAS IŠ MŪSŲ JĄ TURĖS GAUTI, KAI PASIEKSI- 
ME TOUPEKĄ. AR ŠITAI SUPRANTI? 

Ir vėl sužalotas delnas prigludo prie skruosto; ir vėl Siuzana iš- 
girdo, kaip likę trys pirštai braižo šiurkščius barzdaplaukius. 

- Mes sudarėme sandėrį. Privalome laikytis sutarties sąlygų. 

- TEISINGAI. PRIVALOME LAIKYTIS SUTARTIES SĄ- 
LYGŲ. 

- Ką gi, Bleinai, tuomet tęsiame varžybas. Nauja mįslė. 

- NEKANTRAUJU JĄ IŠGIRSTI, KAIP VISADA. 

Rolandas pažvelgė į vaiką. 

- Pasiruošk, Džeikai. Netrukus užimsi mano vietą. 

Berniukas linktelėjo. 

Po vagono grindimis vis garsiau dundėjo traukinio varikliai; nuo 
ritmiško stuksenimo suvibravo Siuzanos žandikauliai ir smilkiniai. 

Avarijos nebus, jei Džeiko knygelėje atsiras mįslė, ties ku- 
ria Bleinas suklups, - pamanė ji. - Rolandas neįveiks kompiute- 
rio, ir jis pats tai žino. Veikiausiai žinojo prieš valandą. 

- Bleinai, aš atsirandu kartą per minutę, du kartus per sekundę ir 
nė sykio per šimtą tūkstančių metų. Kas aš toks? 

Taigi turnyras tęsiasi, suvokė Siuzana. Rolandas klausinės, o 
Bleinas atsakinės be menkiausios dvejonės lyg visaregis, visažinis 
dievas. Moteris įrėmė sužvarbusias rankas į kelius stebėdama, kaip 
žvilgantis taškas artėja prie Toupekos, tos vietos, kur laukymėje bai- 
giasi kelias, tos vietos, kur jų ka-teto laukia pražūtis. Ji prisiminė Pe- 
sijo krioklį, pro vandens srauto purslus į žvaigždėtą padangę pakeltas 
akmenines šunų galvas ir jų akis. 

Ryškiai mėlynas, elektra kibirkščiuojančias akis. 


III skyrius 
NUGALĖTOJO ŽĄSIS 


1 

Edis Dynas, nežinantis, kad Rolandas kartkartėmis laiko jį kamai 
- jų ka-teto kvaileliu - klausėsi, bet mažai ką girdėjo, žiūrėjo, tačiau 
beveik nieko nematė. Nuo pat turnyro pradžios didžiausią įspūdį jam 
padarė vienintelis dalykas - liepsnos, plieskiančios iš skalikų akių; pri- 
spaudus rankas prie veido, kad pasislėptų nuo akinančio švytėjimo, jo 
mintyse atgijo Spindulio portalas ir Lokio irštva, prie kurios priglau- 
dęs ausį jis stengėsi įsiklausyti į tolimą mechanizmų urzgimą. 

Regėdamas, kaip užsižiebia šunų akys, girdėdamas, kaip Bleinas 
siurbia energiją, kad pakrautų akumuliatorius ir pasiruoštų paskuti- 
niam šuoliui per Vidurinįjį pasaulį, Edis mąstė: Ne viskas nutilo nu- 
mirėlių salėse ir kambarių griuvėsiuose. Kai kas iš Protėvių 

palikimo tebeveikia netgi dabar. Ir būtent tai kelia siaubą, ar 
ne? O taip. Šiurpinantį siaubą. 

Kurį laiką Edis liko su draugais ne tik kūnu, bet ir mintimis, o 
paskui vėl atitrūko nuo realybės. Edis nulindo į prieblandos zoną, 
būtų pasakęs Henris. Palikime jį ramybėje. 

Į sąmonės paviršių nuolatos išnirdavo Džeiko, žiebiančio skeltu- 
vą į titnagą, vaizdas, kuris sustingdavo kelioms sekundėms tarsi bitė 
virš kvapnios gėlės ir vėl išnykdavo. Ne šių prisiminimų jam reikėjo; 
galima sakyti, kad jie atstojo duris, vedančias ten, kur Edis išties no- 
rėjo pakliūti, panašias į regėtas Vakarų jūros pakrantėje arba kalban- 
čiame rate, nuo kurių jie nuvalė žemes, prieš ištraukdami Džeiką į 
Vidurinįjį pasaulį. Tik šitos durys buvo jo sąmonėje. Mėginant gauti 
tai, kas už jų slypėjo, Edžiui teko... na, tam tikra prasme... krapštyti 
spyną. 

Nulįsti į prieblandos zoną, pasak Henrio. 

Vyresnis brolis nuolatos žemino jaunėlį (galų gale Edis suprato, 
kad Henris paprasčiausiai bijojo jo ir pavydėjo). Vis dėlto viena diena 
ypač įsirėžė į atmintį. Tą kartą Henris tiesiog pribloškė savo broliu- 
ką, atsiliepdamas apie jį geru žodžiu. Ne šiaip pagirdamas, o ištar- 
damas iš koto verčiantį komplimentą. 

Visa jų kompanija sėdėjo skersgatvyje, už “Dali"; vieni čiulpė le- 
dinukus arba laižė “Hjudsio" ledus. Kiti rūkė cigaretes iš “Kent" pa- 
kelio, kurį Džimis Polino - draugeliai jį pravardžiavo Poliomelitu, nes 
po bjaurios ligos Džimis virto tikru klišakoju - nušvilpė iš motinos bu- 
feto stalčiaus. Henris, suprantama, maišydavosi tarp traukiančiųjų 
dūmą. 

Gaujoje, apgailėtiname ka-tete, kuriam priklausė Henris (ir, žino- 
ma, jaunesnis jo brolis Edis), egzistavo savitas žargonas, kai kalba pa- 
krypdavo apie tam tikrus dalykus. Jie niekada nesimušdavo, o traiš- 
kydavo suknistus šonkaulius, nesimeilindavo merginoms, o dul- 
kindavo kekšę, kol ta pamėlynuodavo, negerdavo alkoholio, o 
maukdavo iki apsivėmimo, užuot susipešę su kitomis šutvėmis, už- 
siraudavo ant sušiktų mižnių. 

Tą dieną bičiuliai diskutavo apie tai, koks porinininkas jiems būtų 
mieliausias, jei tektų užsirauti ant sušiktų mižnių. Džimis Poliomelitas 
(jis pasinaudojo privilegija kalbėti pirmas, kadangi vaišino saviškius 
cigaretėmis arba sukruštais vėžio pagaliukais, anot vietinės termi- 
nologijos) pasirinktų Skiperį Braniganą todėl, tvirtino jis, kad Skiperis 
nieko nebijo. Vieną kartą, pasakojo Džimis, Skiperis taip įniršo ant 
mokytojo - per šokius mokykloje penktadienio vakarą, - kad atspardė 

jam subinę. Sutraiškė tam ŠUDŽIUJI suknistus šonkaulius. Štai taip 
tvarko reikalus Skiperis Braniganas. 

Visi pritariamai kinkavo galvomis, laižydami ledus, čiulpdami le- 
dinukus, rūkydami “Kent" cigaretes ir žinodami, kad Braniganas tė- 
ra apsitriedėlis skystablauzdis, o Džimis mala šūdą, tačiau niekas ne- 
drįso ištarti garsiai savo minčių. Dievaži, jeigu jie neapsimes patikėję 
Poliomelito paistalais, kas tuomet vaizduos, jog tiki jų fantazijomis? 

Tomis Frederiksas balsavo už Džoną Parelį. Džordžis Pratas - 
už Šabą Drabniką, labiau žinomą sukrušto bepročio vengro pravar- 
de. Frenkas Duganelis būtų pasirinkęs Larį Makeiną, nors pastarasis 
tupėjo nepilnamečių pataisos darbų kolonijoje. Laris - jėga, pareiškė 
Frenkas. 

Kai atėjo eilė pasisakyti Henriui Dynui, šis deramai apsvarstė to- 
kį sudėtingą klausimą ir apkabino nustebusio brolio pečius. 

Edis, tarė jis, mano mažasis broliukas. Jis - tikras vyras. 

Draugeliai nudelbė Henrį priblokštais žvilgsniais, bet labiausiai 
apstulbo Edis, kurio žandikaulis nukaro bemaž iki diržo sagties. Tada 
Džimis Poliomelitas išstenėjo: Baik, Henri, nekvailiok. Mes rimtai 
klausiame. Kas tave turėtų pridengti, jei įkristum į mėšlo krū- 
vą? 

Aš kalbu rimtai, atšovė Henris. 

Kodėl Edis, pasiteiravo Džordžis Pratas, garsiai išsakydamas 
paties Edžio mintis. Jam bet kas galėtų prikabinti už ausų maka- 
ronų. Kokio velnio jis tau reikalingas? 

Prieš atsakydamas Henris truputį pamąstė, matyt stengdamasis 
pasirinkti tinkamus žodžius. Kai Edžiui pavažiuoja stogas, jis ga- 
lėtų įkalbėti velnią, kad tas šoktų į savo laužą. 

Su senesniais prisiminimais susipynė vaizdas, kuriame Džeikas 
brauko skeltuvą į titnagą, žiebia nuolatos užgęstančias kibirkštis. 

Jis galėtų įkalbėti velnią, kad tas šoktų į savo laužą. 

Pastatyk titnagą arčiau, liepė Rolandas, ir dabar sąmonėje at- 
gijo kiti prisiminimai: jūros pakrantėje aptiktos durys, o prie jų - Šau- 
lys, krečiamas karštligės, merdėjantis, virpantis lyg epušės lapas, ko- 
sėjantis, įsmeigęs mėlynas akis į Edį, šnibždantis: Ateik arčiau, Edi, 
ateik arčiau, dėl tėvo! 

Jis norėjo mane sugriebti, pagalvojo Edis viena ausimi klausy- 
damasis miglotų garsų, regis, sklindančių iš kitų pasaulių pro stebuk- 
lingas duris. Bleinas siūlo nedelsiant užminti savo įdomiausias mįsles, 
nes iki turnyro pabaigos telieka valanda. 

Valanda! Tik viena valanda! 

Ši mintis įnirtingai ropštėsi į sąmonės paviršių, bet Edis nustūmė 
nenuoramą žemyn. Kai viduje vyksta kažkoks žūtbūtinis asociacijų 
žaidimas (bent jis taip vylėsi), nevalia kreipti dėmesio į beprotės ma- 
šinos ultimatumus, antraip neteksi vienintelės galimybės išsigelbėti. 
Tam tikra prasme vėl teko bandyti įžvelgti tai, ką būtų įmanoma iš- 
drožti iš medžio šakos - lanką, timpą arba raktą, atrakinantį kokias 
neįtikėtinas duris. Tačiau negalima žiūrėti per ilgai, nes pamesi min- 
ties giją. Reikia pastarąją žaibiškai nustverti ir nepaleisti. 

Edis jautė, kaip po vagono grindimis šėlsta Bleino varikliai. Pasą- 
monėje išvydo skeltuvo užžiebtas kibirkštis ir išgirdo Rolandą, liepian- 
tį Džeikui pasistatyti titnagą arčiau. Skeliuvu nekirsk per jį, Džei- 
kai, bet brauk. 

Ką aš čia veikiu? Jei man reikia ne šios vietos, kodėl aš 
nuolatos į ją sugrįžtu? 

Todėl, kad stengiuos nelįsti į nuoskaudos zoną, kuri priver- 
tė mane prisiminti Henrį, jo patyčias. 

Pasak Henrio, aš galėčiau įkalbėti velnią, kas tas šoktų į 
savo laužą. ) 

Taip, būtent už tai jį mylėjau. Nuostabūs žodžiai. 

Edis regėjo, kaip Rolandas pritraukia Džeiko rankas, laikančias 
titnagą ir skeltuvą, arčiau prakurų. Aiškiai buvo matyti, kad berniu- 
kas jaudinasi. Norėdamas jį nuraminti, leisdamas vienam mirksniui 
pamiršti pastangas sukurti laužą, Rolandas... 

„„užminė mįslę. 

Edis Dynas prapūtė savo atminties raktų skylutę, ir šį kartą są- 
monės spynos mechanizmas ėmė veikti. 

Žaliasis taškas nenumaldomai artėjo prie Toupekos, ir Džeikas 
pirmą sykį pajuto vibraciją, tarytum traukinys būtų viršijęs ribinį grei- 
ti, o Bleino amortizatoriai būtų nepajėgūs susidoroti su apipuvusio 
bėgio nelygumais. Baronų salono sienos ir lubos liko užtemdytos, ta- 
čiau Džeikas puikiai numanė, koks kraštovaizdis šmėkščioja pro šalį. 
Įtempęs visas jėgas Bleinas bildėjo per bevaises žemes link tos vie- 
tos, kur baigėsi Vidurinysis pasaulis, ir berniukas be vargo įsivaizdavo 
plieninius ramsčius, styrančius vienbėgio gale, nudažytus įstrižomis 
juodomis ir geltonomis juostomis. Jis nežinojo, iš kur tai ištraukė, bet 
neabejojo, jog tai tiesa. 

- DVIDEŠIMT PENKIOS MINUTĖS, - nuskambėjo savimyliš- 
kas Bleino balsas. - NORĖTUM PASIŪLYTI MAN DAR VIENĄ 
MĮSLĘ, ŠAULY? 

- Gal ne. - Sprendžiant iš Rolando intonacijos, jis visai nusivarė 
nuo kojų. - Tu mane nugalėjai. Džeikai? 

Pašokęs vaikas atsisuko į maršruto žemėlapį. Širdis krūtinėje 
plakė lėtai, bet labai smarkiai, pulso garsai niekuo nenusileido būgnų 
griausmui. Oi susirangė prie Džeiko pėdų neramiai žvilgčiodamas į jo 
veidą. 

- Sveikas, Bleinai, - pratarė berniukas ir lyžtelėjo sudžiūvusias 
lūpas. 

- SVEIKAS, DŽEIKAI IŠ NIUJORKO, - atsiliepė Vienbėgis, 
švelniai it koks mielas seniokas, protarpiais patvirkinantis krūmuose 
mažus vaikučius. - UŽDUOSI MĮSLĘ IŠ SAVO KNYGOS? PA- 
TARČIAU PASKUBĖTI, NES LAIKO ATSARGOS SENKA. 

- Taip, - patvirtino Džeikas. - Mįslės bus iš knygos. Išgirdęs jas, 
pateik man savo tiesos supratimą, Bleinai. 

- GRAŽIAI PASAKYTA, DŽEIKAI IŠ NIUJORKO. PASI- 
STENGSIU ĮVYKDYTI TAVO PRAŠYMĄ. 

Berniukas atvertė knygelę ties puslapiu, pažymėtu pirštu. De- 
šimt mįslių. Vienuolika, įskaičiuojant Samsono klausimą, kurį jis buvo 
pasilikęs pabaigai. Jei Bleinas į visas atsakys (dėl to beveik nekilo 
jokių abejonių), Džeikas prisės šalia Rolando, patupdys Oi ant kelių ir 
lauks mirties. Galų gale, yra ir kitų pasaulių. 

- Klausyk, Bleinai: atlėkė paukštis be sparnų, įkando žmogui be 
dantų. Kas tai? 

- KULKA. - Jokios dvejonės. 

- Vaikštai ant gyvų, jie tyli, tik užlipk ant mirusių, jie ims bruzdėti. 

- NUKRITĘ LAPAI. - Jokios dvejonės. Jei Džeikas išties giliai 
širdyje žinojo pralošęs žaidimą, kodėl tuomet jis jautė tokią neviltį, 
kartėlį ir pyktį? 

Todėl, kad Bleinas - rakštis. TIKRA rakštis. Pageidautina, 
kad jis pats tai suprastų. Antrasis noras mano troškimų sąraše 
- kad jis sustotų. 

Džeikas atvertė kitą puslapį, bauginančiai greitai artėdamas prie 
išplėšto knygelės atsakymų skyriaus. Pirštų užčiuopė apdriskusius 
kraštelius. Jis pagalvojo apie “Manheteno proto restoraną" ir Aaroną 
Depnė, sakantį, kad jis gali apsilankyti knygyne bet kuriuo metu, gal- 
būt pažaisti šachmatais ir... o, beje, senasis storulis verda nuostabią 

kavą. Berniuko širdį netikėtai suspaudė namų ilgesys. Jis jautė galįs 
parduoti savo sielą vien už tai, kad pamatytų Niujorką. Po velnių, bū- 
tų pardavęs ją netgi tuomet, jei kas būtų pasiūlęs jam piko valandą 
įkvėpti pasmirdusio Keturiasdešimt Antrosios gatvės oro. 

Nuvijęs šalin liūdnas mintis, jis uždavė naują minklę: 

- Ėjau naktį, pamečiau sagtį. Mėnuo rado, Saulė pagavo. 

- RASA. 

Kaip ir anksčiau, atsakymas nuaidėjo ryžtingai ir greitai. 

Atkarpa, skirianti žaliąjį tašką ir Toupeką, pastebimai trumpėjo. 
Džeikas skaitė mįsles vieną po kitos. Bleinas atspėdavo jas vieną po 
kitos. Atvertęs paskutinį puslapį, vaikas išvydo autoriaus arba redak- 
toriaus parašytą žinutę: Tikimės, kad jums patiko unikali galimy- 
bė pamankštinti vaizduotę ir loginį mąstymą spėjant MĮSLES! 

Nepatiko, pamanė Džeikas, nė trupučio. Kad tu paspringtum. 
Visgi pamačius paskutinę minklę, jo viduje sužibo vilties kibirkštis. 
Galbūt geriausiąją tikrai pavyko išsaugoti pabaigai? 

Maršruto žemėlapyje žaliasis taškas priartėjo prie Toupekos per 
piršto plotį. 

- Paskubėk, Džeikai, - sumurmėjo Siuzana. 

- Bleinai? 

- TAIP, DŽEIKAI IŠ NIUJORKO. 

- Skrendu be sparnų, regiu be akių, baisesnė už baisiausią, stip- 
resnė už stipriausią aš esu. Gudri, negailestinga - valdovė visų. Kas 
aš tokia? 

Šaulys pakėlė galvą, jo mėlynos akys sužibo. Siuzana nukreipė 
žvilgsnį nuo Džeiko į maršruto žemėlapį. Tačiau Bleinas atsiliepė ne- 
dvejodamas: 

- VYRO IR MOTERS VAIZDUOTĖ. 

Džeikas jau ketino ginčytis, bet paskui pagalvojo: Kam veltui 
švaistyti laiką? Kaip visada, atsakymas akivaizdus. 

- Ačiū Bleinai, tu atsakei teisingai. 

- O NUGALĖTOJO ŽĄSIS ATITENKA MAN, KIEK SU- 
PRANTU. IKI GALUTINĖS STOTELĖS LIEKA DEVYNIOLI- 
KA MINUČIŲ IR PENKIASDEŠIMT SEKUNDŽIŲ. GAL NO- 
RĖTUM DAR KĄ NORS PASAKYTI, DŽEIKAI IŠ NIUJOR- 
KO? MANO VIZUALINIAI SENSORIAI RODO, KAD KNYGA 
BAIGĖSI. BEJE, JI NE TOKIA GERA, KAIP TIKĖJAUSI. 

- Kritikuoti mėgsta visi, kas netingi, - tyliai suniurzgė Siuzana ir 
nubraukė ašarą, ištryškusią akių kamputyje. Nežiūrėdamas į moterį, 
Šaulys tvirtai suspaudė jos ranką. 


50 


- Taip, Bleinai, noriu, - tarė Džeikas. 

- PUIKU. 

- Iš ėdančiojo išėjo šis tas pavalgyti, iš stipriojo išėjo šis tas sal- 
daus. 

- TAI STIPRUOLIO SAMSONO MĮSLĖ IŠ ŠVENTOS BIB- 
LIJOS KNYGOS, SENOJO TESTAMENTO, - linksmai pastebėjo 
Bleinas, ir visos Džeiko viltys išgaravo lyg dūmas. Jam magėjo pra- 
virkti - ne tiek iš baimės, kiek iš pykčio. - ĖDANTYSIS YRA LIŪ- 
TAS, O SALDUMAS - MEDUS, KURĮ SUNEŠĖ BITĖS, ĮKŪ- 
RUSIOS AVILĮ LIŪTO KAUKOLĖJE. LAUKIU NAUJOS. 
TAU DAR LIKO DAUGIAU NEI AŠTUONIOLIKA MINUČIŲ, 
DŽEIKAI. 

Vaikas pakratė galvą. Paleidęs iš rankų knygelę nusišypsojo, kai 
Oi pagavo ją savo dantimis ir ištiesė ilgą kaklą tarsi siūlydamas 
Džeikui pratęsti turnyrą. 

- Jau išsakiau visas. 

- LABAI GAILA, VAIKINUK, - prakalbo Bleinas parodijuoda- 
mas Džono Veino intonaciją, visiškai nederamą, Džeiko manymu, 
šiomis aplinkybėmis. - BERODS, AŠ TIKRAI LAIMĖJAU ŽĄSĮ, 
NEBENT KAM KITAM ŠAUS Į GALVĄ PASIREIKŠTI. GAL 
OI IŠ VIDURINIOJO PASAULIO? KĄ PASAKYSI MANO 
MAŽASIS PLEPETŪNE? 

- Oi, - kiauktelėjo žvėrelis, kurio balsą prislopino tarp dantų lai- 
koma knyga. Su šypsena veide Džeikas ją paėmė ir įsitaisė prie Ro- 
lando. Pastarasis apkabino berniuko pečius. 

- SIUZANA IŠ NIUJORKO? 

Ji pakratė galvą nudūrusi akis į grindis, gniauždama Šaulio ranką 
savo delne, švelniai glostydama du sugijusius pirštų strampgalius. 

- ROLANDAI, STIVENO SŪNAU? GAL TAU PASISEKĖ 
PRISIMINTI KOKIŲ MĮSLIŲ Iš GILEADO MUGIŲ? 

Rolandas taip pat papurtė galvą... ir tada Džeikas išvydo, kaip 
krusteli Edis Dynas, jo veidą perkreipia keistas vypsnys, sužiburiuoja 
akys. Vaiko širdyje vėl sužydėjo viltis - ryški, įkaitusi iki raudonumo, 
gyva... kaip rožė, išskleidusi vasarą savo žiedlapius. 

- Bleinai? - lyg springdamas sukrenkštė Edis 

- TAIP, EDI IŠ NIUJORKO. - Vienbėgis net neslėpė paniekos. 

- Aš žinau kelias mįsles. Paplepėkime, kad neprailgtų kelias iki 
Toupekos. - O ne, Edis nespringsta, pagalvojo Džeikas. Jis vargais 
negalais stengiasi nuslopinti juoką. 

- KALBĖK, EDI IŠ NIUJORKO. 

Besiklausydamas, kaip Džeikas mena savo paskutines mįsles, 
Edis prisiminė Rolando pasakojimą apie nugalėtojo žąsį. Po to minti- 
mis sugrįžo prie Henrio, tarytum keliaudamas iš taško A į tašką B 
magišku asociatyvinio mąstymo taku, kitaip tariant, “Trans-Bird"* 
oro linijomis: nuo žąsies iki kalakuto. Kartą jiedu su Henriu tarėsi, 
kaip atsisakyti heroino. Brolis tvirtino, kad atvėsintas kalakutas blo- 
giau nei šaldytas. Edis tuomet paklausė Henrio, kaip vadinasi atvejis, 
kai adata narkomaną gerokai užkaitina. Tai keptas kalakutas, atsa- 
kė Henris, ir juos apėmė juoko priepuolis... o dabar, nuo tų dienų pra- 
ėjus tiek laiko, atrodo, kad pokšto auka taps jaunesnysis Dynas kartu 
su savo naujaisiais draugais. Didelė tikimybė, kad jiems patiem teks 
atlikti kepto kalakuto vaidmenį. 

Nebent išsinešdinsi iš prieblandos zonos. 

Taip. 

Ko lauki Edi, galvoje nuskambėjo seniai girdėtas Henrio balsas, 
šį kartą blaivus ir aiškus. Brolis kalbėjo kaip draugas, o ne priešas, 
tarytum būtų pamiršęs visus konfliktus, užkasęs į žemę karo kirvį. 
Nešdinkis iš ten ir priversk velnią šokti į savo laužą. Truputį pa- 
skaudės, tačiau tu prie to pripratęs. Po galais, aš skaudinau ta- 
ve kiek įmanydamas, bet tu išgyvenai. Juk žinai, ką reikia dary- 
ti. 

Be abejo. Toje stovyklavietėje Džeikui galų gale pavyko įžiebti 
ugnį. Rolandas užminė mįslę, kad jį nuramintų, berniukas įskėlė žie- 
žirbą, pakuros užsidegė, ir jie visi susėdo aplink laužą. Plepėjo. Spė- 
liojo mįsles. 

Edis žinojo dar šį tą. Kol jie važiavo į pietryčius Spindulio taku, 
Bleinas atsakė į šimtus minklių praktiškai nemąstydamas, bent jau 
taip manė kiti bendražygiai ir pats Edis... bet dabar, mintimis sugrįžęs 
į turnyro pradžią, jis prisiminė vieną įdomią smulkmeną: Bleinas buvo 
sudvejojęs. 

Kartą. 

Ir įniršęs. Kaip Rolandas ankstėliau. 

Nors Edžio išdaigos dažnai nervindavo Šaulį, vieną sykį jis rimtai 
supyko. Jau po to, kai buvo išdrožtas raktas. Rolandas bandė pa- 


*Bird - (angl.) paukštis. 

slėpti pyktį po įprasto susierzinimo kauke, tačiau Edžio neapgavo. Jis 
pakankamai ilgai gyveno su Henriu Dynu, kad išmoktų pajusti neigia- 
mas emocijas. Labiausiai įskaudino ne Rolando įsiūtis, o jį atmiežusi 
panieka, kurios niekada negailėdavo vyresnysis brolis. 

Kodėl negyvas kūdikis perėjo gatvę? - klausė Edis. - Nes bu- 
vo prilipęs prie viščiuko. 

Vėliau, kai jis mėgino apginti minklę tvirtindamas, kad šioji nėra 
beprasmė, nors ir neskoninga, Rolandas atsakė panašiai kaip Bleinas: 
Man skonis nerūpi. Ji beprasmė ir neįmenama, todėl ir kvaila. O 
tikra, gera mįslė - kas kita. 

Kai Džeikui išseko mįslių atsargos, Edis netikėtai suvokė nuosta- 
bią, rankas atpančiojančią tiesą: žodis “geras" tinka tiktai doruoliams. 
Taip buvo, taip ir bus. Net jei žmogui, kuriam ši sąvoka - šventa, būtų 
tūkstantis metų, ir jis sugebėtų šaudyti kaip kaubojus Bufalo Bilas. 
Rolandas pats pripažino, kad jam ne itin gerai sekėsi spėlioti mįsles. 
Sakė iš mokytojo girdėjęs, esą jis per daug įsigilina. Tuo tarpu tėvas 
manė, kad jam paprasčiausiai stinga lakios vaizduotės. Kad ir kaip 
ten būtų, Rolandui iš Gileado niekada neteko laimėti šventinių mįslių 
turnyro. Jis pergyveno visus savo bendraamžius, išsikovojo savotišką 
prizą, tačiau niekuomet nebuvo parsinešęs namo nugalėtojo žąsies. 
Išsitraukdavau ginklą greičiau už draugus, šaudžiau taikliau, 
bet minties lankstumo trūko. 

Edis aiškino Rolandui, kad pokštai taip pat verčia lanksčiai mąs- 
tyti, bet Šaulys praleido jo žodžius pro ausis tarsi daltonikas, kuriam 
nė kiek nerūpi vaivorykštės spalvos. 

Nebūtų nieko nuostabaus, jei Bleinui irgi iškiltų problemų dėl 
gudrių minklių. 

Jis suvokė girdįs, kaip Vienbėgis klausinėja visų - netgi Oi, - ar jie 
turi mįslių. Pajuto Bleino intonacijoje pašaipą. Aiškiai pajuto, kadangi 
traukėsi iš prieblandos zonos. Sugrįžo atgal, idant įkalbėtų velnią šokti 
į savo laužą. Šį kartą ginklai nepadės, bet jų ir nereikia, nes... 

Nes aš šaunu savo protu. Dieve, pagelbėk man nušauti pa- 
sipūtėlę skaičiavimo mašinėlę savo protu. Pagelbėk ją pergud- 
rauti. 

- Bleinai? - Kai kompiuteris teikėsi atsiliepti, Edis pridūrė: - Aš 
žinau kelias mįsles. - Tardamas šiuos žodžius, jis su nuostaba suvo- 
kė mėginąs užgniaužti kylančią juoko bangą. 

- KALBĖK, EDI IŠ NIUJORKO. 

Neliko laiko perspėti kitus, kad pasiruoštų bet kokiems netikėtu- 
mams. Privalu juos užmiršti ir sutelkti dėmesį į Bleiną. 

- Kas turi keturis ratus ir daug musių? 

- JAU SAKIAU, KAD ŠIUKŠLIŲ SUNKVEŽIMIS. - Pasi- 
piktinimas... ar nepasitenkinimas? Berods, jo balse persipynė abi 
emocijos. - TU KVAILAS AR NEATIDUS, KAD NEPRISIME- 
NI? TAI BUVO PIRMOJI TURNYRO MĮSLĖ. 

Taip, pagalvojo Edis, mes taip nekantravome parklupdyti tave 
kokiu nors įmantriu galvosūkiu iš Rolando praeities arba Džei- 
ko knygelės, kad nepastebėjome vieno dalyko - būtent tuo mo- 
mentu galėjo baigtis varžybos. 

- Tau ji nepatiko, Bleinai? 

- MAN JI PASIRODĖ YPAČ IDIOTIŠKA, - sutiko Vienbė- 
gis. - GAL TODĖL JĄ IR PAKARTOJAI. TOKS TOKĮ PAŽINO 
IR PAS SAVE PAVADINO, TIESA, EDI IŠ NIUJORKO? 

Edis išsišiepė ir pagrūmojo pirštu maršruto žemėlapiui: 

- Lazda mano kaulus pliekia, patyčios randų nepalieka. Arba, 
kaip sakoma mūsų Niujorko kvartale: “Gali išdergti mane į šuns die- 
nas, bet man vis vien sukietės, kai teks dulkinti tavo močią". 

- Nedelsk, - sušnibždėjo Džeikas. - Kad ir ką būtum sumanęs, 
nedelsk. 

- Jam nepatinka idiotiški klausimai, - tarstelėjo Edis, - ir idiotiški 
žaidimai. Mes žinojome tai. Viskas parašyta “Traukinuke Čarlyje“. 
Įdomu, kiek kvailybių jam pavyks įveikti? Po velnių, atsakymų reikė- 
jo ieškoti toje knygelėje, o ne “Mįslėse!"", bet mes nieko nesuprato- 
me. 

Edis iškrapštė iš atminties minklę, paminėtą baigiamajame Džei- 
ko rašinyje. 

- Bleinai, kada durys ne durys? 

Ir vėl pasigirdo liežuvio pliaukštelėjimą primenantis garsas, pirmą 
kartą nuskambėjęs tuomet, kai Siuzana pasiteiravo Bleino, kas turi 
keturis ratus ir skrenda. Pauzė buvo trumpesnė nei po mįslės, nuo 
kurios prasidėjo turnyras, tačiau Edis vis tiek ją pajuto. 

- KAI JOS ATVIROS, - nelaimingu, gaižiu balsu atrėžė Blei- 
nas. - IKI SUSINAIKINIMO LIKO TRYLIKA MINUČIŲ IR 
PENKIOS SEKUNDĖS, EDI IŠ NIUJORKO. NEJAU NORI PA- 

SITIKTI MIRTĮ SU TOKIAIS PAIKAIS KLAUSIMAIS? 

Edis sėdėjo išsitiesęs, spoksodamas į maršruto žemėlapį. Nors 
per nugarą nusruveno šilto prakaito lašai, jo šypsena praplatėjo iki 
ausų. 

- Liaukis inkštęs, drauguži. Jei trokšti ištaškyti mus po apylinkes, 
visų pirma atsakyk į porą mįslių, kurios ne visai atitinka tavo logikos 
standartus. 

- TAU NEVERTĖTŲ TAIP SU MANIMI ŠNEKĖTI. 

- O ką tu padarysi? Užmuši? Tik nejuokink. Sutikai žaisti, tai ir 
žaisk. 

Žemėlapyje trumpam nutvisko rožinė šviesa. 

- Jūs siutinate jį, - sielvartingai sudejavo Mažasis Bleinas. - La- 
bai siutinate... 

- Pranyk, kvėša, - nepiktai pasiūlė Edis ir pratęsė pamatęs, kad 
rausvą atspalvį pakeitė žalias taškelis, kuris beveik prilipo prie Tou- 
pekos. - Atsakyk man, Bleinai, kada mergina panaši į vandenį? 

- TOKIAI MĮSLEI NE VIETA MŪSŲ VARŽYBOSE. Aš 
NEATSAKYSIU. - Iš įniršio pakito netgi Vienbėgio tembras. Da- 
bar jis kalbėjo lūžinėjančiu paauglio balsu. 

Nuožmiai blykstelėjo Rolando akys. 

- Ką nori pasakyti, Bleinai? Ar aš teisingai tave supratau? Tu 
pasiduodi? 

- NE! ŽINOMA, NE! BET... 

- Tuomet atspėk mįslę. 

- TAI NĖRA MĮSLĖ! - kone užbliovė Bleinas. - TAI PAPRAS- 
ČIAUSIAS VAIKIŠKAS POKŠTAS! 

- Tučtuojau atsakyk, antraip skelbsiu turnyro pabaigą, ir mūsų 
ka-tetas taps nugalėtoju, - pratarė Rolandas šaltu, savimi pasitikinčio 
žmogaus tonu, kurį Edis pirmą sykį išgirdo Upės Perkėloje. - Privalai 
pateikti atsakymą, nes kvailybė, dėl kurios tu skundiesi, nepažeidžia 
mūsų bendrai nustatytų taisyklių. 

Šį kartą nuskambėjo toks garsus pliaukštelėjimas, kad Edis net 
krūptelėjo. Oi nuleido ausis, prispausdamas jas prie savo pakaušio. 
Stojusi pauzė užsitęsė mažiausiai tris sekundes. 

- KAI TEKA, - aikštingai prabilo Bleinas. - TAI DAR VIENA 
MĮSLĖ, PAREMTA VIENODU FONETINIU SĄSKAMBIU, 
KELIANTI MAN PASIŠLYKŠTĖJIMĄ. 

Edis kilstelėjo dešiniąją ranką ir patrynė nykštį į smilių. 

- KĄ TAI REIŠKIA, KVAILAS PADARE? 

- Patį mažiausią pasaulyje smuiką, grojantį, gerai žinomą melodi- 
ją “Mano širdelė dėjo ant tavęs skersą", - atšovė Edis tuo sukelda- 
mas Džeikui nevaldomo juoko priepuolį. - Pamirškime prasto skonio 
niujorkietišką humorą ir pratęskime turnyrą. Kam policijos leitenan- 
tams reikalingi diržai? 

Sumirksėjo baronų salono šviesos. Su sienomis dėjosi keisti da- 
lykai - jų spalvos kartkartėmis išblėsdavo, paskui vėl paryškėdavo. 
Regėdamas tai akies krašteliu Edis pajuto, kad jam šiek tiek apsvai- 
go galva. 

- Bleinai? Spėk. 

- Spėk, - paantrino Rolandas, - arba skelbsiu turnyro pabaigą ir 
reikalausiu, kad tu įvykdytum savo pažadą. 

Kažkas palietė Edžio dilbį. Jis pažvelgė žemyn ir išvydo ploną, 
grakščią Siuzanos ranką. Paspaudė ją, nusišypsojo vildamasis, kad 
atrodo labiau pasitikintis savimi nei pats jautėsi. Jie laimės varžybas 
- dėl to praktiškai nekilo jokių abejonių, - bet neaišku, kaip į pralai- 
mėjimą reaguos Bleinas. 

- KAD... KAD ŠIE PRILAIKYTŲ KELNES? - paklausė 
Vienbėgis ir po akimirkos tvirtai pakartojo: - KAD ŠIE PRILAIKY- 
TŲ KELNES. MĮSLĖ REMIASI PERDĖTU PAPRASTUMU... 

- Teisingai. Šaunuolis, Bleinai. Tik nebandyk gaišinti laiko. Neiš- 
degs. Kita... 

- PRIMYGTINAI PRAŠAU, KAD LIAUTUMEIS UŽDAVI- 
NĖJĘS TUOS ABSURDIŠKUS... 

- Tuomet sustabdyk traukinį, - nutraukė jį Edis. - Jei mano klau- 
simai tave erzina, sustok, ir aš užsičiaupsiu. 

- NE. 

- Kaip nori. Pasakyk, kokie airiški daiktai lieka lauke netgi per 
lietų? 

Dabar pliaukštelėjimas nugriaudėjo taip audringai, kad Edį apė- 
mė jausmas, tarsi kažkas būtų dūręs į ausų būgnelius atšipusias ietis. 
Pauzė užtruko penkias sekundes. Žaliasis taškas maršruto žemėla- 
pyje beveik paskandino Toupeką savo mirgančioje neoninėje švieso- 
je. 

- PEDŽIO BALDAI*, - pagaliau atsiliepė Bleinas. 

Pirmą kartą šią mįslę Edis išgirdo skersgatvyje, prie “Dali" ledai- 
nės, arba panašioje vietelėje, kur rinkdavosi jų šutvė. Matyt Bleinui 
*PADDY O'FURNITURE (“paddy" anglų kalboje turi dvi reikšmes: tai airio 
arba akmenskaldžio pravardė); pedžio baldai - mūrinės sienos. 

teko kaip reikiant įtempti savo mechaninę smegeninę, norint iškrapš- 
tyti iš jos gelmių teisingą atsakymą; baronų salono lempos žybčiojo 
lyg patrakusios, o iš sienų atsklido duslus ūžesys, panašus į tą, kurį 
gali išgirsti prieš sprogstant garso stiprintuvui. 

Žemėlapyje suraibuliavo rožinė spalva. 

- Liaukitės! - šaižiu balsu suriko Mažasis Bleinas it koks senovi- 
nio “Warner Bros“ kompanijos animacinio filmo herojus. - Liaukitės! 
Jūs žudote jį! 

O kaip manai, kvėša, ką jis bando padaryti su mumis? - 
dingtelėjo Edžiui. 

Jis nusprendė parklupdyti Bleiną su minkle, kurią stovyklavietėje, 
visiems susėdus prie laužo, atspėjo Džeikas - kas yra žalias, sveria 
šimtą tonų ir gyvena vandenyno dugne? Mobis Dikas, didysis žaliasis 
banginis! - bet persigalvojo, norėdamas kuo labiau nutolti nuo kom- 
piuteriui įprastų logikos standartų... ir suprasdamas, jog tai padaryti 
nebus itin sudėtinga. Jam nė nereikės pasiekti tokio siurealistinio ly- 
gio, kuriame puikiai jaučiasi, tarkim trečiaklasis, žinantis krūvas 
pokštų, kad galutinai sugniuždytų Bleiną. Kad ir kokias žmogiškas 
emocijas leisdavo pavaizduoti įmantrios bipoliarinės mikroschemos, 
Vienbėgis vis vien tebuvo paprasčiausias mechaninis prietaisas, ku- 
ris neabejotinai išprotės sekdamas paskui Edį į mįslių karalystės prie- 
blandos zoną. 

- Kodėl žmonės gulasi ant lovos, Bleinai? 

- TODĖL... TODĖL... BŪK PRAKEIKTAS... TODĖL... 

Po kojomis kažkas sugirgždėjo, ir baronų salonas ėmė įnirtingai 
svyruoti. Siuzana išgąstingai šūktelėjo. Džeikas sudribo į moters glė- 
bį. Šaulys spėjo juos sučiupti savo galingomis rankomis. 

- TODĖL, KAD LOVA NESIGULA ANT ŽMONIŲ, BŪK 
TU PRAKEIKTAS! LIKO DEVYNIOS MINUTĖS IR PEN- 
KIASDEŠIMT SEKUNDŽIŲ! 

- Pasiduok, Bleinai, - kilniaširdiškai pasiūlė Edis, - antraip iš- 
sprogdinsiu tavo protą. Taip atsitiks, jei tu nepripažinsi pralaimėjimo. 

- NE! 

- Aš žinau milijonus tokių juokelių. Girdėjau juos visą savo gyve- 
nimą. Tie pokštai prilipo prie mano atminties kaip vabzdžiai prie 
musgaudžio. Po velnių, kai kurie žmonės panašiai įsimena patiekalų 
receptus. Ką nusprendei? Pasiduodi? 

- NE! LIKO DEVYNIOS MINUTĖS IR TRISDEŠIMT SE- 
KUNDŽIŲ! 

- Ką gi, pats prisiprašei. Štai tau miela bombikė. Kodėl negyvas 
kūdikis perėjo gatvę? 

Traukinys vėl sudrebėjo, neaišku, kokiu būdu pajėgdamas išsilai- 
kyti ant bėgio. Sustiprėjo iš po kojų sklindantis girgždesys. Dabar ne 
tik sienos, bet ir lubos bei grindys tapdavo permatomomis, o po aki- 
mirkos atgaudavo spalvas. Vieną sekundę jie sėdėdavo vagone, o ki- 
tą - lėkdavo virš pilkos plynės, besidriekiančios iki pat lygios hori- 
zonto linijos. 

Per garsiakalbius nuaidėjo panikos apimto vaiko dejonės: 

- AŠ ŽINAU, VIENĄ MINUTĖLE, AŠ ŽINAU, PAKARTO- 
TI PROCESĄ, VEIKIA VISOS LOGINĖS GRANDINĖS... 

- Spėk, - griežtai tarė Rolandas. 

- MAN REIKIA LAIKO! JŪS PRIVALOTE DUOTI MAN 
DAUGIAU LAIKO! - lūžinėjantis balsas išspaudė triumfo gaideles. 
- MES NENUSTATĖME LAIKO APRIBOJIMŲ, ROLANDAI IŠ 
GILEADO, NEPAKENČIAMAS ŠAULY IŠ PRAEITIES, SE- 
NIA! TURĖJĘS ATSISVEIKINTI SU GYVENIMU! 

- Teisingai, nenustatėme, - sutiko Rolandas. - Tačiau tu negali 
mūsų užmušti, jei neįminsi mįslės, o Toupeka visai čia pat. Atsakyk! 

Baronų salonas vėl persijungė į apžvalgos režimą, ir Edžiui pasi- 
dingojo, neva jis išvydo aukštą aprūdijusį bokštą, taip sparčiai šmėkš- 
telėjusį pro šalį, kad vos pavyko įžiūrėti jo kontūrus. Tik dabar Edis 
suvokė, kokį beprotišką tempą išvystė Bleinas, kuris veikiausiai lėkė 
trimis šimtais mylių per valandą greičiau nei įprastas komercinis oro 
laineris. 

- Palikite jį ramybėje, - suinkštė Mažasis Bleinas. - Jūs žudote jį. 
Žudote! 

- Argi ne to jis norėjo? - Detos Volker balsu paklausė Siuzana. - 
Sakė, kad nori mirti, ar ne? Mes neprieštaraujame. Tu nesi blogas, 
Mažasis Bleinai, bet žinok, kad, tavo didžiajam broliui padžiovus au- 
tus, prašviesės netgi šis sukruštas pasaulis. Mes tiesiog nenorėtume 
drauge su juo keliauti anapilin. 

- Paskutinė galimybė, - pasakė Rolandas. - Spėk arba užmiršk 
nugalėtojo žąsį, Bleinai. 

- AŠ... AŠ... JŪS... ŠEŠIOLIKA LAIPSNIŲ IR TRISDE- 
ŠIMT TRYS... VISI KOSINUSAI APSKAIČIUOTI... ANTI... 
ANTI... PER VISUS TUOS METUS... SPINDULYS... POTVY- 
NIS... PITAGORAS... DEKARTO LOGIKA... AR AŠ GALIU... 

AR PAJĖGSIU... PERSIKAS... SUVALGYK PERSIKĄ... BRO- 
LIAI OLMANAI... PATRICIJA... KROKODILAS IR PRIVERS- 
TINĖ ŠYPSENA... LAIKRODŽIO CIFERBLATAS... TIK-TAK, 
VIENUOLIKTA VALANDA... ŽMOGUS MĖNULYJE, IR JIS 
ŽADA PASILINKSMINTI... NESUSTOK... NESUSTOK, MON 
CHER... O, MANO GALVA... BLEINAS... BLEINAS SUGE- 
BĖS... BLEINAS ATSAKYS... AŠ... 

Paklykavęs tarsi kūdikis Bleinas uždainavo nesuprantama kalba. 
Turbūt prancūziškai, nusprendė Edis. Tokių žodžių anksčiau nebuvo 
girdėjęs, tačiau, sutratėjus mušamųjų partijai, iš karto atpažino melo- 
diją: tai “ZZ Top" dainelė “Velkro Flai". 

Sprogo stiklo plokštė, dengianti žemėlapį. Po sekundės iš lizdo 
išlėkė ir pati maršruto schema, palikdama už savęs į būgnų taktą pul- 
suojančias lemputes ir laidelių raizginius. Staiga iš stačiakampės ert- 
mės, kur buvo įmontuotas žemėlapis, šovė mėlynos liepsnos, akimoju 
apdeginusios sieną. Iš pirmgalio, tiksliau, iš kulkos formos Bleino 
snukio, pasigirdo duslus traškesys. 

- Jis perėjo gatvę, nes buvo prilipęs prie viščiuko, tu, apsitriedęs 
vištgaidi! - užstaugė Edis ir žengė link rūkstančios skylės. Siuzana 
čiupo jį už marškinių, bet vyrukas nieko nepajuto, apimtas kovos 
įkarščio, nuo kurio aptemo akys, o širdyje užsižiebė šventoji liepsna. 
Jis aiškiai matė Bleiną savo taikiklyje, suprato, kad už balso slypintis 
padaras - mirtinai sužeistas, bet nesiliovė spaudęs gaiduko. Aš šaunu 
savo protu. 

- Koks skirtumas tarp sunkvežimio, prigrūsto kėglių kamuoliais, 
ir sunkvežimio, kuriame pilna padvėsusių švilpikų? - rėkė Edis. - 
Kėglių kamuolių neimanoma iškrauti šakėmis! 

Iš žiojinčios angos, kurią anksčiau dengė maršruto žemėlapis, iš- 
siveržė agoniškas nuožmus klyksmas. Įkandin jo sekė mėlynų liepsnų 
pliūpsnis. Atrodė, tarsi šį būtų išspjovęs elektrinis drakonas, tūnantis 
baronų salono pirmgalyje. Džeikas perspėjančiai šūktelėjo, tačiau 
Edis, padedamas nepriekaištingai veikiančių refleksų, spėjo surea- 
guoti. Jis nėrė žemyn, o elektros iškrovos srautas prašvilpė pro deši- 
nijį petį priversdamas gyvaplaukius pasistoti piestu. Edis išsitraukė 
sunkų, keturiasdešimt penkto kalibro ginklą su nudilusia sandalmedžio 
rankena - vieną iš dviejų revolverių, kuriuos Rolandas išnešė iš Vi- 
duriniojo pasaulio griuvėsių - ir toliau pėdino į vagono priešakį, nepa- 
liaujamai kalbėdamas. Pasak Rolando, net ir merdėdamas jis nenu- 

stotų malti liežuviu. Panašiai atsisveikino su gyvastimi senas Šaulio 
draugas Ketbertas. Tuo tarpu Edis būtų sugalvojęs kur kas daugiau 
bjauresnių būdų, kaip pakratyti kojas, ir tiktai vieną geresnį. 

- Na, Bleinai, susmirdęs iškrypėli, jeigu jau kalbame apie mįsles, 
gal pasakysi man pačią garsiausią Rytų mįslę? Dūmą traukia dauge- 
lis, bet tik ne Fu Manču*. Žinai kodėl? Ne? Iš kur tau žinoti, senas 
pirdžiau. O kaip dėl šitos? Kodėl moteris pavadino savo sūnų Septy- 
netu su puse? Todėl, kad kortelę su vardu ištraukė iš kepurės! 

Jam nusigavus iki pulsuojančio stačiakampio ir pakėlus Rolando 
revolverį, baronų saloną užtvindė griausmas. Edis susmeigė visas še- 
šias kulkas į ertmę, po kiekvieno šūvio atlauždamas delnu gaiduką, 
nes būtent taip šaudyti mokė Rolandas; tvirtai žinodamas, jog elgiasi 
teisingai... jog tai ka, po velnių, suknistas ka, jog taip ir ne kitaip rei- 
kia padėti tašką virš “i"", jei esi tikras šaulys. Priklausydamas Rolan- 
do genčiai Edis tikriausiai pasmerkė savo sielą degti giliausioje pra- 
garo skylėje, tačiau jis neiškeistų to net į visas Azijos heroino atsar- 
gas. 

- AŠ NEKENČIU TAVES, - aikštingu vaikišku balseliu suveb- 
leno Bleinas. - IR NEKĘSIU AMŽINAI! 

- Tave gąsdina ne mirtis, tiesa? - neatlyžo Edis. Pamažu priblėso 
angoje blyksinčios lemputės. Dar sykį ištryško melsvi liepsnos liežu- 
viai, silpnučiai ir išgeibę. Neprisireikė net palenkti galvos, norint jų iš- 
vengti. Netrukus Bleinas išleis paskutinį kvapą, sekdamas Lade liku- 
sių mažių ir žilių pavyzdžiu. - Tu paprasčiausiai nemėgsti pralošti. 

- NEKENČIU... AMMMMM.... 

Žodis išsiliejo į gausmą. Pastarasis virto prislopintu dunksėjimu. 
Galiausiai įsitvyrojo tyla. 

Edis apsidairė. Rolandas prilaikė Siuzaną, kaip vaiką, pakišęs 
ranką po apvaliais jos sėdmenimis. Moteris savo ruožtu spaudė šlau- 
nimis jo juosmenį. Džeikas stovėjo prisiglaudęs prie Šaulio šono, Oi 
tupėjo šalia berniuko kojų. 

Iš skylės padvelkė ganėtinai malonus nuodėgulių kvapas, prime- 
nantis kiekvieną lapkritį Niujorke deginamus lapus. Dabar juoda ert- 
mė panėšėjo į kaukolės akiduobę. Jos viduje užgeso visos švieselės. 

Tavo žąsis susvilo, Bleinai, pagalvojo Edis, o kalakutas per- 
kepė. Linkiu šauniai atšvęsti suknistą Padėkos dieną. 

*Fų Manču - rytų kovų meistras-nusikaltėlis, trečiojo dešimtmečio filmo he- 
rojus su ilgais iki smakro nukarusiais ūsais. 

Cypiantis girgždesys po grindimis nuščiuvo. Pirmgalyje pasigirdo 
dunksėjimas, bet paskui ir šis garsas nutyko. Rolandas pajuto virstąs 
į priekį ir ištiesė ranką, kad išlaikytų pusiausvyrą. Kūnas anksčiau už 
galvą suprato, kas dedasi: nusibaigė Bleino varikliai. Dabar jie pa- 
prasčiausiai čiuožė bėgiu. Bet... 

- Eikite į galugalį ir prisispauskite prie sienos, - liepė Šaulys. - 
Mes važiuojame iš inercijos. Jei Toupeka netoli, katastrofos neiš- 
vengsime. 

Jis nuvedė draugus pro ledinės Bleino skulptūros likučius į vago- 
no galą. 

- Ir laikykitės atokiau nuo to daikto. - Rolandas parodė ranka į 
pianino ir klavesino hibridą, stovintį ant nedidelės pakylos. - Jis gali 
nuslysti. Dieve, kaip norėčiau žinoti, kur mes dabar esame. Gulkitės 
ant grindų ir apglėbkite rankomis galvą. 

Jie pakluso nesiginčydami. Rolandas taip pat išsitiesė ant kilimo, 
prispaudė smakrą prie ryškiai mėlyno audinio ir užsimerkęs apmąstė 
pastaruosius įvykius. 

- Atleisk man, Edi, - tarė jis. - Štai, kaip sukasi ka ratas. Kartą 
man teko to paties prašyti savo draugo Ketberto... ir dėl tos pačios 
priežasties. Aš elgiausi kaip neregys. Arogantiškas neregys. 

- Nemanau, kad tau būtina atsiprašinėti. - Edžio balsas liudijo, 
kad jis jaučiasi nejaukiai. 

- Būtina. Aš niekinau tavo pokštus. O jie išgelbėjo mūsų gyvy- 
bes. Meldžiu atleisti. Aš užmiršau savo tėvo veidą. 

- Tau nereikia atsiprašinėti, ir tu neužmiršai tėvo veido, - paprieš- 
taravo Edis. - Tokia tavo prigimtis, Rolandai. 

Apsvarstęs šią frazę Šaulys suprato neįtikėtiną ir tuo pat metu 
siaubingą dalyką: tokia mintis niekada nebuvo šovusi jam į galvą. Nė 
sykio per visą gyvenimą. Jis žinojo esąs ka belaisvis nuo ankstyvos 
vaikystės, bet kažkodėl nepagalvojo apie savo prigimtį... 

- Ačiū, Edi. Man rodos... 

Nespėjus Rolandui užbaigti sakinio, Vienbėgis Bleinas įsirėžė į 
paskutinę stotelę. Nuo smūgio visi keturi nuvirto į centrinį baronų sa- 
lono tarpueilį. Oi sukiauksėjo. Rolandas trenkėsi pečiu į priekinę va- 
gono pertvarą. Nors sienos buvo apmuštos minkšta ir tampria me- 
džiaga, jo ranka akimirksniu nutirpo. Nuo lubų atplyšęs sietynas pa- 
žėrė ant grindų stiklinius karoliukus. Džeikui pavyko jų išvengti, nusi- 

ridenus į šoną. Klavesinas-pianinas nučiuožė nuo pakylos, įsmigo į 
sofą, persikreipė ir sustingo, išspaudęs paskutinę disonansinę dejonę: 
brrrannnggg. Vienbėgis grėsmingai pasviro dešinėn, ir Šaulys pa- 
siruošė šuoliui ketindamas pridengti savo kūnu Džeiką bei Siuzaną, 
jei vagonas apsiverstų. Tačiau to neįvyko. Grindys truputį palingavo 
ir pagaliau nurimo. 

Kelionė baigėsi. 

Rolandas atsistojo. Peties vis dar nejautė, bet ranka judėjo - tai 
geras ženklas. Kairėje pusėje pastebėjo Džeiką, apsvaigusia veido 
išraiška purtantį nuo savęs stiklo šukes. Dešinėje - Siuzaną, kuri ap- 
žiūrinėjo kraujosruvą, subjaurojusią kairįjį Edžio poakį. 

- Atvažiavome, - prabilo Šaulys. - Kas sužeis... 

Virš galvos nugriaudėjo duslus sprogimas, priminęs Rolandui 
pokšinčias petardas, kurias Ketbertas su Alenu retsykiais pametė- 
davo į nuotėkių griovį nutaikę momentą, kai ką nors prispirdavo dide- 
lis reikalas. Kartą Ketbertas šaudė petardas iš timpos. Tačiau tai ne- 
turėjo nieko bendro su vaikiškomis išdaigomis... 

Siuzana šūktelėjo - labiau nustebusi, negu išsigandusi, pagalvojo 
Rolandas, - ir jie išvydo miglotą dienos šviesą. Dar saldesnė palaima 
apėmė, užuodus šviežią salsvą orą, kuris plūdo pro išlūžusį avarinį 
liuką ir kvepėjo lietumi bei drėgna žeme. 

Iš lubų plyšio barškėdamos nusileido kopėčios su skersiniais, su- 
pintais iš plieninės vielos. 

- Iš pradžių sviedžia į tave sietyną, paskui veja pro duris. - Svy- 
ruodamas Edis pakilo ant kojų ir padėjo atsistoti Siuzanai. - Ką gi, aš 
jaučiu, kada būnu nepageidaujamas. Siūlau visiems zvimbti laukan 
kaip bitėms. 

- Gera mintis. - Siuzana ištiesė ranką link pjūvio, įsirėžusio Edžio 
poakyje. Jis pabučiavo moters pirštus ir paprašė liautis nerimavus 
dėl niekų. 

- Kaip jautiesi, Džeikai? - paklausė Šaulys. 

- Gerai, - atsakė berniukas. - Kaip tu laikaisi, Oi? 

- Oi! 

- Matyt neblogai, - tarstelėjo Džeikas ir pakėlęs sužeistą ranką 
liūdnai ją apžiūrėjo. 

- Vėl skauda? - pasiteiravo Šaulys. 

- Aha. Bleino vaistų poveikis ištirpo. Bet man tai nerūpi... tiesiog 
džiaugiuosi, kad likau gyvas. 

- Taip. Gyvenimas - geras dalykas. Kaip ir astinas. Jei neklys- 
tu, dar šiek tiek jo liko. 

- Kalbi apie aspiriną? 

Rolandas linktelėjo galva. Taip, magiška piliulė iš Džeiko pasau- 
lio, kurios pavadinimo jis niekaip neišmoko teisingai ištarti. 

- Devyni iš dešimties gydytojų rekomenduoja anaciną, branguti, 
- įsiterpė Siuzana ir pastebėjusi klausiamą Džeiko žvilgsnį pridūrė: - 
Berods, šių vaistų niekas negeria tavo laikais, tiesa? Nieko tokio. 
Svarbiausia, širduk, kad mes esame čia ir puikiai jaučiamės. - Ji su- 
griebė Džeiką į glėbį, pakštelėjo jam į tarpuakį, po to į nosies galiuką 
ir tiesiai į lūpas. Nusijuokęs vaikas paraudo. - Štai, kas svarbiausia, 
o visa kita šiuo momentu neturi reikšmės. 

- Pirmąją pagalbą galėsime suteikti vėliau, - pasakė Edis ir ap- 
kabinęs Džeiko pečius palydėjo jį iki kopėčių. - Įstengsi užsikarti 
aukštyn? 

- Taip. Bet Oi nepanešiu. Gal tu jį paimtum, Rolandai? 

- Žinoma. - Šaulys čiupo plepetūną ir įsikišo jį į užantį. Panašiai 
keliavo su žvėreliu, kai leidosi į požeminius miesto labirintus įkandin 
Džeiko ir Gašerio. Oi įsistebeilijo į berniuką savo ryškiomis akutėmis, 
įspraustomis į auksinio atspalvio lankelius. - Kilkime į viršų. 

Džeikas ėmė ropštis pirmas. Rolandas sekė jam pavymui, taip 
arti, kad ištiesęs kaklą Oi galėjo apuostyti vaiko kulnus. 

- Siuze, tave reikia kilstelėti? - paklausė Edis. 

- Kad savo purvinomis rankomis apčiupinėtum mano apvalų už- 
pakaliuką? Neišdegs, baltaskūri! - ji mirktelėjo ir įsikibo į kopėčias 
raumeningomis rankomis, atsiremdama į skersinius kojų strampga- 
liais. Kopė aukštyn pakankamai sparčiai, bet ne taip greitai, kad Edis 
nespėtų jos pasivyti ir įžnybti į minkštą vietelę. - Ach, mano nekalty- 
bė! - nusijuokė Siuzana užversdama akis. Netrukus ji pranyko liuko 
angoje. Prie kopėčių likęs stovėti Edis apžiūrėjo prabangiai įrengtą 
vagoną, kuris galėjo tapti jų ka-teto karstu. | 

Tau pavyko, vyruti, galvoje pasigirdo Henrio balsas. Tu suge- 
bėjai įkalbėti velnią, kad tas šoktų į savo laužą. Pameni, ką sa- 
kiau tiems puskvaišiams skersgatvyje, už "Dali" ledainės? 
Kaip jie juokėsi. Bet tau pavyko sutraiškyti jo suknistus šon- 
kaulius. 

Kad ir kaip ten būtų, mes išgyvenome, pamanė Edis nesąmo- 

ningai nustverdamas Rolando revolverio buožę. Likome sveiki gyvi 
ir galime vėl traukti į kelią. 

Įveikęs porą kopėčių skersinių jis pažvelgė ž žemyn. Baronų salo- 
ne pakibo mirtina tyla. Tiesą sakant, tai tebuvo dar vienas negyvas 
artefaktas, priklausantis pasislinkusiam pasauliui. 

- Adios, Bleinai, - burbtelėjo Edis. - Sudie, seni. 

Jis nusekė savo draugams iš paskos pro avarinį liuką. 


IV skyrius 
TOUPEKA 

Džeikas stypsojo ant pakrypusio Vienbėgio Bleino stogo ir žvel- 
gė į pietryčius, Spindulio tako kryptimi. Vėjo gūsiai sutaršė jo plaukus 
(ganėtinai ilgus ir visiškai nesiderinančius prie Paiperio mokyklos mo- 
kinio išvaizdos), šiaušdamas juos bangomis virš kaktos ir smilkinių. 
Užvaldytas nuostabos, berniukas išsprogino akis. 

Jis nežinojo, ką pamatys išsikrapštęs iš vagono - galbūt mažesnę, 
provincinę Lado versiją, - tačiau visiškai nesitikėjo išvysti pro arti- 
miausio parko medžio viršūnes kyšantį žalią kelio ženklą (kuris savo 
ryškiomis spalvomis ypač kontrastavo su pilku rudeniniu dangumi) ir 
ant jo besipuikuojančią mėlyną lentelę: 


AUTOSTRADA 70 


Rolandas žengė prie Džeiko ir atsargiai ištraukęs Oi iš užančio 
nuleido jį prie vaiko kojų. Apuostęs rausvą stogą plepetūnas žvilgte- 
lėjo į traukinio pirmgalį. Lygus kulkos formos priešakys virto surai- 
žyto metalo nuoplaišomis. Stogą vagojo dvi lygiagrečios prorėžos, be- 
sidriekiančios nuo Vienbėgio priekio iki tos vietos, nuo kurios Džeiką 
su Rolandu skyrė maždaug dešimt jardų. Pjūvių galuose, visai netoli 
baronų salono, styrojo platūs metaliniai strypai, nudažyti juodomis ir 
geltonomis juostomis. Džeikui jie pasirodė panašūs į futbolo vartų 
stulpus. 

- Čia tie patys ramsčiai, į kuriuos jis norėjo atsitrenkti, - sušnibž- 
dėjo Siuzana. 

Rolandas pritardamas palingavo galva. 

- Mums labai pasisekė, dički. Jeigu Bleinas būtų lėkęs greičiau... 

- Ka, - pratarė Edis priėjęs prie bendražygių iš už nugaros. 
Linksmas balsas bylojo, kad jis šypsosi. 

Rolandas vėl linktelėjo. 

- Taigi. Ka. 

Džeikas nusisuko nuo plieninių ramsčių ir įbedė akis į ženklą, 
kone tikėdamasis, kad šis išnyks arba pakeis užrašą (gal į “MOKA- 
MAS VIDURINIOJO PASAULIO KELIAS" ar “SAUGOKITĖS 
DEMONŲ"), tačiau ant lentelės buvo matyti tie patys skaičiai. 

- Edi? Siuzana? Pažiūrėkite. 

Jų žvilgsniai nukrypo berniuko smiliaus rodoma linkme. Vieną se- 
kundę - pakankamai ilgai, kad Džeikas su baime imtų svarstyti, ar tik 
jo neapėmė haliucinacijos - visi tylėjo. Galų gale Edis tyliai išspaudė: 

- Kas per velniava? Negi mes grįžome namo? Tuomet kur dingo 
žmonės? Jei Bleinas iš tiesų atriedėjo į Toupeką - mūsų Kanzaso 
Toupeką, - kodėl aš nieko tokio nemačiau per “Šešiasdešimt minu- 
čių"? 

- Kas yra “Šešiasdešimt minučių"? - paklausė Siuzana. Priden- 
gusi nuo saulės akis ji žiūrėjo pietryčių kryptimi į ženklą. 

- Televizijos laida, - atsakė Edis. - Pradėta rodyti praėjus pen- 
keriems ar dešimčiai metų nuo tada, kai išsikraustei iš mūsų senojo 
pasaulio. Tokia, kur šneka balti vyrukai su kaklaraiščiais. Tiek to. Šis 
ženklas... 

- Čia tikrai Kanzasas, - palingavo galva Siuzana. - Spėju, kad 
mūsų Kanzasas. - Moteris pastebėjo kitą ženklą, vos matomą pro 
medžius, ir parodė jį Džeikui, Edžiui bei Rolandui. 


KANZASO PLENTO UŽKARDOS 


- Ar tavo pasaulyje yra Kanzasas, Rolandai? 

- Ne, - atsiliepė Šaulys žvelgdamas į ženklus. - Mes seniai esa- 
me už pasaulio, kurį gerai pažinojau, ribų. Aš asmeniškai buvau pa- 
likęs jį dar tuomet, kai susitikau su jumis trimis. Šioji vieta... 

Jis užsičiaupė ir pakreipė galvą į šoną, tarytum klausytųsi kažko- 
kių tolimų garsų. Veido išraiška... išvydus ją, Džeiką nukratė šiurpas. 

- Nagi, vaikučiai, - linksmai šūktelėjo Edis. - Šiandieną mes mo- 
kysimės beprotiškos Viduriniojo pasaulio geografijos. Matote, berniu- 
kai ir mergaitės, Viduriniajame pasaulyje jūs keliaujate iš Niujorko į 
Kanzasą pietryčių kryptimi, paskui traukiate Spindulio taku, kol nusi- 
gaunate iki Tamsiojo Bokšto... kurį galima atrasti pačiame visumos 

centre. Iš pradžių grumiatės su gigantiškais vėžiagyviais! Vėliau ten- 
ka pasivažinėti psichopatišku traukiniu! Ir galiausiai, apsilankę visų 
pamėgtoje užeigoje... 

- Ar jūs ką nors girdite? - nutraukė jį Rolandas. 

Džeikas įsiklausė. Ką tik pradėjusius gelsti parko medžių lapus 
šiureno vėjelis, ant baronų salono slankiojo Oi krebždėdamas nagais 
į stogą. Pastarasis garsas išnyko, kai plepetūnas sustojo. 

Pečius užgulusi ranka privertė jį krūptelėti. Vaiką palietė Siuza- 
na, pakėlusi galvą, išplėtusi akis. Edis taip pat klausėsi. Oi pastatė 
ausis tylutėliai urgzdamas gomuriniu balseliu. 

Džeikas pajuto, kaip oda nueina pagaugais, o lūpos gaižiai persi- 
kreipia, tarsi jis būtų atsikandęs rūgščios citrinos. Kažką panašaus jau 
teko girdėti. Būdamas penkerių ar šešerių metų matė Centriniame 
parke pamišusį vaikiną, kuris įsivaizdavo esąs muzikantu... atvirai 
kalbant, Centriniame parke apstu puskvaišių, apsimetančių muzikan- 
tais, tačiau Džeiko regėtas vyras buvo vienintelis iš visų, kuris grojo 
staliaus įrankiu. Prie apverstos jo kepurės rėmėsi lentelė su užrašų: 
ĮŽYMIAUSIAS PASAULIO MUZIKANTAS, GROJANTIS 
PJŪKLU! SKAMBA KAIP HAVAJIETIŠKA GITARA, AR NE? 
PRAŠAU SUŠELPTI MAISTUI! 

Pirmą kartą išvydęs muzikantą Džeikas vaikščiojo parke su Gre- 
ta Šo, kuri paspartino žingsnį eidama pro vyruką, visa savo išvaizda 
primenantį simfoninio orkestro violončelistą, jei nepaisytume fakto, 
kad tarp nuogų jo kojų riogsojo paprasčiausias aprūdijęs pjūklas. 
Džeikas prisiminė komišką siaubo išraišką, sustingusią ponios So 
veide, tvirtai suspaustų lūpų krustelėjimą, tarytum... o taip, tarytum ji 
būtų įleidusi dantis į citriną. 

Dabartinis garsas ne visai atitiko tą, 

(SKAMBA KAIP HAVAJIETIŠKA GITARA, AR NE?) 

kurį išgaudavo vyrukas virpindamas savo pjūklo ašmenis, tačiau 
buvo panašus: nuo drebančio metalinio garso užguldavo šnerves, 
akyse susikaupdavo ašaros. Ar jo šaltinis slypi priešakyje? Džeikas 
nebūtų galėjęs tiksliai pasakyti. Garsas, rodos, sklido iš visur ir iš nie- 
kur, toks tylus, kad vaikas pradėjo manyti, esą viskuo kalta pernelyg 
įsiaudrinusi jo vaizduotė. Jei kiti ne... 

- Atsargiai! - sušuko Edis. - Padėkite man! Jis tuojau apalps! 

Džeikas skubiai atsisuko ir pamatė, kad Šaulio veidas išbalo kaip 
kreida. Akys suapvalėjo, lūpų kampučiai mėšlungiškai sutrūkčiojo, 
tarsi prie jų būtų prikibęs nematomos meškerės kabliukas. 

- Džonas, Reinoldsas ir Depeipas, - sušvokštė Rolandas. - Didie- 
ji karstų medžiotojai. Ir ragana iš Kioso kalvos. Tai jie, tai jie... 

Įsirėmęs į vienbėgio stogą savo dulkėtais batais Rolandas susvy- 
ravo. Jo veide atsispindėjo nepakeliamas liūdesys. 

- O Siuzena, - sušnibždėjo Šaulys, - brangioji mano. 

Jie sugavo Rolandą neleisdami jam nukristi, ir apimtą kaltės jaus- 
mo bei paniekos sau pačiam šaulį išmušė karštis. Ką tokio jis pada- 
rė, kad nusipelnytų beatodairiško šių žmonių rūpesčio? Išskyrus tai, 
jog negailestingai atplėšė juos nuo įprasto gyvenimo lyg sodininkas, 
raunantis piktžoles iš gėlių lysvės. 

Rolandas bandė pasakyti, kad jis puikiai jaučiasi, ir draugai galėtų 
atsitraukti - viskas tvarkoje, - tačiau nepajėgė ištarti nė žodžio. Tie 
kraupūs vibruojantys garsai perkėlė jį į praeitį, prie tarpeklio, plytin- 
čio į vakarus nuo Hambrio. Depeipas, Reinoldsas ir senas šlubis 
Džonas. Bet labiausiai jis nekentė moters, gyvenusios ant kalvos; vi- 
duje kunkuliavo tokia arši neapykanta, kokia galėjo graužti tik labai 
jauną žmogų. Argi įmanoma puoselėti kitus jausmus, kai tavo širdis 
sudaužyta? O dabar, po tiek metų, paaiškėjo siaubą kelianti tiesa: šir- 
dyje atsivėrusios žaizdos visuomet užgyja. 

Į galvą šovė mintis - jo žodžiuose slypi melas. To bjauraus 
seno luošio su nuožmiu žvilgsniu... 

Kieno žodžiuose? Iš kokio eilėraščio? 

Nors tai išsitrynė iš atminties, Rolandas žinojo, kad moterys taip 
pat gali meluoti. Tokios, kaip šlubčiojanti išsišiepusi kriošena, kurios 
gleivėmis aptekusios akys per daug visko regėjo šiame gyvenime. 
Koks skirtumas, kas parašė šias eilutes? Svarbiausia, kad žodžiai ati- 
tiko tiesą. Eldredas Džonas ir senė, trūnijusi ant kalvos, netarnavo 
nei Martenui, nei Volteriui... bet jie irgi įkūnijo blogį. 

Vėliau... tarpeklyje, į vakarus nuo miesto... tas garsas... sužeistų 
vyrų bei žirgų riksmai... kai pirmą kartą ilgam užsičiaupė netgi mėgs- 
tantis paplepėti Ketbertas... 

Visa tai įvyko gilioje praeityje, kitoje realybėje. Nūnai vibruojan- 
tis ūkavimas nutilo arba laikinai pranyko už girdimumo ribų. Žinoma, 
jis sugrįš. Rolandas buvo tuo įsitikinęs. Lygiai taip pat neabejojo, kad 
žengia keliu, vedančiu tiesiai į pragarą. 

Jis pažvelgė į savo bendražygius ir sugebėjo išspausti šykščią 
šypsenėlę. Lūpų kampučiai liovėsi drebėję - tai irgi geras ženklas. 

- Nesijaudinkite dėl manęs, - pratarė šaulys. - Verčiau įdėmiai 
išklausykite, ką pasakysiu: mes esame laibai netoli Viduriniojo pasau- 
lio ribos, kur prasideda Kraštinis pasaulis. Baigėsi pirmoji mūsų di- 
džiosios kelionės dalis. Įveikėme ją garbingai, neužmiršome savo tė- 
vų veidų, parėmėme vieni kitus sunkiais momentais. Bet dabar mes 
priartėjome prie tirpyklės. Turime būti labai atsargūs. 

- Tirpyklės? - Džeikas neramiai apsidairė. 

- Taip vadinasi vieta, kur beveik visiškai sudyla realybės audi- 
nys. Jų gerokai padaugėjo nuo tada, kai ėmė silpti Tamsiojo Bokšto 
galia. Ar pamenate, ką matėme po bėgiu, išvykę iš Lado? 

Jie niūriai linktelėjo, prisiminę į juodą stiklą sukepusią žemę, se- 
novinius vamzdžius, žvilgančius melsva, velniška šviesa, beformius 
paukščius mutantus su milžiniškais odiniais sparnais. Staiga Rolandas 
pajuto negalįs žiūrėti į savo bičiulių grupelę, žvelgiančią į jį, tarsi į 
peštuką, kuris prisigėręs įsivėlė bare į muštynes ir pats gavo taiklų 
smūgį į nosį. 

Jis ištiesė rankas draugams - naujiesiems draugams. Nustvėręs 
jas Edis padėjo Rolandui atsistoti. Tik neįtikėtinų valios pastangų dė- 
ka Šauliui pavyko išlaikyti pusiausvyrą ir nesusiūbuoti. 

- Kas toji Siuzena? - kaktą išvagojusi raukšlė liudijo, kad Siuzana 
sunerimusi, ir ne tik dėl atsitiktinio vardų panašumo. 

Rolandas dirstelėjo į ją, paskui į Edį ir į Džeiką, priklaupusį, kad 
pakasytų Oi už ausų. 

- Aš viską jums papasakosiu, bet ne čia ir ne dabar. 

- Tu nuolatos kartoji tą patį, - papriekaištavo Siuzana. - Gal ne- 
nori, kad mes apie tai klausinėtume? 

Rolandas pakratė galvą. 

- Jūs būtinai išgirsite mano istoriją - bent jau šią jos dalį, - tik vė- 
liau, kai nulipsime nuo metalinio karsto viršaus. 

- Garsas pradingo, - pastebėjo Edis. - Atrodo, tarytum kas būtų 
suvirpinęs gitaros stygą. 

- Man jis priminė vyriškį, matytą Centriniame parke, - pridūrė 
Džeikas. 

- Vaikiną su pjūklu? - paklausė Siuzana. Iš nuostabos Džeikas 
išpūtė akis, ir moteris paaiškino: - Mano laikais jis buvo jaunas. Čia 
ne tik geografija, bet ir laikas krečia piktas išdaigas. 

Edis spūstelėjo jos pečius. 

- Amen. 

Siuzana atsigręžė į Šaulį. Vietoj kaltinimo jis išskaitė moters aky- 
se atvirą, susižavėjimą keliantį iššūkį. 

- Nepamiršk savo pažado, Rolandai. Aš norėsiu daugiau sužinoti 
apie mergaitę su mano vardu. 

- Sužinosi, - patikino Šaulys. - O dabar siūlyčiau nusiropšti nuo 
šito siaubūno kupros. 

Lengviau pasakyti nei padaryti. Skirtingai nuo Lado Lopšio, ga- 
lutinė Bleino stotelė buvo žemės paviršiuje. Palei platformą driekėsi 
sudarkytas, rožinio metalo nuoplaišomis nuklotas bėgis. Nuo baronų 
salono stogo iki betoninio pagrindo buvo ne mažiau kaip dvidešimt 
penkios pėdos. Net jei traukinys turėjo avarines kopėčias, tapačias 
toms, kuriomis pavyko nusigauti iki liuko, po susidūrimo su plieniniais 
ramsčiais jų mechanizmas greičiausiai užstrigo. 

Rolandas nusimetė nuo peties krepšį ir sužvejojo jame odinius pa- 
kinktus, kuriais tekdavo nešti Siuzaną, jeigu kelio atkarpos pasirody- 
davo nepritaikytos jos invalido vežimėliui. Ką gi, dėl pastarojo dau- 
giau nereikės jaudintis, pagalvojo Šaulys. Vežimėlį jie paliko Lopšyje, 
kai gelbėdamiesi nuo nervus paralyžiuojančių dujų skuodė į Bleino 
vagoną. 

- Kam jie reikalingi? - šiurkščiai pasiteiravo Siuzana. Akiratyje 
pasirodžius pakinktams, jos balso tembrą visuomet persmelkdavo au- 
sį rėžiančios gaidos. Aš nekenčiu baltaskūrių močkrušių, kurie 
gyvena prie Misisipės, labiau nei pakinktų, - Detos Volker balsu 
kartą pasakė ji Edžiui, - bet jausmas panašus, branguti. 

- Ramiau, Siuzana Dyn, ramiau, - šyptelėjo Šaulys. Padėjęs sė- 
dynę į šalį, išpynė diržų raizginį, tvarkingai juos surišo ir senovišku jū- 
reivišku mazgu pritvirtino prie virvės. Dirbdamas klausėsi tirpyklės 
trelės... štai taip neseniai jie klausėsi dievo būgnų tratėjimo... štai taip 
jiedu su Edžiu laukė, kol vėžiagyviai, kiekvieną naktį išnyrantys iš 
bangų į jūros pakrantę, pradės uždavinėti savo įdomius klausimus 
(“Ari-a-dari? Are-a-biče?“). 

Ka yra ratas, mąstė jis. Arba, Edžio žodžiais tariant, tai, kas 
rieda ratu. 

Kai Rolandas užmezgė ant diržų kilpą, Džeikas be baimės įkišo 
į ją koją, viena ranka įsikibo į virvę, sulenkė kitą, leisdamas Oi ant 
šios įsitaisyti. Plepetūnas baugščiai apsidairė, suinkštė ir ištiesęs kak- 
14 lyžtelėjo Džeiko veidą. 

- Juk tu nebijai? - paklausė žvėrelio berniukas. 

- Ijai, - sutiko Oi, bet per daug nesimuistė, kol Rolandas ir Edis 
leido Džeiką nuo baronų salono stogo. Virvės ilgio neužteko, kad bū- 
tų galima nuleisti vaiką iki pat žemės, tačiau Džeikas nesunkiai iš- 
traukė iš kilpos koją ir savo jėgomis įveikė paskutines keturias pėdas, 
skiriančias jį nuo betoninio grindinio. Pastatytas ant platformos, ple- 
petūnas pabėgiojo aplinkui, apuostė pakampes ir kilstelėjo koją prie 
stoties pastato, ne tokio didingo, kaip Lado Lopšys, užtat besipuikuo- 
jančio senamadišku architektūros stiliumi, kuris taip patiko Rolandui 
- apkalto baltomis lentomis, su nukarusiomis pakraigėmis, aukštais 
siaurais, pilkai melsvo atspalvio langais. Tai vakarietiškas stilius. 
Virš paradinių stoties durų žvilgėjo užrašas su paauksuotomis raidė- 
mis: 


AČINSONAS, TOUPEKA, SANTA FE 


Miestai, spėjo Rolandas. Paskutinis iš jų kažkur girdėtas. Ar tik 
Santa Fe nebuvo Medžiso feode? Jo mintys vėl sugrįžo prie Siuze- 
nos. Nuostabiosios Siuzenos, sėdinčios prie lango palaidais ilgais plau- 
kais, kvepiančios jazminais, rožėmis, sausmedžiu ir saldžiu šienu - 
aromatais, kuriuos nevykusiai stengėsi pavaizduoti orakulas iš kalnų. 
Siuzenos, gulinčios ant nugaros, įdėmiai žiūrinčios į jį, tada. užmetan- 
čios rankas virš galvos, idant pakiltų krūtinė, tarytum trokštančios, 
kad šią palytėtų jo rankos. 

Jei myli mane, Rolandai, tuomet mylėk... paukščiai, žuvys, 
kiškiai, lokiai... 

- „sekanti? 

Jis atsisuko į Edį ir įtempęs visas jėgas nustūmė Siuzenos Delga- 
do atvaizdą į sąmonės gelmes. Akivaizdu, kad Toupekoje egzistuoja 
įvairių rūšių tirpyklės. 

- Atleisk, Edi, aš buvau susimąstęs. 

- Aš klausiau, ar Siuzana bus sekanti? 

Rolandas papurtė galvą. 

- Dabar tavo eilė, tada Siuzanos. Aš leisiuos paskutinis. 

- Ar pajėgsi? Šiaip ar taip, tavo ranka sužalota. 

- Dėl manęs nesijaudink. 

Daugiau nieko neklausdamas Edis įkišo koją į kilpą. Kai vyrukas 
pirmą kartą pasirodė Viduriniajame pasaulyje, Rolandas vienas būtų 
lengvai nukėlęs jį nuo stogo, net ir be dviejų dešiniosios rankos pirštų, 

tačiau Edis jau kelis mėnesius nevartojo narkotikų ir priaugo dešimt 
ar penkiolika svarų raumenų. Nenuostabu, kad Šaulys su džiaugsmu 
priėmė Siuzanos pagalbą. 

- Dabar jūs, ponia, - vyptelėjo jai Rolandas, kurio veidą pastaro- 
siomis dienomis būnant su draugais vis dažniau papuošdavo šypsena. 

- Taip, - pasakė ji, tačiau kurį laiką nesijudino iš vietos ir kan- 
džiojo apatinę lūpą. 

- Kas nors negerai? 

Siuzana patrynė ranka pilvą, tarytum šį būtų pradėję raižyti dieg- 
liai. Rolandas manė, kad ji paaiškins savo delsimo priežastis, bet 
moteris tiesiog palingavo galva. 

- Nieko. 

- Netikiu. Kodėl trini pilvą? Ar tu susižeidei, kai traukinys susto- 
jo? 

Siuzana tučtuojau nuleido ranką, tarsi jos bamba būtų įkaitusi iki 
raudonumo. 

- Ne, aš puikiai jaučiuosi. 

- Tikrai? 

Vienai akimirkai ji susimąstė. 

- Mes pakalbėsime apie tai, - galų gale pareiškė. - Aptarsime, 
jei šis žodis labiau tau patinka. Bet, anot tavęs, Rolandai, ne čia ir ne 
dabar. 

- Visi keturi, ar tik tu, aš ir Edis? 

- Tik mudu, Rolandai, - pasakė ji ir kyštelėjo kojos strampgalį į 
kilpą. - Iš pradžių tik viena vištelė ir vienas gaidžiukas. Baikime tas 
šnekas. Verčiau nuleisk mane žemyn. 

Šaulys įvykdė prašymą susiraukęs, trokšdamas, kad pirmoji min- 
tis, kuri toptelėjo į galvą pamačius, kaip ji įnirtingai brauko pirštais 
pilvą, būtų neteisinga. Vis dėlto Siuzana buvo kalbančiame rate, o te- 
nykštis demonas sugebėjo ją trumpam užvaldyti, kol Džeikas brovėsi 
iš vieno pasaulio į kitą. Kartais - /abai dažnai - po kontakto su de- 
monu šis tas pasikeisdavo. 

Bet ne į gerą pusę. 

Edžiui sugavus Siuzaną už juosmens ir padėjus jai nusileisti ant 
platformos, Šaulys prisitraukė atgal virvę ir nudrožęs link suraižyto, 
kulkos formos traukinio pirmgalio žengė prie plieninių ramsčių, užme- 
tė ant vieno iš jų savaime atsimezgančią kilpą, truputį priveržė 
(stengdamasis netraukioti virvės į kairę). Pagaliau užbaigė visus pa- 

rengiamuosius darbus ir pats nušliuožė ant betoninio grindinio, susi- 
rietęs dvilinkas, palikdamas padų žymes ant rožinio Bleino šono. 

- Gaila, kad praradome virvę ir pakinktus, - atsiduso Edis, kai 
Rolandas prie jų atsistojo. 

- Man negaila pakinktų, - tarstelėjo Siuzana. - Mieliau ropočiau 
šaligatviu, kol iki alkūnių aplipčiau kramtomąja guma. 

- Mes nieko nepraradome, - atsakė Rolandas ir, sugriebęs kilpą, 
kurioje ką tik styrojo jo koją, stipriai patraukė ją į kairę pusę. Maz- 
gas atsirišo, ir žaliaminė virvė nuslydo nuo ramsčio tiesiai Šauliui į 
glėbį. 

- Puikus triukas! - šūktelėjo Džeikas. 

- Uikus! Ukas! - sutiko Oi. 

- Kortas? - pasiteiravo Edis. 

- Kortas, - nusišypsojo Rolandas. 

- Mokytojas iš pragaro, - pridūrė Edis. - Kaip gerai, kad ne man, 
o tau teko būti jo mokiniu. 


4 

Jiems patraukus link paradinių stoties durų, vėl pasigirdo erzinanti 
virpanti trelė. Rolandas pralinksmėjo išvydęs, kaip vienu metu įsirėžė 
raukšlelės jo palydovų tarpuakiuose ir nukaro lūpų krašteliai. Atrodė, 
lyg jie būtų ne tik ka-tetu, bet ir artimais giminaičiais. Siuzana paro- 
dė ranka į parką. Virš medžių šmėkščiojantys ženklai šiek tiek dre- 
bėjo, tarsi pridengti kaitros miglelės. 

- Tai tirpyklės darbas? - paklausė Džeikas. 

Rolandas linktelėjo. 

- Ar mes galėsime ją apeiti? 

- Taip. Tirpyklės neką mažiau pavojingos negu pelkės, pilnos la- 
kiojo smėlio ir seiligų. Ar žinote, kas tai yra? 

- Mes esame girdėję apie lakųjį smėlį, - patvirtino Džeikas, - ir 
apie seiligus, jei tik šie - ilgi žali padarai su didžiulėmis iltimis. 

- Tiksliai apibūdinta. 

Siuzana paskutinį kartą pažiūrėjo į Bleiną. 

- Daugiau jokių kvailų klausimų ir paikų žaidimų. It pirštu į akį. - 
Ji nukreipė žvilgsnį į Rolandą. - Kaip dėl Berilės Evans, parašiusios 
“Traukinuką Čarlį"? Manai, kad ji tam tikra dalimi įtakojo visus įvy- 
kius? Galbūt mums pavyks su ta moterimi susitikti? Norėčiau jai pa- 
dėkoti. Edis sumąstė išeitį, bet... 

- Tai nėra neįmanoma, - atsiliepė Rolandas, - tik abejoju, ar mes 

ją pamatysime. Mano pasaulis - tai milžiniškas laivas, kuris paskendo 
vandenyne taip arti pakrantės, kad bangos išmeta daugumą nuolaužų 
į paplūdimį. Mūsų atrasti dalykai kelia nuostabą, retsykiais praverčia, 
jei ka leidžia, tačiau tai tėra paprasčiausios niekam nenaudingos lie- 
kanos. - Jis apsižvalgė. - Kaip šioji vieta. 

- Man ji nepanaši į liekanas, - pastebėjo Edis. - Pažiūrėk į stotį - 
dėl lietaus pakraigės truputį aprūdijo, bet sienų dažai niekur nenusi- 
lupę. - Jis stabtelėjo priešais duris ir perbraukė pirštais per langą, pa- 
likdamas ant stiklo keturis švarius dryžius. - Dulkių su kaupu, bet jo- 
kaip nuo vasaros pradžios. 

Jis įsistebeilijo į Rolandą, kuris gūžtelėjo pečiais ir pakinkavo gal- 
va, klausydamasis Edžio puse ausies, paniręs į savo mintis. Šauliui 
nedavė ramybės du dalykai: tirpyklės trelės ir prisiminimai, grasinan- 
tys jį praryti. 

- Kol Ladas virto griuvėsiais, praėjo ištisi amžiai, - tarė Siuzana. 
- Ši vieta... gal ir ne Toupeka, bet ji atrodo, kaip vienas tų kraupių 
miestelių iš “Prieblandos zonos“. Jūs, vaikinai, tikriausiai neprisime- 
nate to serialo... 

- Prisimenu, - sutartinai atsakė Džeikas su Edžiu ir susižvalgę 
nusijuokė. Pastarasis atkišo delną, o berniukas pliaukštelėjo per jį sa- 
vuoju. 

- Jo pakartojimus teberodo per televiziją, - pasakė Džeikas. 

- Aha, visą laiką, - pridūrė Edis. - Paprastai į serialo rėmėjų gre- 
tas įsirašo įmonių bankrotų bylas nagrinėjantys teisininkai, kurių kirp- 
čiukai niekuo nenusileidžia nuskustiems terjerų kailiams. Visgi tu tei- 
si. Ši vieta tikrai skiriasi nuo Lado. Ir kas čia stebėtino? Ladas pri- 
klauso kitam pasauliui. Nežinau, kada mes kirtome sieną, bet... - 
Edis vėl pamojo į mėlyną ženklą su užrašu “70-asis plentas“, tarsi šis 
būtų neginčijamas jo žodžių įrodymas. 

- Jei čia Toupeka, kur gi dingo visi žmonės? - pasidomėjo Siuza- 
na. . 
Edis patraukė pečiais ir skėstelėjo rankomis - kas žino? 
Džeikas prispaudė kaktą prie stiklo, rieškučiomis iš šonų priden- 
gė akis, kelias sekundes dėbsojo į tamsą, kol pamatė tai, kas privertė 
jį atšokti. 

- Vaje, nieko keisto, kad mieste taip tylu. 

Rolandas žengė prie berniuko ir pats pažvelgė pro stiklą, prieš tai 
pakartodamas Džeiko gestą bei pridengdamas rieškučiomis veido 

pakraščius. Dar nespėjęs išvysti to, ką regėjo vaikas, Šaulys padarė 
dvi išvadas. Visų pirma, tai neabejotinai traukinių stotis, bet ne 
Bleino... ne Lopšys. O antra, stotis išties priklausė Edžio, Džeiko ir 
Siuzanos pasauliui... tik gal ne jų realybei. 

Viskuo kalta tirpyklė. Privalome būti atsargūs. 

Ant vieno iš pailgų suolų, užimančių beveik visą patalpą, rymojo 
du lavonai. Jei ne susiraukšlėję veidai ir pajuodusios rankos, jie pri- 
mintų paprasčiausias plevėsas, po audringo vakarėlio užsnūdusius 
stotyje ir pavėlavusius į paskutinį traukinį. Priešais juos ant sienos 
puikavosi maršrutų grafikas. Po skiltimi “IŠVYKSTA" driekėsi 
miestų, gyvenviečių, feodų pavadinimų eilutės. Pirmoje užrašyta 
DENVERIS, antroje - VIČITA, trečioje - OMAHA. Kažkada Ro- 
landas pažinojo vienaakį lošėją, vardu Omaha. Jis nusibaigė tiesiog 
prie kortų stalo su peiliu, įsmeigtu į gerklę. Vyrukas atkragino galvą 
ir nusigavo ten, kur laukymėje baigiasi kelias; išspaudęs paskutinį 
kvapą, aptaškė lubas kraujo fontanu. Po laukiamojo lubomis (kažko- 
dėl lėtapėdė Rolando sąmonė atkakliai tvirtino, jog tai buvo laukia- 
moji salė arba tarpstotė, išdygusi kokiame nors seniai pamirštame 
kelyje, kaip tame, kuris atvedė jį į Tulą) kabojo nuostabus kubo for- 
mos laikrodis su keturiais ciferblatais, kurio rodyklės sustojo ties 
16:14. Rolandas manė, kad jos daugiau niekada nepajudės. Liūdna 
mintis... bet šis pasaulis taip pat liūdnas. Negyvėlių daugiau nesima- 
tė, tačiau Šaulys iš patirties žinojo, kad, išvydęs du lavonus, kažkur ki- 
tur greičiausiai pastebėsi dar keturis. Arba keturis tuzinus. 

- Eisime vidun? - pasiteiravo Edis. 

- Kurių galų? - atšovė Rolandas. Mes neturime ten ką veikti. 
Spindulio takas nesiriboja su pastatu. 

- Tu būtum šaunus turistų gidas, - gaižiai burbtelėjo Edis. - Pra- 
šyčiau ateiti visus čia, tiktai stenkitės nenuklysti nuo... 

Džeikas nutraukė jo išvedžiojimus klausimu, kurio prasmės Ro- 
landas nesuprato: 

- Gal jūs turite ketvertuką? - berniukas dairėsi į Siuzaną ir Edį 
stovėdamas šalia metalinės dėžės su mėlynu užrašu: 


DAUGIAUSIA NAUJIENŲ 
APIE KANZASĄ PATEIKIA 
“TOUPEKOS KEPITAL DŽERNAL“! 
JŪSŲ MIESTO LAIKRAŠTIS! 
SKAITYKITE JĮ KIEKVIENĄ DIENĄ! 

Suglumęs Edis papurtė galvą. 

- Visą smulkmę kažkur pamečiau. Gal tuomet, kai ropščiausi į 
medį, prieš tau prisijungiant prie mūsų draugijos. Tiesiog nesinorėjo 
tapti lokio roboto užkandžiu. Atleisk. 

- Vieną minutėlę... vieną minutėlę... - Siuzana atsegė savo ran- 
kinę ir ėmė taip kruopščiai naršyti jos turinį, kad Rolandas plačiai iš- 
sišiepė, nepaisant visų liūdnų minčių. Ji elgėsi velniškai moteriškai. 
Ištraukė suglamžytą “Klinekso" nosinaitę, kurią pakratė norėdama 
įsitikinti, kad joje nieko neįstrigo, sužvejojo pudrinę, pakėlė dangtelį ir 
vėl nuleido, numetė ją atgal, iškrapštė šukas... 

Pernelyg įsigilinusi į savo užsiėmimą, moteris nepastebėjo, kaip 
priėjęs Rolandas ištraukė revolverį iš jos savadarbio dėklo. Pykšte- 
lėjo vos vieną kartą. Siuzana suriko, išmetė rankinę ir nustvėrė tuš- 
čią dėklą, pritvirtintą po kairiąją pažastimi. 

- Baltaveidi, tu mirtinai mane išgąsdinai! 

- Patarčiau labiau prižiūrėti savo ginklą, Siuzana. Kitą kartą kul- 
ka gali pragręžti tavo tarpuakį, o ne... kas tai, Džeikai? Žinias patei- 
kiantis prietaisas? Ar ten paprasčiausiai guli popieriaus lakštai? 

- Abu sykius atspėjai teisingai, - atsiliepė berniukas, šiek tiek iš- 
gąsdintas šūvio. Oi pabėgėjo platforma į šalį ir įbedė į Rolandą įtarias 
akutes. Džeikas bakstelėjo pirštu į rūkstančią laikraščio automato 
sklendės skylę. 

- Nagi, - paragino Rolandas, - atidaryk. 

Vaikas patraukė rankeną. Kurį laiką šioji priešinosi, paskui me- 
talinio automato viduje kažkas spragtelėjo, ir durelės atsivėrė. Pati 
dėžė buvo tuščia; ant galinės jos sienelės švytėjo užrašas: JEI NELI- 
KO LAIKRAŠČIŲ, PRAŠOME PAIMTI KOPIJĄ IŠ VITRI- 
NOS. Džeikas nukabino laikraštį nuo vielinio laikiklio ir atkišo aplin- 
kui susibūrusiems bendražygiams. 

- Dėl Dievo meilės, kas?... nutęsė siaubo apimta Siuzana. - Ką 
tai reiškia? Kas, po galais, čia įvyko? 

Po laikraščio pavadinimu, užimančiu beveik pusę viršutinės pus- 
lapio dalies, jie perskaitė juodą rėksmingą antraštę: 


SIAUTĖJA NEĮVEIKIAMAS “KAPITONO TRIPSO“ 
SUPERGRIPAS 

Šalį greičiausiai paliko valstybės vado- 
vai 

Toupekos ligoninėse stinga vietos sergan- 
tiems ir mirštantiems 

Milijonams telieka maldauti Dievo juos 
išgydyti 


- Paskaityk garsiai, - paprašė Rolandas, - nes aš nesupratu tavo 
kalbos abėcėlės raidžių. 

Džeikas pažvelgė į Edį. Šis nekantriai linktelėjo. 

Berniukas praskleidė laikraštį, atversdamas jį ties puslapiu su di- 
džiule nuotrauka (Rolandui teko regėti tokios rūšies atvaizdus; jie va- 
dinosi fotergrefijomis), iki sielos gelmių sukrėtusią visus draugus: mil- 
žiniškose liepsnose skendėjo prie ežero stūksantis miestas. 


KLIVLENDO GAISRO NEĮMANOMA UŽGESINTI 


- skelbė po nuotrauka esantis užrašas. 

- Skaityk, vaiki! - liepė Edis. Siuzana nieko nesakė; palinkusi virš 
berniuko peties ji bėgiojo akimis pirmojo puslapio eilutėmis. Džeikas 
atsikrenkštė pravalydamas netikėtai išdžiūvusią gerklę ir pradėjo. 


5 

- Čia pateikiama Džono Korkorano, redakcijos darbuotojų ir AP 
informacinės tarnybos surinkta medžiaga. Tai reiškia, Rolandai, kad 
prie straipsnio padirbėjo nemažai žmonių. Taigi: “Per vieną naktį dar 
labiau sustiprėjo didžiausia Amerikos - ar net viso pasaulio - krizė. 
Vidurio vakaruose praminto “Išsipūtusiu kaklu“, Kalifornijoje - “Ka- 
pitonu Tripsu“ supergripo epidemija nesiliauja plitusi. 

Nors visų mirties atvejų nepavyko iki galo suskaičiuoti, medici- 
nos ekspertai pateikė pirminius kraupius duomenis. Pasak daktaro 
Moriso Hekfordo iš Toupekos Šv.Pranciškaus ligoninės ir medicinos 
centro, vien žemyninėje JAV dalyje mirė nuo dvidešimties iki trisde- 
šimties milijonų žmonių. Tiek Los Andžele, Kalifornijoje, tiek Bosto- 
ne, Masačiusetse, lavonai deginami krematoriumuose, fabrikų kros- 
nyse ir sąvartynuose. 

Čia, Toupekoje, pakankamai stiprūs ir galintys judėti ligoniai pra- 
šomi padėti vežti kūnus į tris vietas: atliekų fabriką į šiaurę nuo Ok- 
lendo Bilardo parko, karjerus šalia Hartlendo hipodromo ir sąvartyną 
Pietrytinėje Šešiasdešimt Pirmojoje gatvėje, į šiaurę nuo Forbso oro 
uosto. Į sąvartyną važiuokite Beritono keliu, nes greitkelis į Kalifor- 

niją užblokuotas sudužusiomis mašinomis ir bent vienu nukritusiu oro 
pajėgų lėktuvu, kaip teigia mūsų šaltiniai." 

Išsigandęs Džeikas dirstelėjo į savo draugus, tada apžvelgė tylią 
traukinių stotį ir vėl nukreipė akis į laikraštį. 

“Daktarė Eiprilė Montoja iš Stormonto-Veilo regioninio medici- 
nos centro tvirtina, esą aukštas mirtingumo lygis, kad ir kaip būtų 
gaila, tėra nedidelė siaubingos tragedijos dalis. “Kiekvienas nuo nau- 
jo gripo viruso miręs asmuo, - sako Montoja, - palieka po savęs šešis, 
o gal tuziną ligonių, gulinčių savo namuose. Iki šiol mes nebuvome 
girdėję, kad kas nors sugebėjo pasveikti". - Kosėdama ji priduria: - 
“Aš asmeniškai nieko neplanuoju savaitgaliui." 

Kiti įsidėmėtini vietiniai įvykiai: 

Atšaukti visi komerciniai skrydžiai iš Forbso ir Filipo Bilardo oro 
uostų. 

“Armtreko" geležinkelio kompanija nutraukė savo veiklą ne tik 
Toupekoje, bet ir visame Kanzase. Geidžo Bulvaro stotis uždaryta iki 
atskiro pranešimo. 

Visos Toupekos mokyklos uždarytos iki atskiro pranešimo. Įskai- 
tant ir esančias 437-ajame, 345-ajame, 450-ajame (Šonio aukštumo- 
se), 372-ajame ir 501-ajame (Toupekos metro) rajonuose. Taip pat 
uždaryti Toupekos Liuteronų bei Technologinis koledžai, Kanzaso 
Universitetas Lorense. 

Artimiausiomis dienomis ar net savaitėmis retsykiais - galbūt vi- 
sam laikui - nutrūks elektros tiekimas į Toupekos gyventojų namus. 
“Kanzaso energijos" kompanija paskelbė pristabdanti atominės Ko 
Upės elektrinės Vamege veiklą. Nors AE atstovybės spaudai biure 
niekas nekelia telefono ragelio, autoatsakiklyje palikta žinutė tvirtina, 
kad elektrinėje nieko baisaus neatsitiko - tai paprasčiausios atsargu- 
mo priemonės. AE pradės darbą, “kai bus išspręsta dabartinė krizė“. 
Pareiškimo sužadintą viltį nuslopina paskutiniai įrašytos žinios Žžo- 
džiai. Ne “Sudie" arba “Dėkojame už skambutį", o “Dieve, pagelbėk 
mums įveikti išbandymų laikotarpį." 

Džeikas nuščiuvo ir atvertęs kitą puslapį išvydo naujas nuotrau- 
kas: sudegusį ant Kanzaso Gamtos muziejaus laiptų riogsantį sunk- 
vežimį, mašinomis užgrūstą San Francisko Auksinių Vartų tiltą, krū- 
vas lavonų Taims aikštėje. Pastebėjus, kad vienas kūnas kybo ant Ži- 
binto stulpo, Siuzaną iš karto užvaldė košmariški prisiminimai, kaip po 
išsiskyrimo su Šauliu ji drauge su Edžiui skuodė į Lado Lopšį. Puoš- 
nusis, Vinstonas, Dživzas ir Modė... Sugriaudėjus dievų būgnams, 

burtą ištraukė Judrusis, - sakė Modė, - ir mes leidome jam pasi- 
šokti. Taip kalbėdama ji turėjo omenyje, kad mažiai vyruką pakorė. 
Kitados pakaruoklių būdavo ir senajame gerajame Niujorke. Kai 
įvykiai pakrypdavo keista, sunkiai suvokiama linkme, kažkam visuo- 
met po ranka pasitaikydavo linčo teismui skirtas virvagalis. 

Aidas. Iš visur sklinda aidas. Iš vieno pasaulio į kitą, neblėstantis, 
bet stiprėjantis ir keliantis siaubą. Kaip dievų būgnai, pagalvojo Siu- 
zana ir sudrebėjo. 

- “Vis daugiau žmonių linkę manyti, - toliau skaitė Džeikas, - 
kad valstybės vadovai, neigę supergripo egzistavimą pirmomis dieno- 
mis, kai infekcijos plitimą buvo galima sustabdyti griežtomis karanti- 
no priemonėmis, pasislėpė požeminiuose bunkeriuose, įkurtuose 
branduolinio karo atvejui. Pastarąsias keturiasdešimt aštuonias va- 
landas niekas nematė viceprezidento Bušo ir pagrindinių Reigano ad- 
ministracijos narių. Pats Reiganas paskutinį kartą viešai rodėsi sek- 
madienio rytą, kai dalyvavo San Simeono Žaliojo Slėnio metodistų 
bažnyčios mišiose. 

“Jie sulindo į slėptuves, kaip Hitleris ir kitos nacistinės žiurkės 
Antrojo Pasaulinio karo pabaigoje“, kalbėjo ponas Stivas Slounas. 
Paklaustas, ar jį galima cituoti, senatorius respublikonas iš Kanzaso 
valstijos nusijuokė ir atsakė: “Kodėl gi ne? Aš jau pasirūpinau savo 
karstu. Kitą savaitę, tuo pačiu metu būsiu virtęs dulkėmis." 

Klyvlendą, Indianapolį ir Terotą niokoja turbūt specialiai sukelti 
gaisrai. 

Prie Cincinačio Riverfronto stadiono nuskardėjo galingas sprogi- 
mas. Iš pradžių manyta, kad branduolinis, bet vėliau paaiškėjo, kad 

Laikraštis iškrito Džeikui iš rankų ir nusklendė per platformą, vė- 
jo gūsiams taršant sulankstytus lapus. Oi ištiesė kaklą ir sugavo dan- 
timis vieną iš puslapių, lekiančių pro šalį. Tada nuturseno link Džeiko 
nelyginant paklusnus šuo, atnešantis lazdą. 

- Ne, Oi, man jo nereikia, - nusiminusiu, vaikišku balsu sumurmė- 
jo Džeikas. 

- Bent žinome, kur dingo visi žmonės, - tarė Siuzana ir pasilen- 
kusi atėmė iš plepetūno laikraščio likučius: du paskutinius puslapius, 
kuriuose mirgėjo nekrologai, parašyti miniatiūriniu šriftu. Jokių nuo- 
traukų, mirties priežasčių, skelbimų apie laidotuves. Mirė tas ar anas, 
gedi artimieji, draugai ir panašiai. Elementarios žinutės, brūkštelėtos 
smulkiu šriftu. Būtent nekrologai įtikino Siuzaną, kad visa tai yra tik- 
rovė. 

Jie vis vien stengėsi pagerbti mirusius, nors žinojo, kad jų 
pačių dienos suskaičiuotos, pagalvojo ji jausdama, kaip pro akių 
kraštelius varva ašaros. Jie vis vien stengėsi. 

Pažvelgusi į paskutinį “Kepital Džerna!" puslapį Siuzana išvydo 
nupieštą Jėzų Kristų su liūdnomis akimis, ištiestomis rankomis ir erš- 
kėčių vainiku, kurio spygliai įspaudė kaktoje žaizdas. Apačioje tebu- 
vo trys, didžiosiomis raidėmis parašyti žodžiai: 


MELSKITĖS UŽ MUS 


Moteris pervėrė Edį kaltinančiu žvilgsniu ir mestelėjo jam laik- 
raštį, savo rudu pirštu baksnodama į datą. 1986-ųjų birželio 24-oji. 
Edis persikraustė į Šaulio pasaulį tiktai kitais metais. 

Kurį laiką jis laikė puslapius rankoje, pirštais braukydamas datą, 
tarsi tokiu būdu mėgindamas ją pakeisti. Galų gale apžvelgė draugus 
ir pakratė galvą. 

- Ne. Aš nesugebėsiu paaiškinti, kas dėjosi šiame mieste, kodėl 
laikraštyje rašoma apie tokias naujienas ir iš kur stotyje atsirado nu- 
mirėliai. Tačiau vieną dalyką galiu garantuoti - tuo metu, kai išvykau 
iš Niujorko, tenykščiai gyventojai buvo sveiki gyvi ir jautėsi kuo pui- 
kiausiai. Ar ne, Rolandai? 

Šaulys gaižiai susiraukė. 

- Nemanau, kad įsikūręs tavajame mieste galėtum jaustis puikiai. 
Šiaip ar taip, pažiūrėjęs į vietinius nebūtum pasakęs, kad jiems teko 
ištverti maro kančias. 

- Na, tuo metu egzistavo kažkokia “Legionierių" liga, - įsiterpė 
Edis, - ir, žinoma, AIDS... 

- Tai venerinė liga, tiesa? - paklausė Siuzana. - Dažniausiai pa- 
plitusi tarp pedikų ir narkomanų? 

- Taip, bet mano laikais pedikus pradėjo vadinti žydraisiais. - 
Edis pabandė nusišypsoti, tačiau suvokęs, kad vypsnys išėjo kreivas 
ir nenatūralus, nuleido lūpų kampučius. 

- Vadinasi... vadinasi, to niekada nebuvo. - Džeikas atsargiai pa- 
lietė Kristaus veidą. 

- Klysti, - paprieštaravo Rolandas. - Tai įvyko per birželio sėją, 
tūkstantis devyni šimtai aštuoniasdešimt šeštaisiais metais. Mes ma- 
tome maro pasekmes. Berods, Edis sako tiesą. Nuo to momento, kai 
ėmė plisti “supergripo" epidemija, prabėgo ne daugiau kaip pora mė- 
nesių. Mes esame Toupekoje, Kanzase, aštuoniasdešimt šeštaisiais 

dvidešimto amžiaus Pjūties metais. Dėl laiko viskas aiškų. Kalbant 
apie realybę, dabar žinome, kad ji ne Edžio. Galbūt tavo, Siuzana, 
arba tavo, Džeikai, kadangi jūs išnykote iš savųjų pasaulių gerokai 
anksčiau. - Jis pamojo į datą ir atsisuko į berniuką. - Kartą šį tą man 
pasakei. Abejoju, ar prisimeni ką, užtat aš neužmiršau, nes tai pats 
svarbiausias dalykas, kurį buvau girdėjęs: “Tada eik. Yra ir kitų pa- 
saulių." 

- Ir vėl mįslės, - suniurzgė Edis. 

- Jūs visi žinote nenuginčijamą faktą - vieną kartą miręs Džei- 
kas Čambersas dabar stovi prieš mus gyvas. Gal manote, kad aš me- 
lavau pasakodamas, kaip jis žuvo kalnuose? Be abejo, jūs ne sykį tu- 
rėjote rimtų priežasčių abejoti mano sąžiningumu. 

Truputį pamąstęs Edis palingavo galva: 

- Tu meluoji tais atvejais, kai siekdamas tikslo privalai pašalinti 
iš kelio kokią nors kliūtį. Tačiau kalbėdamas apie Džeiką buvai to- 
kios suknistos būklės, jog tegalėjai sakyti tiesą. 

Rolandas apstulbo pajutęs, kad jį įskaudino Edžio žodžiai (Tu me- 
luoji tais atvejais, kai siekdamas tikslo privalai pašalinti iš ke- 
lio kokią nors kliūtį), tačiau nusprendė nuleisti įžeidimą negirdomis. 
Galų gale tai beveik atitiko teisybę. 

- Mes grįžome prie laiko telkinio, - tęsė Šaulys, - ir ištraukėme 
Džeiką, kol jis nespėjo nuskęsti. 

- Tu jį ištraukei, - pataisė Edis. 

- O tu padėjai, - paprieštaravo Rolandas. - Jei nebūtum manęs 
slaugęs, dabar seniai būčiau miręs. Tiek to. Svarbiausia, kad pasaulių 
yra daugybė, kaip ir į juos vedančių durų. Dabar mes atsidūrėme 
viename iš tų pasaulių, o tirpyklė atstoja duris... kur kas didesnes už 
tas, kurias aptikome jūros pakrantėje. 

- Kokio jos dydžio? - pasidomėjo Edis. - Kaip sandėlio vartai ar 
kaip pats sandėlis? 

Rolandas kilstelėjo delnus į dangų - kas žino? 

- Mes ne šiaip priartėjome prie tirpyklės, ar ne? - prabilo Siuza- 
na. - Mums teko keliauti pro ją, kad patektume į dabartinę Toupekos 
versiją. 

- Ko gero, - sutiko Rolandas. - Nepajutote nieko keisto? Svaigu- 
lio ar pykinimo? 

Jie sutartinai palingavo galvomis. Netgi Oi, įdėmiai stebintis 
Džeiką. 

- Aišku. - Regis, Šaulys nė nesitikėjo kitokio atsakymo. - Ką gi, 
mes buvome sutelkę dėmesį į mįsles... 

- Stengėmės išvengti mirties, - urgztelėjo Edis. 

- Taip. Gal todėl prašokdami tirpyklę jos nepastebėjome. Kad ir 
kaip ten būtų, tirpyklės nėra natūralūs gamtos reiškiniai - tai egzis- 
tencijos opos, liudijančios, kad pasaulyje kažkas ne taip. Visuose pa- 
sauliuose. 

- Nes silpnėja Tamsiojo Bokšto galia, - pridūrė Edis. 

Rolandas linktelėjo. 

- Net jei ši vieta - laikotarpis bei realybė - nėra tavo pasaulio ka, 
ji gali tokia tapti, kadangi maras arba kitos mirtinos ligos sugebės 
prasiskverbti iš vieno matmens į kitą. Tirpyklių daugėja, jos nepaliau- 
jamai auga. Per visus tuos metus, ieškodamas Bokšto, savo akimis 
regėjau pustuzinį, o girdėjau ne mažiau kaip porą tuzinų tirpyklių. 
Pirmąją... pirmąją išvydau būdamas labai jaunas. Netoli Hambrio 
miestelio. - Jis perbraukė ranka skruostą ir nė kiek nenustebo už- 
čiuopęs ant barzdaplaukių pakibusius prakaito lašus. 

- Taigi, Rolandai, mes buvome išspirti iš tavo pasaulio, - pratarė 
Džeikas. - Šiuo metu nukrypome nuo Spindulio tako. Pažiūrėk. - Jis 
mostelėjo ranka į dangų. Ten lėtai slinko debesys, tačiau ne ta lin- 
kme, į kurią dėbsojo sutraiškytas Bleino snukis. Pietryčiuose nebuvo 
matyti jokių įprastų Spindulio ženklų. 

- Koks skirtumas? - paklausė Edis. - Galbūt Spindulys dingo, ta- 
čiau Bokštas egzistuoja visuose pasauliuose, ar ne? 

- Taip, - sutiko Rolandas, - bet ne visuose pasauliuose iki jo ga- 
lima nusigauti. 

Metus prieš tai, kai Edis pradėjo kilti nuostabios ir daug žadančios 
narkašo karjeros laiptais, jis gana trumpai ir nelabai sėkmingai darba- 
vosi pasiuntiniu. Dabar atmintyje atgijo milžiniški, bankams, įvairioms 
kompanijoms priklausantys pastatai, kuriuose tekdavo lankytis prista- 
tant siuntinius, ir jų liftai. Norint patekti į tam tikrus aukštus, reikėda- 
vo įkišti specialią kortelę į plyšį, esantį po atitinkamu mygtuku. Lifto 
kabinai priartėjus prie uždarų aukštų, vietoj skaičiaus ekranėlyje už- 
sižiebdavo raidė “X"". 

- Manau, mes privalome surasti Spindulį, - pasakė Rolandas. 

- Įtikinai, - tarstelėjo Edis. - Pakaks stoviniuoti vietoje. Eime - Jis 
žengė porą žingsnių, tada atsisuko į Rolandą ir pakėlė vieną antakį. - 
Kur? 

- Ta pačia kryptimi, kuria važiavome traukiniu, - tvirtai atsakė 
Šaulys ir aplenkė Edį. Dunksėdamas savo sudilusiais dulkėtais batais 
per betoninį grindinį, jis nukulniavo link parko. 

V skyrius 
TRASOJE 


1 

Rolandas priėjo prie platformos galo, pakeliui nuspirdamas ant 
bėgio rožinio metalo nuoplaišas. Sustojo šalia laiptų ir niūriai pažvelgė 
į draugus. 

- Pamatysime daugiau lavonų. Būkite pasiruošę. 

- Jie ne... hmm... neištižę? - pasiteiravo Džeikas. 

Rolando kaktą išvagojo raukšlės, bet šios greitai išsilygino, jam 
supratus, ką berniukas turėjo omenyje. 

- Neištižę. Sudžiūvę. 

- Tada gerai, - su palengvėjimu atsiduso Džeikas, bet vis tiek iš- 
tiesė ranką Siuzanai, kurią nešė Edis. Moteris šyptelėjo ir stipriai su- 
spaudė jo pirštus. 

Į mašinų stovėjimo aikštelę vedančių laiptų papėdėje drybsojo 
šeši lavonai, suvirtę ant žemės lyg netvarkingai sumestos kukurūzų 
burbuolės. Dvi moterys, trys vyrai ir vaikas vežimėlyje. Visą vasarą 
kūnus alino kaitri saulė ir lietūs (jau nekalbant apie atsitiktinai apylin- 
kėse pasitaikiusius laukinius katinus, šeškus ar švilpikus). Nuo karš- 
čio vaiko veidelyje įsirėžė senovinė, paslaptimis gaubiama išmintis, 
kokią dažnai galimą įžiūrėti mumijoje, ištrauktoje, tarkim, iš inkų pira- 
midės. Sprendžiant iš mėlynų išblukusių drabužėlių, tai berniukas, pa- 
galvojo Džeikas, bet dėl to nebuvo tikras. Beakis, belūpis padaras su 
papilkėjusia oda tarsi tyčiojosi iš lyties... kodėl negyvas kūdikis per- 
ėjo gatvę? Todėl, kad prie jo prilipo supergripas. 

Per tuos mėnesius, sekusius po maro suvešėjimo, kūdikis išsilai- 
kė kur kas geriau negu suaugusieji. Iš jų teliko griaučiai, apaugę 
plaukais. Plona oda aptrauktais kaulais, kurie kitados vadinosi pirš- 
tais, vienas vyras laikė lagamino, panašaus į Džeiko tėvų “Samsoni- 
tus“, rankeną. Kūdikis (kaip ir jie visi) neturėjo akių. Į Džeiką spok- 
sojo didelės juodos akiduobės. Pro šlykščiai prašieptas lūpas kyšojo 
bespalviai dantys. Kur taip užtrukai, vaikeli, rodos, klausė negyvė- 
lis su lagaminu. Seniai tavęs laukiau. O vasara pasitaikė tokia il- 
ga ir kaitri! 

Kur gi jūs tikėjotės išvykti, bičiuliai, susimąstė Džeikas. Kur 
vylėtės surasti saugų prieglobstį? De Moine? Siusityje? Farge? 
Mėnulyje? 

Rolandas pirmas nulipo laiptais, kiti sekė jam įkandin. Džeikas 
tebelaikė Siuzanos ranką, Oi lipo berniukui ant kulnų, leisdamasis nuo 
kiekvienos pakopos dviem šuoliukais nelyginant sunkvežimis su prie- 
kaba, bumbsintis per “gulintį policininką". 

- Neskubėk, Rolandai, - šūktelėjo Edis. - Aš noriu patikrinti inva- 
lidų kertes. Gal mums nusišypsos laimė. 

- Invalidų kertes? - nustebo Siuzana. - Kas tai yra? 

Džeikas gūžtelėjo pečiais. Jis nežinojo. Kaip ir Šaulys. 

Siuzana atsigręžė į Edį. 

- Branguti, klausiu todėl, kad tai skamba ne itin maloniai. Tarsi 
vadintum negrą “juodaskūriu" arba žydrą - “pediku". Aišku, aš tik pa- 
prasta neišmanėlė iš tamsuoliškų 1964-ųjų metų, bet... 

- Štai, - parodė Edis į stovėjimo aikštelės ženklus, esančius ar- 
čiausiai stoties. Ant kiekvieno stulpo buvo pritvirtinta pora tokių žen- 
klų. Viršutinis nudažytas mėlyna ir balta spalva, apatinis - raudona ir 
balta. Dar keletas žingsnių į priekį, ir Džeikas pamatė, kad ant pir- 
mojo švyti invalido vežimėlio kontūrai, ant antrojo - perspėjimas: 
STOVĖJIMO AIKŠTELE LEIDŽIAMA NAUDOTIS TIK NE- 
ĮGALIESIEMS. 200 DOLERIŲ BAUDA UŽ TAISYKLIŲ NESI- 
LAIKYMĄ. TOUPEKOS POLICIJOS NUOVADA. 

- Tik pažvelkite! - triumfuodama suriko Siuzana. - Jau seniai rei- 
kėjo įvesti tokią tvarką! Po velnių, mano laikais jausdavaisi gimęs po 
laiminga žvaigžde, jei pasisekdavo įsibrauti su prakeiktu vežimėliu 
pro parduotuvės duris arba užsiropšti ant šaligatvio. Apie specialias 
mašinų stovėjimo vietas galėjai nė nesvajoti. 

Aikštelė buvo užgrūsta automobiliais. Netgi tokioje situacijoje, kai 
grėsmingai artėjo pasaulio pabaiga, “invalidų kertėse" - anot Edžio - 
išdrįso sustoti tiktai dvi mašinos, ant kurių ženklų su numeriais nebu- 
vo neįgaliųjų vežimėlio simbolio. 

Džeikas spėjo, kad pagarba šioms “kertėms" tiesiog įaugo žmo- 
nėms į kraują, kaip paslaptingi įpročiai rašyti ant vokų pašto kodus, 
su sklastymu šukuoti plaukus arba po pusryčių valytis dantis. 

- Štai, ko mums reikia! - sušuko Edis. - Tuojau nušluosime visą 
banką nuo kortų stalo! 

Tebenešdamas Siuzaną ant savo juosmens - vos prieš mėnesį jis 
nebūtų to pajėgęs daryti, bent jau ne ilgėlesnį laiko tarpą - Edis nu- 
drožė prie “Linkolno". Ant šios geldos stogo pūpsojo sulankstytas 
lenktyninis dviratis, pusiau pravertoje bagažinėje galima buvo įžiūrėti 
invalido vežimėlį. Beje ne vienintelį “kerčių" rajone. Apsižvalgęs 

Džeikas išvydo mažiausiai keturis vežimėlius, pririštus prie automo- 
bilių stogų, pritvirtintus prie užpakalinės furgonų dalies. Vienas jų 
(siaubingai senas ir griozdiškas) netgi gulėjo nedidelio sunkvežimio 
priekaboje. 

Nuleidęs Siuzaną ant žemės Edis pasilenkė ir ėmė tyrinėti veži- 
mėlį, surištą bagažinėje daugybe susipynusių elastinių dirželių ir sura- 
kintą spynele. Paskui išsitraukė “Riugerį", kurį Džeikas nugvelbė iš 
tėvo stalčiaus. 

- Šūvis į skylutę, - linksmai pareiškė jis ir, nespėjus niekam prisi- 
dengti ausų, paspaudė gaiduką. Spynelė išlakstė į gabalėlius. Griaus- 
mas atslūgo iki spengiančios tylos, kurią vėl pakeitė tirpyklės trelės. 
Skamba kaip havajietiška gitara, ar ne, pamanė Džeikas, susi- 
raukdamas iš pasibjaurėjimo. Vos prieš pusvalandį jis nebūtų patikė- 
jęs, kad garsas gali erzinti kaip... kaip pūvančios mėsos dvokas, bet 
dabar dėl to nekilo jokių abejonių. Berniukas vėl įbedė akis į užkar- 
dos ženklus. Nors įžvelgė tik nedidelę jų dalį, kyšančią pro medžių 
viršūnes, tačiau aiškiai matė, kad užrašus vėl gaubia mirgantis ūkas. 
Ji sukuria kažkokį lauką, dingtelėjo Džeikui, kaip mikseriai arba 
dulkių siurbliai, kuriems veikiant radijo imtuvus ir televizorius 
persmelkia statiniai trukdžiai. Arba kaip pono Kindžerio per fi- 
zikos pamoką rodytas ciklotronas, priverčiantis gyvaplaukius 
pasistoti piestu. 

Edis nusviedė spynelės likučius į šoną ir paėmęs Rolando peilį 
ėmė pjaustyti elastinius dirželius. Paskui ištraukė invalido vežimėlį, 
įdėmiai jį apžiūrėjo, išlankstė ir užfiksavo krėslo blokatorius. 

- Stai prašom! 

Siuzana pasikėlė ant vienos rankos - Džeikui ji priminė moterį iš 
Endrio Vajeto paveikslo “Kristinos pasaulis“, kurį vaikas taip mėgo 
- ir priblokšta tyrinėjo žvilgsniu vežimėlį. 

- Dieve šventas, jis atrodo toks mažas ir lengvas! 

- Tobulas šiuolaikinių technologijų pavyzdys, brangioji, - paaiški- 
no Edis. - Štai, dėl ko kovojome Vietname. Ropškis aukštyn. - Jis 
pasilenkė siūlydamas savo pagalbą. Siuzana nesipriešino, tačiau at- 
sisėsdama į krėslą ji truputį susiraukė, tarytum būtų su baime laukusi, 
kol vežimėlis subyrės į atskiras dalis. Tada patapšnojo delnais per 
naujosios transporto priemonės ranktūrius ir mažumėle nusiramino. 

Džeikas nudrožė pro mašinų eilę, braukdamas pirštais per dang- 
čius, palikdamas ant jų dulkių pėdsakus. Oi turseno iš paskos, retsy- 
kiais stabtelėdamas ir pakeldamas koją, kad apšlapintų vieną kitą pa- 
dangą, tiksliau sakant, atliktų įprastą ritualą. 

- Ilgiesi namų, širduk? - paklausė privažiavusi Siuzana. - Turbūt 
galvojai, kad daugiau niekada gyvenime neregėsi tikros amerikietiš- 
kos mašinos? 

Džeikas apmąstė išgirstus žodžius ir nutarė, kad ji neteisi. Jam 
nė netoptelėjo į galvą, jog teks visam laikui pasilikti Rolando pasau- 
lyje ir daugiau niekuomet neišvysti automobilio. Nekreipdamas į tai 
didelio dėmesio berniukas, atvirai kalbant, nemanė, kad tokį jo likimą 
išbūrė kortos. Tik ne šiuo momentu. Todėl, kad toje Niujorko realy- 
bėje, iš kurios jis pasirodė, egzistavo viena tuščia aikštelė. Ties Ant- 
rosios ir Keturiasdešimt Šeštosios gatvių sankryža. Kažkada ten sto- 
vėjo parduotuvė - TOMO IR DŽERIO KULINARIJA. RAFI- 
NUOČIAUSI PATIEKALAI KVIESTINIAMS PIETUMS, - bet 
vėliau ją pakeitė plytų ir šiukšlių krūvos, piktžolės, sudužusio stiklo 
šukės bei... 

„rožė. Viena vienintelė laukinė rožė, auganti dykvietėje, kurioje 
turėjo išdygti kooperatiniai namai. Džeikas jautė, kad tokios pačios 
gėlės nėra niekur kitur Žemėje. Gal net kituose pasauliuose. Artėjant 
prie Tamsiojo Bokšto, rožių turėtų daugėti. Pasak Edžio, milijonai gė- 
lių aprėps ne vieną krauju nudažytą akrą. Vaikas matė jas sapnuose, 
tačiau įtarė, kad jo rožė skirsis nuo tenykščių... Kol vienaip ar kitaip 
nepakryps likimo vingiai, jam neužsitrenks durys į pasaulį, kupiną 
mašinų, televizorių ir policininkų, prašančių tavęs parodyti asmens 
tapatybės kortelę ir reikalaujančių pasakyti tėvų vardus. 

Beje, gali taip atsitikti, kad man dar pavyks susitikti su tė- 
vais, šovė mintis, pažadinusi Džeiko sieloje viltį ir nerimą. 

Įveikę pusę automobilių eilės jie sustojo. Džeikas abejingu žvilgs- 
niu spoksojo į plačią gatvę (berods, Geidžo bulvarą). Rolandas sų 
Edžiu netrukus pasivijo porelę. 

- Šis mažutis turėtų tave sužavėti žinant, kad porą mėnesių var- 
gai Giltinės glėbyje, - išsišiepė Edis. - Galėsi skristi kaip plunksnelė. 
- Jis giliai įkvėpė ir papūtė į krėslo atkaltę tarsi nusprendęs pade- 
monstruoti naujosios transporto priemonės galimybes. Džeikas keti- 
no priminti, kad “invalidų kertėse" būtų galima paieškoti elektra va- 
romų vežimėlių, bet nutylėjo supratęs, jog Edis atsisakė šios minties 
dėl elementarios priežasties: per vasarą išseko visų akumuliatorių 
energija. 

Nepaisydama savo mylimojo Siuzana vėl kreipėsi į berniuką: 

- Tu neatsakei man, branguti. Ar pamačius mašinas apėmė na- 
mų ilgesys? 

- Ne... Man tik įdomu, ar sugebėsiu atpažinti jų modelius. Gal 
kaip nors įmanoma nustatyti, ar šie 1986-ieji metai priklauso mano 
1977-ųjų realybei. Kol kas nepajėgiu atspėti. Viskas taip sparčiai 
keičiasi. Užtenka devynerių metų... - jis patraukė pečiais ir atsigręžė 
į Edį. - Gal tu pasakysi? Juk gyvenai 86-aisiais. 

Šis suniurnėjo: 

- Gyvenau, bet nieko aplinkui nemačiau. Didesnę laiko dalį pra- 
leidau kaifuodamas. Na... galbūt... 

Edis nustūmė Siuzanos vežimėlį lygiu stovėjimo aikštelės asfaltu, 
paeiliui vardindamas mašinas: 

- “Fordas Eksploreris"... “Ševroletas Kaprisas"... o ten, spren- 
džiant iš grotelių, senas “Pontiakas"... 

- “Pontiakas Bonevilis", - patikslino Džeikas, kurį šiek tiek pra- 
juokino nuostaba, atsispindinti Siuzanos akyse: dauguma automobilių 
jai turėjo atrodyti lygiai taip pat futuristiškai, kaip ir žvalgybiniai Bako 
Rodžerso erdvėlaiviai. Įdomu, ką apie automobilius mano Rolandas, 
pagalvojo Džeikas ir apsidairė. 

Šaulys nerodė jokio susidomėjimo mašinomis. Jis žvelgė į gatvę, 
parką, užkardą, nuleistą prie plento... tik vargu ar visa tai matė. Aki- 
vaizdu, jog Rolandas paniro į savo mintis. Veido išraiška bylojo, kad 
šių gelmėje nesisekė rasti nieko gero. 

- Štai čia - vienas iš mažalitražių “Kraislerių K", - parodė Edis. 
- Ten “Subaru"... “Mersedesas SEL 450", mašinų čempionas... 
“Mustangas"... “Kraisleris Imperialis", geros būklės, bet senas kaip 
pasaulis... 

- Prikąsk liežuvį, vaikine, - rūsčiai, nutraukė jį Siuzana. - Šitą at- 
pažinau. Man jis atrodo naujas. 

- Atleisk, Siuze. Ten “Kugaras"... “Ševis"... dar vienas... regis, 
Toupekos gyventojai įsimylėję “Dženeral Motors“ - nieko, po velnių, 
nuostabaus... “Honda Civikas“... “Folksvagenas-triušis"... “Do- 
džas“... “Fordas"... ir... 

Edis sustojo dėbsodamas į mažą automobilį pačiame eilės gale, 
baltą, su raudonomis apdailos detalėmis. 

- “Takuro", - sumurmėjo po nosimi ir pažvelgė į bagažinę. - 
Tiksliau “Takuro Spirit". Ar kada esi girdėjęs apie tokį modelį, Džei- 
kai iš Niujorko? 

Berniukas pakratė galvą. 

- Aš taip pat, po velnių, negirdėjau. 

Edis nustūmė Siuzaną link Geidžo bulvaro (Rolandas kartojo vi- 

sus jų veiksmus, nugrimzdęs į savo vidinį pasaulį - ėjo, kai draugai 
pajudėdavo iš vietos, sustodavo, pasekdamas jų pavyzdžių. Prie au- 
tomatinės užkardos (SUSTOTI, NUSIPIRKTI BILIETĄ) Edis vėl 
sustingo. 

- Jei slinksime tokiu greičiu, mes pasensime, kol nusigausime iki 
parko, ir pakratysime kojas, pasiekę plentą, - pareiškė Siuzana. 

Šį kartą Edis neatsiprašinėjo, netgi negirdėjo priekaištų. Jis iš- 
sprogino akis į lipduką, priklijuotą, ant surūdijusio seno “AMC Peise- 
rio" priekinio dangčio. Melsvai baltas lipdukas priminė ženklus su ve- 
žimėlių simboliais, žyminčius “invalidų kertes". Vaikas pritūpė, kad 
geriau jį įžiūrėtų. Oi tučtuojau padėjo galvą Džeikui ant kelių, ir ber- 
niukas išsiblaškęs paglostė žvėrelį. Kita ranka palietė užrašą tarytum 
norėdamas įsitikinti, kad jam nepasivaideno. KANZAS SIČIO MO- 
NARCHAI. Paskutiniame žodyje raidę “O, buvo pakeitęs beisbolo 
kamuoliukas, kurio skrydžio trajektoriją nurodanti linija, regis, turėjo 
tęstis net už parko ribų. 

- Pataisyk mane, jei aš klystu, drauguži, - prabilo Edis, - todėl, 
kad nedaug ką išmanau apie beisbolo komandas, jei šios nežaidžia 
jankių stadione, bet Kanzas Sičio komanda vadinasi “Karaliais", ar 
ne? Na, žinai, Džordžas Bretas ir kiti? 

'"Džeikas linktelėjo. Jis žinojo apie “Karalius" ir apie Džordžą 
Bretą, jauną žaidėją, Edžio laikais tikriausiai tapusį užsigrūdinusiu 
senu vilku. 

- Jūs kalbate apie Kanzas Sičio “Atletus"?7 - suglumusi įsiterpė 
Siuzana. Rolandas nesikišo į pašnekesį, tebeskendėdamas savo as- 
meniniame ozono sluoksnyje. 

- Tik ne 86-aisiais, mažute, - švelniai atsakė Edis. - Tuo metu 
“Atletai" jau buvo persikraustę į Oklendą. - Jis atitraukė žvilgsnį nuo 
lipduko ir atsisuko į Dežiką. - Gal tai kokios nereikšmingos, trečiarū- 
šės lygos komanda? 

- Net ir trečiarūšėje lygoje “Monarchai" liktų “Monarchais", - 
nesutiko Džeikais. - O jie žaidžia Omahoje. Neverta kreipti į tai dė- 
mesio. Verčiau judinkimės. 

Nežinia, kaip kitiems, bet Džeikui nuo širdies nukrito akmuo. Gal 
tai kvaila, tačiau vaikas pajuto palengvėjimą įsitikinęs, kad jo pasaulio 
neužklups siaubingas maras, nes jo pasaulyje Kanzas Sičio “Mo- 
narchai" neegzistavo. Be abejo, norint daryti tokias išvadas, reikėtų 
daugiau informacijos. Vis dėlto Džeikas manė esąs teisus ir nepa- 
prastai džiaugėsi, kad jo motina bei tėvas nemirs nuo viruso, pramin- 

to “Kapitonu Tripsu“", ir nebus sudeginti... sąvartyne ar kitoje pana- 
šioje vietoje. 

Deja, nėra jokių garantijų, kad pasibaisėtina tragedija nepasikar- 
tos jo realybėje. Nors maro banga nuvilnijo pasaulyje, kur važinėjo 
“Takuro Spirit" modelio automobiliai, o Džordžas Bretas žaidė KS 
“Monarchų" komandoje, Rolandas tvirtino, kad nelaimės, tokios, kaip 
supergripas, gali išplisti... pragraužti egzistencijos audinį nelyginant 
rūgštis medžiagą. 

Šaulys kalbėjo apie laiko telkinius, ir šis posakis pasirodė Džeikui 
keistai žavingas bei romantiškas. O jei tie telkiniai virto pelkėmis? 
Tarkim, “Bermudų trikampio" tipo tirpyklės, anksčiau buvusios rete- 
nybėmis, dabar tapo įprastais reiškiniais? Tarkim - o, tokios kraupios 
mintys neleistų užmigti mažų mažiausiai iki trečios valandos nakties, 
- visos realybės pradės maišytis tarpusavyje, po truputį byrant Tam- 
siojo Bokšto pamatams? Tarkim, jis sugrius, ir vienas aukštas nukris 
ant žemesnio... tas ant sekančio... ir taip toliau, kol... 

Kai Edis suspaudė jo pečius, Džeikas prikando liežuvį, kad nesu- 
riktų. 

- Tave kankina bjaurios fantazijos, - tarstelėjo Edis. 

- Ką tu apie tai išmanai? - nesusivaldęs šiurkščiai atrėžė Džei- 
kas. Gal išsigando, kad jo mintys tokios įžvelgiamos? Galbūt, bet kam 
tai rūpi? 

- Aš esu tikras šios srities specialistas, - pasakė Edis. - Nežinau, 
apie ką mąstai, bet dabar pats laikas išmesti tai iš galvos. 

Geras patarimas, nusprendė Džeikas. Ketveriukė patraukė gat- 
ve link Geidžo parko, kur berniuko tykojo didžiausias sukrėtimas, ko- 
kį jam teko patirti per trumpą savo gyvenimą. 

Praėję plieninę arką, ant kurios senovinėmis, rantytomis raidėmis 
buvo užrašyta GEIDŽO PARKAS, jie nukulniavo pytelėmis išgrįstu 
taku pro angliško stiliaus sodą, kone virtusį neįžengiamomis Ekvado- 
ro džiunglėmis. Visą karštą vasarą augmenija vešėjo niekieno nepri- 
žiūrima. Ruduo taip pat nieko nepakeitė. Tiesiai už arkos stūksantis 
ženklas liudijo, kad jie užklydo į “Reino rožių sodą", ir iš tiesų - aplin- 
kui augo visa galybė gėlių, dauguma jau nuvytusių, išskyrus kelis lau- 
kinius augalus, kuriuos išvydęs Džeikas su ilgesiu prisiminė rožę, re- 
gėtą tuščioje aikštelėje, ties Keturiasdešimt Šeštosios ir Antrosios 
gatvių kampu. 

Į šoną nuo parko vartų, bendražygiai pamatė nuostabią, sustingu- 
sią karuselę su piestu stovinčiais eržilais ir lenktyniniais žirgais. Ne- 
degė nė viena jos lemputė, amžiams nutyko mechaninių vargonų 
grojamos melodijos. Pastebėjus ant vieno arkliuko kaklo vaikišką 
beisbolo pirštinę, Džeiką nukratė šiurpas, ir jis nusisuko. 

Už karuselės žėlė tokia tanki augmenija, kad draugams teko 
brautis takeliu į priekį lyg pasakiškame miške pasiklydusiems vai- 
kams. Džeiko drabužius draskė negenėtų rožių krūmų spygliai. Kaž- 
kokiu būdu atsidūręs voros priešakyje (gal todėl, kad Rolandas te- 
beklaidžiojo savo sąmonės labirinte) jis pirmasis išvydo Traukinuką 
Čarlį. 

Artėdamas prie siaurų, kelią kertančių bėgių, berniukas prisimi- 
nė, kaip Šaulys minėjo, esą ka panašus į ratą, kuriame esantys taškai 
visuomet sugrįžta į tą pačią vietą. Mus persekioja traukiniai ir ro- 
žės, dingtelėjo Džeikui. Kodėl? Nežinau. Tai dar viena mįs... 

Pažvelgus kairėn, iš jo burnos išsprūdo riksmas, susiliejęs į vieną 
žodį: “Viešpatėliaušvenčiausias!* Kojų raumenys suglebo, ir jam teko 
prisėsti. Drebantis balsas, rodos, niekaip neįstengė nusigauti iki au- 
sų. Vaikas neapalpo, tačiau prieš akis išbluko visos pasaulio spalvos, 
ir vakarinėje parko pusėje dunksinčių medžių lapija tapo pilka kaip 
rudeninis dangus. 

- Džeikai! Džeikai! Kas atsitiko? - sunerimęs Edžio balsas skam- 
bėjo kažkur gūdžioje tolumoje. Gal Beirute. Arba Urane. Berniuko 
pečius palytėjo Rolando ranka, tačiau Džeikas beveik jos nejautė. 

- Džeikai! - antrino Siuzana. - Kas atsitiko, širduk? Kas... 

Tai, ką moteris pamatė, privertė ją užsičiaupti. Kaip ir Edį. Ro- 
landas patraukė ranką. Jie žiūrėjo sustoję... išskyrus Džeiką, kuris 
spoksojo sėdėdamas ir vylėsi, kad jėgos sugrįš į kojas, suglebusias it 
virti makaronai. 

Traukinys stovėjo už penkiasdešimties pėdų, prie žaislinės sto- 
ties, sumažintos originalo, esančio kitoje gatvės pusėje, kopijos. Po 
stogo kraigu švytėjo ženklas su miesto pavadinimu: “TOUPEKA". 
Traukinys buvo lyg iš akies luptas Čarlis, “Big Boi 402* garvežys, 
traiškantis ant bėgių retsykiais pasitaikančias karves. Džeikas ne- 
abejojo, kad įstengęs pakilti ant kojų ir prieiti prie garvežio jis pama- 
tytų pelių šeimynos gūžtą, susuktą kėdėje, ant kurios kitados sėdėjo 
inžinierius, vardu Bobas, ir kamine įsikūrusias kregždės. 

Ir tamsias, tepaluotas ašaras, pamanė berniukas nenuleisda- 
mas akių nuo traukinuko, sustingusio prie miniatiūrinės stoties, jaus- 

damas, kaip oda nueina pagaugais, o skrandis susisuka į mazgą. Vė- 
lai naktimis jis lieja tamsias, tepaluotas ašaras, nuo kurių vel- 
niškai rūdija puikusis jo žibintas. Tačiau kadaise, drauguži 
Čarli, tu privežiojai pakankamai daug vaikų, ar ne? Riedėda- 
vai aplink Geidžo parką, o mažyliai juokėsi, išskyrus kelis, ži- 
nančius, kas tu per vienas, ir klykiančius iš visų plaučių. Aš 
pats dabar mielai surikčiau, jei tik nebūčiau toks silpnas. 

Vis dėlto jėgos pamažu sugrįžo. Kai Rolandas su Edžiu timptelė- 
jo jį už pažastų, Džeikas sugebėjo atsikelti. Šiek tik pasvyravo, bet 
nenugriuvo. 

- Nė kiek tavęs nekaltinu, - niaurus Edžio balsas derinosi prie pa- 
pilkėjusio jo veido. - Aš ir pats pajutau, kaip iš po kojų slysta žemė. 
Piešinys tavo knygelėje ir šitas traukinys panašūs kaip du vandens la- 
šai. 

- Dabar aišku, kaip panelė Berilė Evans sumąstė parašyti 
“Traukinuką Čarlį", - tarstelėjo Siuzana. - Matyt ji čia gyveno arba 
lankėsi Toupekoje prieš 1942-uosius, kai buvo išspausdinta ta pra- 
keikta knyga... 

- ...ir matė mažylius traukinyje, riedančiame pro Reino rožių so- 
dą aplink Geidžo parką, - užbaigė sakinį Džeikas. Išgąstis atslūgo, ir 
jis - ne tik vienintelis vaikas šeimoje, bet ir labai vienišas vaikas - pa- 
juto beribę meilę bei dėkingumą savo draugams, kurie matė tai, ką ir 
jis regėjo, žinojo baimės priežastis. Natūralu, juk jie sudaro ka-tetą. 

- Neklausinėk kvailysčių, neporinsiu paikysčių, - susimąstęs pra- 
tarė Rolandas. - Ar galėsi eiti, Džeikai? 

- Taip. 

- Esi tikras? - paklausė Edis ir, berniukui linktelėjus, nustūmė Siu- 
zanos vežimėlį per bėgius. Rolandas nužingsniavo pavymui. Džeikas 
akimirką luktelėjo, atmintyje netikėtai atgijus sapnui - kaip jis drauge 
su Oi ropštėsi per geležinkelio pylimą, o plepetūnas staiga šoko atgal 
ant bėgių ir ėmė įnirtingai loti ant traukinio žibintų. 

Pasilenkęs Džeikas pakėlė Oi. Tada nužvelgė aprūdijusį traukinį, 
tykiai rymantį prie stoties. Seniai užgesęs jo žibintas panėšėjo į tuščią 
akiduobę. 

- Aš tavęs nebijau, - sušnibždėjo vaikas. - Nebijau. 

Žibintas tvykstelėjo ir nuožmiai sumirgėjo tarytum sakydamas: 
Abejoju, mano mažasis pikčiurna. 

Paskui vėl užgeso. 

Draugai nepastebėjo blyksnio. Džeikas dar sykį pažiūrėjo į trau- 

kinį tikėdamasis, kad vėl užsižiebs jo šviesos - galbūt tikėdamasis, 
kad toji pragaro išpera pajudės iš vietos ir nudundės link jo, - tačiau 
nieko panašaus neįvyko. 

Jausdamas, kaip krūtinėje spurda širdis, Džeikas nukurnėjo įkan- 
din savo bendražygių. 

Toupekos zoologijos sodas (Vienas iš garsiausių pasaulyje, 
skelbė iškabos) virto kapinėmis. Kai kurie gyvūnai, išleisti iš narvų, 
pabėgo, kiti nudvėsė čia pat. Didžiulės beždžionės, kurios liko “Gorilų 
buveinėje", nusibaigė susikibusios už rankų. Šis vaizdas išspaudė 
Edžiui ašarą. Nuo tada, kai iš organizmo išsivalė heroino likučiai, jį 
dažnai užvaldydavo audringos emocijos. Senieji draugužiai būtų ska- 
niai iš to pasijuokę. 

Už “Gorilų buveinės", ant takelio tysojo negyvas vilkas. Oi atsar- 
giai nutipeno prie jo, apuostė lavoną, ištiesė ilgą kaklą ir graudžiai už- 
staugė. 

- Nutildyk plepetūną, Džeikai, - suurzgė Edis staiga suvokęs, 
kad užuodžia pūvančios dvėselienos smarvę. Jį pykino net ir nuo sil- 
pno kvapo, kurį beveik ištirpdė alinantis vasaros karštis. Vargu ar 
jam būtų pavykę išsivemti, nes, tiesą sakant, Edis neprisiminė kada 
paskutinį kartą valgė. 

- Oi! Ateik pas mane! 

Užsičiaupęs žvėrelis sugrįžo pas Džeiką. Stabtelėjo prie vaiko 
kojų, pakėlė galvą ir įbedė į jį savo akutes su auksiniais lankeliais. 
Perkėlęs plepetūną per vilką berniukas vėl pastatė jį ant plytinio grin- 
dinio. 

Takas baigėsi ties stačiais laiptais (pro akmeninių pakopų plyšius 
jau kyšojo piktžolės), kurių viršuje Rolandas atsigręžė į zoologijos s0- 
dą. Nuo čia aiškiai matėsi traukinuko bėgiai, nusidriekę Geidžo parko 
pakraščiais. Už medžių, Geidžo bulvare, nukritusius lapus žarstė šal- 
to vėjo gūsiai. 

- Taip krito lordas Pertas, - burbtelėjo Rolandas. 

- Ir žemė sudrebėjo nuo smūgio, - pridūrė Džeikas. 

Šaulys su nuostaba pažvelgė į jį tarsi žmogus, pakirdęs iš gilaus 
miego, po to nusišypsojo ir apkabino berniuko pečius. 

- Kažkada man pačiam teko apsimesti lordu Pertu, - pasakė jis. 

- Tikrai? 

- Taip. Jūs būtinai apie tai sužinosite. Jau labai greitai. 

Pasitraukę nuo laiptų jie atsidūrė šalia gardų, pilnų kojas užver- 
tusių egzotiškų paukščių; dar tolėliau pastebėjo užeigą, reklamuojan- 
čią (beje, visai ne vietoje, turint omenyje aplinkybes) SKANIAUSIĄ 
TOUPEKOS BIZONO MĖSAINĮ; atokiau nuo užkandinės stūksojo 
dar viena plieninė arka su užrašu: LAUKIAME JŪSŲ SUGRĮŽ- 
TANT Į GEIDŽO PARKĄ! Už jo, aukštyn link plento užkardos, ki- 
lo gana trumpas asfaltuoto kelio ruožas. Dabar jie aiškiai matė žalius 
ženklus, kuriuos pirmą kartą pastebėjo stovėdami ant Bleino stogo. 

- Ir vėl į trasą, - beveik be garso išspaudė Edis ir atsiduso. - Po 
velnių. 

- Ką reiškia “į trasą"? 

Džeikas nemanė, kad Edis atsakys. Kai Siuzana atsisuko, Edis 
tvirtai sugniaužė invalido vežimėlio rankenas ir nukreipė į šalį akis. 
Po sekundės kilstelėjo galvą. 

- Ši istorija nėra labai įdomi. Kaip ir visas mano gyvenimas iki to 
momento, kai mūsiškis Geris Kuperis malonėjo perkelti mane per 
Uolėtuosius kalnus. 

- Tau nebūtina... 

- Nieko čia ypatingo. Mūsų chebra, tai yra, aš, mano brolis Hen- 
ris, valkata O'Hara - todėl, kad jis turėjo mašiną, - Sandra Korbit ir 
galbūt Džimis Poliomelitas sumesdavome į kepurę popieriaus skiau- 
teles su savo vardais. Tada traukdavome burtus, kas turės tapti... 
kelionės gidu, pasak Henrio. Jis arba ji, jeigu sėkmė nusigręždavo 
nuo Sendės, privalėdavo laikytis “sausojo įstatymo". Bent jau nenu- 
sitašyti, kaip kiti. Paskui sugriūdavome į valkatos “Kraislerį" ir ke- 
liaudavome 95-uoju plentu į Konektikutą. Kartais pasukdavome į 
šiaurinę Niujorko dalį, link Takonikos alėjos... tik mes vadinome ją 
Katatonikų alėja. Klausydavomės “Kridensų", Marvino Gėjaus, ar 
net geriausių Elvio dainų kasečių. 

Šauniausia būdavo naktimis, per mėnulio pilnatį. Mes šlaistyda- 
vomės daugelį valandų, iškišę galvas pro langus tarsi šunys, vėpsoda- 
mi į mėnulį ir skaičiuodami krentančias žvaigždes. “Keliaujam į tra- 
są“, sakydavome nusprendę taip paiškylauti. - Edžio lūpas perkreipė 
šykšti šypsenėlė. - Nuostabus gyvenimas, draugužiai. 

- Man atrodo, kad tai įdomus užsiėmimas, - pastebėjo Džeikas. - 
Ne narkotikai, suprantama, o pasivažinėjimas su draugais, kai nakti- 
mis žvalgaisi į mėnulį, klausaisi muzikos... argi nebuvo smagu? 

- Be abejo, - sutiko Edis. - Netgi tuomet, kai prisiriję tablečių vie- 
toj krūmų apčiurkšdavome savo batus. - Jis patylėjo. - Koks siaubas, 
tiesa? 

- Ką gi, - prašneko Šaulys, - traukiame į trasą. 

Palikę už nugaros Geidžo parką, jie nužingsniavo link užkardos. 


5 

Prie paskutinio posūkio į plentą, kažkas išpaišė du kelio ženklus. 
Vieną jų, nurodantį, kad iki Sent Luiso teks važiuoti 215 mylių, bjau- 
rojo juodais dažais išpurkšta frazė: 


SAUGgOKOS "DABONTOS 


Ant kitos rodyklės, aiškinančios, kad artimiausią poilsiavietę ga- 
lima rasti už dešimties mylių, puikavosi storos raudonos raidės: 


LEGZ0MO0JA DARPARONOS KARALDUS! 


Ryškūs dažai neišbluko net po karštos vasaros. Kiekvieną užra- 
šą papildė piešinys: 


—— 


- Ar numanai, ką reiškia tos nesąmonės, Rolandai? - paklausė 
Siuzana. 

Šaulys papurtė galvą, tačiau iš jo mąslių akių neišblėso nerimas. 

Kelionė tęsėsi. 


6 

Prie užkardos į plentą Siuzanos vežimėlį apsupo du vyrai, ber- 
niukas ir plepetūnas. Jie visi žiūrėjo į rytus. 

Edis nenutuokė, kokios bus eismo sąlygos atokiau nuo Toupekos 
centro. Paaiškėjo, kad kelio juostos, vedančios tiek į rytus, tiek į va- 
karus, buvo perpildytos lengvosiomis mašinomis ir sunkvežimiais. Ant 
daugumos automobilių stogų riogsojo krūvos įvairiausių daiktų, kurie 
po vasaros liūčių apsitraukė rūdimis. 

Visgi ne mašinų spūstis labiausiai rūpėjo piligrimams. Miestas 
driekėsi dar pusę mylios abejomis kryptimis - jie matė bažnyčių smai- 
les, užkandines (“Arbį", “Vendį", “Makdonaldą" ir dar vieną su 

Edžiui negirdėtu pavadinimu “Boing Boing mėsainiai"'), autosalonus, 
kėglinės, pavadintos “Hartlendo alėja", stogą. Priekyje išvydo išva- 
žiavimą iš užkardos ir rodyklę: CENTRINĖ TOUPEKOS LIGONI- 
NĖ. Asfaltuotas kelias priešais plentą vedė link seno raudonų plytų 
nes. Edis spėjo, kad šis masyvus namas, toks panašus į Atikos kalė- 
jimą, yra ligoninė (greičiausiai valstybinė), kur skurdžiai ištisas valan- 
das praleidžia sėdėdami ant pigių plastikinių kėdučių laukdami, kol 
juos teiksis apžiūrėti koks nors gydytojas, spoksantis į vargšus su to- 
kiu pasibjaurėjimu, tarsi šie būtų mėšlavabaliai. 

Už ligoninės baigėsi ir pats miestas, užleisdamas vietą tirpyklei. 

Edžiui ji priminė milžiniškos pelkės paviršių, plytintį abipus 70-ojo 
kelio, pasidabruotą, mirgantį. Ženklai, apsauginiai turėklai ir susigrū- 
dusios mašinos virpėjo it miražas, o trelių garsai plūstelėjo tarsi išma- 
tų tvaikas. 

Siuzana užspaudė delnais ausis, jos veidas ištįso. 

- Nežinau, kiek laiko galėsiu tai iškęsti. Garbės žodis. Nenoriu 
verkšlenti, bet aš tuojau apsivemsiu, nors visą dieną neturėjau burno- 
je nė kruopelės. 

Edis jautėsi panašiai. Nepaisant pykinimo, jis nepajėgė atitraukti 
akių nuo tirpyklės. Atrodė, lyg iš nerealios erdvės būtų išniręs... kas? 
Veidas? Ne. Ūžiantis sidabrinis mirguliavimas neturėjo veido. Tir- 
pyklės gelmės įgavo kūną... pavidalą... Ji paprasčiausiai buvo... kaip 
demonas, pasirodęs kalbančiajame rate, jiems besistengiant ištraukti 
pro duris Džeiką. 

Rolandas tuo tarpu rausėsi savo krepšyje. Įkišo ranką iki pat 
dugno, kol rado, ką norėjo: saują kulkų. Pakėlęs dešiniąją Siuzanos 
ranką nuo vežimėlio ranktūrio, įdėjo jai į delną porą patronų. Kitus du 
susigrūdo sau į ausis. Moteris iš pradžių apstulbo, paskui pralinksmė- 
jo, dar po sekundės akyse suspindėjo abejonės. Galiausiai Siuzana 
pasekė Šaulio pavyzdžiu, ir beveik tą pačią akimirką jos veidą užliejo 
palaimos išraiška. 

Edis iškrapštė iš maišelio dėžutę, iki pusės užpildytą keturiasde- 
šimt ketvirto kalibro kulkomis, tinkančiomis Džeiko “Riugeriui". Ro- 
landas papurtė galvą ir ištiesė ranką, kurioje laikė keturis patronus - 
porą Edžiui ir porą Džeikui. 

- Kuo šitos blogos? - Edis pakratė dėžutę, kitados laikytą tarp 
dokumentų Elmerio Čamberso rašomojo stalo stalčiuje. 

- Kulkos iš tavo pasaulio nenuslopins garso. Neklausk, iš kur tai 
ištraukiau. Tiesiog žinau. Gali pabandyti, jei nori, bet jos niekuo ne- 
padės. 

Edis parodė į kulkas, gulinčias Rolando delne. 

- Šitos irgi iš mūsų pasaulio. Tiksliau iš ginklų parduotuvės, sto- 
vinčios Septintosios ir Keturiasdešimt Devintosios gatvių kampe. 
Kaip ji vadinosi? Berods, “Klementsas". 

- Klysti, jos mano, pagamintos žaliajame krašte. Gileade. 

- Tos pačios, sudrėkusios? - nepatikliai paklausė Edis. - Pasku- 
tinės iš tų, kurios permirko vandenyje, jūros pakrantėje? 

Rolandas linktelėjo. 

- Tu tvirtinai, esą jos netinka šaudymui! Kad ir kiek bedžiovin- 
tum. Minėjai, jog parakas... “išsikvėpė". 

Rolandas vėl linktelėjo. 

- Tuomet kurių galų jas išsaugojai? Kam tau reikalingos bevertės 
kulkos? 

- Ką būtina ištarti po sėkmingos medžioklės, Edi, norint sutelkti 
mintis? 

- “Tėve, nukreipk mano ranką ir širdį, kad veltui nepražūtų nė 
menkiausia nužudyto gyvūno dalis." 

Rolandas trečią kartą sukinkavo galva. Džeikas paėmė dvi kul- 
kas ir įsigrūdo jas į ausis. Edis čiupo paskutinę porą, bet visų pirma iš- 
mėgino saviškes, iškratytas iš dėžutės. Pastarosios truputį prislopino 
tirpyklės garsus, bet jie vis tiek vibravo kaktos viduryje, priversdami 
ašaroti - kaip sergant gripu, - taip užguldami nosį, kad Edžiui dingo- 
josi, tarytum ši tuojau sprogs. Teko pakeisti kulkas didesniais, seno- 
vinio Rolando revolverio patronais. Kišu į ausis kulkas, pamanė jis, 
motina apsitriestų iš siaubo. Bet šiuo momentu svarbiausia rezul- 
tatas. Tirpyklės trelės išgaravo - ar bent pritilo iki vos pastebimo 
ūžesio. Atnaujinęs pokalbį su Šauliu, Edis tikėjosi išgirsiąs savo balsą 
aidint dusliai, tarsi ausyse būtų tikri kamštukai, tačiau iš jo burnos iš- 
trūkę žodžiai nuskambėjo lygiai taip pat aiškiai, kaip ir anksčiau. 

- Ar gyvenime egzistuoja dalykų, kurių tu nežinotum? - pasitei- 
ravo jis Rolando. 

- Taip. Daugybė. 

- Kaip dėl Oi? - įsiterpė Džeikas. 

- Manau, dėl plepetūno galime nesijaudinti, - atsakė Šaulys. - O 
dabar - į kelią. Iki tamsos turėtume įveikti dar kelias mylias. 

Oi neerzino tirpyklės gausmas, tačiau jis niekur nesitraukė nuo 
Džeiko Čamberso, įtariai dėbsodamas į mašinas, besigrūdančias 70- 
ojo kelio juostose. Vis dėlto Siuzana pastebėjo, kad plente pasitaiky- 
davo ir ganėtinai tuščių vietų. Tolstant nuo miesto centro, automobi- 
lių po truputį mažėjo. Netgi ten, kur transporto srautas buvo pakan- 
kamai didelis, kai kurios mašinos riogsojo šalikelėje, kitos sustingo 
užvažiavusios ant greitkelio skiriamosios juostos - betoninės pakylos 
Toupekos ribose arba žalios vejos užmiestyje. 

Rodos, kažkas pasidarbavo su keltuvu, pagalvojo Siuzana, ir 
ši mintis ją pradžiugino. Niekas nebūtų sumąstęs pravalyti tako plen- 
te, siautėjant marui. Jei išliko žmonių, galėjusių tai padaryti, vadinasi, 
epidemija pakirto ne visus. Ir tie nekrologai, surašyti laikraštyje mi- 
niatiūriniu šriftu - dar ne pasaulio pabaiga. 

Viename kitame automobilyje tūnojo lavonai, ne ištižę, o sudžiū- 
vę, kaip tie kūnai, matyti stoties laiptų papėdėje, virtę mumijomis, pri- 
sisegusiomis saugos diržais. Dauguma mašinų buvo tuščios. Matyt, 
vairuotojai ir keleiviai, užstrigę transporto kamštyje, nusprendė pės- 
čiomis pasišalinti iš maro zonos, tačiau tai ko gero ne vienintelė prie- 
žastis, išvijusi juos laukan. 

Siuzana žinojo, kad pajutusi pirmuosius mirtinos ligos simptomus 
ji pasiliktų automobilyje tik tuo atveju, jei būtų prirakinta grandinėmis 
prie vairo. Jeigu jau tektų keliauti anapilin, ji mieliau lauktų mirties 
atviroje erdvėje. Geriausiai ant kalvelės, bet galima pasitenkinti ir 
kviečių lauku. Tiktų bet kuri vieta, kad tik nereiktų išleisti paskutinio 
kvapo uostant oro gaiviklį, kadaruojantį ant galinio vaizdo veidrodė- 
lio. 

Iš pradžių Siuzana manė, kad jie pamatys visą galybę lavonų, bet 
dabar paaiškėjo, jog nieko panašaus nebus. Viskuo kalta tirpyklė, 
prie kurios jie nenumaldomai artėjo. Moteris akimoju pajuto sąlyčio 
tašką. Kūną persmelkė drebulys, privertęs ištiesti kojų strampus, ir 
vežimėlis sustojo. Atsisukusi ji išvydo, kad Rolandas, Edis ir Džeikas 
susirietė dvilinki perkreiptais veidais, tarytum jiems vienu metu būtų 
pradėję raižyti vidurius. Paskui Rolandas su Edžiu išsitiesė, o Džei- 
kas dar labiau susilenkė, kad paglostytų Oi, varstantį berniuką susi- 
rūpinusiu žvilgsniu. 

- Kaip jaučiatės, vaikinai? - paklausė Siuzana, nejučia prabilusi 
pusiau gailių ir mažumėle pašaipiu Detos Volker balsu, retkarčiais 
savaime išsprūstančių pro lūpas. 

- Normaliai, - atsiliepė Džeikas. - Tik atrodo, kad gerklėje užstri- 
go kramtoma guma. - Vaikas neramiai dairėsi į juos supančią tirpyk- 
lę, pasidabruotą balzganą, kuri priminė tirštą rūką, ankstyvais rytais 
pakimbantį virš Norfolko pelkės. Visai čia pat ūkanose skendėjo 
migloti, virpantys medžių kontūrai. Šiek tiek tolėliau Siuzana įžiūrėjo 
grūdų sandėlio bokštą, regis, pakibusį ore. Ant jo šono kadaravo ro- 
žinė iškaba: GEDIŠO PAŠARAI. Įprastomis aplinkybėmis raidės 
tikriausiai būtų ryškiai raudonos. 

- Sakyčiau, kad kramtoma guma aplipdė mano smegeninę, - su- 
murmėjo Edis. - Tik pažvelkite į tą sumautą mirguliavimą. 

- Ar tu tebegirdi tirpyklę? - paklausė Siuzana. 

- Aha. Bet labai tyliai. Nieko baisaus, išgyvensiu. O tu? 

- Aš taip pat. Eime. 

Jausmas toks, lyg skristum pro debesis atviroje lėktuvo kabinoje, 
mąstė Siuzana. Jie patys nežinojo, kiek mylių nukeliavo slinkdami pro 
dusliai ūžiančius raibulius, nepanašius nei į rūką, nei į vandenį, protar- 
piais išvysdami šmėkščiojančius pavidalus (daržinę, traktorių, rekla- 
minį “Stakio" kavinių tinklo skydą), vos begalėdami įžiūrėti kelią pro 
ryškų, nematerialų tirpyklės paviršių. 

Staiga prieš akis nušvito giedras dangus. Gausmas nuščiuvo tiek, 
kad jie galėjo išsitraukti iš ausų kulkas - bent jau kol nusigaus iki pro- 
peršos galo. Vėl atsivėrė beribės platybės... 

Galbūt per skambiai pasakyta, nes Kanzaso valstija niekada 
neišsiskyrė “beribėmis platybėmis". Šen bei ten laukuose stūksojo 
rudeninėmis spalvomis nusidažiusių medžių giraitės, žyminčios šalti- 
nius ar tvenkinius, iš kurių vandenį gerdavo karvės. Suprantama, šio- 
se apylinkėse nebuvo nei Didžiojo Kanjono, nei bangų, skalaujančių 
Portlendo švyturį, užtat, dėkui Dievui, tolumoje matėsi horizontas, ir 
pagaliau šiek tiek išblėso jausmas, kad esi įkalintas kapavietėje. Ne- 
trukus vėl teko panirti į šleikščias ūkanas. Siuzana pagalvojo, kad ge- 
riausiai jas apibūdino Džeikas, kai pareiškė, esą būdami šalia tirpyk- 
lės jie tarytum siekia rankomis blizgantį vandeningą miražą, kaitrio- 
mis dienomis dažnai regimą greitkeliuose. 

Kad ir kas tai būtų, atsidūrus prie pat tirpyklės, užvaldydavo pra- 
gariški klaustrofobiniai pojūčiai. Išnykus aplinkiniam pasauliui, telik- 
davo du platūs plento ruožai ir automobilių korpusai, primenantys su- 
stingusiame vandenyne apleistus laivus. 

Prašau, Viešpatie, padėk mums iš čia išsikapstyti, meldė Siu- 
zana, nors abejojo, ar Dievas egzistuoja. Žinoma, ji kažkuo tikėjo, 

tačiau, atsigavus ant Vakarų jūros kranto, jos samprata apie ant- 
gamtinį pasaulį drastiškai pakito. Prašau, padėk mums surasti 
Spindulį. Padėk ištrūkti iš tylos ir mirties pasaulio. 

Dabar jie žygiavo erdviausia properša, kokią iki šiol pavyko ap- 
tikti. Šalikelėje pasirodė ženklas su nuoroda: BIG SPRINGSAS - 2 
MYLIOS. Už nugaros, pro debesis sušvito į vakarus besileidžianti 
saulė, purpuriniais spinduliais nutvieksdama tirpyklės paviršių ir ma- 
šinų stiklus bei užpakalinius žibintus. Abipus plento plytėjo tušti lau- 
kai. Pilnoji Žemė pasirodė ir praėjo, pamanė Siuzana. Pjūtis pa- 
sirodė ir praėjo. Štai taip, Rolando žodžiais tariant, baigiasi 
metai. Nuo tokios minties ją nukratė drebulys. 

- Čia apsistosime nakčiai, - pasakė Šaulys, kai jie aplenkė posūkį 
į Big Springsą. Priekyje, už kelių mylių, mirgėjo tirpyklė. Siuzana 
mintyse pastebėjo, kad rytiniame Kanzase driekiasi velniškai ilgi tyr- 
laukiai. - Pakurų ieškosime nesiartindami prie tirpyklės, todėl garsai 
mums netrukdys. Gal net sugebėsime išsimiegoti neužsikimšę ausų 
kulkomis. 

Edis su Džeiku peršoko apsauginę tvorelę, nusileido nuo pylimo 
ir patraukė išdžiūvusio upelio vaga ieškoti šakalių, klausydami Rolan- 
do nurodymo pernelyg nenutolti vienas nuo kito. Kai jie sugrįžo, sau- 
lė vėl prasmego debesyse, o dienos šviesa ėmė grimzti į niaurias su- 
temas. 

Šaulys sulaužė smulkias šakeles ir tiesiai ant asfalto surentė iš jų 
savotišką medinį kaminą. Jam bedirbant, Edis peršoko skiriamąją vi- 
durinę juostą ir susikišęs į kišenes rankas įbedė žvilgsnį į rytus. Ne- 
trukus prie jo prisijungė Džeikas su Oi. 

Paėmęs skeltuvą bei titnagą Rolandas įžiebė kibirkštį į kamino 
angą, ir po kelių akimirkų jų nedidelėje stovyklavietėje užsiliepsnojo 
lauželis. 

- Rolandai! - sušuko Edis. - Siuze! Ateikite čia! Pažiūrėkite! 

Siuzana nuriedėjo link jo. Po sekundės, paskutinį kartą žvilgtelė- 
jęs į laužą, Šaulys sugriebė rankenas ir pastūmė vežimėlį. 

- Į ką žiūrėti? - pasiteiravo moteris. 

Edis parodė. Iš pradžių Siuzana nieko nematė, išskyrus plentą, 
pranykstantį tirpyklėje maždaug už trijų mylių. Tada... taip, kažkas 
ten buvo. Migloti kontūrai akiračio pakraštyje. Jei ne blėstanti dienos 
šviesa... 

- Ten pastatas? - paklausė Džeikas. - Dievaži, atrodo, kad jis 
stovi pačiame kelio viduryje. 

- Ką pasakysi, Rolandai? - pratarė Edis. - Juk tavo žvilgsnis 
skvarbiausias visoje visatoje. 

Kurį laiką Šaulys tylėjo, įsmeigęs akis į skiriamąjį greitkelio ruo- 
žą, užkišęs nykščius už diržo. Galiausiai pasakė: 

- Įžiūrėsime geriau, kai prie jo priartėsime. 

- Nagi, velniai rautų, ar tu žinai, kas tai? - neatlyžo Edis. 

- Įžiūrėsime geriau, kai prie jo priartėsime, - pakartojo Šaulys iš- 
vengdamas tiesaus atsakymo. Jis sugrįžo prie laužo, kaukšėdamas 
batų kulnais į asfaltą. Siuzana nužvelgė Džeiką su Edžiu. Patraukė 
pečiais. Jie taip pat gūžtelėjo... o paskui berniukas prapliupo skambiai 
kvatoti. Paprastai, mąstė Siuzana, vaikas elgdavosi kaip aštuoniolikos 
metų jaunuolis, bet dabar, linksmai juokdamasis jis atrodė lyg devyn- 
metis. O tai jau yra labai neblogai. 

Ji dirstelėjo į Oi. Žvėrelis neatitraukė akių nuo žmonių ir keistai 
muistėsi, bandydamas gūžtelėti pečiais. 


8 

Susėdę aplink laužą ir kurstydami liepsnas, truputį praskaidrinan- 
čias tirštėjančią prieblandą, jie valgė į lapus suvyniotus delikatesus, 
kuriuos Edis praminė Šaulio buritais. Kažkur pietuose suspiegė 
paukštis. Tokios vienišos dejonės gyvenime neteko girdėti, pagalvojo 
Edis. Niekas nerodė didelio noro plepėti, kita vertus, vakarėjant retai 
kam magėdavo pramankštinti liežuvį. Tarsi periodas, kai dieną pa- 
keisdavo naktis, būtų kažkuo ypatingas - sugebantis atitolinti juos nuo 
vieningos brolijos, kurią Rolandas vadino ka-tetu. 

Džeikas maitino Oi elnienos trupinėliais, žnaibydamas juos iš sa- 
vo burito. Siuzana įsitaisė ant apkloto, užmetusi palaidinę ant sukry- 
žiuotų kojų strampų, žvelgdama į žvaigždes, tviskančias pro debesų 
properšas. Pakėlęs galvą Edis išvydo, kad Senoji Žvaigždė ir Senoji 
Motina užleido vietą Šiaurinei žvaigždei bei Didiesiems Grįžulo Ra- 
tams. Gal tai ir ne jo pasaulis - šį faktą liudijo “Takuro" automobiliai, 
Kanzas-sičio “Monarchai", užkandinių tinklas “Boing Boing mėsai- 
niai“, - bet labai panašus. Galbūt kaimyninis, toptelėjo mintis. 

Kai paukštis vėl suklegėjo, Edis atsisuko į Rolandą. 

- Tu žadėjai mums šį tą papasakoti, - tarė jis. - Kiek suprantu, 
jaudinančią jaunystės istoriją. Jos vardas buvo... Siuzena, jei neklys- 
tu? 

Kelias sekundes Šaulys nenuleido akių nuo padangių - šį kartą 
pats Rolandas nepajėgė atpažinti žvaigždynų, - paskui nukreipė atsi- 

prašantį žvilgsnį į draugus, regis, pasijutęs nepatogiai. 

- Tikiuosi, nepamanysite, kad noriu jus apmulkinti, jei pasiūlysių 
luktelėti dar vieną dieną? Man teks daug ką apmąstyti. Galbūt man 
tiesiog reikia nakties, kad galėčiau tai pamatyti sapne. Viskas įvyko 
taip seniai, labai seniai, bet aš... - jis bejėgiškai skėstelėjo rankomis. 
- Kai kas nenurimsta netgi po mirties. Po žeme aimanuoja jų kaulai. 

- Tai vaiduokliai, - pasakė Džeikas, ir jo akyse sušmėžavo siau- 
bas, kurį berniukas patyrė Datč Hilo Dvare - panika, apėmusi vaiką, 
kai išlindęs iš sienos prie jo puolė durų sargas. - O vaiduokliai kartais 
sugrįžta. 

- Taip, - sutiko Rolandas. - Kartais vaiduokliai sugrįžta. 

- Verčiau pasistenk visa tai užmiršti, - patarė Siuzana. - Retsy- 
kiais - ypač tuomet, kai sunku apie ką nors kalbėti - geriau tiesiog 
šokti ant žirgo ir joti kur akys veda. 

Apsvarstęs išgirstus žodžius Rolandas pažvelgė į jos akis. 

- Rytoj vakare, prie laužo, papasakosiu jums apie Siuzeną. Paža- 
du savo tėvo vardu. 

- Ar mums būtina tai girdėti? - ūmai pasiteiravo Edis, pats nuste- 
bęs, kad klausimas atsklido iš jo lūpų; niekam kitam taip nerūpėjo 
Šaulio praeitis, kaip Edžiui. - Jei tau skaudu šnekėti apie praeitį, Ro- 
landai... noriu pasakyti, žiauriai skaudu... tuomet... 

- Nesu tikras, ar jums būtina tai girdėti, bet man reikia išsipasa- 
koti. Mūsų ateitis slypi Bokšte. Kai jį pasieksime, privalau būti už- 
gniaužęs praeities sukeltą širdgėlą. Visko, žinoma, neišklosiu... net ir 
anksčiau, užuot stovėjęs vietoje, mano pasaulis keitėsi įvairiais, gyvy- 
biškai svarbiais aspektais. Bet užteks ir vienos istorijos, kad sužino- 
tumėte tiesą. 

- Ar tai bus vesternas? - nelauktai paklausė berniukas. 

Rolandas suglumo. 

- Nesuprantu, ką turi galvoje, Džeikai. Gileado feodas priklausė 
vakarų pasauliui, teisybė, kaip ir Medžisas, bet... 

- Tai bus vesternas, - tvirtai pareiškė Edis. - Geriau pagalvojus, 
visos Rolando istorijos yra vesternai. - Jis atsigulė ant žemės ir užsi- 
traukė apklotą. Rytuose ir vakaruose tyliai zvimbė tirpyklės trelės. 
Įkišęs ranką į kišenę jis užčiuopė Šaulio kulkas ir su pasitenkinimu 
linktelėjo galvą. Šią naktį galima miegoti ir be jų, tačiau rytoj ausų 
kamštukų neabejotinai prisireiks. Kol kas jie tebėra trasoje. 

Siuzana pakštelėjo į jo nosies galiuką. 

- Išvargai, branguti? 


100 


- Aha, - atsiliepė Edis užmesdamas virš galvos rankas. - Juk ne 
kiekvieną dieną prieš pietus važinėji greičiausiu pasaulyje traukiniu, 
sunaikini protingiausią pasaulyje kompiuterį, o paskui išsiaiškini, kad 
visus žmones pribaigė gripas. Kur nepavargsi nuo tokio mėšlo. - 
Vyptelėjęs Edis užsimerkė. Taip ir užmigo su šypsena veide. 

9 

Edis sapnavo, kad jie visi stovi prie Antrosios ir Keturiasdešimt 
Šeštosios gatvės kampo ir pro nedidelę medinę tvorą žiūri į piktžolė- 
mis apaugusią tuščią aikštelę. Nė vienas iš praeivių neatkreipė dėme- 
sio į Viduriniojo pasaulio drabužius - odines kelnes ir senas, daug 
kartų lopytas bei susiuvinėtas palaidines. Nė vienas nepastebėjo 
Džeiko rankose tūnančio plepetūno ar ginklų. 

Todėl, kad mes vaiduokliai, pamanė Edis. Nerimstantys vai- 
duokliai. 

Ant tvoros kybojo plakatai - vienas skelbė apie susivienijusios 
“Sex Pistols" grupės turnė (atvirai kalbant, tai juokinga, nes “Pistols" 
- vienintelė grupė pasaulyje, kurios nariai daugiau niekada negros 
kartu), kitame buvo pavaizduotas anksčiau negirdėtas komikas Ada- 
mas Sandleris, trečiasis reklamavo filmą “Magija"' apie paaugles ra- 
ganas. Už plakatų matėsi rožinėmis spalvomis pakeverzotas eilėraš- 
tukas: 


Tik pažiūrėk, koks didžiulis LOKYS, 
Visą PASAULĮ regėti galįs. 

LAIKAS bėga, praeitis tėra pokštas, 
Kelio gale tavęs laukia BOKŠTAS. 


- Štai, - parodė Džeikas. - Rožė. Pažiūrėkite, kaip ji laukia 
mūsų dykvietėje. 

- Taip, ji labai graži, - sutiko Siuzana. Staiga moteris pamatė 
prie rožės įkaltą ženklą ir sunerimusi paklausė: - Kas čia dabar? 

Anot užrašo, šioje vietoje “Mils" statybų kompanija ir “Sombra" 
nekilnojamojo turto kompanija ketino suręsti kooperatinį namą “Vėž- 
lio užutekis". Kada? Vietoj tikslios datos tebuvo galima tenkintis pa- 
guoda: NETRUKUS ATSIRAS. 

- Dėl to neverta jaudintis, - tarė Džeikas. - Šitas skydas sto- 
vėjo čia ir anksčiau. Nė nežinau, kiek metų... 

Tą pačią akimirką nugriaudėjo variklio riaumojimas. Iš aikštelės 

į Keturiasdešimt Šeštąją gatvę plūstelėjo parudavusių išmetamųjų du- 
jų dūmai. Staiga tvora subyrėjo, ir pro atsivėrusią ertmę išsiveržė 
milžiniškas rausvas buldozeris. Netgi ašmenys buvo raudonos, nors 
ant jos išdažyti, paniką keliantys žodžiai - TEGYVUOJA PURPU- 
RINIS KARALIUS - švytėjo ryškiai geltonai. Prie vairo, nuožmiai į 
juos šnairuodamas, sėdėjo vyras, kuris pagrobė Džeiką ant Sendo 
upės tilto - senas draugužis Gašeris. Ant jo šalmo buvo juodas užra- 
šas LAMERKO LIEJYKLA ir nupiešta akis. 

Gašeris nuleido buldozerio ašmenis ir nudardėjo skersai aikšte- 
lės, į smulkias šukes traiškydamas alaus ir gazuoto vandens buteliu- 
kus, įskeldamas žiežirbas į akmens luitus, nukreipęs mašiną tiesiai į 
rožę, grakščiai linguojančią savo žiedlapiais. 

- Nagi, dabar pabandykite klausinėti kvailysčių! - suriko 
bjauri apipuvusi šmėkla. - Klauskite, ko tik norite, mulkiai, kodėl 
gi ne? Senajam jūsų bičiuliui Gašeriui patinka mįslės. Bet žino- 
kite, kad jūs niekaip nesutrukdysite man sulyginti su žeme tos 
šlykščios rožės! Važiuosiu per ją vėl ir vėl! Sutrinsiu į miltus, 
mulkiai! Sutrinsiu į miltus! 

Siuzana ėmė spiegti, kai purpuriniai buldozerio ašmenys pakibo 
virš rožės. Edis šoko ant tvoros pasiruošęs apginti gėlę savo kūnu... 

... 1r suprato, kad pavėlavo. 

Pažvelgęs į kikenančią pragaro išperą, įsitaisiusią prie mašinos 
vairo, jis išvydo, kad Gašerio vietą užėmė inžinierius Bobas iš “Trau- 
kinuko Čarlio“ 

- Sustok! - užstaugė Edis. - Dėl Dievo meilės, sustok! 

- Negaliu, Edi. Pasaulis pasislinko, ir aš negaliu sustoti. 
Privalau slinktis kartu su juo. 

Buldozerio šešėlis užgožė rožę, ašmenys įsirėžė į stulpą su žen- 
klu (skelbimą NETRUKUS ATSIRAS pakeitė JAU PASTATY- 
TA). Inžinierius Bobas kažkur išgaravo, ir dabar prie mašinos vairo 
sėdėjo... 

Rolandas. 

Edis pakirdo sunkiai šnopuodamas. Iš burnos ištrūkęs kvapas ore 
pavirto garų debesėliais, įkaitusį kūną vėsino šaltas prakaitas. Jis ne- 
abejojo surikęs per miegus - tiesiog negalėjo nesurikti, - tačiau Siu- 
zana ramiai kirmijo po apklotu, kurį jiedu dalinosi tarpusavyje, o kai- 
rėje pusėje tyliai knarkė Džeikas, viena ranka apkabinęs Oi. Plepe- 
tūnas taip pat nekrutėjo. 

Užtat Rolandas sėdėjo kitoje užgesusio laužo pusėje ir prie 
žvaigždžių šviesos valydamas savo ginklus žvelgė į Edį. 

- Kankina blogi sapnai, - veikiau teigdamas negu klausdamas iš- 
tarė jis. " 

- Aha. 

- Matei brolį? 

Edis pakratė galvą. 

- Tuomet Bokštą? Rožių lauką ir Bokštą? - Rolando veido išraiš- 
ka liko neįžvelgiama, bet jo balso intonacijoje nuskambėjo vos paste- 
bimos nekantravimo gaidelės, pasigirstančios kiekvieną sykį, kai kal- 
bos pakrypdavo jo mėgiama tema. Kartą Edis pavadino Šaulį Bokš- 
to narkaša. Rolandas to nepaneigė. 

- Ne. 

- Tai ką? 

Edis sudrebėjo. 

- Šalta. 

- O taip. Dėkui dievams, kad bent nelyja. Rudeninės liūtis - tai 
blogis, kurio vertėtų vengti. Ką gi tu sapnavai? 

Edis dvejojo atsakyti. 

- Rolandai, tu niekada mūsų neišduotum, ar ne? 

- Niekas negalėtų to garantuoti. Nemalonu pripažinti, bet man 
jau teko ne vieną sykį pabuvoti išdaviko kailyje. Visgi... nemanau, 
jog tai pasikartos. Dabar mes esame ka-tetas. Išdavęs vieną iš jūsų 
- netgi gauruotą Džeiko bičiulį, - išduočiau save patį. Kodėl klausi? 

- Ir tu niekuomet neatsisakysi paieškų? 

- Išsižadėti Bokšto? Ne, niekada. Papasakok man apie savo 
sapną. 

Edis išklojo viską iki menkiausios smulkmenos. Kai baigė, Rolan- 
das susiraukė ir nuleido akis į išvalytus bei surinktus revolverius. 

- Įdomu, ką tai galėtų reikšti? Kodėl pamačiau tave prie buldo- 
zerio vairo? Gal pasąmoningai vis dar nepasitikiu tavimi?... 

- Tai psichikos analizė? Magiškas mokslas, apie kurį kalbėjai su 
Siuzana? 

- Aha, tikriausiai. 

- Mėšlas, - kategoriškai pareiškė Rolandas. - Dėl jo nereikėtų 
sukti galvos. Sapnai reiškia viską arba nieko - pirmuoju atveju jie at- 
stoja žinias, pasiųstas iš... hmm... kitų Bokšto lygių. - Jis įdėmiai nu- 
žvelgė Edį. - Beje, ne visus pranešimus atsiunčia draugai. 

- Nori pasakyti, kad kažkam parūpo knaisiotis po mano sukruštą, 
smegeninę? 

- Visai įmanoma. Šiaip ar taip, patarčiau nenuleisti nuo manęs 
akių. Kaip žinai, man nė motais, kad esu stebimas. 

- Aš pasitikiu tavimi. - Nejaukiai išspausti žodžiai nuskambėjo 
taip nuoširdžiai, jog net pribloškė Rolandą, ir Edis su nuostaba pagal- 
vojo, kaip jis galėjo apšaukti Šaulį bejausmiu robotu. Tiesa, jis nepa- 
sižymi itin lakia vaizduote, tačiau jausmų tikrai nestokoja. 

- Žinai, Edi, šis tas iš tavo sapno mane neramina 

- Buldozeris? 

- Taip, mašina. Jos keliama grėsmė. 

- Džeikas matė rožę. Nieko blogo jai nebuvo atsitikę. 

Rolandas linktelėjo. 

- Tam tikrą dieną jo realybėje rožė išties žydėjo. Bet tai nereiš- 
kia, kad ji negali pražūti. Jei prasidės statybos, minimos ant ženklo... 
jei pasirodys buldozeris... 

- Neužmiršk, yra ir kitų pasaulių. 

- Kai kurie dalykai egzistuoja tiktai viename laikmetyje ir vienoje 
realybėje. - Rolandas atsigulė ir įsistebeilijo į žvaigždes. - Mes priva- 
lome apginti rožę. Bet kokia kaina. 

- Manai, jog tai durys? Vedančios į Tamsųjį Bokštą? 

Šaulys nukreipė į jį akis, kuriose atsispindėjo žvaigždžių tviskėji- 
mas. 

- Tai gali būti pats Bokštas, - atsakė Rolandas. - Jei šis bus su- 
naikintas... 

Užsimerkęs jis daugiau nepratarė nė žodžio. 

Edis nepajėgė sudėti bluosto iki paryčių. 


11. 

Išaušo giedra ir šalta diena. Ryto šviesoje Edis aiškiau įžiūrėjo 
objektą, kurį matė šmėžuojantį vakare... tačiau jis neįstengė tiksliai 
pasakyti, kam priklauso tie kontūrai. Dar viena iš daugelio mįslių, ku- 
rios jau spėjo įgristi iki gyvo kaulo. 

Pridengęs nuo saulės akis jis pašnairavo į pavidalą, dunksantį to- 
lumoje. Iš abiejų pusių prie Edžio prisiartino Siuzana su Džeiku. Li- 
kęs prie laužo Rolandas krovė tai, ką jis vadino gana, paprasčiau ta- 
riant, žemiškus reikmenis. Keistas statinys, regis, nė trupučio jo ne- 
domino. O gal Šaulys paprasčiausiai nenutuokė, kas tai yra? 

Ar toli iki jo? Trisdešimt mylių? Penkiasdešimt? Atsakymas pri- 

klausė nuo to, kokius atstumus šiuose tyrlaukiuose aprėpia žvilgsnis. 
Šito Edis nežinojo, bet jautė, kad Džeikas neklydo dėl dviejų dalykų: 
tai kažkoks pastatas, kuris stūkso plento viduryje. Antraip jie nieko 

Gal jis stovi vienoje iš tų properšų, kurias Siuzė vadina 
"skylėmis debesyse"? Gal toje vietoje baigiasi tirpyklė? Gal tai 
prakeiktos haliucinacijos? Kad ir kaip ten būtų, dabar ne lai- 
kas kvaršinti galvos spėlionėmis. Iš pradžių reikėtų truputį pa- 
sivaikščioti. 

Vis dėlto Edis pajuto, kad jį apkerėjo pastatas, švytintis mėlynais 
ir auksiniais atspalviais, tarsi būtų išniręs iš “Tūkstančio ir vienos 
nakties" pasakų. Suprantama, žydrynę skleidė dangus, o auksiniai 
spinduliai priklausė ką tik patekėjusiai saulei. 

- Rolandai, ateik čia minutėlei! 

Jam pasidingojo, kad Šaulys neišgirdo šūksnio, bet Rolandas at- 
sistojo, suveržė žaliaminius Siuzanos krepšio dirželius, sunėrė rankas 
už nugaros ir nužingsniavo link savo draugų. 

- Dievaži, atrodo, kad išskyrus mane, daugiau niekam nerūpi 
mūsų daiktai, - suniurzgė Rolandas. 

- Mes tau padėsime, - pažadėjo Edis. - Nesijaudink. Verčiau pa- 
žiūrėk. 

Šaulys dirstelėjo į priekį visa savo išore demonstruodamas neno- 
rą įvykdyti prašymą. 

- Ten stiklas, tiesa? 

- Berods, - vėl žvilgtelėjęs į tolumą atsakė Rolandas. Trumpas 
žodelis tarytum siūlė Edžiui pačiam pamąstyti. 

- Mano realybėje pilna stiklinių pastatų, bet dauguma jų - verslo 
centrai. O tai konstrukcijai labiau tiktų stovėti “Disnėjaus Pasaulyje". 
Žinai, kas tai yra? 

- Ne. 

- Tuomet kodėl nenori į jį pažiūrėti? - įsiterpė Siuzana. 

Rolandas dar kartą nukreipė žvilgsnį į tolimą stiklo atspindį ir tuč- 
tuojau nuleido akis. 

- Todėl, kad nuo jo atsiduoda nelaime, - atsakė Šaulys, - kuri už- 
stoja mums kelią. Mes dar spėsime ten nusigauti. O dabar patarčiau 
apie tai negalvoti. 

- Pasieksime jį šiandieną? - paklausė Džeikas. 

Rolandas gūžtelėjo pečiais paslėpęs veidą po abejingumo kauke. 

- Jei Dievas panorės, vandens visada atrasime. 

- Jėzau, tu galėtum užsidirbti krūvas šlamančių pranašaudamas 
ateitį. - Edis tikėjosi, kad pastaba bent išspaus šypseną, bet nieko pa- 
našaus nesulaukė. Rolandas tiesiog grįžo prie užgesusio laužo, atsi- 
klaupė ir paėmęs nuo žemės krepšius luktelėjo, kol kiti prie jo prisi- 
jungs. Susiruošę piligrimai patraukė 70-uoju plentu į rytus. Šaulys ėjo 
pirmas, nudūręs akis į savo batus. 

Rolandas tylėjo visą dieną. Artėjant pastatui (nuo jo atsiduoda 
nelaime, minėjo Šaulys), Siuzana pamažu suvokė, kad jis nepyksta 
ant bendražygių ir nesijaudina dėl pavojų, galbūt tykančių priešakyje. 
Rolandą neramino - tiksliau, gąsdino - istorija, kurią jis žadėjo papa- 
sakoti. 

Vidurdienį stabtelėję užkąsti, jie be vargo įžvelgė statinį: stiklinius 
rūmus su galybe, virš tirpyklės kylančių bokštelių. Šie visiškai neside- 
rino prie lygių rytinio Kanzaso laukų, tačiau Siuzana pagalvojo, kad jai 
dar neteko anksčiau regėti tokio nuostabaus pastato, gražesnio net 
už “Kraisler" kompanijos dangoraižį. Tai kažką turėtų reikšti. 

Kuo labiau keliauninkai artėjo link rūmų, tuo sunkiau moteris ga- 
lėjo atitraukti žvilgsnį nuo stiklinių sienų bei stogo, kuriuose atsispin- 
dėjo kamuoliniai debesys, plaukiantys melsvoje padangėje. Susidarė 
įspūdis, tarytum ji mato kažkokią pasakišką iliuziją... netikėtai įgavu- 
sią materialų pavidalą. Visgi nuo pastato driekėsi šešėliai, kurių mi- 
ražai, kaip Žinia, neturi. Jis tiesiog buvo. Siuzana nenumanė, kaip to- 
kia didybė galėjo atsirasti “Stakio" ir “Hardžio" (jau nekalbant apie 
“Boing Boing mėsainius") kavinių tinklo krašte, bet faktas nenugin- 
čijamas - tiesiai prieš juos stiebėsi stikliniai rūmai. Ką gi, laikui bė- 
gant, viskas išaiškės. 

Nepratardami nė žodžio jie įkūrė stovyklavietę, Rolandas suren- 
tė medinį kaminėlį ir uždegė laužą. Paskui visi susėdo ir tylėdami 
stebėjo, kaip milžiniškas pastatas, nusidažęs saulėlydžio spinduliais, 
virsta liepsnų nutvieksta pilimi. Skaisčiu raudoniu švytintys bokštai 
netrukus sužibo oranžiniu, vėliau auksiniu atspalviu, kuris palaipsniui 
blėso, dangaus skliaute įsitvirtinant Senajai Žvaigždei. 

Ne, Detos balsu pagalvojo Siuzana, tai ne Eiponas, mergyt, 0 
Šiaurinė žvaigždė. Ta pati, kurią matydavai susirangiusi ant tė- 
tušio kelių. 

Tačiau moteris norėjo išvysti Senąją Žvaigždę ir Senąją Motiną. 

Savo didelei nuostabai, ji suprato besiilginti Rolando pasaulio. Geriau 
pagalvojus, ko čia stebėtis? Tame pasaulyje niekas nevadino jos su- 
krušta nigere (bent jau iki šiol), būtent ten ji sutiko savo tikrąją mei- 
lę... ir puikius draugus. Pastaroji mintis kone išspaudė ašarą, ir ji tvir- 
čiau apkabino Džeiką. Prisimerkęs, išsišiepęs berniukas nesipriešino. 
Truputėlį atokiau liūdnai dejavo tirpyklė. Garsas ne itin malonus, bet 
pakenčiamas, net ir neįsikišus į ausis kulkų. 

Kai sutemose galutinai išbluko gelsvi, pilies sienas nuspalvinę 
dryžiai, Rolandas žengė prie laužo, pakepino elnieną, suvyniojo mėsą 
į lapus ir išdalino savo buritus bendražygiams. Jie užkandžiavo tylė- 
dami (Siuzanai nepraslydo pro akis tai, kad Rolandas beveik nieko 
nepaėmė į burną). Baigę valgyti pamatė rūmuose nušvitusį Paukščių 
Taką - mirgančios žvaigždės atsispindėjo nuo stiklo it nuo lygaus 
vandens telkinio paviršiaus. 

Edis pirmasis nutraukė tylą. 

- Tau nebūtina pasakoti. Mes atleidžiame tave nuo įsipareigoji- 
mų. Padarysime bet ką, kad tik ištrintume iš tavo fizionomijos nelai- 
mingą išraišką. 

Atrodė, kad Rolandas nieko neišgirdo. Jis gėrė iš vandenmaišio 
it koks valstietis, pliaupiantis naminę iš ąsočio, užvertęs aukštyn gal- 
vą, spoksodamas į žvaigždes. Paskutinį gurkšnį išspjovė ant šalikelės. 

- Teklesti tavo derlius, - niūriai burbtelėjo Edis. 

Rolando veidas išbalo tarytum jis būtų pamatęs vaiduoklį. Arba 
išgirdęs. 

Šaulys atsisuko į Džeiką, kuris nenuleido nuo jo rimtų akių. 

- Aš atlikau iniciacijos apeigą ir tapau vyru keturiolikos metų, 
jauniausias iš savo ka-teto - arba klasės, kaip tavajame pasaulyje, - 
galbūt jauniausias iš visų kada nors gyvenusių šaulių. Ar pameni, 
Džeikai, ką tau pasakojau? 

Mums visiems teko išklausyti atskiras tavo istorijos dalis, 
pamanė Siuzana, bet neprasižiojo ir žvilgsniu perspėjo Edį, kad šis 
taip pat patylėtų. Tuo laikotarpiu Rolandas neretai klejodavo. Sąmo- 
nėje egzistuojant dviems Džeikams, gyvam ir mirusiam, Šauliui teko 
grumtis su lėtu išprotėjimu. 

- Tada, kai mes persekiojome Valterį? - pasitikslino berniukas. - 
Kai dar nebuvau nukritęs... į bedugnę? 

- Teisingai. 

- Atsimenu, bet labai miglotai. Kaip sapnus. 

Rolandas linktelėjo. 

- Tuomet paklausyk. Dabar papasakosiu daugiau, Džeikai, nes 
tu tapai vyresnis. Beje, mes taip pat. 

Nors Siuzana girdėjo istoriją antrą kartą, ji su malonumu klausė- 
si, kaip Rolandas atsitiktinai rado Marteną, tėvo patarėją (tiksliau, 
burtininką), motinos apartamentuose. Žinoma, atsitiktinumas čia 
niekuo dėtas. Berniukas būtų praėjęs pro kambarį, jei Martenas ne- 
būtų atidaręs durų ir pakvietęs jo užeiti vidun. Burtininkas sakė, neva 
su juo norinti susitikti motina, tačiau liūdna jos šypsena ir nuleistos 
žemyn akys iš karto pakuždėjo berniukui, kad šiuo metu Gabrielė 
Diskein visiškai netroško pamatyti sūnaus. 

Išvydus nuraudusius skruostus ir išdavikišką bučinio žymę ant 
kaklo, jam akimoju viskas paaiškėjo. 

Tokiu būdu paskatintas atlikti pernelyg ankstyvą iniciacijos ritu- 
alą, Rolandas pasirinko mokytojui netikėtą ginklą - vanagą Deividą - 
ir nugalėjo Kortą, atėmė iš jo lazdą... tuo pačiu įsigydamas mirtiną 
priešą, Marteną Brodkloką. 

Žiauriai sumuštas Kortas, kurio sudraskytas veidas priminė siau- 
bingą goblino kaukę, sugebėjo nenugrimzti į komos glėbį pakankamai 
ilgai, kad spėtų duoti naujajam šauliui patarimą: kurį laiką laikytis ato- 
kiau nuo Marteno. 

- Jis sakė, kad privalau leisti mūsų dvikovai peraugti į legendą. - 
Šaulys paeiliui nužvelgė Edį, Siuzaną ir Džeiką. - Liepė palaukti, kol 
užaugs mano šešėlis ir plaukai ant veido, o gandai net sapnuose ne- 
duos ramybės burtininkui. 

- Ar paklausei jo patarimo? - pasidomėjo Siuzana. 

- Neturėjau progos, - atsakė Rolandas gaižiai, skausmingai šyp- 
sodamasis. - Norėjau rimtai apmąstyti jo žodžius, kai netikėtai vis- 
kas... pasikeitė. 

- Dažniausiai taip ir būna, - įsiterpė Edis. 

- Palaidojau vanagą, savo pirmąjį ir turbūt geriausią ginklą. Tada 
- šito tikrai tau nepasakojau, Džeikai - nudrožiau į žemutinę miesto 
dalį. Vasaros karštį prislopino audros su perkūnija ir kruša, o mane 
kojos nunešė į vieną iš Korto pamėgtų viešnamių, kur aš pirmą kartą 
permiegojau su moterimi. 

Susimąstęs jis kurstė lazdele laužą, kai nelauktai suvokė, jog šis 
gestas asocijuojasi su ką tik išsakytais žodžiais. Rolandas kreivai 
šyptelėjo ir nusviedė rūkstantį šakalį prie apleisto “Dodžo Aspeno" 
rato. 

- Man patiko seksas. Tai geras dalykas. Na, gal ne toks šaunus, 
kaip mes su draugais įsivaizdavome, apie ką šnibždėjomės tarpusa- 
vyje ir svajojome... 

- Manau, kad jaunuoliai visada linkę pervertinti už pinigus pirktų 
malonumų privalumus, širduk, - pasakė Siuzana. 

- Aš užmigau klausydamasis girtuoklių, pirmojo aukšto bare trau- 
kiančių dainas, ir lietaus lašų, barbenančių į langą. Kai ryte atsibu- 
dau... tarkim, mane pažadino žmogus, kurio aš nesitikėjau pamatyti 
tokioje vietoje. 

Džeikas pametėjo į laužą sausų šakalių. Ryškiau sužibusios 
liepsnos nuspalvino Rolando skruostus raudoniu, po antakiais ir apa- 
tine lūpa brūkštelėdamos šešėlių potėpį. Jam bekalbant, Siuzana kone 
pajuto galinti regėti savo akimis, kas atsitiko tolimos praeities rytą, 
kvepiantį drėgnu grindiniu 17 vasariškuų lietumi; kas įvyko kekšės 
kambarėlyje, antrame aukšte virš užeigos, esančios žemutinėje Gile- 
ado dalyje - Gileado, kuriame gyvenantis baronas valdė Naujojo Ka- 
nano feodą, mažutį žemės lopinėlį, priklausantį vakarinėms Vidurinio- 
jo pasaulio sritims. 

Štai, berniukas, iki galo neatsigavęs po nuožmios vakarykštės 
dvikovos, ką tik pažinęs sekso paslaptis. Keturiolikos metų berniu- 
kas, kuris miegodamas atrodo kaip dvylikametis; jo ilgos blakstienos 
prilipusios prie skruostų, vokai slepia žydras akis. Berniukas, viena 
ranka suspaudęs kekšės krūtis, kitos riešą, apdraskytą vanago na- 
gais, nuleidęs ant lovos užtiesalo. Galbūt paskutinį kartą ramius sap- 
nus regintis berniukas, kuriam netrukus teks susiruošti ilgon kelionėn, 
ridentis į bedugnę, kaip akmenukui, kuris lėkdamas nuo skardžio už- 
kliudo kitą akmens lnitą, paskui dar kitą, kol galiausiai žemę supurto 
nuošliaužų lavina. 

Berniukas, pasirengęs čiuožti žemyn nuo šlaito kaip akmenėlis. 

Laužo liepsnose sutraškėjo šakelės. Kažkur Kanzaso dykvietėse 
užstaugė žvėris. Siuzana stebėjo, kaip pro neįtikėtinai seną Rolando 
veidą praskrieja žiežirbos, ir jo akyse išvydo berniuką, vasaros rytą 
ramiai miegantį kekšės lovoje. O paskui ji pamatė, kaip su trenksmu 
atsiveria durys, nutraukdamos paskutinio Gileado svajotojo sapnus. 

Žmogus nužirgliojo plačiais žingsniais link lovos, Rolandui nespė- 
jus atsimerkti (šalia gulinčiai moteriai nespėjus net suvokti, kad į 
kambarį užklydo trečias asmuo). Aukštas, lieknas vyriškis vilkėjo iš- 

blukusius džinsus ir melsvą dulkėtą palaidinę. Pakaušį slėpė pilka ke- 
purė su gyvatės odos dirželiais. Abipus juosmens, iš dviejų odinių 
dėklų kyšojo sandalmedinės revolverių rankenos. Kartu su berniuku 
ginklai pabuvos tokiuose kraštuose, kurių rūsčios išvaizdos vyriškis 
su skvarbiomis mėlynomis akimis nė negalėjo įsivaizduoti. 

Rolandas sureagavo žaibiškai, net nepramerkęs akių. Nusirideno 
į kairę pusę ir kyštelėjo ranką po lova - Siuzanos sąmonėje aiškiai iš- 

"kilo viešnamio kambario vaizdas, - tačiau vyriškis pasirodė spartes- 
nis. Sugriebęs nuogo berniuko pečius, patraukė jį į save ir išvertė iš 
lovos. Rolandas dribo ant grindų, vėl metėsi link palovio, bet žmogus 
su išdilusiais džinsais primynė bato kulnu jo pirštus. 

- Šunsnuki! - sušvokštė berniukas. - Ach tu, šunsnu... 

Balsas užsikirto, nes pakėlęs aukštyn galvą jis suprato, kad šun- 
snukiu apšaukė į kambarį įsibrovusį savo tėvą. 

Kekšė užtinusiomis akimis atsisėdo, suglebusioje jos fizionomijoje 
atsispindėjo susierzinimas. 

- Ei! - suriko moteris. - Ei tu! Ką, po velnių, darai? Tu neturi tei- 
sės čia veržtis! Jei pradėsiu klykti... 

Nepaisydamas jos vyriškis pasilenkė ir iš palovio ištraukė du dir- 
žus. Prie kiekvieno jų buvo pritvirtinti dėklai su milžiniškais revolve- 
riais, keliančiais nuostabą - nieko keisto, žinant, kad šiame pasaulyje 
retai pasitaikydavo šaunamųjų ginklų, - bet ne tokiais dideliais, kaip 
Rolando tėvo pistoletai, kurių rankenos puikavosi išėsto metalo 
plokštelėmis, vietoj įprastų medžio inkrustacijų. Prostitutei išvydus re- 
volverius, kabančius ant neprašyto svečio juosmens ir sugniaužtus jo 
rankose - tuos pačius, kuriuos jaunasis klientas turėjo praeitą vakarą, 
dar prieš tai, kai atsivedė vaikiną į savo kambarį ir atėmė iš jo visus 
ginklus, išskyrus vieną, geriausiai pažįstamą, - mieguistas irzlumas 
akimirksniu išgaravo iš jos veido. Savisaugos instinktas privertė kek- 
šę pašokti iš lovos ir niekuo nepridengtu užpakaliu išnykti pro duris. 

Jos pusėn nežvilgtelėjo nei tėvas, nei nuogas, ant grindų tysantis 
sūnus. Vyras su džinsais ištiesė ginklų diržus, kuriuos Rolandas pa- 
ėmė iš mokinių barako ginklinės, atrakinęs duris Korto raktu. Pakra- 
tė juos sūnui prieš nosį, kaip apdraskytą skarmalą, purtomą šunyčiui 
prieš snukį. Nepaisant stingdančios nuostabos, Rolandas sugebėjo 
nustverti vieną revolverį ore. 

- Maniau, jog tu vakaruose, - tarė jis. - Kresijoje. Persekioji Far- 
soną ir... 

Tėvo antausis nutrenkė berniuką į kitą kambario kampą. Iš jo lū- 

pų kraštelio pasruvo kraujas. Rolando sąmonę persmelkė gąsdinan- 
čiai impulsyvus noras pakelti ginklą... 

Stivenas Deskeinas žvelgė į sūnų, rankas įrėmęs į šonus, skaity- 
damas jo galvoje kirbančias mintis, šioms net nesusiformavus iki ga- 
lo. Vyras nelinksmai išsišiepė, pademonstruodamas savo dantenas. 

- Šauk, jei tau niežti nagai. Kodėl gi ne? Užbaik, ką pradėjai. O 
dievai, aš nekantraudamas laukiau šio momento! 

Rolandas nuleido pistoletą ant grindų ir atžagaria ranka nustūmė 
ginklą šalin nenorėdamas, kad pirštai liestų gaiduką. Dar vakar, su- 
traiškius Kortui nosį, paaiškėjo, jog tie pirštai nėra visiškai jam paval- 
dūs. 

- Tėve, vakar man pavyko išlaikyti išbandymą. Atimti iš Korto 
lazdą. Aš laimėjau. Tapau vyru. 

- Tu kvailys, - atšovė Stivenas Deskeinas. Šypsena pranyko, ir 
dabar jis atrodė išsekęs, susenęs. Vyras prisėdo ant lovos, pažiūrėjo 
į diržus su ginklais, išmetė juos ant žemės. - Tu esi keturiolikmetis 
nesubrendėlis, kvailiausias iš visų puskvaišių. - Jo veidą vėl perkeipė 
įniršis, tačiau Rolandui tai buvo nė motais: kur kas geriau atremti tė- 
vo pykčio priepuolius negu regėti nuovargio išraišką, senatvės požy- 
mius. - Žinojau, kad nesi genijus nuo pat pirmos sekundės, kai išmo- 
kai vaikščioti, bet iki vakar dienos netikėjau, jog mano sūnus idiotas. 
Tave įviliojo į spąstus, kaip karvę į skerdyklą. O dievai! Tu užmiršai 
savo tėvo veidą! Ištark garsiai! 

Šį kartą įsiuto berniukas. Per visą vakarykštę dieną iš jo sąmo- 
nės nė sykio nebuvo pradingęs tėvo veidas. 

- Netiesa! - suriko jis iš kampo, atsirėmęs į sieną, nuogą sėdynę 
prispaudęs prie gruoblėtų lentų. Pro langą nušvitusi saulė palytėjo 
pūkelius, styrančius ant švelnaus, skutimosi peilio nesuraižyto skruos- 
to. 

- Tai tiesa, šunyti! Kvailas šunyti! Atsiprašyk, antraip nudirsiu 
tau kailį... 

- Jie buvo kartu! - ištrūko Rolandui. - Tavo žmona ir patarėjas 
burtininkas! Mačiau jo lūpų žymes ant jos kaklo! Ant savo motinos 
kaklo! - Jis pakėlė pistoletą bet stengėsi neliesti pirštais gaiduko, 
netgi virpėdamas iš gėdos ir įniršio. Tiesiog suspaudė metalinę moki- 
nio revolverio rankeną. - Šiandieną aš atimsiu gašlaus suvedžiotojo ir 
išdaviko gyvybę. Jei tau neužteks drąsos man padėti, tuomet pasi- 
trauk į šalį ir leisk... 

Vienas revolveris nuo Stiveno juosmens atsidūrė jo rankoje, taip 

staigiai, kad Rolando akis nepajėgė užfiksuoti judesio. Mažajame 
kambarėlyje kurtinančiai nugriaudėjo šūvis. Prabėgo minutė, kol Ro- 
landas atgavo klausą ir išgirdo, kaip iš apatinio aukšto atsklido sune- 
rimusių balsų šurmulys. Kulka išmušė mokinio pistoletą iš delno, kurį 
persmelkė drebulys, ir ginklas nuskriejo pro langą žemyn, virtęs su- 
skaldyto metalo gabalu, taip ir nespėjęs deramai pasitarnauti šauliui. 

Rolandas nudelbė tėvą priblokštu, nustėrusiu žvilgsniu. Tylėda- 
mas Stivenas spoksojo į sūnų. Bet nūnai į jo veidą sugrįžo ramybės 
bei pasitikėjimo savimi išraiška, kurią berniukas buvo įpratęs matyti 
nuo ankstyvos vaikystės. Nuovargis ir vos tvardomas pyktis ištirpo iš 
jo akių kaip naktinės audros griaustiniai. 

Galų gale tėvas ištarė: 

- Aš klydau, todėl meldžiu atleisti. Tu nepamiršai mano veido, 
Rolandai. Bet vis tiek elgeisi kvailai įsipainiodamas į klastūno, kuriam 
tu niekada neprilygsi, žabangas. Jei ne dievų ir ka malonė, dabar žy- 
giuotum į vakarus, kaip dar vienas šaulys, nustumtas nuo Marteno 
kelio... nuo Džono Farsono kelio, vedančio link juos valdančio pada- 
ro. - Jis atsistojo ir ištiesė rankas. - Netekęs tavęs, Rolandai, aš mir- 
čiau. 

Berniukas pašoko ir nuogas puolė į tvirtą tėvo glėbį. Kai vyras 
išblukusiais džinsais pabučiavo jį į vieną skruostą, paskui į kitą, Ro- 
landas pravirko. Po akimirkos Stivenas Diskeinas sušnibždėjo sūnui 
į ausį penkis žodžius. 

- Kokius žodžius? - paklausė Siuzana. 

- “Jau dvejus metus viską žinojau“, - atsakė Rolandas. - Štai, ką 
jis sušnibždėjo. 

- Jėzau Kristau, - išsprūdo Edžiui. 

- Tėvas pareiškė, kad man negalima grįžti į rūmus, antraip mirsiu 
dar prieš saulėlydį. Jis tarė: “Tau lemta įveikti likimo siųstus išbandy- 
mus, kad ir kaip Martenas stengtųsi tau pakenkti. Bet žinok: jis pri- 
siekė tave užmušti, idant suaugęs nesužlugdytum jo užmačių. Todėl, 
net ir laimėjęs dvikovą prieš Kortą, privalėsi išvykti iš Gileado. Ta- 
čiau trauksi ne į vakarus, o rytų kryptimi. Su pora bendražygių atliksi 
tam tikrą užduotį." Po trumpos pauzės dar pridūrė: “Ir, žinoma, gausi 
ne tuos apgailėtinus mokinio revolverius." 

- Kokią užduotį? - pasiteiravo Džeikas. Rolando istorijos apke- 
rėto vaiko akys sužibo, kaip plepetūno auksinės rainelės. - Su kokiais 
bendražygiais? 

- Netrukus visa tai išgirsite, - pažadėjo Šaulys. - Galėsite patys 
įvertinti mano pasakojimą. 

Jis giliai atsiduso, kaip žmogus, ketinantis imtis sunkaus darbo, ir 
įmetė į laužą kelis šakalius. Liepsnoms mažumėle išblaškius šešėlius, 
jis pradėjo kalbėti ir nenutilo visą naktį, pabaigdamas istoriją apie Siu- 
zeną Delgado tik tuomet, kai rytuose patekėjusi saulė užliejo stiklinę 
pilį ryškia dienos šviesa, ir visi pamatė, kad didingas pastatas spindi 
žaliu atspalviu. 


Antra dalis 
SIUZENA 


Pirmas skyrius . 
ŠVIEČIANT BUČINIŲ MĖNULIUI 


1 

Virš uolėtos kalvos, esančios už penkių mylių į rytus nuo Hamb- 
rio ir už dešimties mylių į pietus nuo Žaibo tarpeklio, kybojo sidabrinis 
diskas - Bučinių mėnulis, taip jį vadindavo žmonės Pilnosios Žemės 
periodu. Kalvos papėdėje tebetvyrojo vėlyvos vasaros kaitra, kuri už- 
imdavo kvapą netgi praėjus dviejoms valandoms po saulėlydžio, ta- 
čiau Kioso keterą jau, regis, palytėjo Pjūties metas, kai stiprūs vėjai 
persmelkia kūną žvarbiais gūsiais. Moters, gyvenančios viršukalnėje 
drauge su gyvate ir mutantu katinu, laukė ilga naktis. 

Nieko tokio, branguti. Nieko baisaus. Darbas puošia žmogų ir 
suteikia rankoms pasitenkinimą. Todėl neverta dėl to dejuoti. 

Ji lūkuriavo, kol nutils svečių žirgų kanopų dundesys, tyliai sėdė- 
dama prie lango, didžiajame lūšnos kambaryje (antroji kamara, mie- 
gamasis, savo dydžiu nedaug kuo pranoko sandėliuką). Ant peties tu- 
pėjo Smirdalius, šešiakojis katinas. Sterblę nutvieskė mėnesiena. 
medžiotojais. 

Moteris prunkštelėjo. Vyrai tokie juokingi, bet įdomiausia, kad jie 
patys to nė neįtaria. Nelemti pagyrų puodai susigalvoja sau grėsmin- 
gas pravardes, didžiuojasi savo sugebėjimais prisigerti ir nenuvirsti po 
stalu, daug prisivalgyti; ypač keliasi į padanges dėl savo kadaruojan- 
čių pimpalų. O taip, netgi šiais laikais, kai iš daugumos jų sėklos už- 
gimsta nenormalūs vaikai, kuriuos reikėtų skandinti artimiausiame šu- 
linyje. Tai ne jų kaltė, branguti, tiesa? O ne, viskuo kaltos moterys ir 
jų įsčios. Vyrai tėra paprasčiausi bailiai. Nuolatos išsišiepę bailiai. Ir 
tie trys panašūs į kitus, kaip vandens lašai. Išskyrus galbūt senąjį šlu- 
bį, žvelgusį į ją vaiskiomis, pernelyg smalsiomis akimis. Tačiau jose 
nesimatė nieko tokio, su kuo nebūtų įmanoma susidoroti. 

Vyrai! Nesuprantama, kodėl moterys taip jų bijo. Argi dievai ne- 
apdovanojo jų pačia jautriausia kūno dalimi, kyšančia papilvėje kaip 
žarnos galiukas, kuriam neužteko vietos viduriuose? Įspirk į tą vietą, 
ir jie ims raitytis it gyvatės. Paglostyk tą virvagalį, ir jų smegenys su- 
tirps. Abejojantiems tokių teiginių tiesa tereikėtų išgirsti apie būsimą 
jos nakties darbą. Torinas! Hambrio meras! Feodo armijos vadas! 
Kvailys, kaip ir visi seniai! 

Visgi galvoje šmėkščiojančiose mintyse neglūdėjo rimta grėsmė, 
bent jau šiuo metu. Trys vyrai, besivadinantys didžiaisiais karstų me- 
džiotojais, atnešė jai nuostabų, tiesiog stebuklingą daikčiuką, ir mote- 
ris ruošėsi paspiginti į jį akis. 

Luošys pavarde Džonas primygtinai reikalavo nukišti daiktą į kuo 
atokesnę vietelę - vyras tvirtino girdėjęs, kad ji turi tokią slėptuvę. 
Ne, ne, jam pačiam visai nebūtina žinoti, kur yra toji slaptavietė, gink 
Dieve (po šių žodžių linksmuoliai Depeipas ir Reinoldsas prapliupo 
kvatoti it kokie troliai). Moteris įvykdė prašymą, bet dabar, žirgų ka- 
nopų bildesiui nugrimzdus vėjo šuoruose, ji veiks savo nuožiūra. Mer- 
giotė, kurios papiukai galutinai suminkštino Harto Torino protelį, pa- 
sirodys ne anksčiau kaip po valandos (senė liepė merginai ateiti iš 
miesto pėsčiomis, kad ją apvalytų mėnulio šviesa. Bet iš tiesų Kioso 
kalvos šeimininkė norėjo, jog du susitikimus skirtų kuo didesnis laiko 
tarpas). Per tą valandą ji galės daryti, ką užsimanys. 

- Guldau galvą, jog tu esi nepakartojamas, - sušnibždėjo moteris 
nelauktai pajusdama karštį kojų tarpušakyje. Nejau sudrėko seniai iš- 
džiūvęs upelis? O dievai! - Netgi medinė dėžė neįstengė nuslėpti nuo 
manęs tavo žavesio. Jis toks pat gražus, kaip ir tu, Smirdaliau. - Ji 
pakėlė katiną nuo peties, kuriam laikui prikaustė prie šešiakojo mu- 
tanto savo žvilgsnį. Smirdalius sumurkė ir pasirąžęs kone prispaudė 
savo snukį prie jos veido. Moteris pabučiavo jam į nosį. Iš pasitenki- 
nimo katinas net primerkė balzganas pilkšvai žalias akis. - Toks pat 
gražus, kaip ir tu. Taip, taip. Kaip ir tu! 

Atsidūręs ant žemės katinas nutipeno prie židinio, kur tingiai 
plaikstėsi liepsnelės, čirškindamos paskutinę pliauską. Oranžinėje 
kambario prieblandoje šmėžavo Smirdaliaus uodega su perskeltu į dvi 
dalis galiuku, kaip pas velnią, nupieštą senose knygose. Ritmiškai 
krūpčiojo iš šonų styrančios papildomos kojos. Nuo grindų ant sienos 
peršoko bjaurus gyvūno šešėlis, primenantis katino ir voro hibridą. 

Senoji kriošena atsistojo ir nusvyravo į miegamąjį, kur padėjo 
Džono atvežtą daiktą. 

- Jei pamesi, gali atsisveikinti su galva, - perspėjo luošys. 

- Nesibaimink, gerasis bičiuli, - atsakė ji kreivai šyptelėdama per 
petį, visą laiką mąstydama: Vyrai! Savimylos kvaišos! 

Nūnai ji priklupo prie lovos ir perbraukė ranka per aslą. Dulkė- 
toje žemėje pasirodė plyšiai, susiformavę į stačiakampį. Senė sugrū- 
do pirštus į vieną trūkio liniją ir pakėlė slaptavietės dangtį (niekas ki- 
tas, išskyrus ją, nebūtų galėjęs aptikti slėptuvės), atverdama dviejų 
pėdų gylio ir maždaug pėdos pločio nišą. Viduje stovėjo kietmedžio 
dėžė, ant kurios viršaus buvo susiraičiusi žalia gyvatė. Kai senės 
pirštai palietė glotnią nugarėlę, šliužas kilstelėjo galvą, prasižiojo ir ty- 
liai sušnypštė, pademonstruodamas keturias poras ilčių - dvi viršuje 
ir dvi apačioje. 

Ištraukusi gyvatę moteris kažką meiliai jai sukuždėjo. Plokščią 
prašieptą snukį beveik priglaudė prie veido ir pati išsižiojo, pro susi- 
raukšlėjusias pilkas lūpas iškišdama pageltonavusį dvokiantį liežuvį. 
Ant šio nuvarvėjo keletas nuodų lašelių (sumaišyti su punšu jie nuga- 
labytų visą kompaniją, sėdinčią prie pietų stalo). Ji nurijo nuodus 
jausdama, kaip gerklėje ir krūtinėje plyksteli ugnis, tarsi paskleista 
stipraus alkoholinio gėralo. Vienai akimirkai kambario kontūrai surai- 
buliavo, o smarve atsiduodančioje lūšnoje pasigirdo murmantys bal- 
sai, kurie priklausė, anot Kioso raganos, “nematomiems draugams“. 
Pro akių kraštelius ištryškusios lipnios ašaros nutekėjo skruostus iš- 
vagojusiomis raukšlėmis. Ji giliai atsikvėpė, ir kamara vėl atgavo ma- 
terialų pavidalą, o balsai išblėso. 

Senė pakštelėjo Ermotui į tarpuakį (nieko keisto, juk lauke 
šviečia Bučinių mėnulis, dingtelėjo mintis) ir nuleido gyvatę ant že- 
mės. Gyvis susirangė po lova savo bevokėmis akimis stebėdamas, 
kaip jos delnai glosto kietmedžio dėžės viršų. Senei ėmė virpėti rankų 
raumenys, strėnas persmelkė dar stipresnė kaitra. Paskutinį kartą ją 
buvo apėmęs seksualinis jaudulys prieš daugelį metų, bet dabar pra- 
siveržusius geidulius įtakojo ne Bučinių mėnulis. O ne! 

Džonas nepaliko jai rakto nuo dėžės spynos, tačiau tokie men- 
kniekiai nekeldavo senei rūpesčių. Per savo ilgą gyvenimą ji daug ko 
išmoko, bendravo su tokiomis būtybėmis, nuo kurių narsuoliai vyrai 
bėgtų lyg nuo ugnies. Ji ištiesė ranką link spynos su akies inkrustacija 
ir Aukštąja Kalba išgraviruotu šūkiu (AŠ MATAU, KAS MANE 
ATIDARO), tada patraukė pirštus į šalį pajutusi tai, ko įprastomis 
aplinkybėmis jos šnervės neužuosdavo: pelėsius ir dulkes, purvino 
čiužinio ir į lovą pribyrėjusių maisto kruopelių kvapus, sumišusį pelenų 

bei smilkalų dvoką, senos moters su varvančiomis akimis ir sausu 
(dažniausiai) tarpkoju tvaiką. Ji negali atverti dėžės ir pažvelgti į vi- 
duje slypintį stebuklą būdama troboje. Reikia išeiti laukan, kur švarus 
oras kvepia šalavijais ir krūmokšniais, kur šviečia Bučinių Mėnulis. 

Niurnėdama Rėja iš Kioso kalvos paėmė dėžę iš nišos, prispau- 
dė ją po pažastimi, su vargu atsistojo (girgždant visiems sąnariams) 
ir išdūlino iš kamaros. 


2 

Troba kėpsojo pakankamai toli nuo kalvos keteros, kad jos ne- 
varstytų žvarbūs žiemos vėjai, tarp Pjūties ir Plačiosios Žemės meto 
bemaž nuolatos gairinantys aukštikalnes. Iki viršūnės vedė siauras, 
mėnulio pilnaties pasidabruotas takelis. Šaižiai dvėsuodama senoji 
ragana kilo aukštyn, ant jos pakaušio styrojo žili purvini kaltūnai, po 
juoda suknele sunkiai svyravo klubai. Katinas slinko jos šešėlyje ret- 
sykiais sumurkdamas krenkščiančiu balsu. 

Viršukalnėje vėjas nubraukė nuo šlykštaus rauplėto veido plaukų 
sruogas, kartu su juo iš tolimojo Žaibo tarpeklio krašto atsklido tir- 
pyklės dejonės. Jai patiko šis garsas, į kurį dauguma žmonių stengėsi 
nekreipti dėmesio. Rėjai iš Kioso jis priminė lopšinę. Dangaus skliau- 
te kybojo mėnulis, jo ryškų paviršių išmarginę šešėliai atrodė lyg be- 
sibučiuojančių įsimylėjėlių siluetai... pasak slėnyje gyvenančių vietinių 
puskvailių. Kiekvieną pilnatį tie kvaišos įžiūrėdavo vis kitokias fizio- 
nomijas, tačiau ragana žinojo, kad mėnulis teturi vieną veidą - Demo- 
no, mirties veidą. 

Dar niekada anksčiau ji nejautė tokio gyvybės jėgų antplūdžio. 

- O, mano gražuoli, - sukuždėjo senė palytėdama spyną gembė- 
tais pirštais. Pro krumplių tarpelius prasiskverbė silpnas rausvas mir- 
guliavimas, paskui kažkas spragtelėjo. Sunkiai alsuodama, tarsi ką tik 
būtų dalyvavusi lenktynėse, moteris pastatė dėžę ant žolės ir atidarė 
dangtį. 

Iš vidaus išsiliejo rožinė šviesa, kur kas blausesnė už Bučinių 
mėnulio atspindį, bet nepalyginamai žavesnė. Jos palytėtas senas vei- 
das nutvisko jaunos merginos bruožais. 

Smirdalius šnirpštelėjo, ištiesęs kaklą, ausis prispaudęs prie pa- 
kaušio. Senose akyse sužibo rožinis tviskėjimas. Rėja pavydžiai su- 
riko: 

- Nešdinkis šalin, kvaily! Tau nėra čia ką veikti! 

Ji spyrė katinui į šoną. Smirdalius sušnypštė tarsi verdantis ar- 

batinis ir įsižeidęs nuturseno link uolos, žyminčios Kioso viršukalnę. 
Atsitūpė jos šešėlyje neslėpdamas paniekos, laižydamas leteną, pa- 
šiaušęs vėjo gūsių taršomą kailį. 

Dėžės viduje gulėjo stiklinis rutulys. Jį užtvindžiusi rausva šviesa 
švelniai pulsavo nelyginant viskuo patenkinta širdis. 

- O, koks grožis, - murmėjo ragana, išraukusi kristalą, leisdama 
pulsuojančiam švytėjimui tarsi lietaus lašams užlieti raukšlėtą veidą. 

Staiga rutulys įgavo purpurinį atspalvį, vibruodamas rankose it 
galingo mechanizmo variklis, sudrėkindamas jos tarpkojį. Rėją vėl 
apėmė geidulingi norai, apie kuriuos ji net buvo nustojusi galvoti. 

Netrukus virpesiai nuščiuvo, raudona spalva išbluko lyg vystantys 
žiedlapiai. Iš jos teliko rausva ūkana... kurioje matėsi trys raiteliai. Iš 
pradžių ji pagalvojo, jog tai tie patys vyrai, reikalavę paslėpti kristalą 
- Džonas su dviem bendražygiais. Bet ne, šie pasirodė esantys jau- 
nesni net už Depeipą, maždaug dvidešimt penkerių metelių pienburnį. 
Kairėje jojantis jaunuolis buvo papuošęs savo balno gugą kažkokio 
paukščio kaukole... Neįtikėtinas vaizdas, tačiau akys Rėjos neapga- 
vo. 

Po mirksnio magiška kristalo galia užtemdė kairįjį ir dešinįjį rai- 
telius, palikdama tiktai vidurinįjį. Įžiūrėjus džinsus ir batus, plačia- 
brylę skrybėlę, slepiančią viršutinę veido dalį, jai į galvą toptelėjo 
gąsdinanti mintis: Šaulys! Atvyko į rytus iš vidinių feodų. Aha, gal 
net iš paties Gileado! Nors senė nematė viso veido, ji buvo tikra, 
kad raitelis dar neišaugęs iš vaikiško amžiaus. Be to, ji nepastebėjo 
jokių revolverių ant vaikinuko diržo. Tiesa, tai nereiškia, kad jis kelia- 
vo beginklis. Jei tik būtų galima geriau įžvelgti... 

Prikišusi kristalą prie nosies Rėja sušnibždėjo: 

- Arčiau, meiluti. Arčiau. 

Senė nežinojo, ko tikėtis - greičiausiai nieko, - tačiau rutulyje su- 
siformavusio tamsaus rato viduje figūra išties padidėjo. Priplaukė 
artyn, tarytum žirgas ir jo šeimininkas būtų judėję po vandeniu. Kioso 
ragana išvydo strėlinę ant raitelio nugaros. Balno gugą puošė ne kau- 
kolė, o lankas. Jo dešinėje, vietoj įprasto dėklo su šaulio ginklu, pui- 
kavosi ietis su paukščio plunksnomis. Sprendžiant iš veido, jaunuolis 
nepriklauso Protėvių padermei... tačiau jis taip pat nėra kilęs iš Išori- 
nės Arkos. 

- Kas gi tu toks, bičiuli? - sušvokštė Rėja. - Kaip tave atpažinti? 
Dėl tos prakeiktos kepurės nematau tavo dieviškų akelių. Kodėl už- 
traukei ją taip žemai? Galbūt iš žirgo... škac, Smirdaliau! Netruk- 
dyk! Hrrrr... 

Įgrisus sėdėti prie uolos, katinas atšokavo prie raganos ir gergž- 
džiančiu balsu miauksėdamas ėmė sukti ratus apie jos sutinusias, ar- 
trito išnarintas kulkšnis. Kai senė ištiesė koją ketindama jam įspirti, 
Smirdalius vikriai išsisuko nuo smūgio... ir vėl pradėjo sukiotis aplin- 
kui, spoksodamas į ją mėnesienos nutviekstomis akimis, gailiai inkš- 
damas. 

Rėja dar kartelį spyrė - nesėkmingai, kaip ir pirmąjį sykį, - tada 
nukreipė akis į kristalą. Žirgas su įdomiu jaunuoliu kažkur pradingo. 
Kartu su jais išbluko ir rožinė spalva. Rankose gulėjo paprasčiausias 
stiklinis rutulys, teatspindintis mėnulio žvilgesį. 

Sustiprėję vėjo šuorai prispaudė suknelę prie sukriošusios griu- 
venos, kuri kažkada vadinosi žmogaus kūnu. Smirdalius, nė kiek ne- 
išsigandęs šeimininkės spyrių, vėl ėmė glaustytis prie jos kulkšnių ir 
nepaliaujamai miaukti. 

- Matai, ką pridirbai, tu, bjaurus blusų maiše? Šviesa išblėso, ir 
aš nespėjau... 

Nuo plataus kelio, vedančio link trobos, atsklido garsas, ir ji aki- 
moju suprato, kodėl Smirdalius taip keistai elgėsi. Senė išgirdo dainą. 
Šią traukianti mergina pasirodė anksčiau nei buvo numatyta. 

Nuožmiai susiraukusi - Rėja įniršdavo, kai ją kas nors netikėtai 
užklupdavo; toji mergiotė būtinai samokės už savo išdaigą - ji įdėjo 
kristalą atgal į dėžę, iš vidaus apmuštą šilko pamušalu. Rutulys pri- 
gludo prie jo kaip į puodelį įkištas kiaušinis, kurį pusryčiams valgyda- 
vo jo kilnybė. Kalvos papėdėje, kaip ir anksčiau, skambėjo daina (jei 
prakeiktas vėjas būtų pūtęs kita kryptimi, ji seniai būtų išgirdusi 
mergiotę): 

- Meile, o meile, vėjavaike meile, 

Ką tu padarei, vėjavaike meile? 

- Aš tau parodysiu vėjavaikę meilę, tu, nedulkinta skaistuole, - 
sukrenkštė ragana. Nuo jos pažastų trenkė gaižus prakaito dvokas, 
tačiau kitoje vietoje drėgmė išdžiūvo. - Tu dar sumokėsi už tai, kad 
per anksti pasirodei pas senąją Rėją. Aš tuo pasirūpinsiu. 

Ji perbraukė pirštais per spyną, bet ši neužsirakino. Matyt ne- 
kantraudama nuplėšti nuo dėžės dangtį, netyčia sulaužė užrakto me- 
chanizmą. Akis ir šūkis, regis, tyčiojosi iš senės: AŠ MATAU, KAS 
MANE ATIDARO. Žinoma, viską būtų galima sutvarkyti akimirks- 
niu, bet šiuo metu ji negalėjo delsti nė sekundės. 


- Įkyri krušena! - suinkštė Rėja ir pakėlusi galvą įsiklausė į artė- 
jantį balsą. (Terauna ją dievai - atėjo keturiasdešimt penkiom minu- 
tėm anksčiau!) Užvožus dėžės dangtį, senės širdis sielvartingai su- 
dilgsėjo, nes rutulys vėl nušvito rožine spalva. Deja, ji neturėjo laiko 
svajonėms. Nieko, pasigrožės tuo nuostabiu daikčiuku vėliau, kai pa- 
sišalins seno vištgaidžio Torino susižavėjimo objektas. 

Neužmiršk, kad tau negalima pakenkti mergiotei, perspėjo 
save ragana. Jo atsiųsta panelė nėra iš tų kvaišų, kurios mielai 
išskečia kojas, o paskui stebisi, kodėl vyrukas nedega noru 
tuoktis. Ją nusižiūrėjo pats Torinas, kuris mąsto apie nelemtą 
mergužėlę kiekvieną sykį, kai užmiega žmona, toji sena varna, 
suteikdama jam progą iki soties prismaukyti savo nusususią 
dešrelę. Torino pusėje įstatymų galia. Be to, dėžėje slypintis 
turtas priklauso jo žmogui. Jei Džonas sužinos, kad tu spokso- 
jai į kristalą... kad naudojaisi... 

Ne, kol kas nereikia dėl to jaudintis. Juk šiuo momentu ji turi dė- 
žę, ar ne? 

Senė įgrūdo ją po pažastimi, laisva ranka pasikaišė sijono padur- 
kas ir nudriuokė takeliu link trobos. Jei prisireikdavo, ji vis dar pajėg- 
davo sparčiai lakstyti, nors mažai kas būtų tuo patikėjęs. 

Smirdalius skuodė įkandin aukštai iškėlęs savo dvišakę uodegą, 
drebindamas papildomas kojas. 


II skyrius 
SKAISTYBĖS PATIKRINIMAS 


1 

Rėja nėrė į savo lūšną, aplenkė smilkstantį židinį ir stabtelėjusi 
ties savo mažučio miegamojo slenksčio nejučia suglostė vėjo ištaršy- 
tus plaukus. Toji kalė nematė jos lauke, antraip būtų užčiaupusi srėb- 
tuvę ar bent užsikirtusi. Tai džiugina. Tik gaila, kad užsitrenkė pra- 
keiktos slėptuvės dangtis. Nėra laiko prie jos tupinėti. Skubiai pri- 
puolusi prie lovos Rėja atsiklaupė ir nustūmė dėžę į šešėlius. 

Šioji vietelė gana pakenčiama. Tereikia sulaukti, kol skaistuolė 
Siuzė pasišalins. Prašiepusi dešinįjį lūpų kraštą (kairysis seniai buvo 
suparalyžiuotas), Kioso ragana atsistojo, nupurtė nuo sijono dulkes ir 
grįžo į didįjį kambarį, kad pasitiktų viešnią. 

2 

Už nugaros atšoko nerakintos dėžės dangtis. Jis prasivėrė ne 
daugiau kaip per colį, tačiau to užteko, kad palovyje matytųsi pul- 
suojančios rožinės šviesos dryžis. 


3 

Siuzena Delgado sustingo už keturiasdešimties pėdų nuo raga- 
nos trobesio jausdama, kaip sprandą vilgo šalto prakaito lašai. Ar tik 
ji nepastebėjo senės (tos pačios, su kuria privalo susitikti), bėgančios 
takeliu nuo viršukalnės? Taip, be jokių abejonių, tai Rėja. 

Nesiliauk dainavusi - taip skubėdama senoji ponia ko gero 
nė kiek netrokšta, kad ją matytų pašaliniai. Jei nutilsi, ji su- 
pras neišvengusi žiūrovų. 

Akimirkai Siuzena pamanė, kad atmintis ją išduos ir nepakuždės 
senovinės dainos, kurią ji traukdavo nuo pat vaikystės, eilučių. Ta- 
čiau žodžiai sugrįžo į galvą, ir mergina nesustojo (ne tik dainuoti, bet 
ir žygiuoti į priekį): 

- Rūpesčiai praeity, 

O taip, rūpesčiai praeity, 

Vietoj meilės teliko 

Liūdesys širdy. 

Tokiai nakčiai pasirinkta ne pati tinkamiausia daina, tačiau jos šir- 
dis neketino klausyti sveiko proto nurodymų, kaip visada. Siuzeną 
gąsdino mėnulio pilnatis, kuriai patekėjus į medžioklę išsiruošdavo 
vilkolakiai. Bent jau taip pasakoja žmonės. Ją gąsdino užduotis ir bū- 
simos šios pasekmės. Visgi nusigavus iki Didžiojo Trakto, esančio už 
Hambrio ribų, jos širdis liepė papustyti padus, ir mergina pakluso ra- 
ginimams. Lėkė pasikaišiusi virš kelių suknelę. Šuoliavo it ponis, per- 
sekiojama savo šešėlio. Bėgo ne mažiau kaip mylią, kol ėmė gelti vi- 
sus raumenis, kol į plaučius plūstantis oras įgavo karšto skysčio prie- 
skonį. Pasiekusi taką, vedantį šlaitu aukštyn link nelemtos trobos, ji 
uždainavo. Nes taip įsakė širdis. Gal tai nebuvo itin bloga mintis, nes 
ji truputį išsklaidė baimes. Vis šiokia tokia nauda. 

Dabar Siuzena artėjo prie lūšnos dainuodama “Vėjavaikės mei- 
lės" priedainį. Kai atsidūrė tarpdurio šviesos ruože ir žengė į veran- 
dą, iš kambario šešėlių pasigirdo varno krankimą primenantis balsas: 

- Prikąsk liežuvį, panelyte. Tas staugimas raižo mano smegenis 
kaip meškerės kabliukas! 

Siuzena, kuriai visą gyvenimą buvo tvirtinama, kad jos balsas 
nuostabus, greičiausiai paveldėtas iš senelės, sutrikusi nutilo. Ji su- 
stojo prieangyje, rankas sunėrusi virš prikyštės. Po šia mergina vilkė- 
jo ne pačią geriausią savo suknelę (iš viso jų teturėjo porą). Pasislė- 
pusi po audiniu, įnirtingai daužėsi jos širdis. 

Tarpduryje pirmas pasirodė katinas - šlykštus padaras su dviejo- 
mis papildomomis kojomis, styrančiomis iš šonų nelyginant šakės. 
Gyvis nudelbė ją vertinančiu žvilgsniu, paskui jo snukį perkreipė keis- 
tai žmogiška išraiška: panieka. Sušnypštęs katinas pranyko nakties 
tamsoje. 

Ir tau linkiu gero vakaro, pagalvojo Siuzena. 

Pro durų angą galvą iškišo senė, pas kurią merginai buvo liepta 
ateiti. Jos akyse, kaip ir katino žvilgsnyje, atsispindėjo tokia pati pa- 
nieka. Pasitraukusi atatupsta Rėja sukvarkė: 

- Užeik. Tik nepamiršk užtrenkti durų. Kaip matai, jas nuolat at- 
veria vėjas! 

Siuzena žengė vidun. Ji nė kiek netroško užsidaryti dvokiančiame 
kambaryje su sene, tačiau jei neturi kitos išeities, neverta dvejoti. 
Taip visuomet sakydavo tėvas, kad ir kokią temą jiedu aptardavo: 
matematikos užduotis ar bendravimą su vaikinais, kurie per šokius 
nemokėdavo suvaldyti išdykusių rankų. Ji tvirtai uždarė duris ir išgir- 
do, kaip spragteli sklendės liežuvėlis. 

- Štai ir atėjai, - pratarė senoji kriošena ir nuožmiai išsišiepė tarsi 
garantuodama, jog net narsiausiai merginai teks prisiminti vaikystėje 
girdėtas pasakas - tamsiais žiemos vakarais bylotas istorijas apie ra- 
ganas su kreivomis, iš burnos kyšančiomis iltimis ir jų burbuliuojan- 
čius katilus, kuriuose virdavo glitus žalias skystis. Šio kambario židi- 
nyje nesimatė puodo (ir malkų nelaižė liepsnos, tarsi ramindama save 
pastebėjo Siuzena), tačiau, merginos manymu, pasitaikydavo atvejų, 
kai virš laužavietės atsirasdavo katilas, ir ji net nedrįso spėlioti, koks 
viralas jame kunkuliuodavo. Ši moteris - tikra ragana, o ne ja apsi- 
metanti senučiukė. Siuzena suprato tai išvydusi, kaip Rėja rūksta į sa- 
vo pirkią, lydima šešiakojo katino. Pajuto, užuodusi dusinantį, nuo se- 
nės trenkiantį tvaiką. 

- Taip, - pasistengė plačiai nusišypsoti Siuzena. - Aš atėjau. 

- Per anksti, mergužėle. Gerokai per anksti! 

- Pusę kelio bėgau. Matyt kraują įaudrino mėnulis. Taip sakyda- 
vo mano tėvelis. 

Regėdama šlykštų raganos vypsnį Siuzena pagalvojo, jog taip šie- 
piasi ungurys prieš patekdamas į puodą. 

- Aha, bet jis miręs jau penkerius metus, sutraiškytas savo paties 
žirgo kanopų. Raudonplaukis, raudonbarzdis Patas Delgado patraukė 
ten, kur laukymėje baigiasi kelias, klausydamasis savo lūžtančių kau- 
lų melodijos. Štai taip! 

Dirgli šypsena išgaravo iš Siuzenos veido, tarytum jai kas būtų 
trenkęs antausį. Merginos akyse sužvilgo ašaros, kurios visada iš- 
trykšdavo, jei kažkam šaudavo į galvą paminėti tėvo vardą. Bet šį 
kartą ji neleido sau pravirkti. Tik ne beširdės senės akivaizdoje. 

- Imkimės reikalo, - šaltai pareiškė Siuzena. Dažniausiai jos bal- 
są virpindavo linksmos gaidelės, tačiau būdama Pato Delgado, ge- 
riausio arklininko visame Vakariniame Skardyje, dukterimi ji puikiai 
prisiminė savo tėvo veidą ir sugebėjo demonstruoti valdingą charak- 
terį, jei iškildavo būtinybė, tokia, kaip dabar. Senajai kriošenai magėjo 
kuo skaudžiau įgelti. Supratusi, kad pašaipos pasiekė tikslą, ji dar uo- 
liau imtų tyčiotis. 

Tuo tarpu ragana įdėmiai stebėjo Siuzeną, įrėmusi rankas į šo- 
nus, nekreipdama dėmesio į katiną, besistaipantį aplink kojas. Mergi- 
na pamatė, kad jos gleivėtos akys savo pilkšvai žaliu atspalviu niekuo 
nesiskiria nuo šešiakojo padaro veizolų. Veikiausiai tai ne sutapimas, 
o kažkokie burtai. Ji pajuto nenugalimą norą nuleisti galvą, tačiau su- 
sitvardė. Jausti baimę - visiškai natūralu, bet kartais nepatartina ro- 
dyti, kad esi išsigandęs. 

- Labai įžūliai į mane vėpsai, panelyte, - galiausiai ištarė Rėja. 
Vypsnį jos fizionomijoje pakeitė irzliai suraukti antakiai. 

- Ne, senoji motina, - ramiai atsakė Siuzena. - Žiūriu į tave kaip 
žmogus, kuris nori greičiau užbaigti būsimą reikalą. Atvykau čia po- 
no Medžiso mero ir tetos Kordelijos, mano tėvo sesers, paliepimu. 
Mano brangaus tėvo, apie kurį tenedrįsta niekas blogai atsiliepti. 

- Kalbėsiu, kaip užsimanysiu, - atšovė senė. Nepaisant griežtų 
žodžių, jos intonacijoje pasigirdo vergiško paklusnumo požymiai. Siu- 
zenos ausis jų neužfiksavo. Šiaip ar taip, tokiu balsu Kioso ragana 
mekendavo ištisą gyvenimą, todėl nuolankumas tiesiog turėjo įaugti 
jai į kraują. - Ilgą laiką praleidau būdama pati sau šeimininkė. Jei ma- 
no liežuvis pradeda pliaukšti, jo nesustabdysi.. 

- Gal nereikėtų leisti jam pradėti? 

Kioso raganos akys piktai blykstelėjo. 

- Prikąsk savąjį, mergiote, antraip jis nudžiūs tavo srėbtuvėje. 
Pavirs puvėsiais ir taip dvoks, kad meras iš pradžių gerai pagalvos, 
ar tave bučiuoti. Netgi šviečiant tokiam mėnuliui! 

Siuzenos širdį suspaudė liūdesys ir nuostaba. Ji atkeliavo pas ra- 
ganą, vedina vienintelio tikslo: kuo greičiau atlikti būtinas, menkai su- 
vokiamas apeigas, kurios sukels ne tik skausmą, bet ir gėdą. Dabar 
senė dėbčiojo į ją su atvira neapykanta. Kodėl įvykiai taip staiga pa- 
krypo nepageidaujama linkme? Turbūt todėl, kad raganos nepasižymi 
stabiliu charakteriu, ne kitaip. 

- Ponia, mūsų pašnekesys klostosi nekaip. Siūlyčiau sugrįžti į pa- 
čią pradžią, - pasakė Siuzena ištiesdama ranką. 

Priblokšta Rėja palietė savo susiraukšlėjusių pirštų galiukais gra- 
žiai apkirptus šešiolikmetės nagus. Jauna mergina skaisčiu švytinčių 
veidu ir ilgais, į kasą supintais plaukais vargiai tvardėsi, kad nekrūp- 
telėtų. Vis dėlto jai ir anksčiau teko lytėti šaltus kaip lavono delnus 
(“Šaltos rankos, karšta širdis", kartais sakydavo teta Korda). Nema- 
lonius pojūčius suteikė pirštų oda, minkšta ir akyta, atitrūkusi nuo 
kaulų, tarytum jos šeimininkė būtų tvenkinio dugne plūduriuojantis 
skenduolis. 

- Ne, ne, niekur negrįšime, - pakinkavo galva senė. - Gal toli- 
mesnis pokalbis ištaisys klaidas. Tu turi galingą draugą, merą, ir man 
visiškai nesinorėtų įsigyti tokį priešą. 

Bent tiek gerai, kad ji sąžininga, pagalvojo Siuzena ir mintyse 
iš savęs nusijuokė. Ši moteris galėjo būti sąžininga tik priremta prie 
sienos. Visais kitais atvejais ji meluodavo išsijuosusi - apie orą, der- 
lių, paukščių pulkus, prieš Pjūtį naikinančius pasėlius. 

- Pasirodei anksčiau nei tikėjausi, todėl ir nesusivaldžiau. Tu man 
kažką atnešei, panelyte? Žinau, kad atnešei. - Jos akys sublizgėjo, 
bet šį sykį nepiktai. 

Siuzena paslėpė ranką po prikyšte (kaip kvaila ryšėti prikyštę 
keliaujant į tokį užkampį, tačiau to reikalavo papročiai) ir ėmė naršyti 
kišenę, kur tūnojo medžiaginis krepšelis, pririštas prie gumos, kad ne- 
tyčia neiškristų laukan (ko tik nepasitaiko, kai mėnulio pilnatis priver- 
čia jaunas merginas paraityti kulnus). Nutraukusi gumą Siuzena iš- 
krapštė kapšą ir mestelėjo jį į ištiestą delną, tokį seną, kad nuo šio 
beveik išsitrynė visos linijos. Pačios Rėjos nenorėjo liesti... nors žino- 
jo, jog netrukus senė prisilies prie jos. 

- Tave šiurpina vėjo gausmas, panelyte? - pasiteiravo Rėja ne- 
atitraukdama žvilgsnio nuo maišelio, nagais draskydama jo mazgą. 

- Taip. Vėjo. 

- Nieko keisto, kadangi tu girdi mirusiųjų balsus. Jie rėkia atgai- 
laudami... o! 

Atrišusi mazgą senė išmetė iš kapšo dvi auksines monetas. Ne- 
lygiai nulietas, gruoblėtas - tokių niekas nekalė jau daugelį kartų, - 
bet sunkias, su išraižytais ereliais, kuriuose atsispindėjo tam tikra val- 
džia. Rėja prašiepė lūpas ir vieną jų sukando keliais likusiais šleivais 
dantimis. Atidžiai nužiūrėjo šių paliktas žymes, porą sekundžių susi- 
žavėjusi spoksojo į auksą, tada stipriai suspaudė monetas kumštyje. 

Rėjai sutelkus dėmesį į finansinius reikalus, Siuzena dirstelėjo pro 
atviras duris į kamarėlę, greičiausiai atstojančią raganai miegamąjį ir 
pamatė šį tą neįprasto: šviesą palovyje. Rožinę, pulsuojančią, rodos, 
sklindančią iš dėžės, nors dėl to nebūtų įmanoma guldyti galvą... 

Ragana pakėlė akis, ir Siuzena skubiai nukreipė žvilgsnį į kamba- 
rio kampą, kur ant kablio kybojo tinklelis su baltais, anksčiau neregė- 
tais vaisiais. Senei pajudėjus, jos milžiniškas šešėlis nuslydo nuo tos 
sienos dalies, ir mergina su pasišlykštėjimu suprato, jog ten ne vaisiai, 
o kaukolės. 

- Teks užkurti ugnį, panelyte. Apėjusi trobą iš kitos pusės rasi 
malkų rietuvę. Paimk kuo didesnes pliauskas... tik nepradėk inkšti, 
kad jų nepakelsi. Iš išvaizdos atrodai pakankamai stipri! 

Siuzena nesiskundė dėl namų ruošos darbų nuo tada, kai nustojo 
šlapintis į kelnaites... tačiau jai išties dingtelėjo mintis paklausti, ar 
Rėja liepia nešioti malkas visiems auksą dovanojantiems svečiams. 
Kita vertus, įsakymas net pradžiugino ją; pabuvojus lūšnos smarvėje, 
gaivus šviežias oras kvepės tarsi vynas. 

Ji nespėjo nusigauti iki durų, kai koja užkliudė kažkokį karštą ir 
minkštą daiktą. Energingai sukniaukė katinas. Siuzena vos nesuklu- 
po. Už nugaros likusi senė dusliai suburbuliavo, matyt tokiu būdu iš- 
spausdama juoko garsus. 

- Saugokis Smirdaliaus, mano brangučio! Jis tikras išdaigininkas. 
Chi, chi! - ji vėl prapliupo kvatoti. 

Suglaudęs ausis, plačiai išsproginęs pilkšvai žalias akis katinas 
dėbtelėjo į Siuzeną ir sušnypštė, o mergina instinktyviai atsakė tuo 
pačiu, tokiu būdu išreikšdama panieką. Nustėręs Smirdaliaus snukis 
keistai ir netgi komiškai priminė žmogaus veidą. Jis apsisuko ir nu- 
driuokė į Rėjos miegamąjį mostaguodamas dvišakiu uodegos galiuku. 
Atidariusi duris Siuzena išėjo į prieangį. Atrodė, kad raganos troboje 
teko praleisti jau tūkstantį metų. Prabėgs dar tūkstantmetis, kol ji ga- 
lės grįžti namo. 

Vaizduotė jos neapgavo - oras išties pasirodė besantis neįtikėti- 
nai saldus. Kurį laiką mergina nejudėjo iš vietos giliai alsuodama, 
mėgindama pravalyti plaučius... ir galvą. 

Penkis kartus įkvėpusi Siuzena nužingsniavo į kitą namo pusę... 
ko gero patraukė ne ta kryptimi, nes ten nebuvo jokios malkų rietu- 
vės. Užtat sienoje spingsėjo mažas siauras langelis, apaugęs susiraiz- 
giusiais vijokliais, greičiausiai įstatytas senės kamaroje. 

Nežiūrėk. Kad ir kas būtų po lova, tai ne tavo reikalas. Jei- 
gu ji tave sugaus... 

Nepaisydama vidinio balso perspėjimų Siuzena dirstelėjo pro lan- 
gelį. 

Rėjai jokiu būdu nepavyktų įžvelgti merginos veido pro vijoklių 
tankmę, net jei senoji kriošena nukreiptų akis laukan. Dabar, sukan- 
dusi dantimis kapšelį, ragana atsiklaupė ir kyštelėjo ranką po lova. 

Ištraukusi dėžę Rėja atšovė neužrakintą dangtį. Jos raukšlėtą fi- 
zionomiją užliejo švelnus rožinis švytėjimas, ir Siuzena iš nuostabos 
žioptelėjo. Vienai akimirkai senės veidas įgavo mažos mergaitės 
bruožus - ne tik jaunatviškus, bet ir nuožmius, tarytum ji būtų virtusi 
jį panaudoti savo nedoriems tikslams. Galbūt senų senovėje, jau ne- 
beatmenamais laikais tas mergaičiukės veidas iš tikrųjų priklausė ra- 
ganai. O šviesą, regis, skleidė krištolinis rutulys. 

Porą sekundžių senė žiūrėjo į kristalą susižavėjimo kupinu žvilgs- 
niu. Lūpos sukrutėjo, tarytum ji būtų ištarusi kažkokius žodžius ar 
net uždainavusi. Burnos kamputyje ėmė svyruoti kapšelis, kurį Siuze- 
na atnešė iš miesto. Paskui ji užtrenkė dangtį, akivaizdžiai sukaupusi 
visas valios jėgas, ir rausvas švytėjimas išblėso. Siuzena pajuto pa- 
lengvėjimą - nežinia kodėl, bet stiklinis rutulys nekėlė jai pasitikėjimo. 

Kioso raganai suspaudus rieškučiose sidabrinę spynelę, pro jos 
tarpupirščius šovė purpuriniai blyksniai. Visą tą laiką Rėja nė akimir- 
kai nepaleido iš dantų maišelio. Galų gale ji padėjo dėžę ant lovos, 
atsiklaupė ir ėmė rankomis valyti purviną aslą. Nors grindis telietė 
delnais, po jais pasirodė linijos, tarytum senė būtų braukiusi žemę 
aštriu peiliu. Tamsėjančios linijos pamažu virto plyšiais. 

Malkos, Siuzena! Nešk malkas, antraip jai parūps sužinoti, 
kur taip ilgai užsibuvai! Vardan savo tėvo! 

Mergina pasikėlė suknelę kone iki juosmens nenorėdama, kad, 

jai grįžus į trobą, senė pamatytų prilipusius lapus ar žolę, nė kiek ne- 
trokšdama atsakinėti į klausimus, kuriuos užduotų ragana pastebėjusi 
nešvarumus, ir nušliaužė po langu, savo baltomis apatinėmis kelnai- 
tėmis atspindėdama mėnulio šviesą. Nusigavusi į saugią vietą vėl iš- 
sitiesė ir tylutėliai nutipeno į kitą lūšnos pusę, kur po pelėsiais atsi- 
duodančia stogine riogsojo malkų rietuvė. Ji atrinko pustuzinį masy- 
vių pliauskų ir nedelsdama grįžo prie laukujų durų. 

Vidun įžengė šonu, kad ilgos malkos tilptų pro tarpdurį. Senė jau 
sėdėjo didžiajame kambaryje mąsliomis akimis žvelgdama į židinį, 
kuriame ruseno karšti pelenai. Kapšelis su monetomis buvo prany- 
kęs iš akiračio. 

- Ilgai užtrukai, panelyte. - Rėja tebevarstė žvilgsniu židinį, be- 
veik nekreipdama dėmesio į Siuzeną... jos susierzinimą išdavė koja, 
kyšanti iš po purvinos suknelės, tapšnojanti žemėtą aslą, ir piktai su- 
raukti antakiai. 

Mergina kirto kambarį, aukštai iškėlusi galvą, kad galėtų matyti, 
kur žengia. Nebūtų nustebusi, jei netoliese tūnantis katinas vėl pultų 
po kojomis. 

- Aš pamačiau vorą, - paaiškino ji. - Purčiau prijuostę mėginda- 
ma jį nukratyti. Nekenčiu tų parazitų. 

- Netrukus regėsi šį tą bjauresnio už vorą, - prašiepė lūpų kraš- 
telį Rėja, - tai, kas išlįs pro naktinius senio Torino marškinius, tvirtas 
kaip pagalys ir raudonas kaip rabarbaras. Chi, chi! Luktelėk, mergu- 
žėle. O dievai, tu atnešei tiek malkų, kad jų užtektų mugės laužui. 

Rėja paėmė dvi pliauskas ir nerūpestingai užmetė jas ant pelenų. 
Į juodą kamino angą šastelėjo kibirkštys. Juk tu išdrabstei angliu- 
kus, sena kvaiša. Teks iš naujo užkurti židinį, pamanė Siuzena. 
Tačiau ragana ištiesė link blėstančios laužavietės rankas, gomuriniu 
balsu sukrenkštė kažkokį žodį, ir pliauskos užsiliepsnojo tarsi būtų pa- 
mirkytos alyvoje. 

- Likusius šakalius palik štai ten, - parodė ji į medinę dėžę. - Ir 
patarčiau darbuotis tvarkingai, panelyte. 

To betrūko, kad suterščiau idealiai švarią tavo buveinę, pa- 
galvojo Siuzena ir prikando iš vidaus skruostus, kad nutrintų nuo vei- 
do šypseną, kuri baudėsi iškreipti lūpas. 

Matyt Rėja perskaitė jos mintis. Kai Siuzena išsitiesė, senė ap- 
dovanojo ją gaižiu, visažinančiu žvilgsniu. 

- Gerai, mergužėle, užbaikime mūsų reikalus. Ar numanai, kodėl 
Čia atėjai? 

- Taip liepė meras Torinas, - pratarė Siuzena pati suprasdama, 
jog tai nevykęs atsakymas. Dabar ją apėmė kur kas didesnė baimė 
nei tuo metu, kai pro langelį išvydo senę, susirietusią prie stiklinio ru- 
tulio. - Jo žmona nespėjo pagimdyti vaikų prieš atsisveikindama su 
mėnesinėms. Jis pats nori turėti sūnų, kol gali... 

- Vai vai vai, apsieikime be gražių žodelių. Merui reikia papų ir 
subinės, kuri nesubliūkš jo rankose, ir angos, galinčios priimti tai, ką 
jis įstums. Jei, žinoma, senam kvailiui užteks jėgų ką nors įstumti. 
Puiku, jei gims sūnus. Galėsi auklėti berniuką, kol jam ateis laikas eiti 
į mokyklą. Nuo tada daugiau nebematysi vaiko. Jei padovanosi gy- 
vybę dukteriai, meras veikiausiai atiduos ją savo naujam pavaldiniui, 
šlubiui su moteriškais plaukais, kad šis nuskandintų kūdikį artimiau- 
siame tvenkinyje. 

Siuzana išpūtė akis į raganą, sukrėsta iki sielos gelmių. 

Senė prajuko. 

- Teisybė akis graužia, ar ne? Mažai kas ją mėgsta, panelyte. 
Gali manimi neabejoti. Tavo tetulė visada buvo dabitiška bobšė, ir ji 
nepraleido progos pasikapstyti Torino lobiuose. Nežinau, kiek aukso 
atiteks tau, bet man tai nerūpi... gali visai nieko negauti, jei būsi vėp- 
la. Chi chi! Dabar nusivilk suknelę! 

Ne, vos nesuriko Siuzena, bet laiku susitvardė. Ką laimės, jei at- 
sisakys vykdyti nurodymus? Ją išmes iš trobos (dar gerai, jei žmogiš- 
ku, o ne rūpužės ar driežo pavidalu), o vėliau išvarys į vakarus, netgi 
be tų dviejų monetų, kurias atidavė senei. Tai dar ne viskas. Svar- 
biausia, kad ji davė žodį. Iš pradžių priešinosi, bet paskui, tetai Kor- 
dai paminėjus tėvo vardą, pasidavė. Kaip visada. Tiesiog nebuvo ki- 
tos išeities. O jei neturi kitos išeities, neverta dvejoti. 

Mergina nubraukė nuo prikyštės žievės gabaliukus, nusirišo ją, 
tvarkingai sulankstė ir paguldė ant suodinos pagalvėlės, netoli židinio. 
Tada atsegė iki juosmens suknelę, pasipurtė visu kūnu, leisdama dra- 
bužiui nuslysti nuo pečių. Sulankstė ją ir padėjo ant prijuostės, steng- 
damasi nepaisyti godaus Rėjos iš Kioso kalvos žvilgsnio. Prie raga- 
nos įsitaisė katinas, vizgindamas groteskiškas papildomas kojas. Lau- 
ke ėmė kaukti vėjas. Nors liepsnos skleidė šilumą, Siuzena virpėjo 
nuo šalčio, tarytum į jos vidų būtų prasiskverbę atšiauraus vėjo gū- 
siai. 

- Paskubėk, mergužėle, vardan savo tėvo! 

Per galvą nusimovusi baltinius, Siuzena užklojo jais suknelę. Pati 
liko stovėti vienomis apatinėmis kelnaitėmis, prisidengusi rankomis 

krūtinę. Ugnis nudažė jos šlaunis oranžiniais atspalviais, palytėdama 
kelių girneles juodais šešėlių ratilais. 

- Dar nenusirengei? - sukrankė ragana. - Kokios mes drovuolės! 
Vaje! Maukis kelnaites, panelyte, ir stok prieš mane kaip motina pa- 
gimdė! Negi nepadėsi man išsiaiškinti, kuo taip sudominai Hartą To- 
riną? Chi chi! 

Siuzeną užvaldė jausmas, kad ji sapnuoja košmarą. Teko paklusti 
raginimui. Apnuoginus pūkuotą tarpkojį, neliko prasmės laikyti rankų 
prie krūtinės, todėl mergina prispaudė jas prie šonų. 

- Nenuostabu, kad jis tavęs geidžia! - linktelėjo senė. - Tu tikra 
gražuolė! Tiesą sakau, Smirdaliau? 

Katinas sukniaukė. 

- Kur išsipurvinai kelius? - staiga paklausė Rėja. 

Vieną sekundės dalį Siuzeną apėmė paniką. Ji pakėlė suknelę 
šliauždama pro raganos miegamojo langelį... ir tuo pasirašė sau mir- 
ties nuosprendį. 

Vis dėlto atsakymas savaime purptelėjo į lūpas, ir mergina ramiai 
pareiškė: 

- Kai pastebėjau jūsų trobą, labai išsigandau. Atsiklaupiau pasi- 
melsti, bet prieš tai kilstelėjau suknelės kraštus. 

- Esu giliai sujaudinta... vadinasi, norėjai pasirodyti prieš mane 
nesusitepusi! Kokia šaunuolė! Sutinki, Smirdaliau? 

Katinas vėl sukniaukė ir ėmė laižyti priekinę leteną. 

- Imkitės darbo, - pratarė Siuzena, - už kurį gavote užmokestį. 
Aš jums paklusiu, tik daugiau neerzinkite manęs. 

- Juk žinai, ką privalau padaryti, panelyte. 

- Nežinau. - Ašaros degino akių kampelius, bet mergina neleido 
joms ištrykšti. Ir neleis. - Maždaug įsivaizduoju, bet kai paklausiau 
tetos Kordos, ar neklystu, ji atsakė, kad jūs mane apšviesite. 

- Na, žinoma, ji nedrįstų teršti savo švelnią burnelę tokiais Žžo- 
džiais. Nieko baisaus. Teta Rėja tau viską papasakos. Aš turiu įsiti- 
kinti, panelyte, jog tu esi sveika tiek fiziškai, tiek dvasiškai. Patikrinti 
tavo skaistybę. Taip kalbėjo senoliai, ir jie neklydo. Štai taip. Prieik 
arčiau. 

Siuzena nenoriai žengė į priekį du žingsnius, kone prisiliesdama 
basų kojų pirštais prie senės šlepečių, o krūtimis beveik priglusdama 
prie jos suknelės. 

- Jei į tavo sielą prasibrovė šėtonas arba demonas - tai užkrėstų 

būsimą vaiką, - jis paliko ant kūno kokį nors ženklą, panašų į bučinio 
žymę ant kaklo. Bet yra ir kitų... išsižiok! | 

Merginai praskyrus lūpas, ragana palinko artyn, ir iš jos burnos 
tvokstelėjo tokia smarvė, kad Siuzenos skrandį sutraukė mėšlungis. 
Ji sulaikė kvapą vildamasi, kad šios kančios greitai baigsis. 

- Iškišk liežuvį. 

Siuzena pakluso. 

- Dabar papūsk man į veidą. 

Ji įvykdė reikalavimą, ir Rėja šnervėmis įtraukė kvapą. Paskui, 
dėkui visiems dievams, truputį pakreipė galvą. Siuzena įžiūrėjo jos 
kaltūnuose šokčiojančias uteles. 

- Pakankamai saldu, - nusprendė senė. - Aha, kaip desertas. 
Dabar apsisuk. 

Apsigręžusi Siuzena pajuto, kaip šalti raganos pirštų galiukai per- 
bėga jos nugara ir nusileidžia iki sėdmenų. 

- Pasilenk ir praskėsk kojas, panelyte. Nesidrovėk. Per savo gy- 
venimą Rėja prisižiūrėjo užtektinai vištyčių! 

Mergina nuraudo ir pajutusi, kaip smilkiniuose pulsuoja širdies 
tvinksniai, išsiskėtė. Lavono pirštai sulindo į išangę. Siuzena prikan- 
do lūpą, kad nesuriktų. 

Laimei, patikrinimas baigėsi gana greitai... bet jos laukia dar vie- 
nas išmėginimas. 

- Atsisuk. 

Ji atsisuko. Senė brūkštelėjo nykščiais per spenelius, paglostė 
delnais krūtis, kruopščiai apžiūrėjo apatines jų dalis. Tada bakstelėjo 
smiliumi merginai į bambą, pasikaišė sijoną ir sunkiai dūsaudama at- 
siklaupė. Perbraukė rankomis Siuzenos kojas iš visų pusių, ypač su- 
sidomėjusi blauzdomis ir žemiau jų vingiuojančiomis sausgyslėmis. 

- Pakelk dešiniąją koją, mergužėle. 

Mergina nervingai sukrizeno, kai Rėja nykščio nagu pakrapštė 
jos padą. Po akimirkos senė atidžiai patikrino tarpupirščius. 

Tą pačią procedūrą teko iškęsti ir kairiajai pėdai. 

- Tu žinai, ką toliau darysiu? - vis dar klūpėdama paklausė senė. 

- Aha, - baugščiai suvirpėjusi atsiliepė ji. 

- Stovėk ramiai, panelyte. Tavo kūnas švarus ir sveikas, bet da- 
bar mums reikia dirstelėti į jaukią vietelę, kuri labiausiai rūpi Torinui; 
išties patikrinti tavo skaistybę. Todėl stovėk nekrutėdama! 

Siuzena užsimerkė ir sąmonės akimis išvydo žirgus, šuoliuojan- 
čius ant Skardžio... oficialiai kaimenė priklausė feodui, ją prižiūrėjo 
Raimeris, Torino kancleris ir iždininkas. Tačiau žirgai to nežinojo. Jie 

manė esantys laisvi... jei tavo mintys laisvos, koks skirtumas, ką gal- 
voja kiti? 

O dievai, suteikite man galimybę pasijusti laisvai, kaip tiems 
žirgams. Neleiskite jai manęs įskaudinti. Maldauju, neleiskite 
jai manęs įskaudinti. Arba padėkite man tyliai ir oriai iškęsti 
skausmą. 

Pora šaltų pirštų nuslydo žemiau bambos taršydami ten želian- 
čius plaukelius; po trumpos pauzės jie įsmuko vidun į makštį. Mergi- 
ną persmelkė maudulys, bet nelabai stiprus ir tik vienam mirksniui. 
Smarkiau dilgsėdavo kojos pirštas, kurį retsykiais nusimušdavo į sie- 
nos kampą, naktį eidama į tualetą. Labiausiai žeidė pažeminimas, 
apėmęs Siuzeną tuomet, kai ji pajuto savyje seniokiškus Rėjos pirš- 
tus. 

- Visi tavo plyšiai užglaistyti kaip reikiant! - šūktelėjo ragana. - 
Bet Torinas tuo pasirūpins, gali neabejoti! Atskleisiu tau, mergužėle, 
paslaptį, kurios niekada nežinojo tavo ilganosė pasipūtėlė tetulė su 
prikimštu kapšeliu ir nusususiais papiukais. Netgi nekalta mergaitė 
gali save patenkinti, jei tik nusimano, kaip tai padaryti! 

Senės pirštai švelniai apglėbė iškilumą viršutinėje makšties daly- 
je, ir Siuzena persigando, kad Rėja įžnybs tą jautrią vietelę, dėl kurios 
kartais užimdavo kvapą, jeigu jojant ji trindavosi į balno gugą. Tačiau 
ragana ėmė ją glostyti... spūstelėjo... dideliam savo siaubui mergina 
pajuto, kaip papilvę užlieja maloni šiluma. 

- Kaip mažas šilkinis pumpurėlis, - sukrankė senė dar sparčiau 
darbuodamasi pirštais. Siuzenos šlaunys pasviro į priekį, tarytum nu- 
tarusios vadovautis savo protu, nepaisydamos šeimininkės nurodymų. 
Tačiau prisiminus godų, rožinį it kekšės veidą, užlietą iš atviros dėžės 
plūstančia šviesa, prisiminus kapšelį su monetomis, kybantį raukšlė- 
tose lūpose lyg atvipusi oda, karštis išgaravo. Drebėdama, jausdama, 
kaip rankos, pilvas ir krūtys nueina pagaugais, ji ryžtingai atsitraukė. 

- Tu baigei darbą, už kurį gavai atlyginimą, - griežtai tarė Siuze- 
na. 

Rėjos veidą perkreipė pykčio grimasa. 

- Ne tau man aiškinti, kada turiu baigti darbą, akiplėša. Aš tai 
sprendžiu. Aš, Rėja, Kioso kalvos pranašė ir... 

- Stokis, antraip po mano spyrio atsidursi ugnyje, ragana. 

Senė prašiepė raukšlėtas lūpas tarsi iltis apnuoginęs žvėris, ir 
Siuzena suprato, kad jos abi tuojau išdraskys viena kitai akis, kaip su- 
sitikimo pradžioje. 

- Jei pakelsi prieš mane ranką ar koją, įžūli krušena, šiuos namus 
paliksi berankė, bekojė ir akla. 

- Esu tikra, jog ne šiaip sau grasini, tačiau Torinas labai dėl to su- 
pyktų, - atkirto Siuzena pirmą kartą gyvenime prisidengdama vyro 
vardu, kad save apsaugotų. Mergina šiek tiek susigėdo, nors pati ne- 
suprato kodėl. Šiaip ar taip, ji gulsis su meru į lovą ir išnešios jo vai- 
ką. 

Be garso drebindama lūpas senė sugebėjo išspausti maloningos 
šypsenos parodiją, kur kas bjauresnę negu nuožmus vypsnis. Stenė- 
dama, pasiremdama į krėslo ranktūrį, Rėja atsistojo. Tuo tarpu Siu- 
zena ėmė skubiai rengtis. 

- Taip, taip, jis supyktų. Tau geriau žinoti, panelyte. Ši naktis to- 
kia keista - ji pažadino manyje seniai užmigusią esybę. Manyk, jog tai 
komplimentas tavo skaistybei... ir grožiui. O taip, tu nuostabi, dėl to 
nekyla jokių abejonių. Tavo palaidi plaukai... prieš guldama į lovą su 
Torinu, tu juos išpinsi, pamatysi... jie žvilga saulėje, tiesa? 

Siuzena nenorėjo nei rūstinti senės, liepdama užsičiaupti, nei 
klausytis jos komplimentų. Tik ne tuomet, kai gleivėmis aptekusiose 
Rėjos akyse tebespindi neapykanta, tik ne dabar, kai ji tebejaučia 
šiurpą keliantį raganos prisilietimą. Nieko nesakydama ji užsimetė 
ant kūno suknelę ir pradėjo segioti sagas. 

Berods, Rėja perprato merginos mintis, nes ji nustojo šypsotis ir 
vėl prašneko dalykišku balsu, tuo smarkiai pradžiugindama Siuzeną: 

- Tiek to. Tu tikrai esi nekalta. Gali apsirengti ir keliauti namo. 
Tik perspėju: neprasitark Torinui, kas tarp mūsų įvyko. Moterų pokal- 
biai neturi pasiekti vyro ausų, ypač tokio galingo, kaip jis. - Rėja ne- 
susilaikė ir vėl išsiviepė. Gal net pati to nepajuto. - Ar mes susitarė- 
me? 

Žinoma, žinoma, kad tik greičiau iš čia išsinešdinus. 

- Tu patvirtini, kad esu skaisti? 

- Taip, Siuzena, Patriko dukra, patvirtinu. Bet svarbiausia ne tai, 
ką sakau... Luktelėk... minutėlę... 

Apžiūrinėdama židinio atbrailą ji nustumdė į šonus žvakigalius, 
prilipdytus prie suskilusių lėkštelių, paėmė žibalinę lempą, tada čiupo 
žibintuvėlį su elementais, kurį laiką spoksojo į nupieštą jaunuolį, ga- 
liausiai padėjo jį į šoną. 

- Kur... kur... Arrr... štai! 

Senė nustvėrė bloknotą su suodinu viršeliu (ant šio žvilgėjo seno- 
vinės auksinės raidės: CITGO) ir pieštuko galiuką. Pervertusi beveik 
visus puslapius surado tuščią lapelį, kažką pakeverzojo, nuplėšė jį 

nuo metalinės spiralės ir atkišo Siuzenai. Šioji pažvelgė į vištos koja 
sukraigaliotą žodį, kurio iš pradžių nesuprato. 


SKIBI STI 


Apačioje ragana nupiešė simbolį. 


—s 


- Kas tai? - paklausė mergina bakstelėjusi pirštu į keistas šakes. 

- Rėja, mano ženklas. Žinomas šešiuose aplinkiniuose feoduose, 
nepadirbamas. Parodyk lapelį tetai. Paskui Torinui. Jei teta pati už- 
sigeis nunešti raštelį merui - pažįstu ją kaip nuluptą, - sakyk, kad Rė- 
ja liepė nekišti jai nagų, kur nereikia. 

- O kaip dėl Torino? 

Ragana abejingai gūžtelėjo pečiais. 

- Tegul jį turi, sudegina arba nusišluosto juo užpakalį... Man nu- 
sispjaut. Tau taip pat neturėtų rūpėti, nes tu visą laiką žinojai, kad esi 
nekalta. Teisybė? 

Siuzena linktelėjo. Kartą grįždama namo po šokių ji kelioms se- 
kundėms leido berniuko rankai nuslysti po savo marškiniais. Na, ir 
kas? Ji nekalta, be to, kur kas skaistesnė nei mano šita bjauri būtybė. 

- Tik nepamesk popiergalio. Nebent norėtum vėl su manimi su- 
sitikti ir pakartoti ritualą. 

Dievai, apsaugokite mane nuo tokių išbandymų, pamanė Siu- 
zena vos tramdydama drebulį. Ji įkišo lapelį į prikyštės kišenę, kur 
anksčiau gulėjo kapšas su monetomis. 

- O dabar žygiuok link durų, panelyte. - Berods, senė ketino su- 
griebti Siuzenos ranką, bet paskutinę sekundę persigalvojo. Patrau- 
kusios durų pusėn jos abi stengėsi nesiliesti viena prie kitos. Prie 
slenksčio Rėja vis dėlto suspaudė merginos ranką ir parodė į ryškų 
sidabrinį diską, kybantį virš Kioso kalvos. 

- Bučinių mėnulis. Vidurvasaris. 

- Taip. 

- Perduok Torinui, kad jis galės nusitempti tave į lovą, ant šieno 
kupetos arba ant virtuvės grindų tik tada, kaip danguje patekės De- 
mono mėnulis. 


133 


- Tik po Pjūties? - iki jos dar liko trys mėnesiai - ištisas gyveni- 
mas. Siuzenai teko sutelkti visas valios pastangas, kad neišduotų sa- 
vo džiaugsmo. Mergina manė, jog Torinas atims jos nekaltybę jau ki- 
tą vakarą. Apie tokius norus aiškiai liudijo gašlus jo žvilgsnis. 

Tuo tarpu Rėja dėbsojo į mėnulį, rodos, kažką mintyse skaičiuo- 
dama. Ji ėmė glostyti ilgą Siuzenos kasą. Nuo raganos prisilietimo 
nė patraukė ranką ir sukinkavo galva. 

- Taip, taip, ne šiaip po Pjūties, bet tik po /in de ano - metų pa- 
baigos, - kai išblės mugės nakties laužas. Supratai? 

- Taip, fin de ano. - Ji vos tvardėsi, kad nepradėtų visu balsu 
džiūgauti. 

- Kai užges ugnis Žaliojoje Širdyje, o paskutiniai žėruojantys an- 
gliukai virs pelenais. Tik tada, ir neanksčiau. Taip ir pasakyk. 

- Būtinai. 

Pakilęs raganos delnas vėl perbraukė Siuzenos plaukus. Šioji ne- 
sipriešino. Po tokių gerų naujienų būtų kvaila priešgyniauti. 

- Likusį laiką iki Pjūties nešvaistyk veltui. Medituok arba mąstyk 
apie tai, kaip pagimdysi merui berniuką... arba tiesiog vaikščiok ant 
Skardžio ir skabyk paskutines savo nekaltybės dienų gėles. Supratai? 

- Taip. - Ji mandagiai tūptelėjo. - Ačiū, ponia. 

Rėja numojo ranka tarytum padėkos jai keltų pasibjaurėjimą. 

- Niekam nepasakok, kas įvyko tarp mūsų. Atmink, tai tik mud- 
viejų reikalas. 

- Atminsiu. Aš galiu eiti? 
siu kilstelėjo kairę ranką prie Siuzenos akių. Tarp trijų sugniaužtų 
pirštų lyg iš niekur atsirado sidabrinis medalionas. Mergina nepajėgė 
atitraukti nuo jo žvilgsnio. Kai ragana gomuriniu balsu ištarė žodį, ji 
užsimerkė. 


5 

Rėja pažvelgė į merginą, užmigusią namo prieangyje, nutviekstą. 
mėnesienos. Medalionas pradingo rankovėje (kai prisireikdavo, jos 
seni gembėti pirštai judėdavo pakankamai sparčiai, o taip). Dalykiš- 
ką veido išrašką pakeitė niaurus įniršis. Žadėjai nuspirti mane į ži- 
dinį, kekše? Pasiskųsti Torinui? Labiausiai siutino ne grasinimai, 
ne įžūlus elgesys, o pasišlykštėjimas, kuris nukrėsdavo mergiotę, kai 
ragana prie jos prisiliesdavo. 

Vadinasi, ši pasipūtėlė mano, kad Rėja jos neverta! Kaip ir To- 
rinas, kuris geidžia įsikniaubti į šviesius šešiolikmetės plaukus, svajo- 

Merginos užgauti nevalia - nors toji tikrai nusipelnė bausmės, - 
antraip Torinas atims kristalą, o Rėja nebūtų ištvėrusi tokios netek- 
ties. Tik ne dabar. Taigi skaudinti jos negalima, užtat įmanoma at- 
imti malonumo dalelę iš mero. Bent jau kuriam laikui. 

Senė palinko prie Siuzenos, nustvėrė ilgą kasą ir su pasimėgavi- 
mu ėmė glostyti šilkinius plaukus. 

- Siuzena, - sukuždėjo ji, - ar girdi mane, Patriko dukra? 

- Taip. - Akys liko užmerktos. 

- Tuomet klausyk. - Bučinių mėnulio atspindys pavertė Rėjos fi- 
zionomiją sidabrine kaukole. - Gerai paklausyk ir įsimink, ką pasaky- 
sių. Tegul mano žodžiai nusėda tamsioje oloje, kur niekada nebrai- 
džioja tavo sąmoningos mintys. 

Rėja be paliovos glamonėjo ilgąją kasą. Glotnią. Šilkinę. Kaip 
mažasis pumpurėlis jos tarpkojyje. 

- Įsiminsiu, - atsakė mergina, stovinti prie trobos slenksčio. 

- Puiku. Kai jis atims tavo nekaltybę, privalėsi šį tą padaryti. At- 
liksi užduotį iš karto, netgi negalvodama apie tai. Klausykis manęs, 
Siuzena, Patriko dukra, labai gerai klausykis. 

Tebeglostydama plaukus mėnulio šviesoje, Rėja prispaudė 
raukšlėtas lūpas prie švelnaus Siuzenos ausies kaušelio ir sušnibždė- 
jo. 


III skyrius 
SUSITIKIMAS KELYJE 


1 

Tokia keista naktis pasitaikė pirmą kartą gyvenime, todėl ne- 
nuostabu, kad Siuzena išgirdo žirgo kanopų bildesį tik tada, kai raite- 
lis pasirodė už nugaros. 

Grįždama į miestą ji su nerimu mąstė apie savo sandėrį. Pertrau- 
ka, žinoma nepamaišys - prabėgs dar ne vienas mėnuo, kol teks įvyk- 
dyti sutarties sąlygas, - tačiau faktas lieka faktu: kai danguje patekės 
Demono mėnulio pilnatis, jos nekaltybę atims meras Torinas, kaulėtas 
dirglus senis su pūkuotų žilų plaukų vainiku, kylančiu virš plikės lyg 
debesis. Netgi jo žmona žvelgė į savo vyrą su gailesčiu. Hartas To- 

rinas buvo iš tų žmonių, kurie galėjo griausmingai kvatoti žiūrėdami, 
kaip mušasi arba supuvusiais vaisiais svaidosi triukšminga kompanija, 
ir kurie bodėdavosi tragiškomis arba jausmingomis istorijomis. Jis 
puikiai mokėjo traškinti krumplius, draugiškai plekšnoti per pečius, 
raugėti prie stalo, tačiau ką nors pasakęs meras visada įsistebeilyda- 
vo į kanclerį, tarsi mėgindamas įsitikinti, ar savo žodžiais neįžeidė 
Raimerio. 

Siuzena matė visa tai ganėtinai dažnai; ilgus metus jos tėvas pri- 
žiūrėjo feodo žirgų kaimenę, lankydavosi “Jūros pakrantės“ dvare, 
neretai pasiimdamas su savimi mylimąją dukrelę. Per tuos metus ji 
prisižiūrėjo į Hartą Toriną. Meras taip pat daug sykių regėjo Siuzeną. 
Gal net per daug! Nes dabar penkiasdešimt metų už ją vyresnis se- 
nis trokšta, kad mergina išnešiotų jam sūnų. 

Pernelyg lengvai apsispręsta sudaryti sandėrį... 

Ne, šiukštu taip sakyti.... nors, atvirai kalbant, jos negraužė itin 
didelis sielvartas. Išklausiusi visų tetos Kordos argumentų, ji pagal- 
vojo: Tai nedidelė kaina už žemę... už galimybę atgauti Skardžio 
sklypelį, užfiksuoti nuosavybę dokumentuose. Vienas jų liks 
mūsų namuose, kitas atguls Raimerio archyvuose. Ir, žinoma, 
susigrąžinti žirgus. Tiesa, tiktai tris, tačiau tai trimis daugiau, 
nei turime dabar. Man tereikės kartelį ar porą pagulėti su juo 
lovoje, išnešioti vaiką, kaip milijonui kitų moterų, kurioms gim- 
dymas nepadarė jokios žalos. Galų gale jis tėra paprasčiausias 
senis su traškančiais krumpliais, o ne mutantas ar raupsuotasis. 
Jo sugulove tapsiu ne amžiams; vėliau, anot tetos Kordos, galė- 
siu net ištekėti, jei leis laikas ir ka. Būsiu ne pirmoji moteris, 
kuri susituoks jau pajutusi motinystės skonį. Įstatymas teigia, 
jog dėl to netapsiu paleistuve. Kad ir kaip ten būtų, man nusi- 
spjaut į įstatymą. Svarbiausia, ką sako širdis. O ši tvirtina, kad 
galiu būti kekše, jei tai padės gauti žemes, kurios anksčiau pri- 
klausė tėvui, ir tris žirgus. 

Beje, teta Korda nepatingėjo pabrėžti vaiko nekaltybės - dabar 
Siuzena suprato, kad ji elgėsi Žiauriai - nuolatos kartodama, kokie ža- 
vūs būna mažučiai kūdikėliai. Ji žinojo, kad merginą, ką tik išaugu- 
sią iš žaislų amžiaus, pradžiugins galimybė turėti savo nuosavą gyvą 
lėlę, kurią maitintų bei rengtų, miegotų drauge su ja karštą vasaros 
dieną. 

Tačiau Kordelija nutylėjo vieną smulkmeną, kurią tiesmukiškai 
paminėjo ragana (gal jai išties trūksta patirties tokioje srityje, 
mąstė Siuzena pati tuo netikėdama): Torinui reikia ne tik vaiko. 

Merui reikia papų ir subinės, kuri nesubliūkš jo rankose, ir 
angos, galinčios priimti tai, ką jis įstums. 

Vien prisiminus Rėjos žodžius, jos veidą persmelkė skausmingi 
dilgsniai. Nejausdama jokio noro dainuoti ar bėgti išdegus akis, Siu- 
zena traukė link miesto. Mėnulis jau buvo nusileidęs, ir merginą gau- 
bė tamsa. Ji neprieštaravo dėl sandėrio, nes manė, kad įvykiai klos- 
tysis panašiai, kaip per galvijų poravimąsi: gyvulius išskirdavo, kai 
“sėkla pakliūdavo į tam tikrą vietą". Bet dabar aišku, jog Torinas no- 
rės tenkinti su ja geismus ne vieną sykį, o įstatymas, priimtas prieš du 
šimtus kartų, reikalaus, kad ji gultųsi į mero guolį, kol galės įrodyti 
savo vaiko nekaltybę... įrodyti, jog būsimas kūdikis nėra mutanto iš- 
pera. Pasak išmanančių žmonių, kuriuos Siuzena atsargiai pakaman- 
tinėjo, antrasis patikrinimas būna atliekamas ketvirtąjį nėštumo mė- 
nesį, kai padidėjęs pilvas matosi netgi pro suknelę. O sprendimą pri- 
ims Rėja... jos nekenčianti ragana. 

Deja, Siuzena negalėjo sulaužyti duoto žodžio - po to, kai oficia- 
liai sutiko su kanclerio pasiūlymu, kai prakeikta kalė patikrino jos 
skaistybę, - tačiau gailėjosi dėl savo neapgalvoto poelgio. Nūnai 
svarstė, kaip lovoje atrodys baltos ir plonos it gandro jo kojos, kaip 
teks klausytis traškančios jo nugaros, kelių, alkūnių, kaklo. 

Ir krumplių. Neužmiršk krumplių. 

Taip. Didžiulių senio krumplių, apžėlusių plaukeliais. Siuzena su- 
kikeno nepastebėdama pro akies kraštelį nutekėjusios ašaros, kuri 
nudegino skruostą. Instinktyviai nubraukė ją nuo veido negirdėdama, 
kaip dulkėtame kelyje dunksi artėjančio žirgo kanopos. Jos mintys 
klajojo kažkur toli, retsykiais atgaivindamos vaizdą, regėtą pro raga- 
nos miegamojo langelį: švelnią, bet nemalonią šviesą, sklindančią iš 
rožinio rutulio, užhipnotizavusią senės žvilgsnį... | 

Kai kanopų garsai galiausiai pasiekė Siuzenos ausis, jai pirmiau- 
sia šovė į galvą pasislėpti tarp šalikelėje augančių medžių - vargu ar 
tokį vėlyvą metą kelyje išdrįstų pasirodyti padorus miestietis, juolab 
kad Viduriniajame pasaulyje stojo sunkūs laikai, - tačiau tam neliko 
laiko. 

Tuomet reikėtų pulti į griovį ir prisispausti prie žemės. Mėnuliui 
išnykus iš padangių, gal pavyks išlikti nepastebėtai... 

Ji nespėjo įvykdyti sumanymo, nes raitelis, užklupęs iš už nuga- 
ros merginą, kol ši godojo liūdnas mintis, sušuko: 

- Labas vakaras, ponia, tesaugo jus dievai. 

Siuzena atsisuko mąstydama: kas, jei čia vienas iš naujų me- 

ro žmonių, dykinėjančių jo dvare arba “Klajūnų pastogėje'? 
Ne pats seniausias su drebančiu balsu, o jaunesnis... gal tas vy- 
ras, kurį visi vadina Depeipu... 

- Labas vakaras, - atsakė Siuzena kreipdamasi į raitelio siluetą. 
- Ir jums linkiu to paties. 

Ji buvo tikra, kad pasisveikinant balsas nė nevirptelėjo. Mergina 
suvokė šnekanti ne su Depeipu ir ne su Reinoldsu, bet kol kas nepa- 
jėgė įžvelgti žmogaus veido, pridengto plačiabryle skrybėle, kurią pa- 
mačius atmintyje iškilo vyrai iš vidinių feodų. Kitados, dar prieš pa- 
sirodant Džonui Farsonui, gerajam žmogui, prieš parsidedant skerdy- 
nėms, jie gana dažnai apsilankydavo Medžise keliaudami iš rytų į va- 
karus. 

Nepažįstamajam prisiartinus, Siuzena atleido sau už tai, kad jo 
neišgirdo. Vyrukas judėjo tyliai kaip žvėris, sėlinantis prie aukos. Ant 
žirgo nežvangėjo sagtys, nešnarėjo gūnia. Jis priminė atskalūną nusi- 
kaltėlį (šiai kategorijai galima priskirti ir Džoną su dviem jo sėbrais, 
kurie greičiausiai užsiiminėjo plėšikavimu kituose feoduose) arba 
šaulį. Tačiau svetimšalis neturėjo pistoletų, nebent laikė juos paslė- 
pęs. Virš balno gugos styrojo lankas ir į dėklą įgrūsta ietis. Be to, to- 
kių jaunų šaulių nebūna. 

Vaikinas pliaukštelėjo liežuviu, ir žirgas sustojo (ji taip pat žinojo 
šitą triuką - išmoko iš tėvo). Kai jis grakščiai permetė koją per balną, 
Siuzena šūktelėjo: 

- Ką jūs, nekreipkite į mane dėmesio, jokite savo keliu. 

Jis nepaisė merginos raginimų, net jei ir išgirdo jos balse išgąstį. 
Nuslydo nuo žirgo nesivargindamas įkišti kojos į balnakilpę ir nusilei- 
do tiesiai priešais ją. Iš po aulinių su bukais galais pakilo dulkių debe- 
sėlis. Žvaigždžių šviesos užteko, kad būtų galima įžiūrėti jo veidą. 
Vaikinas su naujais kaubojiškais drabužiais išties pasirodė besąs jau- 
nas, neką vyresnis už Siuzeną. 

- Vilas Dibornas jūsų paslaugoms. - Jis pakėlė skrybėlę, ištiesė 
vieną koją pastatydamas ją ant kulno, ir nusilenkė įprasta vidinių fe- 
odų gyventojų maniera. 

Absurdiškai mandagus elgesys tuščiame tamsiame kelyje, kur 
tvyrojo aitrus kvapas, atsklidęs iš miesto pakraštyje esančio naftos 
telkinio, privertė ją užmiršti baimę ir nusijuokti. Užuot įsižeidęs jau- 
nuolis apdovanojo Siuzeną smagia nuoširdžia šypsena. 

Ji atliko reveransą prilaikydama suknelės kraštelį. 

- Aš esu Siuzena Delgado. 

Svetimšalis tris kartus patapšnojo sau į gerklę dešiniosios rankos 
pirštais. 

- Dėkui, ponia Siuzena. Malonu susipažinti. Tikiuosi, jūsų neišgąs- 
dinau. 

- Mažumėlę. 

- Taip ir maniau. Meldžiu atleisti. 

Sprendžiant iš tarties, nepažįstamasis atvyko iš vidinių feodų. Siu- 
zena nužvelgė jį neslėpdama susidomėjimo. 

- Ne-e, nereikia atsiprašinėti. Tiesiog aš buvau įsigilinusi į savo 
mintis, - tarė mergina. - Lankiausi pas... draugę... ir užsišnekėjusi 
nepastebėjau, kaip nusileido mėnulis. Galite dėl manęs nesijaudinti, 
svetimšali. Traukite savo keliu, o aš pasuksiu savuoju. Jau beveik 
pasiekiau Hambrio miestelio pakraštį. 

- Jūsų balsas žavus kaip lakštingalos, - vyptelėjo jis. - Bet dabar 
- gili naktis. Jūs esate viena, todėl manau, kad turėčiau jus palydėti. 
Gal pageidausite joti ant žirgo? 

- Taip, bet... 

- Prieikite ir susipažinkite su mano draugu Eikliuoju. Paskutines 
dvi mylias galėsite joti ant žirgo. Jis iškastruotas, ponia, ir labai ramus. 

Mergina įsmeigė į Vilą Diborną akis, kuriose nušvito nuostaba ir 
susierzinimas. Jeigu jis dar kartą pavadins mane ponia, tarytum 
būčiau mokytoja ar kretanti tetulė, mesiu jam į veidą tą idiotiš- 
ką prikyštę. 

- Arklys su balnu neturėtų būti itin nuolankus. Mano tėvas iki 
pat mirties prajodinėdavo mero žirgus... be to, čionykštis meras va- 
dovauja feodo armijai. Aš jodinėju nuo pat vaikystės. 

Ji pagalvojo, kad jaunuolis puls atsiprašinėti, gal net pradės mik- 
čioti, bet jis tiesiog mąsliai linktelėjo. 

- Tada statykite koją į balnakilpę, ponia. Aš eisiu šalia ir nepra- 
tarsiu nė žodžio, jei nejausite noro šnekėtis. Žmonės sako, kad, nusi- 
leidus mėnuliui, pokalbiai tik erzina. 

Siuzena pakratė galvą ir nusišypsojusi atmetė pasiūlymą: 

- Ne-e. Ačiū už gerumą, tačiau aš sulaukčiau rūpesčių, jei kas 
pamatytų mane gilią naktį jojančią ant nepažįstamo jaunuolio žirgo. 
Juk žinote, kad dėmių, sutepusių moters reputaciją, neišvalytų jokios 
citrinų sultys. 

- Kelias tuščias, ir jūsų niekas nepamatys, - siutinančiai logišku 
balsu atsakė Vilas Dibornas. - Akivaizdu, kad jūs pavargusi. Sėski- 
tės, ponia... 

- Prašau manęs taip nevadinti, nes jaučiuosi sukriošusi, kaip... - 
ji padvejojo sekundėlei, nusprendusi pakeisti žodį, 

(ragana) 

kuris pirmasis šovė į galvą. - ...kaip senė. 

- Tuomet, panele Delgado. Ar jūs tikrai nenorite joti? 

- Tikrai. Šiaip ar taip, negalėčiau apžergti žirgo nugaros apsivil- 
kusi šią suknelę, pone Dibornai, net jeigu jūsų būtumėte mano brolis. 
Tai nepadoru. 

Vaikinas pats pasistiebė ant balnakilpės, pasviro virš balno. (Eik- 
lusis nejudėjo, tiktai karpė ausimis. Turėdama tokias gražuoles Siuze- 
na taip pat būtų jas krutinusi.) Tada nusileido žemyn laikydamas 
rankose medžiagos ritinį, surištą žaliaminio diržu. Siuzenai pasidingo- 
jo, jog tai pončas. 

- Galėsite juo užsidengti savo kojas. Ilgio užteks, kad nebūtumėte 
apkaltinta nepadoriu elgesiu. Apsiaustas priklausė mano tėvui, o jis 
pasižymi įspūdingu stotu. - Akimirkai vaikinas nukreipė žvilgsnį į va- 
karines kalvas. Siuzeną pribloškė atšiaurus veido grožis, nesiderinan- 
tis prie jaunatviškų bruožų. Ji suvirpėjo viduje ir tūkstantąjį kartą iš- 
keikė šlykščiąją senę, kaišiojusią pirštus ten, kur nereikia. Siuzena 
nenorėjo žiūrėti į simpatišką svetimšalį ir atsiminti Rėjos prisilietimą. 

- Ne-e, - švelniai tarė jį. - Dar sykį dėkoju už gerumą, bet priva- 
lau atsisakyti. 

- Tada aš eisiu su jumis, o Eiklusis pabus mūsų palydovu, - 
linksmai pareiškė Vilas Dibornas. - Bent jau iki miesto pakraščio. 
Nemanau, kad kelyje pasitaikytų pašalinių akių, kurios galėtų blogai 
pagalvoti apie padorią jauną moterį ir daugiau ar mažiau padorų jau- 
ną vyrą. Prie miesto atsisveikinsiu su jumis ir palinkėsiu labos nak- 
ties. 

- Nereikia taip vargintis, garbės žodis. - Ji perbraukė ranka kak- 
tą. - Kartais pašalinės akys atsiranda ten, kur joms visai nederėtų bū- 
ti. O mano padėtis šiuo metu... gana delikati. 

- Aš vis vien jus palydėsiu, - neatlyžo vaikinas. Jo veidas surim- 
tėjo. - Dabar ne patys geriausi laikai, panele Delgado. Kol kas Me- 
džiso gyventojams netenka pajusti kitus kraštus apėmusios nelaimės 
masto, bet neužmirškite, kad blogis prasiskverbia visur. 

Ji prasižiojo - turbūt ketindama prieštarauti arba pasakyti jam, 
kad Pato Delgado duktė sugeba už save pakovoti, - bet prisiminė 
naujuosius mero pavaldinius, šaltas vyrų akis, varstančias ją kiekvie- 
ną sykį, kai Torinas nusisukdavo. Juos teko regėti ir šią naktį, keliau- 

jant į raganos lūšną. Siuzena išgirdo, kaip jie artėja, ir spėjo prisėsti 
(jokiu būdu ne pasislėpti) už nedidukės pušelės. Vyrai traukė atgal 
į miestą, ir dabar greičiausiai tūno “Klajūnų pastogėje". Galbūt pra- 
tupės ten iki paryčių, kol Stenlis Ruizas uždarys barą, tačiau guldyti 
galvos ji nedrįstų. Trijulė visada gali sugrįžti. 

- Matau, kad nepajėgsiu jūsų atkalbėti. Tebūnie kaip norite, - su 
apsimestiniu nuolankumu atsiduso mergina. - Bet lydėsite mane tik 
iki ponios Byč pašto dėžutės, kur prasideda miestas. 

Vėl patapšnojęs sau į gerklę jis atliko dar vieną absurdišką reve- 
ransą: ištiesė koją tarsi bijodamas suklupti, kulną įrėmė į kelio dulkes 
ir nusilenkė. 

- Dėkui, panele Delgado! 

Bent tiek gerai, kad nepavadino manęs ponia, toptelėjo min- 
tis. Pradžia nebloga. 


2 

Siuzena manė, kad jis tarškės kaip šarka, užmiršęs savo pažadą 
patylėti, nes taip elgdavosi visi vaikinai. Ji nepuoselėjo tuščių iliuzijų 
dėl savo išvaizdos, bet suprato esanti graži - ne veltui aplinkui nuolat 
staipydavosi berneliai, niekaip negalintys užsičiaupti arba droviai 
mindžikuojantys vietoje. O šiam svetimšaliui turėtų rūpėti klausimai, 
kurių atsakymus miestiečiai žinojo mintinai. Kiek jai metų, ar ji visa- 
da gyveno Hambryje, ar jos tėvai gyvi, ir dar šimtai panašių nuobo- 
dybių, turinčių padėti išsiaiškinti vieną pagrindinį dalyką: ar ji turi pa- 
stovų draugą? 

Tačiau Vilas Dibornas iš vidinių feodų neklausinėjo apie moks- 
lus, šeimą ar draugus (kaip Žinia, tai pats paprasčiausias būdas pažinti 
savo konkurentus). Vilas Dibornas tiesiog ėjo šalia, laikydamas Eik- 
liojo apynasrį, nukreipęs žvilgsnį į rytus, link Švariosios jūros, nuo ku- 
rios juodu skyrė toks nedidelis atstumas, kad druskos kvapas beveik 
užgožė naftos smarvę, nors vėjas dvelkė iš pietų pusės. 

Porelė žingsniavo pro Citgą, ir Siuzana džiaugėsi esanti ne viena, 
nepaisant to, kad jo tylėjimas truputį erzino. Naftos telkinys su pasto- 
lių griaučiais visuomet kėlė siaubą. Dauguma gręžimo bokštų seniai 
buvo nustoję darbuotis, tačiau nemokėdami jų pataisyti ir nejausdami 
jokio poreikio mokytis, vietiniai nekvaršino dėl to galvos. Iš dviejų 
šimtų bokštų veikė tiktai devyniolika, ir niekas nežinojo, kaip juos iš- 
jungti, todėl nafta be paliovos plūdo iš neišsenkamų telkinių. Žmonės 
panaudodavo lašelį gamtinių išteklių savo reikmėms, leisdami didžiu- 

mai jų daliai nutekėti į apmirusių bokštų saugyklas. Sulig kiekvienais 
metais vis labiau mažėdavo mašinų, vartojančių naftą. Pasaulis pasi- 
slinko, ir šioji vieta priminė Siuzenai mechanizmų kapines, kur keli la- 
vonai nenustygsta... 

Kaklą nutvilkė kažkas šaltas ir švelnus, privertęs ją sucypti. Vilas 
Dibornas žaibiškai atsisuko nuleisdamas rankas prie diržo. Atsipalai- 
davęs nusišypsojo. 

- Eiklusis reikalauja dėmesio. Atleiskite, panele Delgado. 

Ji dirstelėjo žirgą, kuris atsakė švelniu žvilgsniu ir pakinkavo gal- 
vą tarsi atsiprašydamas, kad ją išgąsdino. 

Kvailystės, mergaite, išgirdo ji energingą savo tėvo balsą. Žir- 
gas nori sužinoti, kodėl tu tokia išdidi. Man irgi tai rūpi. Pa- 
prastai tu elgiesi visai kitaip. 

- Pone Dibornai, aš persigalvojau. Norėčiau pajoti kelio atkarpą. 


3 

Jis atsuko nugarą merginai ir sukišęs rankas į kišenes žiūrėjo į 
Citgą. Tuo tarpu Siuzena paklojo pončą ant užriestos galinės balno 
dalies (juodo kaubojiško balno, nepažymėto nei feodo herbu, nei ran- 
čos ženklu), tada įkišo koją į balnakilpę. Pakėlė suknelę ir skubiai at- 
sigręžė, idant įsitikintų, ar jis vogčiomis nežvilgčioja. Tačiau Vilas Di- 
bornas tebespoksojo į surūdijusius gręžimo bokštus, regis, sužavėtas 
atsivėrusiu vaizdu. 

Ką įdomaus ten pamatei, gražuolėli, šiek tiek suirzusi pagal- 
vojo Siuzena - matyt slogiai nuotaikai įtakos turėjo vėlyvas metas bei 
nemalonus apsilankymas pas raganą. Tie šlykštūs gelžgaliai stovi 
čia ne mažiau kaip šešis amžius, ir man teko uostyti jų dvoką vi- 
są savo gyvenimą. 

- Ramiau, drauguži, - sumurmėjo ji viena ranka sugriebusi balno 
gugą, kita spausdama pavadžius. Eiklusis vėl sukarpė ausimis lyg sa- 
kydamas, kad jis stovės ramiai kiaurą naktį, jei mergina to pageidaus. 

Siuzenai užšokus arkliui ant nugaros, žvaigždžių šviesoje sužibo 
nuoga jos blauzda. Nuotaika akimoju pragiedrėjo - ji visada jausda- 
vosi pakiliai atsisėdusi ant balno... bet šį sykį merginą apėmė truputį 
ras gražuolis, gal todėl, kad jį mato pirmą kartą... 

Gal todėl, kad žirgas priklauso mandagiajam svetimšaliui, 
dingtelėjo mintis. 

Nesąmonės, žinoma... ir labai pavojingos nesąmonės. Tačiau tie- 
sos nepaneigsi. Jis tikrai žavus. 

Kai Siuzena išskleidė pončą ir užklojo juo savo kojas, Dibornas 
ėmė švilpauti, ir ji, užvaldyta nuostabos bei prietaringos baimės, iš 
karto atpažino “Vėjavaikės meilės" melodiją. Šią dainą traukė kop- 
dama į kalvą link Rėjos trobesio. 

Rasi tai ka, mergaite, sušnibždėjo tėvo balsas. 

Anaiptol, pagalvojo ji. Nejau turiu įžvelgti ka kiekviename 
vėjo gūsyje arba šešėlyje, kaip senos ponios, kurios vasaros 
vakarais renkasi Žaliojoje Širdyje? Tai sena daina. Visi ją ži- 
no. 

Būtų geriau, jei tu neklystum, sugrįžo Pato Delgado balsas. 
Nes ka užkluptų tave kaip audros vėjas, ir tavo planai subyrėtų 
it mano tėvo daržinė, kai ją užliejo uragano banga. 

Ne ka, tvirtai nusprendė Siuzena; tamsa, šešėliai ir niaurūs senų 
gręžinių pavidalai nesugundys jos tuo patikėti. Ne ka, o paprasčiau- 
sias atsitiktinis susitikimas su mielu jaunuoliu tuščiame kelyje. 

- Aš prisidengiau, - šaltu, neįprastu sau tonu pareiškė mergina. - 
Galite atsisukti, pone Dibornai. 

Jis pakreipė galvą, žvilgtelėjo į Siuzeną. Akimirką nieko nesakė, 
tačiau, sprendžiant iš akių, jam taip pat patiko mergina. Nors širdyje 
kirbėjo nerimas - tikriausiai todėl, kad Dibornas švilpavo gerai pažįs- 
tamą dainą, - ją pradžiugino žvilgsnis. 

- Gerai atrodote ant Eikliojo, - tarė jaunuolis. - Lyg būtumėte rai- 
telė iš prigimties. 

- Netrukus turėsiu savų žirgų, - atsakė ji. Na, štai, tuojau pasi- 
pils klausimai. 

Tačiau vaikinas linktelėjo tarsi būtų tai numanęs ir vėl nužings- 
niavo miesto kryptimi. Šiek tiek nusivylusi ir nesuprasdama kodėl, ji 
pliaukštelėjo liežuviu Eikliajam, suspaudė kojomis gyvulio šonus. Pa- 
judėjęs jis pasivijo šeimininką, kuris draugiškai paglostė žirgo snukį. 

- Kaip vadinasi toji vieta? - Dibornas pamojo ranka į gręžimo 
bokštus. 

- Naftos telkinys? Citgu. Neįsivaizduoju, iš kur atsirado toks var- 
das. 

- Ar gręžiniai tebeveikia? 

- Aha. Niekas nenutuokia, kaip juos sustabdyti. 

- Aišku, - ištarė jis vieną vienintelį žodį. Visgi išvydęs piktžolėmis 
apaugusį takelį jaunuolis atsitraukė nuo Eikliojo ir įdėmiai apžiūrėjo 
seną sargybos būdelę. Siuzena prisiminė, kad vaikystėje matė ant jos 
kabančią lentelę su perspėjimu: PAŠALINIAMS EITI DRAUDŽIA- 

MA, tačiau viena iš eilinių audrų jau seniai buvo nuplėšusi ženklą. 
Vilas Dibornas stabtelėjo prie sarginės ir palengva sugrįžo prie žirgo, 
sukeldamas ant tako dulkių kamuolėlius. 

Jiedu vėl patraukė link miesto, jaunas vaikinas su palčiakrašte 
skrybėle, ir jauna mergina, sėdinti raita ant žirgo, prisidengusi kojas 
ponču. Žvaigždės negailėjo jiems savo šviesos, liedamos šią visiems 
vyrams bei moterims nuo neatmenamų laikų. Pakėlusi galvą Siuzena 
pastebėjo žybsintį meteorą - oranžinį, dangaus skliautą suraižiusį 
blyksnį. Sakoma, kad, krentant žvaigždei, reikia sugalvoti norą, tačiau 
ji visiškai nenumanė, ko trokšta. 


4 

Siuzena tylėjo, kol iki miesto teliko mylia, paskui uždavė klausi- 
mą, kuris ilgą laiką sukosi ant liežuvio galo. Iš pradžių ketino paten- 
kinti jo smalsumą, ir tik tada teirautis. Be to, nenorėjo prabilti pirma. 
Galų gale neiškentusi tarė: 

- Iš kur jūs atvykote, pone Dibornai, ir kas atvedė jus į dievų už- 
mirštą Viduriniojo pasaulio kampelį... nieko prieš, kad klausiu? 

- Ne, žinoma, ne, - atsakė jis nusišypsodamas. - Su džiaugsmu 
pakalbėčiau, tik nežinojau nuo ko pradėti. Aš ne itin gerai moku šne- 
kėti. - Ką gi jūs mokate, Vilai Dibornai, pagalvojo mergina. Taip, 
labai įdomu, turint omenyje, kad jos ranka, palietusi už nugaros suvy- 
niotą antklodę, užčiuopė šios viduje kažką kietą. Kažką panašaus į 
revolverį. Gal tai ir ne ginklas, bet kodėl, jai suspigus, vaikinas ins- 
tinktyviai stvėrė sau už diržo? 

- Aš atkeliavau iš Vidinio pasaulio. Manau, kad jums nebuvo 
sunku tai atspėti, išgirdus mano tartį. 

- Aha. Kokiame feode palikote savo namus? 

- Naujajame Kanane. 

Siuzena akimirksniu pagyvėjo. Naujasis Kananas! Aljanso cen- 
tras! Nereikėtų daryti skubotų išvadų, bet... 

- Ne Gileade? - pajutusi, kad jos intonacija išdavė mergaitišką su- 
sijaudinimą, Siuzena mažumėle ant savęs pyktelėjo. 

- Ne, - nusijuokė Dibornas, - man nenusišypsojo laimė gimti to- 
kioje didingoje vietoje. Gyvenu Hemfilyje, maždaug už keturiasde- 
šimties ratų. Mano kaimelis turbūt mažesnis net už Hambrį. 

Ratai, pamanė ji, sužavėta archaiško žodžio skambesio. Jis pa- 
sakė "ratai". 

- Gal atskleisite paslaptį, ką veikiate Hambryje? 

- Kodėl gi ne? Atvykau čia su dviem draugais, ponu Ričardu 

Stokvortu iš Peniltono, Naujojo Kanano, ir ponu Arturu Hitu, linksmų 
jaunuoliu, beje, kilusiu iš paties Gileado. Aljansas įsakė mums padir- 
bėti apskaitininkais. 

- Ir ką jūs skaičiuosite? 

- Viską, kas artimiausiu metu galėtų praversti Aljansui. - Surim- 
tėjęs pratarė: - Gerasis žmogus kelia vis didesnių problemų. 

- Išties? Mes retai kada sulaukiame naujienų iš tolimosios šiau- 
rės ir vakarų. 

Jis linktelėjo. 

- Atoki feodo vieta - tai pagrindinė priežastis, dėl kurios čia pa- 
sirodėme. Medžisas visuomet buvo ištikimas Aljansui, ir jo gyvento- 
jai, jei prireiktų, nedelsiant pasidalintų savo ištekliais. Mums telieka 
juos suskaičiuoti. 

- Ką suskaičiuoti? Maisto atsargas? 

- Taip, - patvirtino jis. - Ir maisto atsargas. 

- Jūs šnekate taip, tarsi gerasis žmogus keltų rimtą grėsmę. Jis 
tėra paprasčiausias banditas, pridengiantis vagystes ir žmogžudystes 
kalbomis apie “demokratiją" ir “lygybę", ar ne? 

Dibornas gūžtelėjo pečiais lyg būtų nutaręs apsiriboti tokiu ko- 
mentaru, paskui nenoriai prabilo: 

- Anksčiau taip ir buvo. Bet laikai pasikeitė. Netikėtai banditas 
virto generolu, o dabar generolas ruošiasi tapti visų žmonių valdovu. 
- Po pauzės niūriai pridūrė: - Šiauriniai ir vakariniai feodai skendi 
liepsnose, panele. 

- Bet jie už tūkstančių mylių! - slegiantis pokalbis keistai jaudino. 
Jis atrodė egzotiškas, palyginti su tris dienas besitęsiančiais, iki gyvo 

- Taip. - Ne aha, o taip. Jai patiko klausytis neįprastos svetim- 
šališkos tarties. - Deja, vėjas pučia šia kryptimi. - Dibornas atsisuko 
ir nusišypsojo. Rūstūs veido bruožai taip sušvelnėjo, kad nūnai jis pa- 
nėšėjo į berniuką, kuriam jau seniai laikas į lovą. - Spėju, kad šią naktį 
mes nesusitiksime su Džonu Farsonu? 

Siuzena taip pat atsakė šypsniu. 

- Jei susitiktume, pone Dibornai, ar jūs mane apgintumėte? 

- Be jokių abejonių, - tabevypsodamas patvirtino jis. - Ir sutelk- 
čiau daugiau jėgų, jei leistumėte kreiptis į jus vardu, kurį jums davė 
tėvas. 

- Leidžiu. Kiek suprantu, savo pačios labui privalau vadinti jus 
Vilų? 

- Išmintingai ir gražiai pasakyta, - plačiai išsišiepė jaunuolis. - 
Aš... - eidamas nugara į priekį naujasis Siuzenos draugas užkliuvo 
už akmens ir vos nesuklupo. Tyliai sužvengęs Eiklusis žengė vieną 
žingsnį atgal. Mergina linksmai nusijuokė. Jai patiko Dibornas. Kas 
čia blogo? Jis paprasčiausias berniukas. Kai nusišypsodavo, aiškiai 
matydavosi, jog vyrukas liovėsi šokinėjęs nuo stogo į šieno kupetas 
vos prieš porą metų (kažkodėl Siuzenai nešovė į galvą mintis, kad ji 
pati neseniai išaugo iš to amžiaus, kai tokie žaidimai teikdavo malo- 
numą). 

- Paprastai aš būnu vikresnis, - pasiteisino jis. - Tikiuosi, tavęs 
neišgąsdinau. 

Anaiptol, Vilai. Berniukai klumpa prie mano kojų nuo tada, 
kai man pradėjo augti krūtys. 

- Nė kiek, - atsiliepė ji ir sugrįžo prie įdomesnės temos. - Vadi- 
nasi, Aljansas liepė tau ir tavo draugams įvertinti mūsų turtus? 

- Taip. Tiek dėmesio skyriau naftos telkiniui todėl, kad mums 
įsakyta suskaičiuoti veikiančius gręžimo bokštus... 

- Galiu tave išvaduoti nuo darbo, Vilai. Jų yra devyniolika. 

Vaikinas dėkingai linktelėjo galva. 

- Esu tau skolingas. Bet mums taip pat reikės išsiaiškinti - jei tik 
galėsime, - kiek naftos išpumpuojama. 

- Nejau Naujajame Kanane liko tiek daug naftą deginančių ma- 
šinų? Ir jūs turite alchemikų, mokančių pakeisti naftą į kurą? 

- Ne alchemikus, o rafinavimo įrangą, jei teisingai atsimenu pa- 
vadinimą. Berods, viena jų tebeveikia. Mes neturime daug mašinų, 
nors Didžiojoje Gileado menėje iki šiol šviečia kelios lempos su kai- 
tinimo siūlais. 

- Nepakartojama! - sušuko Siuzena. Lempas su kaitinimo siūlais 
ir elektrinį apšvietimą ji regėjo paveikslėliuose, bet nieko panašaus 
neteko matyti savo akimis. Paskutinės jų (šiuose kraštuose žinomos 
“kibirkščių" vardu) perdegė Hambryje prieš dvi kartas. 

- Minėjai, jog tavo tėvas iki pat mirties prižiūrėjo mero žirgus. 
Tai Patrikas Delgado? - pasiteiravo Dibornas. 

Priblokšta Siuzena sugrįžo į realybę. 

- Iš kur žinai? 

- Jo vardą girdėjau per instrukcijas. Mes privalome suskaičiuoti 
karves, avis, kiaules, jaučius... ir žirgus. Iš visų naminių gyvulių, jie 
svarbiausi. Šiuo klausimu mums rekomendavo kreiptis į Patriką Del- 

gado. Labai gaila, kad jis išėjo ten, kur laukymėje baigiasi kelias, Siu- 
zena. Priimk mano užuojautą. 

- Dėkui. 

- Įvyko nelaimingas atsitikimas? 

- Aha. - Ji vylėsi, kad šiuo trumpu žodeliu aiškiai išsakė savo no- 
rą: pakeiskime temą. 

- Ar galėčiau pakalbėti su tavimi atvirai? 

Kažkodėl Siuzenai pasidingojo, kad jo balso intonacijoje pirmą 
kartą nuskambėjo nenuoširdžios gaidelės. Galbūt viskuo kalta perne- 
lyg laki vaizduotė? Ji nedaug turėjo gyvenimiškos patirties (teta Kor- 
da primindavo tai kiekvieną mielą dieną), bet numanė, kad žmonės, 
kurie prašo leidimo pakalbėti atvirai, nė nemirktelėję galėtų dievago- 
tis, esą lietaus lašai krenta iš žemės į dangų, ant medžių auga pinigai, 
o kūdikiai gimsta kopūstuose. 

- Žinoma, Vilai Dibornai, - truputėlį šalčiau nei prieš kelias aki- 
mirkas atsakė ji. - Sakoma, kad atvirumas dar niekam nepakenkė. 

Padvejojęs jaunuolis vėl vyptelėjo. Toji šypsena pavojinga, nu- 
sprendė Siuzena, kaip lakusis smėlis. Lengva įsmukti, sunku išsikaps- 
tyti. 

- Šiais laikais susivienijimo idėjos nėra ypač populiarios Aljansui 
priklausančiuose feoduose. Tai viena iš priežasčių, kodėl nepajėgė- 
me susidoroti su Farsonu. Seniai praėjo tos dienos, kai jis plėšikauda- 
vo Garlano ir Desojos keliuose. Jei neatgaivinsime Aljanso, jis nu- 
žengs dar toliau. Gal net pasieks Medžisą. 

Ji nenutuokė, ką gerasis žmogus veiktų mažame miestelyje, kuris 
snaudė arčiausiai Švariosios jūros esančiame feode, tačiau savo min- 
ties garsiai neišsakė. 

- Kad ir kaip ten būtų, į Hambrį mus atsiuntė ne Aljansas, - tęsė 
Vilas. - Atvykome čia ne tam, kad skaičiuotume karves, naftos grę- 
žinius ar dirbamos žemės plotus. 

Jis trumpam nutilo ir pažvelgė į kelią tarsi bijodamas, kad po ko- 
jomis nepasitaikytų daugiau akmenėlių. Išsiblaškiusiu judesiu švelniai 
glostė Eikliojo snukį. Siuzenai pasirodė, kad jis sutrikęs ar net susigė- 
dęs. 

- Mus atsiuntė tėvai. 

- Jūsų... - staiga mergina viską suprato. Tie berniukai - papras- 
čiausi išdaigininkai, kuriuos ištrėmė iš namų atlikti specialiai prasikal- 
tusiems sukurtą užduotį ir susigrąžinti gerą vardą. Ką gi, pagalvojo 
ji, dabar aišku, iš kur toji pavojinga šypsena. Saugokis jo, Siu- 

zena. Vaikinas vienas iš tų, kurie degina tiltus ir pašto karietas, 
o paskui linksminasi lyg nieko nebūtų atsitikę. Elgiasi taip ne iš 
blogos valios. Viskuo kaltas vėjavaikiškumas. 

Ši mintis privertė merginą prisiminti dainą, kurią ji niūniavo, o Vi- 
las Dibornas švilpavo. 

- Taip, mūsų tėvai. 

Kadaise Siuzena Delgado irgi buvo prikrėtusi kvailysčių (vieną, 
dvi, gal net tuziną), todėl į Diborno žodžius ji reagavo ne tik atsargiai, 
bet ir su užuojauta bei susidomėjimu. Paprastai blogiukai sugeba 
linksmintis... žinoma, iki tam tikros ribos. Tereiktų išsiaiškinti, ką to- 
kio siaubingo iškrėtė Vilas su savo draugužiais. 

- Pridirbote eibių? - paklausė ji. 

- Pridirbome, - patvirtino žavusis svetimšalis. Nepaisant niūraus 
balso, akys šiek tiek pragiedrėjo. - Mus perspėjo. Rimtai perspėjo. 
Deja, blaivų protą aptemdė per didelis alkoholio kiekis... 

Viena ranka laikėte alaus bokalą, kita žnaibėte mergšes? 
Padori mergina negalėjo užduoti tokio klausimo, tačiau pagalvoti apie 
tai niekas nedraudė. 

Jo lūpų kampučiai nusviro. 

- Mes perlenkėme lazdą, ir linksmybės baigėsi. Elgėmės kaip tik- 
ri kvaišos. Vieną naktį, po vidurnakčio, surengėme lenktynes. Tuo 
metu nešvietė mėnulis. Visi buvome girti. Vieno žirgo kanopa įstrigo 
švilpiko urvelyje, ir jis susilaužė priekinę koją. Gyvulį teko nušauti. 

Siuzena krūptelėjo. Tai ne pats kraupiausias dalykas, kuris galėjo 
šauti jai į galvą, bet pakankamai bjaurus. Vaikinui prasižiojus, paaiš- 
kėjo daugiau nemalonių smulkmenų. 

- Grynaveislis žirgas priklausė mano draugo Ričardo tėvui, ne itin 
turtingam žmogui, teturėjusiam tris arklius. Kilo baisus skandalas, 
kurio nesinori net prisiminti. Trumpai tariant, visi ilgai barėsi ir siūlė 
bausmes, kol galiausiai liepė mums įvykdyti šią užduotį. Tai sumąstė 
Arturo tėvas. Manau, jį visada šiek tiek gąsdino sūnaus poelgiai. Su- 
prantama, bjaurų charakterį Arturas paveldėjo ne iš Džordžo Hito 
šeimos linijos. 

Siuzena šyptelėjo mintyse mąstydama apie tetą Kordeliją, kuri 
amžinai kartodavo: “Ji paveldėjo tai ne iš mūsų šeimos“, - turėdama 
galvoje save ir Patriką Delgado. Po teatrališkos pauzės visada pri- 
durdavo: “Ar žinojote, kad jos motinos teta išprotėjo? O taip! Paside- 
gė ir metėsi nuo Skardžio. Kometos metais". 

- Taigi, - tęsė Vilas, - ponas Hitas palydėjo mus į kelione savo 

tėvo posakiu: “Skaistykloje reikia apmąstyti padarytas nuodėmes". 
Štai taip. 

- Hambris nė kiek nepanašus į skaistyklą. 

Jis vėl juokingai linktelėjo. 

- Jei čia išties būtų skaistykla, dauguma vaikinų tyčia elgtųsi blo- 
gai, kad galėtų susitikti su žaviomis čionykštėmis mergaitėmis. 

- Nekoks komplimentas, - šaltu it ledas balsu atšovė ji. - Tau de- 
rėtų pasimokyti miklinti liežuvį. Galbūt... 

Mergina užsičiaupė persmelkta šiurpą keliančios minties: teks 
įkalbėti šitą Vilą Diborną veikti išvien, antraip jai gresia rimti nema- 
lonumai. 

- Siuzena? 

- Aš tiesiog mąsčiau. Ar tu jau atvykai, Vilai? Noriu pasakyti, 
oficialiai. 

- Ne. - Jaunuolis iš karto suprato, kur ji lenkia. Akivaizdu, kad 
nuovokos jam nestigo. - Mes pasirodėme feode tik šią popietę, ir tu 
esi pirmasis žmogus, su kuriuo teko bendrauti... nebent Ričardas su 
Arturu jau susipažino su kitais vietiniais. Aš negalėjau užmigti, todėl 
nusprendžiau pajodinėti po apylinkes, šį tą apsvarstyti. Mes apsisto- 
jome ant stataus šlaito, - jis parodė ranka į dešinę pusę, - kuris tęsiasi 
iki jūros. 

- Ant Skardžio. - Siuzena pagalvojo, kad Vilas su bendražygiais 
netgi galėjo įkurti stovyklavietę žemės sklype, kuris netolimoje atei- 
tyje atiteks jos šeimai. Tokia mintis pralinksmino, sujaudino... ir šiek 
tiek išgąsdino. 

- Rytoj keliausime į miestą ir išreikšime pagarbą merui Hartui 
Torinui. Prieš išvykdami iš Naujojo Kanano sužinojome, kad jis ne- 
pasižymi proto pertekliumi. 

- Iš kur tai ištraukei? - jos antakiai šoktelėjo aukštyn. 

- Papasakojo vienas liežuvautojas, mėgstantis stiprius gėrimus ir 
neatsispiriantis jaunų mergaičių grožiui. Ar jis sakė tiesą? 

- Netrukus pats išsiaiškinsi, - pažadėjo ji sunkiai slopindama šyp- 
seną. 

- Vėliau mus pristatys garbingajam Kimbai Raimeriui, Torino 
kancleriui. Kiek girdėjau, jis išmano savo darbą ir moka skaičiuoti pi- 
nigus. 

- Torinas pakvies jus pietų į savo dvarą. Gal ne rytoj, bet vėliau- 
siai po dviejų dienų. 

- Kviestiniai pietūs Hambryje, - šyptelėjo Vilas glostydamas Eik- 
liojo nosį. - O dievai, su kokiu nekantravimu laukiu to momento. 

- Verčiau prikąsk savo smailų liežuvį ir atidžiai paklausyk, jei 
nori būti mano draugu. Tai labai svarbu. 

Šypsena išblėso, ir jis vėl atrodė kaip vyras, kuriuo taps po dau- 
gelio metų. Atšiaurus veidas, rūstus žvilgsnis, griežtai sučiauptos lū- 
pos. Nors jo bruožai baugino, Siuzena vėl pajuto šilumą toje vietoje, 
kurią lietė raganos pirštai, ir suprato negalinti atplėšti akių nuo Vilo 
Diborno. Įdomu, kokios spalvos jo plaukai po ta idiotiška skrybėle? 

- Kalbėk, Siuzena. 

- Apsilankęs pas Toriną drauge su savo bičiuliais, greičiausiai pa- 
matysi ir mane. Prašau elgtis taip, tarsi tai būtų pirmasis mūsų susi- 
tikimas. Tu susipažinsi su panele Delgado, aš būsiu pristatyta ponui 
Dibornui. Ar supranti, ką bandau pasakyti? 

- Kiekvieną žodį. - Vilas nukreipė į ją mąslų žvilgsnį. - Nejau esi 
tarnaitė? Jei tavo tėvas prižiūrėjo feodo žirgų kaimenę, negali būti, 
kad tu... 

- Visiškai nesvarbu, ką aš veikiu. Tiesiog pažadėk, kad susitikę 
“Jūros pakrantėje", mudu matysimės pirmą kartą. 

- Pažadu. Bet... 

- Daugiau jokių klausimų. Netrukus mes išsiskirsime, bet prieš 
tai norėčiau tave perspėti atsidėkodama už tavo palydą ir suteiktą 
galimybę joti raitai ant šio nuostabaus žirgo. Jei pietausite su Torinu 
arba Raimeriu, prie stalo būsite ne vieninteliai, atvykę iš svečių šalių. 
Meras nusamdė tris svetimšalius, kad šie saugotų jo namus. 

- Kodėl ne šerifo padėjėjus? 

- Nežinau. Tie vyrai - Džonas, Reinoldsas ir Depeipas - paval- 
dūs tiktai Torinui... gal dar Raimeriui. Jie atrodo vėtyti ir mėtyti, nors 
Džono vaikystė skendi tokioje gilioje praeityje, kad jis greičiausiai 
nepamena, ką veikė būdamas jaunas. 

- Džonas - jų vadas? 

- Aha. Jis šlubuoja, augina ilgus, mergaitiškus plaukus ir šneka 
drebančiu balsu kaip senas niurzga, kuris kiauras dienas praleidžia 
blizgindamas dūmtraukį... bet, manau, jis pavojingiausias iš visos tri- 
julės. Guldau galvą, kad per savo gyvenimus jie prikrėtė tokių šuny- 
bių, apie kurias tau ir tavo draugams netgi neteko girdėti. 

Kodėl ji visa tai pasakoja? Siuzena pati nežinojo. Gal taip mėgina 
atsidėkoti? Vilas pažadėjo išsaugoti paslaptį apie jųdviejų susitikimą, 

o jis atrodo kaip žmogus, tvirtai besilaikantis duoto žodžio. O kad vai- 
kinas pykstasi su tėvu, neverta kreipti dėmesio. 

- Aš juos stebėsiu. Ačiū už patarimą. - Dabar jie lipo aukštyn 
nuožulniu šlaitu. Danguje nerimastingai mirgėjo Senoji Motina. - As- 
mens sargybiniai, - susimąstęs ištarė jaunuolis. - Asmens sargybiniai 
mieguistame Hambrio miestelyje. Užslinko keisti laikai, Siuzena. La- 
bai keisti. 

- Aha. - Ji ne kartą galvojo apie Džoną, Depeipą bei Reinoldsą ir 
pati neįstengė suvokti, ko jiems prisireikė Hambryje. Ar trijulę pa- 
kvietė Raimeris? Ko gero - Torinas nepriklauso tiems žmonėms, ku- 
riem būtų bent šovusi mintis apie asmens sargybinius. Jo manymu, su 
šiuo darbu kuo puikiausiai susidorodavo šerifas. Ir vis dėlto... kodėl? 

Vilas ir Siuzena užkopė ant kalvos. Apačioje vienas prie kito 
glaudėsi Hambrio nameliai. Degė vos kelios šviesos. Ryškiausios - 
“Klajūnų pastogėje". Kartu su šilto vėjelio gūsiais nuo užeigos atskli- 
do pianinu grojama “Hey Jude" melodija ir linksmi girtuoklių balsai, 
nedarniai traukiantys priedainį. Trys vyrai, dėl kurių ji perspėjo Vilą 
Diborną, greičiausiai tyli ir stypso prie baro, savo šaltomis akimis 
varstydami smuklės lankytojus. Ant kiekvieno jų dešiniosios rankos, 
tarp nykščio ir smiliaus puikuojasi ištatuiruotas karstas. Užuot pami- 
nėjusi tai Vilui - netrukus pats viską sužinos, - ji pamojo į pašlaitę, 
kur prie kelio šmėžavo tamsus pavidalas, kybantis ant grandinės. 

- Matai? 

- Taip. - Jis sunkiai, netgi komiškai atsiduso. - Ten siaubingoji 
ponios Byč pašto dėžutė, kurią taip baiminausi pamatyti? 

- Aha. Prie jos išsiskirsime. 

- Tavo žodis - man įsakymas. Nors gaila... - tą pačią akimirką 
vėjo šuorai pakeitė kryptį, tarsi paklusdami savo vasariškiems įpro- 
čiams, ir nušvilpė į rytus. Jūros druskos kvapą ir girtus balsus išstū- 
mė bjauresnis garsas, nuo kurio oda visuomet nueidavo pagaugais. 
Žemas, slogus ūkavimas panėšėjo į sirenos kaukimą, skelbiantį apie 
įvykdytą savižudybę. 

Vilas žengtelėjo atatupstas, išplėtęs akis. Ir vėl Siuzena pastebė- 
jo, kaip jo rankos instinktyviai nėrė žemyn prie diržo. 

- Kas tai, vardan dievų? 

- Tirpyklė, - tyliai atsiliepė ji. - Žaibo tarpeklyje. Nežinai, kas tai 
yra? 

- Žinau, bet niekada neteko jos girdėti. O, dievai, kaip jūs ištve- 
riate? Ji tokia... gyva! 

Ši mintis anksčiau nebuvo aplankiusi Siuzenos, bet dabar, geriau 
įsiklausiusi, ji pagalvojo, jog Vilas neklysta. Apėmė jausmas, tarytum 
dainą bandytų giedoti sunegalavusi nakties dalelė. 

Ją persmelkė drebulys. Eiklusis pajuto sustiprėjusį raitelės kojų 
spaudimą ir pakreipęs galvą tyliai sužvengė. 

- Tokiu metų laiku ne dažnai pavyksta ją išgirsti. Rudenį žmonės 
degina tirpyklę, kad ji užsičiauptų. 

- Nesuprantu. 

O kas suprato? Jie netgi nemokėjo išjungti Citgo gręžimo bokš- 
tų, tebepumpuojančių naftą, nors ne mažiau kaip pusė vietinių skun- 
dėsi dėl smarvės kvykdami it kiaulės skerdykloje. Šiomis dienomis tu- 
rėdavai jaustis laimingu, jei bent pasisekdavo rasti veikiančių mecha- 
nizmų. 

- Vasarą, jei yra laiko, arklininkai ir kaubojai nutempia krūvas 
šakalių į Žaibo tarpeklį. Tinka bet kokia mediena - tiek sausa, tiek 
drėgna. Visgi pirmenybė teikiama pastarajai, nes reikia kuo tirštesnių 
dūmų. Žaibo tarpeklis nedidelis, su stačiomis sienomis, panašus į ka- 
miną, gulintį ant šono. Gali įsivaizduoti? 

- Taip. 

- Paprastai laužas užkuriamas Pjūties rytą, kitą dieną po šventi- 
nės mugės. 

- Tiksliau, pirmąją žiemos dieną. 

- Aha, nors mūsų kraštuose žiema atslenka vėliau. Visgi tai nėra 
tradicija. Jei pernelyg įsiaudrina vėtros arba itin smarkiai sustiprėja 
garsas, šakaliai padegami anksčiau. Dėl nelemtos trelės prastai jau- 
čiasi galvijai - karvės duoda mažai pieno, - blogai miega žmonės. 

- Nesistebiu. - Vilas tebežvelgė į šiaurę, kai smarkesnis vėjo gū- 
sis nuplėšė nuo jo galvos skrybėlę. Ši nukrito ant nugaros, žaliaminės 
odos dirželiai įsirėžė į gerklę. Vaikino plaukai pasirodė besantys ga- 
na ilgi ir juodi kaip varno plunksnos. Staiga Siuzeną užvaldė noras 
perbraukti juos savo pirštais. Įdomu, jie šiurkštūs, švelnus ar šilki- 
niai? Kuo kvepia? Papilvę vėl perliejo šiluma. Jis atsisuko į Siuzeną 
tarsi skaitydamas jos slapčiausius troškimus, ir mergina paraudo. 
Laimei, patamsėjusius skruostus slėpė nakties skraistė. 

- Ar seniai ji pradėjo kankinti Hambrio gyventojus? 

- Prieš man atsirandant šiame pasaulyje, bet ne vėliau, kai gimė 
mano tėvas. Jis minėjo, kad, pasirodžius tirpyklei, visą feodą supurtė 
galingi virpesiai. Kai kas sako, kad būtent žemės drebėjimas ją pa- 
gimdė, kiti tvirtina, jog tai prietarai. Aš pati prisimenu ją nuo vaikys- 

tės. Tiktai dūmai gali pritildyti tirpyklę, kaip bičių ar širšių avilį, tačiau 
garsas visuomet sugrįžta. Tarpeklyje sumestos šakos neleidžia ten 
užklysti galvijams. Dievai žino kodėl, bet tos trelės kartais juos ma- 
sina. Jei karvė arba avis vis dėlto patenka į tarpeklį - dažniausiai to- 
kie atvejai pasitaiko, kai sudega laužas, o kaubojai dar nebūna spėję 
pririnkti naujų šakalių krūvos, - ji niekuomet neišlenda atgal. Matyt 
tirpyklė nesiskundžia apetito stoka. 

Siuzena pastūmė pončą į šalį, permetė dešiniąją koją per balną, 
net neprisiliesdama prie gugos, ir nuslydo nuo Eikliojo. Visa tai atliko 
vienu grakščiu judesiu. Beje, šitą triuką patartina daryti dėvint kelnes, 
o ne suknelę - sprendžiant iš suapvalėjusių Vilo akių, jis išvydo pa- 
kankamai daug... bet nieko tokio, ką ji plauna vonios kambaryje už- 
sidariusi duris. Kas čia baisaus? Galų gale Siuzena niekuomet nesi- 
gėdijo pademonstruoti esanti puiki raitelė, kai norėdavo padaryti kam 
nors įspūdį. 

- Žavu! - sušuko jis. 

- Tėvas išmokė, - atsakė mergina, pasirinkdama nekaltesnę pa- 
gyrų interpretaciją. Tačiau šypsena, nušvitusi veide, kai ji įteikė Vilui 
pavadžius, bylojo, kad Siuzenai priimtini visi komplimento aspektai. 

- Siuzena, ar tu kada regėjai tirpyklę savo akimis? 

- Kartą ar du. Iš viršaus. 

- Kaip ji atrodo? 

- Šlykščiai, - nedvejodama atsiliepė mergina ir būtų teigusi, jog 
tai pats bjauriausias dalykas, kokį matė per visą gyvenimą... bent jau 
iki šio vakaro, kai teko iš arti stebėti prašieptą Rėjos burną ir jausti 
savyje šaltus it lavono pirštus. - Truputį panaši į smilkstančias dur- 
pes ir į žalią gleivėtą pelkės paviršių. Nuo jos kyla migla, primenanti 
ilgas kaulėtas rankas su plonais pirštais. 

- Ar ji auga? 

- Aha. Žmonės sako, kad visos tirpyklės auga. Bet labai pamažu. 
Per mūsų gyvenimus ji nepajėgs išlįsti iš Žaibo tarpeklio. 

Pakėlusi galvą Siuzena išvydo, kad, jiems bekalbant, žvaigždynai 
įveikė nemažą dangaus skliauto atkarpą. Ji suprato, jog būtų galėjusi 
šnekučiuotis su Vilu kiaurą naktį - apie tirpykles, Citgą, erzinančią 
savo tetulė, apie bet ką, - ir ši mintis pažadino slogius jausmus. O 
dievai, kodėl tai turėjo įvykti būtent dabar? Kodėl ji susidomėjo sve- 
timšaliu vaikinu, kai ištisus trejus metus nerodė jokio noro bendrauti 
su vietiniais Hambrio berneliais? Kodėl gyvenimas toks nesąžinin- 
gas? 

Sugrįžęs tėvo balsas pakartojo perspėjimą: ka užklups tave kaip 
audros vėjas, ir tavo planai subyrės it mano tėvo daržinė, kai ją 
užliejo uragano banga. 

Ne, ne ir dar kartą ne. Ji tvirtai apsisprendė. Tai ne daržinė, o jos 
gyvenimas. 

Siuzena ištiesė ranką ir palietė aprūdijusią ponios Byč pašto dė- 
žutę tarsi bijodama prarasti pusiausvyrą. Galbūt jos viltys ir svajonės 
nedaug ką reiškia, tačiau tėvas mokė visada laikytis duoto žodžio, ir 
ji nenorėjo užmiršti patarimų vien todėl, kad apimta vidinės sumaiš- 
ties netyčia susidūrė su išvaizdžiu vaikinu. 

- Privalome atsisveikinti. Tu gali grįžti pas draugus arba traukti 
savo keliu, - rūstokai pratarė Siuzena. Jausdama, kad šneka kaip su- 
augusi moteris, ji šiek tiek nusiminė. - Tik neužmiršk savo pažado, 
Vilai. Jei susitiksime “Jūros pakrantėje“, mero namuose - jei vis dar 
nori būti mano draugu, - apsimesk, jog matai mane pirmą kartą. 

Jaunuolis linktelėjo, ir Siuzena pastebėjo, kad jos rimtumas, gal ir 
liūdesys, atsispindi jo veide. 

- Kiek save pamenu, niekuomet nesu kvietęs merginos pajodinė- 
ti žirgais, nė pas vieną nesilankiau svečiuose. Pakviesčiau tave, Siu- 
zena, Patriko dukra, netgi atneščiau gėlių su viltimi, kad šios suminkš- 
tins tavo širdį, bet manau, jog nieko doro nepeščiau. 

Ji pakratė galvą. 

- Ne-e, nepeštum. 

- Tu susižadėjusi? Žinau, kad elgiuosi nemandagiai užduodamas 
tokį klausimą, bet aš nenorėjau tavęs įžeisti. 

- Suprantu. Tikiuosi, nesupyksi, jei neatsakysiu. Kaip minėjau, 
dabar mano padėtis gana delikati. Be to, jau vėlu. Čia ir išsiskirsime, 
Vilai... Luktelėk... vieną minutėlę... 

Panaršiusi prikyštės kišenėje ji ištraukė pusę paplotėlio, suvynio- 
to į žalią lapą. Kitą jo dalį suvalgė kildama į Kioso kalvą... regis, ki- 
tame gyvenime. Siuzena ištiesė maisto likučius Eikliajam, kuris 
apuostė delną, pakutendamas šį savo šilkine nosimi, ir sušlamštė pa- 
plotėlį. 

- Geras žirgas, šaunus žirgas, - nusišypsojo Siuzena ir atsigręžė 
į Vilą Diborną, mindžikuojantį dulkėtame kelyje, visa savo išvaizda 
spinduliuojantį neviltį. Griežtas jo veidas vėl atjaunėjo. 

- Gerai, kad mes susipažinome, tiesa? - paklausė jis. 

Siuzena žengė į priekį ir nespėjusi pagalvoti, ką daro, apkabino 
vaikino pečius, pasistiebė, pakštelėjo tiesiai į lūpas. Bučinys išėjo 
trumpas, tačiau ne broliškas. 

- Tiesiog nuostabu, Vilai. - Kai jaunuolis pasviro į priekį tarsi gė- 
lė, linkstanti į saulę, trokšdamas pratęsti malonią akimirką, Siuzena 
švelniai, bet griežtai jį atstūmė. 

- Ne-e. Garbingam vyrui turėtų užtekti ir tokios padėkos. Telydi 
tave kelyje ramybė, Vilai. 

Vyrukas suspaudė rankoje vadžias, spoksojo į jas kurį laiką lyg 
sapnuodamas, paskui vėl atsigręžė į merginą. Aiškiai matėsi, kad po 
bučinio jam sunkiai sekasi sutramdyti įaudrintą emocijų verpetą. Tuo 
tarpu Siuzena džiaugėsi išdrįsusi palytėti jį savo lūpomis. 

- Ir tau linkiu to paties, - užšokęs ant žirgo tarė Vilas. - Nekan- 
traudamas lauksiu, kada susitiksime pirmą kartą. 

Jo šypsenoje Siuzena įskaitė ilgesį ir geismą. Apsukęs Eiklųjį jis 
nujojo ta kryptimi, iš kur atėjo. Gal užsimanė vėl pažiūrėti į naftos 
telkinį? Siuzena liko stovėti prie ponios Byč pašto dėžutės vildamasi, 
kad jaunuolis atsigręš ir pamojuos, trokšdama dar kartą pamatyti jo 
veidą. Tačiau Vilo galva nė nekryptelėjo. Nusiminusi mergina jau 
ketino traukti šlaitu žemyn į miestą, kai jis pagaliau atsisuko. Pakel- 
ta ranka suvirpėjo tamsoje kaip naktinis drugelis. 

Atsakydama Siuzena taip pat pamojavo ir ėmė leistis nuokalnėn. 
Jos širdyje vienu metu dilgsėjo pasitenkinimas ir liūdesys. Bet svar- 
biausia, kad mergina daugiau nesijautė išsivoliojusi purve. Pabučia- 
vus žavaus svetimšalio lūpas, akimoju išgaravo prisiminimai apie 
šlykščiūs Rėjos pirštus. Tarsi kas būtų nusprendęs išvaduoti ją nuo 
slogios nuotaikos ir mostelėjęs stebuklinga lazdele. 

Eidama namo ji šypsojosi ir kur kas dažniau nei įprastai - jei su- 
temus reikdavo išeiti laukan - žvalgėsi į žvaigždes. 


IV skyrius 
MĖNULIS SENIAI NUSILEIDO 


1 

Dvi valandas jis blaškėsi ant šlaito, kurį Siuzena vadino Skar- 
džiu. Paleido Eiklųjį risčia, nors iš tiesų geidė joti šuoliais ant didžiojo 
žirgo po žvaigždėtu dangumi, idant atvėsintų savo įkaitusią širdį. 

Iš karto atvėsčiau, jei sutelkčiau dėmesį į savo reikalus, pa- 
galvojo vaikinas. Nereikėtų net stengtis. Tiktai kvailiai mano, kad 
viskas klostysis taip, kaip jie nori. Senas posakis pažadino prisi- 
minimus apie randuotą, kreivakojį vyrą, visų laikų geriausią mokyto- 
ją, ir jis nusišypsojo. 

Galiausiai jaunuolis pasuko nuo kelio ir nusileidęs iki pašlaitėje 
tekančio upeliuko maždaug mylią keliavo prieš srovę (aplenkdamas 
porą kaimenių arklių, nužvelgusių Eiklųjį mieguistomis nustebusiomis 
akimis), kol pasiekė gluosnių giraitę. Iš ten atsklido švelnus žvengi- 
mas. Eiklusis atsakė tuo pačiu, trepsėdamas kanopa ir kinkuodamas 
galva. 

Raitelis nunėrė savąją, kad neužkabintų ja medžių šakų, ir staiga 
išvydo nežmogišką baltą veidą, kurio bemaž visą viršutinę pusę už- 
ėmė juodos akiduobės. 

Jis žaibiškai nuleido ranką prie diržo - šią naktį jau trečią kartą 
ieškojo ten revolverio ir trečią kartą nieko nerado. Tačiau ginklo ne- 
prisireikė: tai tiesiog idiotiška kovo kaukolė, kadaruojanti ant plono 
siūlo. 

Ją pokštaudamas pakabino jaunuolis, šiuo metu besivadinantis 
Arturu Hitu (paprastai kaukolė arba, linksmuolio vyruko žodžiais ta- 
riant, “žvalgas, šlykštus kaip sena kriošena, bet neprašantis valgyti", 
kėpsodavo ant jo balno). Iki gyvo kaulo įgriso tie juokeliai! Raitelis 
pastūmė ją į šoną, taip stipriai, kad siūlas nutrūko, o kaukolė nulėkė 
į tamsą. 

- Fui, Rolandai, - papriekaištavo balsas, slypintis šešėliuose, vos 
vos užgniaužiantis juoką... kaip visada. Jis draugavo su Ketbertu nuo 
ankstyvos vaikystės - pirmieji prasikalę jųdviejų dantys pažymėjo 
daugybę tų pačių žaislų, - tačiau Rolandas retsykiais jo nesuprasda- 
vo. Ne tik dėl juoko. Kitados, labai seniai, kai dėl išdavystės buvo pa- 
kartas Haksas, rūmų virėjas, Ketbertą kankino siaubas ir sąžinės 
graužatis. Jis tvirtino nepajėgsiąs į tai Žiūrėti, tačiau egzekuciją ste- 
bėjo iki galo. Todėl, kad kvaili juokeliai ir paviršutiniškos emocijos 
neatspindėjo tikrosios Ketberto Olgudo esmės. 

Rolandui pasiekus giraitės proskyną, nuo medžio atsiskyrė tam- 
sus pavidalas, kuris netrukus įgavo liekno aukšto jaunuolio kontūrus. 
Basakojis, vienus džinsus tedėvintis Ketbertas laikė rankoje senoviš- 
ką milžinišką revolverį, dėl savo būgno gabaritų neretai vadinamą 
“alaus statinė“. 

- Fui, - pakartojo jis mėgaudamasis archaiškų žodžiu, nepamirštų 
tik tokiame pasaulio užkampyje, kaip Medžisas. - Argi gražu daužyti 
vargšo sargybinio fizionomiją, ir dar taip smarkiai, kad jo galva nu- 
švilpė kone iki artimiausio kalno? 

- Turėdamas ginklą būčiau išsprogdinęs jį į skutelius ir pažadinęs 
visą apylinkę. 

- Žinojau, kad pistoletus paliksi stovyklavietėje, - švelniai atsilie- 
pė Ketbertas. - Esi siaubingai neišauklėtas, Rolandai, Stiveno sūnau, 
tačiau ne kvailys, nors dar neperžengei senovinio penkiolikos metų 
amžiaus ribos. 

- Maniau, mes susitarėme kreiptis vieni į kitus naujais vardais. 
Netgi tarpusavyje. 

Ketbertas ištiesė koją, nuogą kulną įspaudė į velėną ir nusilenkė, 
plačiai išskėtęs rankas, pareigingai perkeipęs riešus - imituodamas 
žmogų, iš visų jėgų siekiantį dvariškio karjeros. Jis taip pat priminė 
pelkėje stypsantį garnį, ir Rolandas nejučia prunkštelėjo. Tada kai- 
riuoju delnu palietė savo kaktą norėdamas patikrinti, ar jam nepakilo 
temperatūra. Galvoje tvyrojo nepakeliama kaitra, dievai žino kodėl, 
tačiau odos lopinėlis virš akių buvo pakankamai vėsus. 

- Meldžiu atleisti, šauly, - tarė Ketbertas nuolankiai nuleidęs ran- 
kas ir akis. 

Rolando šypsena išblėso. 

- Jei esu tau brangus, daugiau taip manęs nevadink. Ne čia, nei 
kitur. 

Ketbertas išsitiesė ir skubiai žengė prie Rolando, sėdinčio ant 
žirgo. Veido išraiška bylojo, kad jis jaučiasi nuoširdžiai susigėdęs. 

- Rolandai... Vilai... atleisk. 

- Nieko tokio, - patapšnojo jam per petį Rolandas. - Tik nuo šiol 
pasistenk to neužmiršti. Medžisas gal ir pasaulio pakrašty... tačiau 
mūsų pasaulio. Kur yra Alenas? 

- Kalbi apie Diką? O kaip tu manai? - Ketbertas pamojo į kitą 
laukymės pusę, kur knarkė arba švokšdamas duso tamsus pavidalas. 
- Tas vyrukas miegotų ir per žemės drebėjimą. 

- Bet tu išgirdai, kaip grįžau, ir pabudai. 

- Žinoma. - Ketbertas taip įdėmiai nužvelgė savo draugą, kad 
Rolandas truputį pasijuto nejaukiai. - Tau kažkas atsitiko? Atrodai ki- 
toks. 

- Tikrai? 

- Taip. Susijaudinęs. Išsikvėpęs. 

Dabar pats laikas papasakoti Ketbertui apie Siuzeną. Kitos to- 
kios progos nepasitaikys. Nė nesusimąstydamas Rolandas nutarė 
apie tai neprasižioti (daugumą savo sprendimų, o ypač geriausius, jis 
priimdavo spontaniškai). Jei susitiks su ja mero namuose, tegul Ket- 
bertas su Alenu galvoja, kad jis mato merginą pirmą kartą. Taip vi- 
siems bus geriau. . 

- Aš puikiai pasivaikščiojau. Mačiau daug įdomių dalykų. - Nu- 
šokęs nuo žirgo jis atsegė balno pavaržą. 

- Išties? Tuomet atverk širdį geriausiam savo draugui. 

- Palaukime iki ryto, kai pabus tas miegalius meškinas. Tada 
man nereikės aušinti liežuvio antrą kartą. Juolab kad dabar esu pa- 
vargęs. Vieną smulkmeną galėčiau paminėti: vietiniai gyventojai turi 
per daug žirgų, nepaisant to, kad feode klesti arklininkystė. Gerokai 
per daug. 

Nespėjus Ketbertui užduoti daugiau klausimų, Rolandas nuėmė 
nuo Eikliojo balną ir padėjo jį šalia trijų nedidelių karklinių narvų, su- 
rištų žaliaminės odos diržais. Šiuose snaudė trys pašto balandžiai, ant 
kiekvieno jų kaklo bolavo po žiedelį. Vienas paukštis žvilgtelėjo į Ro- 
landą ir vėl paslėpė galvą po sparnu. 

- Ar jie gerai jaučiasi? - paklausė Rolandas. 

- Nuostabiai. Su pasimėgavimu lesa ir triedžia į savo šiaudus. 
Trumpai tariant, atostogauja. Ką tu norėjai pasakyti... 

- Rytoj. 

Išgirdęs griežtą atsakymą, Ketbertas linktelėjo ir patraukė ieškoti 
savo žvalgo-kaukolės. 

Po dvidešimties minučių, kai išvaduotas nuo naštos ir sausu še- 
pečiu ištrintas Eiklusis ėmė skabyti žolę drauge su Elniaodžiu ir Lip- 
niumi (pokštininkas draugas netgi nesugebėjo pavadinti savo žirgo 
normaliu vardu), Rolandas atsigulė ant savo apkloto ir įbedė akis į 
žvaigždes. Ketbertas užmigo lygiai taip pat lengvai, kaip ir pakirdo, 
išgirdęs klapsint Eikliojo kanopas, tuo tarpu, Rolandas jautėsi žvalus 
kaip niekad. 

Jis sugrįžo mintimis į praeitį, kai prieš mėnesį sėdėjo ant kekšės 
lovos ir rengėsi, stebimas tėvo. Galvoje iki šiol aidėjo Stiveno Diskei- 
no ištarti žodžiai - jau dvejus metus viską žinojau. Turbūt nepa- 
vyks jų užmiršti visą likusį gyvenimą. 

Be abejo, tuo metu tėvas papasakojo jam kai ką daugiau. Apie 
Marteną. Apie motiną, kuri greičiausiai nusidėjo prieš savo valią. 
Apie plėšikus, besitituluojančius patriotais. Apie Džoną Farsoną, ku- 
ris paspruko iš Kresijos - išgaravo kaip dūmas vėjo gūsiuose. Prieš 
išvykdamas jis su savo vyrais iki pamatų sudegino Indrį, feodo sos- 
tinę. Žuvo šimtai žmonių, todėl aišku, kodėl po skerdynių tenykščiai 
atsiskyrė nuo Aljanso ir perėjo į gerojo žmogaus pusę. Tą ankstyvos 
vasaros dieną ant miesto vartų pakibo feodo valdytojo, Indrio mero ir 
vietinio šerifo galvos. Pasak Stiveno Diskeino, “tai neatremiami ar- 
gumentai". 

Šiame “Pilių"" žaidimo etape abi armijos išlindo iš priedangos, 
kad stotų į paskutinę kovą. Kaip ir daugumos revoliucijų atvejais, 
tvirtino Rolando tėvas, žaidimas galėjo baigtis, Viduriniojo pasaulio 
feodams nespėjus suvokti, kad Džonas Farsonas kelia rimtą grėsmę. 
Kita vertus, jei pergalę būtų pasiekę aistringi tariamos demokratijos 
idėjų puoselėtojai, permainos “klasinės vergovės ir senovinių pasakė- 
lių" santvarkoje būtų neišvengiamos. 

Didelei Rolando nuostabai, jo tėvui ir kitų šaulių ka-tetui nerū- 
pėjo Farsonas, kuris, anot jų, tebuvo paprasčiausia smulkmė. Kaip, 
beje, ir pats Aljansas. 

Man vis tiek reikės išsiųsti tave iš Gileado, griežtai pareiškė 
Stivenas Diskeinas sėdėdamas ant lovos, niūriai žvelgdamas į savo 
vienturtį sūnų. Viduriniajame Pasaulyje beveik neliko saugių vie- 
tų, tačiau Medžiso feodas prie Švariosios jūros - pakankamai 
ramus kraštas, turint galvoje dabartinius laikus... štai ten ir ke- 
liausi kartu su dviem savo draugais. Manau, kad vienas jų bus 
Alenas. Tik meldžiu, nekviesk to linksmuolio. Verčiau pasiimk 
su savimi skalijantį šunį. 

Rolandas karštai protestavo, nors kitu metu jį būtų pradžiuginusi 
galimybė pamatyti platųjį pasaulį. Artėjant žūtbūtiniams mūšiams su 
geruoju žmogumi, sūnus troško žengti į kautynes koja kojon su tėvu. 
Galų gale jis tapo šauliu, gal ir nevisaverčiu, bet... 

Stivenas Diskeinas pakratė galvą, lėtai ir išraiškingai. Ne, Rolan- 
dai. Tu nesupranti. Tikiuosi, kad, laikui bėgant, suprasi. 

Vėliau jiedu užkopė ant gynybinės sienos, juosiančios paskutinį 
klestintį Viduriniojo pasaulio miestą - žaliąjį, ryto saulės spindulių nu- 
tviekstą Gileadą, kur vėjyje plaikstėsi vėliavos, kur Senojo Kvartalo 
gatvėmis zujo prekeiviai, kur grįstkeliais, vedančiais į rūmus, risnojo 
arkliai. Tėvas daug ką jam papasakojo (bet ne viską), ir sūnus daug 
ką suprato (vėlgi, ne viską - pats Stivenas Diskeinas nebūtų galėjęs 
tvirtinti viską suvokiąs). Nė vienas jų neužsiminė apie Tamsųjį Bokš- 
tą, bet šis įsiskverbė į Rolando mintis kaip audros debesis, pakibęs 
ties horizontu. 

Ar gali taip būti, kad jų likimą nulėmė Bokštas? Ne išsišokėlis 
plėšikas, svajojantis užkariauti Vidurinįjį pasaulį, ne burtininkas, apke- 
rėjęs motiną, ne stiklinis rutulys, kurį Stivenas su bendražygiais tikė- 
josi surasti Kresijoje... o Tamsusis Bokštas? 

Jis nepaklausė. 

Jis nedrįso paklausti. 


Nūnai Rolandas apsivertė ant kito šono ir užsimerkęs išvydo 
merginos veidą, pajuto jos lūpų prisilietimą, užuodė odos kvapą. Vir- 
šutinę kūno dalį, nuo pakaušio iki nugarkaulio, išmušė karštis; žemu- 
tinę, nuo nugarkaulio iki kojų pirštų galiukų, persmelkė šaltis. Prisimi- 
nus, kaip prieš akis švystelėjo nuogos Siuzenos blauzdos, jai nuslydus 
nuo Eikliojo (o taip pat apatinės kelnaitės, akimirkai sušmėžavusios 
po pakelta suknele), kaistančios ir žvarbstančios kūno pusės apsikei- 
tė vietomis. 

Prostitutė atėmė jo nekaltybę, bet nepabučiavo. Netgi nusuko į 
šalį veidą, Rolandui pabandžius paliesti jos lūpas savosiomis. Leido 
su savimi daryti, ką tik jis užsigeidė, bet ne bučiuoti. Tuo metu Ro- 
landas negalėjo nuslėpti nusivylimo, užtat dabar džiaugėsi, kad įvykiai 
klostėsi būtent taip, ir ne kitaip. 

Jis sutelkė savo nerimastingas, bet aiškias jaunatviškas mintis į 
Siuzenos kasą, siekiančią juosmenį, švelnias duobutes, atsirandančias 
lūpų kampučiuose, kai ji nusišypsodavo, linksmą balsą, senamadišką 
provincinę tartį. Prisiminė rankas, suspaudusias jo pečius, kai mergi- 
na pasistiebė jį pabučiuoti. Rolandas žinojo, jog atiduotų viską pasau- 
lyje, jei galėtų vėl pajusti jos rankas, tokias tvirtas ir lengvas it 
plunksnas. Ir, žinoma, lūpas, kurios veikiausiai nebuvo tobulai išmo- 
kusios bučiavimo meno, tačiau turėjo truputį daugiau patirties šioje 
srityje, negu jis pats. 

Atsargiau, Rolandai. Nesileisk užvaldomas jausmų. Jei pa- 
meni, ji sakė nesanti laisva. Ne ištekėjusi, bet suvaržyta kažko- 
kiais žodiniais saitais. 

Rolandas nė iš tolo nepriminė tos žiaurios būtybės, kuria taps po 
daugelio metų, tačiau jo viduje jau buvo prasikalę gailesčio stokos 
ūgliai... mažučiai ir trapūs, laikui bėgant užaugsiantys į medžius su 
galingomis šaknimis... ir karčiais vaisiais. Dabar vienas iš ūglių 
energingai sukirbėjo, pervėręs širdį nelyginant peilio dūris. 

Pažadus galima sulaužyti, o sutartis - nutraukti. Nieko nėra 
neįmanomo, o svarbiausia... kad aš jos noriu. 

Rolandas nė trupučio neabejojo: jis nori Siuzenos. Ne taip, kaip 
kekšės, kuri drybsojo nuoga ant lovos praskėtusi kojas ir žvelgė į ne- 
kaltą jaunuolį pro nuleistus vokus, o kaip išbadėjęs žmogus, geidžian- 
tis kruopelės maisto, kaip ištroškęs - vandens. Lygiai taip pat Rolan- 
dui magėjo pririšti Marteną prie žirgo ir tempti burtininką dulkėtomis 
Gileado gatvėmis, baudžiant už tai, ką šis padarė jo motinai. 

Jis norėjo merginos. Jis norėjo Siuzenos. 

Apsivertęs ant kito šono Rolandas sumerkė akis ir užmigo. Ne- 
ramų snaudulį praskaidrino poetiški, tiktai paaugliams būdingi sapnai, 
kuriuose keistai susipina seksualinis potraukis ir romantiška meilė. 
Tose jausmingose vizijose Siuzena Delgado ne vieną ir ne du kartus 
apkabindavo Rolando pečius, bučiuodavo lūpas, prašydavo susitikti 
su ja pirmą kartą, pabūti su ja pirmą kartą, pažinti ją pirmą kartą... 
gerai pažinti. 


2 

Už penkių mylių nuo tos vietos, kur sapnuose skendėjo Rolandas, 
savo lovoje gulinti Siuzena žvelgė pro langą ir stebėjo, kaip, artėjant 
aušrai, blykšta Senoji Žvaigždė. Ji net negalėjo pagalvoti apie miegą. 
Tarp kojų dilgsėjo kauburėlis, kurį anksčiau buvo palietę senės pirš- 
tai. Tvilkčiojimas blaškė dėmesį, tačiau vietoj neigiamų emocijų žadi- 
no malonius prisiminimus apie vaikiną, atsitiktinai sutiktą kelyje. Apie 
impulsyvų bučinį žvaigždžių šviesoje. Kiekvieną sykį, kai ji pakrutin- 
davo kojas, jautrųjį kauburėlį nutvilkydavo saldus maudulys. 

Siuzenai grįžus namo, teta Korda (įprastą naktį ji jau seniai trū- 
nytų lovoje) tebesėdėjo supamajame krėsle prie židinio, šalto, be 
menkiausių pelenų pėdsakų - kaip žinia, vasarą nereikia šildyti būsto, 
- ant kelių pasidėjusi baltus lyg bangos puta nėrinius, siuvinėdama 
juos fantastišku greičiu. Ji net nepakėlė galvos, kai pro atsidariusias 
duris įžengė dukterėčia. 

- Tikėjausi, kad pasirodysi prieš valandą, - tarė teta Korda. Pas- 
kui abejingu balsu pridūrė: - Aš nerimavau. 

- Tikrai? - sumurmėjo Siuzena ir nutilusi pagalvojo, kad bet kurią 
kitą naktį ji pradėtų mikčioti ir teisintis - kalbant su teta Korda, tie 
pasiteisinimai skambėdavo kaip grynas melas, - tačiau ši vakaras ne- 
buvo eilinis. Nieko panašaus gyvenime jai dar neteko patirti. Maža 
to, mergina jautė negalinti atsikratyti minčių apie Vilą Diborną. 

Teta Korda nukreipė į dukterėčią dygias smalsias akis, įspaustas 
arti viena kitos iš abiejų smailios nosies pusių. Paaiškėjo, kad ne vis- 
kas pasikeitė nuo to laiko, kai Siuzena išsiruošė į Kioso kalvą. Kaip 
ir anksčiau, tetos žvilgsnis čaižė visą jos kūną lyg šiaudinė šluotelė su 
aštriais galiukais. 

- Kur taip užtrukai? - paklausė teta Korda. - Kilo problemų? 

- Jokių problemų, - atsiliepė Siuzena ir staiga prisiminė, kaip lūš- 
nos prieangyje ragana glostė jos kasą savo gembėtais pirštais. Tada 
ji paklausė Rėjos, ar jau gali eiti. 

Dar viena smulkmenėlė, sukrenkštė senė... ar pasakė kažką 
panašaus. Kokia gi toji smulkmena? Kažkodėl atmintis nepanoro 
pateikti atsakymo. Koks skirtumas? Su Rėja pasimatys tik tuomet, 
kai pilve ims augti Torino vaikas... Su meru permiegos tik po Pjūties, 
vadinasi, antrajai kelionei į Kioso kalvą prisieis ruoštis ne anksčiau, 
kaip žiemos pabaigoje. Po visos amžinybės! Gal net ilgiau, jei vaisius 
užsimegs ne iš karto... 

- Tiesiog ėjau namo neskubėdama. 

- Tuomet kodėl taip atrodai? - tetos Kordos antakiai pakilo aukš- 
tyn link vertikalios raukšlės, įsirėžusios į jos kaktą. 

- Kaip? - paklausė Siuzena, nusirišdama prikyštę ir pakabindama 
ją ant kablio iš vidinės virtuvės durų pusės. 

- Išraudusi. Suputojusi, kaip šviežias karvės pienas. 

Ji vos susilaikė neprajukusi. Nors teta Korda išmanė apie vyrus 
neką daugiau nei Siuzena - apie žvaigždes ir planetas, šį kartą ji pa- 
taikė kaip pirštu į akį. Būtent taip mergina jautėsi. Įsiaudrinusi. 

- Turbūt viskuo kaltas gaivus nakties oras. Aš mačiau meteorą ir 
girdėjau tirpyklę. Šį vakarą garsas ypač stiprus. 

- Išties? - nerūpestingai tarstelėjo teta ir sugrįžo prie įdomesnės 
temos. - Ar skaudėjo? 

- Truputį. 

- Verkei? 

Siuzena pakratė galvą. 

- Gerai. Teisingai elgeisi. Žmonės sako, kad ji dievina ašaras. 
Taigi, Siu, ar ji tau ką nors davė? Ar toji sena ragana tau ką nors da- 
vė? 

- Aha. - Mergina ištraukė iš kišenės popierėlį su pakeverzotu 


žodžiu: 
SKIBISTI 


Tetulė godžiai stvėrė lapelį. Pastarąjį mėnesį Kordelija visais 
įmanomais būdais meilinosi dukterėčiai, bet dabar, gavusi tai, ko no- 
rėjo (o Siuzenai pernelyg daug prisižadėjus, kad būtų galima nutraukti 
sutartį), ji vėl virto irzlia, pasipūtusia, įtaria moterimi, kuriai flegma- 
tiškas geraširdis brolis bent kartą į savaitę sukeldavo įniršio priepuolį. 
Keista, tačiau šis pokytis suteikė Siuzenai palengvėjimą. Ją smarkiai 
erzindavo tetos Kordos pastangos vaizduoti Geradarę Sibilę. 

- O taip, čia jos ženklas. - Kordelija perbraukė pirštais per šakių 

simbolį. - Kai kas sako, jog tai šėtono kanopa, bet mums neturėtų rū- 
pėti tokie menkniekiai, ar ne, Siu? Kad ir kokia šlykšti pabaisa raga- 
na būtų, jos dėka truputį pagerės dviejų moterų gyvenimas. Maždaug 
metų pabaigoje, kai suapvalės pilvas, tau vėl reikės su ja susitikti. 

- Vėliau, - paprieštaravo Siuzena. - Aš atsigulsiu su meru į lovą 
tik tada, kaip patekės Demono mėnulio pilnatis. Po šventinės Pjūties 
mugės. 

Tetos Kordos veidas nutįso, akys išsprogo. 

- Ji taip pasakė? 

Nejau nori apkaltinti mane melagyste, tetule, su neįprastu sau 
kandumu pagalvojo Siuzena. Dažniausiai savo charakteriu ji primin- 
davo tėvą. 

- Aha. 

- Bet kodėl? Kodėl taip i/gai? - teta Korda akivaizdžiai nusivylė. 
Iki šiol už sandėrį gavusi aštuonias sidabrines monetas ir keturias 
auksines, Kordelija laikė jas saugiai paslėpusi (Siuzena buvo tikra, 
kad jų sukaupta užtektinai, nors tetulė nepraleisdavo progos pasi- 
skųsti nepritekliais) ir tikėjosi išlupti dvigubai tiek, kai mero namų 
skalbykloje pasirodys krauju sutepta paklodė. Tokia pati suma bus iš- 
mokėta dar kartą, Rėjai patvirtinus, jog Siuzena nėščia, o jos vaikas 
vystosi normaliai. Dideli pinigai. Labai dideli, turint omenyje, kad vie- 
tiniai mažo miestelio gyventojai negalėjo pasigirti grynųjų pertekliumi. 
Bet dabar užmokesčio diena nutolsta į neapibrėžtą ateitį... 

Prieš guldamasi į lovą Siuzena visuomet melsdavo dievų (nors ir 
be didelio entuziazmo), kad šie suteiktų jai malonumą ir leistų pama- 
tyti, kaip pasipiktinusios tetulės fizionomijoje nušvinta nelaiminga ap- 
gautos šykštuolės išraiška. 

- Kodėl taip i/gai? - pakartojo ji. 

- Gal vertėtų pačiai užlipti į Kiosą ir paklausti raganos? 

Kordelija Delgado taip suspaudė savo plonas lūpas, kad šios be- 
veik pranyko. 

- Tu drįsti šnekėti akiplėšiškai, panelyte? Drįsti kabinti man akis? 

- Ne. Aš per daug pavargusi, kad būčiau įžūli. Vis dar jaučiu jos 
rankas, todėl tenoriu kuo greičiau nusiprausti ir griūti į lovą. 

- Taip ir padaryk. Galbūt ryte aptarsime mūsų reikalus kaip dera, 
ramiai ir dalykiškai. Naujienas, suprantama, turėsime pranešti Har- 
tui. - Ji suvyniojo popiergalį, rodos, pradžiuginta galimybės apsilankyti 
pas Hartą Toriną, ir jau ketino įsikišti jį į juodos suknelės kišenę. 

- Ne. - Griežtas Siuzenos balsas sustingdė tetos ranką ore. Kor- 

delija nuoširdžiai nustėro. Siuzena sutriko, tačiau nenuleido akių. Jos 
ištiestas delnas nė nesuvirpėjo. - Aš privalau saugoti lapelį. 

- Kas taip nusprendė? - iš įniršio teta Korda kone spiegė, ir jos 
balsas Siuzenai priminė tirpyklės treles. - Kas išmokė tave taip kal- 
bėti su moterimi, kuri užaugino našlaitę? Su amžinatilsio jos vargšo 
tėvo seserimi? 

- Tu žinai kas, - atkirto Siuzena, vis dar ištiesusi delną. - Aš pri- 
valau jį saugoti ir asmeniškai atiduoti merui. Rėja sakė, kad jai nusi- 
spjaut, kas su lapeliu atsitiks vėliau. Anot raganos, Torinas gali nusi- 
šluostyti juo užpakalį. - Tetulės veidą nuplieskė raudonis, ir tai pra- 
linksmino Siuzeną. - Bet iki tol jis turės likti mano rankose. 

- Nieko panašaus dar nesu girdėjusi... - irzliai burbtelėjo Korde- 
lija, bet sugrąžino dukterėčiai purviną popiergalį. - Kaip galima ati- 
duoti tokį svarbų dokumentą nesubrendusiai mergiotei? 

Užtat esu pakankamai suaugusi, kad tapčiau mero sugulo- 
ve, tysočiau po juo paslika, klausyčiaus, kaip traška seni kau- 
lai, priimčiau išsivadėjusią sėklą, gal net išnešiočiau jo vaiką? 

Ji nudelbė akis į kišenę, kur įspraudė lapelį, nenorėdama, kad te- 
ta Korda išvystų jose panieką. 

- Eik į savo kambarį, - liepė Kordelija, numesdama nėrinį į pinti- 
nę. - Kai maudysies, ypač kruopščiai praskalauk burną. Išplauk įžū- 
lybes ir nepagarbą tam žmogui, kuris taip rūpinosi jos šeimininke. 

Siuzena tyliai pasišalino iš kambario prikandusi liežuvį, kad pro 
lūpas neištrūktų kandi replika. Kaip visada, ji kilo laiptais aukštyn 
drebėdama iš gėdos ir pykčio. 

O dabar ji gulėjo lovoje regėdama, kaip, blėstant žvaigždėms, 
dangus nusidažo ryškesnėmis spalvomis. Praėjusios nakties įvykiai 
šmėkščiojo sąmonėje kaip kortos, dalinamos iš kaladės. Viena jų, su 
Vilo Diborno veidu, atsiversdavo kur kas dažniau nei kitos. Ji nepa- 
jėgė suprasti, kokiu būdu tam veidui pavykdavo keisti atšiaurią išraiš- 
ką į švelnią, ir atvirkščiai. Ar jis gražus? Taip, nusprendė Siuzena. 

Niekuomet nesu kvietęs merginos pajodinėti žirgais, nė pas 
vieną nesilankiau svečiuose. Pakviesčiau tave, Siuzena, Patriko 
dukra. 

Kodėl dabar? Kodėl susitikau su juo dabar, kai žinau, jog 
mums nelemta būti kartu? 

Ka užklups tave kaip audros vėjas. Užlies tave kaip uraga- 
no banga. 

Kurį laiką ji vartėsi ant šonų, paskui vėl atsigulė ant nugaros su- 

prasdama, kad šią naktį nepavyks sudėti bluosto. Gal nueiti prie 
Skardžio ir pasigrožėti tekančia saule? 

Nepaisant gundančios minties, ji liko lovoje. Tuo pačiu metu jau- 
tėsi pasiligojusi ir visiškai sveika, žvalgėsi į šešėlius, klausėsi pirmųjų 
rytinių paukščių giesmių, mąstė apie jųdviejų susiliejusias lūpas, pri- 
siminė, kaip palytėjo jo dantis, uostė kūno ir šiurkščios marškinių 
medžiagos kvapą. 

Padėjusi delnus ant naktinių baltinių, Siuzena suspaudė pirštais 
krūtis. Užčiuopė spenelius, kietus lyg akmenėliai, ir pajuto, kaip į 
tarpkojį tvoskė šiluma. 

Ji galėtų užmigti, dingtelėjo mintis. Nuslopinusi karštį, būtinai už- 
migtų. Tik įdomu, kaip tai padaryti? 

Siuzena žinojo atsakymą. Senė pati parodė. Netgi nekalta mer- 
gaitė gali save patenkinti... Kaip mažas šilkinis pumpurėlis. 

Merginai pasimuisčius lovoje, jos ranka nuslydo po antklode. Iš- 
trynusi iš sąmonės ryškias senės akis ir įdubusius skruostus (ši už- 
duotis pasirodė nesanti tokia jau sunki - tereikėjo kaip reikiant susi- 
kaupti), ji pakeitė atgrasius bruožus veidu, kuris priklausė jaunuoliui 
su juokinga plačiabryle skrybėle. Vieną sekundės dalį saldi vizija tapo 
tokia tikroviška, kad visos kitos jos gyvenimo dienos virto bespalviu 
sapnu. Tose svajose jiedu bučiavosi, susilietę liežuviais, gerdami vie- 
nas kito kvapą. 

Jos kūnas degė. Liepsnojo tarsi fakelas. Kai pagaliau saulė pa- 
kilo virš horizonto, Siuzena jau kietai miegojo. Su šypsena lūpose. 
Palaidi plaukai dengė veidą ir pagalvę lyg auksinės gijos. 


3 

Paskutinę valandą prieš aušrą “Klajūnų pastogės“ užeigoje tvy- 
rojo bemaž mirtina ramybė. Dujinės sietyno lempos, kurios paprastai 
švytėdavo iki antros valandos nakties, buvo prigesintos iki vos ruse- 
nančių melsvų žiburėlių, todėl ilgas kambarys su aukštomis lubomis 
nugrimzdo į šešėlius. 

Viename kampe riogsojo dvi sulaužytos kėdės, po nuožmios 
“Stebėk mane“ žaidimo gerbėjų dvikovos virtusios pakurų krūva. 
Šiuo metu mušeikos ilsėjosi šerifo nuovados kameroje. Kitame kam- 
pe pamažu džiūvo didelė vėmalų bala. Rytinėje patalpos dalyje ant 
platformos stūksojo gerokai apdaužytas pianinas. Į muzikinio instru- 
mento suolelį rėmėsi kietmedžio vėzdas, kuris priklausė Rėksniui, 
vietiniam peštukui, smuklėje prižiūrinčiam tvarką. Pats Rėksnys 

knarkė po suolu, demonstruodamas nuogą randuotą pilvą, iškilusį virš 
velvetinių kelnių diržo tarsi duonai kepti paruošta tešla. Viename del- 
ne jis gniaužė kortą: būgnų dviakę. 

Vakarinę kambario pusę užėmė kortų stalai. Prie vieno iš jų, 
varvindami seiles ant žalio užtiesalo bei liesdamiesi ištiestomis ran- 
komis, kirmijo du girtuokliai. Virš jų ant sienos kabėjo Arturo, di- 
džiojo Eldo karaliaus, raito ant balto eržilo, portretas su užrašu, kuria- 
me keistai sumišo Aukštoji ir Žemoji Kalba: NESISKŲSK DĖL 
PRASTAI PADALINTŲ GYVENIMO KORTŲ. 

Už baro, besitęsiančio per visą kambario ilgį, sieną puošė milži- 
niškas medžioklinis trofėjus: dvigalvio briedžio snukiai su ragų raizgi- 
niu ir keturiomis spindinčiomis akimis. Nuolatiniai “pastogės" lanky- 
tojai vadino šį padarą Nutrūktgalviu. Niekas nežinojo kodėl. Kaž- 
koks šmaikštuolis užmovė ant ragų atšakų porą prezervatyvų. Ant 
baro, tiesiai po priekaištingu Nutrūktgalvio žvilgsniu, paslika gulėjo 
Gražuolė, viena iš “pastogės" šokėjų ir prostitučių... tiesą sakant, 
Gražuolės jaunystė skendėjo tolimoje praeityje, tad netrukus jai teks 
atsisveikinti su viršutinio aukšto kambarėliais ir imtis tos pačios veik- 
los lauke, atsiklaupus tamsiame skersgatvyje. Apkūnios praskėstos 
kojos karojo abipus baro, po užversta aukštyn purvina suknele bolavo 
riebalais aptekusios šlaunys. Per miegus ji giliai alsavo, protarpiais už- 
knarkdama arba nervingai pakrutindama pėdas ir storus rankos pirš- 
tus. Neskaitant krenkštimo, tylių dejonių ir lauke dvelkiančio karšto 
vėjo švilpesio, užeigoje girdėjosi tiktai ritmiškas atverčiamų kortų šla- 
mesys. 

Netoli durų, vedančių į pagrindinę Hambrio gatvę, stovėjo atski- 
ras mažas staliukas; būtent prie jo sėdėdavo Korala Torin, “Klajūnų 
pastogės" savininkė (ir mero sesuo), nusileidusi iš savo apartamentų, 
kad “pabūtų kompanijoje“. Paprastai ji užsukdavo į barą gana anks- 
tyvą vakarą, kai lankytojai reikalaudavo daugiau mėsos pjausnių nei 
viskio stikliukų, ir grįždavo į savo kambarį tuo metu, kai Šebas, pia- 
nistas, imdavo barškinti išklerusio instrumento klavišus. Pats meras 
nekišdavo nosies į smuklę, nors visi žinojo, kad “pastogę" valdo jiedu 
abu su seserimi. Torinų klanui patiko pinigai, kuriuos uždirbdavo ši 
įstaigėlė; jie tiesiog nemėgo slankioti čia po vidurnakčio ir žiūrėti, kaip 
ant grindų išbarstytos pjuvenos sugeria pralietą alų bei kraują. Vis 
dėlto Korala išsaugojo tą gyslelę, dėl kurios prieš dvidešimt metų ją 

tikierių brolį, ne tokia liesa, su apvaliomis gražiomis akimis ir nedidu- 

ke galva. Darbo valandomis niekas nedrįsdavo sėstis prie jos staliuko 
- Rėksnys įdėmiai stebėdavo, kad baro svečiai prie jo nesiartintų, - 
bet dabar, smuklei užsidarius, visi vietiniai girtuokliai grįžo namo arba 
nusvyravo laiptais į antrą aukštą. Šebas miegojo susirangęs už piani- 
no. Silpnaprotis berniukas, valantis užeigą, išsinešdino maždaug antrą 
valandą nakties (kaip visada, jam pavymui lėkdavo patyčios, įžei- 
džiančios replikos ir keli bokalai; vaikinuko ypač negalėjo pakęsti Ro- 
jus Depeipas). Jis sugrįš devintą ryto ir paruoš linksmybių dvarą nau- 
jai išgertuvių nakčiai. Iki tol, prie šeimininkės Torin stalo sėdintis 
žmogus galėjo ramiai, niekieno netrukdomas leisti laiką. 

Jis dėliojo pasjansą, laikydamas kairėje rankoje kaladės likučius, 
dengdamas raudonas kortas juodomis ir juodas raudonomis, kad su- 
darytų “Rūmų kvadratą". Verčiant kortas, virptelėdavo tatuiruotė ant 
dešiniosios rankos. Susidarydavo įspūdis, tarsi karstas kvėpuotų. 
Pasjansą žaidė pagyvenęs vyriškis, truputį stambesnis už merą ir jo 
seserį, bet ne storas. Ant pečių krito ilgoki žili plaukai. Tamsiai įde- 
gusi veido oda kažkaip nesiderino prie raudono, saulės nusvilinto ir 
besilupančio sprando. Apibrizgę pražilusių ūsų galiukai buvo nukarę 
kone iki žandikaulių. Pasak daugumos, tai - netikri šaulio ūsai, tačiau 
niekam neužtekdavo narsos paminėti šio fakto Eldredo Džono aki- 
vaizdoje. Jis vilkėjo baltus šilkinius marškinius, o prie juosmens kybo- 
jo revolveris su juoda rankena. Iš pirmo žvilgsnio atrodė, kad jo di- 
džiulėse paraudonavusiose akyse atsispindi liūdesys. Bet atidžiau įsi- 
žiūrėjus paaiškėdavo, kad vandeningose akyse slypi neką daugiau 
emocijų nei stikliniuose Nutrūktgalvio karoliukuose. 

Atvertęs kryžių tūzą jis nerado kortai tinkamos vietos. 

- Velniai rautų, - sumurmėjo Džonas, spigiai lyg žmogus, netru- 
kus prapliupsiantis ašaromis. Drebantis balsas idealiai pritapo prie 
drėgnų akių. Jis suvertė kortas į vieną krūvą, bet nespėjo permaišyti, 
kadangi antrame aukšte tyliai atsidarė ir užsivėrė durys. Vyras padė- 
jo kaladę į šoną ir nuleido ranką iki ginklo buožės. Paskui, atpažinęs 
Reinoldso žingsnius, patraukė pirštus nuo pistoleto ir iš diržo iškrapš- 
tė tabakinę. Ant laiptų pasirodė Reinoldso apsiausto pakraščiai, po 
akimirkos išdygo ir pats Džono bendražygis, švariai nusiplovęs veidą, 
sušukavęs už ausų raudonus garbanotus plaukus. Ponas Reinoldsas 
rūpinasi savo išvaizda? Kodėl gi ne? Jo “gaidžiukas" regėjo tiek daug 
drėgnų ir karštų urvelių, kiek Džonas nematė per visą savo gyveni- 
mą, nors pastarasis buvo dvigubai vyresnis už savo kolegą. 

Nusileidęs į pirmą aukštą Reinoldsas praėjo pro barą, pakeliui 

įžnybo į storą Gražuolės šlaunį ir žengė link staliuko, prie kurto kortas 
maišė Džonas. 

- Labas vakaras, Eldredai. 

- Labas rytas, Klėjau. - Atrišęs kapšelį senis ištraukė rūkomojo 
popieriaus juostelę ir pabėrė ant šios tabako kruopelių. Skirtingai nuo 
balso, jo rankos nevirpėjo. - Užsirūkysi? 

- Neatsisakysiu. 

Reinoldsas apsuko kėdę ir atsisėdęs sukryžiavo rankas ant jos 
atlošo. Džono įteiktą cigaretę mikliai pavartė tarp pirštų, demonstruo- 
damas seną šaulių triuką. Didieji karstų medžiotojai žinojo nemažai 
panašių fokusų. 

- Kur dingo Rojus? Vėl nulindo pas jos dantytąją malonybę? - jie 
atvyko į Hambrį šiek tiek daugiau nei prieš mėnesį, ir per tą laiką 
Depeipas spėjo aistringai susižavėti penkiolikmete kekše, vardu De- 
bora. Kreivos kojos, siūbuojanti eisena ir įprotis prisimerkti žiūrint į 
tolį pakuždėjo Džonui, kad mergiotės gyslose teka kaubojų kraujas, 
tačiau ji elgėsi kaip tikra aristokratė. Štai, kodėl Klėjus ėmė pravar- 
džiuoti jaunąją kekšytę jos dantytąja malonybe arba jos kilnybe, arba 
(kai ypač smarkiai prisiliuobdavo) “Karališkąja Rojaus krušena". 

Reinoldsas linktelėjo. 

- Ji apsvaigino vyruką. 

- Nieko baisaus. Jis nepaliks mūsų dėl liliputės kalės su spuoguo- 
tas papais, kuri net nežino, kaip rašosi žodis “katė". Pats klausiau tos 
tamsuolės. 

Džonas susuko antrą cigaretę ir į nykščio nagą įžiebė degtuką. Iš 
pradžių pridegė Reinoldso suktinę, vėliau savąją. 

Pro laukujų duris į barą įlindo mažas geltonas šunytis. Vyrai ste- 
bėjo jį tylėdami, traukdami dūmą. Susitraukęs, vizgindamas uodegos 
strampgalį, padarėlis perbėgo kambarį, apuostė kampe vėmalus, pra- 
dėjo juos ėsti. 

Reinoldsas pamojo ranka į pasiūlymą nesiskųsti dėl prastai pada- 
lintų gyvenimo kortų ir į gyvą šio pavyzdį. 

- Kiemsargis supranta, kad reikia susitaikyti su savo likimu. 

- Vargu, - atšovė Džonas. - Tai paprasčiausias kvailas šuo. 
Prieš dvidešimt minučių išgirdau kažką atjojant. Vėliau žirgas nuris- 
nojo šalin. Ar tai vienas iš mūsų nusamdytų sargybinių? 

- Tu viską pastebi, tiesa? 

- Taip lengviau gyventi. Aš neklydau? 

- Ne. Vyrukas darbuojasi pas fermerį rytiniame Skardžio pakraš- 
tyje. Jis matė, kaip atvyko tie trys vaikiščiai. - Reinoldsas ištarė pas- 

kutinį žodį tęsiamai, kaip šiaurinių feodų čiabuvis: vai-ikiščiai. - Nė- 
ra ko jaudintis. 

- Mes to nežinome, - seniokišku drebančiu balsu paprieštaravo 
Džonas. - Ne veltui sakoma, kad jaunimas turi žvitrias akis. 

- Žvitrios jaunimėlio akys mato tai, kas joms rodoma. - atsiliepė 
Reinoldsas ir spyriu padėjo pro šalį tursenančiam šunėkui greičiau iš- 
sinešdinti už durų. Apskuręs gyvis išpuolė laukan, savo tyliu inkštimu 
vos neprižadindamas Rėksnio, kuris griausmingai užknarkė po piani- 
no suolų ir paleido iš rankos kortą. 

- Gal taip, gal ir ne, - nesutiko Džonas. - Visgi vaikigaliai priklau- 
so Aljansui, jų tėvai valdo didžiulius žemių plotus kažkur Naujajame 
Kanane, jei tik Raimeris ir tas kvaiša, kuriam jis dirba, nieko nesu- 
painiojo. Todėl privalome būti labai, /abai atsargūs. Tipenti ant pirštų 
galiukų, kaip per ploną ledą. Mums teks prasėdėti Hambryje dar ko- 
kius tris mėnesius. O tie pienburniai nuolatos maišysis po kojomis, 
skaičiuos tą ir aną, užsirašys viską ant popieriaus. Šiuo metu mums 
mažiausiai reikia apskaitininkų. Jie tiesiog trukdys žmonėms, užsii- 
mantiems tiekimo verslu. 

- Baik! Jie paprasčiausiai atlieka bausmę už tai, kad namuose 
prikrėtė eibių. Jų tėtušiai... 

- Jų tėtušiai žino, kad Farsonui pavyko užvaldyti pietvakarių 
kraštą, kurio taip lengvai neketina paleisti iš savo nagų. Vaikigaliai 
taip pat greičiausiai supranta, kad, žlugus Aljansui, neliks ir visų su- 
mautų kilmingųjų. Neįsivaizduoju, Klėjau, kaip susiklostys įvykiai. 
Toji trijulė dar gali pridirbti išdaigų. Ar bent pasistengti sąžiningai at- 
likti patikėtą užduotį ir nusipelnyti tėvelių malonės. Daug kas paaiš- 
kės, kai juos pamatysime. Bet turiu perspėti tave dėl vieno dalyko: 
mes negalime paleisti kulkų jiems į galvas ir atsikratyti kaip kojas su- 
silaužiusiais arkliais, jeigu trijulė išvys tai, ko neturėtų regėti jų akys. 
Būdami gyvi vaikai užsitarnavo tėtušių pykčio, tačiau, jiems pakra- 
čius kojas, gimdytojų širdyse užsiliepsnotų karšta meilės liepsna. To- 
kie jau tie tėvai. Mums teks griebtis visų atsargumo priemonių, Klė- 
jau, ir tūnoti šešėlyje. 

- Tuomet vertėtų pašalinti iš žaidimo Depeipą. 

- Rojus elgsis kaip pridera, - drebančiu balsu patikino Džonas ir 
numetęs nuorūką ant žemės sutrynė ją bato kulnu. Tada pažvelgė į 
stiklines Nutrūktgalvio akis, prisimerkė tarsi kažką įtemptai svarsty- 
damas. - Tavo draugužis sakė, kad jie pasirodė šį vakarą? 

- Taip. 

- Vadinasi, su Eiveriu susitiks rytoj. - Jis turėjo omenyje Herką 
Eiverį, Medžiso šerifą ir vyriausiąjį Hambrio konsteblį, masyvų vy- 
riškį išsipūtusiu pilvu. 

- Greičiausiai, - pritarė Klėjus Reinoldsas. - Parodys jam savo 
dokumentus ar kažką panašaus. 

- Būtent. Pasisveikins ir seiliodamiesi atiduos pagarbą. 

Reinoldsas nutylėjo. Jis dažnai nesuvokdavo Džono, tačiau ke- 
liaudamas drauge su juo nuo penkiolikos metų žinojo, kad papildomų 
klausimų neverta užduoti, antraip būsi priverstas išklausyti ilgiausią 
paskaitą apie kitus pasaulius, į kuriuos senas suopis patekdavo pro 
“ypatingas duris". Tuo tarpu Reinoldsui užteko ir paprastų durų. 

- Pakalbėsiu su Raimeriu, o šis aptars su šerifu, kur juos apgy- 
vendinti, - tęsė Džonas. - Manau, kad geriausiai tiktų barakas seno- 
joje “K juostos" rančoje. Supranti, kur lenkiu? 

Reinoldsas suprato. Tokiame feode, kaip Medžisas, gana nesun- 
ku greitai pažinti apylinkes. “K juosta", apleistas žemės sklypas, ply- 
tėjo į šiaurės vakarus nuo miestelio, visai šalia kraupaus spiegiančio 
tarpeklio. Kiekvieną rudenį čionykščiai uždegdavo laužą tarpeklio 
prieigose, ir vieną kartą, prieš šešerius ar septynerius metus, nelauk- 
tai pakitus vėjo krypčiai, iki pamatų suliepsnojo “K juostos" daržinės, 
arklidės, gyvenamieji namai. Ugnis tepagailėjo atokesnio barako, pa- 
ties tinkamiausio būsto trims švelniakūniams iš vidinių feodų. Jis pa- 
kankamai nutolęs tiek nuo Skardžio, tiek nuo naftos telkinio. 

- Tau patiko mano mintis? - pasiteiravo Džonas beveik gryna 
Hambrio gyventojų tartimi. - Aha, matau, kad patiko. Žinai, kaip 5a- 
koma Kresijoje? “Jei bandai iš svetainės nušvilpti sidabrą, iš pradžių 
uždaryk podėlyje sarginį šunį." 

Reinoldsas linktelėjo. Išties geras patarimas. 

- Ką darysime su vagonais? Su... kaip tu jas vadini... cisterno- 
mis? 

- Nejudinsime jų iš vietos, - atsakė Džonas. - Kam stengtis pri- 
traukti nereikalingą dėmesį? Judu su Rojumi pridengsite jas šakomis. 
Padirbėkite iš širdies. Užsiimsite šiuo reikalu poryt. 

- Ką veiksi tu, kol mes mankštinsimės Citge? 

- Dieną? Ruošiuos pietums mero namuose, nelemtas kvaily. To- 
rinui maga supažindinti svečius iš didžiojo pasaulio su vietine trydalių 
bendruomene. - Džonas ėmė sukti dar vieną cigaretę. Užuot žvelgęs 
į savo rankas, jis spoksojo į Nutrūktgalvį, tačiau nė vienas tabako tru- 
pinėlis nenubyrėjo nuo rūkomojo popieriaus. - Išsimaudysiu, apsisku- 

siu, sušukuosiu žilas sruogas... gal net išsitrinsiu vašku ūsus. Ką pa- 
sakysi, Klėjau? 

- Tik nepersistenk, Eldredai. 

Džonas sukrizeno. Ausį rėžiantis juokas privertė Rėksnį sumur- 
mėti per miegus. Ant baro drybsanti Gražuolė neramiai pasimuistė. 

- Manęs ir Rojaus niekas nekvies į puotą? 

- Žinoma, pakvies. Primygtinai prašys ateiti. - Džonas įteikė ci- 
garetę Reinoldsui, ir pradėjo sukti kitą sau pačiam. - Aš paaiškinsiu 
šeimininkui, kodėl jūs negalite pasirodyti. Sumąstysiu gerą dingstį. 
Galėsite didžiuotis manimi, berniukai. Pravirkdysiu net pačius stip- 
riausius vyrus. 

- Tuo tarpu mes visą dieną kapstysimės dulkėse ir uostysime 
smarvę, kol pridengsime cisternas šakomis. Labai dėkui, Džonai. 

- Be to, aš klausinėsiu, - svajingai nutęsė senis. - Slankiosiu nuo 
vienos svečių grupelės prie kitos... išsipustęs, maloniai kvepiantis... 
Pažinojau daug vyrukų, užsiimančių tokia, kaip mūsų, veikla, kurie 
visų pirma susirasdavo kokį storą linksmuolį, mėgstantį pamalti liežu- 
viu ir dievinantį vietines paskalas - užeigos šeimininką, barmeną, gal- 
būt arklidžių savininką ar vieną iš tų riebuilių tipų, kurie amžinai trai- 
niojasi prie kalėjimo sienų ir teismo rūmų susikišę nykščius į lieme- 
nių kišenes. Tokie metodai ne mano skonio, Klėjau. Esu tikras, kad 
geriausias informacijos šaltinis - nesidažanti lūpų, sukėlusi plaukus 
ant pakaušio, liesa kaip skeletas moteriškė su ilgesne už papus nosi- 
mi. 

- Spėjai kažką nusižiūrėti? 

- O taip. Kordeliją Delgado. 

- Delgado? 

- Tu girdėjai pavardę ne kartą ir ne du. Ją linksniuoja kiekvienas 
miestelėnas. Netrukus Kordelijos dukterėčia, Siuzena Delgado, taps 
gerbiamo mero sugulove. Pastebėjau vieną žmogiškos prigimties ypa- 
tybę: dažniausiai pasitikima tyliais, nemėgstančiais išsišokti tipais, pa- 
našiais į Kordeliją, o ne triukšmingais linksmuoliais, kurie visada pa- 
statytų tau išgerti. Per pietus būtinai paplepėsiu su ta ponia. Pagirsiu 
kvepalų aromatą, nors abejoju, ar ji kuo nors kvėpinasi. Pasirūpinsiu, 
kad jos vyno taurė niekada nebūtų tuščia. Kaip tau patinka mano pla- 
nas? 

- Kieno planas? Štai, ką norėčiau sužinoti. 

- “Pilių" žaidimo, į kurį mums prisieis įsitraukti, - atsakė Džonas, 
ir linksmos gaidelės pranyko iš jo balso. - Mes turime įsitikinti, kad 

šiuos vaikinus išsiuntė į Hambrį atlikti bausmę, o ne vykdyti rimtos 
užduoties. Žinoma, pirmasis variantas visai realus. Per savo gyveni- 
mą mačiau užtektinai padaužų, todėl šios galimybės neverta atmesti. 
Tikiu ja iki trečios valandos nakties, bet paskui mane apninka dvejo- 
nės. Žinai, ką pasakysiu, Klėjau? 

Reinoldsas pakratė galvą. 

- Aš elgiuosi teisingai abejodamas. Lygiai taip pat neklydau, kai 
drauge su Raimeriu įtikinau Toriną, kad Farsono kristalui bus sau- 
giausia pas raganą. Ji paslėps stiklinį rutulį ten, kur jo nerastų net 
šaulys, jau nekalbant apie smalsius pienburnius, iki šiol neregėjusius 
pliko mergos užpakalio. Užslinko keisti laikai. Artėja audra. Žinant, 
kad greitai ims švilpti stiprus vėjas, patartina nuleisti bures. 

Džonas dirstelėjo į savo cigaretę, straksinčią tarp krumplių, at- 
metė plaukų sruogą ir užsikišo suktinę už ausies. 

- Nenoriu rūkyti, - Jis atsistojo ir pasirąžė. Tyliai trakštelėjo stu- 
buras. - Turbūt išprotėjau, kad rūkau tokiu metu. Per dažnai trau- 
kiant dūmą, pagyvenusiam žmogui gresia nemiga. 

Senis nukulniavo prie baro ir pasekdamas Reinoldso pavyzdžiu 
čiuptelėjo nuogą Gražuolės koją. Sustojęs laiptų apačioje atsisuko. 

- Nenorėčiau jų žudyti. Mūsų padėtis ir be to kebli. Net ir paju- 
tęs, kad vaikigaliai drumsčia vandenį, nepakelsiu nė vieno piršto... bet 
pasirūpinsiu, kad jie žinotų savo vietą. 

- Įvarysi jiems baimės? 

Džono veidas nušvito. 

- Taip, partneri, įvarysiu jiems baimės. Priversiu vaikučius gerai 
Tegul pamatę mus stengiasi pasišalinti iš kelio. Taip, sere. Yra apie 
ką pamąstyti. Tikrai yra. 

Jis ėmė kopti laiptais kikendamas po nosimi, akivaizdžiai šlubčio- 
damas - naktimis jo luošumas ypač krisdavo į akis. Senasis Rolando 
mokytojas Kortas būtų galėjęs papasakoti, kur jis susižeidė. Būtent 
Korto tėvas, užsimojęs kietmedžio vėzdu kieme, už Didžiosios Gile- 
ado menės, sulaužė Eldredo Džono koją, atėmė berniuko ginklą ir iš- 
siuntė jį į vakarus. Tremtin. 

Galų gale jaunuolis tapo vyru ir susirado naujų ginklų. Tremtiniai 
visada juos gaudavo, jei tik ieškodavo kaip reikiant. Žinoma, tie pis- 
toletai anaiptol neprilygo milžiniškiems revolveriams su sandalmedžio 
rankenomis, apie kuriuos jie tegalėjo svajoti. Tačiau ginklų niekuomet 
netrūko, netgi šiame pasaulyje. 

Reinoldsas palydėjo senį žvilgsniu, tada patogiai įsitaisė prie Ko- 
ralos Torin stalo, sumaišė kortas ir pratęsė neužbaigtą Džono žaidi- 
mą. 

Lauke nušvito pirmieji ryto saulės spinduliai. 


V skyrius 
SVEIKI ATVYKĘ Į MIESTĄ 


1 

Prabėgus dviejoms dienoms nuo pasirodymo Medžiso feode, Ro- 
landas, Ketbertas ir Alenas raiti šuoliavo pro nedegtų plytų arką su 
užrašu: SVEIKI ATVYKĘ. Už jos driekėsi akmenimis grįstas, fake- 
lais apšviestas kiemas. Į dervą pridėjus papildomų medžiagų, fakelai 
plaikstėsi įvairiaspalvėmis liepsnomis - žaliomis, oranžinėmis, rožinė- 
mis, - asocijuojančiomis Rolandui su fejerverkais. Jis išgirdo gitarų 
stygų virpesį, murmančius balsus, moterų juoką. Ore dvelkė jūros 
druskos, naftos ir pušų kvapai, kurie visada žadins jam prisiminus 
apie Medžisą. 

- Nežinau, ar sugebėsiu... - burbtelėjo Alenas, stambus vaikinas 
su geltonų plaukų sruoga, kyšančia iš po kaubojiškos skrybėlės. Jis 
niekuomet nepasižymėjo išskirtiniais oficialaus bendravimo sugebė- 
jimais, todėl dabar, nors švariai nusiprausęs - kaip ir draugai, - atrodė 
mirtinai išsigandęs. Sprendžiant iš išvaizdos, Ketbertas buvo rames- 
nis, tačiau Rolandas žinojo, kad po apsimestiniu senojo bičiulio abe- 
jingumu slypi baimės daigai. Ką gi, teks užsimesti vadovavimo naštą 
ant savo pečių. 

- Viskas bus gerai, - patikino jis Aleną. - Tiesiog... 

- Jis puikiai atrodo, - nervingai nusijuokė Ketbertas, trijulei trau- 
kiant per kiemą. Šiek tiek tolėliau stovėjo mero dvaras, plati hasienda 
su daugybe priestatų, iš kurių langų liejosi šviesa ir juokas. - Baltas 
kaip paklodė, šlykštus kaip... 

- Užsičiaupk, - griežtas įsakymas ištirpdė pašaipų vypsnį iš Ket- 
berto veido. Patenkintas Rolandas vėl atsisuko į Aleną. - Tiesiog ne- 
gerk alkoholio. Puikiai žinai, ką reikia sakyti tokiais atvejais. Neuž- 
miršk mūsų legendos. Šypsokis. Būk malonus. Elkis kiek įmanoma 
mandagiau kaip pridera žmogui su tavo socialine padėtimi. Prisi- 
mink, kaip vertėsi per galvą šerifas, mėgindamas mums įtikti. 

Alenas linktelėjo, atgavęs bent lašelį dvasios pusiausvyros. 

- Kalbant apie socialinę padėtį, - įsiterpė Ketbertas, - mes esa- 
me visa galva už juos aukštesni. 

Rolandas pritardamas pakinkavo galva, tada pastebėjo, jog ant 
draugo balno gugos vėl pasirodė kovo kaukolė. 

- Verčiau ją paslėpk. 

Nutaisęs prasikaltusią veido išraišką Ketbertas skubiai nugrūdo 
“žvalgą" į krepšį. Lankstydamiesi į priekį žengė du vyrai, dėvintys 
baltus švarkelius, baltas kelnes ir mūvintys sandalus. 

- Nosis aukštyn, - tyliai tarstelėjo Rolandas. - Neužmirškite, kas 
tokie esate. Ir prisiminkite savo tėvų veidus. - Jis pliaukštelėjo sutri- 
kusiam Alenui per petį ir atsigręžė į arklininkus. - Labas vakaras, 
ponai. Tesaugo jus dievai. 

Šiems plačiai išsišiepus, ekstravagantiškoje fakelų šviesoje su- 
blyksėjo jų dantys. Vyresnysis žemai nusilenkė. 

- Ir jus taip pat, jaunieji ponaičiai. Sveiki atvykę į mero dvarą. 


2 

Dieną prieš tai su jais susitiko šerifas, spinduliuodamas džiaugs- 
mą, kaip ir baltai apsirengę arklininkai. 

Iki šiol visi širdingai sveikindavosi su vaikinais, netgi pakeliui į 
miestą sutikti vežikai, tuo sukeldami Rolandui įtarimų. Jis tvirtino sau, 
jog tai kvailystės. Natūralu, kad vietiniai elgiasi draugiškai. Juk ne 
veltui juos atsiuntė į Medžisą, atokų ir ištikimą Aljansui feodą. Vis 
dėlto graužiamas abejonių jaunuolis nusprendė neprarasti budrumo. 
Išlikti mažumėle sudirgęs. Jie išaugo iš vaikystės amžiaus ne taip jau 
seniai, todėl pakliuvę į bėdą tegalėtų kaltinti tik save, kad nesugebėjo 
įžvelgti pavojaus. 

Šerifo nuovada ir feodo kalėjimas buvo įsikūrę viename pastate 
Kalvos gatvėje. Iš ten atsiverdavo gražus vaizdas į įlanką. Rolandas 
tiksliai nežinojo, bet spėjo, kad Viduriniajame pasaulyje nėra kitos 
vietos, kurioje pakirdę girtuokliai ir mušeikos išvysdavo tokį nuostabų 
peizažą; į pietus driekėsi spalvingų valčių pašiūrių eilė, pašlaitėje ply- 
tėjo molas, ant jo tupėjo meškeriojantys seniai ir vaikai, o moterys lo- 
pė bures ir tinklus; truputį toliau, spindinčio vandens žydrynėje zujo 
valtys: rytais žvejai užmesdavo tinklus, po pietų juos ištraukdavo. 

Daugumą pastatų Pagrindinėje gatvėje vietiniai sumūrijo iš ne- 
degtų plytų, tačiau ant kalvos, virš Hambrio centro stūksantys namai 


Kuo 


leado Senajame Kvartale. Jau neminint plieninių vartelių, medžių še- 

šėliuose slypinčių takų, oranžinių stogų čerpių, nuo vasaros saulės 
apsaugančių langinių. Jojant tokioje ramioje vietoje, besiklausant, kaip 
į grįstkelį bilda žirgo kanopos, kažkaip netilpo galvoje, kad šiaurės 
vakarų Aljanso dalis - senovinė Arturo karalystė, - skendi liepsnose. 

Savo išvaizda kalėjimas būtų nedaug kuo skyręsis nuo centrinio 
pašto ir miesto rotušės, jei nuo langų į mažąją įlanką būtų nuimtos 
grotos. 

Storapilvis šerifas Herkas Eiveris teikė pirmenybę chaki spalvos 
drabužiams. Matyt jis stebėjo vaikinus pro akutę, nes geležiniais stry- 
pais apkaltos kalėjimo durys prasivėrė, Rolandui nespėjus paliesti 
varpelio. Šerifas Eiveris žengė į prieangį. Tiksliau, pirmasis pasirodė 
jo pilvas, it koks antstolis visuomet įeinantis į teismo salę anksčiau 
teisėjo. Jis džiugiai išskėtė rankas tarsi ketindamas apglėbti seniai 
neregėtus draugus. Tada žemai nusilenkė (vėliau Ketbertas teigė iš- 
sigandęs, kad vyras neteks pusiausvyros ir nusiridens kaip kamuolys 
iki prieplaukos), ir linkėdamas visiems gero ryto be paliovos baksnojo 
sau į gerklę. Plati šypsena kone perpjovė veidą pusiau. Prie durų su- 
sispietę trys padėjėjai, kurių išvaizda liudijo apie fermerišką kilmę, vil- 
kėjo tokios pačios spalvos rūbus, kaip šerifas, ir kvailai vėpsojo į at- 
ėjūnus. Būtent vėpsojo: joks kitas žodis taip gerai neapibūdintų akyse 
spindinčio smalsumo. 

Eiveris pakratė jaunuolių rankas lankstydamasis lyg išprotėjęs. 
Jokios Rolando pastabos nepajėgė jo sustabdyti. Šerifas išsitiesė tik 
tada, kai palydėjo trijulę į savo kontorą, dvelkiančią palaimingai vėsa, 
nepaisant kaitrios vidurvasario saulės. Štai, kodėl verta statyti namus 
iš raudonų plytų. Tokios didelės ir erdvios šerifo nuovados Rolandui 
dar neteko matyti, nors per pastaruosius trejus metus regėjo jų ma- 
žiausiai pustuzinį, lydėdamas tėvą keliuose trumpuose ir viename ga- 
nėtinai ilgame žvalgybiniame žygyje. 

Kambario viduryje dunksojo rašomasis stalas su atitraukiamu 
dangčiu. Į dešinę nuo durų, ant sienos kybojo skelbimų lentą (prie jos 
prilipdyti lapeliai mirgėjo nuo užrašų; popierius buvo tikra retenybė 
Viduriniajame pasaulyje), tolimajame kampe stovėjo stiklinė vitrina 
su užrakintais ilgavamzdžiais šautuvais, tokiais senoviniais, kad Ro- 
landas abejojo, ar jiems atsirastų tinkamų kulkų. Į kairę nuo ginklinės 
pravertos durys vedė tiesiai į kalėjimą - kiekvienoje trumpo korido- 
riaus pusėje tilpo po tris kameras, iš kurių sklido stiprus šarminio mui- 
lo kvapas. 

Jie apsitvarkė laukdami mūsų atvykimo, - pagalvojo Rolandas. 

Pralinksmėjęs, sujaudintas ir sunerimęs. Išvalė viską iki blizgesio 
tarytum tikėtųsi ne trijų, bausmę atliekančių vaikinukų, o vidi- 
nių feodų kavalerijos būrio - profesionalų kareivių, turinčių at- 
likti kruopštų patikrinimą. 

Bet argi keista, kad vietiniai neriasi iš kailio norėdami kuo geriau 
priimti svečius? Galų gale jie atkeliavo iš paties Naujojo Kanano ir, 
šio pasaulio užkampio gyventojų akimis žiūrint, veikiausiai įkūnijo 
pusdievius. 

Šerifas Eiveris pristatė savo padėjėjus. Rolandas paspaudė jų 
rankas nesistengdamas įsiminti vardų. Tuo užsiims Ketbertas, pasi- 
žymintis neįtikėtina atmintimi. Trečiasis vyrukas, plikis su monokliu, 
kabančiu po kaklu it kaspinas, netgi priklupo priešais juos ant vieno 
kelio. 

- Ką tu darai, idiote? - sušuko Eiveris nustverdamas jį už pakar- 
pos ir truktelėdamas aukštyn. - Svečiai pamanys, kad mes netašyti 
kaimiečiai. Ar nematai, jog tu juos sugluminai? 

- Ką jūs, nereikia, - įsiterpė Rolandas (jis išties gerokai sutriko, 
tačiau neišsidavė). - Mes niekuo neišsiskiriame, kad nusipelnytu- 
me... 

- Niekuo neišsiskiriate?! - nusijuokė Eiveris. Beje, Rolandas pa- 
stebėjo, kad jo pilvas netirta drauge su šeimininku. Matyt jiedu kur 
kas kietesni nei atrodo iš pirmo žvilgsnio. - Sakote, niekuo neišsiski- 
riate! Keliavote penkis šimtus mylių iš vidinių feodų, esate pirmieji 
oficialūs Aljanso atstovai nuo tada, kai prieš ketverius metus Di- 
džiuoju Traktu prajojo šaulys, ir sakote, kad niekuo neišsiskiriate! Gal 
prisėstumėte, berniukai? Galiu pasiūlyti grafos, nors tokį ankstyvą ry- 
tą jūs tikriausiai nenorėsite gerti - galbūt visai atsisakysite, turint 
omenyje jauną jūsų amžių (atleiskite, jei įžeidžiau konstatuodamas 
akivaizdų jaunystės faktą, juolab kad jums nėra ko gėdytis; mes visi 
kažkada buvome jauni). Taip pat rekomenduočiau jums baltą šaldy- 
tą arbatą, kurią nuostabiai gamina Deivo žmona. 

Rolandas pažvelgė į Ketbertą, tada pasisuko į Aleną, kuris link- 
telėjo ir nusišypsojo nukreipęs akis nuo jūros, paskui vėl atsigręžė į 
Eiverį. 

- Balta arbata puikiai sudrėkintų perdžiūvusias mūsų gerkles, - 
tarė jis. 

Vienas šerifo pavaduotojų išlėkė atnešti gėrimų, kiti pastatė at- 
vykėliams kėdes priešais rašomąjį stalą, ir Eiveris dalykiškai pakeitė 
temą. 

- Man ne paslaptis (kaip, žinoma, ir jums patiems), kas tokie esa- 
te ir iš kur atvykote, - pradėjo šerifas įsitaisęs savo krėsle. Šis gailiai 
sugirgždėjo po masyviu kūnu, bet nesulūžo. - Jūsų kilmę išduoda ne 
tik balsai, bet ir veidai. Tačiau Hambryje, mieguistoje ir kaimiškoje 
vietovėje, mes įpratę laikytis senų tradicijų ir savaip prisiminti tėvų 
veidus. Suprantama, aš nedrįsčiau ilgam atitraukti jus nuo svarbių 
darbų, bet, jei atleisite už įžūlumą, privalėsiu paprašyti parodyti doku- 
mentus, kuriuos greičiausiai atsivežėte į miestą. 

Jie turėjo su savimi visus dokumentus, ir Rolandas būtų guldęs 
galvą, jog šerifas Eiveris tai gerai žinojo. Kaip žmogus, prižadėjęs jų 
neužlaikyti, jis pernelyg ilgai vartė sulankstytus lapus (lino kiekis po- 
pieriuje buvo toks didelis, kad lapeliai labiau priminė medžiagos atrai- 
žas), retsykiais bakstelėdamas storu pirštu į praleistą eilutę, be garso 
čiojo per jo plačius pečius. Įdomu, ar jie bent moka skaityti, pama- 
nė Rolandas. 

Viljamas Dibornas. Arklininko sūnus. 

Ričardas Stokvortas. Rančerio sūnus. 

Arturas Hitas. Gyvulių augintojo sūnus. 

Kiekvieno iš jų asmens dokumentą pasirašė liudininkas: Diborno 
tapatybę patvirtino Džeimsas Rydas (iš Hemfilo), Stokvorto - Pajetas 
Reivenhedas (iš Peniltono), Hito - Lukas Riversas (iš Gileado). Vis- 
kas gerai, nurodyti išorės požymiai kuo puikiausiai atitiko originalus. 
Eiveris grąžino dokumentus šimtus kartų atsiprašinėdamas. Savo 
ruožtu Rolandas įteikė šerifui laišką, atsargiai ištrauktą iš piniginės. 
Apkūnusis įstatymo sergėtojas išpūtė akis pamatęs antspaudą. 

- O dievai, apsaugokite mano sielą! Juk tai Žinia iš šaulio! 

- Pataikyta, kaip pirštu į akį, - nustebusiu balsu pareiškė Ketber- 
tas. Rolandas stipriai įspyrė jam į kulkšnį nenuleisdamas pagarbaus 
žvilgsnio nuo Eiverio veido. 

Laišką parašė kažkoks Stivenas Diskeinas iš Gileado, šaulys (ki- 
taip tariant, riteris, skvairas, taikdarys ir baronas... šiais laikais pas- 
tarasis titulas beveik nieko nereiškė, nepaisant visų Džono Farsono 
pompastiškų šnekų) Arturo iš Eldo dvidešimt devintosios kartos ne- 
santuokinis palikuonis (paprasčiau kalbant, jo gyslomis tekėjo vienos 
iš daugumos Arturo sugulovių kraujas). Laiškas adresuotas merui 
Hartvelui Torinui, kancleriui Kimbai Raimeriui ir šerifui Herkimerui 
Eiveriui. Šaulys siuntė jiems savo nuoširdžiausius sveikinimus, prašy- 
damas suteikti trumpalaikį prieglobstį trims jaunuoliams, ponaičiams 

Dibornui, Stokvortui ir Hitui. Šie privalo įvykdyti Aljanso patikėtą už- 
duotį: suskaičiuoti visus materialinius išteklius, kurie, esant reikalui, 
praverstų Aljansui (žodis “karas" nebuvo minimas dokumente, tačiau 
skaitytojas lengvai galėjo įžvelgti jį tarp eilučių). Feodų Aljanso vardu, 
Stivenas Diskeinas ragino ponus Toriną, Raimerį ir Eiverį visokerio- 
pai padėti apskaitininkams, suteikti kiek įmanoma daugiau informaci- 
jos, atkreipiant ypatingą dėmesį į galvijų, maisto bei įvairių rūšių 
transporto priemonių išteklius. Dibornas, Stokvortas ir Hitas prabus 
Medžise mažiausiai tris mėnesius, rašė Diskeinas, gal net metus. 
Laiško pabaigoje anksčiau išvardintiems oficialiems pareigūnams bu- 
vo siūloma “parašyti apie jaunuolių pasiekimus su visomis smulkme- 
nomis, kurios, jūsų nuomone, gali mus sudominti. Prašome nieko ne- 
slėpti, jei mus mylite“. 

Išvertus į normalią kalbą, tai reiškė: praneškite, ar jie elgiasi kaip 
pridera. Ar jie išmoko savo pamoką. 

Šerifui atidžiai skaitant dokumentą, sugrįžo jo padėjėjas su mo- 
nokliu, savo išvaizda primenantis rūmų liokajų, nešdamas padėklą su 
keturiomis baltos arbatos stiklinėmis. Rolandas sumurmėjo padėkos 
žodžius ir padavė stiklines kitiems. Paskutiniąją priglaudęs prie savo 
lūpų išvydo įdėmų Aleno žvilgsnį. Marmuriniame jo veide ryškiai su- 
žibo mėlynos akys. 

Alenas švelniai krestelėjo stiklą. Tyliai suskambėjus ledo kube- 
liams, Rolandas lygiai taip pat nepastebimai linktelėjo galva. Jis ma- 
nė, kad šalta arbata bus pripilta iš ąsočio, laikomo artimiausiame šu- 
linyje, ir visiškai nesitikėjo pamatyti ledo. Per patį vidurvasarį. Labai 
įdomu. | 

Beje, šerifas nemelavo tvirtindamas, kad Deivo žmona gamina 
nuostabaus skonio arbatą. 

Baigęs skaityti laišką, Eiveris atidavė jį Rolandui, su tokia bai- 
minga pagarba tarsi grąžintų šventą relikviją. 

- Nenustebčiau, jei norėsite paslėpti savo asmenybės aprašymą 
saugioje vietelėje, Vilai Dibornai. Labai saugioje! 

- Taip, sere. - Jis įsikišo laišką ir dokumentus į piniginę. “Ričar- 
das" su “Arturu" padarė tą patį. 

- Kokia gardi arbata, sere, - prašneko Alenas. - Nesu gėręs nie- 
ko skanesnio. 

- O taip. - Eiveris siurbtelėjo gurkšnelį. - Turbūt viskuo kaltas 
medus, ar ne, Deivai? 

Padėjėjas su monokliu, stovintis prie skelbimų lentos, nusišypso- 
jo. 

- Greičiausiai, bet Džudė nemėgsta apie tai kalbėti. Ji gavo re- 
ceptą iš savo motinos. 

- Žinoma, mes taip pat privalome atminti savo motinų veidus. - 
Šerifo fizionomijoje nušvito sentimentali išraiška, bet Rolandas būtų 
galėjęs prisiekti, kad iš storulio sąmonės gelmių išnirę vaizdai neturi 
nieko bendro su jo motina. Eiveriui atsisukus į Aleną, sentimentalų- 
mą pakeitė neįtikėtinai skvarbus žvilgsnis. 

- Jums kelia nuostabą ledas, ponaiti Stokvortai? 

Alenas krūptelėjo. 

- Na, man... 

- Lažinuos, kad jūs nesitikėjote prabangos tokiame užkampyje, 
kaip Hambryje. - Kad ir kaip linksmai stengėsi burbuliuoti šerifas, 
Rolandas pajuto jo žodžiuose slypinčią potekstę. 

Mes nepatinkam Eiveiriui. Jis negali pakęsti mūsų "miestie- 
tiškų manierų", nors pažįsta mus pernelyg trumpai, kad žinotų, 
ar jas iš viso turime. Vyrukas mano susidūręs su pasipūtėlių tri- 
jule, laikančia vietinius netašytais kaimo stuobriais. 

- Ne tik Hambryje, - ramiai paprieštaravo Alenas. - Šiais laikais 
ledo itin retai pasitaiko ir Vidinėje Arkoje, šerife. Vaikystėje matyda- 
vau jį tik išskirtinėmis progomis, tarkim, per gimtadienius. 

- Ledo visuomet atsirasdavo Saulės Dieną, - neįprastai rimtai įsi- 
terpė Kebertas. - Iš visų dalykų, neskaitant fejerverkų, jis patiko 
mums labiausiai. 

- Nagi, nagi. - Šerifo tonas bylojo, kad jaunuoliai pateikdavo jam 
netikėtumų sulig kiekvienu žodžiu. Eiveris ko gero visai nesidžiaugė 
svečiais, su kuriais jis buvo priverstas tąsytis “visą prakeiktą rytą", 
storuliui nepatiko atvykėlių apranga, įmantrūs dokumentai, tartis ir 
jaunas amžius. Ypač pastarasis. Rolandas galėjo suprasti tokį požiū- 
rį, tačiau jam nedavė ramybės mintis, jog tai nėra pagrindinės prie- 
žastys, sukėlusios pagiežą. 

- Miesto rotušėje turime tebeveikiančius dujinį šaldytuvą ir vi- 
ryklę, - paaiškino Eiveris. - O gamtinių dujų Citge užtenka su kaupu. 
Citgas tai - naftos telkinys, į rytus nuo miesto. Manding, prajojote pro 
jį keliaudami į Hambrį. 

Jie sulinksėjo galvomis. 

- Iš viryklės menka nauda - ją rodo vaikams per istorijos pamo- 
kas, užtat šaldytuvas labai praverčia. - Eiveris pažvelgė į stiklinės tu- 
rinį. - Ypač vasarą. - Gurkštelėjęs lašelį arbatos patenkintas sučep- 
sėjo ir nusišypsojo Alenui. - Matote? Jokios paslapties. 

- Keista, kad nesumąstėte, kaip pasinaudoti nafta, - pratarė Ro- 
landas. - Mieste neliko generatorių? 

- Kodėl gi, liko. Gal kokie keturi ar penki. Didžiausią, kiek pa- 
menu, veikiantį, atrastumėte Frensio Lengilo “B sūpuoklių"' rančoje. 
HONDA. Ar pavadinimas jums girdėtas, vaikinai? HONDA? 

- Kartą ar du mačiau tokį užrašą ant motorinių dviračių, - patvir- 
tino Rolandas. 

- Išties? Šiaip ar taip, nė vienam generatoriui netinka nafta iš 
Citgo telkinio. Ji per tiršta. Dervuota. O mes neturime perdirbimo 
įrangos. 

- Aišku, - tarstelėjo “Ričardas". - Visgi pavydžiu jums galimybės 
vasarą mėgautis ledo gabaliukais. - Vienam kubeliui nuslydus į bur- 
ną, Alenas sutraiškė jį dantimis. 

Akimirką Eiveris dėbsojo į jaunuolį tarytum mėgindamas įsitikinti, 
jog šia tema jau viskas pasakyta, paskui atsigręžė į Rolandą. Jo vei- 
das vėl spinduliavo plačią, įtarimus keliančią šypseną. 

- Meras Torinas prašė manęs perduoti jo linkėjimus ir apgailes- 
tavo dėl to, kad šiandieną negalėjo su jumis susitikti. Kaip žinia, mūsų 
meras - labai užsiėmęs žmogus, labai užsiėmęs. Rytoj vakare jis ruo- 
šia pietus savo dvare... visus sukvietė septintai valandai, o jūsų prašė 
pasirodyti aštuntą. Turbūt nori surengti jums iškilmingą priėmimą, pa- 
daryti svečiams dramatišką įspūdį. Pageidautina, kad atvyktumėte 
nurodytu laiku. Bet ką aš kalbu! Jūs ir patys tai žinote. Manau, per 
savo gyvenimą matėte tiek pokylių, kiek aš ragavau karštų vakarie- 
nių. 

- Apranga turi būti oficiali? - susirūpinęs paklausė Ketbertas. - 
Mums teko įveikti keturis šimtus ratų, todėl į tokią ilgą kelionę nepa- 
siėmėme nei kostiumų, nei puošnių juostų. 

Eiveris sukrizeno. Šį kartą nuoširdžiau, dingtelėjo Rolandui, gal 
todėl, kad, jo manymu, “ Arturas", pademonstravo jaunatvišką naivu- 
mą. 

- Ne-e, ponaiti. Torinas supranta, kad jums visų pirma teks dirbti, 
kaip tiems kaubojams. Tik saugokitės, kad jūsų nepriverstų traukti iš 
įlankos tinklų! 

Nuovados kampe linksmai sugageno Deivas, monoklio savinin- 
kas. Greičiausiai tai vietinės reikšmės pokštas, pagalvojo Rolandas. 

- Tiesiog apsirenkite geriausiais savo drabužiais. Vis vien Hamb- 
ryje niekas nesiveržia kelnių juostomis. - Rolandą vėl pribloškė nu- 
skambėjusi panieka gimtajam miestui... ir svetimšaliams. - Spėju, kad 

rytoj jūs daugiau darbuositės negu ilsėsitės. Hartas pakvietė į sve- 
čius visus stambiausius rančerius, naminių gyvulių ir galvijų auginto- 
jus, gyvenančius šioje feodo dalyje... ne tiek jau daug, turint omenyje, 
kad į vakarus nuo Skardžio Medžisas ribojasi su dykuma. Tačiau 
puotoje dalyvaus tie žmonės, kurių turtą privalote surašyti, ištikimi 
Aljanso sąjungininkai, visuomet pasiruošę padėti. Frensis Lengilas iš 
“B sūpuoklių" rančos... Džonas Kroidonas iš “Pianino" rančos... 
Henris Vertneris, veisiantis grynakraujus feodo žirgus... Hašas Ren- 
friu, “Tingiosios Siuzenos" savininkas, valdantis didžiausią arklių kai- 
menę Medžise (neabejoju, kad savajame krašte esate matę dides- 
nių)... ir kiti. Raimeris jus pristatys, o paskui galėsite artimiau su jais 
susipažinti. 

Rolandas atsigręžė į Ketbertą. 

- Rytoj turėsi paplušėti. 

Ketbertas linktelėjo. 

- Nesijaudink, Vilai. Aš įsidėmėsiu juos visus. 

Eiveris siurbčiojo arbatą svaidydamas į trijulę apsimestinai šel- 
mišką žvilgsnį, nuo kurio Rolandą net supurtė. | 

- Dauguma jų atsives santuokinio amžiaus dukras. Jūs, vaikinai, 
turėsite į ką paganyti akis. 

Nusprendęs, kad vienam rytui užtenka arbatos ir veidmainysčių, 
Rolandas ištuštino stiklinę, nusišypsojo (su viltimi, kad jo šypsena išėjo 
nuoširdesnė negu platus Eiverio vypsnys) ir atsistojo. Supratę užuo- 
miną Ketbertas su Alenu pasekė jo pavyzdžiu. 

- Ačiū už arbatą ir šiltą sutikimą. Prašau padėkoti merui Torinui 
už jo gerumą ir perduoti, kad mes pasimatysime rytoj, lygiai aštuntą 
valandą. 

- Būtinai perduosiu. 

Rolandas žengė link Deivo. Nustebintas, kad svečiai neužmiršo 
apie jo egzistavimą, šerifo pavaduotojas pasitraukė atatupstas ir vos 
neatsitrenkė galva į skelbimų lentą. 

- Meldžiu jūsų padėkoti savo žmonai už gardžią arbatą. 

- Žinoma. Ačiū, jaunasis ponaiti. 

Jie išėjo į lauką. Šerifas Eiveris nukrypavo įkandin tarsi gerašir- 
dis riebus aviganis. 

- Tiesa, jums reikės gyvenamosios vietos... - pradėjo jis nusileidęs 
nuo prieangio laiptų. Palytėtas saulės spindulių šerifas akimoju išpra- 
kaitavo. 

- O varge, visai užmiršau apie tai paklausti. - Rolandas pliaukš- 

telėjo delnu sau į kaktą. - Mes apsistojome ant to ilgo šlaito, kur ga- 
nosi daug arklių. Jūs žinote, ką turiu galvoje... 

- Aha, Skardį... 

- Bet negavome leidimo įkurti ten stovyklavietę, nes nežinojome, 
į ką kreiptis. 

- Tai Džono Kroidono valdos. Esu tikras, kad jis dėl to neprieš- 
tarautų. Vis dėlto mes pasiūlysime jums šį tą geresnio. Šiaurės vaka- 
ruosę atrasite tuščią sklypą, “K juostą". Anksčiau jis priklausė Gar- 
berių šeimai, kuri po gaisro persikraustė. Dabar tas žemės ruožas ati- 
teko Arklininkų Asociacijai, vietinei rančerių ir fermerių draugijai. 
Užsiminiau apie jus Frensiui Lengilui, dabartiniam AA prezidentui, ir 
jis tarė: “Apgyvendinsime vaikinus Garberių rančoje, kodėl gi ne?" 

- Tikrai, kodėl gi ne? - mąsliai nutęsė Ketbertas. Dėbtelėjęs į 
draugą Rolandas pamatė, kad šis žvalgosi į prieplauką, kur knibždėte 
knibždėjo nedidukių žvejų valčių, iš toli primenančių vandeninius va- 
balus. 

- Aha, aš irgi taip pasakiau: “Tikrai, kodėl gi ne?" Pats namas 
virto nuodėgulių krūva, tačiau vienas barakas su arklide ir virtuvės 
pašiūre išliko sveikutėlis. Vykdydamas mero Torino įsakymus išdrį- 
sau aprūpinti atsargomis maisto sandėlį ir liepiau išvalyti baraką. Gal 
ten ir aptiksite vieną kitą vabzdį, bet nieko tokio, kas kandžiotųsi ar 
geltų... ir jokių gyvačių, nebent kelios jų būtų įsikūrusios po grindimis. 
Tokiu atveju patarčiau nekreipti į jas dėmesio. Teisingai, berniukai? 
Tegul tie šliužai gyvena. 

- Tegul jie gyvena po grindimis ir jaučiasi laimingi, - sutiko Ket- 
bertas vis dar spoksodamas į prieplauką, sukryžiavęs rankas ant krū- 
tinės. 

Eiveris žvilgtelėjo į vaikiną, jo lūpų kampučiai neryžtingai suvir- 
pėjo. Atsisukęs į Rolandą šerifas vėl išsišiepė iki ausų. 

- Stogas užtaisytas, todėl per lietų nesušlapsite. Ką manote? Ar 
pasiūlymas geras? 

- Geresnis nei galėjome tikėtis. Jūs esate labai veiklus žmogus, o 
meras Torinas - pernelyg geras. - Jis iš tiesų taip manė, tik nenutuo- 
kė, kodėl čionykštė valdžia taip stengiasi įtikti svečiams. - Mes ver- 
tiname jo rūpestį. Ar ne, vyručiai? 

Ketbertas ir Alenas energingai sukinkavo galvomis. 

- Ir su didžiausiu dėkingumu priimame pasiūlymą. 

- Perduosiu merui jūsų žodžius. Iki pasimatymo, vaikinai. Telydi 
jus ramybė. 

Jiems priartėjus prie savo pririštų žirgų, šerifas Eiveris atsisvei- 
kindamas paspaudė rankas, godžiu žvilgsniu nudelbė jų grynaveislius 
gyvulius. 

- Vadinasi, iki rytojaus vakaro, jaunieji ponaičiai? 

- Iki rytojaus vakaro, - patvirtino Rolandas. 

- Tikiuosi, jūs patys sugebėsite atrasti “K juostą"? 

Rolandą vėl pribloškė tarp žodžių prasismelkusi panieka. Gal taip 
netgi geriau. Jei šerifas mano juos esant kvaišeliais, kas žino, kokią 
naudą iš to pavyks išpešti? 

- Atrasime, - tarė Ketbertas šokdamas ant žirgo. Eiveris įtariai 
nužvelgė kovo kaukolę, užmautą ant balno gugos. Pokštininkas Ro- 
lando draugas pastebėjo, kur krypsta storapilvio akys, bet sulaikė pro 
lūpas sprūstančią repliką, tuo labai nustebindamas ir pradžiuginda- 
mas savo bendražygius. 

- Sudie, šerife. 

- Laimingo kelio, vaikine. 

Jis liko stypsoti prie medinių stulpų - storas vyriškis, dėvintis 
chaki spalvos drabužius, su prakaito dėmėmis pažastyse ir juodais, 
per daug blizgančiais batais. Įdomu, kaip atrodo arklys, kuris 
kiaurą dieną nešioja tokį riebalų kalną, pagalvojo Rolandas. No- 
rėčiau pamatyti, kaip giliai įdubo to vargšelio nugara. 

Eiveris pamojavo nutolstančiai trijulei. Prie jo prisijungė Deivas 

Kai tik žalias Aljanso jaunimėlis, šuoliuojantis ant brangių savo 
tėtušių žirgų, užsuko už kampo ir ėmė leistis nuokalne į Pagrindinę 
gatvę, šerifas ir jo pavaduotojai liovėsi mojavę. Eiveris atsigręžė į 
Deivą Holisą, kurio veide truputį kvailą pagarbią baimę pakeitė pro- 
tingesnė išraiška. ' 

- Ką pasakysi, Deivai? 

Padėjėjas įsikando monoklį ir ėmė nervingai kramtyti žalvarinį 
rėmelį. Šerifas Eiveris jau seniai buvo nustojęs priekaištauti dėl šio 
įpročio. Rankas nuleido netgi Džudė, Deivo žmona, nors visi žinojo, 
jog Džudė Holis (mergautinė pavardė - Vertner) pasiekdavo, ką už- 
sibrėžusi. 

- Minkštakūniai, - atsiliepė Deivas. - Minkšti, kaip kiaušiniai, ką 
tik išriedėję iš vištos subinės. 

- Galbūt. - Svyruodamas ant kojų Eiveris užkišo nykščius už dir- 

žo, - tačiau tas, daugiausiai šnekėjęs, su plokščia skrybėle, nemano 
esąs minkštas. 

- Nesvarbu, ką jis mano. - Deivas niekaip nesiliovė kramtęs aki- 
nių rėmelio. - Dabar vaikigalis atsidūrė Hambryje. Jam greičiausiai 
teks prisitaikyti prie mūsiško požiūrio. 

Už nugaros nusijuokė kiti šerifo pavaduotojai. Šyptelėjo ir Eive- 
ris. Privalote palikti turtingus vaikiščius ramybėje, jei šie nesimaišys 
po kojomis - toks įsakymas gautas iš mero dvaro. Tačiau šerifas tu- 
rėjo pripažinti, kad jis būtų nieko prieš aplaužyti jiems kaulus. Mielai 
įspirtų į kiaušus pienburniui su idiotiška paukščio kaukole. Berniūkš- 
tis visą laiką šaipėsi galvodamas, kad Herkas Eiveris tėra paprasčiau- 
sias kaimo mulkis. Vis dėlto /abiausiai jį būtų pradžiuginusi galimybė 
ištrinti šaltakraujišką žvilgsnį iš vaikino, užsimaukšlinusio ant pakaušio 
plačiabrylę pastoriaus skrybėlę. Pažiūrėti, kaip akyse blyksteli siau- 
bas, Vilui Dibornui suvokus, jog iš tolimojo Naujojo Kanano ir turtin- 
go tėtušio neverta tikėtis pagalbos. 

- Aha. - Eiveris patapšnojo Deivui per petį. - Galbūt jis pakeis 
savo požiūrį. - Šerifo veidą nutvieskė šypsena - visiškai kitokia, nei 
toji, kurią jis demonstravo Aljanso apskaitininkams. - Galbūt jie visi 
pakeis. 

Trys vaikinai prajojo vorele pro “Klajūnų pastogę" (aiškiai sutri- 
kusio intelekto jaunuolis, uoliai valantis akmeninį prieangį, pakėlė gal- 
vą ir jiems pamojavo; trijulė atsakė tuo pačiu). Vėliau susilygino į 
vieną eilę. Rolando žirgas risnojo viduryje. 

- Ką galvojate apie naująjį mūsų draugą šerifą? - paklausė Ro- 
landas. 

- Aš neturiu nuomonės, - džiaugsmingai paskelbė Ketbertas. - 
Visiškai jokios. - Nuomonė - tai politika, o ši įkūnija blogį, dėl kurios 
dauguma jaunų ir simpatiškų vyrukų užbaigia savo dienas kartuvėse. 
- Jis pasilenkė ir stuktelėjo krumpliais į kovo kaukolę. - Tiesa, žvalgui 
šerifas nepatiko. Su didžiu gailesčiu pripažįstu, kad, žvalgo manymu, 
šerifas Eiveris tėra didelis riebalų maišas, neturintis savyje nė vieno 
pasitikėjimą keliančio kaulo. 

Rolandas pažiūrėjo į Aleną. 

- Ką tu pasakyti, ponaiti Stokvortai? 

Iš įpročio Alenas visų pirma apsvarstė klausimą, kramtydamas 
žolės stiebelį, kurį pasilenkęs nusirovė nuo šalikelės pievos. Galiau- 
siai ištarė: 

- Jei pamatytų gatvėje mus degančius, jis nė nenusičiurkštų, mė- 
gindamas užgesinti liepsnas. 

Ketbertas linksmai nusikvatojo. 

- O tu, Vilai? Kokios mintys kirba /avo galvoje, brangus kapito- 
ne? 

- Jis manęs nesudomino... bet atkreipiau dėmesį į vieną frazę. 
Jei arklių ganyklos, vadinamos Skardžiu, ilgis siekia trisdešimt ratų, 
maža to, ji skverbiasi į dykumą dar penkis ar daugiau ratų, tuomet 
kaip šerifas Eiveris išsiaiškino, kad mes apsistojome Kroidono “Pia- 
nino“ rančos valdose? 

Rolando žodžiai privertė nustebusius draugus susimąstyti. Po 
akimirkos Ketbertas pasviro į priekį ir vėl bakstelėjo pirštu į kovo 
kaukolę. 

- Mus visą laiką stebėjo, o tu nieko nepranešei? Vakarienės gali 
nesitikėti, sere; jei suklysi kitą kartą, keliausi tiesiai į karinį tribunolą. 

Netrukus Rolando mintys apie šerifą Eiverį užleido vietą malo- 
niems atsiminimams apie Siuzeną Delgado. Rytojaus vakarą neabe- 
jotinai pavyks su ja susitikti. Įdomu, ar mergina bus išsipynusi kasą? 

Jis nekantravo išsiaiškinti. 

Pagaliau jie prijojo mero dvarą. Teprasideda žaidimas, pamanė 
Rolandas nenutuokdamas, iš kur ištraukė šią frazę, negalvodamas 
apie “Pilis"... bent jau tuo metu. 

Arklininkai nuvedė žirgus, ir kurį laiką jie trise liko stovėti prie 
laiptų prisispaudę vieni prie kitų kaip arkliai darganotą dieną. Be- 
barzdžius veidus apšvietė spalvotieji fakelai. Iš namo atsklido gitarų 
skambesys, balsai ir linksmas juokas. 

- Pasibelsime? - paklausė Ketbertas. - Ar tiesiog žengiame į vi- 
dų? 

Laimei, Rolandui nereikėjo atsakyti. Paradinės hasiendos durys 
atsivėrė ir laukan išėjo dvi moterys, vilkinčios sukneles su baltomis 
apykaklėmis, kurios vaikinams priminė gyvulių augintojų žmonų ap- 
rangą, paprastai dėvimą jų gimtinėje. Fakelų šviesoje spindėjo mote- 
rų plaukai, paslėpti po tinkleliais ir išmarginti žaižaruojančiais blizgu- 
čiais. 

Stambesnioji žengė du žingsnius, nusišypsojo ir atliko reveransą. 
Blykstelėjo masyvūs jos auskarai, raudoni kubo formos rubinai. 


185 


- Štai ir Aljanso atsiųsti jaunuoliai. Sveiki atvykę. Labas vakaras 
ponaičiai, ir tesaugo jus dievai. 

Jie vieningai nusilenkė, atstatę kojas pirmyn, ir nedarniai padėko- 
jo, sukeldami jai juoką. Aukštesnioji apdovanojo vyrukus sausa, kaip 
ir jos kūnas, šypsena. 

- Aš esu Oliva Torin, - prisistatė apkūnioji moteris, - mero žmo- 
na. Čia mano vyro sesuo, Korala. 

Korala 'Torin, kurios šykštus šypsnys pakreipė lūpų kampučius, 
bet akių nesušildė, pavaizdavo kažką panašaus į reveransą. Rolan- 
das, Ketbertas ir Alenas vėl nusilenkė ištiesę į priekį kojas. 

- Malonu matyti jus “Jūros pakrantėje". - Oliva Torin džiaugs- 
mingai šypsojosi, sužavėta galimybės priimti jaunuosius svečius iš Vi- 
dinio pasaulio. - Iš visos širdies prašau jaustis kaip namuose. 

- Esame nepaprastai jums dėkingi, madam, už kvietimą, - atsilie- 
pė Rolandas ir nė nesusimąstydamas pabučiavo jos ranką. Jį užkrėtė 
smagus moters juokas. Gal ir gerai, kad prieš pasirodant mero dvare 
pasisekė sutikti bent vieną patinkantį žmogų, nusprendė Rolandas bū- 
damas tikras, jog tą vakarą jis daugiau nepamatys nė vieno asmens 
(išskyrus Siuzeną Delgado), kuris keltų simpatiją arba pasitikėjimą. 

Karščio nepajėgė nuslopinti netgi vėsesnis jūros vėjas, todėl rū- 
bininkas, surenkantis viršutinius svečių apdarus, neturėjo itin daug 
darbo. Rolandas nelabai nustebo išvydęs, kad šios pareigos atiteko 
šerifo pavaduotojui Deivui. Sulaižyti jo plaukų likučiai žvilgėjo prilipę 
prie pakaušio, monoklis saugiai ilsėjosi baltos švarko liemenės kiše- 
nėje. Rolandas jam linktelėjo, ir Deivas, sunėręs rankas už nugaros, 
atsakė tuo pačiu. 

Prie jaunuolių priėjo du vyrai - šerifas Eiveris ir pagyvenęs po- 
nas, liesas it paveikslėliuose piešiama Giltinė. Už jų atlapotos dvivė- 
rės durys vedė į erdvią salę, kur stovėjo daugybė svečių, laikančių 
rankose krištolines punšo taures, plepančių tarpusavyje, besigar- 
džiuojančių užkandžiais, kurių lėkštes nešiojo padavėjai. 

Rolandas spėjo akies krašteliu dirstelėti į Ketbertą. Įsidėmėk vis- 
ką. Kiekvieną vardą, kiekvieną veidą... kiekvieną smulkmeną. 
Ypač smulkmenas. 

Ketbertas pakėlė antakį tuo pakeisdamas galvos linktelėjimą. 
Tuo metu Rolandą įtraukė į pokylį, kuriame būdamas šauliu jis daly- 
vavo pirmą kartą. Šie kviestiniai pietus tapo sunkiu išbandymu. 

Paaiškėjo, kad Giltinę įkūnija Kimba Raimeris, Torino kancleris 
ir iždininkas (Rolandas įtarė, jog pastarasis titulas buvo specialiai su- 
kurtas jų atvykimo progai). Vyriškis pasirodė besąs penkiais coliais 
aukštesnis už šaulį, nors Gileade jaunuolis visada išsiskyrė ūgiu. Odos 
spalva panėšėjo į žvakių vašką, tačiau neatrodė liguista - tiesiog pa- 
blyškusi. Pliką viršugalvį supo pražilusių ir plonų kaip voratinklio gijos 
plaukų sruogos. Ant nosies kuprelės svyravo pensnė. 

- Mano berniukai! - sušuko jis nuoširdžiu politiko arba laidotuvių 
biuro savininko balsu, kai baigėsi supažindinimo ceremonija. - Sveiki 
atvykę į Medžisą! Į Hambrų! Ir į “Jūros pakrantę", kuklius mero na- 
mus. 

- Jeigu jie kuklūs, tuomet kaip jūs įsivaizduojate rūmus? - pasitei- 
ravo Rolandas. Pastaba labiau priminė komplimentą negu šmaikščią 
repliką (iš jų trijulės kandžiausią liežuvį turėjo Bertas), tačiau kanc- 
leris kartu su šerifu Eiveriu prapliupo kvatoti. 

- Eime, bičiuliai, - paragino Raimeris aiškiai nusprendęs, kad vie- 
nam kartui linksmybių pakaks. - Esu tikras, meras nekantriai jūsų 
laukia. 

- Žinoma, - už nugaros pasigirdo nedrąsus balsas. Liesoji Korala 
Torin kažkur išgaravo, tačiau jos brolio žmona, Oliva, liko stovėti 
prie durų ir dabar žiūrėjo į naujuosius svečius grakščiai sunėrusi ran- 
kas ties ta kūno vieta, kuri kadaise vadinosi liemeniu. Jos veide tebes- 
pindėjo maloni šypsena. - Hartas labai laukia. Ar man palydėti juos, 
Kimba... 

- Ne, ne, nesivargink. Tau ir taip užtenka svečių, kuriems reikia 
skirti dėmesį. 

- Ko gero tu teisus. - Oliva paskutinį kartą nusilenkė atvykėliams 
džiugiai šypsodamasi, bet Rolandas pagalvojo: Ji nelaiminga. Kaž- 
kas ją slegia. 

- Ponai? - prasiskyrus Raimerio lūpoms, pasirodė neproporcingai 
didžiuliai dantys. - Eime? 

Jis nuvedė jaunuolius pro vypsantį šerifą į pokylių salę. 

Atsivėręs vaizdas nepadarė didelio įspūdžio Rolandui. Galų gale 
jam prisiėjo buvoti Didžiojoje Gileado menėje - kai kas vadino ją Pro- 
tėvių sale - ir netgi vogčiomis žiūrėti iš balkono į puotą, keliamą 
kiekvienais metais, Velykų Šokį, kuris žymėjo Plačiosios Žemės pa- 
baigą ir Pirmosios Sėjos pradžią. Skirtingai nuo čionykščio sietyno su 

alyviniais žibintais, Didžiąją menę apšvietė penki kandeliabrai su 
elektrinėmis lemputėmis. Šventės dalyviai (dažniausiai merginos ir 
jaunuoliai iš turtingų šeimų, per savo gyvenimus nedirbę nė dienos ir 
tuo suteikę dingstį Džonui Farsonui minėti nelemtą faktą kiekviena 
pasitaikiusia proga) rengėsi prabangiau, muzika skambėjo garsiau. 
Beveik visi kilmingieji siejo save giminingais ryšiais su Arturu Eldu, 
kuris nutapytame paveiksle sėdėjo raitas ant balto žirgo su apnuogin- 
tu, vienybę simbolizuojančiu kardu. 

Vis dėlto Gileadui stigo čia kunkuliuojančio šurmulio, ir ne tik per 
Velykų Šokį. Vos peržengęs durų slenkstį Rolandas pajuto, kad me- 
ro namuose tvyro atmosfera, kuri dažniausiai išblėsta nepastebimai 
ir neskausmingai. Kaip kraujas, plūstantis iš prapjautos venos į karš- 
tą vandenį. 

Apvaliame kambaryje - dėl savo dydžio jis vargu ar galėjo va- 
dintis sale - medinėmis lentelėmis apkaltas sienas puošė buvusių me- 
rų portretai (ne pačios geriausios kokybės). Ant pakylos, į dešinę 
nuo durų, vedančių į svetainę, keturi gitaristai brazdino kažką pana- 
šaus į energingą valsą, plačiai išsišiepę, ant galvų užsimaukšlinę 
sombreros*. Pačiame kambario viduryje dunksojo stalas su dviem 
stikliniais punšo dubenimis, vienu dideliu ir gražiu, kitu mažu ir neiš- 
vaizdžiu. Gėrimą pilstė dar vienas Eiverio pavaduotojas, apsivilkęs 
baltą švarkelį. 

Paneigdami prieš dieną pasakytus šerifo žodžius, keli vyrai pui- 
kavosi įvairiaspalvėmis juostomis, tačiau tai nė kiek nesuglumino Ro- 
lando, dėvinčio baltus šilkinius marškinius, tiesias kelnes ir pasirišu- 
sio siaurą juodą kaklaraištį, kadangi trys iš keturių vyriškių vilkėjo ne- 
skoningus senamadiškus švarkus, kuriuos, eidami į bažnyčią papras- 
tai užsimesdavo gyvulių augintojai. Tuo tarpu jaunimas apskritai ne- 
pripažino švarkų. Kai kurios moterys demonstravo aplinkiniams savo 
papuošalus, bet ne tokius prabangius, kaip purpuriniai mero žmonos 
auskarai. Kelios jų atrodė taip, tarsi būtų badavusios daugelį dienų, 
tačiau savo apranga niekuo nenusileido kitoms: ilgos suknelės su ap- 
valiomis apykaklėmis ir iškirptėmis, po kuriomis matėsi pamušalo 
spalva, tamsūs žemakulniai, plaukus prilaikantys, blizgučiais apibars- 
tyti tinkleliai. 

Ir tada jis išvydo merginą, labai aiškiai išsiskiriančią iš minios. 

Akinančiai gražią Siuzeną Delgado, pasidabinusią mėlyna šilkine 
suknele su kvadratine iškirpte, kuri leido paganyti žvilgsnį į viršutinę 
*Sombrero (isp.) - plačiakraštė skrybėlė. 

krūtų dalį. Palyginti su kaklą juosiančiu safyrų vėriniu, Olivos Torin 
auskarai tepriminė paprasčiausius stiklo karoliukus. Ji stovėjo šalia 
vyro, liemenį aprišusio juosta, kuri švytėjo kaip ugnis. Tamsiai oran- 
žinį atspalvį buvo galima pamatyti feodo herbe, todėl Rolandas spėjo, 
kad prieš save regi “Jūros pakrantės" šeimininką, bet šiuo metu jam 
ne tai rūpėjo. Jaunuolio akis prikaustė Siuzena Delgado: melsva suk- 
nelė, įdegusi oda, rausvi skruostai, nereikalaujantys kosmetikos. Bet 
svarbiausia, palaidi plaukai, aukso gijomis krentantys ant nugaros. Jį 
persmelkė nevaldomai įsiplieskusios geismų liepsnos. Rolandas troš- 
ko jos, o visa kita neturėjo jokios reikšmės. 

Ji pakreipė galvą ir pastebėjusi vaikino žvilgsnį truputį išplėtė pil- 
kas akis. Skruostai dar labiau paraudo. Lūpos, tos pačios lūpos, ku- 
rios lietė jį tamsiame kelyje, šiek tiek prasiskyrė. Kai prie Torino 
stypsantis vyriškis (toks pat aukštas ir liesas, su nukarusiais ūsais ir 
žilais ilgais plaukais, išsiplaiksčiusiais virš pečių) kažką pasakė, Siu- 
zena pažvelgė į jį ir suprunkštė prisijungdama prie kitų, aplink merą 
susipietusių žmonių. Žilaplaukis vyras nesijuokė, tiktai blankiai šypso- 
josi. 

Rolandą, kuris stengėsi niekuo neišduoti savo tikrųjų jausmų (jo 
širdis daužėsi kaip kūjis į priekalą), palydėjo iki šios grupelės, stovi- 
niuojančios prie pat punšo dubenių. Jaunuolis gana miglotai pajuto, 
kaip kaulėti Raimerio pirštai suspaudė jo alkūnę, užuodė sumišusių 
kvepalų aromatą, sieninių lempų alyvą, druskingą vandenyno dvelks- 
mą ir kažkodėl pagalvojo: Ach, aš mirštu, aš mirštu. 

Susitvardyk, Rolandai iš Gileado. Liaukis kvailiojęs, dėl sa- 
vo tėvų. Apsiramink! 

Jis pamėgino... pastangos nenuėjo veltui... ir suprato, kad vėl iš- 
skys, kai susidurs su jos pilkomis akimis, kurių kitados nepajėgė įžiū- 
rėti tamsos apgaubtame kelyje. Pats nenutuokiau, kaip man tuo- 
met pasisekė, dingtelėjo prieštaringa mintis. 

- Mere Torinai? - prabilo Raimeris. - Ar galėčiau jums pristatyti 
svečius iš vidinių feodų? 

Torinas nusigręžė nuo žilaplaukio vyro ir šio pašonėje stovinčios 
moters, maloniai nusišypsojo. Jis buvo tikras kaulų vyniotinis, kaip 
kancleris, bet žemesnis ir kitokio sudėjimo: matydamas siaurus pe- 
čius, trumpą viršutinę kūno dalį ir ilgas, liesas kaip pagaliukai kojas, 
Rolandas pagalvojo, kad meras panašus paukštį, kuris, patekėjus sau- 
lei, stypčioja po pelkę ieškodamas pusryčiams varlių. 

- O taip, be abejo! - aukštu veriančiu balsu sušuko jis. - Mes 

nekantraudami, /abai nekantraudami laukėme šio momento! Paga- 
liau susitikome! Sveiki atvykę, ponai! Linkiu smagiai praleisti vakarą 
“Jūros pakrantėje", laikinai mano žiniai patikėtoje buveinėje, ir tesau- 
go jus dievai! 

Rolandas paspaudė ištiestą kaulėtą ranką, išgirdo, kaip sutraška 
krumpliai, sunerimo, kad mero veidą perkreips nepasitenkinimo iš- 
raiška, ir pajuto palengvėjimą šios neišvydęs. Atkišęs į priekį koją jis 
žemai nusilenkė. 

- Viljamas Dibornas jūsų paslaugoms, mere Torinai. - Dėkui už 
malonų sutikimą, ir tesaugo jus dievai. 

Antrasis prisistatė Arturas Hitas, trečiasis - Ričardas Stokvor- 
tas. Sulig kiekvienu galvos palenkimu Torino šypsena paplatėdavo. 
Raimeris taip pat švytėjo, tačiau buvo aišku, kad jo fizionomija nėra 
įpratusi spinduliuoti šiltų jausmų. Žilaplaukis, sausai besišypsantis vy- 
ras padavė punšo taurę savo pašnekovei. Rolandas suvokė, kad visi 
svečiai, maždaug penkiasdešimt, nenuleidžia nuo jų akių, bet vaikinui 
terūpėjo jos žvilgsnis, lengvas kaip plunksna. Akies krašteliu regėjo 
mėlyną šilkinę suknelę, tačiau nedrįso atvirai į ją pažvelgti. 

- Kelionė tikriausiai jus išvargino? - pasiteiravo Torinas. - Gal 
patyrėte pavojingų nuotykių? Prie pietų stalo mielai išklausytume 
smulkmenų. Šiais laikais pas mus retai pasirodo svečių iš Vidinės 
Arkos. - Truputį kvailoka jo šypsena priblėso, surauktų antakių 
kuokšteliai kone susijungė į vieną liniją. - Ar jūs susidūrėte su Farso- 
no žvalgais? 

- Ne, jūsų kilnybe, - atsakė Rolandas. - Mes... 

- Ką jūs, jaunuoli, nereikia tokių titulų. Manęs taip nevadina nei 
žvejai, nei kaubojai. Užtenka mero Torino. 

- Ačiū. Kelionėje mes matėme daug keistų dalykų, tik ne geruo- 
sius Žmones. 

- Geruosius žmones! - šūktelėjo Raimeris. Atvipus jo viršutinei 
lūpai, kanclerio veidas tapo panašus į prašieptą šuns snukį. - Išties 
gerieji žmonės! 

- Mums įdomus kiekvienas jūsų žodis, - patikino Torinas. - Kol 
nespėjau užmiršti savo šeimininko pareigų, jaunieji ponai, leiskite pri- 
statyti jums aplinkinius. Kimbą jau pažįstate. Štai tas rūstus vyriškis 
į kairę nuo manęs - Eldredas Džonas, naujai įsteigtos apsaugos tar- 
nybos vadas. - Torinas nejaukiai gūžtelėjo pečiais. - Aš abejoju, ar 
man reikalingas papildomas saugumas. Šerifas Eiveris moka palai- 
kyti tvarką šiame pasaulio kampe, tačiau Kimba užsispyrė, ir man 
teko sutikti su jo pasiūlymu. 

- Tai labai išmintingas sprendimas, - nusilenkė Raimeris. Visi 
nusijuokė, išskyrus Džoną, kuris šykščiai nusišypsojo ir linktelėjo gal- 
va. 

- Džiaugiuosi galėdamas su jumis susipažinti, ponai, - tarė senis 
drebančiu balsu, tada palinkėjo, kad juos saugotų dievai ir visiems 
trims paspaudė delnus, paskutiniam - Rolandui. Skirtingai nei balsas, 
jo stipri ranka nė nevirptelėjo. Vaikinas pastebėjo ant jos, tarp nykš- 
čio ir smiliaus, keistą tatuiruotę, primenančią karstą. 

- Ilgų dienų, malonių naktų, - išsprūdo Rolandui. Tik vėliau jam 
dingtelėjo, kad vaikystėje šimtus sykių kartotas pasisveikinimas labiau 
asocijuojasi su Gileadu negu su provinciniu Hemfilo miesteliu. Klai- 
delė nedidelė, tačiau jaunuolis buvo tikras, kad jų pasitaikys daugiau 
nei to būtų norėjęs tėvas, kuris išsiuntė sūnų toliau nuo kibių Marteno 
nagų. 

- Ir jums taip pat. - Jis pervėrė Rolandą skvarbiu, vertinančiu 
žvilgsniu. Paskui paleido ranką ir atsitraukė porą žingsnių atgal. 

- Kordelija Delgado. - Meras Torinas nusilenkė moteriai, ką tik 
kalbėjusiai sų Džonu. Atiduodamas jai pagarbą Rolandas įžiūrėjo pa- 
žįstamus bruožus... deja, dosniai apdovanojusi Siuzeną grožiu gamta 
pagailėjo jo Kordelijai. Rolando manymu, ji atrodė pernelyg jauna, 
kad būtų merginos motina. 

- Ir mūsų artima draugė, panelė Siuzena Delgado, - džiugiai už- 
baigė Torinas (matyt ji darydavo vienodą įspūdį tiek jauniems vy- 
rams, tiek pagyvenusiems) kinkuodamas galva, plačiai išsišiepęs, ly- 
tėdamas jos liemenį kaulėta ranka. Rolandą persmelkė juodo pavydo 
dilgsniai. Kvaila taip jaustis, turint omenyje vyriškio amžių ir mielą 
apkūnią jo žmoną, tačiau pavydas vis vien badė širdį. Kaip bitės ge- 
luonis, būtų pasakęs Kortas. 

Ji pakėlė galvą ir įsmeigė į jaunuolį akis. Kažkokioje istorijoje ar 
eilėraštyje Rolandas skaitė, esą moters akyse galima paskęsti, ir ma- 
nė, jog tai absurdas. Netgi dabar savo nuomonės nepakeitė, bet su- 
prato, kad nieko nėra neįmanomo. Siuzena, regis, perskaitė jo mintis. 
Merginos žvilgsnyje atsispindėjo susirūpinimas ir baimė. 

Pažadėk, kad susitikę mero namuose mudu matysimės pirmą 
kartą. 

Atsiminimai jį prablaivė ir sugrąžino į realybę. Rolandas paste- 
bėjo, kad moteris, savo bruožais šiek tiek panaši į Siuzeną, nukreipė 
į ją nustebusias, sunerimusias akis. 

Jis žemai nusilenkė ir vos palietė ištiestą, žiedais nepapuoštą 

merginos ranką. To užteko, idant pirštus nukratytų kibirkštis. Akimir- 
kai išplėstos pilkos akys liudijo, kad ji pajuto tą patį. 

- Malonu su jumis susipažinti, panele, - išspaudė Rolandas dirb- 
tinai nerūpestingu balsu, apimtas nuojautos, kad jį (juos) stebi visas 
pasaulis. Neliko ką daryti, tik pratęsti mandagybių srautą. Patapšno- 
jęs tris kartus sau į gerklę ištarė: 

- Tesaugo jus die... 

- Ir jus taip pat, pone Dibornai. Dėkui. 

Ji skubiai, pernelyg staigiai atsisuko į Aleną, paskui į Ketbertą, 
kuris nusilenkė, bakstelėjo sau į gerklę ir rimtai pasiteiravo: 

- Ar galėčiau trumpam prigulti prie jūsų kojų, panele? Jūsų grožis 
pakirto man pakinklius. Esu tikras, kad šaltos grindų plytelės greitai 
atvėsintų mano galvą. 

Jie visi nusijuokė, netgi Džonas su Kordelija. Siuzena nuraudo ir 
koketiškai pliaukštelėjo per pokštininko ranką. Bent kartą gyvenime 
Rolandas dėkojo dievams už juokdarišką savo draugo prigimtį. 

Prie kompanijos prisijungė dar vienas žmogus, plačiapetis stam- 
bus vyras, vos išsitenkantis savo senamadiško kirpimo švarke, su 
rausvais, vėjo nugairintais skruostais ir blyškiomis akimis, slypinčio- 
mis raukšlelių voratinkliuose. Rančeris. Rolandas nemažai jų prisižiū- 
rėjo keliaudamas su tėvu. 

- Su jumis, vyručiai, šį vakarą pageidautų susipažinti nemažai 
merginų, - tarė jis gana draugiškai šypsodamasis. - Apkvaisite nuo 
kvepalų, jei nepasisaugosite. Bet prieš tai norėčiau prisistatyti. Fre- 
nas Lengilas jūsų paslaugoms. 

Tvirtas rankos paspaudimas. Jokio idiotiško lankstymosi. 

- Man priklauso “B sūpuoklės"... arba aš joms priklausau, nely- 
gu iš kurios pusės pažiūrėsi. Taip pat vadovauju Arklininkų Asocia- 
cijai, ir būsiu jos prezidentas, kol mane atleis. Tai aš pasiūliau, kad 
jūs apsistotumėte “K juostoje". Tikiuosi, tenykštės sąlygos jus tenki- 
na? 

- Jos tobulos, sere, - atsiliepė Alenas. - Švaru, sausa, vietos už- 
tektų dar dvidešimčiai žmonių. Ačiū už gerumą. 

- Menkniekiai, - paprieštaravo Lengilas, (nors iš balso jautėsi, 
kad padėka suteikė jam pasitenkinimą) ir susipylė į burną taurės tu- 
rinį. - Mes sėdime vienoje valtyje, jaunuoli. Džonas Farsonas tėra 
viena iš daugelio laukuose želiančių piktžolių. Žmonės sako, kad pa- 
saulis pasislinko. Cha! Be abejo. Galėčiau pridurti, kad jis patraukė 
tiesiausiu keliu į pragarą. Mes privalome laikyti šieną atokiau nuo ug- 

nies, ir kiek įmanoma ilgiau. Ne vien vardan savo tėvų, bet greičiau 
dėl vaikų. 

- Nagi, nagi, pakaks šnekų, - nutraukė jį Torinas pajutęs, kad 
rimtos Lengilo problemos gali išblaškyti pakilią nuotaiką. Rolandas 
pastebėjo, kaip liesas seniokas sugriebė Siuzenos ranką (įdėmiu 
žvilgsniu tyrinėdama Lengilą mergina, rodos, nieko nejautė) ir staiga 
suprato, kad meras - jos dėdė arba šiaip artimas giminaitis. Nepaisy- 
damas jųdviejų rančeris paeiliui nužvelgė visus tris svetimšalius ir ga- 
liausiai įbedė akis į Rolandą. 

- Jei kas nors iš mūsų gali jums padėti, jaunuoli, tiesiog paprašy- 
kite - manęs, Džono Kroidono, Hašo Renfriu, Džeiko Vaito, Henrio 
Vertnerio, bet ko. Šį vakarą būtinai su jais susitiksite, su jų žmonomis, 
sūnumis ir dukterimis. Naująjį Kananą ir Medžisą skiria didelis atstu- 
mas, tačiau mūsų ištikimybė Aljansui nepalaužiama. Visų iki vieno. 

- Gražiai pasakyta, - linktelėjo Rolandas. 

- O dabar pakelsime taures už jūsų atvykimą, - tęsė Lengilas. - 
Belaukiant, kol kas nors įpils jums gėrimo, tikriausiai perdžiūvo bur- 
na? 

Jis palinko virš didesniojo punšo dubenio, ištiesė ranką link sam- 
čio tuo parodydamas šerifo pavaduotojui, kad nori pats aptarnauti 
jaunuolius. 

- Pone Lengilai, - tyliai, bet valdingai ištarė Rolandas. Išgirdęs jį 
Frenas Lengilas atsisuko. - Į mažąjį dubenį pripilta nealkoholinio 
punšo, ar ne? 

Iš pradžių rančeris nesuprato, ką šneka vaikinas. Po akimirkos 
jo antakiai šoktelėjo aukštyn. Staiga Frenui Lengilui paaiškėjo, kad 
Rolandas su draugais - ne tik Aljanso bei vidinių feodų simboliai, bet 
ir gyvi žmonės. Jauni. Tiksliau sakant, dar berniukai. 

- Aha. 

- Gal malonėtumėte pavaišinti mus gėrimu iš fo dubenio. - Rolan- 
das jautė į save nukreiptus svečių žvilgsnius. Ypač jos žvilgsnį. Jis 
pats įsistebeilijo į rančerį, tačiau akies krašteliu pastebėjo, kaip šyp- 
telėjo Džonas, kuris veikiausiai nutuokė, ką reiškia toks prašymas. 
Rolandas spėjo, kad Torinas su Raimeriu taip pat suprato potekstę. 
Tie kaimiečiai labai daug žino. Daugiau nei derėtų. Vėliau teks kaip 
reikiant apsvarstyti susiklosčiusią padėtį. Bet dabar neverta dėl to 
kvaršinti galvos. 

- Viena iš priežasčių, atvedusių mus į Hambrį, buvo ta, kad mes 
užmiršome savo tėvų veidus. - Pats to nenorėdamas Rolandas ėmė 

rėžti kalbą. Jis kreipėsi ne į visus svečius - dėkui dievams, - tačiau 
merą apspitusių žmonių grupelė nenumaldomai didėjo, todėl vaikinas 
nusprendė užbaigti, ką pradėjęs. - Gal ir nereikėtų gilintis į smulkme- 
nas, kurios jūsų vis tiek nesudomintų, bet privalau pasakyti, kad mes 
pažadėjome nesiliesti prie alkoholio būdami Hambryje. Stengiamės 
išpirkti nuodėmes. 

Nuo jos žvilgsnio Rolandą išmušė karštis. 

Kuriam laikui prie stalo su punšo dubeniais pakibo mirtina tyla. 
Pirmasis ją nutraukė Lengilas: 

- Jūsų tėvai didžiuotųsi išgirdę tokią garbingą kalbą, Vilai Dibor- 
nai, o taip, didžiuotųsi. Visgi kuris vyras išdrįstų pasigirti bent sykį 
vaikystėje neprikrėtęs eibių? - rančeris patapšnojo Rolandui per petį. 
Nepaisant nuoširdžios šypsenos, jo miglotose, sunkiai įskaitomose 
akyse blykstelėjo įtarimų žiburiukai. - Manau, jūsų tėvas nesupyktų, 
jei pasakyčiau, kad turėdamas tokį sūnų, kaip jūs, jausčiau pasididžia- 
vimą? 

- Nesupyktų, - savo ruožtu šyptelėjo Rolandas. - Dėkoju už šiltus 
žodžius. 

- Aš taip pat, - neatsiliko Ketbertas. 

- Aš irgi, - tyliai pridūrė Alenas paimdamas nealkoholinio punšo 
taurę ir nusilenkdamas Lengilui. 

Rančeris sparčiai pilstė gėrimą į taures ir įteikdavo jas aplinki- 
niams, kurie su mielu noru pakeisdavo savo stiklus į nealkoholinį 
punšą. Galų gale Lengilas atsisuko, akivaizdžiai ketindamas sakyti 
tostą, tačiau Raimeris paplekšnojo jam per petį, krestelėjo galva ir 
pažvelgė į mero pusę. Torinas spoksojo į juos išsprogusiomis akimis 
ir šiek tiek nukarusiais žandikauliais, primindamas Rolandui teatro 
spektaklio pakerėtą žiūrovą, sėdintį salės gilumoje, pačioje pigiausioje 
vietoje. Tetrūko apelsinų žievės ant kelių. Pamatęs, kur žiūri kancle- 
ris, Lengilas supratingai linktelėjo. 

Tuo tarpu Raimeris atsigręžė į kampe grojančius gitaristus. Vie- 
nas jų, pajutęs į save įbestas kanclerio akis, nuleido instrumentą. Kiti 
pasekė jo pavyzdžiu. Visi svečiai iš pradžių pasisuko į muzikantus, 
paskui sutelkė dėmesį į kambario vidurį. Torinui pradėjus kalbėti, jo 
balsas nuskambėjo iškilmingai ir maloniai. 

- Ponios ir ponai, mano draugai. Norėčiau paprašyti jūsų, kad pa- 
sveikintumėte šiuos tris naujuosius bičiulius - jaunuolius iš vidinių 
feodų, šaunius jaunuolius, kurie išdrįso įveikti milžinišką, pavojų kupi- 
ną atstumą, vardan Aljanso, tarnaudami tvarkai ir taikai. 

Siuzena Delgado padėjo savo taurę ant stalo, išlaisvino ranką 
(ne be vargo) iš kibių dėdės pirštų ir ėmė ploti. Prie jos prisijungė ir 
kiti. Per kambarį nusirito trumpa, bet šilta aplodismentų banga. Ro- 
landui nepraslydo pro akis, kad Eldredas Džonas neploja, vienintelis 
iš visų. 

Šypsodamasis Torinas atsisuko į Rolandą ir pakėlė stiklą. 

- Ar galėčiau už jus išgerti, Vilai Dibornai? 

- Aha, žinia, - hambriška tartimi atsakė Rolandas, tuo sukelda- 
mas juoką ir naują aplodismentų vilnį. 

Meras dar aukščiau iškėlė taurę, kaip ir likusieji svečiai. Sietyno 
šviesoje sužaižaravo krištolas. 

- Ponios ir ponai, pristatau jums Vilą Diborną iš Hemfilo, Ričardą 
Stokvortą iš Peniltono ir Arturą Hitą iš Gileado. 

Sulig paskutiniu žodžiu salėje pasigirdo aikčiojimai ir šnabždesiai, 
tarytum meras būtų pristatęs Arturą Hitą iš Rojaus. 

- Mylėkite juos ir gerbkite, visokeriopai padėkite, kad jie su ma- 
lonumu atmintų Medžise praleistas dienas. Bendradarbiaukite su 
šiais vaikinais, nes jie siekia kilnių, mums visiems brangių tikslų. Te- 
saugo juos dievai. Taip sako jūsų meras. 

- TAIP SAKOME MES VISI! - nugriaudėjo balsų choras. 

Torinas išgėrė, nuo jo neatsiliko ir kiti svečiai. Vėl nuskambėjo 
plojimai. Neįstengdamas susitvardyti Rolandas pakreipę galvą ir su- 
sidūrė su Siuzenos akimis. Jiedu žvelgė vienas į kitą, ir jaunuolis su- 
prato, kad mergina ne mažiau priblokšta negu jis pats. Po kelių se- 
kundžių vyresnė, panaši į ją moteris kažką sukuždėjo Siuzenai į ausį. 
Ji nusigręžė, veidas sustingo kaip marmurinė kaukė... tačiau akys ne- 
pajėgė nuslėpti aistros. Rolandui vėl dingtelėjo mintis, kad pažadus 
galima sulaužyti, o sutartis nutraukti. 


8 

Einant į svetainę, kur specialiai šiam vakarui buvo padengti keturi 
ilgi stalai (taip arti vienas kito, kad tarp jų vos begalėjai išsitelkti) 
Kordelija timptelėjo dukterėčios ranką ir patraukė ją nuo mero bei 
Džono, įsitraukusių į pokalbį su Frenu Lengilu. 

- Kodėl į jį taip žiūrėjai, panele? - nuožmiai sušnypštė Kordelija. 
Jos kaktoje įsirėžė vertikali raukšlė. Gili kaip griovys. - Kas šovė į ta- 
vo gražią ir kvailą galvą? - Siuzena suvokė iš pirmo žodžio, kad tetu- 
lė įsiutusi. 

- Į ką žiūrėjau? Kaip? - ji vylėsi, kad balsas neišduos širdyje ver- 
dančių jausmų... 

Kodelijos pirštai sugnybo merginos riešą. 

- Nemulkink manęs, panele Gražuolėle! Ar buvai susitikusi su 
tuo berneliu anksčiau? Sakyk tiesą! 

- Ne, iš kur tai ištraukei? Paleisk, man skauda. 

Teta Korda grėsmingai vyptelėjo, dar smarkiau sugniauždama 
ranką. 

- Geriau lašelis maudulio dabar, negu jūra skausmo vėliau. Paža- 
bok savo įžūlumą. Ir tramdyk savo paleistuvišką žvilgsnį. 

- Aš nežinau, apie ką tu šneki, teta... 

- O aš manau, kad žinai, - nutraukė dukterėčią Kordelija pri- 
spausdama ją prie medinių sienos plokščių, kad netrukdytų svečių 
srautui plūsti pro šalį. Kai su jomis pasisveikino rančeris, kaimyninės 
valties pašiūrės savininkas, moteris maloniai nusišypsojo ir prieš at- 
sigręždama į Siuzeną palinkėjo jam gero vakaro. 

- Įsidėmėk, ką pasakysiu, panelyte, labai gerai įsidėmėk. Jei aš 
mačiau tavo veršio akis, gali neabejoti, kad jas pastebėjo pusė svečių. 
Kas buvo, tas buvo. Nieko nepakeisi. Bet dabar laikas baigti vaikiš- 
kus žaidimus. Ar supratai? 

Siuzena tylėjo visa savo išvaizda spinduliuodama užsispyrimą, 
kurio taip nekentė Kordelija. Išvydus tokią išraišką, jai visada magė- 
davo užploti dukterėčiai tuziną antausių, kad šiai kietakaktei iš nosies 
pliūptelėtų kraujas, o akys pažliugtų ašaromis. 

- Tu davei žodį ir sudarei sutartį. Pasirašei dokumentus, tikrinaisi 
pas raganą, mes gavome pinigus. Svarbiausia, fu prižadėjai. Prisi- 
mink, ką tai reiškė tavo tėvui. 

Kordelijos džiaugsmui, Siuzenos akyse vėl sužibo ašaros. Jos 
brolis, nervus gadinantis išlaidūnas, per gyvenimą nieko doro nenu- 
veikė... na, nebent prisidėjo prie šios pavydėtinai gražios mergiotės 
gimimo. Kad ir kaip ten būtų, iš jo mirties pavykdavo išpešti naudos. 

- O dabar pažadėk, kad laikysi akis nuleidusi, ir jei pamatysi, kad 
prie tavęs artinasi tas vyrukas, apeisi jį plačiu lanku. 

- Pažadu, teta, - sušnibždėjo Siuzena. 

Kordelijai nusišypsojus, jos veidas pagražėjo. 

- Gerai. Tuomet eime. Į mus jau žiūri. Įsikabink man į parankę, 
vaike. 

Siuzena stvėrė pudruotą tetos ranką. Jos įžengė į svetainę, kone 
susilietusios šonais. Šiugždėjo suknelės, žaižaravo safyro vėrinys ant 

iškilios merginos krūtinės, ir nemažai svečių, atkreipę dėmesį į stul- 
binantį tetos ir dukterėčios panašumą, pridurdavo, kad vargšas am- 
žinatilsį Patas Delgado jomis labai didžiuotųsi. 

Rolandą pasodino prie centrinio stalo, tarp Hašo Renfriu (dides- 
nio ir stambesnio už Lengilą rančerio) bei niūrios Torino sesers Ko- 
ralos. Renfriu kilnojo vieną punšo taurę po kitos. Kai ant stalo pasi- 
rodė garuojančios sriubos lėkštės, jis įjunko į alų. 

Vyriškis šnekėjo apie žvejybą (“anksčiau laimikiai būdavo gau- 
sesni, jaunuoli, bet šiais laikais, dėkui dievams, tinkluose pasitaiko 
mažiau mutantų"), ūkininkavimą (“apylinkėse gali auginti, ką tik nori, 
bet čionykščiai teikia pirmenybę kukurūzams ir pupoms"") ir apie mie- 
liausius širdžiai dalykus: arklius ir jų auginimą. Reikalai klostosi ne- 
blogai, o taip, neblogai, nors pastarieji keturiasdešimt metų nedžiugi- 
no jūros pakrančių feodų ramiais laikais. 

- Ar jūsų kraštuose nepadaugėjo veislinių gyvulių? - paklausė 
Rolandas. Ten, iš kur jis atvyko, mutavusių gyvių gretos kaip reikiant 
praretėjo. 

- Padaugėjo, - sutiko Renfriu ir nepaisydamas bulvių sriubos 
ėmėsi doroti keptą jautieną. Mėsos gabalus čiupo ranka, užgerdamas 
juos alumi. - Taip, ponaiti, padaugėjo. Trys iš penkių žirgų gimsta 
normalūs. Jie netgi gali duoti veislinį prieauglį. Ketvirtasis tinka juo- 
dam darbui. Ir tik vienas iš penkių pasirodo šiame pasaulyje su papil- 
domomis kojomis ar laukan išvirtusiais viduriais. Tai puiku, tačiau 
tenka pripažinti, kad gimstamumo lygis nenumaldomai krenta. Eržilų 
strypai stovi kaip visada, bet sėkla išsivadėjusi... Atleiskite, mem, - 
tarstelėjo Renfriu trumpam palinkęs prie Koralos Torin. Ši sausai 
vyptelėjo (tuo primindama vaikinui Džoną), pamaišė šaukštu sriubą, 
bet nieko neatsakė. Rančeris ištuštino bokalą alaus, palaimingai su- 
čepsėjo ir ištiesė stiklą padavėjui. Pasipildęs atsargas vėl kreipėsi į 
Rolandą. 

- Dabartinė padėtis nėra pati geriausia, bet ji galėtų būti bloges- 
nė. Kur kas blogesnė, jei tas šunsnukis Farsonas pasiektų savo tiks- 
lą. - Šį kartą jis nesivargino atsiprašinėdamas Koralos Torin. - Mes 
privalome būti kaip vienas kumštis, jei norime išgyventi: turtingi ir 
vargšai, dideli ir maži. - Tada, paantrindamas Lengilui, rančeris tarė: 
- Jeigu jums ar jūsų draugams ko nors reikia, tiesiog paprašykite. 

- Užtektų informacijos, - atsakė Rolandas. - Ir skaičių. 

- Teisybė, apskaitininkas be skaičių neišsivers, - sutiko Renfriu 
griausmingai nusikvatodamas. Korala Torin, įsitaisiusi Rolandui iš 
kairės, kramsnodama žalias salotas (prie mėsos net neprisilietė), ga- 
na abejingai šyptelėjo ir vėl nugramzdino šaukštą į sriubą. Rolandas 
spėjo, kad moteris nesiskundžia klausa, todėl nebūtų keista, jeigu jos 
brolis gautų pilną užstalės pokalbio ataskaitą. Arba Raimeris. Gal 
per anksti spręsti, bet susidaro įspūdis, kad reali feodo valdžia pri- 
klauso kancleriui, o šis greičiausiai susičiulbėjo su ponu Džonu. 

- Pavyzdžiui, kiek jūs turite jojamųjų arklių, apie kuriuos turėtume 
pranešti Aljansui? - paklausė Rolandas. 

- Kalbate apie visą kiekį, ar mokestinį? 

- Visą. 

Renfriu padėjo ant stalo bokalą ir mintyse įniko skaičiuoti. Tuo 
tarpu Rolandas dirstelėjo į kitą stalo pusę ir pamatė, kaip susižvalgė 
Lengilas su galvijų augintoju Henriuų Vertneriu. Jie viską girdėjo. 
Vaikinui vėl atsigręžus į pašnekovą, jo akis patraukė dar viena smul- 
kmena: Hašas Renfriu buvo įkaušęs, bet ne girtas, kuo jis labai norė- 
jo įtikinti jaunąjį Vilą Diborną. 

- Sakote, visą... ne vien tuos arklius, kuriuos esame skolingi Al- 
jansui. 

- Taip. 

- Ką gi, ponaiti, Frenui priklauso šimtas keturiasdešimt gyvulių, 
Džonui Kroidonui - maždaug šimtinė. Henris Vertneris laiko ketu- 
jate, kaip atrodo tie municipaliniai kuinai, pone Dibornai. 

Rolandas nusišypsojo. 

- Žinoma. Suskilusios kanopos, trumpučiai kaklai, nukarę pilvai, 
jokio greičio. 

Renfriu prapliupo juoktis, pritardamas linksėjo galva, tačiau Ro- 
landas abejojo, ar jam iš tiesų linksma. Paviršiaus ir gelmių vanduo 
Hambryje tekėdavo skirtingomis kryptimis. 

- Mane asmeniškai jau dešimt ar dvyliką metų persekioja nelai- 
mės: smėlėtos akys, smegenų karštinė, kanopų ligos. Kadaise ant 
Skardžio ganydavosi du šimtai arklių su įdegintomis “Tingiosios Siu- 
zenos“ žymėmis; dabar jų liko vos aštuoniasdešimt. 

Rolandas linktelėjo. 

- Vadinasi, mes kalbame apie keturis šimtus dvidešimt gyvulių. 

- O ne, jų yra daugiau, - parodė dantis Renfriu ir nevikriai apsi- 
sukęs užkliudė bokalą savo vėjo nugairinta ranka. Nusikeikęs pakėlė 

stiklą ir aprėkė sutrikusį padavėją, kuris nepasiskubino pripilti alaus. 

- Daugiau? - priminė Rolandas rančeriui, kai šis nusiramino ir 
puolė tuštinti bokalą. 

- Neužmirškite, pone Dibornai, kad šiuose kraštuose mieliau už- 
siimama žirgų veisimu negu žuvininkyste. Mes su žvejais retsykiais 
tarpusavyje apsižodžiuojame, bet dauguma iš mūsų laiko vieną kitą 
žirgelį prie namų arba feodo arklidėse, jei patys negali pasiūlyti gy- 
vuliams stogo virš galvos. Kaip jos vargšas tėvas. 

Renfriu pamojo į Siuzeną, įsitaisiusią priešingoje stalo pusėje, už 
trijų kėdžių nuo Rolando - prie pat mero, sėdinčio garbingiausioje 
vietoje. Gana keistas išsidėstymas, nes Torino žmona buvo nustumta 
į tolimąjį galą, tarp Ketberto bei rančerio, su kuriuo dar neteko susi- 
pažinti. 

Rolandas galėjo suprasti, kodėl tokiam seniui, kaip Torinui, patin- 
ka regėti prieš save jauną, akis prikaustantį giminaitės veidelį, tačiau 
jo elgesys vaikinui pasirodė nepateisinamas. Juk meras viešai įžeidė 
savo žmoną. Jei Torinui pabodo antrosios pusės šnekos, kodėl tuo- 
met paprasčiausiai nepasodino jos prie kito stalo galo, garbingoje vie- 
toje? 

Jie turi savus papročius ir tradicijas, štai ir viskas, 0 sve- 
čios šalies papročiai - ne tavo reikalas. Rūpinkis arklių skai- 
čiumi. 

- Tai kiek iš viso arklių yra jūsų žinioje? - pasitikslino jis. 

Renfriu pervėrė jaunuolį gudriu žvilgsniu. 

- Ar sąžiningas atsakymas man nepakenks, sūneli? Aš visa siela 
atsidavęs Aljansui - ant mano antkapio bus iškaltas Ekskaliburo kar- 
das* - bet nenorėčiau, kad Hambris ir Medžisas būtų išsunkti. 

- To neįvyks, sere. Kaip mes galėtume priversti jus atiduoti savo 
turtus? Tuo labiau, kad visos mūsų pajėgos sutelktos šiaurėje ir va- 
karuose prieš gerąjį žmogų. 

Apsvarstęs Rolando žodžius rančeris linktelėjo. 

- Ar nebūtų geriau, sere, jei vadintumėte mane Vilu? 

Nušvitęs Renfriu antrą kartą per vieną vakarą ištiesė delną ir 
plačiai nusišypsojo, nes Rolandas paspaudė jį abejomis rankomis kaip 
tikras kaubojus. 

- Mes gyvename sunkiais laikais, Vilai, o jie slopina geras manie- 
ras. Spėju, kad Medžise atsirastų dar šimtas penkiasdešimt arklių. 
Turiu galvoje šaunius ristūnus. 

* legendinio karaliaus Artūro kardas. 

- Kuriuos negėda parodyti kitiems. 

Renfriu nurijo didelį gurkšnį alaus ir pliaukštelėjo Rolandui per 
nugarą. 

Nuo stalo galo atsklido juoko pliūpsnis. Matyt Džonas pasakė 
kažką šmaikštaus. Siuzena kvatojo užvertusi galvą, rankas sunėrusi 
po safyro vėriniu. Kordelija, sėdinti tarp dukterėčios ir Džono, juokėsi 
santūriau. O Torinas gageno visa gerkle. Svyravo ant kėdės, kone 
apimtas konvulsijų, šluostydamas akis su servetėle. 

- Žavi mergina, - bemaž pagarbiai ištarė rančeris. Iš kitos pusės, 
regis, pasigirdo paniekinantis prunkštelėjimas. Rolandas pašnairavo 
į Kordeliją, tebežaidžiančią su šaukštu, ir vėl nukreipė akis į stalo ga- 
lą. 

- Meras - jos dėdė? Galbūt pusbrolis? - pasiteiravo jaunuolis. 

Tai, kas įvyko kitą akimirką, amžiams įsirėžė į jo atmintį. Atrodė, 
tarsi kažkas būtų išjungęs visus pasaulio garsus ir ištrynęs visas 
spalvas. Garsus Koralos juokas turėjo pritraukti aplinkinių dėmesį ne- 
lyginant triokštelėjusi šaka. Tačiau į ją teatsisuko Renfriu. Iš priešin- 
gos stalo pusės atsigręžė dar du rančeriai. 

- Jos dėdė! - pirmą sykį per vakarą prašneko Korala. - Jos dėdė. 
Tai bent pokštas, ar ne, Reni? 

Užuot atsakęs, Renfriu nustūmė į šalį alaus bokalą ir pagaliau 
ėmėsi sriubos. 

- Jūs mane nustebinote, jaunuoli, labai nustebinote. Gal jūs ir at- 
vykote iš Vidinio pasaulio, tačiau, mano nuomone, jūsų mokytojai su- 
klydo nepateikdami žinių apie realų gyvenimą. Dievaži, suklydo. Ji - 
mero... - Paskutinis žodis, kurio Rolandas nesuprato, veikiausiai eg- 
zistavo tiktai vietinėje tarmėje. Regis, sugoratė arba surogatė. 

- Atleiskite? - jo veidą perkreipė šalta, dirbtina šypsena. Pilve nu- 
sėdo sunkumas, tarytum punšas, sriubas ir iš mandagumo suvalgytas 
jautienos gabalėlis būtų virtę akmenų krūva. Nejau esi tarnaitė, 
klausė jis turėdamas galvoje, ar ji darbuojasi padavėja. Gal mergina 
tikrai tarnauja, bet tik ne svetainėje, o asmeniniuose aparta- 
mentuose. Staiga Rolandas nusprendė, kad jam visiškai neįdomi žo- 
džio, kurį ištarė mero sesuo, reikšmė. 

Stalo galą sudrebino dar viena juoko banga. Siuzena vėl užvertė 
galvą, jos skruostai švytėjo, akys žaižaravo. Nuo rankos nuslydusi 
viena suknelės petnešėlė apnuogino švelnią peties duobutę. Rolando 
širdis pritvinko baimės ir ilgesio, kai, jam bežiūrint, mergina nerūpes- 
tingai sugrąžino petnešėlę į vietą. 

- Tai reiškia “tyli, rami moteriškaitė“, - nejaukiai paaiškino Ren- 

friu. - Senoviškas posakis beveik nevartojamas mūsų dienomis... 

- Liaukis, Reni, - nutraukė jį Korala Torin ir kreipėsi į Rolandą: - 
Tas senas kaubojus nenustoja malti mėšlo netgi tada, kai pasitraukia 
atokiau nuo savo mylimų arklių. Surogatė - tai pakaitinė žmona ar- 
ba... tam tikros rūšies kekšė, kaip sakydavo mano prosenelės laikais. 
- Kurį laiką ji varstė Siuzeną savo blyškiomis akimis, paskui atsisuko 
į Rolandą, kuriam nė kiek nepatiko piktdžiugiškas jos žvilgsnis. - To- 
kiai kekšei tenka mokėti milžinišką sumą. Tokia kekšė būna per 
brangi paprastam žmogeliui. 

- Ji - mero sugulovė? - išspaudė Rolandas pro sustingusias lūpas. 

- Aha, - patvirtino Korala. - Deja, mano brolis galės permiegoti 
su mergina tik po Pjūties, dėl ko jis nuoširdžiai liūdi. Tačiau finansi- 
niai reikalai jau sutvarkyti. Už ją sumokėta, kaip senais gerais lai- 
kais. - Korala nutilo ir po pauzės su melancholišku pasitenkinimu 
pridūrė: - Jos tėvas mirtų iš gėdos sužinojęs, kuo tapo dukra. 

- Nemanau, kad mums reikėtų taip griežtai teisti merą, - sutriku- 
siu, taikdarišku balsu tarė Renfriu. 

Nekreipdama dėmesio į rančerį, Korala tyrinėjo žvilgsniu Siuze- 
nos veido bruožus, iškilias jos krūtis, virš pečių besiplaikstančius plau- 
kus. Iš moters lūpų išgaravo ironiška šypsenėlė, jos akyse suspindėjo 
akivaizdi panieka. 

Rolandas suvokė regis mintyse, kaip kaulėti mero pirštai nutrau- 
kia Siuzenos suknelės petnešėles, ropoja nuogais merginos pečiais, 
šliaužia plaukų gijomis tarsi pilki krabai. Jis nusigręžė į kitą stalo galą, 
tačiau ten neišvydo nieko gero. Vaikino akys užkliuvo už Olivos To- 
rin, nusiųstos toliau nuo mero, žiūrinčios į besijuokiančią grupelę - į 
savo vyrą, kuris iškeitė ją į jauną gražią mergaitę ir padovanojo šiai 
safyrų vėrinį. Palyginti su juo, rubino auskarai tebuvo neskoningi 
menkniekiai. Moters veidas nespinduliavo Koralos pykčio ir nuož- 
mios paniekos. O gaila. Tuomet būtų lengviau į jį žiūrėti. Oliva tiesiog 
stebėjo Hartą Toriną nuolankiu, viltingu ir nelaimingu žvilgsniu. Da- 
bar Rolandas suprato, kodėl ji buvo tokia liūdna. 

Nuo mero kompanijos vėl atsklido juoko garsai. Raimeriui, sėdin- 
čiam prie kito stalo, mestelėjus šmaikščią - ir ko gero labai taiklią - 
repliką, prajuko netgi Džonas. Kvatodama Siuzena prispaudė ranką 
prie krūtinės, tada paėmė servetėlę ir nusivalė ištryškusias ašaras. 
Kitą jos ranką Torinas uždengė savąja. Mergina atsisuko į Rolandą 
ir besijuokdama susidūrė su jo akimis. Kažkodėl jaunuolis prisiminė 
Olivą Torin, nugrūstą prie kito stalo galo, nė neparagavusią sriubos, 

prisiminė liūdną jos šypseną ir pagalvojo, kad, jei šiuo metu turėtų re- 
volverį, galbūt paleistų kulką į šaltą, paleistuvišką Siuzenos Delgado 
širdį. 

Ką tu tikiesi apkvailinti, toptelėjo mintis. 

Kai vienas iš tarnų padėjo priešais jį lėkštę su žuvies patiekalu, 
Rolandas pamanė, kad anksčiau niekada gyvenime nejautė tokio pa- 
sibjaurėjimo maistu... tačiau jis valgys ir prisivers apmąstyti klausi- 
mus, kuriuos sukėlė pokalbis su Hašu Renfriu iš “Tingiosios Siuze- 
nos“ rančos. Jis prisimins savo tėvo veidą. 

Taip, labai gerai prisiminsiu. Tik gaila, kad negaliu užmiršti 
kito veido, po kuriuo kabo safyro vėrinys. 


10 

Pietūs tęsėsi visą amžinybę, tačiau tuo pokylis dar nesibaigė. 
Tarnai išnešė iš pagrindinės salės stalą su punšo dubeniais; svečiai 
atplūdo iš svetainės ir, vadovaujami energingo raudonplaukio vyruko, 
kurį Ketbertas vėliau praminė mero Torino linksmybių ministru, su- 
sibūrė į du gretutinius ratus. 

Norint sustatyti krizenančius svečius į poras, teko kaip reikiant 
pavargti (Rolandas matė, kad trys ketvirtadaliai jų buvo neblogai įkau- 
šę). Gitaristui užgrojus kažkokią paprastą melodiją, žmonių ratai ėmė 
suktis skirtingomis kryptimis. Visi laikėsi už rankų, kol muzika akimir- 
kai nutilo. Toji pora, kuri labiausiai priartėjo vienas prie kito, turėjo 
šokti moterų rato viduryje, pritariant kitų plojimams ir džiugiems 
šūksniams. 

Muzikantų grupelės vadovas puikiai žinojo šią visų mylimą tradi- 
ciją, todėl liepdavo savo muchachos * liautis grojus tuo momentu, kai 
susiburdavo pačios juokingiausios poros: aukšta moteris - mažas vy- 
ras, stora moteris - liesas vyras, sena moteris - jaunas vyras (Ket- 
berto partnerė savo amžiumi niekuo nenusileido jo senelei, ir vaikinui 
teko šokti su ja, klausantis aplinkinių aikčiojimo bei kikenimo). 

Staiga, Rolandui pamanius, jog tie idiotiški šokiai niekada nesi- 
baigs, muzika nutilo, ir jis pamatė stovįs prieš Siuzeną Delgado. 

Kurį laiką jaunuolis tegalėjo spoksoti į ją jausdamas, kad iš aki- 
duobių tuojau iššoks akys, neįstengdamas pakrutinti sumedėjusių ko- 
jų. Paskui ji pakėlė rankas, gitaristai užgrojo, žmonės ėmė ploti (įskai- 
tant merą Toriną bei budrų, šykščiai besišypsantį Eldredą Džoną), ir 
jiedu pradėjo šokti. 

Po pirmojo pirueto (jo kojos, nors ir sustingusios, judėjo grakščiai 


*Muchachos (isp.) - vaikinai. 

bei tiksliai) Rolandui pasirodė, kad jo kūnas tapo stiklinis. Paskui vai- 
kinas prisilietė prie šiugždančios Siuzenos suknelės, ir jį vėl užliejo 
žmogiškos emocijos. 

Vieną sekundės dalį Siuzena prisiglaudė prie šokių partnerio ir 
prabilusi pakuteno jo ausį savo alsavimu. Įdomu, ar moteris gali iš- 
vesti vyrą iš proto tiesiogine žodžio prasme? Iki šio vakaro jis nebūtų 
tuo patikėjęs, bet nūnai viskas pasikeitė. 

- Ačiū, kad elgeisi apdairiai ir padoriai, - sušnibždėjo ji. 

Rolandas truputį atsitraukė, apsuko Siuzeną ratu, priglaudęs ran- 
ką prie jos liemens - delnu jausdamas šilko vėsą, pirštais liesdamas 
šiltą odą. Jos kojos sinchroniškai kartojo partnerio judesius. Mergina 
nė kiek nesibaimino, kad sunkūs Rolando batai nuspaus elegantiškus 
jos batelius. 

- Aš moku apdairiai elgtis, panele, - atsakė jis. - Kalbant apie 
padorumą... stebiuosi, kad jūs žinote šitą žodį. 

Siuzena pažvelgė į šaltą jaunuolio veidą, ir jos šypsena ištirpo už- 
leisdama vietą pykčio išraiškai. Akyse šmėkštelėjo nuoskauda, tary- 
tum jis būtų tvojęs merginai antausį. Vienu metu Rolandas pajuto 
džiaugsmą ir liūdesį. 

- Kodėl tu taip šneki? - sukuždėjo Siuzena. 

Muzika nutilo, jam nespėjus atšauti... tiesa, Rolandas neįsivaizda- 
vo, ką būtų atsakęs. Ji atliko reveransą, vaikinas nusilenkė, aplinki- 
niams linksmai plojant ir švilpiant. Abiem sugrįžus į savo vietas, vėl 
suskambėjo gitaros stygos. Rolandas pajuto, kad jo rankas kažkas 
sugniaužė. Ratas vėl ėmė suktis. 

Juokai. Šūksniai. Ritmiškas trepsėjimas. Kažin kur už nugaros tą 
patį darė Siuzena. Jam nedavė ramybės vienas klausimas: ar mergi- 
na taip pat, kaip ir jis, geidžia ištrūkti iš mero namų į tamsą, kur būtų 
galima nusimesti linksmybių kaukę ir apnuoginti tikrą, nuo meilės 
įkaitusį veidą? 


VI skyrius 
ŠIMIS 


1 

Maždaug dešimtą valandą trijulė iš vidinių feodų mandagiai atsi- 
sveikino su “Jūros pakrantės" šeimininkais ir pranyko kvapnioje va- 
saros naktyje. Kordelija Delgado, tuo momentu stovėjusi šalia Henrio 

Vertnerio, feodo galvijų augintojo, pastebėjo, kad jie greičiausiai pa- 
vargo. Nusijuokęs Vertneris tarmiškai atsakė: 

- Ne-e, mem, tokio amžiaus vaikinukai primena žiurkes, po liū- 
ties šmirinėjančias malkų rietuvėje. Jie nežino, ką reiškia nuovargis. 
Prabėgs ne viena valanda, kol “K juostos" gultai juos pamatys. 

Netrukus didžiąją salę paliko ir Oliva Torin, kuri skundėsi galvos 
skausmu. Išblyškęs veidas bylojo, kad ji nemelavo. 

Prieš vienuoliktą meras, kancleris, vyriausias naujai įsteigtos ap- 
saugos tarnybos vadas persikraustė į Torino kabinetą kartų su liku- 
siais svečiais (vien tik rančeriais, Arklininkų Asociacijos nariais). Jų 
pokalbis buvo trumpas, bet dalykiškas. Kai kurie rančeriai teigė jau- 
čią palengvėjimą, kad Aljanso pasiuntiniai tokie jauni. Eldredas Džo- 
nas nieko į tai neatsakė. Tiesiog apžiūrinėjo savo baltus ilgus pirštus 
ir sausai šypsojosi. 

Laikrodžiui dar neišmušus dvyliktos valandos, Siuzena jau buvo 
grįžusi namo ir pasiruošusi eiti miegoti. Bent tiek gerai, kad nereikė- 
jo jaudintis dėl safyro vėrinio. Feodui priklausantis papuošalas liko 
seife, mero namuose, ir visiškai nesvarbu, ką mano tas pasipūtėlis 
ponas Dibornas. Meras Torinas (mergina negalėjo priversti savęs 
vadinti senį Hartu, nors jis labai to prašė... netgi mintyse negalėjo) 
pats nuėmė nuo jos vėrinį. Priimamosios salės koridoriuje, prie gobe- 
leno, vaizduojančio, kaip Arturas Eldas traukia iš piramidės įkalintą 
kardą. Beje, Torinas nepraleido progos pabučiuoti ją į lūpas ir čiup- 
telėti už krūtų, tos kūno dalies, kuri buvo labiausiai apnuoginta visą iki 
begalybės nusitęsusį vakarą. 

- Aš liepsnoju aistra laukdamas Pjūties, - melodramatiškai su- 
šnibždėjo jis iškvėpdamas merginai į veidą brendžio tvaiką. - Kiek- 
viena vasaros diena atrodo kaip metai. 

Dabar, savo kambaryje šukuodama plaukus ir žvelgdama į dy- 
lantį mėnulį, Siuzena galvojo, kad niekada gyvenime dar nejautė tokio 
pykčio: ji siuto ant Torino, tetos Kordos, niršo ant veidmainio pižono 
Vilo Diborno, bet labiausiai rūstavo ant savęs. 

“Bet kokioje situacijoje įmanoma pasirinkti tris išeitis, dukrele, - 
kartą pasakė tėvas. - Gali nuspręsti ko nors griebtis, gali nuspręsti 
nieko nesiimti... ir gali nepriimti jokio sprendimo". Pastaroji išeitis 
nieko gero neduoda, tvirtino tėvas. Ją pasirenka tiktai silpnavaliai ir 
kvailiai. Siuzena pažadėjo sau, kad su ja nieko panašaus neatsitiks... 
ir vis dėlto leido sau įklimpti į tokią pasibjaurėtiną padėtį. Ji pakliuvo 
į aklagatvį, kupiną purvo ir aštrių akmens riedulių. 

Savuosiuose apartamentuose, mero dvare (ji nemiegojo Harto 
kambaryje jau dešimt metų, o vienoje lovoje - penkis), Oliva Torin 
taip pat žiūrėjo į mėnulį, apsirengusi naktinius marškinius, pasiūtus iš 
paprastos baltos medvilnės. Likusi viena šioje saugioje vietelėje ji 
verkė... bet neilgai. Ašaroms išsekus, moteris pasijuto tuščia tarsi 
negyvas sudžiūvęs medis. 

Blogiausia tai, kad Hartas nesuprato žeminąs ne tik ją. Visą va- 
karą išdidžiai staipėsi (sulig menkiausia galimybę žvilgčiojo į panelės 
Delgado iškirptę) ir nė nepastebėjo, kaip žmonės iš jo šaiposi - įskai- 
tant ir kanclerį. Jie, žinoma, užsičiaups, kai mergina grįš pas tetą su 
išsipūtusiu pilvu, tačiau ragana pasirūpino atitolinti šiuos įvykius. Vis- 
gi labiausiai žemino suvokimas, kad ji, Oliva, Džono Heiverčio duktė, 
tebemylėjo savo vyrą. Tuščiagarbį, išpuikusį savimylą. 

Nerimą kėlė ne vien Harto susižavėjimas jaunu veideliu. Oliva 
neabejojo, kad už jo nugaros rezgamos kažkokios intrigos, veikiausiai 
pavojingos ir užtrauksiančios gėdą. Hartas ne daug ką apie tai išma- 
nė, žinojo tiek, kiek /eido Kimba Raimeris ir kraupusis luošys. 

Anksčiau, ne taip jau seniai, jos vyras nebūtų suteikęs Raimeriui 
progos vedžioti save už nosies; vos pažiūrėjęs į Eldredą Džoną ir jo 
bendražygius, būtų išsiuntęs juos į vakarus. Bet dabar jį apsvaigino 
pilkos panelės Delgado akys, iškili krūtinė ir plokščias pilvukas. 

Oliva išjungė lempą, užpūtė tebežėruojančias liepsneles ir griuvo 
ant lovos, kur pragulėjo nesudėdama bluosto iki aušros... 

Pirmą nakties didžiojoje mero dvaro salėje ir svetainėje neliko nė 
gyvos dvasios, išskyrus ketvertą valytojų, kurios tyliai plušėjo, stebi- 
mos erzinančio Eldredo Džono žvilgsnio. Kai viena jų kilstelėjo galvą 
ir pamatė, kad vyras dingo nuo palangės, kur ilgą laiką sėdėjo rūky- 
damas, ji perdavė džiugią žinią kitoms, ir visos truputį atsipalaidavo. 
Tačiau nepradėjo dainuoti ir juoktis bijodamos, kad // spectro*, 
žmogus su karsto tatuiruote, nebūtų paprasčiausiai pasislėpęs šešė- 
liuose. Gali būti, jog vyriškis nenuleidžia nuo jų savo skvarbių akių. 

Antrą nakties iš dvaro pasišalino ir valytojos. Tokią valandą Gi- 
leade rengiamuose pokyliuose linksmybės tepasiekdavo aukščiausią 
tašką, tačiau Gileadas buvo toli, ne šiaip kitame feode, o beveik kita- 
me pasaulyje. Tuo tarpu Išorinėje Arkoje netgi aukštuomenė anksti 
guldavosi į lovas. 

Užtat “Klajūnų pastogėje“, kur aukštuomenės atstovai nedrįsda- 
vo kišti nosies, po nemirksinčiomis Nutrūktgalvio akimis įsismarkavę 
šėliojo paprasti žmogeliai. 

*II spectro - prižiūrėtojas (isp.). 

Viename užeigos kampe “Stebėk mane“ žaidė žvejai, tebemū- 
vintys aukštus guminius batus su atverčiamais kraštais. Jiems iš de- 
šinės dunksojo tuščias pokerio stalas, kairėje rėkavo gerklingi vyrai 
- daugiausiai, kaubojai, - apspitę “Šėtono alėją", vėpsodami, kaip vel- 
vetiniu nuolydžiu ritasi kauliukai. Kitame kambario gale Šebas Ma- 
kerdis barškino ant pianino bugi-vugi melodiją, jo pirštai įnirtingai 
lakstė klavišais, nuo kaklo ir išblyškusio veido žliaugė prakaitas. Už 
jo, ant kėdės stypčiojo girta Gražuolė, kratydama savo milžinišką už- 
pakalį ir maurodama iš visų plaučių: 

- Ateik pas mane, mažuti, vištyčių yra daržinėj. Kokioj dar- 
žinėj, kieno daržinėj? Mano daržinėj! Ateik pas mane mažuti, 
griebk jautį už ragų... 

Stabtelėjęs prie pianino, laikydamas rankose “kupranugario" ki- 
birą, Šimis plačiai išsišiepė ir pabandė pritarti. Gražuolė įspyrė jam 
vidury žodžio, ir vaikinukas patraukė tolyn kvaksėdamas savo keis- 
toku, šaižiu, bet ne atgrasiu juoku. 

Prie sienos būriavosi smiginio gerbėjai. Vienoje iš kabinų kekšė, 
besitituluojanti grafiene Džilijana iš Viršutinio Kilijano (karališkojo 
kraujo ypata, išvaryta iš Garlano, ne šiaip kokia nuskurėlė, štai taip), 
sugebėjo vienu metu smaukyti dviems klientams ir rūkyti pypkę. Prie 
baro gėrė visa eilė rinktinių valkatų, kietuolių, dykinėtojų, kaubojų, ar- 
klininkų, važnyčiotojų, račių, stalių, galvijų augintojų, žvejų, valčių vai- 
rininkų... 

Pačiame baro gale stovėjo du vyrai. Niekas nemėgino prie po- 
relės prisijungti, ir ne vien todėl, kad iš jų dėklų grėsmingai kyšojo re- 
volverių rankenos. Šaulių ginklų retai pasitaikydavo Medžise, bet jie 
nekėlė didelės baimės. Tačiau, sprendžiant iš niaurios tųdviejų išvaiz- 
dos, vyrukai visą dieną praleido sunkiai plušėdami, ko jiems ne itin 
norėjosi daryti... ir dabar ieškojo menkiausios dingsties, kad galėtų 
įsivelti į peštynes, praskaidrinti vakarą išsiųsdami anapilin kokios nors 
naujai iškeptos našlės vyrą. 

Barmenas Stenlis statė jiems vieną viskio stiklą po kito, nebandy- 
damas užmegzti pokalbio ar bent tarstelėti kažką panašaus į: “Karšta 
dienelė, ponai, ar ne?" Nuo jų trenkė prakaitu, rankos buvo išteplio- 
karstų. Laimei, aplinkui nesisukinėja jų draugas, šlubas senis su mer- 
giotiškais plaukais. Stenlio manymu, iš trijų didžiųjų karstų medžioto- 

jų, Džonas kėlė didžiausią grėsmę, nors šitie du taip pat galėjo pri- 
krėsti šunybių, todėl patartina laikytis nuo jų atokiau. Jei pasiseks, 
niekas nenukentės: porelė atrodė pernelyg išsekusi, kad užsisėdėtų 
iki vėlumos. 

Reinoldsas ir Depeipas išties jautėsi nusivarę nuo kojų - kiaurą 
dieną prabuvę Citge, jie užvertė ant tuščių plieninių cisternų su ab- 
surdiškais užrašais (TEXACO, CITGO, SUNOCO, EXXON) gal 
kokį milijardą pušų šakų - bet vyrai nesiruošė išgerti kelių stiklelių ir 
griūti į lovą. Depeipas ko gero nebūtų atsisakęs tokio sumanymo, jei- 
gu jam draugiją palaikytų jos malonybė. Deja, jaunoji gražuolė (tikra- 
sis vardas: Gerta Mogins) buvo išsiųsta porai naktų pasidarbuoti ran- 
čoje. 

- Gal net savaitei, jei gerai užmokės, - piktai suurzgė Depeipas ir 
pasitaisė smunkančius akinius. 

- Dėk ant jos skersą, - burbtelėjo Reinoldsas. 

- Jei galėčiau, ne tik uždėčiau, bet ir įkiščiau. 

- Siūlyčiau ko nors krimstelėti, jeigu jau siūlo nemokamus užkan- 
džius. - Reinoldsas pamojo į kitą baro kampą, kur ką tik pasirodė 
skardinis dubenėlis su garuojančiais moliuskais. - Norėsi? 

- Jie panašūs į snarglius ir tokie pat glitūs. Verčiau atnešk man 
keptos jautienos. 

- Kaip pasakysi, partneri. - Reinoldsui žirgliojant į baro galą, žmo- 
nės plačiai prasiskirdavo leisdami praeiti, bijodami net prisiliesti prie 
jo apsiausto su šilkiniu pamušalu. 

Depeipas, kurį dar labiau prislėgė mintys apie jos malonybę, 
“Pianino" rančoje godžiai laižančią kaubojų pimpalus, išmaukė savo 
gėrimą, susiraukė užuodęs pušų dervos smarvę, trenkiančią nuo 
rankų, ir ištiesė stiklą link Stenlio Ruizo. 

- Pripilk, šunie! 

Nuo Depeipo riksmo pašoko piemuo, nugara ir alkūnėmis remian- 
tis barą. Būtent tada prasidėjo visos bėdos. 

Pro šalį žingsniavo Šimis, abejomis rankomis įsikibęs į “kupranu- 
gario“ kibirą. “Pastogei" ištuštėjus, jis privalėdavo apkuopti smuklę. 
Iki tol vaikinukas vaikščiodavo aplinkui, išversdamas į kibirą neišger- 
tą stiklinių turinį. Vėliau tą kokteilį suliedavo į ąsotį, kurį Stenlis laikė 
už baro. Užrašas ant ąsočio kuo puikiausiai tiko ten supiltam mišiniui 
- KUPRANUGARIO MYŽALAI. Dviguba gėralo porcija tekainuo- 
davo tris variokus. Jį maukdavo tik patys skurdžiausi arba neišran- 
kiausi, tačiau per vakarą netrukdavo nei vienų, nei kitų. Dažniausiai 

Stenlio ąsotis ištuštėdavo iki paskutinio lašelio. Jei ne... ką gi, tuomet 
reikėdavo luktelėti kito vakaro, kai vėl atsirasdavo kvaišų, norinčių 
pigiai numalšinti troškulį. 

Bet šį kartą Šimiui nepavyko nusigauti iki “Kupranugario myža- 
lų“. Jis užkliuvo už kojos, kurią ištiesė Depeipo riaumojimo išgąsdin- 
tas piemuo, ir suklupo ant grindų, išspausdamas nuostabos kupiną 
šūksnį. Kibiro turinys išsiliejo ant žemės ir paklusdamas Pirmajam 
Šėtono Piktdžiugos Dėsniui (jei gresia nelaimė, nuo jos nepaspruksi) 
aptaškė Rojų Depeipą, nuo kelių iki kulnų akis graužiančiu kokteiliu 
iš alaus, grafos ir baltojo žaibo. 

Prie baro nutykus pokalbiams, užsičiaupė ir vyrai prie kauliukų 
stalo. Atsisukęs Šebas pamatė, kad Šimis klūpo priešais vieną iš 
Džono vyrų, ir nustojo groti. Užsimerkusi, visa širdimi atsidavusi dai- 
nai, Gražuolė spėjo sugiedoti dar kelias eilutes, kol pajuto užeigoje įsi- 
tvyrojusią tylą. Ji užsikirto ir pramerkė akis. Paprastai tokia tyla 
reikšdavo, kad netrukus kažkam teks atsisveikinti su gyvenimu, ir 
storoji kekšė nenorėjo praleisti kvapą gniaužiančio spektaklio. 

Sustingęs Depeipas užuodė kylančio alkoholio garus. Smarvė 
jam nepasirodė bjauri. Šiaip ar taip, nieko nėra šlykštesnio už pušų 
dervos dvoką. Jo nejaudino prie kojų prilipusios drėgnos kelnės. Su- 
sierzinimas apimtų tik tuo atveju, jei gyvybės sultys sutekėtų į auli- 
nius, tačiau to neįvyko. 

Vyro ranka nusileido ant revolverio buožės. Dėkui dievams, pa- 
galiau atsirado proga išmesti iš galvos mintis apie lipnias rankas bei 
pražuvėlę kekšytę. Ir, žinoma, mažumėle pasilinksminti. 

Smuklėje pakibo mirtina tyla. Stenlis pasistiebė kaip kareivis, ner- 
vingai timpčiodamas petnešas. Iš kito galo, neslėpdamas susidomė- 
jimo, į savo partnerį pažvelgė Reinoldsas. Čiupęs moliuską iš garuo- 
jančio dubenėlio, jis sutraiškė kiautą į baro kampą nelyginant virto 
kiaušinio lukštą. Prie Depeipo kojų klūpantis Šimis pakėlė juoda- 
plaukę galvą ir įsmeigęs į karstų medžiotoją savo didžiules, išgąsčio 
sklidinas akis, pamėgino nusišypsoti. 

- Na, vyruti, - pratarė Depeipas, - tu mane apliejai. 

- Atleisk, dički, aš suklupau. - Šimis mostelėjo ranka sau už nu- 
garos. Nuo pirštų nuvarvėjo keletas “kupranugario myžalų" lašelių. 
Kažkas nervingai atsikrenkštė. Visų žvilgsniai nukrypo į nelaimėlį, ne 
laiku pasipainiojusį Depeipui po kojomis. Tyloje tesigirdėjo lapus šiu- 
renančio vėjo dvelksmas ir už dviejų mylių Hambrio Rago uolas ska- 
laujančių bangų mūša. 

- Nusišneki, po velnių, - įsiterpė piemuo, atšokęs nuo baro. - 
Niekas nekaltas, prakeiktas stuobry, jog tu esi kerėpla. 

- Man nerūpi, kaip tai atsitiko, - pareiškė Depeipas aiškiai su- 
vokdamas, kad žiūrovai laukia šaunaus reginio. Ponas R. B. Depei- 
pas pasistengs suteikti jiems malonumą. 

Trūktelėjęs velveto kelnes aukštyn, jis parodė savo aulinių galus, 
drėgnus ir spindinčius. 

- Ar matai, ką tu padarei mano batams? 

Šimis neatitraukė akių nuo jo veido tirtėdamas iš baimės, idiotiš- 
kai šypsodamasis. 

Stenlis Ruizas nutarė, kad reikėtų bent pamėginti išsklaidyti 
įtampą. Jis pažinojo Doloresą Šimer, berniuko motiną, gal net pats 
prisidėjo prie vaikio gimimo. Kad ir kaip ten būtų, jam patiko Šimis, 
geraširdis kvailelis, kuris negėrė nė lašo alkoholio, sąžiningai atlikda- 
vo savo darbą, ir net šalčiausią žiemos dieną galėjo apdovanoti tave 
šypsena. Šio talento stokodavo netgi normalūs žmonės. 

- Pone Depeipai, - prabilo jis pagarbiu balsu, žengdamas į priekį 
vieną žingsnį. - Aš labai atsiprašau dėl to, kas įvyko. Jūs galėtumėte 
nemokamai vaišintis gėrimais visą vakarą, jei tik užmirštume tą ne- 
lemtą reika... 

Depeipas sureagavo akimoju, bemaž niekas nespėjo pamatyti jo 
rankos judesio, tačiau “pastogės" lankytojų tai nenustebino; Džono 
bendražygiai privalo pasižymėti žaibišku greičiu. Juos pribloškė kas 
kita: vyrukas net neatsigręžė, kad aptiktų taikinį. Jam užteko bar- 
meno balso. 

Išsitraukęs revolverį, Depeipas plačiu lanku užsimojo ir trenkė 
Stenliui Ruizui tiesiai į burną. Smūgis sukruvino lūpas, išbarškino tris 
dantis. Kraujas aptaškė galinės sienos veidrodį. Pora lašų papuošė 
kairįjį Nutrūktgalvio snukį. Stenlis suspigo, užsidengė delnais veidą ir 
susvirduliavęs atsitrenkė į lentynas. Tyloje ypač garsiai sužvangėjo 
buteliai. 

Reinoldsas sutraiškė dar vieno moliusko kiautą ir pakerėtas nu- 
žvelgė savo bendražygį. Tai bent komedija! 

Depeipas kreipėsi į klūpantį Šimį: 

- Nuvalyk batus. 

Apkvaišusio berniuko veide nušvito palengvėjimas. Nuvalyti ba- 
tus! Žinoma! Su malonumu! Tučtuojau! Jis iškrapštė iš kišenės sku- 
durėlį. Gana švarų. Bent jau nelabai purviną. 

- Ne, - kantriai lyg mokytojas ištarė Depeipas. Šimis nudelbė jį 

sutrikusiu žvilgsniu. - Patrauk tą skarmalą toliau nuo mano akių. Ne- 
noriu į jį net žiūrėti. 

Šimis įgrūdo skudurą atgal į kišenę. 

- Nulaižyk juos, - tokiu pat ramiu balsu įsakė Depeipas. - Štai, ko 
juose savo beždžionišką fizionomiją. 

Šimis dvejojo tarsi nesuvokdamas, ko reikia tam žmogui. Arba 
mėgindamas suvirškinti išgirstus žodžius. 

- Tavim dėtas, daryčiau, kas liepta, - prašneko Rėksnys Kalaha- 
nas, saugiai pasislėpęs už pianino. - Jei trokšti dar sykį pamatyti sau- 
lę, nesiginčyk. 

Depeipas nusprendė, kad silpnapročiui vis vien nelemta išvysti 
saulėtekio, tik ne ši/ame pasaulyje, tačiau savo minčių neištarė gar- 
siai. Didžiajam karstų medžiotojui dar niekas nelaižė batų, todėl jam 
magėjo tai patirti. Jei nauji pojūčiai patiks - jei sužadins geismą, - ga- 
lima bus pakartoti eksperimentą su jos malonybe. 

- Ar aš privalau? - Šimio akys paplūdo ašaromis. - Ar negaliu 
tiesiog atsiprašyti ir gerai juos nuvalyti? 

- Laižyk, avigalvi, - atrėžė Depeipas. 

Šimio plaukai užkrito ant kaktos. Liežuvis praskyrė lūpas. Kai jis 
palenkė galvą, ant Depeipo batų kaptelėjo pirmosios ašaros. 

- Liaukitės, liaukitės, liaukitės! - nuaidėjo balsas, privertęs visus 
pašokti iš vietos. Ne todėl, kad balsas perskrodė tylą, ir ne todėl, kad 
ji persmelkė pyktis. Žiūrovus pribloškė pasigirdusios linksmos gaide- 
lės. - Negaliu į tai žiūrėti. Ne, jokiu būdu. Norėčiau, bet negaliu. Kaip 
nehigieniška! Kas žino, kokią ligą įmanoma taip pasigauti? Sveikas 
mano protas klykia iš pasibaisėjimo! Spiegia lyg skerdžiamas! 

Tarpduryje stypsojo idiotiškos ir potencialiai pavojingos tirados 
autorius, vidutinio ūgio jaunuolis su atsmaukta plačiabryle skrybėle, 
iš po kurios kyšojo rudų plaukų sruogos. Depeipas pagalvojo, kad 
žodis “jaunuolis" šioje vietoje netinka. Per skambiai pasakyta. Tai 
paprasčiausias vaikas, ant kaklo pasikabinęs - dievai žino kodėl - 
paukščio kaukolę, tarsi milžinišką papuošalą. Šį prilaikė grandinė, 
perverta per tuščias akiduobes. Rankose jis gniaužė ne ginklą (iš kur 
toks pienburnis galėtų gauti pistoletą?), o suknistą timpą. Depei- 
pas nusikvatojo. 

Vaikis taip pat prajuko ir linktelėjo galva tarytum suprasdamas, 
kaip absurdiškai jis atrodo. Juokas užkrėtė ir kitus. Ant kėdės tebes- 
tovinti Gražuolė suprunkštė ir nedelsiant užspaudė delnais burną. 

- Tokiam mažvaikiui nėra ką čia veikti. - Kumštyje sugniaužtas 
penkiakulkis Depeipo revolveris vis dar ilsėjosi ant baro. Nuo taikik- 
lio varvėjo Stenlio Ruizo kraujo lašai. Nepakeldamas rankos nuo 
kietmedžio, Depeipas truputį pakreipė ginklo vamzdį. - Berniukai, ku- 
rie lankosi tokiose vietose, išmoksta blogų dalykų. Arba miršta jauni. 
Duodu tau vieną progą išsigelbėti. Nešdinkis velniop. 

- Ačiū, sere, už suteiktą galimybę, - nuoširdžiai padėkojo berniu- 
kas... bet nepajudėjo nuo tarpdurio. Kaip ir anksčiau, laikė įtempęs 
elastinę laidyklės gumą. Depeipui nesisekė įžiūrėti, kas blizga jo pirš- 
tuose. Berods, metalinis rutuliukas. 

- Ko lauki? - suurzgė Depeipas. Mažius jį suerzino. 

- Žinau, sere, kad nervinu jus kaip rakštis, įsmigusi į sprandą, kaip 
suvešėjęs hemorojus arba balzganas lašelis, pakibęs ant dilgsinčio 
pimpalo galiuko. Jei neprieštarausite, mano brangus drauge, norė- 
čiau, kad prieš jus klūpantis vaikinas atsiprašytų, su skudurėliu iki 
blizgesio nušluostytų jūsų batus ir išsaugotų savo gyvybę. 

Nuo kortų stalų atvilnijo pritarimo murmesys. Tie garsai visiškai 
nepatiko Depeipui, todėl jis nedelsė apsispręsdamas. Berniukas mirs 
- bus nubaustas už savo įžūlumą. Nevėkšla, apipylęs pamazgomis jo 
batus, akivaizdžiai stokoja proto. O prakeiktas vaikigalis tėra papras- 
čiausias akiplėša, kuris mano esąs labai šmaikštus. 

Akies krašteliu Depeipas pamatė, kaip Reinoldsas apeina mažių 
iš šono. Tyliai nelyginant šešėlis. Malonu, kad partneris nutarė padė- 
ti, bet vargu ar teks įdėti daug pastangų, norint susidoroti su mėgėju 
pašaudyti iš timpos. 

- Berneli, tu padarei didelę klaidą, - švelniai pratarė jis. - Aš tik- 
rai manau... - laidyklės gumą spaudžianti ranka šiek tiek nusileido 
žemyn... o gal Depeipui tik pasivaideno? Šiaip ar taip, jis ėmėsi dar- 
bo. 


3 

Apie tai, kas atsitiko vėliau, Hambrio gyventojai kalbėjo daugelį 
metų. Šnekos nenutilo netgi prabėgus trims dešimtmečiams nuo ta- 
da, kai žlugo Gileadas ir Aljansas. Po tiek laiko atsirado maždaug 
penki šimtai senbuvių, tvirtinusių, jog tą vakarą jie gėrė alų “pastogė- 
je" ir viską regėjo savo akimis. 

Depeipas buvo jaunas ir greitas tarsi gyvatė, tačiau šie privalu- 
mai nepadėjo jam iššauti į Ketbertą Olgudą. Pirštams atleidus elas- 
tinę gumą, pasigirdo pliaukštelėjimas, metalinis kamuoliukas perskro- 

dė tabako dūmų pritvinkusią smuklę it kreidos gabalėlis, nubrėžęs 
lentoje baltą liniją, ir Depeipas suriko. Jo revolveris nusirideno ant 
grindų, ir kažkieno koja teikėsi paspirti ginklą tolyn (niekas nedrįso 
pripažinti atlikęs tokį žygdarbį, ko! Hambryje blaškėsi didieji karstų 
medžiotojai, tačiau, jiems dingus, didvyrių skaičius išaugo mažiausiai 
iki šimto). Nepaliaujamai kaukdamas - jis nepakentė skausmo - De- 
peipas kilstelėjo sukruvintą ranką ir išsprogino į ją akis. Tiesą sakant, 
vyrukui pasisekė. Ketberto šūvis sutraiškė smiliaus galiuką ir nuplė- 
šė nagą. Truputį žemiau, ir Depeipas būtų galėjęs pūsti dūmų ratilus 
pro skylę, išgręžtą delne. 

Tuo tarpu Ketbertas vėl užtaisė laidyklę ir įtempė gumą. 

- Taigi, gerasis sere, jei malonėtumėte skirti man dėmesį... 

- Negaliu kalbėti jo vardu, - nuaidėjo už nugaros Reinoldso bal- 
sas, - bet mano dėmesį tau pavyko prikaustyti, partneri. Velniai žino, 
ar tu tikrai moki šaudyti tuo sumautu ginklu, ar tau tiesiog nusišypso- 
jo akla sėkmė, bet dabar patarčiau nusiraminti. Padėk timpą ant sta- 
lo, kad ją matyčiau. 

- Ach, mane apakino ir išdavė jaunatviškos patirties stygius, - 
liūdnai atsiduso Ketbertas. 

- Nežinau ar tau stinga patirties, bet tu išties privalėjai būti apdai- 
resnis, - sutiko Reinoldsas. Stovėdamas Ketbertui iš kairės jis ištiesė 
ranką, ir vaikinas pajuto, kaip prie pakaušio prigludo šaltas revolverio 
vamzdis. Reinoldsui atlaužus gaiduką, šis griausmingai pokštelėjo 
mirtinoje “pastogės" tyloje. - Dabar nuleisk timpą. 

- Gerasis sere, su didžiu gailesčiu esu priverstas atmesti jūsų pa- 
siūlymą. 

- Ką? 

- Suprantate, šiuo metu aš taikausi į jūsų malonaus draugo gal- 
vą... - pradėjo Ketbertas. Depeipui nejaukiai pasimuisčius, vaikinas 
griežtai ir visiškai nejuokaudamas užstaugė: - Stovėk ramiai! Dar 
kartą pajudėsi, ir tu - lavonas! 

Sustingęs Depeipas priglaudė kruviną ranką prie savo marškinių, 
išterliotų pušų derva. Pirmą kartą jis atrodė išsigandęs, ir pirmą kartą 
šią naktį - tiksliau sakant, pirmą kartą nuo tada, kai prisijungė prie 
Džono draugijos - Reinoldsas pajuto, jog padėtis tampa nekontroliuo- 
jama... ar gali taip būti? Juk jis užslinko šmaikštuoliui už nugaros, nu- 

Pritildęs balsą Ketbertas žaismingai pratęsė: 

- Jei mane nupilsite, paleisiu rutuliuką, ir jūsų draugui teks pakra- 
tyti kojas. 

- Netikiu, - atšovė Reinoldsas su pasibjaurėjimu klausydamasis 
savo paties balso, kuriame skambėjo abejonės. - Nė vienas žmogus 
nemoka taip šaudyti. 

- Tegul nusprendžia jūsų bičiulis, gerai? - Ketbertas linksmai 
šūktelėjo: - Ei, pone Akiniuoti! Ar pageidautumėte, kad jūsų sėbras 
mane nukeptų? 

- Ne! - šaižiai, kone paniškai suspigo Depeipas. - Ne, Klėjau! 
Nešauk! 

- Vadinasi, lygiosios, - išsprūdo Reinoldsui. Nuostabą pakeitė 
siaubas, kai jis staiga pajuto prie savo gerklės nuslystantį didžiulį peilį, 
kuris įsirėžė į švelnią odelę virš Adomo obuolio. 

- Anaiptol, - tyliai paprieštaravo Alenas. - Nuleisk ginklą, drau- 
guži, antraip aš perpjausiu tau gerklę. 

Visiškai atsitiktinai pasirodęs prie “pastogės", Džonas sustojo už 
durų ir kurį laiką su šypsena stebėjo spektaklį. Vėliau jo veido išraiš- 
ką perkreipė panieka, ir galiausiai - siaubas. Iš pradžių vienas Aljan- 
so pienburnių susitvarkė su Depeipu; kai Reinoldas prispaudė jį prie 
sienos, lyg iš niekur išdygęs antras vaikinukas su apvaliu veidu ir 
plačiais medkirčio pečiais pasiūlė Klėjui susidraugauti su aštria- 
briauniu peiliu. Abu - vaikigaliai, neturintys nė penkiolikos metelių, be 
pistoletų. Nepakartojama. Vaizdas būtų šaunesnis už keliaujančio cir- 
ko vaidinimą, jei ne problemos, kurios gali iškilti, nepakreipus įvykių 
reikiama linkme. Kaip jie užbaigs pradėtus darbus, jei paaiškėjo, kad 
jo galvažudžiai bijo vaikų, o ne atvirkščiai? 

Tu spėtum sustabdyti kraujo praliejimą. Jei tik nori. Ar iš- 
ties nori? 

Džonas linktelėjo galva, mintyse teigiamai atsakęs į šį klausimą. 
Jie galėtų laimėti susirėmimą, jei imtųsi atitinkamų priemonių. Senis 
so feodo gyviems, nebent jiems nusišypsotų laimė. 

Kur dingo trečiasis? Dibornas? 

Geras klausimas. Svarbus klausimas. Būtų gėda, jeigu jis atsi- 
durtų panašioje padėtyje, kaip Rojus su Klėjumi. Tetrūksta jiems vie- 
šo pažeminimo. 

Dibornas nesėdėjo bare, tai faktas. Džonas apsisuko ant kulno, 
nužvelgdamas Pietinę Pagrindinę gatvę abejomis kryptimis. Spindint 
Bučinių mėnuliui (nuo pilnaties tepraėjo dvi naktys), lauke buvo švie- 

su kaip dieną. Tiek gatvėje, tiek prie Hambrio parduotuvės tuščia tar- 
si kapinėse. Krautuvėlės prieangyje stovėjo eilė totemų, vaizduojan- 
čių Spindulio sergėtojus: Lokį, Vėžlį, Žuvį, Liūtą, Šikšnosparnį ir Vil- 
ką. Septynis iš dvylikos, tviskančius it marmuras mėnulio šviesoje ir 
traukiančius mažų vaikučių akį. Tačiau nesimato jokių žmonių. Ge- 
rai. Puiku. 

Džonas įsižiūrėjo į tamsų skersgatvį, besispraudžiantį tarp par- 
duotuvės ir mėsinės, pastebėjo už ten suverstų dėžių krutantį šešėlį, 
įsitempė ir iš karto atsipalaidavo išvydęs žalias katės akis. Jis linkte- 
lėjo ir atidaręs užeigos duris žengė į vidų. Alenas išgirdo, kaip su- 
girgžda vyriai, bet nespėjo atsisukti, nes seno šlubio pistoletas įsirė- 
mė jam į smilkinį. 

- Sūneli, jei nesi barzdaskutys, patarčiau nuleisti savo duonriekį. 
Antrojo perspėjimo nesulauksi. 

- Ne, - atsakė Alenas. 

Džonas, nesitikėjęs nieko kito, kaip nuolankaus paklusnumo, nu- 
stėro. 

- Ką? 

- Jūs mane girdėjote, - atkirto Alenas. - Aš sakiau, ne. 


5 

Trijulei atsisveikinus su “Jūros pakrantės" šeimininkais, Rolan- 
das pasiūlė draugams pasilinksminti vieniems - natūralu, kad jie vei- 
kiausiai dirstelės į “Klajūnų pastogę“, tačiau ilgai ten neužsibus (ką 
veikti smuklėje, kai neturi pinigų kortoms ir tegali maukti tokį neįdo- 
mų gėrimą, kaip šalta arbata?). Jis nujojo į miestą kitu keliu, vienoje 
iš dviejų aikščių, žemutinėje, prie stulpo pririšo žirgą (Eiklusis tyliai 
sužvengė, bet ne itin ožiavosi), ir nuo tada slampinėjo tuščiomis, mie- 
guistomis gatvėmis, užsitraukęs virš akių skrybėlę, rankas sunėręs už 
nugaros. 

Jo galvoje verpetais sūkuriavo klausimai - šiame miestelyje dėjo- 
si kažkokie bjaurūs dalykai. Anksčiau Rolandas manė, kad viskuo 
kalta įsiaudrinusi jo vaizduotė, juolab kad vaikams amžinai vaidenasi 
pavojai bei rezgami sąmokslai, apie kuriuos tenka skaityti knygose, 
bet nieko panašaus nepavyksta išvysti tikrovėje. Vis dėlto, šnektelė- 
jus su “Reniu" Renfriu, paaiškėjo, kad jis nefantazuoja. Paslaptys iš 
tikrųjų egzistuoja, o bjauriausia tai, kad niekaip nesiseka sutelkti į jas 
mintis. Kiekvieną sykį, kai Rolandas mėgindavo susikaupti, iš sąmo- 
nės gelmių išnirdavo Siuzenos Delgado veidas... jos veidas, geltonų 

plaukų sruogos ar net grakščiais bateliais papuoštos merginos pėdos, 
per šokius sinchroniškai atkartojusios jo kojų judesius. Rolando ausy- 
se nepaliaujamai aidėjo paskutinės jo frazės, ištartos pasipūtusio pa- 
mokslininko balsu. Jis būtų viską atidavęs, kad tik galėtų susigrąžinti 
išsprūdusius žodžius. Po Pjūties Siuzena atguls su Torinu į vieną 1o- 
vą ir jau prieš pirmą sniegą nešios po širdimi jo vaiką, gal net berniu- 
ką, paveldėsiantį mero turtus. Na, ir kas? Nuo neatmenamų laikų 
turtuoliai, įžymūs žmonės, kilmingieji nestokodavo sugulovių. Anot le- 
gendų, pats Arturas Eldas turėjo jų ne mažiau kaip keturiasdešimt. 
Tad kurių galų jam taip rūpi šis reikalas? 

Gal todėl, kad aš ją įsimylėjau? 

Slegiančios minties taip paprastai neišmesi iš galvos; Rolandas 
gerai save pažinojo. Akivaizdu, kad jis myli merginą... ir tuo pačiu jos 
nekenčia. Prie pietų stalo netgi užsigeidė paleisti kulką į Siuzenos 
Delgado širdį. Gerai, kad neturėjo ginklo. Šiuo atveju negalima kal- 
tinti vien pavydą. Vaikinas prisiminė Olivą Torin, liūdnai besišypsan- 
čią priešingame stalo gale, panašią į jo motiną... Argi ne tokį patį siel- 
vartingą žvilgsnį regėjo motinos akyse užklupęs ją su savo tėvo pata- 
rėju? Martenas stypsojo atsisagstęs marškinius, Gabrielė Diskein sė- 
dėjo ant lovos su nuslydusia nuo pečių suknele, visas kambarys dvo- 
kė tuo, ką jiedu veikė karštą rytmetį. 

Jis su siaubu nuvijo šalin vaizdą, iškilusį mintyse, ir vėl prisiminė 
Siuzeną Delgado - pilkas akis, blizgančius plaukus. Pamatė ją besi- 
juokiančią, užvertusią galvą, sukryžiavusią rankas ant krūtinės, po 
Torino dovanotu safyro vėriniu. 

Rolandas suprato, kad jis galėtų nekreipti dėmesio į Siuzenos su- 
tikimą tapti sugulove, tačiau nepajėgtų užmiršti - nepaisant jos pa- 
trauklumo - skaudžios šypsenos, nušvitusios Olivos Torin veide, kai 
ši žvelgė į merginą, įsitaisiusią teisėtoje šeimininkės vietoje. 

Štai, apie ką jis mąstė klaidžiodamas apmirusiomis gatvėmis. Ro- 
dos, tai neturėjo nieko bendro su užduotimi, atvedusia trijulę į Medži- 
są. Jis pasirodė čia ne dėl Siuzenos Delgado, ar dėl idiotiško, krum- 
plius traškinančio mero ir jo nelaimingos žmonos... tačiau vaikinas 
neįstengė išmesti jų iš galvos ir imtis savų reikalų. Rolandas užmiršo 
tėvo veidą, ir dabar, žingsniuodamas mėnulio šviesoje, tikėjosi vėl jį 
pamatyti. 

Galų gale jaunuolis nusigavo iki sidabro atspindžiais žvilgančios 
Pagrindinės gatvės, kulniuodamas pietų kryptimi, svarstydamas, kad 
būtų neblogai išlenkti su Ketbertu ir Alenu po taurelę, galbūt keletą 


215 


kartų mestelėti kauliukus “Šėtono alėjoje", tada grįžti pas Eiklųjį ir 
traukti pogulio. Būtent tada jis pastebėjo Džoną - liesos vyriškio figū- 
ros ir ilgų žilų plaukų su niekuo nesumaišytum, - prigludusį prie dvi- 
vėrių “Klajūnų pastogės" durų ir vogčiomis dėbsantį vidun. Revolve- 
rio rankeną gniaužianti ranka ir įsitempęs Džono kūnas privertė Ro- 
landą suklusti. Ten vyksta kažkas negero, galbūt į tai įsivėlė Bertas 
su Alenu, jeigu jie neatsisakė sumanymo užsukti į smuklę. Kaip ži- 
nia, jie svetimšaliai. Visai įmanoma, netgi tikėtina, kad Hambryje at- 
sirastų vietinių, kurie nejaučia meilės Aljansui, nors prie pietų stalo 
teko girdėti ką kitą. Be abejo, nevertėtų atmesti galimybės, kad ne- 
pavydėtinoje padėtyje atsidūrė Džono draugai. Kad ir kaip ten būtų, 
užeigoje kažkas prisivirė košės. 

 Instinktyviai, nė nesuvokdamas, kodėl taip elgiasi, Rolandas nu- 
tipeno laipteliais iki parduotuvės prieangio, kur eilėje rikiavosi iš me- 
džio drožinėti gyvūnai (greičiausiai prikalti prie grindų, kad jų nenu- 
temptų girtuokliai, staugiantys vaikiškas daineles). Vaikinas pasislė- 
pė už lokio, pritūpė, idant virš žvėries galvos nekyšotų jo kepurė, ir 
sustingo. Jis matė, kaip Džonas apžiūrėjo gatves, paskui nukreipė 
akis į kairę... 

Iš tos pusės pasigirdo tylus miauksėjimas. 

Tai katė. Skersgatvyje. 

Akimirką pastovėjęs Džonas nėrė į “pastogę". Rolandas išlindo 
iš už lokio ir nukurnėjo laipteliais žemyn. Jis neturėjo šeštojo Aleno 
pojūčio, tačiau intuicija kuždėjo, kad būtina paskubėti. 

Danguje spindintį Bučinių mėnulį užtemdė debesis. 

Gražuolė vis dar stirksojo ant kėdės, tačiau, išgaravus girtumui, 
nejautė jokio noro dainuoti. Ji negalėjo patikėti savo akimis: Džonas 
pričiupo berniuką, tas su peiliu prirėmė Reinoldsą, pastarasis įbedė 
revolverio vamzdį į dar vieną vaikigalį (su paukščio kaukole, kyban- 
čia ant grandinės), kuris savo ruožtu taikėsi į Rojų Depeipą. Ir, beje, 
praliejo Rojaus Depeipo kraują. Kai senas luošys įsakė patraukti peilį 
nuo Reinoldso gerklės, dičkis pienburnis atsisakė paklusti. 

Dabar galite sutraiškyti mano makaulę ir išsiųsti ten, kur 
laukymėje baigiasi kelias, dingtelėjo Gražuolei, nes aš pamačiau 
viską, ką norėjau. Ji pamanė, kad reikėtų nušokti nuo kėdės - ne- 
trukus turėtų prasidėti susišaudymas, - tačiau apsigalvojo nusprendu- 
si, jog retsykiais galima ir surizikuoti. 

Nes tokių vaizdų pasitaiko tik kartą per gyvenimą. 

- Mes atvykome į miestą Aljanso pavedimu, - tęsė Alenas, vieną 
ranką nugramzdinęs į prakaituotus Reinoldso plaukus, kita laikyda- 
mas prie jo gerklės prispaustą peilį: ašmenys įsirėžė į odą, bet jos ne- 
įpjovė. - Jei mus sužalosite, Aljansas ir mūsų tėvai persekios jus kaip 
šunis ir pakars žemyn galva. 

- Sūneli, artimiausią Aljanso žvalgą ir Hambrį skiria ne mažiau, 
kaip du ar trys šimtai ratų, - atsiliepė Džonas. - Man nusispjaut, net 
jeigu vienas jų būtų už kaimyninės kalvos. Jūsų tėvai manęs taip pat 
nejaudina. Nuleisk peilį arba išsprogdinsiu tavo sumautas smegenis. 

- Ne. 

- Žiūrovus neabejotinai domina, kaip toliau susiklostys aplinkybės, 
- linksmai paskelbė Ketbertas, nors dabar jo balso stygas suvirpino 
nervingos gaidelės. Ne baimė, o džiugus susijaudinimas. Kieti vyru- 
kai, gaižiai pagalvojo Džonas. Jis neįvertino jaunuolių, manė, kad jie 
tėra mulkiai pienburniai. - Jūs nušaunate Ričardą, šis spėja perpjauti 
pono Apsiausto gerklę, tą pačią akimirką ponas Apsiaustas nukepa 
jūsų nuolankų tarną, o mano vargšai bejėgiai piršteliai paleidžia gu- 
mą, ir metalinis rutuliukas pragręžia skylę pono Akiniuočio galvoje. 
Bent jūs išliksite sveikas gyvas, tik nemanau, jog tai paguos žuvusius 
jūsų bičiulius. 

- Tebūnie lygiosios, - pasakė Alenas žmogui, nutaikiusiam pisto- 
letą į jo smilkinį. - Mes visi nuleidžiame ginklus ir ramiai išsiskirsto- 
me. 

- Ne, sūneli, - kantriai atsiliepė Džonas vildamasis, kad jo balsas 
neišduoda viduje verdančio pykčio. O dievai, niekas neišdrįs taip jų 
gluminti, netgi laikinai! - Didiesiems karstų medžiotojams nevalia gra- 
sinti. Suteikiu paskutinę galimybę... 

Tiesiai į Džono tarpumentę įsirėmė kažkas kietas, šaltas ir labai 
panašus į durklą. Jis akimoju suprato, kas stovi už nugaros, ir suvokė 
pralošęs žaidimą, bet niekaip nepajėgė susigaudyti, kaip įvykiai pa- 
krypo tokia absurdiška, beprotiška linkme. 

- Kikškite revolverį į dėklą, - šaltu kaip plienas balsu įsakė žmo- 
gus. Ne šiaip ramiai, o be jokių emocijų. - Tučtuojau, antraip peilio 
smaigalį suvarysiu į širdį. Užtenka kalbų. Darykite, kas liepta, arba 
mirsite. 

Džonas išgirdo du dalykus: jaunystę ir tiesą. Jis nuleido pistoletą. 

- Tu, juodaplauki, patrauk ginklą nuo mano draugo ausies. Į dėk- 
lą. 

Klėjaus Reinoldso nereikėjo raginti antrą kartą. Jis giliai atsiduso 
iš žengė į šoną, Alenui sugrūdus peilio ašmenis į makštis. Ketbertas 
nesidairė, įtempęs elastinę laidyklės gumą, šiek tiek pakreipęs alkūnę. 

- Dabar tu, prie baro, - pratarė Rolandas. - Revolverį į dėklą. 

Depeipas pakluso ir susiraukė iš skausmo, kai sužeistas jo pirštas 
prisilietė prie diržo. Atleidęs gumą Ketbertas sugavo delnu metalinį 
rutuliuką. 

Šių įvykių sūkuryje visi paprasčiausiai užmiršo, dėl ko kilo su- 
maištis. Nūnai Šimis pašoko ant kojų ir nudriuokė skersai kambario. 
Nesulaikydamas ašarų berniukas pripuolė prie Ketberto, porą sykių 
pabučiavo gelbėtojo rankas (kitomis aplinkybėmis garsūs pakšėjimai 
būtų pasirodę juokingi) ir vienai akimirkai priglaudė jo delną prie savo 
drėgno skruosto. Tada aplenkė šonu Reinoldsą ir smukęs pro duris 
įsirėžė tiesiai į mieguisto, pusgirčio šerifo glėbį. Eiverį pakvietė Še- 
bas, atitempęs feodo šerifą iš kalėjimo, kur tas virškino mero namuo- 
se sukirstus sočius pietus ir nemažą alkoholio kiekį knarkdamas vie- 
noje iš savo kamerų. 

- Tai bent smagi istorija, ar ne? 

Klausimą uždavė Eiveris. Niekas neatsiliepė. Jis ir nesitikėjo iš- 
girsti atsakymo. Tie smarkuoliai kuo puikiausiai nutuokia, jog dabar 
verta patylėti. 

Nedidelėje policijos nuovadoje nebūtų tilpę trys vyrai, trys jau- 
nuoliai ir vienas pilvotas šerifas, todėl Eiveris nuvarė visus į rotušę, 
kur tokią vėlyvą valandą aiškiai girdėjosi balandžių, sukančių palubė- 
je lizdus, burkavimas ir senoviško, ant pakylos stovinčio laikrodžio 
tiksėjimas. 

Neišraiškingoje salėje jau šimtus metų rinkdavosi miesto gyven- 
tojai ir feodo žemvaldžiai, kad priimtų svarbius sprendimus, patvirtin- 
tų ar atmestų naujus įstatymus arba išsiųstų kokį nenuoramą, keliantį 
daug rūpesčių, į vakarus, jei, žinoma, to prisireikdavo. Mėnulio nu- 
tviekstoje prieblandoje viešpatavo rimtumo atmosfera. Rolandas pa- 
manė, kad ją turėtų pajusti netgi senasis Džonas. Tik šioje salėje še- 
rifas Herkas Eiveris galėjo pademonstruoti savo valdžios svarbą, 
kuri kitais atvejais galbūt neatrodytų esanti išskirtinė. 

Beveik visą patalpos erdvę užpildė kieti ąžuoliniai suolai be atra- 
mų. Iš viso šešiasdešimt. Po trisdešimt iš kiekvienos plataus praėjimo 
pusės. Džonas, Depeipas ir Reinoldsas įsitaisė ant pirmojo suolo, į 


218 


kairę nuo tarpueilio. Rolandas, Ketbertas ir Alenas sėdėjo dešinėje. 
Priblokštose Reinoldso ir Depeipo fizionomijose sustingo niauri iš- 
raiška. Džonas paskendo savo mintyse. Vilo Diborno komanda spin- 
duliavo ramybę. Rolandas pervėrė Ketbertą dygiu žvilgsniu su vilti- 
mi, kad šis supras užuominą: Viena šmaikšti replika, ir aš išrausiu 
tavo liežuvį. Berods, perspėjimas pasiekė tikslą. Bertas kažkur nu- 
kišo savo idiotišką “žvalgą", o tai - geras ženklas. 

- Smagi istorija, - pakartojo Eiveris ir atsidusęs užliejo visus al- 
koholio garais. Jis sudribo ant pakylos kraštelio, nukorė žemyn striu- 
kas kojas ir apdovanojo klausytojus nepasitenkinimo bei nuostabos 
kupinu žvilgsniu. 

Atsidarė šoninės durys, ir vidun įžengė šerifo pavaduotojas Dei- 
vas, pakeitęs baltą liokajaus švarką į paprastus chaki spalvos marš- 
kinius, iš kurių kišenės styrojo monoklis. Vienoje rankoje jis nešė 
puodelį, kitoje laikė kažką panašaus į beržo žievės gabalėlius. 

- Skystį išvirei, Deivai? - ilgesingai pasiteiravo Eiveris. 

- Aha. 

- Du kartus? 

- Aha, du. 

- Padarei, kaip ji liepė? 

- Aha, - nuolankiai atsakė Deivas ir įmetęs beržo žievę į gėrimą 
atidavė puodelį šerifui. 

Eiveris pateliūskavo skystį, dirstelėjo į jį tarsi termpdamas laiką, 
paskui atsigėrė ir susiraukė. 

- Fu, kokia bjaurybė! 

- Kas čia? - paklausė Džonas. 

- Vaistai nuo galvos skausmo. Tiksliau, nuo pagirių. Iš senos ra- 
ganos, kuri gyvena ant Kioso kalvos. Suprantate, ką turiu galvoje? - 
Eiveris nudelbė Džoną dviprasmišku žvilgsniu. Senasis luošys apsi- 
metė, kad jo nepastebėjo. Tačiau Rolandas taip nemanė. Ką tai 
reiškia? Dar viena paslaptis? 

Išgirdęs žodį “Kiosas" Depeipas pakėlė galvą, paskui vėl ėmė 
čiulpti sužeistą pirštą. Įsisiautęs į apsiaustą Reinoldsas niūriai spok- 
sojo į savo kelius. 

- Ar padeda? - pasidomėjo Rolandas. 

- O taip, berneli, bet už raganos vaistus tenka sumokėti. Neuž- 
mirškite: viskam yra sava kaina. Šis gėralas ne tik numalšina galvos 
skausmą, kuris pradeda kankinti, jei padaugini prakeikto punšo, bet ir 
susuka vidurius. O kai pirsteli... - Jis pamojo ranka priešais veidą 

demonstruodamas, kad smarvė būna nepakeliama, ir gurkštelėjo iš 
puodelio. Jo veidas vėl tapo rimtas bei rūstus, tačiau visi pajuto, kad 
nuotaika salėje šiek tiek praskaidrėjo. - Taigi ką mes darysime su 
šiuo reikaliuku? 

Eiveris paeiliui juos nužvelgė, pradėdamas nuo Reinoldso ir baig- 
damas Alenu, kitaip tariant, Ričardu Stokvortu. 

- Na, vaikinai? Iš vienos pusės - mero žmonės, iš kitos... Aljanso; 
šeši vyrukai, pasiruošę perpjauti vieni kitiems gerkles. Ir dėl ko? Dėl 
puspročio, išpylusio pamazgų kibirą. - Jis parodė pirštu į didžiuosius 
karstų medžiotojus, paskui mostelėjo į Aljanso apskaitininkus. - Dvi 
parako statinės ir vienas storas šerifas jų viduryje. Na, ką manote? 
Pasidalinkite savo mintimis. Jeigu jau Koralos viešnamyje nesidrovė- 
jote sukelti skandalo, tai nesigėdinkite kalbėti ir čia! 

Niekas neatsiliepė. Eiveris siurbtelėjo lašelį bjauraus gėrimo ir 
vėl pastatęs puodelį ryžtingai į juos pažiūrėjo. Rolando nenustebino 
nei po pauzės sekę žodžiai (ką dar galėtų pasakyti toks tipas, kaip Ei- 
veris?), nei tonas, kuriuo jie buvo ištarti. Šerifas kalbėjo kaip žmogus, 
esant reikalui įpareigotas priimti sudėtingus sprendimus. 

- Aš jums paaiškinsiu, ką darysime: mes viską užmiršime. 

Matyt jis tikėjosi, kad pasiūlymą lydės griausmingi pritarimo 
šūksniai. Sprendžiant iš povyzos, šerifas pasiruošė tramdyti emocijų 
audrą. Tačiau prasikaltėliai tylėjo lyg užsisiuvę burnas. Nesulaukęs 
džiaugsmo protrūkio Eiveris akivaizdžiai suglumo. Žinodamas, kad 
privalo išspręsti problemą, kol neišaušo rytas, jis ištiesė pečius ir 
perėjo į puolimą: 

- Aš neketinu ateinančius tris ar keturis mėnesius jūsų saugoti, 
kad neišsipjautumėte. Ne-e! Ir nenoriu būti atpirkimo ožys dėl jūsų 
kvailo ginčo. Berniukai, kreipiuosi į jūsų sveiką protą ir pabandysiu 
priminti, kad, priklausomai nuo situacijos, galiu tapti jūsų draugu arba 
priešu, kol gyvensite Medžise... Kalbant apie kilmingiesiems įgimtą 
padorumą, manau, jog turite jo su kaupu. 

Šerifas bandė šnekėti pakylėtu tonu, bet, Rolando nuomone, ne- 
sėkmingai. Dabar Eiveris sutelkė dėmesį ties Džonu. 

- Sere, negaliu patikėti, kad jūs norite pridaryti nemalonumų 
trims jaunuoliams iš Aljanso, kuris pastarąsias penkiasdešimt kartą 
teikė mums tėvišką globą. Tikiuosi, jūs daugiau nerodysite tokios ne- 
pagarbos? 

Džonas pakratė galvą šaltai šypsodamasis. 

Eiveris linktelėjo tarsi išreikšdamas pasitenkinimą, kad viskas 
stojo į savo vėžes. 

- Jūs turite savų darbų ir veikiausiai nė kiek netrokštate jų nu- 
traukti dėl kažkokių nesusipratimų. 

Šį syki jie visi vieningai papurtė galvas. 

- Tuomet atsistokite, paspauskite vieni kitiems rankas ir atsipra- 
šykite. Jei to nepadarysite, siūlyčiau keliauti į vakarus nelaukiant 
aušros. 

Jis pakėlė puodelį ir siurbtelėjo gerą gurkšnį. Rolandas pastebėjo, 
kad storulio rankos mažumėle dreba, bet nenustebo. Šerifas, žinoma, 
blefavo. Vos pamatęs mėlynas karstų tatuiruotes ant Džono, Rei- 
noldso ir Depeipo rankų jis turėjo suvokti neįstengsiąs primesti triju- 
lei savo valdžios. Po šio vakaro tokius pačius jausmus ėmė puoselėti 
ir Diborno, Stokvorto bei Hito atžvilgiu. Eiveris tegalėjo viltis, kad jo 
pasiūlymas atitinka abiejų grupelių tikslus. Rolandas tuo neabejojo. 
Turbūt Džonas padarė identišką išvadą, nes, vaikinui atsistojus, senis 
pasekė jo pavyzdžiu. 

Eiveris truputį atsitraukė tarytum manydamas, kad Džonas išsi- 
trauks ginklą, o Dibornas čiups durklą, kurį anksčiau laikė įbedęs il- 
gaplaukiui šlubiui į nugarą. 

Nieko panašaus neįvyko. Senis atsigręžė į Rolandą ir ištiesė ran- 
ką. 

- Šerifas teisus, vyruti. - Kaip įprastai, Džono balsas drebėjo. 

- Taip. 

- Ar sutiktumėte paduoti ranką seniui ir užmiršti nesantaiką? 

- Taip. - Rolandas ištiesė delną. 

Džonas jį paspaudė. 

- Meldžiu atleisti. 

- Meldžiu atleisti, pone Džonai. - Rolandas patapšnojo kaire ran- 
ka sau į gerklę tokiu tradiciniu būdu išreikšdamas pagarbą vyresnia- 
jam. 

Jiedu atsisėdo užleisdami vietą Alenui ir Reinoldsui, kurie pakilo 
ant kojų vienu metu, tarsi iš anksto būtų surepetavę atsiprašymo ce- 
remoniją. Paskutiniai atsistojo Ketbertas ir Depeipas. Rolandas be- 
veik neabejojo, kad jo draugužis tuojau parodys savo juokdarišką pri- 
gimtį, tas idiotas tiesiog negalės susitvardyti net ir suvokdamas, kad 
šį vakarą daugiau nereikėtų tyčiotis iš Depeipo. 

- Meldžiu atleisti, - ištarė Bertas žavingai santūriu balsu. 

- Meldžatleist, - burbtelėjo Depeipas ištiesdamas krauju išteplio- 
tą ranką. Vieną siaubingą akimirką Rolandas įsivaizdavo, kad Bertas 

sugniauš ją iš visų jėgų, ir raudonplaukis užkauks it pelėda, pakliuvusi 
ant karštos viryklės. Tačiau bičiulis vos tepalietė jo pirštus. 

Sėdėdamas ant pakylos krašto, mataruodamas riebiomis kojo- 
mis, Eiveris linksmai stebėjo susitaikymo procesą. Šypsojosi netgi jo 
padėjėjas Deivas. 

- Ką gi, siūlau atsisveikinti ir žygiuoti savo keliais. Jau gili naktis, 
o manęs rytoj laukia ilga darbo diena, todėl aš su mielu noru griūčiau 
į lovą. - Šerifas prunkštelėjo ir vėl sutriko pamatęs, kad niekas jam 
nepritaria. Nučiuožęs nuo scenos storulis ėmė purtyti jų rankas, en- 
tuziastingai tarsi pastorius, kuris po ilgų ir audringų piršlybų pagaliau 
sutuokė kietakakčių porelę. 

Kai jie išėjo laukan, mėnulis jau buvo nusileidęs, o ties horizontu, 
virš Švariosios jūros, padanges nudažė raudona žara. 

- Galbūt mes dar susitiksime, ponaiti, - nutraukė tylą Džonas. 

- Galbūt, - sutiko Rolandas šokdamas į balną. 

Didieji karstų medžiotojai buvo apsistoję naktinės sargybos bara- 
ke, už mylios į pietus nuo “Jūros pakrantės" arba už penkių mylių 
nuo miesto. 

Pusiaukelėje, prie pat uolėto stataus nuolydžio į jūrą, Džonas su- 
stabdė žirgą. 

- Lipk žemyn, ponuli. - Jis žiūrėjo į Depeipą. 

- Džonai... Džonai, aš... 

- Lipk žemyn. 

Nervingai kramsnodamas lūpą Depeipas nuslydo nuo žirgo. 

- Nusiimk akinius. 

- Kodėl, Džonai? Aš ne... 

- Jei nori, kad juos sulaužyčiau, gali pasilikti. Man nesvarbu. 

Dar smarkiau prikandęs lūpą Depeipas nutraukė nuo nosies 
auksinius akinių rėmelius. Nespėjus šiems atsidurti rankoje, senis 
tvojo kumščiu jam į veidą. Didysis karstų medžiotojas suriko ir nusi- 
rideno kūliavirsčia link skardžio. Nepaisant luošumo, senis vikriai nė- 
rė į priekį, nustvėrė jį už marškinių ir trūktelėjo į save, neleisdamas 
vyrukui nusiridenti per uolos kraštą. Džonas giliai alsavo įkvėpdamas 
pušų dervos ir Depeipo prakaito kvapą. 

- Turėčiau nustumti tave nuo skardžio, - sušvokštė senis. - Ar 
bent supranti, kiek žalos pridarei? 

- Aš... aš norėjau tik pasilinksminti... iš kur galėjau žinoti, kad 
jie... 

Džonas pamažu atsipalaidavo. Paskutiniai išvapalioti žodžiai pa- 
taikė į tikslą. Gryna tiesa, iš kur jie galėjo žinoti... Jei ne susirėmimas, 
taip ir nebūtų pavykę nieko išsiaiškinti. Žiūrint iš kitos pusės, Depei- 
pas padarė paslaugą. Verčiau susidurti su gerai pažįstamu šėtonu, 
negu su pasaloje tykančiais netikėtumais. Deja, pasklidus gandams, 
iš jų juoksis žmonės. Gal taip netgi geriau. Atėjus laikui, čionykščiai 
labai greitai užmirš patyčias. 

- Džonai, meldžiu tavęs atleisti. 

- Užsičiaupk, - atrėžė senis. Rytuose virš horizonto netrukus pa- 
tekės saulė, nutvieksdama savo spinduliais šį sielvarto ir sunkaus 
triūso sklidiną pasaulį. - Aš nemesiu tavęs nuo skardžio. Tokiu atve- 
ju įkandin tavęs turėtume sekti ir mudu su Klėjumi. Jiems magėjo 
nudobti mus visus, ar ne? 

Depeipas norėjo garsiai išreikšti pritarimą, bet pagalvojo, kad būtų 
išmintingiau nutylėti. 

- Ateik čia, Klėjau. 

Reinoldsas nučiuožė nuo balno. 

- Prisėskime. 

Visiems trims atsitūpus, Džonas nurovė žolės stiebelį ir įsikando 
jį tarp dantų. 

- Mes neturėjome jokio pagrindo abejoti kalbomis apie tuos Al- 
janso vaikigalius, - tarė jis. - Tėvai išsiuntė blogus berniukus į Medži- 
są, provincinį feodą prie Švariosios jūros, išgalvoję užduotį, kad jie at- 
liktų bausmę ir išpirktų savo kaltę. Argi ne taip mums pasakojo? 

Jie linktelėjo. 

- Ar po šio vakaro tuo tikite? 

Depeipas pakratė galvą. Klėjus nuo jo neatsiliko. 

- Jie, žinoma, iš turtingųjų padermės, - prašneko Depeipas, - bet 
šį vakarą tie vaikiščiai elgėsi... - jis užsikirto, nenorėdamas balsu iš- 
tarti absurdiškos minties. 

Sakinį užbaigė Džonas: 

- „kaip tikri šauliai. 

Iš pradžių neatsiliepė nė vienas iš senio sėbrų. Galų gale Rei- 
noldsas ištarė: 

- Jie per jauni, Eldredai. Gerokai per jauni. 

- Užtat pakankamai suaugę, kad būtų pameistriai. Štai, ką mums 

reikės išsiaiškinti. - Jis atsisuko į Depeipą. - Tu privalėsi leistis į ke- 
lionę, smarkuoli. 

- Bet Džonai... 

- Nė vienas iš mūsų negalėtų pasigirti atlikęs žygdarbį, tačiau tu 
pirmasis užvirei košę. - Jis žvelgė į Depeipą, o pastarasis spoksojo į 
žemę nedrįsdamas pakelti aukštyn akių. - Josi tuo taku, kuriuo jie at- 
vyko, dalinsi visiems klausimus, kol sulauksi mano smalsumą paten- 
kinančių atsakymų. Mudu su Klėjumi lūkuriuosime. Ir stebėsime. Ki- 
taip tariant, žaisime “Pilis". Jei pajusiu, kad mums gali pavykti su- 
duoti netikėtą smūgį, taip ir padarysime. 

Džonas nukando gabalėlį žolės, ir didesnioji stiebelio dalis nukrito 
jam tarp batų. 

- Ar žinai, kodėl paspaudžiau to prakeikto Diborno ranką? To- 
dėl, kad mes neturime teisės išsiūbuoti valties, vaikinai. Ypač dabar, 
kai akiratyje pasirodė uostas. Neilgai trukus prie mūsų prisidės Lati- 
gas su savo vyrais. Kol jie nusigaus iki Medžiso, privalome elgtis tai- 
kingai. Visgi pasakysiu jums vieną dalyką: žmogus, prikišęs peilį prie 
Eldredo Džono nugaros, negali tikėtis išlikti gyvas. Dabar gerai pa- 
klausyk, Rojau. Neversk manęs kartoti. 

Pradėjęs kalbėti Džonas palinko ant kelių į priekį, Depeipas įdė- 
miai klausėsi. Po kurio laiko ėmė pritardamas linksėti. Tiesą sakant, 
būtų ne pro šalį truputį prasivėdinti. Po šiandieninės komedijos “Kla- 
jūnų pastogėje" jam reikėjo pakeisti aplinką. 

Jaunuoliai jau buvo beveik grįžę į “K juostą", virš horizonto su- 
spindo žara, kai Ketbertas prabilo: 

- Ką gi, vakaras pasirodė besąs turiningas ir pamokantis, ar ne? 
- Rolandui su Alenu neatsiliepus, Ketbertas pasviro link kovo kauko- 
lės, kurią jis sugrąžino į senąją vietą, ant balno gugos. - Ką fu pasa- 
kysi, senas bičiuli? Ar tau patiko vakaras? Iškilmingi pietūs, šokiai ir 
galiausiai pasikėsinimas į mūsų gyvybes. Tikriausiai netveri džiaugs- 
mu? 

Žvalgas spoksojo į tolumą negyvomis tuščiomis akiduobėmis. 

- Jis tvirtina esąs pernelyg pavargęs, kad šnekėtų. - Ketbertas 
nusižiovavo. - Beje, aš taip pat. - Jis atsigręžė į Rolandą. - Aš gerai 
įsižiūrėjau į pono Džono akis, kai jis paspaudė tau ranką, Vilai. Jis ke- 
tina tave užmušti. 

Rolandas linktelėjo. 

- Jie ruošiasi užmušti mus visus, - patikslino Alenas. 

Rolandas dar kartą linktelėjo. 

- Lengvai jiems nepasiduosime, bet dabar tie vyrai žinos apie 
mus daugiau negu per pietus ir nesuteiks progos užklupti save iš už 
nugaros. 

Jis sustojo, kaip ir Džonas už trijų mylių. Bet užuot žvelgę į Šva- 
riąją jūrą, draugai regėjo prieš save ilgą nuožulnų Skardžio šlaitą. Iš 
vakarų pusės į rytus neskubėdama risnojo kaimenė arklių, kurių še- 
šėliai šmėkščiojo prieblandoje. 

- Ką matai, Rolandai? - nedrąsiai pasiteiravo Alenas. 

- Nelaimę, - atsakė šis, - mūsų kelyje. - Paraginus Eiklųjį judėti 
iš vietos, vaikino mintys vėl ėmė suktis aplink Siuzeną. Grįžęs į “K 
juostos“ baraką ir padėjęs galvą ant kietos pagalvės, po penkių minu- 
čių išvydo ją sapnuose. 


VII skyrius 
ANT SKARDŽIO 


1 

Prabėgo trys savaitės nuo įsimintinų pietų mero dvare ir konflik- 
to “Klajūnų pastogėje". Per tą laiką Rolando ir Džono ka-tetams pa- 
sisekė išvengti trinties. Naktiniame danguje galutinai sudilo Bučinių 
mėnulis, ir jo vietą užėmė Prekeivio mėnulis. Įsitvyrojus giedroms ir 
šiltoms dienoms, netgi senbuviai pripažino, jog tai pati nuostabiausia 
vasara, kokią tik jie pamena. 

Vieną žavingą vasaros rytą Siuzena šuoliavo ant dvieigio rosi/- 
Io*, vardu Pilonas, traukdama Skardžiu į šiaurę. Vėjas džiovino aša- 
ras ant skruostų ir taršė palaidus plaukus. Mergina suspaudė kojomis 
eržilo šonus, ragindama jį paspartinti žingsnį. Pilonas pakluso priglau- 
dęs ausis prie galvos, mostaguodamas uodega. Siuzena, dėvinti džin- 
sus ir išblukusius, per didelius chaki spalvos marškinius (kitados pri- 
klausiusius tėvui), kurie sukėlė tiek bėdų, palinko į priekį, viena ranka 
gniauždama balno guga, kita glostydama šilkinį žirgo sprandą. 

- Sparčiau, - sušnibždėjo ji, - nagi, sparčiau, šaunuoli. 

Pilonas įvykdė prašymą. Mergina nė nejįtarė, kad jis sugeba 1š- 
vystyti tokį greitį. 

Jie lėkė palei aukščiausią Skardžio keterą, ir Siuzena matė didin- 
*Rosillo (isp.) — sartis. 

gą, apačioje plytintį šlaitą, kurio smaragdinės ir auksinės spalvos su- 
siliejo su melsva Švariosios jūros migla. Bet kokią kitą dieną nepa- 
kartojamas vaizdas ir vėsus, druska kvepiantis vėjelis būtų pakėlęs jai 
nuotaiką. Bet šiandieną Siuzena tiesiog norėjo klausytis Pilono kano- 
pų bildesio ir jausti, kaip po kojomis virpa eržilo raumenys; šiandieną 
ji geidė pabėgti nuo savo minčių. 

Viskas prasidėjo nuo to, kad ryte ji nusileido laiptais iš savo kam- 
bario vilkėdama senus tėvo marškinius. 


2 

Teta Korda stovėjo prie viryklės įsisiautusi į naktinį chalatą, vis 
dar apsigaubusi plaukus tinkleliu. Ji prisidėjo į lėkštę avižinių dribsnių 
ir žengė prie stalo. Kai teta atsisuko, Siuzena iš karto suprato, kad 
jųdviejų laukia eilinis ginčas. Kordelija paniekinamai iškreipė lūpas ir 
nepalankiu žvilgsniu pervėrė apelsiną lupančią merginą. Tetulę te- 
begraužė mintys apie sidabrines ir auksines monetas, kurias jau būtų 
turėjusi savo rankose, jei ne ta prakeikta ragana, paskelbusi, kad 
Siuzena galės prarasti nekaltybę tiktai rudenį. 

Tačiau tikroji susierzinimo priežastis glūdėjo kitur. Paprasčiau 
kalbant, jos įgriso viena kitai iki gyvo kaulo. Pinigai tebuvo vienas iš 
daugelio neišsipildžiusių tetos Kordos lūkesčių; ji vylėsi, kad jau šią 
vasarą galės valdyti namelį ant Skardžio pakraščio... retsykiais pri- 
imti į svečius poną Eldredą Džoną, taip sužavėjusį Kordeliją. Vietoj 
to, jos abi trinasi šonu į šoną, kaip ir anksčiau. Pamažu senstanti 
moteris su siauromis perkreiptomis lūpomis ir nepasitenkinimo gri- 
masą spinduliuojančiu veidu, mažutėmis it obuoliai krūtimis, kurių be- 
veik nesimatė po suknelėmis, išsiskiriančiomis aukštomis, dusinančio- 
mis apykaklėmis (amžių labiausiai išduoda kaklas, nuolatos kartojo ji 
Siuzenai), kaštoniniais plaukais, dėl pražilusių sruogų netekusiais savo 
spindesio, ir jauna, protinga, sveikata trykštanti mergina, gražėjanti ne 
dienom, o valandom. Jos nuolatos kivirčijosi tarpusavyje, nesantaikos 
kibirkštį įskeldavo kiekvienas ne taip ištartas žodis. Nenuostabu ži- 
nant, kad vyras, kurio meilė vertė jas slopinti priešiškus jausmus, se- 
niai buvo atgulęs amžino poilsio. 

- Tu ketini joti tuo žirgu? - paklausė Kordelija dėdama lėkštę ant 
stalo, įsitaisydama arčiau lango, kad susišildytų ankstyvo ryto saulės 
spinduliuose. Ji niekuomet neatsisėstų tokioje vietoje būdama kartu 
su ponu Džonu. Ryškioje šviesoje tetulės veidas virsdavo emocijų 

stokojančia kauke. Be to, lūpų kampučius nusėjo pūlingos opelės, pa- 
sirodančios tuomet, kai ji prastai išsimiegodavo. 

- Aha, - patvirtino Siuzena. 

- Tau derėtų sočiau papusryčiauti. Juk grįši ne anksčiau, kaip 
devintą valandą. 

- Nieko tokio, - atsakė Siuzena sparčiau kišdama į burną apelsi- 
no skilteles. Ji suprato, kur lenkia teta, matė smerkiantį šios žvilgsnį 
ir norėjo kuo skubiau pakilti nuo stalo, kad išvengtų nemalonaus žo- 
dinio susirėmimo. 

- Gal bent užvalgytum košės? - pasiūlė teta Korda, maišydama 
šaukštu avižinius dribsnius. Garsas priminė arklio kanopų šlepsėjimą 
per purvą... arba mėšlą... ir Siuzenos skrandis susitraukė. - Neišalksi 
iki priešpiečių, jei nelauktai užsibūsi ant Skardžio. Žinoma, tokiai jau- 
nai panelei negali rūpėti namų ruoša... 

- Aš viską sutvarkiau. - Jr tu tai žinai. Išvaliau kambarius, 
kol sėdėjai prie veidrodžio spaudydama pūlinius. 

Teta Korda įmetė į košę sviesto gabalėlį - tiesiog nesuvokiama, 
kaip tai moteriškei pavyksta išlikti liesai - ir kurį laiką stebėjo, kaip šis 
tirpsta. Vieną sekundės dalį Siuzenai atrodė, kad pusryčiai užsibaigs 
taikingai. 

Bet tada Kordelija įsmeigė akis į marškinius. 

- Norėčiau, kad prieš išeidama pasikeistum tuos skarmalus į vie- 
ną iš naujųjų, jodinėjimui skirtų palaidinukių, kurias praeitą savaitę at- 
siuntė Torinas. Bent taip galėtum parodyti jam savo... 

Po to sekę žodžiai būtų paskendę pykčio pliūpsnyje, net jei Siu- 
zena nebūtų nutraukusi tetulės tirados. Ji paglostė švelnią, nuo dažno 
skalbimo blizgančią marškinių medžiagą ir atšovė: 

- Tie skarmalai priklausė mano tėvui! 

- Aha, Patui, - prunkštelėjo teta Korda. - Jie tau per dideli, sudė- 
vėti, ir visiškai netinkami. Sutinku, kad vaikystėje galėjai dėvėti vyriš- 
kus užsagstomus marškinius, bet dabar, išaugus moteriškai krūtinei... 

Jodinėjimui skirtos palaidinukės karojo ant pakabų, kambario 
kampe. Mero dovanos buvo pristatytos prieš keturias dienas, tačiau 
Siuzena prie jų nė neprisilietė. Iš viso trys šilkinės palaidinės - raudo- 
na, žalia ir mėlyna, - tikriausiai kainuojančios nemažus pinigus. Mer- 
gina negalėjo pakęsti pretenzingos šių rūbų prabangos, plačių ranko- 
vių, plazdenančių vėjo šuoruose, absurdiškai didelių apykaklių... ir, 
žinoma, gilių iškirpčių, į kurias Torinui magėtų paganyti akis. Tik ji 
pasistengs nesuteikti merui tokio malonumo. 

- Aš nekreipiu dėmesio į savo “išaugusią krūtinę“. Ji neturėtų 
rūpėti ir kitiems, - atsakė Siuzena. | 

- Gal ir taip. Bet jei tave pamatytų vienas iš feodo arklininkų - 
pavyzdžiui Renis, kuris amžinai blaškosi ant Skardžio, - jis nepatingė- 
tų pranešti Hartui, jog tu vilkėjai jo dovanotą camisa*. Apie tai ne- 
pagalvojai? Kodėl tu tokia užsispyrusi, mergyt? Kodėl nesiklausai 
patarimų? 

- Ko taip nerimauji? - paklausė Siuzena. - Juk gavai savo pini- 
gus, ar ne? Ir gausi daugiau, kai jis mane išdulkins. 

Pabalusiu iš įsiūčio veidu Kordelija pasviro virš stalo ir skėlė 
dukterėčiai antausį. 

- Kaip drįsti vartoti tokius žodžius mano namuose, tu, malhabla- 
da**? Kaip drįsti? 

Būtent tada Siuzena nesulaikė ašarų. 

- Tai mano tėvo namas! Jo ir mano! Tu neturėjai savo būsto. 
Dabar gyventum viena, kur nors mieste, jei tėvas nebūtų tavęs pri- 
ėmęs! Jis suteikė tau pastogę, teta! 

Ji sviedė Kordelijai į veidą rankoje užsilikusias apelsino skilteles 
ir taip įnirtingai atsistūmė nuo stalo, kad su visa kėde nuvirto ant grin- 
dų. Kai virš jos pakibo tetulės šešėlis, Siuzena karštligiškai nušliaužė 
šalin. Skausmingai dilgsintį skruostą glostė susivėlusių plaukų sruo- 
gos, akis degino ašaros, perdžiuvusioje gerklėje įstrigo karštas gumu- 
las. Galų gale ji atsistojo. 

- Tu, nedėkinga mergiote, - sušnypštė teta nuodais persunktų 
balsu. - Po to, ką dėl tavęs padariau, po to, ką Torinas dėl tavęs pa- 
darė... Argi ne su jo dovanotu eržilu ketini pajodinėti?... 

- PILONAS PRIKLAUSĖ MUMS! - suspiegė mergina paklaiku- 
si iš pykčio, nepajėgdama klausytis tetos, kuri taip iškreipė tiesą. - 
VISI ARKLIAI IR VISA ŽEMĖ PRIKLAUSĖ MUMS! 

- Nerėk. 

Siuzena giliai įkvėpė ir pabandė susitvardyti. Nubraukusi nuo 
veido plaukus, atidengė skruostą, ant kurio puikavosi raudonas tetos 
Kordos delno atspaudas. Pamačiusi jį Kordelija krūptelėjo. 

- Mano tėvas nebūtų to leidęs, - tyliau ištarė Siuzena. - Jis nė už 
ką nesutiktų, kad aš tapčiau Harto Torino sugulove. Kad ir ką jaustų 
merui... savo patrono***... jis nieku gyvu nesutiktų. Ir tfu tai žinai. 

Teta Korda užvertė akis, pasukiojo prie smilkinio pirštą, tuo pa- 
rodydama, kad Siuzena išsikraustė iš proto. 

*Camisa (isp.) - marškiniai. 
**Malhablada (isp.) - nepraustaburnė. 
***Patrono (isp.) - šeimininkas. 

- Tu sudarei sandėrį, panele Gražuolėle. Savo noru sudarei. To- 
dėl dabar nepūsk prieš vėją... 

- Aha, savo noru, - patvirtino mergina, - po to, kai mygai mane 
dieną naktį, kai su ašaromis meldei... 

- Aš niekada tavęs nemeldžiau, - pasipiktinusi suspigo Kordelija. 

- Taip greitai viską užmiršai, teta? Tiesą sakant, kas čia keisto? 
Turbūt jau šį vakarą neprisiminsi, kad per pusryčius trenkei man an- 
tausį. Užtat ašai neužmiršau. - Įsiutusi mergina pati nepastebėjo, 
kaip pradėjo tratėti senąja hambriška tartimi. - Tu raudodama aiški- 
nai, kad būsime išmestos į gatvę, kadangi neturime jokių teisių į šią 
žemę. Žliumbei ir kalbėjai... 

- Liaukis! - suklykė teta Korda, kuri ypač įniršdavo, jei kam nors 
užtekdavo įžūlumo kreiptis į ją senąja tartimi. - Liaukis taip šnekėju- 
si! Man atsibodo tavo absurdiški skundai! Nešdinkis! Nešdinkis! 

Tačiau Siuzena nesiruošė paklusti. Ją užliejusio įtūžio banga dar 
neatslūgo. 

- Tu žliumbei ir kalbėjai, kad mus išsiųs į vakarus, kad daugiau 
nepamatysime nei mano tėvo namo, nei paties Hambrio... Pakanka- 
mai mane įbauginusi, prabilai apie būsimą mielą kūdikėlį, apie mūsų 
žemes ir žirgus, kuriuos pagaliau atgausime. Argi ne juokinga, kad 
meras padovanojo man eržilą, kuriam pati padėjau užgimti? Ką to- 
kio padariau, kad nusipelnyčiau visų tų gėrybių, kurios ir taip priklau- 
sytų man, jei nebūtų pamestas vienas nelemtas popiergalis? Ką tokio 
padariau, kad jis duotų tau pinigų? Išskyrus tai, jog prižadėjau kruštis 
su meru, kol jo keturiasdešimtmetė žmona miegos kitame kambary- 
je? 

- Vadinasi, tau reikia pinigų? - nuožmiai išsišiepė teta Korda. - 
Juk nori jų, ar ne? Tuomet turėk. Pasiimk juos, laikyk pas save, pa- 
mesk, ar sušerk kiaulėmis. Man tas pats! 

Ji puolė prie savo rankinės, kybančios ant kabliuko, šalia viryklės. 
Besikuičiant po jos turinį, Kordelijos ryžtas pamažėle atvėso. Į kairę 
nuo virtuvės tarpdurio, prie sienos buvo pritvirtintas ovalus veidrodis, 
ir, jame išvydus tetos veidą, kuriame sumišo neapykanta, siaubas, g0- 
dulys, Siuzeną supykino. 

- Nesivargink, teta. Matau, kaip tau sunku skirtis su monetomis. 
Vis tiek jų neimčiau. Tai kekšės pinigai. 

Kordelija akimoju atsigręžė, gavusi progą užmiršti rankinę, de- 
monstruodama priblokštą veido išraišką. 

- Netiesa, kvaiša! Senovės laikais dauguma iškilių moterų tapda- 

vo sugulovėmis! O kiek iškilių vyrų jos pagimdė? Tai ne paleistu- 
vavimas! 

Siuzena nuplėšė nuo pakabos raudoną šilkinę palaidinukę. Švelni 
medžiaga prigludo prie krūtinės tarytum geisdama kuo greičiau ją 
aptempti. 

- Tuomet kodėl jis siunčia man kekšės drabužius? 

- Siuzena! - tetos Kordos akyse sužvilgo ašaros. 

Mergina sviedė jai palaidinę, panašiai, kaip apelsino skilteles. 
Raudonas apdaras nusileido prie Kordelijos batelių. 

- Pakelk ją ir nešiok. Jei labai nori, gali pati praskėsti prieš jį ko- 
jas. 

Apsisukusi Siuzena nukūrė link durų. Pavymui atsklido isteriškas 
tetos riksmas: 

- Nepuoselėk kvailų minčių Siuzena! Kvailos mintys skatina ne- 
apgalvotus poelgius, o dabar vėlu ką nors keisti. Tu sutikai! 

Gryna teisybė. Visu greičiu šuoliuodama ant Pilono palei Skardį, 
mergina žinojo, kad nuo likimo nepaspruks. Ji sutiko, ir Patas Delga- 
do neabejotinai pasibaisėtų tokiu sprendimu, tačiau būtinai pridurtų: 
Tu davei žodį, o savo žodžio reikia laikytis. Laužantys savo pa- 
žadus keliauja tiesiai į pragarą. 


3 

Ji pristabdė rosi!lo, kol tas visai neišsikvėpė. Atsigręžusi išvydo, 
jog sukorė ne mažiau, kaip mylią, paleido žirgą ristele, paskui vėl pri- 
vertė jį paspartinti žingsnį. Siuzena įtraukė į plaučius oro ir atsiduso. 
Pirmą kartą šį rytą ji pastebėjo išaušusios dienos grožį - žuvėdras, 
sukančias ratus retėjančioje migloje, nešienautos žolės plotus ir gė- 
les, augančias šešėliuose: rugiagėles, lubinus, karklelius ir jos myli- 
miausias melsvas neužmirštuoles. Iš visų pusių girdėjosi tingus bičių 
dūzgimas, kuris truputį apramino emocijų uraganą. Bent jau tiek, kad 
Siuzena išdrįso prisipažinti sau, dėl ko susierzino... ir ištarti tai gar- 
siai. 

- Vilas Dibornas, - pasakė mergina ir sudrebėjo, žodžiams ištrū- 
kus pro lūpas, nors aplinkui nebuvo nieko, kas būtų galėjęs ją išgirsti, 
išskyrus Piloną ir bites. Pakartojusi vardą ji nelauktai kilstelėjo riešą 
prie burnos ir pabučiavo odą toje vietoje, kur smarkiausiai plakė pul- 
sas. Nuostabą sukėlė ne tik keistas poelgis, bet ir geismą sužadinęs 
odos bei prakaito skonis. Ją užvaldė noras numalšinti saldų maudulį, 
panašiai, kaip lovoje po pirmojo jųdviejų susitikimo. Sprendžiant iš da- 
bartinės būsenos, tam neprisireiktų daug laiko. 

Užuot suteikusi sau fizinį pasitenkinimą, Siuzena burbtelėjo mė- 
giamą tėvo prakeiksmą - “Terauna visus velniai!“ - ir nusispjovė. Vi- 
las Dibornas atsakingas už tai, kad per pastarąsias tris savaites jos 
gyvenimas apsivertė aukštyn kojomis. Vilas Dibornas ir jo mėlynos 
trikdančios akys, pasišiaušę tamsūs plaukai, pasipūtėliškas teisuolio 
tonas. Aš moku apdairiai elgtis, panele. Kalbant apie padoru- 
mą... stebiuosi, kad jūs žinote šitą žodį. 

Kiekvieną kartą apie tai pagalvojus, iš pykčio ir gėdos užvirdavo 
kraujas. Labiausiai iš pykčio. Kaip jis drįsta smerkti? Pats nuo gimi- 
mo skendėjęs prabangoje, apsuptas tarnų, pildančių visus įnorius, 
rieškučiomis žarstęs tiek aukso, kad šio nebūtų sugebėjęs iššvaistyti 
per visą savo gyvenimą. Tai, ko užsigeisdavo, visada gaudavo dykai, 
įsitikinęs, jog taip ir turi būti. Ką toks berniukas - kas gi kitas, jei ne 
berniukas? - gali išmanyti apie sielą gniuždančius sprendimus? Argi 
ponaitis Vilas Dibornas iš Hemfilo galėtų suprasti, kad ji neturėjo ki- 
tos išeities? Kad ji buvo įklampinta į šią padėtį, kaip mažas kačiukas, 
kurį sučiupusi už pakarpos motina nuneša atgal į jaukią gūžtą? 

Vis dėlto Siuzenai niekaip nesisekė išmesti jo iš galvos. Skirtingai 
nuo tetos Kordos, mergina žinojo, kad rytiniame kivirče dalyvavo tre- 
čiasis, nematomas asmuo. 

Ji žinojo dar šį tą, dėl ko tetulę greičiausiai būtų nutrenkusi apo- 
pleksija. 

Vilas Dibornas taip pat jos neužmiršo. 

Praėjus maždaug savaitei po šventinių pietų ir apgailėtinos, įžei- 
džios Diborno pastabos, prie Siuzenos ir jos tetos namo pasirodė sil- 
pnaprotis vaikinukas, besidarbuojantis “Klajūnų pastogėje“, vietinių 
pravardžiuojamas Šimiu. Jis laikė rankose puokštę gėlių, nuskintų ant 
Skardžio ir paįvairintų keliomis dulkėtomis laukinėmis rožėmis. Links- 
mai išsišiepęs, nelaukdamas pakvietimo, berniukas atidarė vartelius. 

Tuo metu Siuzena šlavinėjo paradinį takelį; teta Korda plušėjo vi- 
dinio kiemo sode. Laimingas sutapimas čia niekuo dėtas: pastarasias 
dienas jos stengėsi laikytis atokiau viena nuo kitos. 

Apimta nuostabos ir siaubo mergina stebėjo šypseną spinduliuo- 
jantį Šimį. 

- Laba diena, Siuzena Delgado, Pato dukra, - džiugiai prašneko 
jis. - Manęs paprašė pas tave užeiti. Atleisk, jei sutrukdžiau. Aš ir 

pats žinau, kad ne laiku maišausi visiems po kojomis. Imk, čia tau. 

Jam ištiesus gėles, mergina išvydo tarp jų įkištą vokelį. 

- Siuzena, ar kažkas atėjo? - Kordelijos balsas liudijo, kad ji ne- 
trukus pasirodys iš už namo kampo. 

- Taip, teta! - tebūnie prakeikta aštri tos moters klausa! Siuzena 
nedelsdama čiupo voką, styrantį tarp karklelių ir saulučių, sugrūdo jį 
į savo suknelės kišenę. 

- Jos nuo trečio mano geriausio draugo, - pasakė Šimis. - Dabar 
turiu tris skirtingus draugus. Štai, kiek daug. - Jis pakėlė du pirštus, 
susiraukė, pridėjo dar du ir vėl džiaugsmingai nusišypsojo. - Arturas 
Hitas yra pirmasis mano geriausias draugas. Dikas Stokvortas - ant- 
rasis mano geriausias draugas. O trečias... 

- Š-š-š! - piktai sušnypštė Siuzena, ir berniuko šypsena išblėso. 
- Nė žodžio apie tris savo draugus. 

Skruostus ir sprandą išmušęs karštis nuvilnijo iki pat pėdų per- 
smelkdamas visą jos kūną. Praėjusią savaitę vietiniai Hambrio gy- 
ventojai, regis, daugiau nieko neveikė, tik plepėjo apie naujuosius Ši- 
mio bičiulius. Siuzena prisiklausė fantastiškų istorijų, bet jeigu jos 
pramanytos, kodėl tuomet tokia gausybė liudininkų pateikdavo kone 
tapačias versijas? 

Mergina vis dar stengėsi susitvardyti, kai iš už namo kampo išni- 
ro teta Korda. Pamatęs ją Šimis žengė atatupstas; sutrikusią berniu- 
ko veido išraišką užgožė baimė. Kordelija buvo alergiška bičių įgėli- 
mams, todėl vidiniame kieme ji vaikščiojo įsisupusi į baltą permatomą 
medžiagą - nuo šiaudinio sombrero viršaus iki išblukusios suknelės 
padurkų - ir savo išvaizda labai priminė vaiduoklį. O pirštinėtose 
rankose grėsmingai puikavosi purvinos sodo žirklės. 

Ji pastebėjo puokštę ir iškėlusi žirkles žengė artyn. Kai sustojo 
šalia dukterėčios, užsikišo jas už diržo (ne itin noriai, pamanė Siuze- 
na) ir nuo veido praskleidė šydą. 

- Kas atsiuntė gėles? 

- Nežinau, teta. - Nepaisant pašėlusiai plakančios širdies, Siuze- 
na kalbėjo ramiai. - Šitas jaunuolis dirba užeigoje... 

- Užeigoje! - purkštelėjo Kordelija. 

- Jis nežino, kas atsiuntė puokštę, - tęsė Siuzena. Jei tik pavyktų 
atsikratyti Šimiu! - Jis... na, tu pasakytum, kad jis... 

- Kvailys. Taip, žinau. - Teta Korda irzliai dėbtelėjo į Siuzeną ir 
vėl sutelkė dėmesį į berniuką. Įrėmusi pirštinėtą ranką į kelius, išrėkė 
jam į veidą: - JAUNUOLI... KAS... ATSIUNTĖ... GĖLES? 

Šydo pakraščiai užkrito ant veido, išsigandęs Šimis žengė dar 
vieną žingsnį atgal, bet Kordelija neatlyžo: 

- GALBŪT... PUOKŠTĘ... PRAŠĖ... ĮTEIKTI... KAŽKAS... IŠ 
“JŪROS PAKRANTĖS"'?.. JI... NUO... MERO... TORINO?.. PA- 
SAKYK... IR AŠ... DUOSIU... TAU... VARIOKĄ. 

Siuzena pajuto, kaip širdį suspaudžia siaubas. Šitas kvaišelis ne- 
abejotinai išduos siuntėją - berniukui trūksta proto, kad suprastų, ko- 
kių nemalonumų gali jai pridaryti. Beje, Vilas taip pat nepasižymi 
sveikos nuovokos pertekliumi. 

Bet Šimis paprasčiausiai pakratė galvą. 

- Nepamenu. Mano smegeninė tuščia. Stenlis sako, kad aš esu 
kopūstgalvis. 

Jis vėl išsišiepė pademonstruodamas lygią baltutėlių dantų eilę. 
Kordelijos fizionomiją perkreipė gaiži grimasa. 

- Kvėša! Dink iš čia. Užuot slampinėjęs aplinkui, bėk atgal į 
miestą. Pinigų negausi, jei nieko neprisimeni! Ir daugiau čia negrįžk, 
kad ir kas lieptų atnešti jaunajai panelei gėlių. Supratai? 

Šimis energingai pakinkavo galva. 

- Ponia? 

Teta Korda atsakė jam rūsčiu žvilgsniu. Kaktoje dar labiau įsirė- 
žė vertikali raukšlė. 

- Ponia, kodėl jūs įsisupusi į vortinklius? 

- Nešdinkis, akiplėša! - suriko Kordelija. Jei užsimanydavo, ji 
galėdavo šaukti labai garsiai. Išgasdintas Šimis pašoko ir nieko ne- 
laukdamas dingo už vartelių. Įsitikinusi, kad jis patraukė link Pagrin- 
dinės gatvės neketindamas grįžti atgal ir kaulyti arbatpinigių, teta 
Korda atsisuko į Siuzeną. 

- Pamerk gėles į vandenį, kol jos nenudžiūvo, panele Gražuolėle, 
ir nekvaršink sau galvos spėliodama, kas galėtų būti slaptasis tavo 
gerbėjas. 

Staiga Kordelijos veide nušvito šypsena. Tikra šypsena. Labiau- 
siai Siuzeną skaudino ir trikdė faktas, jog teta Korda anaiptol nepri- 
mena raganos Rėjos iš Kioso. Ji ne monstras, o paprasčiausia sen- 
mergė, trokštanti pripažinimo aukštuomenės sluoksniuose, dievinanti 
auksą ir sidabrą, bijanti pasilikti viena šiame pasaulyje, be skatiko ki- 
šenėje. 

- Tokioms, kaip mums, Siuze, - nuoširdžiu, šiurpą keliančiu balsų 
prabilo ji, - patartina užsiimti žemiškais reikalais ir nesvajoti apie 
dangiškuosius migdolus. 

5 
Siuzena neabejojo, kad gėles atsiuntė Vilas, ir neapsiriko. Žinutę 
parašė tvirta, savimi pasitikinčio žmogaus ranka. 


"Brangioji Sinzena Delgado, 
€[4 vakarą pev šventinius pietus kalbėjau su tavimi nederamai, 
to0ėl melDžiu atleisti. Ay galėčiau su tavimi susitikti? Akis į akį? “Lai 
Labai svarbus veikalas. (Jei sutinki, perDuok vaštelį berniukui, kuris 
atnešė puokštę. /Jis patikimas. 


"Oilas Dibornas 


Labai svarbus reikalas. Netgi pabraukta. Įdomu būtų sužinoti, ką 
jis turi omenyje, pagalvojo Siuzena, bet tuojau pat perspėjo save, kad 
reikia pasisaugoti ir nekrėsti kvailysčių. Galbūt jis iki ausų ją įsimylė- 
jęs... jei taip, kieno tai kaltė? Kas plepėjo su vaikinu, jojo raita ant jo 
žirgo, rodė nuogas blauzdas? Kas apkabino jo pečius ir bučiavo į lū- 
pas? 

Mintis nugairino veidą raudoniu, o kūną vėl nutvilkė karštis. Siu- 
zena nebuvo tikra, kad gailisi dėl bučinio. Aišku viena: tuo metu ji su- 
klydo. Susitikusi su juo, padarytų dar didesnę klaidą. 

Tačiau mergina geidė naujo pasimatymo ir giliai širdyje žinojo, 
kad galėtų atleisti Dibornui už parodyta nepagarbą. Tačiau ji davė žo- 
dį. 

Prisižadėjo tapti mero sugulove... 

Tą naktį Siuzena nesumerkė akių, vartėsi lovoje nuo šono ant šo- 
no, iš pradžių galvojo, kad pasirinko geriausią išeitį, nusprendusi ne- 
sureaguoti į raštelį... vėliau ją aplankė kitokios mintys, persmelktos iš- 
didumo, potraukio avantiūristiškiems nuotykiams. 

Vidurnaktį išgirdusi dvyliką varpo dūžių, skelbiančių apie naują 
parą, ji nutarė, kad užtenka tvardytis. Nušokusi nuo lovos pripuolė 
prie durų, atvėrė jas ir kyštelėjo galvą į koridorių. Iš tetos Kordos 
miegamojo atsklido švilpčiojantis knarkimas, todėl Siuzena tyliai už- 
darė duris, žengė link stalo, stovinčio prie lango, ir uždegė lempą. Iš 
(Hambryje popierius buvo branginamas ne mažiau, kaip grynaveisliai 
žirgai) ir skubiai brūkštelėjo kelis žodžius jausdama, kad menkiausia 
dvejonė pasmerks ją ilgoms neryžtingo svyravimo valandoms. Vis 
dėlto Siuzena neišdrįso pasirašyti. 

Aš negaliu su tavimi susitikti. “Tai būtų nepadoru. 


Ji sulankstė popieriaus skiautę, užpūtė lempą ir grįžusi į lovą pa- 
slėpė raštelį po pagalve. Po poros minučių jau saldžiai miegojo. Kitą 
dieną, išsiruošusi į miestą apsipirkti, specialiai pasirinko kelią, vedantį 
pro “Klajūnų pastogę“, kuri vienuoliktą valandą ryto atrodė pastirusi 
tarsi kelyje parblokšto gyvio lavonas. 

Ji rado Šimį smuklės kieme, kvadratinėje suplūktos žemės aikš- 
telėje, kurią per pusę skyrė mediniai turėklai ir vandens lovys. Ber- 
niukas stūmė vežimėlį semdamas kastuvu vakarykštį arklių mėšlą. 
Užsimaukšlinęs juokingą rožinę sombrero, jis dainavo “Auksinės šle- 
petes“. Siuzena abejojo, kad “pastogės" šeimininkai keldavosi rytais 
su tokia puikia nuotaika... geriau pagalvojus, kas gi iš jų buvo sil- 
pnaprotis? 

Mergina apsidairė norėdama įsitikinti, kad niekas į ją nežiūri, ir 
patapšnojo Šimiui per petį. Berniukas krūptelėjo išsigandęs, tačiau 
Siuzena jo nekaltino - paskalų nešiotojai tvirtino, esą Džono bičiulis 
Depeipas vos neužmušė vargšelio už tai, kad šis apipylė pamazgomis 
jo batus. 

Atpažinęs ją Šimis pasisveikino: 

- Labas, Siuzena Delgado, gyvenanti miesto pakraštyje. Linkiu 
tau geros dienos, panele. 

Jis nusilenkė juokingai pamėgdžiodamas savo tris naujuosius 
draugus iš vidinių feodų. Šypsodamasi mergina atliko reveransą (ji 
pasirodė mieste vilkėdama džinsus, todėl turėjo apsimesti, kad prilai- 
ko rankomis ne tikros, o įsivaizduojamos suknelės kraštus; beje, Me- 
džiso moterys dažnai taip elgdavosi). 

- Matai mano gėles, panele? - parodė jis į nedažytą “pastogės" 
sieną. Siuzeną giliai sukrėtė prieš akis atsivėręs vaizdas: prie pastato, 
siaurame žemės ruoželyje stiebėsi mėlynos ir baltos neužmirštuolės, 
narsiai svyruojančios ryto vėjelyje, įsispraudusios tarp šiukšlėmis už- 
versto kiemo ir apšepusio viešnamio. 

- Jas užauginai tu, Šimi? 

- Aha. O ponas Arturas Hitas iš Gileado prižadėjo padovanoti 
man geltonų gėlių. 

- Dar niekada nesu mačiusi geltonų neužmirštuolių. 

- Aš taip pat, bet ponas Arturas Hitas sako, kad Gileade jų pilna. 
- Šimis surimtėjo spausdamas prie peties kastuvą kaip kareivis, lai- 

kantis rikiuotėje šautuvą arba ietį. - Ponas Arturas Hitas išgelbėjo 
man gyvybę. Dėl jo aš pasiryžęs viskam. 

- Ar tikrai, Šimi? 

- Be to, jis turi žvalgą! Paukščio kaukolę! Aš taip juokiuosi, kai 
jis apsimeta, jog šneka su savo žvalgu! Vaje, kaip juokiuosi! 

Siuzena dar kartą apsidairė, paskutinį kartą įsitikindama, kad nie- 
kas jos nestebi (išskyrus medinius totemus kitoje gatvės pusėje), ir 
džinsų kišenėlėje sužvejojo mažą sulankstytą popieriaus skiautelę. 

- Ar galėtum tai perduoti ponui Dibornui? Pasakyk, kad raštelis 
nuo manęs. Jis taip pat tavo draugas, ar ne? 

- Vilas? Žinoma! - jis įkišo lapelį į savo kišenę. 

- Tik niekam apie tai neprasitark. 

- Šššš! - sutiko Šimis prispaudęs pirštą prie lūpų. Po rožine mo- 
teriška kepure komiškai suapvalėjo berniuko akys. - Kaip tada, kai 
atnešiau tau gėles. Niekam nė žodžio! 

- Teisingai, nė žodžio. Geros tau dienos, Šimi. 

- Tau taip pat, Siuzena Delgado. 

Jis ėmėsi kuopti mėšlą. Kurį laiką mergina pastovėjo vietoje, 
kažkodėl pasijutusi nejaukiai. Atidavus laiškelį berniukui, ją užvaldė 
nenugalimas noras susigrąžinti popiergalį, išbraukti ten parašytus žo- 
džius ir pažadėti susitikti su Vilu. Jei tik būtų galima vėl pamatyti tas 
žydras akis, žvelgiančias į jos veidą! 

Iš parduotuvės išslinko vienas Džono sėbrų, tas, amžinai dėvintis 
apsiaustą. Sukdamas cigaretę vyriškis greičiausiai jos nepastebėjo, 
bet Siuzena neketino gundyti likimo. Reinoldsas perduos naujieną 
Džonui, o pastarasis pasidalins žiniomis - tik to betrūko! - su teta 
Korda. Jeigu ši sužinos, kad dukterėčia plepėjo su vaikinuku, atnešu- 
siu gėles, nuo klausimų, į kuriuos ne itin norėjosi atsakinėti, niekaip 
neišeis atsiginti. 

Visa tai jau praeityje, Siuzena, kaip po tiltu tekantis van- 
duo. Verčiau apie tai negalvoti. 

Ji sustabdė Piloną ir pažvelgė į arklius, besiganančius ant Skar- 
džio. Keista, kad šį rytą jų tiek daug. 

Tai nepadėjo. Jos mintys nuolat sugrįždavo prie Vilo Diborno. 

Kodėl jai taip nepasisekė! Jei ne atsitiktinis susitikimas grįžtant 
nuo Kioso kalvos, dabar nekamuotų jokios dvejonės - ji buvo praktiš- 
ka mergina, juolab kad pažadas visada lieka pažadu. Siuzena nema- 

nė, kad ji labai sielvartautų dėl prarastos nekaltybės. Netgi džiaugtųsi 
galėdama išnešioti savyje vaiką. į 

Tačiau Vilas Dibornas viską pakeitė: įstrigo į galvą ir nūnai nė 
už ką nesutiko išsikraustyti. Jo nepagarbi užuomina, pareikšta per 
šokius, kirbėjo sąmonėje tarsi daina, kurios negali liautis niūniavęs, 
net jeigu nekenti melodijos. Tokia žiauri, teisuolio balsu ištarta pasta- 
ba... bet argi joje neslypi tiesos grūdas? Rėja neklydo dėl Harto To- 
rino užmačių. Natūralu, jog raganos gerai išmano vyriškų geismų sritį, 
nors neaišku, ar jos - visažinės. Tokia mintis paguodos neteikė, ta- 
čiau jos atsikratyti nepavyks. 

Būtent Vilas “Terauna jį velniai" Dibornas privertė ją susimąsty- 
ti apie likimą ir abejoti savo sprendimais, įtraukė į ginčą, kuriame ji 
vos begirdėjo savo silpną, nevilties sklidiną balselį, sapnuose apkabin- 
davo jos liemenį ir bučiuodavo, bučiuodavo, bučiuodavo... 

Siuzena nuslydo nuo balno ir patraukė šlaitu žemyn, apvyniojusi 
aplink kumštį vadžias. Pilonas paklusniai sekė įkandin. Kai ji sustojo 
žvilgsniu varstydama pietvakariuose plytinčias mėlynas ūkanas, žir- 
gas nuleido galvą ir vėl pradėjo šlamšti žolę. 

Gal vis dėlto reikėtų dar kartą pasimatyti su Vilu Dibornu, 
toptelėjo mintis, i7 suteikti progą įgimtam praktiškumui apmalšin- 
ti pernelyg įaudrintas emocijas? Reikia pamatyti vaikiną tikrovėje, 
užuot kūrus svajose mielą jo paveikslą. Įvykdžius sumanymą, jos gy- 
venimas turėtų pakrypti į senąsias vėžes. Štai, kodėl Siuzena jodinėjo 
šiuo Skardžio takeliu - ir šiandien, ir vakar, ir užvakar. Turguje žmo- 
nės šnabždėjosi, kad jis dažnai čia klaidžiodavo. 

Mergina ūmiai atsisuko, apimta jausmo, kad už nugaros išvys Vi- 
lą, tarytum būtų jį prisišaukusi savo mintimis - arba savo ka. 

Tačiau ji tepamatė mėlyną dangų ir vingiuotas kalvų keterų lini- 
jas, kurios priminė ant šono gulinčios moters kūno kontūrus. Merginą 
užvaldė kartus nusivylimas. Jai atrodė, kad pajuto kartėlį burnoje, 
kaip drėgnų arbatos lapelių skonį. 

Siuzena žengė link Pilono nusprendusi grįžti namo ir atsiprašyti 
tetos Kordos. Kuo greičiau tai padarys, tuo bus geriau. Tačiau įsta- 
čius koją į kairiąją balnakilpę, ties horizontu pasirodė raitelis, išniręs 
iš kalvų įlinkio, tokio panašaus į moterišką juosmenį. Ji akimoju atpa- 
žino ant žirgo nugaros sustingusį šešėlį. 

Bėk, įsakė sau Siuzena netikėtai supanikavusi. Šok ant balno ir 
nešdinkis! Tučtuojau! Nelauk, kol atsitiks kas nors baisaus... 
nelauk, kol tave užklups ka, atūžęs kaip uraganas. 

Bet ji nebėgo. Tiesiog laikė Pilono vadžias rankoje ir kuždėjo 
kažką jam į ausį. Tuo tarpu rosi/lo kilstelėjo aukštyn snukį ir garsiai 
sužvengė, pasisveikindamas su didžiuliu bėru žirgu, šuoliuojančiu pa- 
šlaitėn. 

Po kelių akimirkų Vilas atsidūrė prie pat merginos. Iš pradžių 
žiūrėjo į ją iš viršaus, paskui grakščiai nušoko nuo balno. Šį kartą jis 
nesilenkė ištiesęs koją, į žemę įbedęs kulną ir komiškai mojuodamas 
kepure. Šį kartą jis įsistebeilijo į Siuzeną rimtomis suaugusio žmogaus 
akimis. 

Jųdviejų žvilgsniai susipynė. Rolando iš Gileado ir Siuzenos iš 
Medžiso, kurios širdyje padvelkė bauginantis, tačiau masinantis vė- 
jas. 

- Labas rytas, Siuzena. Džiaugiuosi vėl tave matydamas. 

Ji nieko neatsakė lūkuriuodama. Įdomu, ar Vilas girdi, kaip dau- 
žosi jos širdis? Žinoma, ne. Vertėtų išmesti iš galvos tokius romantiš- 
kimas turėtų girdėtis net už penkiasdešimties jardų. 

Vilas žengtelėjo į priekį. Siuzena atsitraukė atgal nepatikliai žiū- 
rėdama į jaunuolį. Jis trumpam palenkė galvą, paskui vėl įsmeigė akis 
į merginą ir ištarė: 

- Meldžiu tavęs atleisti. 

- Išties? - šaltai atsiliepė ji. 

- Tą vakarą neturėjau teisės tavęs kaltinti. 

Atsiprašymas įskėlė pykčio žiežirbą. 

- Man nerūpi jūsų teisės. Svarbiausia, kad elgėtės nesąžiningai ir 
mane įskaudinote. 

Skruostu nutekėjo ašara, kaptelėjusi iš kairiosios akies. Berods, 
ji dar ne viską išverkė. 

Siuzena pamanė, kad jos priekaištai sugėdins Vilą, tačiau jau- 
nuolis neketino nuleisti akių, nors veidas truputį paraudo 

- Aš tave įsimylėjau, - paaiškino jis. - Štai, kodėl drįsau su tavimi 
taip kalbėti. Manau, jog tai įvyko dar prieš pirmąjį mūsų bučinį. 

Ji suprunkštė... tačiau po nuoširdžių žodžių juokas nuskambėjo 
dirbtinai netgi pačiai Siuzenai. 

- Pone Dibornai. 

- Prašau, vadink mane Vilų. 

- Pone Dibornai, - kantriai pakartojo ji tarsi mokytoja, šnekanti 

su paiku mokiniu, - tai absurdiška. Įsimylėjote po pirmo susitikimo? 
Po vieno vienintelio bučinio? Broliško bučinio? - šį sykį raudonis nu- 
dažė jos skruostus. - Tokie dalykai dedasi tiktai knygose. O tikrovė- 
je? Labai tuo abejoju. 

Taip kalbėdama ji vis vien sugebėjo įžiūrėti Rolando akyse sva- 
rius, prisipažinimą meilėje patvirtinančius argumentus: romantišką jo 
prigimtį, glūdinčią giliai viduje tarsi metalo ruoželis, įstrigęs praktiško 
mąstymo granite. Jis susitaikė su meile kaip su faktu nemanydamas, 
jog tai primena vėjo dvelksmą arba žydinčią gėlę, todėl Siuzenos pa- 
šaipos nepasiekė tikslo. 

- Meldžiu atleisti, - neatlyžo Rolandas. Savotiškai nuožmus jo už- 
sispyrimas Siuzeną erzino, juokino... ir gąsdino. - Aš neprašau atsa- 
kyti į mano meilę tuo pačiu. Ne todėl norėjau su tavimi pašnekėti. 
Minėjai, jog tavo padėtis kebloka... - pagaliau nusigręžęs vaikinas 
pažvelgė į Skardį. Netgi tyliai nusijuokė. - Aš jį pavadinau kvailiu, ar 
ne? Prie tavęs. Kas gi dabar iš mūsų kvailys? 

Siuzena nesusilaikė ir nusišypsojo. 

- Taip pat tvirtinote girdėjęs, kad jis dievina stiprius gėrimus ir 
jaunas mergaites. 

Rolandas pliaukštelėjo delnu sau į kaktą. Jei taip pasielgtų Artu- 
ras Hitas, ji pamanytų, kad šis pokštauja. Bet ne Vilas. Aiškiai ma- 
tyti, kad dabar jam galvoje ne juokai. 

Pasikartojusi tylos pauzė nebuvo tokia nejauki, kaip anksčiau. 
Abu žirgai, Eiklusis ir Pilonas, rupšnojo žolę kone susilietę šonais. Jei 
būtume arkliai, viskas klostytųsi daug paprasčiau, pagalvojo Siu- 
zena ir vos nesukikeno. 

- Pone Dibornai, ar jūs suprantate, kad aš sudariau sandėrį? 

- Aha. - Jis šyptelėjo, kai mergina nustebusi pakėlė antakius. - 
Aš nesišaipau. Tiesiog... hambriška tartis savaime įauga į kraują. 

- Kas pasakojo jums apie mano reikalus? 

- Mero sesuo. 

- Korala. - Ji susiraukė, paskui nusprendė, kad nėra ko stebėtis. 
Kiti būtų apibūdinę jos padėtį kur kas šiurkštesniais žodžiais. Pavyz- 
džiui, Eldredas Džonas. Arba Rėja iš Kioso. Neverta dėl to graužtis. 
- Jeigu jūs suprantate ir neprašote atsakyti į savo jausmus, kuriuos 
neva puoselėjate mano atžvilgiu... kodėl gi mudu šnekamės? Kodėl 
manęs ieškojote? Jūs pats komplikuojate sau padėtį... 

- Taip, - sutiko jis ir ramiai pridūrė tarsi konstatuodamas elemen- 
tarų faktą: - Dar ir kaip komplikuoju. Vos drįstu į tave pažvelgti. 

- Gal tuomet nereikia žiūrėti, kalbėti, mąstyti! - balsas nuskam- 
bėjo dygiai, truputį virpėdamas. Kaip jam užtenka įžūlumo rėžti tiesą 
į akis? - Kodėl atsiuntėte man puokštę ir raštelį? Ar nesuvokiate, ko- 
kių nemalonumų galėjote man pridaryti? Jei pažinotumėte mano te- 
tą!.. Ji nepraleido progos apie jus užsiminti. Jei būtų radusi žinutę... 
arba pamatytų mudu drauge... 

Siuzena apsidairė tarsi norėdama patikrinti, ar jų niekas neseka. 
Rodos, ne. Rolandas ištiesė ranką ir palietė jos petį. Mergina staigia 
atsisuko, ir jis žaibiškai patraukė delną, lyg būtų nusideginęs pirštus. 

- Stengiaus tau paaiškinti, jog nesi atsakinga už tai, ką jaučiu, - 
pratarė jaunuolis. 

Kur gi ne, dingtelėjo jai. Aš tave pabučiavau, Vilai, todėl ma- 
nau, kad esu nemaža dalimi prisidėjus prie to, ką jaučiame 
mudu abu. 

- Aš tikrai gailiuosi dėl savo žodžių, kuriuos pasakiau per šokius. 
Ar tu man atleidi? 

- Aha. - Jei dabar vaikinas būtų ją apglėbęs, Siuzena būtų nusi- 
spjovusi į visas pasekmes ir nesipriešinusi. Tačiau jis paprasčiausiai 
nusiėmė skrybėlę ir teatrališkai nusilenkė. Vėjelis širdyje išblėso. 

- Dėkui, panele. 

- Pakaks malonybių. Negaliu jų pakęsti. Mano vardas - Siuzena. 

- Ar tu vadinsi mane Vilu? 

Ji linktelėjo. 

- Gerai, Siuzena. Norėjau tavęs šio to pasiteirauti... tiesa, ne kaip 
žmogus, kuris iš pavydo tave įžeidė. Klausimas visiškai iš kitos sri- 
ties. Ar galiu? 

- Tikriausiai, - atsargiai sutiko ji. 

- Ar tu remi Aljansą? 

Ji išsprogino akis, visiškai nesitikėjusi sulaukti tokio klausimo... 
bet, regis, Vilas šnekėjo rimtai. 

- Ašai žinau, jog tu su savo draugais turi suskaičiuoti karves, gin- 
klus, žeberklus, valtis ir dar dievai žino ką, bet negalvojau, kad jums 
taip pat rūpės Aljanso rėmėjų skaičius. 

Ji pamatė jaunuolio veide nuostabą ir lūpų kampučius pakylėju- 
sią šypseną, dėl kurios jis atrodė vyresnis nei buvo iš tiesų. Siuzena 
iš pradžių nesuprato, kas jį pralinksmino, paskui suvokė tratėjusi se- 
nąja hambriška tartimi ir nusijuokė. 

- Mano teta dievina archaiškus žodelius. Tėvas irgi įterpdavo 

juos į savo kalbą. Dažniausiai taip tauškia “Draugais" besivadinanti 
senučiukų bendruomenė. 

- O taip, mūsų kraštuose jų taip pat yra. 

- Tikrai? 

- Taip... arba aha, priklausomai nuo to, kas tau labiau priimtina. 
Beje, man patinka, kaip šneka “ Draugai". Tie žodžiai skamba gražiai. 

- Tik ne iš mano tetos lūpų, - atšovė Siuzena prisiminusi ginčą 
dėl marškinių. - Taip, aš remiu Aljansą. Todėl, kad jo sąjungininku 
buvo mano tėvas. Jei klausi, ar esu visa širdimi atsidavusi Aljansui... 
ne, tikriausiai ne. Pastaruoju metu mes retai girdime iš jo naujienas. 
Tiktai gandus ir istorijas, kurias pasakoja valkatos ir klajojantys pre- 
keiviai. Dabar, kai nebeliko geležinkelio... - ji gūžtelėjo pečiais. 

- Dauguma paprastų žmonių, su kuriais teko bendrauti, išsakė to- 
kias pačias mintis. Tačiau tavo meras Torinas... 

- Jis nėra mano meras Torinas, - dygiai atkirto ji. 

- „feodo meras Torinas suteikė mums visokeriopą pagalbą. 
Net ir tuo atveju, kai jos neprašėme. Man tereikia spragtelėti pirš- 
tais, ir Kimba Raimeris akimirksniu pribėga. 

- Tuomet nespragsėk, - atsakė ji nejučia dairydamasi aplinkui. 
Pabandė nusišypsoti tarsi norėdama parodyti, kad juokavo, bet ne- 
sėkmingai. 

- Miestiečiai, žvejai, fermeriai, kaubojai - jie visi remia Aljansą... 
bet santūriai. Tuo tarpu meras, jo kancleris, Arklininkų Asociacijos 
nariai, Lengilas, Garberis ir kiti... 

- Aš juos pažįstu, - įsiterpė Siuzena. 

- Jų entuziazmas liejasi per kraštus. Užtenka paminėti Aljansą, ir 
šerifas Eiveris pradeda straksėti aplinkui kaip šunytis. Kiekvienoje 
rančoje mums siūlė išgerti iš taurės su Eldo herbu. 

- Ko išgerti? - šelmiškai pasiteiravo ji. - Alaus? Grafos? 

- Taip pat vyno, viskio ir naminės, - pridūrė Rolandas neatsaky- 
damas į merginos šypseną. - Atrodė, tarytum visi būtų norėję, kad 
mes sulaužytume duotą žodį. Argi ne keista? 

- Aha, truputį... o gal tai paprasčiausias hambriškas svetingu- 
mas? Jeigu jaunuolis pareiškia neragaująs alkoholio, šiuose kraštuose 
galvojama, kad jis tiesiog juokauja. 

- O kaip dėl aistringos paramos Aljansui? K4 manai apie tai? 

- Manau, jog tai išties keista. 

Ir ji nemelavo. Besidarbuodamas vyriausiuoju feodo arklininkų 
Patas Delgado kas dieną matydavosi su žemvaldžiais bei galvijų au- 

gintojais, o Siuzena nemažai laiko praleisdavo su tėvu ir su kaupu jų 
atsižiūrėjo. Merginos nuomone, tie žmonės pasižymėjo išskirtiniu 
santūrumu. Ji negalėjo įsivaizduoti, kad Džonas Kroidonas arba 
Džekas Vaitas rėžtų sentimentalų tostą mojuodami molinį alaus bo- 
kalą su Arturo Eldo herbu... tik ne vidury dienos, kai reikia rūpintis 
galvijais. 

Vilas rijo Siuzeną akimis lyg skaitydamas jos mintis. 

- Dabar greičiausiai nesusitinki su tais vyrukais taip dažnai, kaip 
anksčiau, - tarė jaunuolis. - Turiu galvoje, prieš tai, kai mirė tavo tė- 
vas. 

- Turbūt... bet plepeptūnai niekada neišmoks suvokiamai tarškė- 
ti, ar ne? 

Šį kartą jis nesusitvardė ir plačiai išsišiepė, nuo ausies iki ausies. 
O dievai, koks jis gražus! 

- Ko gero tu teisi. Šiuo atveju mes sakome, kad katės niekada 
nekeičia savo mėgiamos vietos. Ar meras Torinas nešneka apie ma- 
ne ir mano draugus su tavimi, kai liekate vienu du? Gal tokio klausi- 
mo nederėtų užduoti, kad tavęs neįžeisčiau? 

- Nieko baisaus. - Jai energingai papurčius galvą, susiūbavo ilga 
kasa. - Pats atkreipei mano dėmesį į faktą, kad aš neką teišmanau 
apie padorumą. - Siuzenos nepradžiugino nuleista jo galva ir paraudę 
skruostai, nors būtent tokios reakcijos ji tikėjosi. Mergina pažinojo 
nemažai bendraamžių, kurios mėgo ne tik flirtuoti, bet ir erzinti. To- 
kie dalykai jos nedomino, todėl, užuot įsikibusi nagais jam į gerklę, 
Siuzena švelniai pratęsė: - Aš nelieku su juo viena. 

Kokia gi tu melagė, pagalvojo mergina prisiminusi, kaip Torinas 
apkabino ją koridoriuje po šventinių pietų aiškindamas, jog dega aist- 
ra, gniaužydamas krūtį nelyginant vaikas, kuriam maga įkišti ranką į 
saldainių indą. Pasiutusi melagė. 

- Kad ir kaip ten būtų, Vilai, vargu ar tau turėtų rūpėti, kokią nuo- 
monę apie jus susidarė Hartas. Svarbiausia, kad jūs privalote atlikti 
savo darbus. Jei meras siūlo pagalbą, kodėl paprasčiausiai jos nepri- 
ėmus ir nepadėkojus? 

- Čia vyksta kažkas negero. - Rimtas, netgi niūrokas jo balsas 
šiek tiek išgąsdino Siuzeną. 

- Su kuo? Su meru? Arklininkų Asociacija? Apie ką tu šneki? 

Jis įdėmiai nužvelgė merginą tarsi negalėdamas apsispręsti, ką 
daryti toliau. 

- Man teks tavimi pasikliauti, Siuzena. 

- Nesu tikra, kad man reikia tavo pasitikėjimo, kaip ir tavo mei- 
lės. 

- Visgi, jei noriu atlikti savo darbą, privalau kuo nors pasikliauti. 
Supranti? 

Siuzena įsižiūrėjo į jo akis ir linktelėjo galvą. 

Vilas atsistojo taip arti jos, kad mergina pajuto jo odos šilumą. 

- Dirstelėk štai ten ir pasakyk, ką matai. 

Ji nukreipė akis į šlaitą ir patraukė pečiais. 

- Skardį. - Nusišypsojusi pridūrė: - Gražų, kaip visada. Tai pati 
mėgstamiausia mano vieta. 

- O taip, ji graži. Ką dar matai? 

- Žirgus-spirgus. - Siuzena vėl šyptelėjo vildamasi, kad jį pra- 
linksmins juokelis (jos tėvas dažnai taip pokštaudavo), tačiau Vilo lū- 
pos nė nekrustelėjo. Žinoma, jis - gražus, narsus, jei tik miestelėnų 
skleidžiamos istorijos neprasilenkia su tiesa, sumanus ir pasižymintis 
žaibiška reakcija, bet visiškai neturi humoro jausmo. Ką gi, pasitaiko 
ir blogesnių trūkumų. Kai kuriems, pavyzdžiui, niežti nagus pagraibyti 
merginos krūtinę. 

- Taip. Žirgus. Ką pasakytum apie jų skaičių? Tu matei ant 
Skardžio laigančius arklius visą gyvenimą ir nusimanai apie juos ne 
blogiau nei Arklininkų Asociacijos nariai. 

- Tu jais nepasitiki? 

- Jie duoda mums viską, ko tik paprašome, o draugiškumu nenu- 
sileidžia šunims, tupintiems po pietų stalu, bet... ne, aš jais nepasiti- 
kiu. 

- Skirtingai nuo manęs. 

Vaikinas įsistebeilijo į ją savo gražiomis, gąsdinančiomis akimis, 
kurių tamsiai mėlynas atspalvis gerokai išbluks po dešimties tūkstan- 
čių klajonėse praleistų dienų. 

- Aš privalau kuo nors pasikliauti, - pakartojo jis. 

Siuzena nuleido galvą tarytum išgirdusi priekaištą. Ištiesęs du 
pirštus jaunuolis švelniai kilstelėjo jos smakrą. 

- Žirgų yra tiek, kiek ir turi būti? Gerai pagalvok. 

Jam tiksliai suformulavus klausimą, ji galėjo atsakyti iš karto. Po- 
kyčiai nedavė ramybės Siuzenai jau kurį laiką, tik anksčiau ji perne- 
lyg nesukdavo dėl to savo galvos. 

- Ne, ne tiek. 

- Per mažai ar per daug? 

Prieš atsiliepdama ji įkvėpė oro ir atsiduso. 

- Per daug. Gerokai per daug. 

Vilas Dibornas pakratė sugniaužtus kumščius. Žydros akys nu- 
švito kaip elektrinės lemputės, apie kurias pasakojo jos senelis. 
- Taip ir maniau. Taip ir maniau. 

- Kiek ten ganosi arklių? - paklausė jis. 

- Tiesiai prieš mus? Ar ant viso Skardžio? 

- Prieš mus. | 

Mergina atidžiai pažvelgė į gyvulius nė nemėgindama jų skai- 
čiuoti, žinodama, jog tai - bergždžias reikalas. Ji pamatė keturias ga- 
na dideles kaimenes po dvidešimt žirgų, bidzenančių žalioje pievoje, 
tingiai ir lėtai kaip paukščiai, plevenantys padangėse. Dar devynias 
mažesnes, kuriose būriavosi nuo keturių iki aštuonių arklių... kelias 
poreles, primenančias įsimylėjėlius (šiandieną ji visur įžiūrėjo meilės 
požymius)... šuoliuojančius vienišius - veikiausiai, jaunus eržilus... 

- Maždaug šimtas šešiasdešimt? - dvejodamas pasiteiravo jau- 
nuolis. 

Siuzena atsigręžė nustebusi. 

- Aha. Būtent apie tokį skaičių pagalvojau. 

- Kokią Skardžio dalį mes regime? Ketvirtį? Trečdalį? 

- Kur kas mažesnę. - Ji vyptelėjo. - Ir pats žinai. Ne daugiau, 
kaip šeštadalį. 

- Jei kiekviename Skardžio šeštadalyje laigo po šimtą šešiasde- 
šimt žirgų, vadinasi, iš viso ganyklose jų yra... 

Ji palaukė, kol Vilas pasakys “devyni šimtai šešiasdešimt", ir 
pritardama sulinksėjo galva. Vaikinas vėl nužvelgė šlaitą ir krūptelė- 
jo, kai Eiklusis pabaksnojo snukiu jam į nugarą. Siuzena prisidengė 
delnu burną slopindama juoką. Iš nekantraus rankos mosto, nuvijusio 
ristūną šalin, jautėsi, kad jam nerūpėjo linksmybės. 

- Kaip manai, kiek dar žirgų šiuo metu stovi arklidėse, treniruojasi 
arba dirba? 

- Santykis būtų vienas prie trijų, besiganančių ant Skardžio. 

- Taigi mes kalbame apie tūksantį du šimtus arklių. Grynaveislių, 
ne mutantų. 

Ji mažumėle nustebo. 

- Aha. Medžise praktiškai negimsta mutantų... kaip ir kituose 1š- 
oriniuose feoduose. 

- Vadinasi, iš penkių kumeliukų normalūs gimsta ne trys, o dau- 
giau? 

- Jie visi gimsta normalūs! Suprantama, retsykiais pasitaiko išsi- 
gimėlių, kuriuos tenka užmigdyti, bet... 

- Nė vieno mutanto iš penkių? Nė vieno - kaip ten sakė Renfriu? 
- su papildoma koja arba išvirtusiomis laukan žarnomis? 

Nustėręs jos žvilgsnis buvo iškalbingesnis negu žodžiai. 

- Iš kur tai ištraukei? 

- Iš Renfriu. Jis taip pat minėjo, kad Medžise yra maždaug penki 
šimtai septyniasdešimt grynaveislių. 

- Tai... - apstulbusi ji sukikeno, - tai kvailystės! Jei čia būtų mano 
tėvas... 

- Bet jo nėra, - sausu balsu nutraukė ją Rolandas. - Tavo tėvas 
miręs. 

Vieną sekundės dalį ji nesuvokė, kad vaikino tonas pakito. Se- 
kančią akimirką, tarytum galvoje būtų netikėtai prasidėjęs sąmonės 
užtemimas, Siuzenos nuotaika subjuro. 

- Mano tėvą pražudė nelaimingas atsitiktinumas. Ar tu supranti, 
Vilai Dibornai? Nelaimingas atstiktinumas. Labai liūdna, bet tokių 
dalykų kartkartėmis pasitaiko. Kumelė sutraiškė kanopa jo galvą. 
Vandenyno Puta. Frenas sakė, kad Puta išvydo žolėje gyvatę. 

- Frenas Lengilas? 

- Aha. - Jos veidas pabalo, ir tik ant skruostų išliko raudonos dė- 
mėlės, tokios panašios į laukines rožes, kurios styrojo Vilo dovanoto- 
je puokštėje. - Frenas sukorė su tėvu ne vieną mylią. Jiedu nebuvo 
geri bičiuliai - šiaip ar taip, abu priklausė skirtingiems sluoksniams, - 
bet dažnai jodinėdavo kartu. Namuose netgi turiu kepurėlę kurią pir- 
moji Freno žmona numezgė mano krikštynoms. Jie drauge išmaišė 
Skardį skersai išilgai. Netikiu, jog Frenas Lengilas meluotų apie tai, 
kaip žuvo mano tėvas, ir nė negaliu įsivaizduoti, kad jis... jis būtų prie 
to prisidėjęs. 

Vis dėlto, žiūrint į arklius, Siuzenos akyse sušmėžavo dvejonės. 
Kiek jų daug! Per daug. Patas Delgado būtų uždavęs sau tą patį 
klausimą, kuris dabar kirbėjo jos galvoje: kokios rančos žymės įde- 
gintos tų žirgų šonuose? 

- Andai Frenas Lengilas ir Stokvortas šnekučiavosi apie arklius. 
- Vilo balsas skambėjo nerūpestingai, tačiau jo veide atsispindėjo ne- 
rimas. - Gurkšnodami iš stiklinių šaltinio vandenį, nes mano draugas 
atsisakė alaus. Ta pačia tema man teko kalbėti su Renfriu per šven- 

tinius pietus mero dvare. Ričardui pasiteiravus, kiek ristūnų šiuo metu 
yra Medžise, Lengilas atsakė: keturios šimtinės, apytiksliai. 

- Beprotystė. 

- Ir man taip atrodo, - sutiko Vilas. 

- Nejau jiems neaišku, kad jūs patys galite suskaičiuoti žirgus? 

- Visi žino, kad mes ką tik kibome į darbus ir pradėjome nuo 
žvejų. Jie įsitikinę, kad iki Skardžio nusigausime ne anksčiau, kaip po 
mėnesio. Vietiniai laiko mus... kaip čia švelniau pasakius... Tiek to, 
jokio skirtumo. Aš nemoku gražiai išreikšti minčių, užtat mano drau- 
gas Arturas vadina jų požiūrį “švelnia panieka“. Palikdami arklius 
mums prieš akis jie galvoja, jog mes nenutuoksime, į ką žiūrėti, arba 
netikėsime tuo, ką matome. Aš labai džiaugiuosi, kad su tavimi susi- 
tikau. 

Nes norėjai išgirsti iš manęs tikslų besiganančių arklių skai- 
čių? Tik dėl šios priežasties? 

- Galų gale jums teks suskaičiuoti žirgus. Juk Aljansui jų reikia, 
ar ne? 

Jis keistai žvilgtelėjo į Siuzeną, tarytum ši būtų nepastebėjusi aki- 
vaizdaus dalyko. Mergina sumišo. 

- Kas? Kas yra? 

- Galbūt jie tikisi pašalinti papildomus arklius prieš tai, kai mes 
imsimės tyrinėti šią feodo verslo šaką. 

- Kur pašalinti? 

- Nežinau. Bet man nepatinka dabartinė padėtis, Siuzena. Tegul 
tai lieka tik tarp mūsų, gerai? 

Mergina linktelėjo. Ji būtų tikra kvaiša, jei kam nors išsiduotų 
vaikščiojusi su Vilu Dibornu ant Skardžio, visiškai viena, neskaitant 
Eikliojo ir Pilono draugijos. 

- Gal aš ir klystu. Jei ne, tuomet tokios žinios keltų tau grėsmę. 

Siuzena vėl grįžo mintimis prie tėvo. Lengilas pasakojo, kad Pa- 
tą mirtinai sumindžiojo Vandenyno Puta, ir ji neturėjo nė menkiausio 
pagrindo netikėti rančerio žodžiais. Kita vertus, pareiškęs Vilo drau- 
gui, jog Medžise tėra keturi šimtai grynaveislių ristūnų, jis akiplėšiškai 
sumelavo. 

Jaunuolis atsisuko į savo žirgą, tuo labai pradžiugindamas Siuze- 
na. 

Giliai širdyje mergina troško, kad Vilas pasiliktų ir stovėtų šalia 
jos po ilgais debesų šešėliais, plaukiančiais per pievą... bet jie ir taip 
per ilgai čia užsibuvo. Mažai tikėtina, kad juodu kas nors netikėtai pa- 

matytų, tačiau tokia mintis, užuot nuraminusi, dar labiau sujaudino. 

Jis pataisė balnakilpę, kabančią žemiau ieties movos (Eiklusis ty- 
liai sužvengė lyg pritardamas: pats laikas judėti) ir vėl atsigręžė į 
Siuzeną. Varstorma įdėmaus žvilgsnio ji vos neapalpo: tai ka, be jokių 
abejonių. Pabandžiusi sau įteigti, esą ją apėmė deja vu - jausmas, 
kad vieną ar kitą įvykį jau buvo patyrusi anksčiau, - Siuzena suprato 
apgaudinėjanti save. Pojūčiai priminė tuos, kurie užplūsta žmogų, at- 
radusį labai ilgai ieškotą kelią. 

- Pasakysiu tau dar kai ką. Nenorėčiau grįžti ten, nuo kur pradė- 
jome pokalbį, bet privalau tai padaryti. 

- Ne, - išspaudė ji. - Nereikia. 

- Minėjau, kad aš tave myliu ir kad buvau apakintas pavydo. - 
Pirmą kartą Vilo balsas sudrebėjo, ir Siuzena persigando išvydusi, 
kaip jo akyse kaupiasi ašaros. - Tai dar ne viskas. 

- Vilai, prašau, nereikia... - ji įsikniaubė veidu į Pilono šoną. Ro- 
landas sugriebė ją už pečių ir atsuko. Švelniai, bet ryžtingai. Mergina 
bejėgiškai pažvelgė į jauną jo veidą ir staiga suprato, jog daugiau ne- 
turi jėgų priešintis skausmingam geismui. Su mielu noru būtų paau- 
kojusi vienerius savo gyvenimo metus vien tam, kad galėtų prisiliesti 
prie jo veido, pajusti delnais odą. 

- Ar tu ilgiesi tėvo, Siuzena? 

- Aha, - sušnibždėjo ji. - Visa širdimi. 

- Lygiai taip pat aš ilgiuosi motinos. - Nūnai abi Rolando rankos 
spaudė jos pečius. Suvirpėjus vienam vokui, iš akies ištryško ašara 
palikdama ant jo skruosto sidabrinę liniją. 

- Ar ji mirusi? 

- Ne. Šis tas atsitiko. Su ja. Jai. Velnias! Kaip man apie tai kal- 
bėti, jei aš nežinau, ką man galvoti? Tam tikra prasme, ji man mirė. 

- Koks siaubas, Vilai. 

Jis linktelėjo. 

- Paskutinį kartą regėtas jos žvilgsnis persekios mane iki kapo 
duobės. Jos akyse susipynė gėda, meilė ir viltis. Gėda dėl to, ką pa- 
mačiau ir sužinojau, viltis, kad aš suprasiu ir galbūt atleisiu... - jis gi- 
liai atsiduso. - Tą šventinį vakarą, besibaigiant pietums, Raimeris pa- 
sakė kažką šmaikštaus. Jūs visi juokėtės... 

- Juokiausi tik todėl, kad neišsiskirčiau iš kitų, - atsiliepė Siuze- 
na. - Aš nemėgstu kanclerio. Manau, kad jis nuolatos rezga intrigas. 

- Jūs visi juokėtės, tuo tarpu aš atsisukau į kitą stalo galą ir pa- 
mačiau Olivą Torin. Vienai sekundei - vos vienai trumputei sekundei 

- man pasirodė, kad vėl išvydau savo motiną. Tą pačią veido išraiš- 
ką, kurią regėjau vieną rytą, atidaręs ne tas duris netinkamu laiku ir 
užklupęs motiną su... 

- Liaukis! - sušuko ji traukdamasi atatupsta nuo jo rankų. Siuze- 
nos viduje kilo sąmyšis. Sugriuvo visos sienos, užtvaros ir durys, tu- 
rėjusios apsaugoti nuo emocijų protrūkio. - Užsičiaupk, nenoriu nieko 
apie ją girdėti! 

Jai stvėrus Pilono pavadžius, pasaulį apgaubė drėgni raibuliai. 
Mergina prapliupo raudoti nesipriešindama Rolando rankoms, kurios 
vėl atsuko jos pečius. 

- Man taip gėda, - sušniurkštė Siuzena. - Man gėda ir gaila, aš 
tokia išsigandusi. Užmiršau savo tėvo veidą ir... ir... 

Ir daugiau nepajėgsiu jo prisiminti, norėjo pasakyti, bet ne- 
spėjo, nes jaunuolis užtildė ją savo lūpomis. Iš pradžių Siuzena tiesiog 
leidosi bučiuojama... o paskui atsakė tuo pačiu, entuziastingai ir des- 
peratiškai. Nykščiais nutrynė ašaras nuo jo paakių, prilietė delnais jo 
skruostus įgyvendindama savo troškimą, patirdama nepakartojamus 
jausmus: užčiuopus švelnius barzdaplaukius, jos kūną persmelkė šilu- 
ma. Mergina apkabino Rolando kaklą, jųdviejų lūpos susiliejo... Po- 
relė karštai bučiavosi tarp žolę rupšnojančių žirgų. 


9 

Tai buvo geriausi bučiniai per visą Rolando gyvenimą, kurių jis 
niekada neužmiršo: minkštos, aistringos, ir nė kiek nedrovios jos lū- 
pos, slepiančios tvirtus bei lygius dantis. Jos alsavimo aromatas, 
stangrus kūnas... Vaikino delnas nuslydo prie kairiosios krūties, švel- 
niai ją suspaudė, pajuto plakančią širdį. Kita ranka glamonėjo šilki- 
nius plaukus, visam laikui įstrigusius į atmintį. 

Staiga Siuzena atšoko, jos veidas spinduliavo raudonį ir geismą, 
pirštai palytėjo sutinusias nuo bučinių lūpas. Iš apatinės sunkėsi 
kraujo srovelė. Plačiai išplėstos akys rijo jaunuolio veidą. Krūtinė įnir- 
tingai kilnojosi tarsi po ilgo bėgimo. Tarp jųdviejų vilnijo karštligiškos 
aistros bangos. 

- Užtenka, - paprašė ji drebančiu balsu. - Prašau, užtenka. Jei 
tikrai mane myli, neleisk, kad užtraukčiau sau gėdą. Aš daviau žodį. 
Gal vėliau, kai išpildysiu pažadą... jei manęs tebenorėsi... 

- Lauksiu tavęs amžinai, - atsakė jis. - Padarysiu viską, ko pra- 
šai, bet nestovėsiu ir nežiūrėsiu, kaip tu palieki mane dėl kito vyro. 

- Jei nemeluoji dėl savo meilės, laikykis nuo manęs atokiau. Pra- 
šau, Vilai! 

- Padovanok man dar vieną bučinį. 

Ji iš karto žengė į priekį, patikliai iškėlė galvą, ir Rolandas suvo- 
kė galįs daryti su ja, ką tik nori. Šiuo momentu, atsiduodama į jo ran- 
kas, Siuzena sau nepriklausė. Jei užsimanytų, jis galėtų pavergti mer- 
giną kaip Martenas, primetęs jo motinai savo valią. 

Netikėta mintis užgesino liepsnojantį geismų laužą; pamažu blės- 
tant angliukams, užslinko prieblanda. Tėvo susitaikymas su lemtimi 

(Jau dvejus metus viską žinojau) 

sukrėtė Rolandą, kaip niekas kitas anksčiau. Argi įmanoma įsi- 
mylėti šią mergaitę - bet kurią mergaitę, - kai pasaulyje tegali išgy- 
venti kietaširdžiai? Negi teks sekti Marteno pėdsakais? 

Tačiau jis mylėjo Siuzeną. 

Užuot aistringai pabučiavęs, jaunuolis švelniai palietė jos burnos 
kamputį, ir kurio sruveno kraujo lašai, pajuto lūpomis savo ašarų sko- 
nį, užsimerkė ir sudrebėjo, kai merginos ranka paglostė jo plaukus. 

- Aš nieku gyvu neįskaudinčiau Olivos Torin, - sukuždėjo ji. - 
Tavęs taip pat, Vilai. Anksčiau daug ko nesupratau, o dabar per vėlu 
ką nors keisti. Ačiū tau... kad nepasinaudojai manimi. Visada tave 
prisiminsiu. Ir tavo bučinius. Nieko geresnio man neteko patirti. Jau- 
čiuosi taip, lyg žemė būtų susimaišiusi su dangumi. 

- Aš irgi prisiminsiu. - Bežiūrint, kaip Siuzena šoka ant balno, są- 
monėje iškilo nuogos kojos, šmėkštelėjusios tamsoje tą naktį, kai pir- 
mą kartą ją išvydo. Staiga Rolandas suvokė negalįs jos paleisti. Ištie- 
sė ranką ir prilietė merginos batus. 

- Siuzena... 

- Ne, prašau. 

Jis atsitraukė pats nesuvokdamas, iš kur atsirado jėgų tai pada- 
ryti. 

- Tai mūsų paslaptis. Tiesa? 

- Aha. 

Hambriška tartimi nuskambėjęs atsakymas privertė ją nusišyp- 
soti... labai jau liūdnai. 

- Vilai, maldauju, laikykimės vienas nuo kito atokiau. 

Jis apmąstė išgirstus žodžius. 

- Jei tik sugebėsime. 

- Mes privalome, Vilai. Privalome. 

Siuzena nušuoliavo ant savo žirgo. Rolandas palydėjo ją žvilgs- 
niu sustingęs prie Eikliojo. Nepajudėjo iš vietos, net jai pradingus iš 
akiračio. 

Šerifas Eiveris, jo pavaduotojai Deivas ir Džordžas Riginsas sė- 
dėjo policijos nuovados prieangyje, kai pro šalį prajojo ponas Stokvor- 
tas ir ponas Hitas (ant pastarojo balno gugos vėl puikavosi idiotiška 
paukščio kaukolė). Varpo dūžiai paskelbė vidurdienį vos prieš pen- 
kiolika minučių, todėl Eiveris nusprendė, kad jiedu traukia užkrimsti 
priešpiečių, gal į “Malūną", gal į “Klajūnų pastogę", kur dieną pasiū- 
lydavo lengvų užkandžių. Šerifas asmeniškai mieliau rinkdavosi so- 
tesnius patiekalus: pusę viščiuko arba kiaulės kulšį. 

Hitas nusišypsojo ir pamojavo: 

- Geros dienos, ponai! Ilgo gyvenimo! Vėsaus vėjo! Malonios 
siestos! 

Atsakydami jie iškėlė rankas ir taip pat parodė dantis. Kai jau- 
nuoliai pasuko už kampo, Deivas pastebėjo: 

- Tie vaikinai visą rytą praleido prieplaukoje skaičiuodami tinklus. 
Tinklus! Ar galite tuo patikėti? 

- Taip, sere. - Eiveris kilstelėjo nuo supamos kėdės masyvų savo 
sėdynės pusrutulį ir griausmingai paperdė. - Taip, sere, galiu. 

- Jei ne ta istorija su Džono vyrukai, būčiau pamanęs, kad jie - 
paprasčiausi mulkiai, - įsiterpė Džordžas. 

- Abejoju, kad jie dėl to labai prieštarautų. - Šerifas atsigręžė į 
Deivą, sukinėjantį pirštais monoklio grandinėlę ir žvelgiantį jaunuo- 
liams pavymui. Kai kurie miestelėnai jau pradėjo vadinti Aljanso pa- 
siuntinukus mažaisiais karstų medžiotojais. Eiveris niekaip neapsi- 
sprendė, ką apie juos galvoti. Jis numalšino konfliktą su Torino kie- 
takakčiais ir už savo pastangas gavo iš Raimerio auksinę monetą, 
bet... visgi, kas jie tokie? 

- Tą dieną, kai berniukai pasirodė, - kreipėsi jis į Deivą, - tu mi- 
nėjai, kad jie minkštakūniai. Ką dabar pasakysi? 

- Dabar? - Deivas įsistatė monoklį į akį ir pažiūrėjo į šerifą. - Da- 
bar pasakyčiau, kad jie truputį kietesni nei iš pradžių galvojau. 

Teisybė, dingtelėjo Eiveriu, bet kieti vyrukai nebūtinai yra 
protingi, dėkui dievams. Aha, padėkokim už tai dievams. 

- Aš išalkęs kaip vilkas. - Šerifas pasilenkė, įsirėmė rankomis į 
javo ranka priešais veidą. Išsitiesęs feodo šerifas Herkimeras Eive- 
ris atsistojo. - Štai ir atsirado viduje vietos. Eime, vyručiai. Laikas už- 
kąsti. 

Nuo “K juostos“ barako slenksčio atsiveriantis vaizdas nepagra- 
žėdavo netgi per saulėlydį. Sodyboje tebuvo likęs šis “L" raidės for- 
mos pastatas - neskaitant virtuvės pašiūrės ir arklidės, - su veranda, 
kaip tik užteko vietos trims asmenims, galintiems prisėsti ant dviejų 
gruoblėtų supamųjų kėdžių ir medinės dėžės su prikalta, atramą at- 
stojančia lenta. 

Tą vakarą Alenas sūpavosi krėsle, o Ketbertas, kaip paprastai, 
sėdėjo ant dėžės. Nuo turėklų į purviną kiemą bei Garberių namų 
nuodėgulius spoksojo tuščios “žvalgo" akiduobės. 

Iš nuovargio Alenui gėlė visus kaulus. Net ir išsimaudžius neto- 
liese tekančiame upelyje, jam atrodė, kad kūnas tebetrenkia žuvimi 
bei jūržolėmis. Draugai kiaurą dieną skaičiavo tinklus. Jis niekada 
nesikratė sunkaus, monotoniško darbo, tačiau negalėjo pakęsti betiks- 
lių užduočių, tokių, kaip šiandieninė. Hambrio gyventojai dalijosi į dvi 
grupes: arklininkus ir žvejus. Pastarieji nekėlė jokių įtarimų, trijų sa- 
vaičių užteko, kad tuo įsitikintum. Atsakymai slypėjo ant Skardžio, į 
kurį, Rolandui įsakius, jie nedrįso nė žvilgčioti. 

Sustiprėję vėjo gūsiai atnešė spigias, virpančias tirpyklės treles. 

- Nekenčiu to garso, - sumurmėjo Alenas. 

Neįtikėtinai tylus ir susimąstęs Ketbertas linktelėjo. 

- Aha. 

Vietiniai žodeliai tiesiog įaugo į kraują. Alenas spėjo, kad jiems 
nepavyks užmiršti hambriškos tarmės netgi praėjus daugeliui dienų 
po to, kai nuo batų bus nuvalytos Medžiso dulkės. 

Pro barako tarpdurį atsklido malonesnis garsas - balandžių bur- 
kavimas. Netrukus jį papildė Eikliojo kanopų bildesys, kurį abu jau- 
nuoliai, stebintys saulėlydį, pasąmoningai nekantravo išgirsti. 

Iš už namo kampo išniro Rolandas, kaip visada, švelniai svyruo- 
damas balne, ir kitą akimirką įvyko šis tas keisto... Alenui pasirodė, 
jog tai - blogą lemiantis ženklas. Ore sušmėžavo tamsūs kontūrai, pa- 
sigirdo sparnų plasnojimas, ir ant Rolando peties nutūpė paukštis. 

Užuot krūptelėjęs iš nuostabos jis truputį pakreipė galvą. Tada 
prijojo prie turėklų ir ištiesė ranką. 

- Hail, - tyliai ištarė jaunasis šaulys. Balandis nutipeno iki jo del- 
no. 

Rolandas pastebėjo prie paukščio kojelės pririštą kapsulę. Atida- 
ręs ją iškrapštė iš vidaus mažą popierinį ritinėlį. 

- Hail, - pasakė Alenas taip pat ištiesdamas ranką. Paukštis per- 
sikraustė ant jo delno. Rolandui nulipus nuo žirgo, Alenas nunešė ba- 
landį į baraką, kur po atviru langu stovėjo trys narveliai. Atvėrus vi- 
durinįjį, ką tik atskridęs balandis nėrė vidun, o iš ten purptelėjęs kitas 
paukštis nusileido ant vaikino delno. Užrakinęs narvą jis nužirgliojo į 
kitą kambario pusę ir nuo Berto lovos nutrenkė pagalvę, po kuria gu- 
lėjo vokas, pilnas tuščių popieriaus juostelių, ir miniatiūrinis, rašalo 
pripildytas plunksnakotis. Susėmęs visą šį turtą jis grįžo į verandą. 
Tuo metu Rolandas su Ketbertu tyrinėjo iš Gileado atskraidintą žinu- 
tę, kuri buvo užšifruota geometrinėmis figūromis. 

- Ką rašo? - paklausė Alenas. Kodas nebuvo labai sudėtingas, 
bet, skirtingai nuo Rolando ir Berto, jis nemokėjo šifruoti mintyse. 
Alenas pasižymėjo kitokiais talentais: pėdsekio įžvalgumu bei retai 
kada klystančiu šeštuoju pojūčiu. 

- “Farsonas juda į rytus, - perskaitė Ketbertas. - Pajėgos pasida- 
lijo į dvi grupes. Vieną didelę, kitą mažą. Ar matėte ką nors neįpras- 
to?“ - susierzinęs jis pažvelgė į Rolandą. - Neįprasto? Ką tai reiškia? 

Rolandas pakratė galvą. Jis nežinojo. Ir abejojo, ar žinią pasiuntę 
vyrai, prie kurių greičiausiai buvo prisijungęs jo tėvas, patys nutuo- 
kia, ką nori išsiaiškinti. 

Alenas įteikė Ketbertui popieriaus juostelę ir plunksnakotį. Vienu 
pirštu Bertas brūkštelėjo per švelniai burkuojančio balandžio galvelę. 
Paukštis suplazdeno sparnais tarytum nekantraudamas lėkti į vaka- 
rus. 

- Ką man parašyti? - pasiteiravo Ketbertas. - Tą patį? 

Rolandas linktelėjo. 

- Bet mes matėme neįprastų dalykų! - sušuko Alenas. - Šiame 
feode dedasi kažkas negero! Arkliai... ir toji nedidukė ranča į pietus 
nuo... nepamenu jos pavadinimo... 

- “H siūbuoklės", - padėjo Ketbertas. 

- Teisingai, “H siūbuoklės". Ten yra jaučių. O dievai. Jaučių! 
Aš esu regėjęs juos tik knygose. 

Rolandas sunerimo. 

- Ar kas žino, kad juos matėte? 

Alenas patraukė pečiais aiškiai suirzęs. 

- Nemanau. Ten buvę keli bandos varovai - trys ar keturi... 

- Keturi, - tyliai įsiterpė Ketbertas. 

- „nekreipė į mus jokio dėmesio. Vis vien jie galvoja, kad mes 
akli kaip pelėdos. 

- Tegul ir toliau taip galvoja. - Roladas pažiūrėjo į draugus, ta- 
čiau mąsli veido išraiška liudijo, kad jis klaidžiojo mintimis kažkur la- 
bai toli. Kai pažvelgė į saulėlydį, Alenas pastebėjo šį tą ant jo marš- 
kinių apykaklės. Rolandas nė nepajuto, kaip pašalinis objektas dingo 
draugo pirštuose. Bertas nebūtų sugebėjęs nepastebimai jo su- 
griebti, sa pasididžiavimu pamanė Alenas. 

- Aha, bet... 

- Atsakymas bus tas pats, - nutraukė Rolandas ir atsisėdęs ant 
viršutinės laiptelių pakopos įsmeigė akis į saulės laidos raudonį. - 
Kantrybės, pone Ričardai Stokvortai ir pone Arturai Hitai. Mes dau- 
giau spėliojame negu žinome. Nejau Džonas Farsonas keliautų čia 
vien tam, kad pasirinktų naujų žirgų? Vargu bau. Suprantama, ristū- 
nai - nemenkas turtas... bet aš nesu tikras, kad Farsonui reikia būtent 
jų. Todėl privalome luktelėti. 

- Gerai, gerai, parašysime tą patį atsakymą. - Ketbertas ištiesino 
popiergalį ant turėklų ir pakeverzojo eilutę keistų simbolių. Alenui 
nekilo problemų perskaityti žinutę, kuri kartojosi keletą sykių nuo ta- 
da, kai jie atvyko į Hambrį. “Raštelį gavome. Jaučiamės gerai. Jokių 
naujienų". 

Popieriaus skiautelę įkišęs į kapsulę, Bertas pririšo ją prie balan- 
džio kojos. Alenas nusileido laipteliais, žengė prie Eikliojo (kantriai 
tebelaukiančio, kol šeimininkas malonės jį nubalnoti) ir pakėlė paukštį 
blėstančio saulėlydžio kryptimi. 

- Hail! 

Balandis suplasnojo sparnais ir purptelėjo į orą. Po akimirkos jis 
virto tamsiu taškeliu, pranykstančiu tirštėjančios prieblandos fone. 

Rolandas palydėjo paukštį žvilgsniu. Jo veide, kaip ir anksčiau, 
atsispindėjo svajinga išraiška. Alenas sugavo save besvarstant, ar jų 
kapitonas šį vakarą priėmė teisingą sprendimą. Atvirai kalbant, jau- 
nuolis nesitikėjo, jog tokia mintis galėtų kada nors šauti jam į galvą. 

- Rolandai? 

- Hmmm? - suniurzgė šis lyg žmogus, bundantis iš gilaus miego. 

- Jei nori, aš nubalnosiu žirgą. - Jis pamojo į Eiklųjį. - Ir nutrinsių 
šonus. 

Jokio atsakymo. Alenas jau norėjo pakartoti pasiūlymą, kai Ro- 
landas galiausiai prabilo: 

- Ne, aš pats tai padarysiu. Po minutės kitos. - Nutilęs jis vėl įsi- 
žiūrėjo į vakarus. 

Užlipęs laipteliais į prieangį Alenas įsitaisė supamajame krėsle. 
Bertas sugrįžo prie medinės dėžės. Abu atsidūrė Rolandui už nuga- 
ros, todėl Ketbertas klausiamai kilstelėjo antakius ir parodė pirštu į 
kapitoną. 

Alenas perdavė jam tai, ką nugriebė nuo Rolando apykaklės. 
Šaulio akis turinčiam Bertui nebuvo sunku prietemoje įžvelgti ilgą, 
geltoną plauką ir suprasti, kieno galvai priklauso auksinė gija. Iki šiol 
Hambryje pavyko sutikti tiktai vieną blondinę. Abu vaikinai susižval- 
gė. Alenas pastebėjo, kad draugo akys spinduliuoja nerimą ir juoką. 

Ketbertas Olgudas dūrė pirštu į smilkinį ir pavaizdavo nuspau- 
džiąs pistoleto gaiduką. 

Alenas pritardamas linktelėjo. 

Tuo tarpu Rolandas, atsukęs bičiuliams nugarą, svajingomis aki- 
mis žvelgė į paskutinį kvapą išleidžiantį saulėlydį. 


VIII skyrius 
ŠVIEČIANT PREKEIVIO MĖNULIUI 


1 

Niekuo neįsidėmėtinas Ritsio miestelis plytėjo už keturių šimtų 
mylių į vakarus nuo Medžiso. Rojus Depeipas nusigavo iki jo trimis 
naktimis anksčiau, nei patekėjo Prekeivio mėnulio (arba Vėlyvos Va- 
saros mėnulio, anot kai kurių) pilnatis, ir po dienos išsiruošė atgal į 
Hambrį. 

Atvirai kalbant, Ritsis tebuvo mažas skurdus kaimiūkštis, įsikū- 
ręs ant rytinių Vai Kasčio kalnų šlaitų, už penkiasdešimties mylių nuo 
Vai Kasčio Prorėžos. Po rudeninių liūčių vienintelė jo gatvė, išvagota 
geležiniais vežimų ratais, virsdavo purvo ežeru. Ritsyje stovėjo “Lo- 
kio ir Vėžlio" parduotuvė, kurioje šachtininkai neturėdavo teisės ap- 
sipirkti, nes Vai Kasčio kompanija liepdavo jiems lankytis savo įsteig- 
toje krautuvėlėje. Rotušė ir kalėjimas išsiteko viename pastate. Šalia 
jo vėjyje siūbavo aptręšusios kartuvės. Pasilinksminimo užeigas at- 


254 


stojo šešios smuklės, vienos už kitą bjauresnės ir pavojingesnės. 

Ritsis priminė šlykščią galvą, įspraustą tarp pečių - kalnų. Ant 
pietinių šlaitų dunksojo barakai, kuriuose kompanija apgyvendindavo 
savo šachtininkus. Retai kada valomų jų išviečių dvokas pasklisdavo 
po miestelį sulig menkiausiu vėjo gūsiu. Šiaurinę kalnų pusę buvo iš- 
varpiusios kasyklos: grėsmingos šachtos, įsiskverbusios į žemę per 
penkiasdešimt pėdų ir išsišakojusios tarytum pirštai, besigviešiantys 
aukso, sidabro, vario bei retsykiais pasitaikančių rubinų. Iš išorės jos 
atrodė, kaip paprastos skylės, išgraužtos plikoje ir uolėtoje žemėje, 
arba kaip akys, spoksančios į dangų pro šiukšlių krūvas. 

Kadaise čia triūsė nepriklausomi kalnakasiai, bet nūnai juos išvi- 
jo Vai Kasčio kompanija. Depeipas visa tai žinojo, nes ne taip seniai 
didiesiems karstų medžiotojams patiems teko gainioti iš kasyklų ne- 
paklusniuosius. Netrukus po to, kai jis prisijungė prie Džono ir Rei- 
noldso. Beje, visi trys išsitatuiravo ant rankų karstus už penkiasde- 
šimties mylių nuo Ritsio, dar labiau apšepusiame Vėjų miestelyje. 
Įdomu kada? Jis nebūtų tiksliai pasakęs, nors galvojo, kad turėtų pri- 
siminti. Kai tekdavo atgaivinti mintyse praeitį, Depeipas dažnai pai- 
niodavosi. Netgi užmiršdavo, kiek jam metų. Todėl, kad pasaulis pa- 
sislinko, o laikai pasikeitė. Tapo švelnesni. 

Tačiau vieną dalyką jis atsimindavo be vargo - ypač tada, kai, 
netyčia kur nors bakstelėjus sužeistą pirštą, ranką pradėdavo žnaiby- 
ti skausmo dūriai. Depeipas tvirtai sau prižadėjo: jis būtinai pamatys 
Diborno, Stokvorto ir Hito lavonus, suguldytus į vieną eilę, susiėmu- 
sius už rankų kaip vaikiškos lėlės. Atsegęs kelnes ištrauks tą kūno 
dalį, kuriai pastarąsias tris savaites niežtėjo patvarkyti jos malonybę, 
ir apčiurkš jų veidus. Be to, didžiausią susikaupusio skysčio dalį pa- 
taupys Arturui Hitui iš Gileado, Naujojo Kanano. Tas pokštininkas 
močkrušys paskanaus didžiausią geltonojo gėralo dozę. 

Depeipas nujojo į rytinį vienintelės Ritsio gatvės galą, pakilo ant 
pirmosios kalvos keteros ir stabtelėjęs atsigręžė. Praeitą vakarą, prie 
“Hatigano" bekalbant su senu smirdžiumi, kaimiūkštyje knibždėte 
knibždėjo žmonių. Septintą ryto gyvenvietė panėšėjo į miestą-vai- 
duoklį, kaip ir Prekeivio mėnulis, tebekybantis danguje virš kalnų. 
Tačiau didysis karstų medžiotojas girdėjo iš šachtų kylantį griausmą. 
Na, žinoma. Tie kvaišos plušėdavo septynias dienas per savaitę. 
Nuodėmingiesiems - įskaitant ir jį patį - poilsis nepriklauso... Ūmai 
trūktelėjęs vadžias Depeipas spyrė kojomis žirgui į šonus ir patraukė 
į rytus. Iš galvos niekaip neišdilo senas smirdžius. Jis elgėsi su ta 

griuvena pakankamai sąžiningai. Pažadėjo atlygį ir sumokėjo už in- 
formaciją. 

- Aha, - sumurmėjo Depeipas. Kylančios saulės spinduliuose 
blykstelėjo akiniai (šį rytą nekankinamas pagirių - o tai pasitaikydavo 
itin retai - jis jautėsi kuo puikiausiai). - Seniokui nėra ko skųstis. 

Depeipas nesunkiai atsekė jaunųjų Aljanso pasiuntinukų pėdsa- 
kus. Vaikigaliai keliavo Didžiuoju Traktu, regis, nuo paties Naujojo 
Kanano, ir juos pastebėdavo kiekviename mieste, netgi tais atvejais, 
kai berniūkščiai tiesiog prašuoliuodavo pro šalį. Kodėl gi ne? Jaunuo- 
liai su šauniais ristūnais, randų neišvagotais veidais, švariomis, tatui- 
ruočių nesubjaurotomis rankomis, gražiais drabužiais, brangiomis 
skrybėlėmis iš karto krisdavo į akis. Ypač gerai keliauninkus įsimin- 
davo užeigose ir smuklėse, kur jie sustodavo pailsėti, tačiau negerda- 
vo nė lašo alkoholio. Netgi alaus arba grafos. Taip, juos akimoju įsi- 
mindavo. Švarius, tvarkingus berniukus, tarytum išnirusius iš geres- 
nės, šviesesnės praeities. 

Apmyšiu jų snukius, mąstė Depeipas. Vieną po kito. Poną 
Arturą “Cha Cha" Hitą pasiliksiu pabaigai. Paskandinsiu šu- 
nytį, nebent jis jau būtų nusigavęs ten, kur laukymėje baigiasi 
kelias. 

Juos pastebėjo, teisingai, tačiau to nepakako - jei grįžęs į Hambrį 
tegalės pateikti tokias naujienas, Džonas suknežins jam nosį. Ir pel- 
nytai. Tie vaikiščiai iš turtingųjų padermės, tačiau jie elgėsi la- 
bai keistai, taip ar panašiai buvo sakęs Depeipas. Kas gi jie tokie? 
Galų gale į klausimą atsakė siera prasmirdęs Ritsis. Ne tiek, kiek no- 
rėtųsi, bet užtektinai, kad būtų galima apsukti žirgą, užuot jojus be- 
maž iki sumauto Naujojo Kanano. 

Prieš įvirsdamas į “Hatiganą", jis spėjo gurkštelėti pavandeniju- 
sio alaus dviejose smuklėse. Trečiojoje užeigoje Depeipas vėl užsisa- 
kė šlykštaus gėralo ir jau pasiruošė užkalbinti barmeną. Tačiau me- 
džio purtyti neprisireikė. Obuolys pats įkrito į delną. 

Didžiojo karstų medžiotojo dėmesį prikaustė senas smirdžius, ku- 
ris kažką pliauškė šaižiu kategorišku balsu, kaip ir dauguma provin- 
cijos apskurėlių, įmerkusių nosis į savo bokalus. Jis vapaliojo apie 
praeitį, apie tai, kad pasaulis pasislinko, apie tai, kaip gerai visi gyveno 
jo vaikystės laikais. Tada pasakė šį tą, kas privertė Depeipą suklusti: 
seniokas tvirtino, neva gerosios dienos gali sugrįžti, kadangi prieš po- 
rą mėnesių jis savo akimis regėjo tris jaunus lordus, keliavusius pro 
Ritsį, ir netgi pastatė vienam jų išgerti, tiesa, ne degtinės, o limonado. 


256 


- Tu neatskirtum lordo nuo šviežio mėšlo krūvos, - atšovė jauna 
panelė, teturinti burnoje keturis dantis. 

Visiems prajukus, senasis smirdžius įsižeidė. 

- Dar ir kaip atskirčiau, - suurzgė jis. - Per savo gyvenimą už- 
miršau daugiau, nei tu kada nors išmoksi, štai taip. Vienas jų - kilęs 
iš Eldų giminės, nes vyruko veide atpažinau jo tėvą... lygiai taip pat 
aiškiai, kaip dabar matau tavo nukarusius papus, Džolina. - Po šių 
žodžių sekęs kriošenos poelgis sužavėjo Depeipą: senis trūktelėjo į 
save kekšės palaidinę ir supylė už apykaklės alaus likučius. Įsiutusios 
mergiotės riaumojimo ir seno smirdžiaus riksmų, kai prostitutė puolė 
jį kulti per galvą, nepajėgė nuslopinti netgi juoko bangos ir pritariantis 
plojimas. Iš pradžių apskurėlis bandė piktintis, bet vėliau užstaugė iš 
skausmo, nes kekšė sudaužė į jo makaulę alaus bokalą. Per senio 
veidą pasruvo kraujas, sumišęs su alumi. 

- Nešdinkis iš čia! - bedantė šliundra nustūmė jį link durų. Keli 
šachtininkai nepagailėjo papildomų spyrių (jie keisdavo sąjungininkus 
taip pat lengvai, kaip vėjas - kryptį). - Ir nemėgink sugrįžti! Tavo bur- 
na dvokia žole, supuvęs pimpalų čiulpike! Nešdinkis kartu su savo 
pasakėlėmis apie gerus laikus ir jaunus lordus! 

Senasis smirdžius pralėkė pro trimitininką, linksminantį “Hatiga- 
no" užeigos lankytojus (jaunas muzikantas su dabitiška kepure taip 
pat pašventino spyriu dulkėtas griuvenos kelnes, nė sekundei nepa- 
liaudamas pūsti “Žaiskite, ponios, žaiskite" melodijos), išlėkė pro dvi- 
vėres duris ir išsiskėtojo ant žemės, įmurkdydamas veidą į purvą. 

Įkandin nusekęs Depeipas padėjo jam atsistoti ir užuodė aitrų 
kvapą - ne alaus, - sklindantį iš žmogaus burnos. Tada pastebėjo ža- 
lėsiais apaugusius jo lūpų kampučius. Tai žolė, be jokios abejonės. 
Senasis smirdžius matyt neseniai į ją įjunko (dėl visiškai natūralios 
priežasties: nelabojo žolės gali dykai nusirauti ant aplinkinių kalvų, 
tuo tarpu, už alų ir viskį tenka sumokėti). Jei kartą pradėjai taip kvai- 
šintis, galėjai ruoštis į kapus. 

- Jie negerbia vyresnių, - suburbėjo skarmalius. - Ir nieko nesu- 
pranta. 

- Aha, gryna tiesa, - palingavo galva Depeipas, niekaip ne- 
įstengdamas atsikratyti hambriškos tarmės. 

Smirdžius svyruodamas atsistojo, pažvelgė drumzlinomis akimis 
į vyriškį, nesėkmingai pabandė nusivalyti kraują, tekantį nuo viršu- 
galvio raukšlėtais skruostais. 

- Sūneli, gal pastatytum išgerti? Prisimink savo tėvo veidą ir nu- 
pirk senam žmogui alaus! 

- Aš nedalinu labdaros, bičiuli, - atkirto Depeipas. - Bet galėčiau 
pasiūlyti tau užsidirbti. Eime pašnekėti į mano kabinetą. 

Jis nutempė senioką toliau nuo juodų užeigos durų, pro kurias 
laukan skverbėsi šviesa, luktelėjo, kol pro šalį prašlitiniuos trys šach- 
tininkai, visa gerklę traukiantys dainą (Mano boba... pas kitus daž- 
nai lankos... jos papai... kaip sviediniai patrankos...), paskui 
stumtelėjo vyruką į tamsų skersgatvį, įsiterpusį tarp “Hatigano" ir 
laidojimo biuro. Kai kuriems tipams, linksmai pagalvojo Depeipas, ap- 
silankymas Ritsyje baigdavosi vienodai: smagiai išgėrę gaudavo kul- 
ką į makaulę ir pakliūdavo pas “Hatigano" kaimynus. 

- Tavo kabinetas, - sukrizeno senas smirdžius, kai Depeipas nu- 
vedė jį prie medinės, šiukšlėse skęstančios akligatvio tvoros. Vėjo 
gūsiai atnešė iš šachtų sieros ir karbolio tvaiką. Iš dešinės, pro “Ha- 
tigano“ sieną girdėjosi rėksmingi ūžaujančių balsai. 

- Taip, mano kabinetas. 

Senis atidžiai nužiūrėjo palydovo veidą, nutviekstą mėnulio švie- 
s0S. 

- Tu iš Medžiso? Ar Tepačio? 

- Gal ir taip, gal ir ne. 

- Ar aš tave pažįstu? - apskurėlis dar įdėmiau nužvelgė didįjį 
karstų medžiotoją, pasistiebė ant pirštų galiukų tarytum tikėdamasis 
bučinio. Fu! 

Depeipas jį atstūmė. 

- Pasitrauk toliau, tėtuši. - Visgi jo nuotaika mažumėlė praskaid- 
rėjo. Drauge su Džonu ir Reinoldsu teko lankytis čia anksčiau, ir 
matyt senasis išpera ne veltui malė liežuviu apie vyrukus, kuriuos re- 
gėjo ne taip jau seniai, jei sugebėjo prisiminti jo veidą. - Papasakok 
man apie tris jaunus lordus, tėtuši. 

Senis nudelbė jį vertinančiu žvilgsniu. 

- Atsimokėsi metalu? 

- Taip, - linktelėjo Depeipas. - Jei išgirsiu tai, kas mane domina, 
už informaciją atlyginsiu metalu. 

- Auksu? 

- Pažiūrėsime. 

- Ne, sere. Visų pirma noriu matyti monetas. 

Depeipas užsuko jam ranką, perkreipė traškantį riešą ir prispau- 
dė šį prie tarpumenčių. 

- Nemaustyk manęs, tėtuši, antraip sulaužysiu ranką. 

- Paleisk! - išspaudė senas smirdžius. - Paleisk! Aš pasikliauju 
tavo dosnumu, gerasis sere, nes tavo kilniaširdiškas veidas įkvėpia 
pasitikėjimo! Taip! Iš tiesų! 

Depeipui paleidus jo riešą, senis patrynė pečius ir baugščiai žen- 
gė atatupstas. Ant skruostų sukrešėjęs kraujas mėnulio šviesoje įga- 
vo juodą atspalvį. 

- Tie vaikinai iš turtingų šeimų buvo trise. 

- Vaikinas ar lordai? Tiksliau, tėtuši. 

Suskretęs nusmurgėlis apmąstė klausimą. Smūgis į galvą, nakti- 
nis oras, ir išsukta ranka bent laikinai jį prablaivė. 

- Vienas garantuotai buvo lordas, net jei tie pašlemėkai manimi 
netiki. Esu matęs jo tėvą, apsiginklavusį revolveriais. Ne tokiais žais- 
liukais, kaip tavo... atleisk, aš suprantu, kad šiais laikais geresnių ne- 
įmanoma gauti... bet tikrais revolveriais, iš kurių vyrai šaudydavo 
mano tėvo vaikystėje, su sandalmedžio rankenomis. 

Depeipas spoksojo į senį jausdamas, kaip viduje išsikeroja susi- 
jaudinimas... ir savotiška pagarbi baimė. Jie elgėsi kaip šauliai, pa- 
sakė Džonas. Reinoldsui užprotestavus, esą vaikigaliai per jauni, 
Džonas atrėžė, kad jie gali būti pameistriai, ir, berods, nesuklydo. 

- Sandalmedžio rankenos? - pasitikslino jis. - Sandalmedžio 
rankenos, tėtuši? 

- Taip - Senis išvydo Depeipo akyse žiburėlius ir supratęs, kad jo 
neapkaltins melagyste, išpūtė krūtinę. 

- Turi galvoje, jog vaikino tėvas buvo šaulys? 

- Būtent, šaulys. Vienas iš paskutiniųjų lordų. Dabar jų giminė 
beveik užgesusi, bet mano tėvas gerai jį pažinojo. Tai Stivenas Dis- 
keinas iš Gileado. Stivenas, Henrio sūnus. 

- O jaunuolis, kurį neseniai matei... 

- Stiveno sūnus, Ilgšio Henrio anūkas. Kiti du taip pat atrodė, lyg 
būtų gimę lordų šeimose, tačiau tas vyrukas aiškiai kilęs - net jei ir 
netiesiogiai - iš Arturo Eldo giminės. Guldau galvą. Ar aš užsidirbau 
savo monetas? 

Depeipas ketino linktelėti, bet prisiminė, jog nepasiteiravo senio, 
apie kurį iš trijulės jis šneka. 

- Trys jaunuoliai, - tyliai sumurmėjo jis. - Trys kilmingieji. Ar jie 
turėjo ginklų? 

- Čionykščiams kurmiarausiams jų neparodė, - krenkšdamas nu- 
sijuokė smirdžius. - Bet aišku, kad turėjo. Turbūt paslėpė savo daiktų 
ryšuliuose. Galėčiau lažintis, iš ko nori. 

- Aha, - sutiko Depeipas, - ir veikiausiai išloštum. Sakai, trys jau- 
nuoliai, vienas jų - lordo sūnus. Šaulio. Stiveno iš Gileado. - Vardas 
kažkur girdėtas. 

- Teisingai, Stiveno Diskeino. 

- O kaip prisistatė jaunasis lordas? 

Apšepęs išpera suraukė antakius bandydamas prisiminti. 

- Difildu? Dirstainu? Nepamenu... 

- Tiek to, aš žinau, apie ką kalbi. Tu užsidirbai savo metalą. 

- Išties? - senas smirdžius vėl žengė artyn iškvėpdamas salsvą 
žolės dvoką. - Auksą ar sidabrą? Ką man duosi, mielas drauge? 

- Šviną, - atsakė Depeipas ir išsitraukęs revolverį paleido dvi kul- 
kas seniui į krūtinę. Tiesą sakant, padarė jam paslaugą. 

Dabar didysis karstų medžiotojas jojo į Medžisą - keliaudamas 
atgalios jis turėtų sugaišti mažiau laiko, kadangi nereikės stabčioti 
kiekviename sumautame miesteliūkštyje ir uždavinėti klausimų. 

Virš galvos suplazdėjo sparnai. Truputį tolėliau, tarytum susiruo- 
šęs pailsėti, ant uolos nutūpė pilkšvas balandis su baltu, kaklą juosian- 
čiu žiedeliu. Depeipui pasirodė, jog tai ne laukinis paukštis. Gal jis 
paspruko iš narvelio? Labai abejotina, kad šiame pasaulio užkampyje 
kas nors laikytų naminius gyvūnus, išskyrus nebent sužvėrėjusį šunį, 
kuris atbaidytų plėšikus (nors neaišku, ką tokio vertingo galima iš 
vietinių pavogti), tačiau ko tik nepasitaiko. Šiaip ar taip, būtų ne pro 
šalį pasikepinti vakarienei balandį. 

Depeipas čiupo revolverį, tačiau paukštis nuskrido į rytus, ne- 
spėjus net atlaužti gaiduko. Jis vis vien iššovė pavymui. Deja, nesėk- 
mingai. Nėręs žemyn balandis po akimirkos pakilo aukščiau ir prany- 
ko tolumoje. Kurį laiką Depeipas sėdėjo sustingęs, bet neišmuštas iš 
pusiausvyros. Mąstė apie tai, kad Džoną pradžiugins paieškos rezul- 
tatai. 

Spūstelėjęs kojomis žirgo šonus jis patraukė Jūros keliu į Medži- 
są, kur ketino užsiimti jį pažeminusiais berniukais. Kad ir kas jie tokie 
būtų, lordai ar šaulių sūnūs, šiais laikais gali mirti visi. Senasis smir- 
džius kalbėjo tiesą - pasaulis pasislinko. 


2 

Vėlyvą popietę, praėjus trims dienoms nuo tada, kai iš Ritsio iš- 
vykęs Rojus Depeipas nujojo Hambrio kryptimi, Rolandas, Ketbertas 
ir Alenas šuoliavo ant savo žirgų į šiaurės vakarus nuo miesto. Iš 
pradžių įveikė ilgąjį Skardį, vėliau maknojo per brūzgynus, vietinių va- 

dinamus Prastažole, galiausiai nusigavę iki bevaisių dykrų pamatė to- 
lumoje styrančias, sudūlėjusias uolas. Tarp jų žiojėjo tamsus siauras 
plyšys, kurį, regis, įskėlė kažkoks įniršęs dievas, užsimojęs galingu 
kirviu. 

Skardžio papėdę ir stačias uolas skyrė maždaug šešių mylių at- 
stumas. Trys ketvirčiai kelio driekėsi per lygumas, tepaįvairintas vie- 
nu, iš žemės kyšančių akmens luitu, panašiu į sulenktą pirštą. Aplink 
jį žaliavo bumerango formos pievelė. Kai Ketbertas suūkavo norė- 
damas išgirsti savo balso aidą, atsimušantį nuo uolų, iš žalumos šas- 
telėjo klegantys plepetūnai, kurie nudulkėjo į pietryčius, link Skardžio. 

- Pakaruoklių uola, - prabilo Rolandas. - Prie jos pagrindo teka 
šaltinis. Vienintelis šiose apylinkėse. 

Tai buvo pirmieji kelionėje ištarti žodžiai, tačiau Ketbertas ir Ale- 
nas, sekantys įkandin savo draugo, su palengvėjimu atsiduso. Pasta- 
rosios trys vasaros savaitės nebuvo pačios lengviausios. Rolandas 
tvirtino, kad būtina lūkuriuoti ir pasistengti akies krašteliu atkreipti 
dėmesį į smulkmenas, bet jiems nekėlė pasitikėjimo svajingas žvilgs- 
nis, kuris Rolandui tapo toks pat įprastas, kaip ir apsiaustas Klėjui 
Reinoldsui. Jie nešnekėjo apie tai tarpusavyje, nes abudu žinojo: jei 
bičiulis pradės rėžti sparną apie būsimą mero Torino sugulovę (kam 
kitam galėjo priklausyti geltonas plaukas?), jų trijulei gresia dideli ne- 
malonumai. Vis dėlto Rolandas daugiau nebendravo su mergina, ant 
jo marškinių apykaklės neatsirado naujų auksinių gijų, o šiandieną jis 
vėl tapo senuoju savimi, tarytum būtų nusimetęs įsivaizduojamą ap- 
siaustą. Galbūt laikinai. Jei nusišypsos laimė - visam laikui. Telieka 
laukti ir tikėtis. Galų gale, kaip įprastai, viską nulems ka. 

Kai iki uolų liko vos viena mylia, stiprus jūros vėjas, nuolatos 
stūmęs juos į nugaras, netikėtai atslūgo, ir iš plyšio, vadinamo Žaibo 
tarpekliu, atsklido žemas kauksmas. Alenas patraukė į save vadžias 
ir gaižiai susiraukė nelyginant žmogus, ką tik atsikandęs rūgštaus 
vaisiaus. Mintyse iškilo saujos, pilnos besitrinančių aštrių akmenėlių, 
vaizdas. Virš tarpeklio, matyt traukiami garso, ratus suko suopiai. 

- Žvalgui tai nepatinka, Vilai, - tarstelėjo Ketbertas, pabaksnojęs 
krumpliais į kaukolę. - Beje, man taip pat. Ką mes čia veiksime? 

- Skaičiuosime, - atsiliepė Rolandas. - Mums įsakyta skaičiuoti 
ir viską apžiūrėti. Būtent tai ir darysime. 

- O taip. - Ketbertas vos ne vos tramdė žirgą, kurį gąsdino niau- 
rios tirpyklės trelės. - Tūkstantis šeši šimtai keturiolika tinklų, septyni 
šimtai dešimt mažų valčių, du šimtai keturiolika didelių valčių, septy- 

niasdešimt jaučių, kurių egzistavimo niekas nepripažįsta, ir, į šiaurę 
nuo miesto, viena tirpyklė. Kad ir kas, po velnių, tai būtų. 

- Netrukus sužinosime, - patikino Rolandas. 

Jie patraukė nemalonaus garso kryptimi. Nė vienas nesiūlė su- 
grįžti atgal. Kelionės tikslas - ne už kalnų, be to, Rolandas buvo tei- 
sus... jie privalo atlikti savo darbą. O kur dar varomoji smalsumo jė- 
ga... 

Siuzena nemelavo perspėdama, kad tarpeklio prieigos bus už- 
verstos šakų krūva. Atėjus rudeniui, dauguma jų sudžius, bet dabar 
tarpeklio gelmes užstojo žaliuojantys lapai. Šakalių brūzgynus per vi- 
durį skyrė takelis, pernelyg siauras žirgams (nebūtų keista, jeigu šie 
vis vien užsiožiuotų ir atsisakytų risnoti į priekį). Atslenkanti prieblan- 
da taip pat neįkvėpė pasitikėjimo savimi. 

- Ar mūsų kelias veda ten? - paklausė Ketbertas rodydamas į 
takelį. - Tegul Angelas Sargas pasižymi savo užrašuose, kad aš 
prieštarauju, bet nesiruošiu maištauti. 

Rolandas visiškai neketino brautis pro šakas link garso šaltinio. 
Visų pirma reikėtų tiksliai išsiaiškinti, kas yra toji tirpyklė. Paskutines 
porą savaičių jis mėgino iškrapštyti informacijos iš vietinių, bet nieko 
naudingo nepešė. “Neverta prie jos lįsti", - patarė šerifas Eiveris. 
Daugiausiai apie šį reiškinį papasakojo Siuzena, kai jiedu pirmą kartą 
susitiko. . 

- Atsipalaiduok, Bertai. Mes ten nekišime nosies. 

- Gerai, - atsiduso Alenas, ir Rolandas šyptelėjo. 

Vakarinėje tarpeklio pusėje į kalną vingiavo takas, status ir siau- 
ras, bet praeinamas. Jie pasuko aukštyn vorele, stabtelėjo vos vieną 
kartą, kai reikėjo nustumdyti kelią užvertusius akmens riedulius ir su- 
mesti į griovį skalūno luitus. Susidorojusi su užduotimi ir pasirengusi 
vėl šokti ant balnų, trijulė išvydo kažkokį paukštį, veikiausiai kurapką, 
desperatiškai plasnojantį sparnais virš tarpeklio pakraščio. Rolandas 
instinktyviai nuleido ranką siekdamas ginklo ir išvydo, kaip Alenas 
su Ketbertu pakartojo judesį. Gana juokinga reakcija, turint omenyje, 
kad jų ginklai, sutepti alyva ir suvynioti į medžiagos atraižas, saugiai 
guli po “K juostos" barako grindimis. 

Jie susižvalgė nepratardami nė žodžio (užteko iškalbingų žvilgs- 
nių) ir nujojo tolyn. Rolandas suvokė, jog, artėjant prie tirpyklės, nuo- 
latos stiprėjo nerimo jausmas - prie tokio garso paprasčiausiai neįma- 
noma priprasti. Netgi atvirkščiai: kuo daugiau laiko praleisdavai Žai- 
bo tarpeklio apylinkėse, tuo labiau nelemtos trelės gręždavo smege- 

nis. Persmelkdavo dantis ir ausis, vibruodavo nervų mazge po krū- 
tinkauliu, ėsdavo drėgnus ir jautrius akių audinius. Ypač smarkiai 
dirgindavo sąmonę šnibždėdamos, esą už artimiausio posūkio ar uo- 
los kampo tavęs tyko patys kraupiausi kada nors regėti košmarai. 

Po kurio laiko takas atvedė juos į tuščią plynaukštę. Turputį pa- 
gerėjusią nuotaiką prislopino vakaro sutemos. Nušokę nuo savo ris- 
tūnų ir prisiartinę prie trupančio tarpeklio krašto, jie teišvydo apačio- 
je pakibusius tamsius šešėlius. 

- Veltui stengėmės, - nusispjovė Ketbertas. - Privalėjome išsi- 
ruošti kelionėn anksčiau, Rolandai... norėjau pasakyti, Vilai. Kokie 
mes kvailiai! 

- Kol esame čia, gali vadinti mane Rolandu. Nesijaudink, mes pa- 
matysime tai, ką turime suskaičiuoti. Kaip minėjai, vieną tirpyklę. 
Tiktai palaukime. 

Po dvidešimties minučių virš horizonto patekėjo Prekeivio mėnu- 
lis - tobulos disko formos vasaros mėnulis, milžiniškas ir oranžinis, di- 
dingai plaukiantis violetiniame dangaus skliaute. Jo paviršiuje aiškiai 
matėsi Prekeivis, išniręs iš nebūties su maišu, pilnu spiegiančių sielų. 
Aplink susikūprinusią figūrą, nešančią ant pečių savo mantą, plieskė 
oranžinė, į pragaro liepsnas panaši šviesa. 

- Fu, - nusipurtė Ketbertas. - Na, ir bjaurus vaizdelis, lyg mums 
neužtektų klaikaus žvygavimo. 

Jie nejudėjo iš vietos, nors žirgai protarpiais trūkčiojo pavadžius 
tarsi sakydami, kad laikas keliauti atgalios. Pakilęs aukštyn į dangų 
mėnulis šiek tiek susitraukė ir įgavo sidabrinį atspalvį. Netrukus jo 
švytėjimas nutvieskė Žaibo tarpeklį. Trijulė nukreipė akis žemyn. Visi 
tylėjo. Rolandas nebūtų galėjęs pasakyti, ką jaučia draugai, tačiau 
pats žinojo, kad neprasižiotų, net jeigu jį kas nors primygtinai kviestų. 

Žaibo tarpeklis nedidelis, su stačiomis sienomis, tvirtino Siu- 
zena. Ir nemelavo. Mergina taip pat minėjo, esą jis primena ant šono 
nuverstą kaminą. Rolandas būtų tam pritaręs su sąlyga, kad šis ka- 
minas griūdamas sulūžo per pusę, o viena jo dalis nulinko į šoną. 

Iki lūžio taško tarpeklio dugnas atrodė visiškai normaliai; neste- 
bino netgi boluojančių kaulų krūsnys. Daugumai čia užklydusių gyvū- 
nų pritrūkdavo proto išsikapstyti į atvirą erdvę, juolab kad išsigelbėti 
trukdydavo ant praėjimo užverstos šakos. Į stačius skardžius praktiš- 
kai neįmanoma užsikabaroti, nebent bandytum ropštis lūžio įduba. 
Rolandas pastebėjo, jog ten styro menkučiai krūmokšniai, į kuriuos 
būtų galima įsikibti, jei tik iškiltų tokia būtinybė. Jis pats nesuprato, 

kodėl akis patraukė toji prorėža. Dar nežinojo, kad per visą gyveni- 
mą jo skvarbus žvilgsnis automatiškai užfiksuos potencialius atsi- 
traukimo kelius. 

Užtat nulinkusioje tarpeklio dalyje trijulė išvydo tai, ko niekada 
anksčiau nebuvo mačiusi... po kelių valandų grįžę į savo baraką jie 
visi nusprendė, jog negalėtų tiksliai apibūdinti regėto vaizdo. Žemu- 
tinę Žaibo tarpeklio pusę dengė pasidabruoti skysti raibuliai, iš kurių 
kilo dūmų arba miglos garai. Skysčio paviršius tingiai lingavo, plekšė- 
damas į šlaitų sienas. Vėliau jie sužinos, kad šios ūkanos tik mėne- 
sienoje tampa sidabrinėmis. Iš tiesų jos yra žalsvos. 

Draugams bežiūrint, link tirpyklės nėrė tamsus pavidalas - turbūt 
ta pati kurapka, kuri juos išgąsdino. Kažką sugriebęs - gal vabalą ar- 
ba šiaip kokį gyvį - paukštis ėmė kilti aukštyn, tačiau nespėjo pa- 
sprukti. Pagarsėjus smegenis tirpdančioms trelėms, nuo tarpeklio 
dugno iššovė sidabrinė miglos ranka ir čiupusi paukštį nusitempė jį 
apačion. Tirpyklės paviršiuje blykstelėjo žalia, išskydusi šviesa, pri- 
menanti elektros iškrovą, kuri akimirksniu išblėso. 

Trijų jaunuolių akyse sustingo siaubo išraiška. 

Šok žemyn, šauly, staiga pasigirdo balsas, priklausantis tirpyklei, 
jo tėvui, didžiajam burtininkui ir gundytojui Martenui. Baisiausia, jog 
balsas priklausė ir pačiam Rolandui. 

Šok žemyn ir atsikratyk visų rūpesčių. Tau nebereikės jau- 
dintis dėl meilės merginoms, vaikiškos širdies nebeslėgs sielvar- 
tas dėl prarastos motinos. Nugrimzk į visatos centro tuštumą, 
pajusk saldų pūvančios mėsos kvapą. 

Ateik, šauly. Susiliek su tirpykle. 

Alenas pajudėjo link skardžio pakraščio, jo svajingame veide nu- 
tvisko negyvas žvilgsnis; dešiniajai kojai užkliuvus už akmenėlių, šie 
nubildėjo į prarają. Likus penkiems žingsniams iki bedugnės, Rolan- 
das nustvėrė draugą už diržo ir šiurkščiai trūktelėjo į save. 

- Kur tu susiruošei? 

Alenas įsmeigė į jį padūmavusias lunatiko akis, kuriose netrukus 
sužvilgo gyvybės ženklai. 

- Aš... nežinau, Rolandai. 

Apačioje urzgė, dejavo, širdį veriančią dainą traukė tirpyklė. 
Šlykštus garsas vis giliau skverbėsi į sąmonę. 

- Aš žinau, kur mes keliausime, - prabilo Ketbertas. - Tiesiu tai- 
kymu į “K juostą". Nešdinkimės iš čia. - Jis nukreipė maldaujantį 
žvilgsnį į Rolandą. - Prašau. Daugiau neištversiu to košmaro. 

- Gerai. 

Prieš nuvesdamas juos iki tako, Rolandas žengė prie tarpeklio 
atšlaitės ir pažiūrėjo į sidabrinę garų miglą. 

- Suskaičiuota, - garsiai ir ryžtingai pareiškė jis. - Viena tirpyklė. 
- Tylesniu balsu pridūrė: - Terauna tave nelabasis. 


3 

Grįžtant atgal, sieloje įsitvyrojęs sąmyšis pamažu išblėso: veidus 
vėsinantis jūros vėjas privertė užmiršti aitrų mirties tvaiką, atsiduo- 
dantį nuo tirpyklės. 

Kildami į Skardį jie leido žirgams risnoti įstrižai įkalnės, kad ne- 
nuvargintų gyvulių. 

- Ką dabar darysime, Rolandai? - paklausė Alenas. 

- Nė nenutuokiu. 

- Pradžiai būtų neblogai pasivaišinti vakariene, - džiugiai paskel- 
bė Ketbertas ir savo žodžius pabrėžė pliaukštelėdamas delnu per 
žvalgo kaukolę. 

- Tu žinai, apie ką kalbu. 

- Taip, - sutiko Ketbertas. - Norėčiau tau šį tą pasakyti, Rolan- 
dai... 

- Kadangi mes grįžome ant Skardžio, prašau vadinti mane Vilu. 

- Suprantama. Paklausyk, Vilai: mes negalime amžinai skaičiuoti 
tinklų, valčių, irklų arba geležinių vežimų ratlankių. Mes suskaičiavo- 
me bemaž visas nereikšmingas smulkmenas. Mums nepavyks taip 
lengvai apsimesti kvaileliais, kai pradėsime domėtis žirgais. 

- Aha, - atsiliepė Rolandas ir sustabdęs Eiklųjį apsidairė. Jį aki- 
mirkai užbūrė prieš akis atsivėręs vaizdas: aplinkui tiek daug arklių, 
šuoliuojančių ir besiganančių pievoje, kurią mėnulis nudažė sidabriniu 
atspalviu. - Aš pasikartosiu sakydamas, kad /emiantį vaidmenį at- 
lieka ne arkliai. Ar Farsonui jų reikia? Greičiausiai. Kaip ir Aljan- 
sui. Jaučiai taip pat praverstų. Bet žirgų yra visur, gal ne tokių pui- 
kių, kaip šie... visgi, sakoma, kad per audrą tinka bet kokia prieplau- 
ka. Jeigu jam rūpi ne arkliai, tuomet kas? Kol nesužinosime arba ne- 
nuspręsime, kad mums nelemta sužinoti, turėsime apsimesti nesusi- 
pratėliais. 

Vienas iš daugelio atsakymų laukė jų “K juostoje" tupėdamas 
ant turėklų ir energingai švytuodamas uodega. Kai balandis strykte- 
lėjo į Rolando delną, vaikinas pastebėjo, jog vienas paukščio sparnas 
šiek tiek apibraižytas. Gali būti, kad jam vos pasisekė išvengti katės 
nagų. 

Balandis atskraidino jiems trumpą, tačiau daug ką paaiškinantį 
raštelį. 

Teks susitikti su ja dar kartą, pagalvojo Rolandas perskaitęs 
žinutę ir pajuto džiaugsmo antplūdį. Sidabrinėje Prekeivio mėnulio 
šviesoje jo širdis ėmė plakti sparčiau, o rimtą veidą praskaidrino šyp- 
sena. 


IX skyrius 
CITGAS 


1 

Dylant Prekeivio mėnuliui, po truputį atslūgo ir vasaros karštis. 
Vieną popietę, praėjus keturioms dienoms nuo pilnaties, prie Siuze- 
nos ir jos tetos namo pasirodė senasis mozo* iš “Jūros pakrantės" 
(Migelis tarnavo ten prieš tai, kai Torinas tapo meru, ir greičiausiai 
darbuosis vėliau, Torinui grįžus į savo rančą). Jis atvedė nuostabią 
kaštoninę kumelę, antrąjį iš trijų pažadėtų arklių, ir Siuzena iš karto 
pažino Feliciją, kurią taip mylėjo vaikystėje. 

Mergina apkabino Migelį, negailėdama bučinių jo barzda apžėlu- 
siems skruostams. Seniokas plačiai išsišiepė parodydamas bedantę 
burną. 

- Gracias, gracias**, tūkstantis ačiū, senasis tėve. 

- De nada***, - atsakė jis įteikdamas vadeles. - Tai mero dova- 
na. 

Siuzena palydėjo senioką akimis, iš jos veido lėtai išblėso šyps- 
nys. Felicija paklusniai stovėjo šalia, saulės spinduliuose akinančiai 
blizgėjo tamsiai rudas kumelės kailis. Nerealumo pojūtis netrukdė 
merginai suprasti, jog tai tėra dar vieni spąstai. Ji įrodė esanti skaisti, 
todėl dabar gauna “dovanas" iš turtingo žmogaus. Atvirai šnekant, 
būtų juokinga arba skaudu (priklausomai nuo nuotaikos) vadinti Fe- 
licija ir Piloną dovanomis. Meras paprasčiausiai vykdė sutarties są- 
lygas. Teta Korda, žinoma, pasibaisėtų, jei Siuzena išrėžtų tiesą į 
akis: ji sutiko parsiduoti kaip pakelės kekšė. 

Kordelija iškišo nosį pro virtuvės langą, merginai vedant “dova- 
ną“ (jos požiūriu, sugrąžintą nuosavybę) į arklides, ir garsiai šūktelėjo, 

*Mozo (isp.) - tarnas. 
**Gracias (isp.) - ačiū. 
***De nada (isp.) - nieko. 


266 


kad toks žavus arklys išvaikys slogias jos mintis. Siuzena vos sulaikė 
pro lūpas beišsprūstančią kandžią repliką. Po paskutinio barnio dėl 
marškinių tarp jųdviejų įsigaliojo trapios paliaubos, kurių nesinorėjo 
nutraukti. Jai ir taip užteko rūpesčių. Dar vienas ginčas su tetule, ir 
ji palūš... sutrupės kaip sausa šakelė po kojomis. Tylėjimas - auk- 
sas, kažkada pareiškė tėvas dukrai, šiai paklausus, kodėl jis toks ne- 
kalbus. Tada atsakymas sutrikdė dešimtmetę mergaitę, bet nūnai ji 
suprato esmę. 

Nuvedusi Feliciją prie Pilono aptvaro, Siuzena nutrynė jai šonus, 
kruopščiai apžiūrėjo kanopas, kol kumelė kramsnojo avižas. Merginai 
nepatiko pasagos - kaip ir visa kita iš “Jūros pakrantės“, - todėl ji nu- 
kabino nuo kabliuko tėvo balnamaišį, pasitaisė diržą, užsimetė jį ant 
peties ir nukulniavo dvi mylias iki Hukio arklidės bei kalvės. Odiniam 
krepšiui švelniai tapšnojant šoną, jos galvoje vėl sukirbėjo mintys apie 
tėvą, ir Siuzena vos nepravirko. Dabartinė situacija būtų pašiurpinusi 
Patą Delgado, gal net sukėlusį pasišlykštėjimą. O Vilas Dibornas 
jam būtų neabejotinai patikęs. Pagalvojus apie tai, širdį suspaudė 
skausmas. 


Ž 

Ji išmoko kaustyti arklius dar vaikystėje. Tinkamai nusiteikusi su 
mielu noru atlikdavo šį paprastą, dulkėtą darbą, kuriuo užsiimant ret- 
sykiais tekdavo paragauti kanopos spyrio, akimirksniu išvaikančio 
nuobodulį ir sugrąžinančio mergaitę į realybę. Tačiau Siuzena neiš- 
manė, kaip nukalti pasagas. Tai nė trupučio jos nedomino. Kam to 
reikia, kai gali nueiti į Brajano Hukio kalvę, prigludusią prie jo darži- 
nės, išsirinkti keturias naujas pasagas, su pasimėgavimu įkvėpti arklių 
ir šieno aromatą. Šviežiai nudažytos dirbtuvės atrodė puikiai. Pakė- 
lusi galvą Siuzena neišvydo nė vienos skylės stogo dangoje. Akivaiz- 
du, kad Hukio reikalai klostosi kaip niekad gerai. 

Teberyšėdamas juodą kalvio prijuostę jis įbrėžė ant sijos keturis 
brūkšnelius, žyminčius parduotas pasagas ir iš padilbų pašnairavo į 
savo keverzonę. Kai Siuzena mikčiodama užsiminė apie atlygį, Hu- 
kis prajuko ir atsakė, kad neverta dėl to jaudintis. Ji gali sumokėti ir 
vėliau. “Juk arkliai su mano pasagomis niekur nepradings, ar ne?“ - 
sukrenkštė kalvis vesdamas ją link durų pro kvepiantį šieną ir žirgus. 
Prieš metus jis nebūtų taip lengvai numojęs ranka į pinigus, bet dabar 
laikai pasikeitė, nes Siuzena tapo gera mero Torino drauge. 

Ištrūkus iš Hukio daržinės prieblandos, akis apakino ryški popie- 

čio saulė. Keletą sekundžių ji tipeno nieko nematydama, kone ap- 
graibomis ieškodama kelio, tvirtai suspaudusi odinį maišą, kuriame 
tyliai skambėjo pasagos. Tik spėjo pastebėti atlekiantį šešėlį, kai kaž- 
kas į ją įsirėžė. Nuo smūgio barkštelėjo dantys, krepšyje sužvangėjo 
naujos Felicijos pasagos. Stipri ranka, sugriebusi merginos pečius, 
neleido jai nuvirsti. Kai akys pagaliau priprato prie šviesos, Siuzena 
nustebo išvydusi, kad jos vos neišvertė iš kojų Vilo draugas - Ričar- 
das Stokvortas. 

- Oi, panele, atleiskite! - jaunuolis puolė valyti nuo suknelės dul- 
kes tarytum išties būtų pargriovęs merginą. - Ar jums nieko neatsi- 
tiko? Viskas gerai? 

- Gerai, gerai, - nusišypsojo Siuzena, - neatsiprašinėkite. - Stai- 
ga ją užvaldė beprotiškas troškimas pasistiebti ant pirštų galiukų, pa- 
kštelėti jam į lūpas ir sušnibždėti: Perduokite tai Vilui ir pasakykite 
jam, kad užmirštų, ko prašiau. Pasakykite, kad jis gaus tūkstan- 
čius tokių bučinių, jei tik prižadės su manimi susitikti. 

Pamačiusi mintyse komišką vaizdą - Ričardą Stokvortą, bučiuo- 
jantį Vilą į lūpas ir aiškinantį, jog siunčia linkėjimus nuo Siuzenos Del- 
gado, - mergina sukikeno. Ji prispaudė delną prie burnos, bet nepa- 
jėgė susivaldyti. Ponaitis Stokvortas šyptelėjo... turbūt nenutuokda- 
mas, kas ją prajuokino. Ko gero jis galvoja, kad aš kuoktelėjusi. 
Tai tiesa! Aš išprotėjau! Tai tiesa! 

- Geros jums dienos, pone Stokvortai, - ji skubiai nužingsniavo 
savo keliu bijodama, kad vėl neiškrėstų kvailystės. 

- Ir jums linkiu to paties, Siuzena Delgado, - šūktelėjo jaunuolis 
pavymui. 

Už penkiasdešimties jardų ji atsigręžė, tačiau Ričardas Stokvor- 
tas jau buvo dingęs. Pas Hukį neužėjo, dėl to nekilo jokių abejonių. 
Ką gi jis veikia šioje miesto dalyje? 

Po pusvalandžio, atrišusi odinį tėvo krepšį, Siuzena pamatė tarp 
dviejų pasagų kyšantį popieriaus ritinėlį ir iš karto suprato, kad susi- 
dūrimas su ponu Stokvortu nebuvo atsitiktinis. 

Ji atpažino Vilo braižą: ta pati ranka parašė žinutę, atsiųstą kartu 
su gėlių puokšte. 


„Siuzena, 

Dusitikime šiandien avba vytojaus vakavą Citge. Ar galėtum at- 
eiti? “Tai Labai svavbu iv susiję su veikalu, kurį mos aptavėme anks- 
čiau. Dvašau. 

(Ū. 

P.S. Raštelį patarčiau sudeginti. 

Siuzena padegė popieriaus skiautę ir stebėdama liepsnos liežuvį 
nepaliaujamai murmėjo ją pribloškusį žodį: prašau. 


3 

Kartu su teta užkandusi vakarienei sriubos ir duonos, Siuzena pa- 
balnojo Feliciją ir nujojo ant Skardžio. Ji nusprendė nesimatyti šį va- 
karą su Vilu. Pakaks impulsyvių, neapgalvotų ir pavojingų poelgių. O 
rytoj?... 

Kodėl Citge? 

Tai susiję su reikalu, kurį mes aptarėme anksčiau. 

Taip, greičiausiai. Net ir būdama tikra, kad jis - padorus žmogus, 
mergina ne kartą klausė savęs, ar Aljanso pasiuntiniai išties yra tie, 
kuo dedasi esantys. Vilas veikiausiai norėjo su ja pašnekėti apie sa- 
vo užduotį (nors neaišku, ką naftos telkinys turi bendro su žirgų per- 
tekliumi), tačiau tarp jųdviejų užsimezgęs saldus ryšis kėlė per didelę 
grėsmę. Visos kalbos užsibaigs bučiniais, o nuo šių prasidės... Ver- 
čiau negalvoti apie pasekmes. Gaila, kad tai nepadės nuslopinti jaus- 
mų. Ji vis vien geidė susitikti su Vilu. 

Taigi Siuzena sėdėjo raita ant naujosios kumelės - dar vieno Har- 
to Torino avanso už jos nekaltybę - ir žiūrėjo, kaip raudoniu nusida- 
žanti saulė ritasi vakarop. Klausėsi tylaus tirpyklės niurnėjimo, pirmą 
sykį per šešiolika metų rimtai draskoma abejonių. Norai prieštaravo 
garbės supratimui, todėl jos mintys sūkuriavo vien tik apie konfliktinę 
padėtį. Ka nuojauta sustiprėjo tarsi ūžiančio vėjo gūsiai. Geresnės 
dingsties nuplėšti sau garbę nė nebūtina ieškoti. Visą kaltę galima 
suversti galingajam ka. Tačiau taip elgiasi tiktai silpnavaliai. 

Siuzena jautėsi apakinta, panašiai, kaip išėjus iš tamsios Brajano 
Hukio daržinės į ryškią dienos šviesą. Kažkuriuo momentu ji iš nevil- 
ties pravirko. Bet kokias pastangas mąstyti blaiviai ir racionaliai už- 
gožė troškimas pabučiuoti Vilą, pajusti švelnias jo rankas ant savo 
krūtinės. 

Ji niekada neišsiskyrė religingumu ir netikėjo senoviniais Viduri- 
niojo pasaulio dievais, tad, saulei nusileidus už horizonto, o raudonam 
dangaus skliautui tapus purpuriniu, nutarė pasimelsti savo tėvui. Kas 
pakuždėjo atsakymą - jis ar širdis, - mergina nežinojo. 

Ka galioja savos taisyklės, išniro balsas iš sąmonės gelmių. 
Taip visada buvo, yra ir bus. Jei tau nulemta atsisveikinti su sa- 

vo garbe, vadinasi, to nepavyks išvengti. Dabar, Siuzena, gal- 
vok apie save. Tegul ka elgiasi savo nuožiūra, .o tu pasistenk ne- 
sulaužyti duoto žodžio, kad ir kaip sunku tai būtų. 

- Gerai, - ištrūko Siuzenai. Šiuo metu bet koks sprendimas - net 
jeigu dėl jo tektų atsisakyti pasimatymo su Vilu - galėjo suteikti pa- 
lengvėjimą. - Aš nesulaužysiu duoto žodžio ir nekreipsiu į ka jokio 
dėmesio. 

Padanges apgaubė sutemos. Ji pliaukštelėjo liežuviu ragindama 
Feliciją risnoti namo. 


4 

Sekmadieniai kaubojams tradiciškai būdavo poilsio diena. Atsi- 
pūsti nutarė ir mažoji Rolando komanda. 

- Mums verkiant reikalingas atokvėpis, - aiškino Ketbertas. - Vis 
vien nė velnio nežinome, ką čia veikiame. 

Būtent tą sekmadienį, šeštąjį nuo jų atvykimo į Hambrį, Ketber- 
tas vaikštinėjo aukštutinėje turgavietėje (žemutinėje prekės buvo pi- 
gesnės, tačiau jį erzino ten nusistovėjęs žuvies kvapas), ieškodamas 
margaspalvio pončo ir stengdamasis sulaikyti ašaras. Jo motina die- 
vino pončus. Prisiminus, kaip ji šuoliuodavo ant žirgo, o vėjas plaiks- 
tydavo ant pečių šalį, jį užvaldė skausmingas namų ilgesys. “Arturas 
Hitas“, Rolando kamai, taip užsigeidė pamatyti savo mamą, kad jo 
akyse sužvilgo ašaros. Tai bent pokštas! Vertas... ką gi, vertas pa- 
ties Ketberto Olgudo repertuaro. 

Kol jis apžiūrinėjo pončus ir ilgą eilę antklodžių, sunėręs rankas 
už nugaros lyg žiūrovas paveikslų galerijoje (ir rydamas ašaras), kaž- 
kas švelniai paplekšnojo per jo petį. Jaunuolis skubiai atsisuko ir pa- 
matė geltonplaukę merginą. 

Ketberto nestebino faktas, kad Rolandas iki ausų ją įsimylėjo. 
Mergaitė iš tikrųjų galėjo prikaustyti žvilgsnį, netgi vilkėdama džinsus 
ir paprastus marškinius. Jos plaukai buvo surišti žaliaminės odos dir- 
želiais, pilkos akys ryškiai švytėjo. Keista, kad Rolandas iš viso suge- 
ba sutelkti mintis į kitus gyvenimo aspektus, pavyzdžiui, dantų valy- 
mą. Šiaip ar taip, ji tiesiog išgebėjo Ketbertą: sentimentalūs prisimi- 
nimai apie motiną išgaravo akimoju. 

- Panele... - nieko daugiau jis nesugebėjo išspausti. 

Ji linktelėjo ir ištiesė tai, ką Medžiso gyventojai vadino korvete - 
tiesiogiai verčiant, “mažąja kišene“, paprasčiau tariant, nedidukę pi- 
niginę, kurioje tilpdavo ne daugiau, kaip pora monetų. Tokias pinigi- 

nes dažniausiai nešiodavo moterys, nors vyrai taip pat neatsispirdavo 
pagundai įsigyti gražų niekutį. 

- Jūs netyčia išmetėte, - tarė mergina. 

- Ne, tai ne mano, panele. - Juodas, be jokių išraižymų kapšelis, 
žinoma, priklausė vyrui, tačiau Ketbertas anksčiau nebuvo jo matęs. 
Tuo labiau, kad niekada nesinaudojo korvete. 

- Tai jūsų, - neatlyžo ji, varstydama vaikiną tokiu įdėmiu žvilgs- 
niu, kad jį išmušė prakaitas. Užuominą derėjo suprasti iš karto, bet 
Ketbertą apstulbino netikėtas jos pasirodymas. Ir, tenka pripažinti, 
sumanumas. Gražios moterys paprastai nebūna protingos. Jos džiu- 
gina akį vien tuo, kad atsikelia rytais iš lovos. - Jūsų. 

- O taip. - Jaunuolis kone išplėšė kapšelį iš jos rankų jausdamas, 
kaip veidą perkreipia idiotiškas vypsnys. - Na, žinoma, kad mano, 
panele... 

- Siuzena. - Jos lūpos šypsojosi, tačiau akys išliko rimtos. - Pra- 
šau vadinti mane Siuzena. 

- Su malonumu. Meldžiu atleisti, Siuzena. Šiandieną sekmadie- 
nis, todėl mano smegeninė išsiruošė paatostogauti, tiksliau sakant, 
paspruko, o galvoje įsivyravo tuštuma. 

Jis būtų galėjęs pliaukšti panašius niekus visą valandą (Rolandui 
su Alenu patiems teko ne vieną kartą iškęsti ilgalaikius jo tarškėjimo 
periodus), tačiau mergina nutraukė jį griežtu balsu nelyginant vyres- 
nioji sesuo: 

- Aš tikiu, kad jūs nebepajėgiate valdyti savo smegenų, pone Hi- 
tai - ir kadaruojančio liežuvio, - bet viliuosi, kad ateityje labiau prižiū- 
rėsite savo piniginę. Geros jums dienos. - Ji dingo, Ketbertui nespė- 
jus net atsisveikinti. 


5 

Bertas rado Rolandą ten, kur šis pastaruoju metu praleisdavo itin 
daug laiko: vienoje iš Skardžio sričių, vietinių pramintos Apžvalgos 
aikštele. Iš ten atsiverdavo nuostabus Hambrio vaizdas. Sekmadienio 
popietę miestelis snaudė įsisupęs į melsvą miglą. Vis dėlto Ketbertas 
abejojo, kad jo seniausią draugą traukė Hambrio grožybės. Labiau 
tikėtina, jog Rolandą domino vienas vienintelis namas, kuriame gyve- 
no panelė Delgado. 

Šį kartą Rolandui draugiją palaikė Alenas. Abu vyrukai tylėjo 
lyg būtų užsisiuvę burnas. Ketbertas galėjo susitaikyti su mintimi, 

kad žmonės geba ilgą laiką nebendrauti tarpusavyje būdami šalia vie- 
nas kito, bet neįstengė to suprasti. 

Jis atšuoliavo prie bičiulių, kyštelėjo ranką į užantį ir ištraukė 
korvetę. 

- Kapšelį man davė Siuzena Delgado. Ji ne tik puikios išvaizdos, 
bet ir gudri kaip gyvatė. Aš sužavėtas. 

Rolando veidas pragiedrėjo. Jis pagavo viena ranka Ketberto 
švystelėtą korvetę ir dantimis atmazgė raištelius. Viduje, vietoj kelių 
monetų, tūnojo sulankstyta popieriaus skiautė. Perskaičius žinutę, jo 
akys apniuko, o šypsena išblėso. 

- Kas ten rašoma? - paklausė Alenas. 

Ištiesęs jam popiergalį Rolandas vėl nusigręžė į Skardį. Nevilties 
kupinas žvilgsnis paliudijo Ketbertui, kad Siuzena Delgado išties giliai 
įstrigo į draugo širdį, tuo pačiu įtakodama jų visų trijų gyvenimus. 

Alenas įteikė jam raštelį su dviem trumpais sakiniais: 


Mums geriau nesusitikti. Atleisk. 


Ketbertas perskaitė žinutę du kartus, tarytum tai būtų galėję ką 
nors pakeisti, ir sugrąžino ją Rolandui, kuris įmetė popieriaus juostelę 
į korvetę, surišo raištelius ir įgrūdo mažąjį kapšelį į marškinių kišenę. 

Tylėjimas baugino Ketbertą labiau negu pavojus (jo požiūriu, šios 
dvi sąvokos buvo tapačios), bet dabar jis nežinojo, kaip užmegzti po- 
kalbį: visus žodžius numarino nelaiminga draugo veido išraiška. Atro- 
dė, lyg Rolandą būtų kas nunuodijęs. Mintys apie jauną gražuolę, be- 
sirangančią po kaulėtu Hambrio mero kūnu, kėlė pasibjaurėjimą, ta- 
čiau Rolando žvilgsnis pažadino dar stipresnes emocijas. Taip galima 
ir užsiplieksti neapykanta. 

Užsitęsusią tylos pauzę nutraukė Alenas: 

- Ką darysime, Rolandai? Keliausime prie naftos telkinio be jos? 

Ketbertas vos nepradėjo ploti. Pirmą kartą susitikę su Alenu 
Džonsu, žmonės manydavo, kad jis panašus į bukaprotį, ir labai apsi- 
rikdavo. Vyrukas pasižymėjo tokiomis diplomato savybėmis, kokių 
Ketbertui niekada nelemta turėti. Kaip subtiliai jis užsiminė, kad pir- 
moji nelaiminga meilė neišvaduoja jų nuo patikėtos užduoties! 

Sureagavęs Rolandas išsitiesė balne. Ryškūs vasaros saulės 
spinduliai kažkaip pakeitė jo veidą, privertė šiame pasirodyti vaiduok- 
lišką vyro, kuriuo jis taps ateityje, atspindį. Ketbertas pastebėjo 
šmėklą ir sudrebėjo iš siaubo, nors sąmoningai nesuvokė, ką mato. 

- Didieji karstų medžiotojai, - ištarė Rolandas. - Ar matei juos 
mieste? 

- Tik Džoną ir Reinoldsą, - atsiliepė Ketbertas. - Depeipo neliko 
nė padujų. Manau, Džonas jį pasmaugė arba nutrenkė nuo uolos į 
jūrą išliedamas įniršį po gėdingos nakties bare. 

Rolandas pakratė galvą. 

- Senis nešvaistytų veltui patikimų vyrų. Kaip ir mums, jam ten- 
ka tipenti per ploną ledą. Ne, Depeipas kažkur išvyko. 

- Kur? - paklausė Alenas. 

- Ten, kur jam teks šikti krūmuose ir miegoti po atviru dangumi, 
pliaupiant lietui, - nelinksmai nusijuokė Rolandas. - Labiausiai tikėti- 
na, kad Džonas išsiuntė savo parankinį mūsų pėdsakais. 

Alenas suniurnėjo iš nuostabos, paskui suprato, jog tai - pats l0- 
giškiausias atsakymas. Tuo tarpu Rolandas sėdėjo raitas ant Eikliojo 
ir žvelgė į Skardžio platybes, pievose laigančius žirgus. Pats to ne- 
jausdamas viena ranka glostė kapšelį, paslėptą kišenėje. Galų gale 
atsisuko į savo bičiulius. 

- Dar truputį palūkėsime. Gal ji persigalvos. 

- Rolandai... - pradėjo Alenas švelniu, perspėjančiu balsu. 

Šis kilstelėjo ranką, nutraukdamas bet kokius prieštaravimus. 

- Neabejok mano sprendimais. Aš kalbu, kaip tikras savo tėvo 
sūnus. 

- Gerai. - Alenas suspaudė draugo pečius. Užtat Ketberto širdy- 
je tebekirbėjo dvejonės. Galbūt Rolandas elgiasi, kaip savo tėvo sū- 
nus, gal ir ne. Šiuo metu jis veikiausiai nelabai susigaudo savo jaus- 
muose. 

- Ar pameni, kokią pagrindinę jaunų mulkių savybę išskirdavo 
Kortas? - šyptelėjo Rolandas. 

- “Jūs sakote “op" neperšokę griovio“, - pamėgdžiojo senąjį mo- 
kytoją Alenas tuo prajuokindamas Ketbertą. 

Rolando lūpų kampučiai pakilo šiek tiek aukščiau. 

- Aha. Šių žodžių derėtų neužmiršti, vyručiai. Man nesinorėtų 
baksnoti lazda bičių avilį... nebent neturėčiau kitos išeities. Siuzena 
apsispręs, tik duokime jai laiko. Esu tikras, kad ji būtų iš karto sutiku- 
si su manimi pasimatyti jei ne... kiti, mudu siejantys reikalai. 

Kuriam laikui stojo tyla. 

- Verčiau tėvai nebūtų siuntę mūsų į Medžisą, - galiausiai pra- 
šneko Alenas... visi trys kuo puikiausiai žinojo, kad už tai reikėtų 

dėkoti Rolando tėvui. - Mes per jauni tokioms intrigoms. Gerokai 
per jauni. 

- Bet “pastogėje" pasirodėme neblogai, - priminė Ketbertas. 

- Mus nuo vaikystės ruošė panašiems išpuoliams, o jie nesitikėjo, 
kad sukelsime rimtų problemų. Daugiau tai nepasikartos. 

- Nei jūsų tėvai, nei maniškis nebūtų mūsų siuntę žinodami, su 
kuo turėsime susidurti, - atsiliepė Rolandas. - Bet dabar nieko nepa- 
keisi, ar ne? 

Ketbertas su Alenu linktelėjo. Teisingai, jie įsmuko į netikėtų įvy- 
kių sūkurį, ir šiuo metu savo jėgomis privalo išsikapstyti iš nemalonios 
padėties. 

- Taigi nėra prasmės dėl to jaudintis. Mes lauksime Siuzenos ir 
tikėsimės, kad ji pasirodys. Mieliau keliaučiau į Citgą, lydimas 
Hambrio gyventojo, kuris gerai pažinotų apylinkes... jei Depeipas su- 
grįš, turėsime rizikuoti ir eiti vieni. Dievai žino, kokią informaciją jis 
iškrapštys arba kokias pasakėles išgalvos mėgindamas suminkštinti 
Džono širdį. Taip pat neaišku, ką nuspręs senasis luošys. Gali kilti 
susišaudymas. 

- Tiek prisišliaužiojęs neatsisakyčiau pramankštinti rankos, - su- 
murmėjo Ketbertas. 

- Nusiųsi jai dar vieną raštelį, Vilai Dibornai? - pasiteiravo Ale- 
nas. 

Rolandas susimąstė. Ketbertas mintyse lažinosi su savimi dėl 
teigiamo atsakymo ir pralaimėjo. 

- Ne. Privalome duoti jai laiko pagalvoti. Tegalime viltis, kad jos 
smalsumas nugalės. 

Sulig paskutiniais žodžiais Rolandas apsuko žirgą ir nušuoliavo 
link apleisto barako, laikinai atstojančio jiems namus. Ketbertas su 
Alenu nusekė pavymui. 

Siuzena darbavosi visą sekmadienio pavakarę nė nestabtelėda- 
ma pailsėti. Valė arklidę, nešiojo vandenį, plovė prieangį. Kordelija 
stebėjo ją tylėdama, su nuostaba veide. Mergina nekreipė dėmesio į 
tetos žvilgsnį - ji tetroško fiziškai išsikrauti ir išvengti dar vienos be- 
miegės nakties. Viskas baigta. Vilas jau turėjo tai sužinoti. Na, ir ge- 
rai. Kas buvo, tas pražuvo. 

- Ar pakvaišai, mergaite? - paklausė teta Korda, kai Siuzena iš- 
pylė pro virtuvės langą paskutinį kibirą drumzlino vandens. - Juk 
šiandien sekmadienis! 

- Nepakvaišau, - atkirto ji nepakeldama galvos. 

Siuzena įvykdė pirmąją užsibrėžto tikslo dalį ir, patekėjus mėnu- 
liui, griuvo į lovą. Gėlė nuvargusias rankas, maudė kojas ir nugarą, 
bet miego kažkodėl netraukė. Ji gulėjo išplėtusi akis, apimta nevilties. 
Spoksojo į tamsą ir svarstė, ar egzistuoja galimybė, nors menkiausia, 
kad jos tėvą kažkas nužudė siekdamas visam laikui užkimšti jam 
burną. 

Po kurio laiko ji padarė tą pačią išvadą, kaip ir Rolandas: jei ne 
tos akys, rankos ir lūpos, traukiančios it magnetas, ji nedelsdama bū- 
tų sutikusi pasimatyti. Bent jau tam, kad pabandytų atsakyti į ramy- 
bės neduodančius klausimus. 

Suvokus tiesą, Siuzenai nuo širdies nuslinko akmuo, ir ji iš karto 
užsnūdo 


ži 

Kitos dienos popietę, kol Rolandas su draugais užkandžiavo 
“Klajūnų pastogėje" (krimto šaltus sumuštinius su jautiena pliaupda- 
mi galonus šaltos baltos arbatos - ne tokios skanios, kokia vaišino 
šerifo pavaduotojo Deivo žmona, bet pakenčiamos), iš kiemo, kur 
laistė gėles, atslinko Šimis, užsivožęs ant pakaušio sombrero, plačiai 
išsišiepęs, delne gniauždamas mažą paketėlį. 

- Sveiki, mažieji karstų medžiotojai! - džiugiai sušuko jis ir nusi- 
lenkė pamėgdžiodamas apskaitininkus. Ketbertą ypač pralinksmino 
tai, kad Šimis atidavė pagarbą mūvėdamas sodininko sandalus. - 
Kaip laikotės? Tikiuosi, gerai? 

- Puikiai kaip po šviežio lietaus, - atsiliepė Ketbertas. - Tik nė 
vienam iš mūsų nepatinka, jog tu vadini mus mažaisiais karstų me- 
džiotojais. Gal sugalvotum kitokį kreipinį? 

- Aha, gerai, - nenusiminė Šimis. - Žinoma, pone Arturai Hitai, 
šaunusis bičiuli, išgelbėjęs man gyvybę! - berniukas užsikirto ir su- 
glumo tarytum užmiršęs, ko jam prisireikė iš trijulės. Paskui, prašvie- 
sėjus akims, šypsenai vėl nuskaidrinus veidą, jis atkišo paketą Rolan- 
dui. 

- Čia tau, Vilai Dibornai! 

- Tikrai? Kas tai? 

- Sėklos! Kas gi dar! 

- Tavo dovana, Šimi? 

- One. 

Rolandas paėmė švarų, užklijuotą, pusiau sulenktą voką, bet ne- 
užčiuopė jo viduje jokių sėklų. 

- Kas jį perdavė? 

- Nepamenu, - šnairuodamas atsakė Šimis. Minkštos vaikinuko 
smegenėlės neleido jam ilgai liūdėti ir neišmokė meluoti, nusprendė 
Rolandas, vėl pamatęs į save atkreiptas drovias akis. - Užtat prisime- 
nu, ką turiu tau pasakyti. 

- Išties? Tuomet sakyk, Šimi. 

Jis išdrožė žodžius tarsi ilgai ir skausmingai kaltą eilėraščio eilutę: 

- Tu išbarstei šias sėklas ant Skardžio. 

Rolando akys taip nuožmiai blykstelėjo, kad Šimis nejučia žengė 
atbulas. Jis pasitaisė sombrero, apsisuko ir nukūrė atgal prie savo 
neužmirštuolių. Berniukui patiko Vilas Dibornas, Ričardas Stokvortas 
ir Arturas Hitas (nuo pastarojo pokštų galėdavai plyšti iš juoko), bet 
ponaičio Vilo žvilgsnis jį smarkiai išgąsdino. Šimis suprato, kad Vilui 
nesvetimi žudiko instinktai, kaip ir vyrui, amžinai dėvinčiam apsiaustą, 
jo sėbrui, vertusiam Šimį švariai nulaižyti batus, ir senam žilaplaukiui 
Džonui su drebančiu balsu. 

Jis toks pats, kaip ir didieji karstų medžiotojai. Gal net baisesnis. 

Rolandas paslėpė “sėklų paketą" po marškiniais ir atplėšė jį tik 
tada, kai grįžęs į “K juostą" prisėdo barako prieangyje. Tolumoje ty- 
liai gaudė tirpyklė, priversdama jų žirgus nervingai krutinti ausis. 

- Na? - nesusilaikęs paragino Ketbertas. 

Ištraukęs iš užančio voką, Rolandas nudrėskė kampelį. Tuo pa- 
čiu prisiminė anksčiau gautą žinutę ir pagalvojo, kad Siuzena moka 
parinkti tinkamus žodžius. 

Jam išvyniojus popieriaus skiautelę, Alenas su Ketbertu palinko 
arčiau. Dailiu braižu parašyti sakiniai buvo neką ilgesni nei pirmaja- 
me pranešime, tačiau smarkiai skyrėsi savo turiniu. 


Už mylios nuo miesto, einant Citgo kryptimi, auga apelsinų gi- 
vaitė. Dusitiksime ten patekėjus mėnuliui. Ateik vienas. S. 


Apačioje puikavosi didžiosiomis raidėmis parašytas raginimas: 
LADŠKĄ SUD6G0NK. 

- Mes tave stebėsime, - pažadėjo Alenas. 
- Gerai. Tik nebūkite per arti, - linktelėjo Rolandas ir sudegino 
voką bei lapelį. 

Į stačiakampę apelsinų giraitę, kurioje driekėsi tuzinas medžių ei- 
lių, vedė išvažinėtas, žolėmis apaugęs takelis. Rolandas atvyko ten 
sutemus, pusvalandžiu anksčiau nei virš horizonto išniro sparčiai dy- 
lantis Prekeivio mėnulis. 

Klaidžiojant tarp medžių, besiklausant mechaninių garsų (traške- 
sio, dunksėjimo, girgždesio), sklindančių iš naftos telkinio, jį pervėrė 
skausmingas namų ilgesys, turbūt pažadintas trapaus apelsinų žiedų 
aromato, vos prasismelkiančio pro tirštą naftos dvoką. Miniatiūrinė 
giraitė niekuo nepriminė milžiniškų Naujojo Kanano obuolių sodų... 
tačiau asocijavosi su ramybe ir civilizuotu neskubriu darbu, kurį žmo- 
nės paskirdavo ne gyvybiškai svarbaus tikslo įgyvendinimui. Šiuo at- 
veju, ir ne itin naudingam. Šiauriniuose kraštuose auginami apelsinai 
tikriausiai rūgštūs kaip citrinos. Vis dėlto, vėjui pakedenus medžių ša- 
kas, malonus žiedų kvapas atgaivino prisiminimus apie Gileadą, ir Ro- 
landui pirmą sykį toptelėjo graudi mintis, kad jis gali daugiau niekada 
neišvysti gimtųjų namų - kad jis tapo klajūnu kaip senasis Prekeivis, 
atsispindintis mėnulyje. 

Rolandas išgirdo ją tuomet, kai Siuzena beveik palietė jo pečius 
- jei vietoj draugo būtų pasirodęs priešas, vaikinas būtų turėjęs vos 
kelias sekundes, kad išsitrauktų ginklą ir iššautų. Žvaigždžių šviesoje 
pamačius jos veidą, jaunuolio širdis džiaugsmingai sutvinksėjo. 

Ji sustojo, Rolandui atsisukus, ir pažvelgė jam į veidą, sunėrusi 
priešais save rankas lyg mielas nekaltas vaikelis. Vaikinas žengė į 
priekį, ir tos rankos pakilo aukštyn. Berods, išgąstingai. Jis stabtelėjo 
sutrikęs, aiškiai klaidingai interpretavęs gestą, kadangi Siuzena nesi- 
rengė pasekti jo pavyzdžiu. Jauna aukšta moteris su plačiomis kelnė- 
mis, juodais batais ir sombrero, pakibusia ant nugaros ir pridengusia 
storą kasą, priėjo arčiau. 

- Vilai Dibornai, štai, mes ir vėl susitikome, laimei ar nelaimei, - 
vos spėjo ištarti Siuzena virpančiu balsu, nes kitą akimirką ją užčiau- 
pė drėgnos Rolando lūpos. Jiedu karštai bučiavosi, kylant sudilusiam 
Prekeivio mėnuliui. 

Rėja iš Kioso kiūtojo savo lūšnoje prie virtuvės stalo, palinkusi 
virš stiklinio rutulio, kurį prieš pusantro mėnesio jai atnešė didieji 
karstų medžiotojai. Atgrasi raganos fizionomija skendėjo rožinėje 
šviesoje, bet nūnai niekas nebūtų jos supainiojęs su mergaitės veidu. 
Neįtikėtinas gajumas leido Rėjai gyvuoti ilgus metus (netgi seniausi 
Hambrio gyventojai nebūtų tiksliai pasakę jos amžiaus), tačiau kris- 
talas sekino jos jėgas kaip vampyras, pamažėle čiulpiantis kraują. 
Didžiajame trobesio kambaryje mėtėsi dar daugiau šiukšlių nei pa- 
prastai. Senė neturėjo nei laiko, nei noro apsišluoti, kadangi visą jos 
dėmesį prikaustė kristalas. Kai nežiūrėdavo į jį, Rėja svajodavo iš- 
vysti rožinį atspindį ir... oho, kokių įdomybių jai teko regėti stiklinia- 
me rutulyje! 

Aplink kaulėtas senės kojas šnypšdamas susirangė Ermotas, bet 
Rėja nepastebėjo šliužo spoksodama į stiklą, apkerėta jame išnirusio 
vaizdo. 

Ragana matė mergaitę, atėjusią pas ją patvirtinti savo skaistybę, 
ir jaunuolį, kurį išvydo tada, kai pirmą kartą žvilgtelėjo į kristalą. Iš 
pradžių galvojo jį esant šauliu, bet vėliau suvokė, kad vaikinas perne- 
lyg jaunas. 

Kvaila mergiotė atsibeldė pas Rėją dainuodama, užtat išsidangi- 
no prikandusi liežuvį. Tuomet ji buvo nekalta, ko gero tokia liko iki 
skaistuolė), bet ne ilgam, jei įvykiai klostysis panašia linkme. Vaje, 
kaip nustebs Hartas Torinas griuvęs į lovą su tariamai tyra jaunąja 
sugulove! Žinoma, vyrus nesunku apgauti (vyrai tiesiog maldavo, 
kad juos apmulkintų). Šiam reikalui užtektų šlakelio paršiuko kraujo, 
tačiau ji to nežino. Tai bent smagumėlis! Džiugu, kad rutulyje bus 
galima pamatyti, kaip panelė Išpuikėlė praskečia kojas. Nepakarto- 
jama! Pasakiška! 

Rėja kone įsikniaubė į kristalą, gilias akiduobes užliejo rožinė 
šviesa. Suvokęs, kad senei nerūpi jo pataikavimai, Ermotas nuvingu- 
riavo per grindis paieškoti vabalų. Smirdalius atšoko nuo gyvatės 
įnirtingai purkštaudamas. Ant sienos, žvilgančios nuo laužo liepsnų, 
suvirpėjo bjaurus šešiakojis šešėlis. 

Rolandas pajuto nebegalįs tramdyti emocijų, bet kažkaip sugebė- 
jo atsitraukti nuo merginos. Ji taip pat žengė atatupsta, išplėtusi akis, 
parausvėjusiais skruostais - raudonis matėsi netgi silpnoje mėnulio 
šviesoje. Vaikino sėklidės tvinkčiojo, paslėpsniai, regis prisipildė 
skysto švino. 

Jai nusisukus, Rolandas pastebėjo, kad sombrero pakrypo į šo- 
ną, ir ištiesęs drebančią ranką pataisė skrybėlę. Siuzena trumpam su- 
spaudė jaunuolio pirštus, tada pasilenkė ir čiupo nuo žemės pirštinai- 
tes, kurias nusimovė, idant galėtų užčiuopti jo odą. Vėl atsistojus, iš 
veido atslūgo visas kraujas, ir ji susvyravo. Gal būtų sudribusi, jeigu 
ne tvirtos jo rankos, sugriebusios merginos pečius. Kai Siuzena atsig- 
ręžė, Rolandas išvydo jos akyse atsispindintį sielvartą. 

- Ką gi mes darysime? Ach, Vilai, ką gi mes darysime? 

- Tai, ką privalome. Ką visada darėme. Ką mus mokė tėvai. 

- Kokia beprotystė! 

Rolandas, kuris manė, kad juodu siejanti aistra - ir netgi slėpsnas 
slegiantis sunkumas - yra visiškai normalus dalykas, nusprendė paty- 
lėti. 

- Ar supranti, koks pavojus mums gresia? - paklausė ji ir nesu- 
laukusi atsakymo pratęsė: - Iš veido matau, jog supranti. Jei kas 
nors pamatytų mudu kartu, kiltų rimtų problemų. Bet jei aptiktų čia... 

Ji sudrebėjo. Vaikinas žengė arčiau, bet Siuzena atsitraukė. 

- Nereikia, Vilai. Jei apkabinsi mane, daugiau nieko neveiksime, 
tiktai bučiuosimės. Gal iš anksto puoselėjai tokius ketinimus? 

- Tu žinai, kad ne. 

Ji linktelėjo. 

- Paprašei savo draugų mus stebėti? 

- Aha, - patvirtino jis, nelauktai apdovanodamas Siuzeną žavinga 
šypsena. - Tik pasirūpinau, kad jie mūsų nematytų. 

- Dėkui dievams, - nusijuokė ji ir kone prigludusi prie Rolando (jis 
iš visų jėgų tvardėsi, kad nesugriebtų merginos į savo glėbį) smal- 
siai pažvelgė į jo veidą. - Kas tu išties esi, Vilai? 

- Aš po teisybei nemelavau apie save. Štai, kas juokingiausia. 
Mane su draugais atsiuntė čia ne todėl, kad mes girtaudami prikrėtė- 
me kvailysčių, ir ne tam, kad atskleistume slaptas intrigas ar są- 
mokslą. Mes - paprasčiausi berniukai, kuriuos tėvai stengėsi apsau- 
goti nuo pavojų. Visa tai, kas įvyko vėliau... - jis bejėgiškai papurtė 

galvą, ir Siuzena vėl išgirdo tėvo balsą, sakantį, esą ka nedaug kuo 
skiriasi nuo viesulo, kuris atūžęs gali nusinešti tavo viščiukus, darži- 
nę, namus. Netgi tavo gyvybę. 

- Ar Vilas Dibornas - tikrasis tavo vardas? 

Jis gūžtelėjo pečiais. 

- Vardai nieko nereiškia, jei širdis tam neprieštarauja. Siuzena, 
šiandieną tu buvai mero dvare. Mano draugas Ričardas matė, kaip 
jojai... 

- Matuotis apdarų, - užbaigė ji. - Šiais metais mane išrinko Pjū- 
ties mergaite. Paskutinį žodį tarė Hartas, aš čia niekuo dėta. Daug 
erzelio, daug širdgėlos Olivai, bet man nepaliko kitos išeities. 

- Tu tapsi visų laikų gražiausia Pjūties mergaite, - pareiškė Ro- 
landas, savo nuoširdumu pakutendamas jos savimeilę. Tarp vidurdie- 
nio pokylio ir šventinio vakaro laužo Pjūties mergaitei tekdavo pasi- 
keisti penkis kostiumus, vieną už kitą puošnesnius (beje, Gileade jų 
buvo devyni, todėl Siuzenai šiuo atžvilgiu pasisekė), ir ji su džiaugs- 
mu vilkėtų tuos rūbus, jei Pjūties vaikinu būtų Vilas. Šiais metais 
garbingas vaidmuo kliuvo Džeimiui Makanui, išblyškusiam negra- 
žiam jaunuoliui, pakeitusiam Hartą Toriną, kuris su paauglyste atsi- 
sveikino maždaug prieš keturiasdešimt metų. Dar mieliau Siuzena at- 
sistotų prieš Vilą dėvėdama šeštąjį apdarą - pasidabruotą suknelę su 
permatomomis petnešėlėmis ir šlaunų nesiekiančiais apsiuvais. Kos- 
tiumas buvo skirtas tiktai Marijos, jos tarnaitės, siuvėjos Končitos ir 
Harto Torino akims. Būtent taip bus apsirengusi sugulovė, kai po 
šventės atsidurs senio lovoje. 

- Ar “Jūros pakrantėje" pastebėjai didžiuosius karstų medžioto- 
jus? 

- Mačiau, kaip kieme tarpusavyje šneka Džonas ir tas vyrukas 
su apsiaustu. 

- O Depeipas? Raudonplaukis? 

Ji neigiamai pakratė galvą. 

- Ar esi girdėjusi apie “Pilių" žaidimą, Siuzena? 

- Taip, vaikystėje tėvas rodė, kaip jį žaisti. 

- Vadinasi, žinai, kad raudonos ir baltos figūros pastatomos prie- 
šinguose lentos galuose. Jos slenka per Kalvas vogčiomis sėlindamos 
vienos prie kitų. Kažkas panašaus vyksta ir Hambryje. Kaip ir žaidi- 
me, iškyla svarbus klausimas - kas pirmas išlįs iš priedangos. Su- 
pranti? 

Siuzena linktelėjo. 

- Toji pusė, kuri “Pilyse" pirmoji perlipa Kalvas, tampa labiau 
pažeidžiama. 

- Tas pats realybėje. Visada. Bet kartais ne taip paprasta išlikti 
priedangoje. Mes su draugais suskaičiavome tai, į ką išdrįsome at- 
kreipti dėmesį. Visa kita... 

- Pavyzdžiui, arkliai ant Skardžio. 

- Taip, skaičiuodami juos mes iš karto išsiduotume. Arba jau- 
čius... 

Jos antakiai šoktelėjo aukštyn. 

- Hambryje nėra jaučių. Jus tikriausiai suklydote. 

- Nesuklydome. 

- Kur? 

- “H siūbuoklėse". 

Merginos antakiai nusileido, o kaktą išvagojo raukšlė. 

- Ranča priklauso Laslui Raimeriui. 

- Aha, Kimbos broliui. Tai ne vieninteliai lobiai, slypintys Hamb- 
ryje. Mums pavyko išsiaiškinti, kad Arklininkų Asociacijos nariai lai- 
ko savo daržinėse papildomus vežimus, kinkines, maisto atsargas... 

- Vilai, negali būti! 

- Gali. Tai dar ne viskas. Pradėję skaičiuoti šiuos dalykus, išlįs- 
tume iš priedangos. Rizikuotume pralošti. Pastarosiomis dienomis 
gyvename lyg košmare - mes bandome vaizduoti esantys labai užsi- 
ėmę vien tam, kad nenukreiptume žvilgsnių į Skardį, kur glūdi didžiau- 
si pavojai. Kantrybė nepaliaujamai senka, be to, neseniai gavome 
pranešimą... 

- Kokį pranešimą? Nuo ko? 

- Verčiau tau apie tai nežinoti. Iš žinutės supratome, kad daugu- 
mą mums reikalingų atsakymų galėtume rasti Citge. 

- Kaip manai, Vilai, ar tie atsakymai padėtų sužinoti, kas įvyko 
su mano tėvu? 

- Nežinau. Gal ir padėtų, nors labai tuo abejoju. Aišku viena: 
man pagaliau pasitaikė proga suskaičiuoti šį tą svarbaus, nesibaimi- 
nant, kad būsiu užkluptas pašalinio žiūrovo. - Karščiui atlėgus, jis pa- 
jėgė ramiai laikyti Siuzeną už rankos. Mergina irgi nurimo. Dėl viso 
pikto užsimovė pirštinaites. Geriau pasisaugoti nei vėliau gailėtis. 

- Eime, - tarė ji. - Aš žinau kelią. 

Spindint blyškiai mėnesienai, Siuzena išvedė vaikiną iš apelsinų 
giraitės, ir jiedu patraukė link traškančių, pokšinčių naftos gręžinių. 
Nuo garso Rolando nugara nuėjo pagaugais; dabar jam norėjosi 
spausti rankose revolverį, nugrūstą po medinėmis “K juostos" barako 
grindimis. 

- Tu gali manimi pasikliauti, Vilai, tačiau tai nereiškia, kad aš 
įstengsiu tau padėti, - sukuždėjo Siuzena. - Iš naftos telkinio sklindan- 
tį triukšmą girdžiu visą gyvenimą, tačiau Citge lankiausi ne taip jau 
dažnai. Vaikystėje porą ar trejetą kartų buvau atklydusi čia su drau- 
gais. 

- O paskui? 

- Su tėvu. Jį visuomet domino Protėviai. Teta Korda sakydavo, 
kad jam atsirūgs, jei kaišios nosį, kur nereikia. - Mergina nurijo aša- 
ras. - Taip ir atsitiko, tik vargu ar dėl to kalti Protėviai. Vargšas tė- 
velis. 

Porelė nusigavo iki vielinės tvoros. Už jos į dangų stiebėsi naftos 
gręžimo bokštai, didingi, kaip lordas Pertas. Įdomu, kiek iš jų tebe- 
veikia, pagalvojo Rolandas. Rodos, Siuzena minėjo, kad devyniolika. 
Kraupus garsas priminė merdėjančio monstro švokštimą. Supranta- 
ma, tokios vaiduokliškos vietos masindavo vaikus lyg medus. 

Jis praskyrė vielas, leisdamas merginai pro jas pralįsti. Kai pats 
atsidūrė kitoje tvoros pusėje, ant artimiausio stulpo išvydo keliolika 
porcelianinių cilindrų, po vieną kiekvienam laidui. 

- Ar žinai, kas tai yra? - pasiteiravo jis Siuzenos mostelėjęs ran- 
ka į cilindrus. 

- Aha. Pro juos tekėdavo elektra, kad užstotų kelią pašaliniams. 
- Ji nutilo ir po pauzės droviai pridūrė: - Kai tu prisilieti, mano kūną 
taip pat persmelkia elektros srovė. 

Rolandas pakštelėjo jai į skruostą, šiek tiek žemiau ausies. Siuze- 
na suvirpėjo ir trumpam prispaudė jo delną prie veido. 

- Gali dėl to nesijaudinti. 

- Kaip perspės, jei kils pavojus? 

- Suklyks naktinio vanago balsu. Labai norėčiau, kad jo neišgirs- 
tume. 

- Aš taip pat. - Jiedu susiėmė už rankų ir nužingsniavo link naf- 
tos telkinio. 

Kai priešais pirmą kartą pliūptelėjo dujų čiurkšlė, Vilas tyliai nu- 
sikeikė (tokių riebių keiksmų Siuzena negirdėjo nuo tada, kai mirė 
jos tėvas) ir laisva ranka griebė sau už diržo. 

- Ramiau! Tai paprasčiausia žvakė! Dujų vamzdis! 

Vaikinas pastebimai atsipalaidavo. 

- Vietiniai juo naudojasi, tiesa? 

- Aha. Dujų reikia kelioms išlikusioms mašinoms... elementa- 
riems žaisliukams. Viena jų gamina ledą. 

- Man teko ragauti arbatos su ledu, kai susipažinau su šerifu. 

Pastebėjęs antrą blyksnį, ryškiai geltoną su melsvu atspalviu, 
Rolandas nė nekrūptelėjo. Be didelio susidomėjimo nužvelgė tris dujų 
cisternas, dunksinčias už įrengimo, vietinių vadinamo “žvake". Šalia 
jų mėtėsi surūdiję balionai, į kurios matyt būdavo pumpuojamos du- 
jos. 

- Esi matęs visa tai anksčiau? - paklausė Siuzena. 

Jis linktelėjo. 

- Vidiniai feodai ko gero labai keisti ir nuostabūs, - nedrąsiai 
tarstelėjo mergina. 

- Pradedu manyti, kad Išorinė Arka irgi nestokojo keistenybių. - 
Jis lėtai atsisuko ir pamojo ranka. - Koks ten pastatas? Protėvių pa- 
likimas? 

- Aha. 

Rytinėje Citgo dalyje plyna žemė virto stačiu, medžiais apaugu- 
siu šlaitu. Plati proskyna giraitės viduryje kažkuo panėšėjo į plaukų 
sklastymą. Papėdėje stūksojo pusiau sugriuvęs namas, apsuptas su- 
aižėjusiomis plytomis, šiukšlių krūva ir nuvirtusių kaminų skeveldro- 
mis. Rolandas pastebėjo, kad vienas dūmtraukis tebestyro ant stogo. 
Kad ir ką Protėviai čia veikė, jie išpūsdavo visą galybę dūmų. 

- Kai mano tėvas buvo dar vaikas, žmonės rasdavo čia daug 
įvairių naudingų dalykų, - pasakė Siuzena. - Popieriaus ir netgi raša- 
linių plunksnakočių, kuriais galėjai rašyti... jei smarkiai pakratydavai. 
- Jos ranka pakrypo link stačiakampės aikštelės, į kairę nuo pastato, 
kur rūdijo keisti, kadaise be arklių važinėję Protėvių furgonai. - Se- 
niau ten stovėjo kitos cisternos, didžiulės, sidabrinės ir nė kiek nesu- 
bjaurotos rūdžių. Neįsivaizduoju, kas su jomis atsitiko. Galbūt kas 
nors pavertė tuos rezervuarus vandens saugyklomis. Aš nieku gyvu 
nesutikčiau iš jų gerti. Dar prisišaukčiau nelaimę, net jei ir neapsi- 
nuodyčiau. 

Siuzenai atsisukus, Rolandas pabučiavo ją į lūpas. 

- Ach, Vilai, tau veikiausiai labai negera. 

- Mums abiem negera. - Sulig paskutiniu žodžiu juodu sujungė 
tokie sielvartingi žvilgsniai, kokie tegali atsispindėti jaunuolių akyse. 
Po akimirkos jie nuleido galvas ir susikibę rankomis pajudėjo į priekį. 

Mergina niekaip nepajėgė apsispręsti, kas gąsdina ją labiau - ke- 
li tebeveikiantys naftos siurbliai ar tuzinai amžiams nutilųsių, - tačiau 
neabejojo, kad jokia pasaulio jėga nebūtų privertusi jos brautis pro 
tvorą be draugo palydos. Ūžiant siurbliams, retsykiais lyg skerdžiami 
sužviegdavo cilindrai; tam tikrais intervalais “žvakė" išspjaudavo 
liepsnas tarsi ugnimi alsuojantis drakonas, ir nuo jų figūrų nusidriek- 
davo ilgi bauginantys šešėliai. Siuzena įtempė ausis laukdama nakti- 
nio vanago klyksmo, bet nieko neišgirdo 

Porelė priėjo platų taką (kažkada tai buvo techninės priežiūros 
kelias), dalijantį naftos telkinį per pusę. Pačiame jo viduryje, giliai 
įspraustas į betoninį lataką, tysojo plieninis vamzdis su aprūdijusiomis 
siūlėmis. 

- Kas čia? - pasiteiravo jis. 

- Regis, šiuo vamzdžiu nafta tekėdavo į aną pastatą. Bet jis se- 
niausiai išdžiūvęs. 

Rolandas priklupo, atsargiai kyštelėjo delną tarp betoninės siene- 
lės ir vamzdžio šono. Ji žvelgė į jaunuolį susinervinusi, kramtydama 
lūpą, idant susilaikytų nuo grynai moteriškos pastabos. Kas bus, jeigu 
jam įkąs voras? Kas bus, jeigu įstrigs jo ranka? Ką jie tada darys? 

Mergina veltui jaudinosi, nes Rolandas lengvai ištraukė ranką, 
pajuodusią nuo gličios naftos. 

- Seniausiai išdžiūvęs? - šyptelėjo jis. 

Pritrenkta Siuzena tegalėjo palinguoti galva. 


14 

Jie slinko palei vamzdį, kol pasiekė supuvusius, ant kelio nuvirtu- 
sius vartus. Vamzdis (dabar mergina matė iš siūlių besisunkiančią 
naftą) išniro kitoje užtvaros pusėje; jiems teko perlipti kliūtį. Padėda- 
mas jai Rolandas taip švelniai suimdavo už rankų, kad nuo kiekvieno 
prisilietimo sudrebėdavo Siuzenos širdis. Jeigu jis nesiliaus, mano 
pakaušis sprogs kaip "žvakė", pagalvojo ji ir nusijuokė. 

- Siuzena? 

- Nieko tokio, Vilai, aš tiesiog susinervinusi. 

Už vartų apsikeitę ilgais žvilgsniais, jiedu nužingsniavo pašlaitėn. 

Merginos dėmesį patraukė aplaužytos apatinės pušų šakos. Mėnulio 
šviesoje bolavo nesenos kirvio žymės ir sakų rauplės. Ji parodė tai 
Vilui, bet šis paprasčiausiai linktelėjo ir nieko neatsakė. 

Kalvos papėdėje vamzdis atsiplėšė nuo žemės pakibdamas ant 
surūdijusių plieninių atramų ir už septyniasdešimties jardų, netoli ap- 
leisto pastato, nutrūko tarsi kas būtų nupjovęs jo galą aštriu peiliu. Po 
vamzdžio kiauryme juodavo tąsios naftos bala. Siuzena suprato, kad 
ji džiūna gana seniai. Apie tai bylojo galybė paukščių lavonų - atskri- 
dę pasmalsauti, kokia čia pliurzė, jie įstrigdavo lipnioje masėje ir nu- 
sigaluodavo lėta, kankinančia mirtimi. 

Mergina spoksojo į paukščių kūnus išplėstomis, nieko nesuvo- 
kiančiomis akimis, ko! Vilas bakstelėjo jai į koją. Vyrukui pritūpus, 
Siuzena atsiklaupė šalia ir sutrikusi pažvelgė į jo pirštą, kuris nukrypo 
į pėdsakus žemėje. Labai didelius pėdsakus. Jie galėjo priklausyti tik- 
tai... 

- Jaučiai, - ištarė Siuzena. 

- Aha. Gyvuliai atėjo iš ten... - jis pamojo ranka į žiojintį vamz- 
džio galą, - ...ir nutapnojo štai ten... - tebetupėdamas Rolandas apsi- 
suko ant kulnų ir dūrė pirštu į medžiais apaugusį šlaitą. Nūnai ji matė 
tai, ką arklininko dukrai derėjo iš karto pastebėti. Kažkas apibėrė 
pėdsakus žemėmis, tačiau laikas ir atsainios pastangos užmaskuoti 
įsispaudusias galvijų kanopas nepajėgė iki galo jų ištrinti. Siuzena net 
pamanė žinanti, ką tempė jaučiai. Kaip ir Vilas, sprendžiant iš jo vei- 
do. 

Prie vamzdžio galo pėdsakai išsišakojo į du puslankius. Siuzena 
ir “Vilas Dibormnas“ nusekė dešiniuoju. Ji nenustebo pamačiusi, kad 
kur ne kur kanopų įspaudai persipina su negiliomis - dėl sausos vasa- 
gyvuliams teko traukti sunkią naštą. Na, žinoma, kam kitam būtų rei- 
kalingi jaučiai? 

- Žiūrėk, - tarstelėjo Vilas, kai jiedu nusileido šlaitu iki giraitės 
pakraščio. Norėdama išvysti tai, kas prikaustė jo žvilgsnį, mergina 
turėjo atsiklaupti keturpėsčia. Na, ir aštrios vyrioko akys! Beveik 
antžmogiškos. Žemėje aiškiai matėsi batų pėdsakai. Truputį šviežesni 
už vėžes ir jaučių kanopų atspaudus. 

- Čia praėjo žmogus su apsiaustu. - Jis parodė į dviejų pėdų žy- 
mes. - Reinoldsas. 

- Vilai! Iš kur tu žinai? 

Nustebęs jis įsistebeilijo į Siuzeną, paskui tyliai nusijuokė. 

- Viskas labai paprasta. Tas vyras vaikšto šiek tiek pakreipęs į 
vidų kairiąją koją. Matai? - vaikinas brūkštelėjo pirštu žemę ir vėl nu- 
sijuokė, susidūręs su priblokštu jos žvilgsniu. - Jokios magijos, Siuze- 
na, Patriko dukra. Elementarus sugebėjimas skaityti pėdsakus. 

- Esi toks jaunas. Iš kur tiek žinių? Kas tu, Vilai Dibornai? 

Jis atsistojo ir pažiūrėjo tiesiai į Siuzenos akis. Mergina buvo pa- 
kankamai aukšta, todėl jam neprisireikė stipriai palenkti galvos. 

- Mano vardas ne Vilas, o Rolandas. Dabar mano gyvybė - tavo 
rankose. Nė kiek dėl to nesigailiu, tik bijau, kad pati nenukentėtum. 
Privalai išlaikyti paslaptį. 

- Rolandas... - nutęsė ji, apimta saldumo pojūčio. 

- Aha. Kuris vardas tau patinka labiau? 

- Tikrasis, - nedelsdama atsakė Siuzena. - Jis neabejotinai kil- 
mingas. 

Vaikinas su palengvėjimu nusišypsojo, jo veidas vėl atgavo jau- 
natviškus bruožus. 

Pasistiebusi Siuzena jį pabučiavo. Skubrus, paprastas bučinys su- 
žydėjo kaip gėlė: sudrėkusios lūpos lėtai ir aistringai prasiskyrė. Ro- 
lando liežuvį, palietusį apatinę jos lūpą, mergina pasitiko savuoju, iš 
pradžių nedrąsiai, tada ryžtingiau. Nugarą glostančios jo rankos nu- 
slydo į priekį, iš apačios atsargiai suspaudė krūtis, pakilo iki spenelių. 
Neatitraukdamas nuo jos lūpų jaunuolis sudejavo. Kai priglaudė ją 
prie savęs ir nusėjo kaklą bučiniais, Siuzena pajuto kažką kieto, sty- 
rančio iš po Rolando diržo, nukreipto tiesiai į jos papilvę, kuriai tirps- 
tant, viduje užsiplieskė dilgsintis karštis. Tos dvi kūno dalys buvo 
skirtos viena kitai. Ka užklupo kaip audros vėjas, ir ji nuolankiai pa- 
sidavė, užmiršusi visus pažadus ir garbę. 

Siuzena prasižiojo norėdama pasakyti tai Rolandui, kai ją apėmė 
keistas, neįtikėtinai stiprus jausmas: kažkas juodu stebi. Tai nesąmo- 
nė, toptelėjo mintis, tačiau pojūtis niekur nedingo. Merginai netgi din- 
gojosi, kad ji nutuokia, kieno žvilgsnį prikaustė bučiniai. Atsitraukusi 
nuo Rolando, susvyravusi, bet išsilaikiusi ant kojų, Siuzena sušvokš- 
tė: 

- Nešdinkis, sena kriošena. Nežinau, kaip tau pavyksta mus šni- 
pinėti, bet verčiau nešdinkis! 


15 
Rėja iš Kioso atšoko nuo kristalo, keikdamasi šaižiu balsu ir 
šnypšdama it gyvatė. Ragana negirdėjo, ką ištarė Siuzena - magiškas 

rutulys pateikdavo tiktai nebylų vaizdą, - bet suprato, kad mergiotė ją 
pajuto, nes tuo momentu stiklas žybtelėjo ryškiai rožiniu atspalviu ir 
užgeso paskleisdamas tamsą. Nepadėjo jokie bandymai jį atgaivinti. 
- Ką gi, tebūnie, - galų gale pasidavė Rėja. Prisiminusi, kaip 
aikštinga pasipūtėlė (ne tokia jau aikštinga vyruko glėbyje, ar ne?) 
stypsojo tarpduryje užhipnotizuota, prisiminusi, ką liepė mergiotei pa- 
daryti po to, kai ji praras nekaltybę, senė išsiviepė, ir jos nuotaika iš 
karto pasitaisė. Būtų kur kas juokingiau, jeigu mergšės skaistybę at- 
imtų šitas valkata, o ne Hartas Torinas, Medžiso meras, ar ne? 
Kiūtodama dvokiančios bakūžės šešėliuose Rėja pradėjo krizenti. 


16 

Rolandas dėbsojo į Siuzeną išsproginęs akis, kol ši pasakojo apie 
Rėją (praleisdama žeminančias “skaistybės patikrinimo" smulkme- 
nas). Geismas išblėso tiek, kad vaikinas sugebėjo suimti save į ran- 
kas. Jis tvirtino sau, kad aistra kelia grėsmę ne jam su draugais (bent 
jau pats širdyje tuo tikėjo), o Siuzenai - jos išskirtinei padėčiai Hamb- 
ryje ir garbei. 

- Rodos, tavo vaizduotė pernelyg įsiaudrinusi, - pareiškė Rolan- 
das, kai ji nutilo. 

- Abejoju. - Merginos balsą persmelkė šaltukas. 

- Galbūt tave graužia sąžinė? 

Ji nuleido akis, nieko neatsakė. 

- Siuzena, aš nieku gyvu nedrįsčiau tavęs skaudinti. 

- Ar tu mane myli? - nepakeldama galvos paklausė ji. 

- Taip, myliu. 

- Tuomet daugiau manęs nebučiuok ir neliesk - tik ne šį vakarą. 
Antraip aš neištversiu. 

Jis tylėdamas linktelėjo ir ištiesė ranką. Siuzena ją suspaudė, ir 
porelė patraukė ta kryptimi, kuria ėjo anksčiau, prieš panirdami į geis- 
mų sūkurį. 

Likus dešimčiai jardų iki giraitės krašto, abu išvydo metalinį bliz- 
gesį, besiskverbiantį pro tankią augmeniją. Pernelyg tankią, pagal- 
vojo Siuzena. Pakraščiuose ji nebūna tokia tanki. 

Suprantama, ten - šakos, nukirstos nuo pušų, siūbuojančių ant 
šlaito. Jos dengė didžiules sidabrines cisternas, kurių trūko asfaltuo- 
toje aikštelėje. Kažkas nutempė tuos rezervuarus čia - veikiausiai sų 
jaučiais - ir paslėpė po medžių šakomis. Bet kodėl? 

Rolandas įdėmiai nužvelgė žaliąją gyvatvorę, paskui numetė kelis 

šakalius į šoną ir rankos mostu pasiūlė Siuzenai žengti į atsivėrusį 
praėjimą. 

- Žiūrėk po kojomis, - perspėjo jis. - Nemanau, kad j jie būtų įtaisę 
spąstų, bet atsarga gėdos nedaro. 

Už šakų sienos, tarsi žaisliniai kareivėliai, lygioje eilėje rikiavosi 
cisternos, ir Siuzena iš pirmo žvilgsnio susigaudė, kam reikėjo tokios 
maskuotės. Sidabriniai rezervuarai buvo aprūpinti ąžuoliniais ratais, 
didumo sulig jos krūtine. Kiekvienas jų apkaltas geležiniu ratlankiu. 
Bežiūrint į naujus tvirtus stipinus bei stebules, merginos širdyje sukir- 
bėjo įsitikinimas, kad visame feode tokį sudėtingą darbą galėjo atlikti 
tiktai vienas kalvis: Brajanas Hukis, pardavęs pasagas Felicijai. Bra- 
janas Hukis, kuris šypsojosi ir plekšnojo per petį, kai ji pasirodė dar- 
žinėje, nešina tėvo balnamaišį. Brajanas Hukis, kadaise buvęs ge- 
riausiu Pato Delgado draugu. 

Siuzena prisiminė, kaip dairėsi kalvėje ir mąstė, kad Brajanui ne- 
stinga darbo. O taip, jam reikėjo gerokai paplušėti gaminant ratus ir 
geležinius apvadus, už kuriuos kažkas sumokėjo nemenką sumelę. 
Gal Eldredas Džonas. Arba Kimba Raimeris. Hartas? Ne, ji negalėjo 
tuo patikėti. Šią vasarą Harto sveiko proto likučiams nedavė ramybės 
visai kitos problemos. 

Už cisternų rangėsi vos pastebimas takelis. Rolandas lėtai juo 
nuslinko, sunėręs rankas už nugaros lyg pamokslininkas, akimis ry- 
damas žodžius, išraižytus ant blizgančio metalo: CITGO, SUNOCO, 
EXXON, CONOCO. Kartą sustojęs garsiai perskaitė: 

- “Švaresnis kuras šviesesniam rytojui". - Purkštelėjęs sumur- 
mėjo: - Kokie niekai. Rytojus jau išaušo. 

- Rolandai, tai yra, Vilai, kam jos skirtos? 

Užuot atsakęs, jis apsisuko ir nukulniavo atgal. Vienoje paslap- 
tingai atgaivinto naftos tiekimo vamzdžio pusėje stūksojo keturiolika 
milžiniškų rezervuarų. Tiek pat, jo manymu, turėtų būti ir kitoje. 
Žingsniuodamas Rolandas stukseno pirštu į plienines cisternų siene- 
les. Duslus garsas liudijo, kad jos pripumpuotos beverte Citgo nafta. 

- Turbūt nesuklysiu sakydamas, jog cisternos buvo pripildytos 
gana seniai, - galiausiai pratarė vaikinas. - Abejoju, kad didieji karstų 
medžiotojai būtų asmeniškai tuo užsiėmę, bet... jie greičiausiai kon- 
troliavo visą darbų eigą - pasirūpino pakeisti sutrūnijusius guminius 
ratus mediniais, vėliau prižiūrėjo naftos perpilimą. Su jaučiais nutem- 
pė konteinerius į kalvos papėdę, nes manė, jog taip bus saugiau. Ly- 
giai taip pat galvojo ir leidę atliekamiems žirgams laigyti ant Skardžio. 

Kai pasirodėme mes, dėl šventos ramybės pridengė cisternas šako- 
mis. Kad ir kokie kvėšos vaikiščiai būtume, net ir mums iškiltų klau- 
simas, kam reikia dvidešimt aštuonių naftos pripumpuotų cisternų su 
naujais ratais. Štai, kodėl teko jas užmaskuoti. 

- Tai padarė Džonas, Reinoldsas ir Depeipas? 

- Aha. 

- Bet kodėl? - ji suspaudė jaunuolio ranką ir pakartojo klausimą: 
- Kam jos skirtos? 

- Farsonui. - Rolando atsakymas nuskambėjo ramiai, nors jis 
pats taip nesijautė. - Gerajam žmogui. Aljansui ne paslaptis, kad jis 
rado karinių mašinų, užsilikusių dar nuo Protėvių arba senesnių laikų. 
Tačiau Aljansas dėl to nesijaudina, nes jos neveikia. Dunkso sustin- 
gusios kaip antkapiai. Kai kas spėja, esą Farsonas išprotėjo, nutaręs 
pasinaudoti sulūžusiais mechanizmais, bet... 

- Bet galbūt jie nesulūžę. Galbūt Farsonas išsiaiškino, kad jie pa- 
judės gavę kuro. 

Rolandas linktelėjo. 

Ji palietė vieno konteinerio šoną. Pirštai išsitepliojo alyva. Mer- 
gina patrynė jų galiukus vieną į kitą, pauostė ir pritūpusi nurovė žolės 
kuokštą, kad išsivalytų rankas. 

- Šita nafta netinka mūsų mašinoms. Ji per tiršta. 

Rolandas vėl palingavo galva. 

- Mano tė... vidiniuose feoduose visi tai žino. Ir tuo pasikliauja. 
Bet jei Farsonas užsimojo rizikuoti, liepęs savo vyrams atgabenti 
šiuos rezervuarus, jis matyt nutuokia, kaip suskystinti naftą, arba įsi- 
vaizduoja žinąs. Jeigu gerasis žmogus įvilios Aljanso pajėgas į mūšį 
tokioje vietovėje, kur neįmanoma sparčiai atsitraukti, ir sugebės pa- 
jungti į kovą savo karines mašinas, panašias į tas, kurios rieda ant 
vikšrų, jis galės išskersti dešimtis tūkstančius raitelių ir laimėti karą. 

- Argi jūsų tėvai patys to nežino?... 

Susierzinęs Rolandas pakratė galvą. Tai, ką žino tėvai, yra vienas 
dalykas. Kaip turima informacija bus panaudota - visiškai kitas. Juo- 
lab kad neaišku, kokie motyvai įtakoja jų veiksmus - neišvengiama 
reikmė, baimė ar fantastiškas išdidumas, Arturo Eldo giminėje pa- 
veldimas iš kartos į kartą. Jis tegalėjo išsakyti savo spėliones. 

- Manau, jie suvokia privalantys suduoti Farsonui mirtiną smūgį, 
kitaip Aljansas savaime subyrės. Kartu su juo žus ir nemaža Viduri- 
niojo pasaulio dalis. 

- Bet... - ji nutilo, prikandusi lūpą, purtydama galvą. - Netgi Far- 

sonas turi žinoti... suprasti... - Siuzena įbedė į jaunuolį išplėstas akis. 
- Visi žino, kad Protėviai žengė mirties keliu. 

Rolandas iš Gileado nejučia prisiminė virėją Haksą, kuris kada- 
ravo kilpoje, kol kovai kapseno duonos trupinėlius, išsibarsčiusius po 
lavono kojomis. Haksas mirė už Farsoną. Bet prieš tai, gerojo žmo- 
gaus pavedimu, nuodijo vaikus. 

- Džonui Farsonui rūpi tiktai mirtis, - pratarė jis. 


17 

Jie grįžo į apelsinų giraitę. 

Įsimylėjėliams (beje, iki visiškos jausmų pilnatvės jiems tetrūko 
tikro fizinio artumo) atrodė, kad nuo susitikimo pradžios praėjo ne 
viena valanda, nors iš tiesų porelė išbuvo Citge vos keturiasdešimt 
penkias minutes. Danguje vis dar ryškiai spindėjo iki ketvirčio sudilęs 
paskutinis vasaros mėnulis. 

Ji nusivedė jaunuolį prie siauro takelio, kur paliko pririštą žirgą. 
Pilonas pakinkavo snukiu ir tyliai sužvengė pasveikindamas Rolandą. 
Šiam neprasprūdo pro akis minkšta medžiaga apvyniotos balno sag- 
tys: akivaizdu, kad mergina stengėsi joti kuo tyliau. 

Jis atsigręžė į Siuzeną. 

Kas gali prisiminti akimirkas, kai jauną širdį varsto džiaugsmas ir 
sielvartas? Atsiminimai apie pirmąją meilę nedaug kuo skiriasi nuo 
blankių vaizdinių, regėtų karštligiškose klejonėse. Užtenka paminėti, 
jog tą naktį po tirpstančiu mėnuliu Rolandą Diskeiną ir Siuzeną Del- 
gado draskė aistra. Jie iš visų jėgų kovojo su desperatiškais giliais 
jausmais įsitikinę, jog neturi teisės nuklysti nuo teisingo ir doro kelio. 

Žengę artyn vienas kito jie skubiai atsitraukė, apsikeitė bejėgiško 
susižavėjimo sklidinais žvilgsniais, vėl neryžtingai suartėjo ir sustingo. 
Merginą apėmė išgąstis, kai į sąmonės paviršių iškilo anksčiau pasa- 
kyti Rolando žodžiai: jis padarys dėl jos viską, bet nesidalys su sve- 
timu vyru. Siuzena nenorėjo, tiksliau, negalėjo, sulaužyti merui To- 
rinui duoto žodžio, o Rolandas nenorėjo (arba negalėjo) to padaryti 
užją. Argi ne siaubinga, kad garbė ir pažadai geba nugalėti netgi vie- 
sulingą ka? 

- Ko dabar imsies? - išspaudė ji pro sudžiūvusias lūpas. 

- Nežinau. Man reikia pagalvoti ir šnektelėti su draugais. Tau 
nekils problemų dėl tetos, kai grįši namo? Ar ji bandys išsiaiškinti, 
kur buvai ir ką veikei? 

- Tau neramu dėl manęs ar dėl savo planų, Vilai? 

Jis neatsiliepė, tiesiog pažiūrėjo į Siuzeną. Po sekundės ji nusuko 
akis. 

- Atleisk, jei įskaudinau. Ne, ji nesikabinės prie manęs. Aš daž- 
nai jodinėju naktimis, tik retai kada nuklystu taip toli nuo namų. 

- Bet ji nesužinos, kur šį vakarą lankeisi? 

- Ne. Paskutiniu metu mes vengiame šnekėtis tarpusavyje. Esa- 
me lyg dvi parako statinės viename name. - Mergina užsikišo savo 
pirštines už diržo ir šaltomis rankomis palytėjo jo pirštus. - Tai nesi- 
baigs geruoju, - sukuždėjo ji. 

- Nekalbėk taip, Siuzena. 

- Privalau kalbėti. Kad ir kas atsitiktų, aš tave myliu, Rolandai. 

Jaunuolis apkabino ją ir pabučiavo. Kai pagaliau atsiplėšė nuo 
Siuzenos, ši priglaudė lūpas prie jo ausies ir sušnibždėjo: 

- Jei myli mane, tuomet mylėk. Priversk sulaužyti mano pažadą. 

Tarp jos širdies tvinksnių ilgą laiką tvyrojo tyla: Rolandas nepra- 
tarė nė žodžio leisdamas jai puoselėti viltį. Galiausiai jis krestelėjo 
galvą, vieną sykį, bet ryžtingai. 

- Negaliu, Siuzena. 

- Tau garbė svarbiau už meilę man? Taip? Tebūnie, kaip pasa- 
kysi. - Ji išsivadavo iš Rolando glėbio, su ašaromis akyse užšoko ant 
žirgo nė nejusdama jo rankos, prilaikančios batą, negirdėdama prislo- 
pinto šūksnio, maldaujančio luktelėti. Atrišo Piloną ir spūstelėjusi ko- 
jomis jo šonus paragino joti. Rolandas vėl sušuko, šį kartą garsiau, ta- 
čiau mergina paleido žirgą šuoliais nelaukdama, ko! atslūgs trumpa- 
laikė įniršio banga. Kai permiegos su kitu vyru ji bus per prasta jau- 
najam savimylai, kita vertus, prisižadėjusi atsiduoti Torinui, ji nenutuo- 
kė, kad šiame pasaulyje egzistuoja Rolandas. Kaip jis drįsta tvirtinti, 
jog Siuzenai vienai reiks tempti garbės netekties ir gėdos naštą? Vė- 
liau, gulėdama savo lovoje ir nepajėgdama sudėti bluosto, Siuzena su- 
pras, kad jis nieko panašaus netvirtino. Dar prieš išsigaudama iš 
apelsinų giraitės, mergina palietė kairiuoju delnu savo veidą, užčiuopė 
drėgną skruostą ir suvokė, kad jis taip pat verkė. 


18 

Jodamas siaurais užmiesčio takeliais Rolandas mėgino numalšin- 
ti audringų emocijų verpetą. Bemąstant, kaip išnaudoti naujienas apie 
Citgą, jo mintys vis grįždavo prie Siuzenos. Ar jis pasielgė kvailai ne- 
sutikęs paimti tai, ką ji pati siūlė ir kuo troško pasidalinti? Jei myli 
mane, tuomet mylėk. Tie žodžiai nepaliaujamai aidėjo ausyse. Ta- 

čiau giliausioje savo širdies kertelėje - ten, kur aiškiai girdėjosi tėvo 
balsas - jis neabejojo teisingai apsisprendęs. Kad ir ką ji manytų, tai 
ne tik garbės reikalas. Nors... tegul taip galvoja, jei nori. Tegul užsi- 
liepsnoja neapykantos ugnimi ir nė nebando suvokti, kokie rimti pavo- 
jai jiems abiem gresia. 

Trečią nakties Rolandas susiruošė keliauti atgal į “K juostą", kai 
iš vakarų pusės atsklido įnirtingas žirgo kanopų bildesys. Instinktyviai 
pasukęs Eiklųjį link pagrindinio kelio, jis sustabdė žirgą prie aukštos 
atžalyno gyvatvorės. Gilios nakties tyloje dunksėjimas girdėjosi kuo 
puikiausiai, todėl praėjo ne mažiau, kaip dešimt minučių, kol jaunuolis 
išvydo raitelį, kuris lyg įkirptas skuodė į Hambrį, likus dviem valan- 
doms iki aušros. Nors mėnulis jau buvo nusileidęs, o kelią užstojo 
gervuogių šakos, jis nesunkiai atpažino Rojų Depeipą. Regis, didieji 
karstų medžiotojai pasitiks saulėtekį trise. 

Rolandas pasuko žirgą “K juostos" kryptimi ir nujojo pas savo 
draugus. 


X skyrius 
PAUKŠČIAI, ŽUVYS, KIŠKIAI, LOKIAI 


1 

Pačios svarbiausios dienos savo gyvenime - tos dienos, kai jos 
gyvenimas apsivertė aukštyn kojomis - Siuzena Delgado sulaukė, 
praėjus porai savaičių po pasimatymo su Rolandu, kai jiedu vaikščio- 
jo mėnesienoje, naftos telkinio laukais. Nuo tada regėjo jį vos pustu- 
zinį kartų, visada iš toli. Jie nerūpestingai kilstelėdavo rankas lyg at- 
sitiktinai susitikę pažįstami, skubantys tvarkyti savų reikalų. Kiekvie- 
ną kartą mergina pajusdavo aštrų skausmo dūrį tarytum kas būtų 
įsmeigęs į širdį peilį. Žiauru taip galvoti, tačiau ji vylėsi, kad Rolandą 
kankina tokie patys jausmai. Liūdesio kupinos dvi savaitės džiugino 
tik tuo, jog Siuzeną nustojo varginti baimė dėl galimų paskalų apie ją 
ir jaunuolį, besivadinantį Viluų Dibornu. Ji netgi mažumėle nusiminė. 
Kokios dar paskalos? Nėra apie ką liežuvauti. 

Vis dėlto atslinko diena, Prekeivio mėnuliui jau išnykus iš dan- 
gaus skliauto, o Medžioklės - dar nepasirodžius, kai viesulu atskriejo 
ka, kartu su savimi nusinešdamas namus, daržinę... ir merginą. Vis- 
kas prasidėjo nuo beldimo į duris. 

Bebaigiant tvarkyti kambarius - buitinių darbų ne tiek jau daug, 
kai name gyvena vos dvi moterys, - į duris kažkas pastukseno. 

- Jei ten skudurininkas, vyk jį šalin! - riktelėjo teta Kordelija, mie- 
gamajame klodama lovą. 

Tačiau prieangyje stovėjo ne skudurininkas, o Marija, jos tarnaitė 
iš “Jūros pakrantės“, atnešusi blogą žinią. Suplyšo iš gryno šilko pa- 
siūta antroji Pjūties šventės suknelė, kuria Siuzenai teks pasipuošti 
per priešpiečius mero dvare, ir visa kaltė dėl šios nelaimės bus su- 
versta Marijai. Jei nusigręš laimė, ją, vienintelę savo tėvų maitintoją, 
išmes iš darbo. Vaje, ką daryti? Tai siaubinga. Ar Siuzena galėtų at- 
vykti į “Jūros pakrantę". Prašau? 

Siuzena mielai sutiko keliauti kartu - pastaruoju metu ją visuomet 
džiugindavo galimybė išsinešdinti kuo toliau nuo namų, kad negirdėtų 
gaižaus, ujančio tetos balso. Kuo labiau artėjo Pjūtis, tuo sunkiau ji ir 
teta Korda pakęsdavo viena kitą. 

Merginos sėdo ant Pilono, kuris rytmečio vėsoje nė kiek neprieš- 
taravo dėl dvigubos naštos, ir Marija skubiai išklojo savo istoriją. Siu- 
zena iš karto suprato, jog tarnaitės niekas neišvarys iš darbo: juoda- 
plaukė mažylė iš prigimties buvo linkusi dramatizuoti pačius proziš- 
kiausius gyvenimo įvykius. 

Antrąją Pjūties suknelę (Siuzena vadino ją Žydrąja Suknele Su 
Karoliukais, tuo tarpu pirmąją, skirtą pusryčiams, praminė Baltąja 
Suknele Su Aukštu Liemeniu) tarnaitės laikė atokiau nuo kitų, nes 
prie jos dar reikėjo šiek tiek padirbėti. Kažkas prasibrovė į pirmo 
aukšto siuvyklą ir sutaršė audinį į skutus. Jei tai būtų apdaras, kurį jai 
reikės dėvėti šventinio laužo metu arba per vakarinio pokylio šokius, 
tuomet išties kiltų rimtos bėdos. Tačiau Žydrąją Suknelę Su Karoliu- 
kais teks apsivilkti tiktai per priešpiečius, ir, likus dviem mėnesiams 
iki šventės, ją įmanoma pasiūti iš naujo. Tik du mėnesiai! Kitados - tą 
naktį, kai ragana tikrino Siuzenos skaistybę - dingojosi, kad praeis vi- 
sa amžinybė, kol ji atsiguls į lovą su meru Torinu. O dabar teliko du 
mėnesiai! Vien nuo tokios minties ją nevalingai nukratė šiurpas. 

- Mamute? - prabilo Marija. Siuzena neleido mergaitei kreiptis į 
ją “panele", todėl tarnaitė, negalėdama prisiversti ištarti šeimininkės 
vardo, sugalvojo kompromisą. Kreipinys Siuzenai atrodė juokingas, 
turint omenyje, kad jai sukako šešiolika metų, o Marija buvo vyresnė 
vos keliais meteliais. - Mamute, ar tu gerai jautiesi? 

- Pasitempiau nugarą, Marija, nieko baisaus. 

- Man irgi kartais taip atsitinka. Siaubinga. Trys mano tetos iške- 
liavo anapilin po to, kai jas ilgą laiką kankino nugaros skausmai. 
Kiekvieną sykį pajutusi maudulius juosmens srityje, bijau... 

- Koks gyvulys sukramtė Žydrąją Suknelę? Ar tu žinai? 

Marija palinko į priekį ir sušnibždėjo šeimininkei į ausį, tarytum 
jos būtų turgavietės spūstyje, o ne tuščiame kelyje, vedančiame į “Jū- 
ros pakrantę". 

- Sklinda kalbos, kad pro langą, kurį mes atvėrėme per dienos 
karščius ir pamiršome vakare uždaryti, įlindo meškėnas, bet aš iš 
karto supratau, kuo dvokia kambarys. Kimba Raimeris irgi užuodė 
kvapus, atėjęs ištirti įvykio. Dar prieš tai, kai nusiuntė mane pas ta- 
ve. 

- Ką gi judu užuodėte? 

Marija vėl pasviro arčiau ir vos girdimai sukuždėjo: 

- Šuns bezdalus. 

Kelias sekundes užsitęsusią mirtiną tylą nutraukė Siuzenos kva- 
tojimas, nuo kurio jos pilvą ėmė raižyti diegliai, o iš akių ištryško aša- 
ros. 

- Sakai, kad V-V-Vilkas... mero š-š-šuo... sugebėjo prasi- 
skverbti į siuvyklą pirmajame aukšte ir sučiaumoti mano sukne... - iš 
juoko mergina kone užspringo. 

- Aha, - tvirtai atsakė Marija, nė kiek nesutrikdyta šeimininkės 
juoko priepuolio... Juodaplaukė mažylė retai kuo stebėdavosi, ir tai 
buvo viena iš priežasčių, dėl kurių Siuzena ją taip mėgo. - Bet jo ne- 
valia kaltinti, nes, kaip žinia, šunys visada vadovaujasi instinktais, jei 
tiktai gali. Tarnaitės iš pirmojo aukšto... - ji užsikirto. - Tikiuosi, ma- 
mute, tu nepasakosi apie tai merui arba Kimbai Raimeriui? 

- Marija, kuo tu mane laikai? 

- Mamute, aš tave labai gerbiu - tikrai, tikrai, - bet atsargumas 
dar niekam nepakenkė. Norėjau pasakyti, jog tarnaitės iš pirmo aukš- 
to kartkartėmis užkandžiauja siuvykloje. Juk žinai, kad ši slypi sargy- 
bos bokšto šešėlyje. Tai pats vėsiausias kambarys visame dvare. 
Vėsesnis net už pokylių salę. 

- Pasistengsiu to neužmiršti, - prižadėjo Siuzena ir mintyse išvy- 
dusi save sėdinčią už priešpiečių stalo su apkramsnota suknele vėl 
sukikeno. - Tęsk. 

- Daugiau neturiu ką pasakoti, mamute. - Marijos balsas liudijo, 

kad likusi istorijos dalis pernelyg akivaizdi. - Valgydamos pyragėlius 
tarnaitės gerokai pritrupino ant grindų. Vilkas užuodė trupinėlius. 
Kai juos surijo, ėmėsi doroti suknelę. Matyt užsimanė deserto. 

Šį sykį jos prajuko kartu. 


3 

Grįžus namo, jai ne linksmybės buvo galvoje. 

Prabėgus dviem valandoms nuo tada, kai Siuzena ir jos neūžauga 
tarnaitė iš “Jūros pakrantės" išvyko matuotis suknelės, Kordelija 
Delgado, kuri manė, kad laimingiausia gyvenimo diena ateis tuomet, 
kai galiausiai pavyks išvaryti pro duris savo siutinančią dukterėčią ir 
užbaigti nelemtą skaistybės žiedų skabymo procesą, pašoko iš krėslo 
ir nukurnėjo link virtuvės lango, išgirdusi atšuoliuojančio žirgo kanopų 
kaukšėjimą. Ji neabejojo, jog namo grįžta Siuzena, ir galėjo lažintis, 
kad įvyko kažkas nemalonaus. Paprastai toji kvaišelė neleidžia savo 
mylimiems gyvuliams prakaituoti tokiomis karštomis dienomis. 

Nervingai valydamasi rankas ji stebėjo, kaip Siuzena įtempė va- 
džias ir sustabdė žirgą, paskui vyriškai nušoko nuo balno. Kasa išsi- 
pynė, ir ant pečių užkrito atgrasūs geltoni plaukai, jos pasididžiavimas 
ir prakeikimas. Veidas išblyško, bet virš skruostikaulių žėravo dvi 
rožinės dėmelės. Kordelijai tai nė trupučio nepatiko. Patą irgi išmuš- 
davo raudonis, kai jis išsigąsdavo arba įniršdavo. 

Ji stypsojo prie kriauklės, kandžiojo lūpas ir nesiliovė rank- 
šluosčiu trynusi delnus. Greičiau tu išsikraustytum iš šitų namų, suko- 
si mintis Kordelijos galvoje. “Juk tu neprivirei košės, - sumurmėjo 
moteris, Siuzenai traukiant balną nuo Pilono nugaros ir vedant žirgą 
į daržinę. - Tau nederėtų krėsti kvailysčių, panele Gražuolėle. Tik ne 
dabar, kai liko tiek mažai laiko. Tau nederėtų krėsti kvailysčių". 


4 

Siuzena įžengė į namus po dvidešimties minučių, tačiau iš tetos 
fizionomijos jau buvo išgaravusi visa įtampa ir pyktis; Kordelija nu- 
stūmė šiuos jausmus į šalį kaip žmogus, slepiantis pavojingą ginklą 
ant viršutinės spintos lentynos. Ji vėl sėdėjo supamajame krėsle ir 
mezgė spinduliuodama abejingumą. Moteris pakėlė galvą ir išvydo, 
kaip dukterėčia, nuėjusi prie kriauklės, aptaškė veidą šaltų vandeniu. 
Užuot paėmusi rankšluostį ir apsišluosčiusi ji įsmeigė akis į langą. 
Siuzenos žvilgsnis įvarė Kordelijai baimės. Aiškiai jautėsi, kad mergi- 

na prislėgta, apimta nevilties, tačiau teta buvo tikra, jog tai papras- 
čiausi vaikiški įnoriai. 

- Gerai, Siuzena, - šaltai prabilo Kordelija. Mergiotė nė neįsivaiz- 
davo, kokių antžmogiškų pastangų reikėjo, norint kalbėti ramiu balsu. 
Galbūt kada nors ateityje jai pačiai teks susidurti su kaprizingu pa- 
augliu. - Kas tau neduoda ramybės? 

Siuzena atsigręžė į Kordeliją Delgado, kuri tūnojo savo supama- 
jame krėsle sustingusi, lyg būtų iškalta iš marmuro, ir pajuto nenu- 
maldomą troškimą pulti prie tetos, išvagoti nagais jos liesą, veidmai- 
nišką veidą, surikti: Tai tavo kaltė! Tavo! Merginai atrodė, kad ji su- 
teršta - tiksliau pasakius, išvoliota purve, nors nieko ypatingo ne- 
įvyko. Štai, kas baisiausia. Ko! kas nieko ypatingo neįvyko. 

- Ar labai matosi? - išspaudė ji. 

- Suprantama, - atšovė Kordelija. - O dabar pasakyk, mergaite, 
ar jis ant tavęs užlipo? 

- Taip... ne... ne... 

Teta Korda nustojo megzti, kilstelėjo antakius, laukdama išsa- 
mesnio atsakymo. 

Galų gale Siuzena papasakojo jai, kas atsitiko, kalbėdama negy- 
vu balsu, kuris istorijos pabaigoje šiek tiek sudrebėjo. Teta Korda 
pamažu atsipalaidavo. Ji veltui jaudinosi. Tiesiog pakriko mergiotės 
nervai. 

Naujoji suknelė, žinoma, nebuvo iki galo pasiūta; užteko ir kitų 
darbų. Marija nuvedė Siuzeną pas plokščiaveidę Končitą Morgens- 
ter, vyriausiąją siuvėją, 0 ši savo ruožtu nepratardama nė žodžio nu- 
lydėjo merginą į pirmojo aukšto siuvyklą. Jei tylėjimas iš tikrųjų atsto- 
tų auksą, kartais galvodavo Siuzena, Končita būtų tokia pat turtinga, 
kaip ir mero sesuo, apie kurios lobius sklido legendos. 

Žydroji Suknelė Su Karoliukais kybojo ant begalvio manekeno, 
nugrūsto po palange. Vietoj to, kad pamatytų draiskanas, Siuzena 
teišvydo keliose vietose apibrizgusius medžiagos kraštelius ir nedide- 
lę, apdaro nugaroje prakąstą skylutę. 

- Ar jos negalima išsaugoti? - nedrąsiai pasiteiravo ji. 

- Ne, - nukirto Končita. - Maukis kelnes, mergaite. Ir marški- 
nius. 

Siuzena įvykdė reikalavimą ir liko stovėti basa vėsiame kamba- 
rėlyje, sukryžiavusi rankas virš krūtinės, nors siuvėja nekreipė nė 
menkiausio dėmesio į jos grožybes. 

Regis, Žydrąją Suknelę Su Karoliukais turės pakeisti Rožinė Su 
Aplikacijomis. Įsirangiusi į pastarąją, užsimetusi ant pečių petnešėles, 

Siuzena kantriai lūkuriavo, kol Končita kažką matavo, murmėjo po 
nosimi ir ant akmeninių mūrų kreidos gabaliuku užsirašinėjo skaičius, 
retsykiais čiupdama medžiagos atraižas ir prispausdama jas prie mer- 
ginos liemens arba šlaunų, žvilgčiodama į veidrodį, kuris dengė visą 
galinę kambario sieną. Kaip visada, per matavimo procedūras Siuze- 
na leisdavo savo mintims klaidžioti, kur tik šios užsigeisdavo. Pasku- 
tiniu metu jos ypač dažnai pasirinkdavo Skardį. Iš pasąmonės gelmių 
išnirdavo svajos, kaip ji drauge su Rolandu joja ant šlaito, kol paga- 
liau stabteli gluosnių giraitėje, idant galėtų pasigerėti Hambrio upelio 
vaizdu. 

- Stovėk ramiai, - liepė Končita. - Aš tuojau grįšiu. 

Siuzena nepastebėjo, kaip siuvėja dingo. Beveik nesuvokė esanti 
mero dvare. Merginos siela braidžiojo gluosnių giraitėje drauge su 
Rolandu. Ji užuodė silpną, salsvą ir aitrų medžių kvapą, klausėsi ty- 
laus upokšnio čiurlenimo gulėdama žolės patale, priglaudusi kaktą 
prie mylimojo galvos, jausdama, kaip jo delnas glosto veidą... 

Ji taip giliai nugrimzdo į svajones, kad iš pradžių net palinko su- 
reaguodama į rankas, apkabinusias ją iš nugaros, glamonėjančias pil- 
vą ir krūtis. Paskui išgirdo švokštimą, pajuto tabako tvaiką ir tik tuo- 
met suprato, kas dedasi. Jos krūtinę lietė ne Rolandas, o ilgi kaulėti 
Harto Torino pirštai. Siuzena nukreipė akis į veidrodį ir pamatė senį, 
pakibusį virš jos kairiojo peties tarsi piktoji dvasia. Jo akys išsprogo, 
nepaisant kambario vėsos, kakta tekėjo didžiuliai prakaito lašai, pro 
lūpas kadaravo iškištas liežuvis. Savo išvaizda meras priminė šunį, le- 
kuojantį karštą dieną. Siuzenos gerklę sutraukė šleikštulys, tarsi nu- 
rijus kąsnelį supuvusios mėsos. Ji pabandė išsivaduoti, bet Torinas 
dar stipriau sugniaužė merginos liemenį. Begėdiškai sutraškėjo 
krumpliai, ir ji pajuto, kaip į sėdmenis rėžiasi kažkas kietas. 

Ne vieną kartą per paskutines porą savaičių Siuzena guodėsi 
mintimi, kad lemiamu momentu meras nepajėgs atlikti vyriškos parei- 
gos, nesugebės nukalti geležinio strypo savo žaizdre. Ji girdėjo, kad 
pagyvenusiems vyrams dažnokai pasitaiko tokios nelaimės. Tačiau 
visas viltis akimirksniu išsklaidė kietas, tvilksintis strampgalis, įsirė- 
męs žemiau juosmens. 

Sugriebusi Torino rankas, Siuzena gana diplomatiškai pamėgino 
nutraukti jas nuo savo krūtinės (klausydamasi pasakojimo Kordelija 
nerodė jokių emocijų, bet šioje vietoje ją apėmė palengvėjimas). 

- Mere Torinai... Hartai... jūs negalite... dar ne laikas... Rėja sa- 
kė... 

- Dėjau ant jos ir visų raganų. - Mandagų politiko balsą užgožė 
kaimiškas fermerio iš Onifordo sniaukrojimas. - Man reikia bent tru- 
pinio nuo stalo, kokio saldainiuko. Būtinai reikia. Dėjau ant tos raga- 
nos. Teprasmenga ji mėšlo krūvoje. - Nuo tabako smarvės Siuzenai 
apsvaigo galva. - Stovėk ramiai, mergaite. Stovėk ramiai, džiaugsme 
mano, ir nejudėk. 

Nežinia kaip, bet jai pasisekė įvykdyti reikalavimą. Kažkuri toli- 
ma sąmonės dalis, vadinama savisaugos instinktu, tikėjosi, kad senis 
sumaišys jos pasibjaurėjimo virpesį su mergaitišku susijaudinimu. Jis 
spaudė Siuzeną prie savęs, rankomis energingai graibė krūtis, savo 
dvokiančiu alsavimu žnaibydamas jos ausį. Mergina stovėjo užsimer- 
kusi, rydama ašaras, varvančias nuo blakstienų pro akių kampučius. 

Jis neužtruko labai ilgai. Kelias minutes siūbavo virš jos dejuoda- 
mas lyg žmogus, kuriam susuko vidurius. Sykį lyžtelėjo ausies kauše- 
lį, ir Siuzena pagalvojo, kad iš pasibjaurėjimo jai nuslinks oda. Paga- 
liau - kokia laimė! - Toriną sutraukė spazmai. 

- Nagi, lįsk laukan, nelabojo nuode! - suinkštė meras ir taip stip- 
riai ją pastūmė, kad Siuzena būtų išsitėškusi veidu į sieną, jei nebūtų 
laiku spėjusi atkišti rankų. Paskui jis atšlijo. 

Vieną sekundę mergina stovėjo nekrutėdama, delnus priglaudusi 
prie šaltos, gruoblėtos siuvyklos sienos, regėdama veidrodyje Torino 
atspindį, įžiūrėdama šiame savo lemtį: jaunystės, romantikos, svajo- 
nių, kuriose jiedu su Rolandu guli gluosnių giraitėje liesdamiesi kak- 
tomis, baigtį. Keista, tačiau žmogus veidrodyje panėšėjo į berniuką, 
iškrėtusį šunybę ir nesiryžtantį apie ją prasitarti motinai, aukštą liesą 
vaikigalį su pražilusiais plaukais, siaurais pečiais ir šlapia dėme, be- 
siplečiančia tarpušakyje. Rodos, Hartas Torinas pats nenutuokė, kur 
jis atsidūrė. Geiduliui išblėsus iš veido, jo vietą užėmė... tuštuma, ta- 
rytum meras būtų virtęs bedugniu kibiru: kad ir ką į jį piltum, vis vien 
nieko nepasilieka. 

Jis nesiliaus to daręs, pamanė Siuzena jausdama, kaip ją užgula 
nepakeliamo nuovargio našta. Vieno karto neužteks. Jis stengsis 
išnaudoti kiekvieną mielą progą. Nuo šiol, atvykdama į "Jūros 
pakrantę", aš turėsiu... turėsiu... 

Žaisti “Pilis". 

Torinas nenuleido nuo jos žvilgsnio. Lėtai, tarsi sapnuodamas, iš 
kelnių iškrapštė marškinių skverną, kuriuo pridengė šlapią dėmę. Iš 
susijaudinimo apsiseiliojo, todėl dabar jo skruostas žvilgėjo. Pajutęs 

drėgmę meras nuvalė ją nuo veido atžagaria ranka. Visą laiką spok- 
sojo į merginą savo tuščiomis akimis. Netrukus jose blykstelėjo gyvy- 
bės ugnelės; Torinas tylėdamas apsisuko ir išsidangino iš kambario. 

Matyt jis su kažkuo susidūrė koridoriuje, nes iš ten atsklido dus- 
lus smūgis ir burbtelėjimas: “Atleisk! Atleisk!“ (kažkodėl jam nešovė 
į galvą atsiprašyti Siuzenos). Po akimirkos ant slenksčio išdygo Kon- 
čita. Medžiagos atraiža, kurios ji buvo išėjusi ieškoti, gaubė siuvėjos 
pečius it šalis. Končita iš karto pastebėjo mirtinai išbalusi merginos 
veidą ir ašarų paliktus dryžius. Ji nieko nesakys, pagalvojo Siuzena. 
Visi tylės ir nė nesiteiks pajudinti piršto, kad padėtų man išbristi 
iš šito liūno, į kurį įklimpau savo noru. “Tu pati išsikasei sau 
duobę, mergužėle", atrėš jie, jei maldausiu pagalbos, o tada pa- 
liks mane vieną. 

Bet siuvėja ją nustebino. 

- Gyvenimas sunkus, panele. Laikas prie to priprasti. 


5 

Siuzena kalbėjo sausu, bemaž abejingu balsu. Kai nutilo, teta 
Korda padėjo mezginį į šalį, atsistojo ir pastatė ant viryklės arbatinį. 

- Tu perdedi, - tarė ji bergždžiai mėgindama išgauti geraširdiškas, 
išminties sklidinas gaideles. - Šią savybę paveldėjai iš Mančesterių 
giminės - pusė jų manė gebantys kurti eiles, kita pusė įsivaizdavo 
esantys talentingais dailininkais. Tiesa ta, kad jie visi daugiau nieko 
neveikdavo, tiktai kiekvieną vakarą prisigerdavo iki žemės graibymo. 
Jis pačiupinėjo tavo papiukus ir truputį pasitrynė į užpakalį. Kas čia 
baisaus? Dėl to neverta nusiminti arba naktimis neužmerkti akių. 

- Iš kur tau žinoti? - purkštelėjo Siuzena suprasdama, kad klau- 
simas nuskambėjo nepagarbiai, bet nekvaršindama sau dėl to galvos. 
Kantrybės taurė persipildė, ir ji daugiau nesiruošė taikstytis su globė- 
jišku tetos tonu, geliančiu lyg aštrus angies liežuvis. 

Kordelijos antakiai šoktelėjo aukštyn, tačiau ji atsiliepė be jokios 
pagiežos: 

- Kaip tu mėgsti mane puldinėti! Teta Korda - sudžiūvęs šaka- 
lys. Teta Korda - senmergė. Teta Korda - žilstanti skaistuolė. Tie- 
sa? Ką gi, panele Gražuolėle, gal aš ir nekalta, bet jaunystėje turėjau 
palydovų, rėžusių aplink mane sparną... dar prieš tai, kai pasaulis pa- 
sislinko, anot tavęs. Vienas jų gal buvo žymusis Frenas Lengilas... 

O gal ir ne, pamanė Siuzena. Frenas Lengilas buvo vyresnis ųž 
tetą mažiausiai penkiolika ar net dvidešimt penkiais metais. 

- Man irgi teko pajusti gaidžiuko svorį, Siuzena. Ir iš nugaros, ir 
iš priekio. 

- Įdomu, teta, ar tu turėjai šešiasdešimtmečių meilužių, kuriems 
dvokė iš burnos ir traškėjo krumpliai, kai jie gnaibė tavo krūtis? Ar tie 
vyrai bandė įsprausti tave į sieną laukdami, kol jų gaidžiukai papurtys 
skiauterę ir užgiedos? 

Užuot užsiplieskusi įniršiu, kaip buvo galima tikėtis, Kordelija ap- 
dovanojo ją blankiu žvilgsniu, tokiu panašiu į veidrodyje regėtą negy- 
vą Torino veido išraišką. 

- Sandėris sudarytas, Siuzena. - Vieną sekundės dalį liesą tetos 
fizionomiją perkreipė kraupus vypsnis. - Sandėris sudarytas. 

- Mano tėvas pasibjaurėtų tokia sutartimi! - išgąstingai suriko 
mergina. - Pasibjaurėtų tavimi, kad leidai taip susiklostyti įvykiams. 
Netgi stengeisi juos įtakoti. Jis neapkęstų tavęs. 

- Ko gero tu teisi. - Klaiki šypsena vėl suvirpėjo Kordelijos lūpų 
krašteliuose. - Ko gero. Žinai, ko Patas dar labiau neapkęstų? Gė- 
dos, kurią užtrauktų nedėkingas, pažadą sulaužęs vaikas. Jis norėtų, 
kad tu laikytumeis savo žodžio. Jei dar prisimeni tėvo veidą, privalai 
susitaikyti su savo lemtimi. 

Siuzenos veidas nutįso, lūpos sudrebėjo, akys užtvindė ašaros. Aš 
sutikau žmogų, kurį pamilau! Štai, ką ji norėjo išrėžti tetai, bet ne- 
pajėgė prasižioti. Nejau nesupranti, jog tai viską keičia? Aš suti- 
kau žmogų, kurį pamilau visa širdimi! Kita vertus, jei tetai Kordai 
būtų įmanoma tai papasakoti nesibaiminant pasekmių, jai niekuomet 
nebūtų reikėję pajusti į sėdmenis besitrinančio karšto strypo. Todėl 
Siuzena apsigręžė ir klupčiodama išbėgo iš namų. Pasruvusios aša- 
ros užtemdė akis ir nudažė vėlyvos vasaros dieną tamsiomis spalvo- 
mis. 


6 

Ji šuoliavo raita ant kumelės pati nesuvokdama, kur joja. Kažku- 
ri sąmonės dalis veikiausiai jau buvo išrinkusi kelionės kryptį, nes po 
keturiasdešimties minučių Siuzena atsidūrė gluosnių giraitėje, apie 
kurią svajojo, kai Torinas prisėlino iš užnugario nelyginant piktasis 
pasakų elfas. 

Tarp medžių viešpatavo palaiminga vėsa. Siuzena pririšo Felici- 
jos pavadžius (skubėdama ji net nepabalnojo arklio) prie šakos ir lėtai 
nužingsniavo į proskyną, plytinčia miškelio viduryje. Priėjusi upokšnį, 
atsisėdo ant minkštų samanų. Nieko nuostabaus, kad ji čia atvyko. 

Šioje pievoje mergina visuomet slėpdavo savo džiaugsmą ir sielvartą, 
dar nuo tada, kai pirmą kartą ją aptiko būdama aštuonerių ar devy- 
nerių metų. Būtent proskynoje Siuzena praleido daugiausiai laiko po 
tėvo mirties, kai atrodė, jog visas pasaulis - jos pasaulis - ištirpo kar- 
tu su Pato Delgado gyvybe. Ir tiktai šioje žalioje laukymėje ji galėda- 
vo išlieti visą širdgėlą, atskleisti upeliui savo jausmus ir leisti žo- 
džiams tekėti srauniu vandeniu. 

Siuzena nuleido galvą ant kelių ir prapliupo raudoti išgaudama 
garsą, iš tolo primenantį varnų kranksėjimą. Tuo momentu ji būtų ati- 
davusi viską, kad galėtų bent vienai minutėlei šnektelėti su tėvu, pa- 
klausti jo, ką daryti. 

Ji vis dar kūkčiojo prie upokšnio, kai išgirdo lūžtančią šaką. 
Krūptelėjusi su siaubu pažvelgė per petį. Mergina nenorėjo, kad pa- 
šaliniai žmonės atrastų jos slaptavietę, ypač dabar, jai žliumbiant tarsi 
vaikui, kuris nugriuvo ant žemės ir įsitaisė galvoje gumbą. Sutraškėjo 
dar viena šakelė. Kažkas įsibrovė į jos pamėgtą laukymę pačiu ne- 
tinkamiausiu metu. 

- Eikite šalin! - suriko Siuzena, vos beatpažindama savo verks- 
mingą balsą. - Kad ir kas būtumėte, eikite šalin. Palikite mane vieną. 

Bet žmogaus figūra nesiliovė artėjusi. Atpažinusi, kam ji priklau- 
so, Siuzena iš pradžių nusprendė, jog Vilas Dibornas (Rolandas, pri- 
minė sau, jo tikrasis vardas - Rolandas) tėra įsiaudrinusios jos 
vaizduotės padarinys. Įsitikino jo realumu tik tada, kai jaunuolis atsi- 
klaupė ir ją apkabino. Mergina atsakė tuo pačiu jausdama, kaip vi- 
duje išsikeroja baimė. 

- Iš kur sužinojai, kad aš... 

- Turiu vieną vietą, kur protarpiais ateinu pamąstyti, ir iš ten pa- 
mačiau tave jojančią ant Skardžio. Nebūčiau sekęs įkandin, bet pa- 
stebėjau, kad nepasibalnojai arklio. Todėl pagalvojau, jog atsitiko kaž- 
kas negero. 

- Viskas negerai. 

Palengva, neužmerkdamas akių, Rolandas pradėjo bučiuoti jos 
skruostus. Po kelių pakštelėjimų į abi veido puses Siuzena suprato, 
kad savo bučiniais jis sugeria ašaras. Sugriebęs rankomis už pečių, 
Rolandas pastūmė merginą šiek tiek toliau nuo savęs ir pažiūrėjo jai 
tiesiai į akis. 

- Pakartok anksčiau sakytus žodžius, ir aš įvykdysiu tavo prašy- 
mą, Siuzena. Nežinau, kas tai - pažadas ar perspėjimas, bet... ištark 
juos, ir aš padarysiu, ko nori. 

Nereikėjo nė klausti, ką jis turėjo galvoje. Siuzenai pasidingojo, 
kad iš po kojų slysta tvirtas pagrindas. Vėliau ji ne sykį tvirtino sau, 
jog tą akimirką pirmą kartą gyvenime fiziškai pajuto ka, atūžusį lyg 
uraganas, ne iš dangaus, bet iš žemės. Pagaliau jis mane pričiupo, 
toptelėjo jai. Manasis ka. Tik neaišku, ką jis nulems - laimę ar 
sielvartą. 

- Rolandai. 

- Taip, Siuzena. 

Ji nuleido ranką žemiau diržo, pirštais užčiuopė sukietėjimą, ne- 
atitraukdama nuo jaunuolio akių. 

- Jei myli mane, tuomet mylėk. 

- Taip, mano ponia. Aš pasiruošęs. 

Rolandas atsisegė marškinius, pasiūtus tokioje Viduriniojo pasau- 
lio srityje, kurios Siuzena niekada nepamatys, ir vėl ją apglėbė. 

Ka. 

Jie padėjo vienas kitam nusivilkti drabužius, nuogi sugulė ant sa- 
manų, minkštų lyg žąsies plunksnos, susilietė kaktomis, kaip Siuzenos 
svajose. Kai jis įsiveržė į merginą, ją pervėrė skausmas, sumišęs su 
saldžia palaima. Atrodė, tarsi ji būtų paragavusi laukinio ir egzotiško 
augalo, kurio gali paskanauti vos kartą gyvenime. Siuzena sustingo 
nenorėdama iki galo atsiduoti saldumo pojūčiui, netrukus pasidavė ir 
nugrimzdo į pasitenkinimo jūrą išspausdama gerklinę dejonę, trinda- 
ma rankomis jo kaklą. Jiedu mylėjosi gluosnių giraitėje užmiršę gar- 
bės sąvoką, beatodairiškai sulaužę duotus žodžius, ir po minutės kitos 
ji suvokė, kad saldumą užgožė dar galingesnis nervų dilgsėjimas, pra- 
sidėjęs toje vietoje, kuri atsiskleidė priešais Rolandą it žydinti gėlė, ir 
persmelkęs visą kūną. Ji suriko, ne vieną ir ne du sykius, pasąmonin- 
gai galvodama, jog didesnio malonumo mirtingųjų pasaulyje neįmano- 
ma patirti. Dėl jo galima atsisveikinti net su savo gyvybe. Siuzenos 
balsui antrino Rolando šūksniai, susipinantys su vandens čiurlenimu. 
Sunėrusi kulkšnis už jo kelių, ji apibėrė vaikiną aistringais bučiniais. 
Šis atsakė su tokiu pat įkarščiu. Medžiso feode, didžiajai epochai ar- 
tėjant į pabaigą, du įsimylėjėliai susijungė į vieną visumą, o žalios sa- 
manos po merginos šlaunimis paraudonavo, bylodamos apie jos ne- 

Rolandas ir Siuzena švelniai bučiavosi, aprimę vienas kito glėbyje, 
stebimi abejingo Felicijos žvilgsnio. Jaunąjį šaulį apėmė snaudulys. 
Nieko stebėtino - dėl milžiniškos įtampos jam niekaip nesisekdavo 
normaliai išsimiegoti. Tuo metu vaikinas nenutuokė, kad bemiegės 
naktys persekios jį visą gyvenimą. 

- Rolandai? - atsklido prislopintas, saldus balsas. 

- Taip? 

- Ar tu manimi pasirūpinsi? 

- Taip. 

- Aš negalėsiu eiti pas jį, kai išauš lemtinga diena. Turėdama ta- 
ve, nesunkiai ištversiu jo grabaliones, bet Pjūties mugės vakarą nega- 
lėsiu jam atsiduoti. Nežinau, galbūt aš užmiršau savo tėvo veidą, bet 
į Harto Torino lovą nesigulsiu. Manau, mergina pajėgtų sugalvoti bū- 
dų, kaip nuslėpti savo nekaltybės praradimą, tik aš nenoriu jais nau- 
dotis. Gultis į jo lovą man paprasčiausiai neleidžia širdis. 

- Gerai. 

Siuzenos akys išsiplėtė, ir jis apsidairė. Po to žvilgtelėjo į merginą 
galutinai išsibudinęs. 

- Kas? Kas yra? 

- Ar tau nešovė mintis, kad aš jau galiu nešioti tavo vaiką? 

Anksčiau nešovė. Dabar - taip. Vaikas. Dar viena grandis gimi- 
nėje, kuri kildina save iš miglotų praeities laikų, kai Arturas Eldas ve- 
dė šaulius į mūšį iškėlęs didįjį Ekskaliburo kardą virš galvos, papuoš- 
tos Visų Pasaulių karūna. Ne tai svarbiausia. Ką pagalvos tėvas? 
Arba Gabrielė, išgirdusi, jog taps senele? 

Lūpų kampučius iškreipė šypsnys, tačiau jį nutrynė mintis apie 
motiną. Rolandas prisiminė žymę ant jos kaklo. Kai sąmonėje apsi- 
lankydavo Gabrielės Diskein atvaizdas, jis visuomet prisimindavo žy- 
mę ant kaklo, kurią išvydo netikėtai užėjęs į jos apartamentus. Ir siel- 
vartingą motinos šypsenėlę. 

- Jei nešioji kūdikį, tuomet man pasisekė. 

- Man taip pat. - Ji liūdnai nusišypsojo. - Mes tokie jauni. Dar vi- 
sai vaikai. 

Jis apsivertė ant nugaros ir pažvelgė į mėlyną dangų. Siuzena sa- 
kė tiesą, tačiau tai visiškai nesvarbu. Kartais teisybė neatitikdavo 
tikrovės - šita aksioma glūdėjo tamsioje susiskaldžiusios jo asmeny- 
bės gelmėje. Sugebėjimą įsisukti į beprotiškos romantiškos meilės 

verpetą Rolandas paveldėjo iš motinos. Likusi jo prigimties dalis ne- 
pripažino nei juokų, nei metaforų. Jie pernelyg jauni, kad būtų tėvai? 
Na, ir kas? Jei sėkla sudygo, ji išaugs. 

- Kad ir kas atsitiktų, darysime tai, ką privalome. Aš visada tave 
mylėsiu. 

Ji šyptelėjo. Vyrukas šnekėjo taip, tarsi konstatuotų elementarų 
faktą: dangus viršuje, žemė apačioje, vanduo teka į pietus. 

- Rolandai, kiek tau metų? - retsykiais Siuzeną aplankydavo min- 
tis, kad mylimasis atrodo jaunesnis už ją pačią. Kai vaikinas susikau- 
pęs mąstydavo, jo veidas įgaudavo gąsdinančiai atšiaurių bruožų. 
Nusišypsojęs jis panėšėdavo į jaunėlį broliuką. 

- Dabar esu vyresnis nei prieš atkeliaudamas į Hambrį. Gerokai 
vyresnis. Jei dar šešis mėnesius pasiliksiu Džono ir jo sėbrų akiraty- 
je, virsiu šlubčiojančiu seniu, kuris be kitų pagalbos neįstengs užsike- 
berioti ant žirgo. 

Siuzena išsišiepė, ir Rolandas pakštelėjo jai į nosį. 

- Tu manimi pasirūpinsi? 

- Žinoma, - atsakė jis su šypsena. Siuzena linktelėjo ir pasekė jo 
pavyzdžiu atsiguldama ant nugaros. Susiglaudę šonais jie nukreipė 
akis į dangų. Mergina paėmė jo ranką ir prispaudė šią prie savo krū- 
tinės. Jaunuolio nykščio glamonėjamas spenelis sukietėjo ir įskėlė ki- 
birštis, kurios nutvilkė kūną iki pat pulsuojančio tarpukojo. Ji suspau- 
dė šlaunis, tačiau karštis - dideliam džiaugsmui ir nusivylimui - be pa- 
liovos stiprėjo. 

- Tu privalai manimi pasirūpinti, - tyliai sukuždėjo Siuzena. - Aš 
pasikliauju tavimi. Tai svarbiausia. 

- Padarysiu visa, kas įmanoma. Dėl to gali neabejoti. Bet šiuo 
metu, Siuzena, mums reikia elgtis taip, lyg nieko nebūtų įvykę. Turi 
praeiti šiek tiek laiko. Sugrįžęs Depeipas išklojo naujienas savo 
draugužiams, bet jie nesiėmė jokių veiksmų. Nežinau, ką Džonas iš- 
siaiškino, tačiau jis nusprendė luktelėti ir suduoti mirtiną smūgį pačiu, 
jo nuomone, parankiausių momentu. Taigi “Pilių" žaidimas tęsiasi. 

- O kaip dėl Pjūties? Po šventinio laužo... Torinas... 

- Tau neteks gultis į mero lovą. Aš pažadu. 

Truputį sutrikusi dėl savo drąsos, Siuzena ištiesė ranką link jo 
paslėpsnių. 

- Jei nori, gali darbais patvirtinti savo pažadą. 

Jis norėjo. Galėjo. Ir patvirtino. 

Kai išblėso aistros liepsnos (antrasis kartas sužavėjo Rolandą 1a- 
biau nei pirmasis), vaikinas paklausė: 

- Citge jautei, kad mudu kažkas stebi. O dabar? 

Siuzena atsakė ilgu mąsliu žvilgsniu. 

- Nežinau. Pats supranti, mano mintys klaidžiojo kitur. - Mergina 
švelniai palietė jo vyrišką pasididžiavimą ir nusijuokė, Rolandui krūp- 
telėjus: pusiau sulinkęs daikčiukas pasirodė besąs neįtikėtinai jautrus. 

Patraukusi ranką ji vėl pažiūrėjo į padangių skliautą. 

- Kaip čia gražu, - sumurmėjo užsimerkdama. 

Rolandas irgi nugrimzdo į mieguistą būseną. Argi ne ironiška? 
Skirtingai nuo Siuzenos, jis jautėsi, tarsi būtų stebimas - bent jau per 
antrąjį glamonių ratą, - nors galėtų prisiekti, kad giraitėje, išskyrus 
juos, nebuvo nė gyvos dvasios. 

Tikriausiai šį pojūtį pagimdė liguista vaizduotė. Tiek to, nūnai jis 
vis vien išgaravo. Rolandas sugniaužė merginos delną, įsimylėjelių 
pirštai susipynė. 

Jis užmerkė akis. 

Visa tai Rėja matė magiškame kristale. Nuostabus vaizdelis. Ne- 
pakartojamas. Žinoma, kišktraukį jai teko regėti ir anksčiau - pasitai- 
kydavo atvejų, kai vienu metu sanguliaudavo trys ar keturi žmonės 
(kartais jie rinkdavosi partnerius, seniai pakračiusius kojas), - todėl 
garbingo amžiaus raganą ne itin domino dulkinimosi procesas. Jai la- 
biau magėjo išvysti pasekmes. 

Aš galiu eiti, klausė mergina. 

Dar viena smulkmenėlė, atsiliepė Rėja ir pasakė akiplėšai, ką ši 
turės padaryti. 

O taip, ji tiksliai išaiškino jaunajai pasipūtėlei, kaip elgtis, stovė- 
dama savo lūšnelės prieangyje po Bučinių mėnuliu, glostydama už- 
hipnotizuotos Siuzenos kasą ir šnabždėdama jai į ausį nurodymus. 
Atėjo laikas juos išpildyti... Štai, ką ragana geidė pamatyti. Kam rū- 
pi tiedu besiglamžantys pienburniai, kurie turbūt įsivaizduoja pirmieji 
pasaulyje pažinę sekso malonumus? 

Jie pasimylėjo du sykius, per pauzę spėję apsimainyti vos keliais 
žodeliais (kaip būtų įdomu sužinoti, apie ką tie mažiai tauškė). Rėjos 
tai nestebino. Jaunajam eržilui užtektų jėgų, kad visą savaitę galėtų 
be atodūsio taršyti kekšytę, kuri, sprendžiant iš elgesio, nė kiek dėl to 
neprieštarautų. Akivaizdu, jog kartą pabandžiusi šioji daugiau nepa- 
jėgs galvoti apie nieką kitą. 

Pažiūrėsim, ar svajosi apie seksą po poros minučių, tu, ap- 

siseiliojusi kale, pagalvojo Rėja pasvirdama arčiau pulsuojančios 
kristalo šviesos. Protarpiais jai dingojosi, jog nuo rožinio atspalvio im- 
davo gelti skruostikaulius... tačiau jai patiko skausmas. Taip, labai 
patiko. 

Galiausiai porelė nurimo... bent jau trumpam. Susikibo už ranku- 
čių ir užsnūdo. 

- Dabar, - suniurzgė Rėja, - Dabar, mažoji išdykėle. Būk gera 
mergaitė ir daryk, kas liepta. 

Siuzena atsimerkė tarsi išgirdusi raginimus, tačiau jos akyse žio- 
jėjo tuštumos bedugnė. Rėja išvydo, kaip mergina atsargiai išvadavo 
ranką iš bernioko pirštų, atsisėdo, pritraukė kojas prie nuogos krūti- 
nės ir apsidairė. Paskui atsistojo... 

Lemiamu momentu ant Rėjos kelių stryktelėjo Smirdalius, šešia- 
kojis katinas, nežinia ko reikalaudamas savo energingų miauksėjimu 
- maisto ar glamonių. Senė suspigo iš netikėtumo, ir stebuklingas ru- 
tulys aptemo... užgeso it žvakės liepsna vėjo gūsyje. 

Rėja vėl suriko, šį kartą apimta įniršio, stvėrė katiną už pakarpos, 
kol tas nesumąstė pasprukti, ir sviedė jį per visą kambarį į židinį. Va- 
sarą juodoje kiaurymėje nedegė žagarai, tačiau, senei pamojus kau- 
lėta ranka, viena suanglėjusi malka užsiplieskė geltona ugnimi. Įnir- 
tingai užstaugęs, išsproginęs akis, mataruodamas smilkstančia lyg ci- 
garo galiukas dvišake uodega, Smirdalius nėrė iš židinio. 

- Bėk, bėk, - nusispjovė jam įkandin Rėja. - Nešdinkis, šlykštus 
išsigimėli. 

Atsisukusi į stiklinį rutulį, senė pakėlė virš jo rankas. Sutelkė jė- 
gas, idant valios pastangomis išsklaidytų krūtinę slegiantį įsiūtį, su- 
grąžino rožinį švytėjimą, bet neišvydo jokių vaizdų. Raganą užvaldė 
kartus nusivylimas, supratus, kad daugiau nieko neįmanoma pakeisti. 
Ką gi, laikui bėgant bus galima pamatyti pasekmes savo akimis, su 
sąlyga, kad ji išsiruoš pasivaikščioti po miestą. 

Visi pamatys. 

Praskaidrėjus nuotaikai, Rėja padėjo kristalą atgal į slėptuvę. 

Nespėjus galutinai pasinerti į miego karalystę, Rolando galvoje 
nuskambėjo pavojaus varpelis. Galbūt jis miglotai pajuto, kaip iš ran- 
kos išslysta Siuzenos delnas, galbūt jį paprasčiausiai aplankė intuici- 
ja. Jei ne ilgi treniruočių metai, vaikinas nebūtų atkreipęs dėmesio į 
tylų varpelio tilindžiavimą. Jis atšoko nuo miego slenksčio tarsi skęs- 

tantysis, kuris atsispiria nuo ežero dugno mėgindamas pakilti į pavir- 
šių. 

Rolandas atsimerkė ir pažvelgė kairėn. Siuzena išgaravo. Jis pri- 
sėdo, kryptelėjo galva į dešinę, link upelio. Nieko. Vis dėlto nuojauta 
kuždėjo, kad ji patraukė ta kryptimi. 

- Siuzena? 

Jokio atsakymo. Jaunuolis atsistojo, dirstelėjo į kelnes, ir jo gal- 
voje suurzgė Korto (keista, kad senasis mokytojas apsilankė tokią 
romantišką minutę) balsas: Nėra laiko, kirmine. 

Nubėgęs prie kranto jis įsitikino, kad instinktai nemelavo. Siuze- 
na iš tikrųjų braidžiojo vandenyje, nuoga, atsukusi nugarą, išsipynusi 
kasą. Palaidi auksiniai plaukai krito ant nugaros beveik iki juosmens. 
Jų galiukus virpino žvarbaus oro ūkana, kylanti nuo upokšnio. 

Ji priklupo ant vieno kelio ir iki alkūnės kyštelėjo ranką į tekan- 
čią srovę tarytum mėgindama vandenyje kažką surasti. 

- Siuzena! 

Ir vėl jokio atsakymo. Į Rolando širdį įsiskverbė šaltukas. Ją 
užvaldė demonas. Kol snaudžiau, ją užvaldė demonas. Jis nega- 
lėjo tuo patikėti, nes žinojo, kad iš karto pajustų, jei netoli laukymės 
šmėžuotų piktoji dvasia. Jie abu pajustų. Arkliai taip pat. Tačiau Siu- 
zena elgėsi keistai. 

Mergina ištraukė iš vandens varvančią ranką laikydama saujoje 
kažkokį daiktą. Rodos, akmenį. Apžiūrėjo jį ir išmetė - pliumpt. Dar 
sykį palinko virš srovės, sudrėkindama kelias plaukų sruogas. 

- Siuzena! 

Tyla. Ji iškrapštė iš vandens kitą akmenį, trikampį balto kvarco 
gabalėlį, panašų į ieties antgalį. Tada palenkė galvą, sugriebė plaukų 
kuokštą tarsi ketindama juos sušukuoti. Tik vietoj šepečio, delne 
spaudė aštrią nuoskalą. Vieną sekundę Rolandas su siaubu vėpsojo 
į pakrantę, sustingęs lyg statula, įsitikinęs, kad ji ruošiasi perpjauti 
sau gerklę, sugniuždyta gėdos ir kaltės naštos. Dar daugelį savaičių 
vaikiną persekiojo mintis: jeigu Siuzena išties būtų bandžiusi persi- 
rėžti sau gerklę, jis nebūtų spėjęs sukliudyti. 

Netikėtai atlėgus paralyžiui, jis metėsi prie upokšnio. Nė nepaju- 
to, kaip aštrūs akmenėliai bado kulnus. Kol pribėgo prie merginos, ši 
sugebėjo nupjauti porą auksinių sruogų. 

Rolandas trūktelėjo į save jos riešą. Dabar aiškiai matė Siuzenos 
veidą ir suprato, kad jame atsispindi ne ramybė, o tuštuma. 

Jam sugriebus mylimosios ranką, jos lūpos suvirpėjo ir persikrei- 

pė, tarytum kūną būtų pervėręs skausmo dūris. Iš burnos ištrūkęs 
garsas nepajėgė išsivystyti į prieštaravimą: nnnnnn... 

Kelios auksinės gijos pakibo ant jos šlaunies; daugumą nuplukdė 
vandens tėkmė. Mergina pabandė išvaduoti Rolando gniaužtuose 
įkalintą riešą ir pratęsti beprotišką kirpimo procedūrą. Jiedu grūmėsi 
nelyginant rankų laužymo turnyro dalyviai. Ir Siuzena artėjo prie per- 
galės. Būdamas už ją fiziškai stipresnis Rolandas, deja, negalėjo var- 
žytis su burtais. Baltasis kvarco trikampis po truputį slinko link plau- 
kų, iš jos lūpų toliau sklido kimus garsas: nnnnnn... 

- Siuzena! Liaukis! Pabusk! 

- Nnnnna... 

Nuoga jos ranka pastebimai drebėjo, raumenys įsitempė ir tapo 
kieti lyg akmuo. Kvarco nuolaužą ir plaukus, skruostus, akiduobę ski- 
riantis atstumas nenumaldomai mažėjo. 

Negalvodamas, ką daro - spontaniškus jo poelgius visuomet lydė- 
davo sėkmė - Rolandas pasilenkė prie merginos, tuo pačiu leido 
kumščiui su trikampiu akmenėliu pasislinkti dar per keturis colius, 
priglaudė lūpas prie jos ausies ir pliaukštelėjo liežuviu. 

Siuzena krūptelėjo. Įnirtingai suvirpėjo blakstienos. Matyt garšas 
perskrodė galvą lyg strėlė, nes ji šiek tiek atsipalaidavo. Pasinaudo- 
damas proga vaikinas išsuko jai riešą. 

- Ai! A-a-a-ai! 

Akmuo iškrito iš saujos ir pliukštelėjo į vandenį. Atsibudusi iš 
transo, trindama riešą, kuris neabejotinai ištins, Siuzena nužvelgė jį 
pastėrusiomis, ašarų sklidinomis akimis. 

- Man skauda, Rolandai! Kodėl tu mane... 

Užsikirtusi ji apsidairė. Dabar ne tik veidas, bet ir visas kūnas 
spinduliavo nuostabą. Mergina kilstelėjo rankas, idant prisidengtų kū- 
ną, ir tučtuojau jas nuleido supratusi, kad be jųdviejų prie upelio dau- 
giau nieko nėra. Pažvelgė per petį ir išvydo nuogų pėdų žymes, ve- 
dančias link pakrantės. 

- Kaip aš čia patekau? - paklausė ji. - Ar tu mane atnešei, kai 
užmigau? Kodėl mane skaudinai? Ach, Rolandai, aš tave myliu... ko- 
dėl mane skaudinai? 

Jaunuolis pakėlė nuo šlaunies plaukų gijas, parodė šias merginai. 

- Tu spaudei delne aštriabriaunį akmenį. Pati to nesuvokdama 
mėginai juo lyg ir apsikirpti. Aš sužeidžiau tave, nes labai išsigandau. 
Tikiuosi, nesulaužiau tau rankos. 

Jis suėmė Siuzenos riešą, švelniai pasukiojo, stengdamasis įsi- 

klausyti, ar netraška kaulai. Laimei, nieko neišgirdo. Mergina vis dar 
negalėjo atsipeikėti. Tuo tarpu Rolandas pakėlė jos ranką ir pabučia- 
vo plonas, dilbyje susiraizgiusias gysleles. 

Eiklusis buvo pririštas gluosnių giraitės glūdumoje, kad jo nepa- 
stebėtų koks raitelis, atsitiktinai jojantis pro šalį. 

- Ramiau, - patapšnojo jam sprandą Rolandas. - Pastovėk dar 
mažumėle, bičiuli. 

Didysis žirgas tryptelėjo kanopa ir tyliai sužvengė tuo parodyda- 
mas, jog stovės ramiai iki amžiaus pabaigos, jei tik prisireiks. 

Atsegęs balnamaišį Rolandas ištraukė plieninį indą, kuris, pri- 
klausomai nuo aplinkybių atstodavo puodą arba keptuvę. Jau norėjo 
nueiti šalin, bet paskutinę sekundę persigalvojo. Jis ketino pernakvoti 
ant Skardžio, šį tą apmąstyti nakties tyloje, todėl iš anksto pasirūpino 
antklodėmis. Atrišęs dirželius, vaikinas iškrapštė iš apklotų ryšulio 
mažą metalinę dėžutę. Atidarė ją miniatiūriniu rakteliu, nuolatos ka- 
bančiu ant kaklo. Viduje gulėjo kvadratinis sidabrinis medalionas su 
motinos portretu ir tuzinas atsarginių kulkų. Jis paėmė vieną, su- 
gniaužė kumštyje ir grįžo pas Siuzeną, kuri pasitiko mylimąjį išgąstin- 
gomis akimis. 

- Aš negaliu prisiminti, kas įvyko po to, kai mudu antrą kartą pa- 
simylėjome, - pratarė ji. - Žvilgtelėjau į dangų, pagalvojau, kaip man 
gera, ir užmigau. Ach, Rolandai, ar aš labai baisiai atrodau? 

- Manau, jog ne, bet tau geriau bus matyti. Štai, imk. 

Pripildęs indą vandeniu, jaunuolis pastatė jį ant kranto. Siuzena 
būgštaudama pasilenkė, pradėjo taršyti savo auksinius plaukus kairė- 
je galvos pusėje, gana greitai aptiko vietą, iš kurios nupjovė sruogas, 
atidžiai ją apžiūrėjo ir su palengvėjimu atsiduso. 

- Susipinsiu kasą, ir niekas nesupras, jog išpešiau kelis kuokštus. 
Šiaip ar taip, tai tėra paprasčiausi plaukai - moters tuštybė, pasak ma- 
no tetulės... Bet kodė!, Rolandai? Kodėl aš taip pasielgiau? 

Rolandas manė žinąs atsakymą. Jei ilgaplaukė šukuosena įkūnijo 
moters tuštybę, tai trumpai kirpta galva bylojo, kad jos šeimininkė 
nepaiso padorumo ribų. Vyrams, suprantama, tokios taisyklės nega- 
liojo. Ar šią šunybę iškrėtė mero žmona? Mažai tikėtina. Berods, čia 
savo nagus prikišo Rėja iš Kioso kalvos, stūksančios šiaurėje virš 
Prastažolės laukų, Pakaruoklio uolos ir Žaibo tarpeklio. Meras Tori- 
nas turėjo atsikelti po Pjūties šventės vakaro, kamuojamas pagirių ir 
plikagalvės sugulovės vaizdo. 

- Siuzena, ar leistum man šį tą išbandyti? 

Ji šyptelėjo. 

- Tai, ką išmėginome anksčiau? Žinoma. 

- Ne, nieko panašaus. - Jis atgniaužė delną parodydamas kulką. 
- Noriu išsiaiškinti, kas tavimi manipuliuoja ir kodėl. - Tuo pačiu ir ki- 
tus dalykus. Tik jis neįsivaizdavo kokius būtent. 

Ji pažvelgė į kulką, grakščiai šokinėjančią tarp Rolando pirštų. 
Krumpliai strykčiojo aukštyn žemyn tarsi staklių nytelės. Merginos 
akyse sužibo vaikiškas susižavėjimas. 

- Kur to išmokai? 

- Namuose. Bet tai nesvarbu 

- Tu mane užhipnotizuosi? 

- Aha... manau, kad jau esi patyrusi kažką panašaus. - Kulka vis 
sparčiau slidinėjo nuo vieno krumplio prie kito. - Ar galiu? 

- Taip, - leido Siuzena. - Jei sugebėsi. 

Savaime suprantama, jis sugebėjo. Akimoju panirusi į transą 
mergina tik patvirtino įtarimus, kad jai ir anksčiau teko patirti hipno- 
zės galią. Visgi jam niekaip nesisekė išgauti norimų žinių. Siuzena 
mielai atsakinėjo į klausimus (išsii/gusi miego, būtų pasakęs Kor- 
tas), bet tiktai iki tam tikros ribos. Kuklumas čia niekuo dėtas: ne- 
slėpdama jokių smulkmenų, monotonišku abejingu balsu ji pasakojo 
apie žeminantį skaistybės patikrinimą raganos trobelėje, apie Rėjos 
mėginimus ją “apšildyti pirštais". (Rolandas taip stipriai sugniaužė 
kumščius, kad nagai įsmigo į delnus.) Tačiau vėlesnių įvykių nepavy- 
ko prisiminti. 

Drauge su Rėja ji išėjo pro duris, tvirtino Siuzena, ir šiek tiek pa- 
stovėjo prieangyje, nutvieksta Bučinių mėnulio šviesos. Senė paglos- 
tė kasą, tuo sukeldama pasišlykštėjimą, nes po kiekvieno prisilietimo 
mintyse sugrįždavo raganos, krapštančios jos papilvę, vaizdas. Siuze- 
na nieko negalėjo padaryti. Rankos apsunko, liežuvis prilipo prie go- 
murio. Jai teliko stypsoti prie lūšnos slenksčio ir klausytis, ką Rėja 
kužda į ausį. 

- Ką? - pasiteiravo Rolandas. - Ką ji sukuždėjo? 

- Nežinau, - atsiliepė Siuzena. - Visa kita skendi rožiniame at- 
spalvyje. 

- Rožiniame? Ką turi galvoje? 

- Rožiniame, - pakartojo mergina, regis, nustebinta, kad Rolan- 

das uždavinėja tokius paikus klausimus. - Ji sako: “Aha, brangute, 
padaryk tai, būk gera mergaitė". Paskui viskas nusidažo ryškia roži- 
ne spalva. 

- Ryškia. 

- Aha, kaip mėnulis. Vėliau... - Siuzena patylėjo. - Manau, kad 
vėliau ji /ampa mėnuliu. Veikiausiai Būčinių mėnuliu. Ryškiai rožinių 
ir apvaliu kaip greipfrutas. 

Jaunuolis veltui stengėsi prasiskverbti į jos atminties klodus - 
kiekvienas takelis vesdavo į rožinį švytėjimą, kuris iš pradžių aptem- 
dydavo sąmonę, po to susiliedavo su pilnatimi. Rolandui tai nieko ne- 
reiškė. Jis buvo girdėjęs apie mėlynus mėnulius, bet niekada - apie 
rožinius. Abejonių nekėlė vienas dalykas: senosios raganos įsakymas 
viską užmiršti pernelyg galingas, kad jį būtų įmanoma lengvai įveikti. 

Apsvarstęs galimybę įsibrauti giliau į Siuzenos pasąmonę - ji at- 
sivertų neprieštaraudama - Rolandas nusprendė, jog tai per daug ri- 
zikinga. Per pratybas mokykloje jis ne sykį hipnotizavo draugus, ta- 
čiau ne visada sugebėdavo išvesti juos iš transo. Jei įvykiai pakryp- 
davo nenumatyta linkme, iš karto įsikišdavo Kortas arba Vanajus. 
Dabar mokytojų nėra, tad mokiniams telieka pasikliauti savo jėgomis. 
Kas bus, jei pasąmonėje tūnantys demonai užtvers jai kelią į realybę? 
Sakoma, kad, nusileidus į neišmatuojamas gelmes, jie kartkartėmis 
išplaukia iš savo irštvų ir tave pasitinka... 

Diena vakarėjo. Be to, jie ir taip per daug laiko praleido kartu. 

- Siuzena, ar girdi mane? 

- Taip, Rolandai, aš puikiai tave girdžiu. 

- Gerai. Pasakysiu tau dvieilį. Po paskutinio žodžio tu atsibusi ir 
prisiminsi viską, apie ką mudu kalbėjome. Supratai? 

- Aha. 

- Paklausyk: paukščiai, žuvys, kiškiai, lokiai, tavo norus teišpildo 
visi padarai. 

Atsigaudama iš transo, ji apdovanojo Rolandą pačia nuostabiau- 
sia šypsena pasaulyje. Ištiesė rankas, apkabino jo kaklą ir nusėjo vei- 
dą bučiniais. 

- Tu, tu, tu, tu, - sušnibždėjo mergina. - Tu - mano noras. Vie- 
nintelis. Tu, ir tiktai tu, per amžių amžius. 

Jie pasimylėjo tiesiai ant upelio kranto klausydamiesi vandens 
srovės čiurlenimo, spausdami vienas kitą savo glėbyje, godžiai suger- 
dami vienas kito alsavimą. Tu, tu, tu, tu. 

Po dvidešimties minučių jis pagelbėjo merginai užšokti ant Felici- 
jos nugaros. Siuzena pasviro žemyn, paglostė jo veidą ir garsiai pa- 
kštelėjo į lūpas. 

- Kada vėl pasimatysime? - paklausė ji. 

- Greitai. Tik privalome būti labai atsargūs. 

- Aha, meilužiams atsargumas nepakenks. Dėkui.dievams, jog 
tau nestinga sumanumo. 

- Galėtume pasinaudoti Šimiu, bet ne per dažnai. 

- Be abejo. Tiesa, Rolandai, ar žinai, kur yra Žaliosios Širdies pa- 
lapinė? Netoli tos vietos, kur geru oru gali išgerti arbatos ir paska- 
nauti pyragėlius. 

Vaikinas linktelėjo. Žaliąja Širdimi vadinosi parkas Kalvos gatvė- 
je, esantis už penkiasdešimties jardų nuo kalėjimo bei rotušės. Pačia- 
me gražiausiame miesto atžalyne vingiavo įstabių fomų takeliai, šalia 
žvėryno dunksojo po skėčiais pasislėpę staliukai bei šokiams skirta 
palapinė. 

- Pačiame parko gale stūkso mūrinė siena. Tarp palapinės ir 
žvėryno. Jei tau manęs reikės... 

- Man visada tavęs reikės, - įsiterpė Rolandas. 

Rimtai ištarti žodžiai sukėlė jai šypseną. 

- Apatinėje sienos dalyje nesunkiai aptiksi rausvą akmenį. Vai- 
kystėje palikdavau už jo žinutes savo draugei Emei. Pasistengsiu ret- 
sykiais ten žvilgtelėti. Tu irgi neužmiršk pažiūrėti. 

- Gerai. - Kuriam laikui ryšininko vaidmenį galės atlikti Šimis, jei 
tik jie nepraras budrumo. Rausvasis akmuo atstos pašto dėžutę - su 
ta pačia sąlyga. Vis dėlto jokios atsargumo priemonės neapsaugos jų 
nuo atsitiktinių klaidų, nes dabar didieji karstų medžiotojai žinojo apie 
tris Aljanso pasiuntinius kur kas daugiau nei Rolandas norėtų. Ta- 
čiau, nepaisant rizikos, jis privalo matytis su Siuzena, antraip iš ilge- 
sio sprogs širdis. Užteko pažvelgti į merginą, kad būtų aišku - jiedu 
jaučiasi vienodai. 

- Ypač saugokis Džono ir jo bendražygių, - perspėjo Rolandas. 

- Būtinai. Ar pabučiuosi mane dar kartelį prieš atsisveikinda- 
mas? 

Jis su džiaugsmu įvykdė prašymą. Mielai būtų nutempęs ją nuo 
kumelės ir pamylėjęs ketvirtą sykį, bet... atėjo laikas nusileisti iš pa- 
debesių ir neužmiršti apdairmamo. 

- Iki pasimatymo, Siuzena. Aš tave myliu, - hambriška tartimi 
pareiškė jis ir nusišypsojo. 

- Ir aš tave myliu, Rolandai. Visa širdimi. 

Ji turi nuostabią širdį, pagalvojo jaunuolis lydėdamas žvilgsniu 
nutolstantį arklį. Luktelėjo kol ji dingo tarp gluosnių, grįžo pas Eiklųjį 
ir nujojo priešinga kryptimi aiškiai suvokdamas, kad prasidėjo nauja ir 
pavojinga žaidimo stadija. 


14 

Netrukus po to, kai Siuzena išsiskyrė su Rolandu, pro Hambrio 
krautuvėlės duris laukan išėjo Kordelija Delgado, laikydama rankose 
dėžę su maisto prekėmis ir neįstengdama atsikratyti neramių minčių. 
Ji mąstė apie dukterėčią, kaip visada, būgštaudama, kad mergaitė ne- 
prikrėstų kvailysčių iki Pjūties mugės. 

Šias mintis išblaškė stiprios vyriškos rankos, sugriebusios maisto 
produktų dėžę. Iš nuostabos Kordelija krūptelėjo, prisidengė delnu 
akis, kad šių nespigintų saulės spinduliai, ir išvydo vypsantį, tarp Lokio 
ir Vėžlio totemų sustojusį Eldredą Džoną. Ant jo pečių krito ilgi, pra- 
žilę plaukai (jos nuomone, labai gražūs). Kordelijos širdis ėmė plakti 
sparčiau. Ji visuomet linko prie tokių vyrų, kaip Džonas - pasitempu- 
sių, mandagių, žaismingai besišypsančių, pasitikinčių savimi. 

- Atleiskite, jei išgąsdinau jus, Kordelija. 

- Nieko baisaus, - sunkiai atgaudama žadą pratarė moteris. - 
Tiesiog mane apakino saulė... 

- Suteikite progą jums pagelbėti. Prie sankryžos pasuksiu į Kal- 
vos gatvę, bet galėčiau panešti jūsų dėžę, kol mums pakeliui. 

- Ačiū, - Kordelija nusileido laipteliais iki plataus šaligatvio ir ap- 
sidairė norėdama įsitikinti, kad ją mato žingsniuojančią su gražuolių 
ponu Džonu, kuris, beje, pasisiūlė nešti jos pirkinius. Dideliam Korde- 
lijos pasitenkinimui, žiūrovų netrūko. Pavyzdžiui, pro Anos suknelių 
parduotuvės vitriną į juos spoksojo kvailai išsižiojusi Milisenta Orte- 
ga. 

- Tikiuosi, neprieštaraujate, kad kreipiuosi į jus vardu. - Džonas 
lengvai pasikišo sunkią dėžę po pažastimi. - Po šventinių pietų mero 
Torino dvare jaučiuosi taip, lyg pažinočiau jus visą gyvenimą. 

- Žinoma, neprieštarauju. 

- Ar galėtumėte vadinti mane Eldredu? 

- Kuriam laikui pakaks ir “pono Džono“, - atsakė Kordelija koke- 
tiškai, jos manymu, nusišypsodama. Krūtinėje energingai sutvaksėjo 

širdis (kažkodėl jai nešovė į galvą, jog Siuzena - ne vienintelė kvaila 
žąsis Delgado šeimoje). 

- Jūsų žodis - man įsakymas. - Kordeliją prajuokino nusivylimo 
išraiška, atsispindėjusi jo veide. - Kaip laikosi jūsų dukterėčia? 

- Gana gerai, dėkui, kad paklausėte. Kartais ji tampa įnoringa, 
bet... į 

- Su visomis šešiolikmetėmis nelengva bendrauti. 

- Jūsų tiesa. 

- Tuo labiau, kad šį rudenį jums prisidės rūpesčių. Abejoju, ar ji 
tai supranta. 

Apdairiai nutylėjusi Kordelija pervėrė jį reikšmingu žvilgsniu. 

- Perduokite jai mano linkėjimus. 

- Būtinai. - Nieko panašaus ji nesiruošė daryti. Siuzena puoselėjo 
neapykantą (Kordelijos įsitikinimu, niekuo nepagrįstą) visiems mero 
Torino parankiniams. Bet kokie mėginimai atkalbėti ją nuo tokių jaus- 
mų patirtų nesėkmę; jaunos mergaitės įsivaizdavo esančios visaži- 
nės. Kodelijos dėmesį patraukė šerifo žvaigždė, kyšanti iš po didžiojo 
karstų medžiotojo liemenės atlapo. - Rodos, pone Džonai, jums atite- 
ko papildomos pareigos. 

- O taip, aš padedu šerifui Eiveriui, - linktelėjo vyriškis. Truputį 
drebantis jo balsas švelniai kuteno Kordelijos ausis. - Vienas jo pa- 
vaduotojų, Kleipulas, jei neklystu... 

- Frenkas Kleipulas. 

- „iškrito iš valties ir susilaužė koją. Kaip galima iškristi iš val- 
ties ir susilaužyti koją, Kordelija? 

Moteris linksmai nusijuokė (atrodė, kad juos stebi visas Hamb- 
ris... tai, Žinoma, nesąmonės, tačiau ši mintis ją pradžiugino) ir atsakė 
nenutuokianti. 

Jis stabtelėjo prie Pagrindinės ir Kaminos Vegos gatvių kampo. 

- Čia mūsų keliai išsiskiria, - apgailestaudamas ištarė Džonas ir 
atidavė jai dėžę. - Ar našta jūsų nenuvargins? Gal palydėti iki na- 
mų... 

- Neverta. Ačiū jums, Eldredai. - Kordelijos veidą išmušė karš- 
tas raudonis, tačiau regėdama Džono šypseną ji nė kiek dėl to nesi- 
gailėjo. Žavusis vyriškis dviem pirštai atidavė pagarbą ir nukulniavo 
šerifo nuovados kryptimi. 

Kordelija patraukė savo keliu. Dėžė, kurią ji taip sunkiai ištempė 
iš parduotuvės, dabar tapo lengva kaip pūkelis. Nesvarumo pojūtis 
išgaravo už pusės mylios. Kai akiratyje pasirodė namai, ji vėl buvo 

apsipylusi prakaitu, vos bepakėlė geliančias rankas. Dėkui dievams, 
vasara artėja į pabaigą... ar tik ten ne Siuzena, vedanti pro vartus sa- 
vo kumelę? 

- Siuzena! - nustojus skrajoti padebesiais, jos balse, kaip papras- 
tai, nuskambėjo irzlios gaidelės. - Padėk man, ko! nesudaužiau kiau- 
šinių. 

Dukterėčia priėjo, palikusi Feliciją rupšnoti žolę. Prieš dešimt mi- 
nučių Kordelija nebūtų pastebėjusi merginos išvaizdos - visos jos 
mintys sukosi aplink Eldredą Džoną. Tačiau karšta saulė ištirpdė ro- 
mantiškas svajas ir sugrąžino ją į realybę. Kai Siuzena sugriebė dėžę 
(beveik taip pat lengvai, kaip ir Džonas), Kordelijai pasidingojo, kad 
mergaitė pasikeitė. Ji išbėgo iš namų apimta isterijos, o grįžo spindu- 
liuodama ramybę. Tapo švelnia, kokia buvo anksčiau... visiškai nepa- 
našia į bjaurią akiplėšą, kiekvieną mielą progą draskančia akis. Mo- 
teris nepastebėjo kitų pokyčių, išskyrus... 

Išskyrus vieną dalyką. Ji palietė stebėtinai atmestinai supintą Siu- 
zenos kasą. Plaukus, be abejo, galėjo sutaršyti vėjas. Juk mergina il- 
gą laiką jodinėjo. Bet kodėl jie patamsėję, kodėl nežiba saulėje? Ko- 
dėl panelė Gražuolėlė sudrebėjo nuo prisilietimo, tarytum kamuojama 
kaltės pojūčio? Ką tai galėtų reikšti? 

- Tavo plaukai drėgni, Siuzena, - pratarė ji. - Ar tu kur nors 
maudeisi? 

- Ne-e! Grįždama namo, prie Hukio daržinės pakišau galvą po 
siurblio kranu. Kalvis neprieštaravo, jis turi vandens su kaupu. Aš 
tenorėjau atsigaivinti. Tikiuosi, šiandien sulauksime lietaus. Leidau 
atsigerti ir Felicijai. 

Nors merginos žvilgsnis buvo tiesmukas ir atviras, Kodelija pa- 
galvojo, kad jos akyse kažko stinga, bet nepajėgė tiksliai pasakyti ko 
būtent. Kol kas siauraveidei moteriškei netoptelėjo mintis, kad Siuze- 
na galėtų turėti rimtų paslapčių. Jos giliu įsitikinimu, dukterėčia 
įstengtų nulaikyti už dantų liežuvį tik tuo atveju, jei saugotų paslaptį 
apie gimtadienio dovaną... ir tai, ne daugiau, kaip porą dienų. Visgi 
kažkas nedavė Kordelijai ramybės. Ji perbraukė pirštu per palaidi- 
nės apykaklę. 

- Kodėl šita sausa? 

- Stengiausi jos neaptaškyti. - Siuzena nustebusi pažvelgė į tetą. 
- Pati ne vieną kartą perspėjai, kad prie šlapios medžiagos geriau 
limpa purvas. 

- Tu krūptelėjai, kai paliečiau tavo plaukus. 

- Aba, - pripažino Siuzena. - Mane panašiai lietė ragana. Negaliu 
to pakęsti. Ar dabar leisi man nunešti produktus ir nuvesti kumelę į 
šešėlį? 

- Nebūk įžūli, mergaite. - Atvirai kalbant, dygus dukterėčios bal- 
sas ją šiek tiek apramino. Palengva prislopo jausmas, kad Siuzena 
kažkuo pasikeitė. 

- O tu neįkyrėk savo klausimais. 

- Siuzena! Tučtuojau atsiprašyk! 

Mergina giliai įkvėpė, sulaikė alsavimą, paskui atsiduso. 

- Atleisk, teta. Man tiesiog labai karšta. 

- Gerai. Padėk produktus į sandėliuką. Dėkui už pagalbą. 

Laikydama rankose dėžę Siuzena pasuko link namų. Kai dukte- 
rėčia pakankamai nutolo, Kordelija nusekė pavymui. Niekuo nepa- 
grįstus įtarimus, žinoma, pažadino lengvas flirtas su Eldredu, tačiau 
nereikėtų užmiršti, kad pasiekusios tam tikrą amžių mergaitės tampa 
sunkiai sutramdomomis. Labai daug kas priklausys nuo to, kaip ji 
elgsis per ateinančias septynias savaites. Vėliau ją galės prižiūrėti 
Torinas, bet iki tol viskuo rūpinsis teta Korda. Ji buvo tikra, kad Siu- 
zena laikysis duoto žodžio, tačiau iki Pjūties šventės nepakenktų ati- 
džiai stebėti dukterėčią. Kai reikalas susijęs su mergaitiška nekalty- 
be, patartina išlikti budriai. 


TAMSUSIS BOKŠTAS 


Nenupalima įėza Tamsusis Bokštas traukia 
Rolandą iš Gileado, puskutiniji Šaulį, 
ir jo nedideli piligrimu būreli 
per bevaisės žemes bei tolimąsias dykras 
į šeščlių pasaulio glūudumas, 
Keliauninkai jau ir patys nežino, 
ar vis dar tebėra tame pačiame Viduriniame 
pasaulyje, kuriame prasidėjo ju žygis, 
ar visata vėl pasislinko 
ir išsviedė juos galaižin kur. 

Tačiau ateina metas, ir Rolandas 
pradeda prisiminti savo jaunystę, kai 
išryškėjo gimtojo pasaulio 
pirmieji griūties požymiai... 

